Cheaming/KHEED · Datasets at Hugging Face

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
ecee0e35-4639-4f7b-b0a1-d153597f116e	កាកបាទក្រហមកម្ពុជា ខេត្តរតនគិរី និងសប្បុរសជន នាំយកអំណោយគ្រឿងឧបភោគបរិភោគ និងថវិកាមួយចំនួន ជូនក្មួយស្រី ហ្សត់ សាលិច ដែលមានជំងឺប្រចាំកាយ (ដុះដុំសាច់ខួរក្បាល)	ដោយមានការគិតគូរយកចិត្តទុកដាក់ និងក្តីអាណិតអាសូរពីសំណាក់លោក ញ៉ែម សំអឿន ប្រធានគណៈកម្មាធិការសាខាកាកបាទក្រហមកម្ពុជា ខេត្តរតនគិរី នៅព្រឹកថ្ងៃទី៧ ខែកុម្ភៈ ឆ្នាំ២០២៤នេះ លោកបានចាត់ឲ្យលោក ឌឹម ណាត នាយកសាខា, លោក ជា សានិត ប្រធានមន្ទីរស្តីទីមន្ទីរសុខាភិបាល, លោក លោកស្រី អនុប្រធានមន្ទីរសុខាភិបាលខេត្ត ប្រធានមន្ទីរ អនុប្រធានមន្ទីរពេទ្យបង្អែកខេត្ត លោកនាយកវិទ្យាល័យអន្តវាសិកដ្ឋានក្រុងបានលុង ព្រមទាំងសហការី និងអាជ្ញាធរស្រុកលំផាត់ ចុះសួរសុខទុក្ខ នាំយកអំណោយមនុស្សធម៌ ជាថវិកា និងគ្រឿងឧបភោគបរិភោគ ជូនដល់ប្អូនស្រី ហ្សត់ សាលិច អាយុ ២០ឆ្នាំ ជាសិស្សថ្នាក់ទី១២ និងជាយុវជនកាកបាទក្រហម នៅវិទ្យាល័យអន្តវាសិកដ្ឋានក្រុងបានលុង ដែលមានជំងឺប្រចាំកាយ (ដុះដុំសាច់ខួរក្បាល) រស់នៅភូមិចាងរ៉ា ឃុំបាតាង ស្រុកលំផាត់ ខេត្តរតនគិរី។ ក្នុងឱកាសជួបសំណេះសំណាល ជាមួយគ្រួសារប្អូនស្រី លោកនាយកសាខាបានពាំនាំនូវប្រសាសន៍របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន និងប្រសាសន៍លោក ញ៉ែម សំអឿន ដែលផ្តាំផ្ញើសួរសុខទុក្ខ ដោយបានជម្រាបថា «ជានិច្ចកាល សម្តេចកិត្តិព្រឹទ្ធបណ្ឌិតប្រធាន និងលោកប្រធានគណៈកម្មាធិការសាខា តែងតែគិតគូរពីសុខទុក្ខ បងប្អូនប្រជាពលរដ្ឋគ្រប់រូប ដែលមានទុក្ខលំបាក ជនងាយរងគ្រោះ និងជនរងគ្រោះដោយគ្រោះមហន្តរាយផ្សេងៗ ដោយមិនប្រកាន់រើសអើងវណ្ណៈ ជាតិសាសន៍ ពណ៌សម្បុរ ឬនិន្នាការនយោបាយអ្វីឡើយ»។ លោកនាយកសាខា និងលោកប្រធានមន្ទីរសុខាភិបាលខេត្ត និងក្រុមការងារ ក៏បានផ្តាំផ្ញើដល់ប្អូនស្រី និងក្រុមគ្រួសារ ឲ្យគិតគូរថែរក្សាសុខភាពឲ្យបានល្អ អនុវត្តតាមការណែនាំរបស់គ្រូពេទ្យ និងបរិភោគអាហារូបត្ថម្ភ ដែលផ្តល់អត្ថប្រយោជន៍ដល់សុខភាព និងជូនពរដល់ប្អូនស្រីអ្នកជំងឺ ឆាប់ជាសះស្បើយពីជំងឺ មានសុខភាពល្អប្រសើរឡើងវិញ។ ជាមួយគ្នានេះ ក្រុមគ្រូពេទ្យ មន្ទីរពេទ្យបង្អែកខេត្ត បានឲ្យក្រុមគ្រួសារអ្នកជំងឺត្រៀមលក្ខណៈ ដើម្បីនាំប្អូនស្រីទៅសម្រាកនៅមន្ទីរពេទ្យបង្អែកខេត្ត និងរៀបចំឯកសារបញ្ជូនទៅព្យាបាលនៅមន្ទីរពេទ្យរុស្ស៊ី រាជធានីភ្នំពេញផងដែរ។ ថវិកាផ្ទាល់របស់លោក ញ៉ែម សំអឿន ប្រធានគណៈកម្មាធិការសាខា និងលោកស្រី ចំនួន១លានរៀល សាខាកាកបាទក្រហមខេត្តរតនគិរី អង្ករ៥០គីឡូក្រាម, មី១កេស, ត្រីខ១យួរ, ទឹកស៊ីអ៊ីវ១យួរ, ទឹកផ្លែឈើ១កេស និងថវិកា១លានរៀល មន្ទីរសុខាភិបាល ថវិកា២០ម៉ឺនរៀល, លោក ហ៊ីង ផាន សគន្ធា ប្រធានមន្ទីរពេទ្យបង្អែកខេត្ត ថវិកា១០ម៉ឺនរៀល និងលោក ណុប តាំងអូន អនុប្រធានមន្ទីរពេទ្យបង្អែកខេត្ត ថវិកា៤ម៉ឺនរៀល៕	2024-02-07T22:27:00+07:00	freshnewsasia.com	https://m.freshnewsasia.com/index.php/en/localnews/327967-2024-02-07-08-27-49.html
393cc61e-24e6-4069-b7a2-6f0ffcff55db	TOP NEWS: ក្រសួងសុខាភិបាល៖ ថ្ងៃនេះមិនមានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី៧ ខែកុម្ភៈ ឆ្នាំ២០២៤នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី ៧ខែកុម្ភៈ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨៦នាក់, អ្នកជាសះស្បើយសរុបចំនួន ១៣៦,០២៧នាក់, ស្លាប់សរុបចំនួន ៣,០៥៦នាក់៕	2024-02-07T19:18:00+07:00	freshnewsasia.com	https://m.freshnewsasia.com/index.php/en/localnews/327928-2024-02-07-05-18-40.html
b8aabcae-a68e-4365-9e0d-d9901e2525b9	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ១នាក់ (Video inside)	ក្រសួងសុខាភិបាល នៅថ្ងៃទី៦ ខែកុម្ភៈ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៦ ខែកុម្ភៈ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨៦នាក់, អ្នកជាសះស្បើយសរុបចំនួន ១៣៦,០២៧នាក់, ស្លាប់សរុបចំនួន ៣,០៥៦នាក់៕	2024-02-06T20:25:00+07:00	freshnewsasia.com	https://m.freshnewsasia.com/index.php/en/localnews/327821-2024-02-06-06-25-21.html
f9acae87-91b7-4a0c-8e56-27744b8503a3	សាស្ត្រាចារ្យ ឈាង រ៉ា ឲ្យមន្រ្តីជំនាញពាក់ព័ន្ធ ត្រៀមចុះជួយពលរដ្ឋ ពេលមានគ្រោះរាំងស្ងួត ការពុលអាហារ និងជំងឺរាគរូស មកពីកង្វះទឹកស្អាត	ភ្នំពេញ ៖ រដ្ឋមន្ត្រីក្រសួងសុខាភិបាល លោកសាស្ត្រាចារ្យ ឈាង រ៉ា ក្នុងឱកាសដឹកនាំកិច្ចប្រជុំកម្រិតថ្នាក់ដឹកនាំ លើកទី១ នៃខែកុម្ភៈ ឆ្នាំ២០២៤ ដើម្បីពិនិត្យវឌ្ឍនភាពការងារ និងទិសដៅការងារបន្ត នាថ្ងៃទី៥ ខែកុម្ភៈ ឆ្នាំ២០២៤បានស្នើឲ្យគណៈកម្មការទាំងឡាយ និងមន្រ្តីជំនាញពាក់ព័ន្ធ ត្រូវត្រៀមលក្ខណៈគ្រប់ពេលវេលា ក្នុងការចុះជួយប្រជាពលរដ្ឋកំឡុងពេលមានគ្រោះរាំងស្ងួត ការពុលអាហារ និងជំងឺរាគរូសដែលបណ្តាលមកពីកង្វះទឹកស្អាតប្រើប្រាស់ ដែលអាចនឹងកើតមានឡើងជាយថាហេតុ ។ លោកថា ក្នុងនោះក៏ត្រូវត្រៀមរៀបចំឲ្យបានទាន់ពេលវេលា ជាពិសេសឱសថនៅតាមមណ្ឌលសុខភាព និងមន្ទីរពេទ្យបង្អែកឲ្យបានគ្រប់គ្រាន់។ ជាមួយគ្នានេះដែរ សាស្រ្តាចារ្យរដ្ឋមន្រ្តី ក៏បានសង្កត់ធ្ងន់លើការប្រើប្រាស់ឱសថ ត្រូវពិនិត្យបានត្រឹមត្រូវជៀសវាងការទុកឱសថហួសសុពលភាពប្រើប្រាស់ ដោយកន្លងមកនៅតាមមន្ទីរពេទ្យបង្អែក និងមណ្ឌលសុខភាពមួយចំនួន អាចគ្រប់គ្រងឱសថដែលមិនឲ្យផុតកំណត់សុពលភាព សូម្បីតែមួយគ្រាប់។ ជាចុងក្រោយ សាស្រ្តាចារ្យរដ្ឋមន្ត្រី បានជូនពរ និងថ្លែងអំណរគុណ កោតសរសើដល់ក្រុមការងារក្រសួងសុខាភិបាលដែរបានយកចិត្តដាក់ក្នុងការបំពេញការងារប្រកបដោយស្មារតីទទួលខុសត្រូវខ្ពស់ ក្នុងរយៈពេលកន្លងមក ដោយបន្តអនុវត្តសកម្មភាពបែបនេះឲ្យល្អរហូតដូចភ្លៀងរលឹម៕	2024-02-06T17:30:00+07:00	dap-news.com	https://dap-news.com/national/2024/02/06/391601/
f0c6dcf5-2753-46ef-8e86-24dbfef28e99	សូមប្រុងប្រយ័ត្ន! ជំងឺឆ្លងប្រភេទថ្មីមួយទៀត កំពុងវាយលុកនៅកម្ពុជា	ក្រសួងសុខាភិបាលនៃព្រះរាជាណាចក្រកម្ពុជា ចេញសេចក្តីប្រកាសជុំវិញ ករណីជំងឺអឹមផក (Mpox) ចំនួន១ករណីបន្ថែមទៀត លើបុរសម្នាក់ ដែលករណីនេះជាករណីទី៥ហើយ ដែលក្រសួងបានរកឃើញ។ វីរុសនេះ ឆ្លងពីមនុស្សម្នាក់ ទៅមនុស្សម្នាក់ទៀត តាមរយៈការរួមភេទគ្រប់ទម្រង់ ជាមួយអ្នកជំងឺ អឹមផក និងការប៉ះពាល់ដោយផ្ទាល់នឹងកន្លែងមានដំបៅ ទឹកសារពាង្គកាយ ទឹកមាត់ តំណក់តូចៗ តាមផ្លូវដង្ហើម និងសម្ភារៈប្រើប្រាស់ដែលប្រឡាក់ប្រឡូសជាមួយនឹងវីរុស រួមមាន សម្លៀកបំពាក់ ពូក កន្សែង ឬសម្ភារៈ ស្លាបព្រាចាន កែវទឹក។ អាស្រ័យហេតុនេះ ក្រសួងសុខាភិបាល បានអំពាវនាវក្រើនរំលឹកដល់បងប្អូនប្រជាពលរដ្ឋទាំងអស់ជាថ្មីទៀតថា សូមមេត្តាយកចិត្តទុកដាក់ប្រុងប្រយ័ត្នផ្ទាល់ខ្លួន ប្រកបដោយស្មារតីទទួលខុសត្រូវខ្ពស់ ដើម្បីបង្ការនូវការចម្លងជំងឺអឹមផក ដោយស្វែងយល់របៀបឆ្លង និងត្រូវអនុវត្តនូវវិធានការបង្ការនានា៕	2024-02-06T09:19:15+07:00	kbnnews.com	https://kbn.news/archives/312202
5b0ea32a-f3f7-4de4-acff-406ad7477801	លោកស្រី ប៊ុន រ៉ានី បានចេញពីមន្ទីរពេទ្យមកគេហដ្ឋានបន្ទាប់ពីស្ថានភាពជំងឺធូរស្បើយ	ស្ថានភាពជំងឺរបស់លោកស្រី ប៊ុន រ៉ានី ប្រធានប្រធានកាកបាទក្រហមកម្ពុជា បានធូរស្បើយនិងបានវិលត្រឡប់មកគេហដ្ឋានវិញកាលពីថ្ងៃសៅរ៍ បន្ទាប់ពីបញ្ជូនទៅព្យាបាលនៅមន្ទីរពេទ្យកាល់ម៉ែត្រដោយសារតែការដួលក្នុងបន្ទប់ដែលបានប៉ះទង្គិចផ្នែកក្បាលកាលថ្ងៃទី២៩ ខែមករា។ លោកស្រី ម៉ែន នារីសោភ័គ អគ្គលេខាធិការរងទី១កាកបាទក្រហមកម្ពុជា បានប្រាប់ពីម្សិលមិញថា៖ «គាត់បានធូរស្បើយនិងចេញមកផ្ទះវិញតាំងពីថ្ងៃសៅរ៍ម៉្លេះ។ សូមអរគុណចំពោះការយកចិត្តទុកដាក់សម្រាប់គាត់»។ សម្ដេចម៉ែបានយាងសួរសុខទុក្ខលោកស្រី ប៊ុន រ៉ានី ដល់មន្ទីរពេទ្យកាល់ម៉ែត្រ ខណៈដែលលោកស្រីកំពុងសម្រាកព្យាបាល។ លោក ហ៊ុន សែន អតីតនាយករដ្ឋមន្ត្រីបានប្រកាសជាសាធារណៈតាមបណ្តាញសង្គមហ្វេសប៊ុកកាលពីថ្ងៃសុក្រថា ភរិយារបស់លោកពិតជាមានជំងឺ ក្រោយពីការដួលក្នុងបន្ទប់និងត្រូវបានបញ្ជូនទៅព្យាបាលនៅមន្ទីរពេទ្យកាល់ម៉ែត្រ។ ការប្រកាសរបស់លោក ហ៊ុន សែន ធ្វើឡើងក្រោយពេលដែលសារព័ត៌មានមួយចំនួនបានផ្សព្វផ្សាយថា ក្រុមគ្រួសារលោក ហ៊ុន សែន បានលាក់បាំងព័ត៌មានអំពីអាការៈជំងឺបស់លោកស្រី ប៊ុន រ៉ានី។ លោកបានច្រានចោលព័ត៌មានមិនពិតមួយចំនួនដែលចុះផ្សាយថា ប្រពន្ធរបស់លោកកំពុងបញ្ជូនទៅព្យាបាលនៅបរទេស។ លោកបញ្ជាក់ថា ក្រុមគ្រួសារលោកគ្មានការលាក់បាំង ហើយក៏គ្មានការចាំបាច់ផ្សព្វផ្សាយជាដំណឹងដែរ។ លោកថា ប្រពន្ធរបស់លោកបានដួលក្នុងបន្ទប់សម្រាក ហើយប៉ះទង្គិចផ្នែកក្បាលដែលចាំបាច់ត្រូវយកទៅពិនិត្យព្យាបាលនៅមន្ទីរពេទ្យកាល់ម៉ែត្រ។ លោកបន្ថែមថា សុខភាពប្រពន្ធរបស់លោកមានភាពល្អប្រសើរឡើងវិញ ក្រោយពីការយកចិត្តទុកដាក់ពីគ្រូពេទ្យ ប៉ុន្តែនៅមិនទាន់អាចចាកចេញពីមន្ទីរពេទ្យនៅឡើយទេ ព្រោះត្រូវរង់ចាំការថតក្បាលជាលើកទី៣ ដើម្បីមើលសរសៃដែលរងការប៉ះទង្គិច។ លោក ហ៊ុន សែន បានឆ្លៀតផ្តាំផ្ញើដល់ជនមួយចំនួនបញ្ឈប់បំពុលព័ត៌មាននិងយកចិត្តទុកដាក់ការពារសុខភាពខ្លួនឯងល្អជាងមកគិតពីក្រុមគ្រួសាររបស់លោក។ ទន្ទឹមនឹងនោះ លោក ហ៊ុន សែន បានអរព្រះគុណថ្វាយសម្ដេចម៉ែដែលបានយាងសួរសុខទុក្ខប្រពន្ធរបស់លោក ដែលជាបុត្រីធម៌របស់ព្រះអង្គដល់មន្ទីរពេទ្យកាល់ម៉ែត្រ។ កាលពីឆ្នាំ២០២២ លោក ហ៊ុន សែន ធ្លាប់បានទម្លាយពីមូលហេតុដែលភរិយារបស់លោកអវត្តមានក្នុងកិច្ចប្រជុំកំពូលអាស៊ានដោយសារតែគាត់មានបញ្ហាសុខភាព ប៉ុន្តែពេលនោះលោកមិនបានបញ្ជាក់ថា ភរិយារបស់លោកកំពុងសម្រាកព្យាបាលសុខភាពនៅក្នុងប្រទេសឬក្រៅប្រទេសនោះទេ។ លោកស្រី ម៉ែន នារីសោភ័គ បានបញ្ជាក់ប្រាប់ខ្មែរថាមស៍នៅពេលនោះថា គាត់មានបញ្ហាសុខភាពទាក់ទងដល់ឆ្អឹងខ្នង ហើយកំពុកសម្រាកព្យាបាលជំងឺនៅក្នុងផ្ទះ។ គាត់អាចធ្វើការបាន ប៉ុន្តែមិនអាចអង្គុយយូរបានទេ។ លោកស្រី ប៊ុន រ៉ានី ជាភរិយារបស់អតីតនាយករដ្ឋមន្ត្រី ហ៊ុន សែន ដោយមានកូនប្រុសស្រីចំនួន៦នាក់។ លោកស្រីកើតនៅឆ្នាំ១៩៥៤ នៅឃុំរកាខ្នុរ ស្រុកក្រូចឆ្មារ ខេត្តកំពង់ចាម។ លោកស្រីបានកាន់តំណែងជាប្រធានកាកបាទក្រហមកម្ពុជាចាប់តាំងពីឆ្នាំ១៩៩៨។ លោកស្រីបានទទួលការទទួលស្គាល់ជាតិនិងអន្តរជាតិនិងពានរង្វាន់ជាច្រើនសម្រាប់ការងារមនុស្សធម៌របស់លោកស្រី ជាពិសេសជាមួយកុមារកំព្រានិងជនក្រីក្រនៅកម្ពុជាដោយគ្មានប្រកាន់និន្នាការ៕	2024-02-06T07:00:00+07:00	khmertimeskh.com	https://www.khmertimeskh.com/501434896/%E1%9E%9B%E1%9E%80%E1%9E%9F%E1%9E%9A-%E1%9E%94%E1%9E%93-%E1%9E%9A%E1%9E%93/
14a69a46-c3a7-4373-b803-07886956bae5	ក្រសួងសុខាភិបាលរកឃើញករណីជំងឺ Mpox ១ករណីបន្ថែមទៀត	យោងតាមលទ្ធផល ទទួលបានពីវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រកម្ពុជា នៅថ្ងៃទី២ ខែកុម្ភៈ ឆ្នាំ២០២៤ ក្រសួងសុខាភិបាលបានប្រកាសថា មានករណីជំងឺ Mpox (ជំងឺអុតស្វា) ចំនួន១ករណីបន្ថែមទៀត។ យោងតាមប្រភពដដែល នេះជាករណីទី៥ នៃជំងឺអុតស្វាដែលត្រូវបានរកឃើញនៅកម្ពុជា។ ក្រសួងសុខាភិបាល សូមអំពាវនាវ និងដាស់តឿនដល់ប្រជាពលរដ្ឋទាំងអស់ ជាថ្មីម្តងទៀត សូមថែរក្សាសុខភាពដោយស្មារតីទទួលខុសត្រូវខ្ពស់ ក្នុងការទប់ស្កាត់ការរីករាលដាលនៃជំងឺ mpox ដោយត្រូវយល់ដឹងពីរបៀបរីករាលដាល និងចាត់វិធានការបង្ការ។ Mpox (ត្រូវបានគេស្គាល់ថាជាជំងឺអុតស្វា) គឺជាជំងឺដ៏កម្រដែលបណ្តាលមកពីការឆ្លងមេរោគ mpox ។ មេរោគអុតស្វាគឺស្ថិតនៅក្នុងក្រុមដូចគ្នានៃមេរោគ variola ជាមេរោគដែលបណ្តាលឱ្យកើតជំងឺអុតធំ (smallpox)។ រោគសញ្ញារបស់ Mpox គឺស្រដៀងទៅនឹងរោគសញ្ញានៃជំងឺអុតធំដែរ ប៉ុន្តែស្រាលជាង ហើយជំងឺ Mpox គឺកម្របណ្តាលអោយមានករណីស្លាប់ណាស់។ ជំងឺ Mpox មិនទាក់ទងនឹងជំងឺអុតស្វាយទេ។ យោងតាមអង្គការសុខភាពពិភពលោក ជំងឺនេះក៏អាចឆ្លងពីមនុស្សទៅមនុស្សផងដែរ។ វាអាចឆ្លងតាមរយៈការប៉ះពាល់វត្ថុរាវក្នុងរាងកាយ ដំបៅលើស្បែក ឬលើផ្ទៃភ្នាសខាងក្នុង ដូចជាក្នុងមាត់ ឬបំពង់ក តំណក់ដង្ហើម និងវត្ថុដែលមានផ្ទុកមេរោគ។ ការព្យាបាលអ្នកជំងឺ Mpox គឺពឹងផ្អែកទៅលើរោគសញ្ញា។ ការព្យាបាលផ្សេងៗដែលអាចមានប្រសិទ្ធភាពប្រឆាំងនឹង mpox កំពុងត្រូវបានបង្កើត និងធ្វើការសាកល្បង។ ការការពារ និងគ្រប់គ្រងមេរោគ mpox ពឹងផ្អែកលើការលើកកម្ពស់ការយល់ដឹងនៅក្នុងសហគមន៍ និងការអប់រំបុគ្គលិកសុខាភិបាលដើម្បីការពារការឆ្លង និងបញ្ឈប់ការចម្លង។ ទំនាក់ទំនងជិតស្និទ្ធជាមួយអ្នកមានមេរោគ ឬវត្ថុដែលមានមេរោគគួរតែត្រូវបានជៀសវាង។ ស្រោមដៃ និងសម្លៀកបំពាក់ និងឧបករណ៍ការពារផ្ទាល់ខ្លួនផ្សេងទៀតគួរតែត្រូវបានពាក់ពេលកំពុងមើលថែទាំអ្នកជំងឺ មិនថានៅក្នុងមណ្ឌលសុខភាព ឬនៅតាមផ្ទះនោះទេ។	2024-02-06T07:00:00+07:00	khmertimeskh.com	https://www.khmertimeskh.com/501435268/%E1%9E%80%E1%9E%9A%E1%9E%9F%E1%9E%84%E1%9E%9F%E1%9E%81%E1%9E%97%E1%9E%94%E1%9E%9B%E1%9E%9A%E1%9E%80%E1%9E%83/
6db14ad6-dc75-4c76-95e4-f92b40204a1d	ក្រសួងសុខាភិបាល ប្រកាសពីការរកឃើញជំងឺអុតស្វា ករណីទី៥	ភ្នំពេញ ៖ ក្រសួងសុខាភិបាល នៅថ្ងៃទី៥ ខែកុម្ភៈ ឆ្នាំ២០២៤ បានចេញសេចក្តីប្រកាសព័ត៌មាន ស្តីពីការរកឃើញករណីជំងឺអឹមផត (Mpox) ឈ្មោះដើមជំងឺអុតស្វា ករណីទី៥ ។ ក្រសួងសុខាភិបាល គូសបញ្ជាក់ថា យោងតាមលទ្ធផល ទទួលបានពីវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រកម្ពុជា នៅថ្ងៃទី២ ខែកុម្ភៈ ឆ្នាំ២០២៤ បានបញ្ជាក់ថា មានករណីជំងឺអុតស្វា ចំនួន១ករណីបន្ថែមទៀត លើបុរសម្នាក់ដែលបានដាក់ឱ្យព្យាបាលនៅមន្ទីរពេទ្យត្រឹមត្រូវ ដូច្នេះសរុបជំងឺអុតស្វាដែលបានរកឃើញចំនួន ៥ករណី។ ក្រសួងសុខាភិបាល អំពាវនាវក្រើនរំលឹកដល់បងប្អូនប្រជាពលរដ្ឋទាំងអស់ ជាថ្មីទៀតថា សូមមេត្តាយកចិត្តទុកដាក់ប្រុងប្រយ័ត្នផ្ទាល់ខ្លួន ប្រកបដោយស្មារតីទទួលខុសត្រូវខ្ពស់ ដើម្បីបង្ការនូវការចម្លងជំងឺអុតស្វា ដោយស្វែងយល់របៀបឆ្លង និងត្រូវអនុវត្តនូវវិធានការបង្ការនានា៕	2024-02-06T04:39:00+07:00	dap-news.com	https://dap-news.com/national/2024/02/05/391539/
e942c4fb-75ef-4878-8a34-ec45e2496d09	ក្រសួងសុខាភិបាល ចេញសេចក្ដីប្រកាសព័ត៌មាន ស្ដីពីការរកឃើញករណីជំងឺអុតស្វា ករណីទី៥	ក្រសួងសុខាភិបាល នៅយប់ថ្ងៃទី៥ ខែកុម្ភៈ ឆ្នាំ២០២៤នេះ បានចេញសេចក្តីប្រកាសព័ត៌មាន ស្តីពីការរកឃើញករណីជំងឺអឹមផត (Mpox) ឈ្មោះដើមជំងឺអុតស្វា ករណីទី៥ ។ ក្រសួងសុខាភិបាល បញ្ជាក់ថា យោងតាមលទ្ធផល ទទួលបានពីវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រកម្ពុជា នៅថ្ងៃទី២ ខែកុម្ភៈ ឆ្នាំ២០២៤ បានបញ្ជាក់ថា មានករណីជំងឺអុតស្វា ចំនួន១ករណីបន្ថែមទៀត លើបុរសម្នាក់ដែលបានដាក់ឱ្យព្យាបាលនៅមន្ទីរពេទ្យត្រឹមត្រូវ ដូច្នេះសរុបជំងឺអុតស្វាដែលបានរកឃើញចំនួន ៥ករណី។ ក្រសួងសុខាភិបាល សូមអំពាវនាវក្រើនរំលឹកដល់បងប្អូនប្រជាពលរដ្ឋទាំងអស់ ជាថ្មីទៀតថា សូមមេត្តាយកចិត្តទុកដាក់ប្រុងប្រយ័ត្នផ្ទាល់ខ្លួន ប្រកបដោយស្មារតីទទួលខុសត្រូវខ្ពស់ ដើម្បីបង្ការនូវការចម្លងជំងឺអុតស្វា ដោយស្វែងយល់របៀបឆ្លង និងត្រូវអនុវត្តនូវវិធានការបង្ការនានា៕	2024-02-06T03:01:00+07:00	freshnewsasia.com	https://m.freshnewsasia.com/index.php/en/localnews/327753-2024-02-05-13-01-46.html
151f97a8-a8ef-4273-925c-4d9f7fb162c1	អ្នកនាំពាក្យ បញ្ជាក់អំពីមូលហេតុដែល មន្ទីរពេទ្យឯកជនមួយចំនួន មិនអាចទទួលអ្នកជំងឺជាសមាជិកប.ស.ស កម្រិតធ្ងន់	នៅក្នុងកិច្ចពិភាក្សា Fresh Talk នាចុងសប្តាហ៍កន្លងទៅនេះ លោក កត្តា អ៊ន អ្នកនាំពាក្យក្រសួងការងារ និងបណ្តុះបណ្តាលវិជ្ជាជីវៈ បានបញ្ជាក់ចំពោះមូលហេតុដែលមន្ទីរពេទ្យឯកជនមួយចំនួន ដែលជាដៃគូប.ស.ស មិនអាចទទួលព្យាបាលអ្នកជំងឺជាសមាជិក ប.ស.ស ដែលមានសភាពធ្ងន់ធ្ងរ។ ខាងក្រោមនេះជាការបញ្ជាក់របស់អ្នកនាំពាក្យក្រសួងការងារក្នុងកិច្ចពិភាក្សាលើប្រធានបទ ៖ ៖	2024-02-05T23:10:00+07:00	freshnewsasia.com	https://m.freshnewsasia.com/index.php/en/localnews/327717-2024-02-05-09-10-20.html
2236ea60-d2af-451b-8653-93a5449f13e7	TOP NEWS: ក្រសួងសុខាភិបាល៖ ថ្ងៃនេះមិនមានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ២នាក់ (Video inside)	ក្រសួងសុខាភិបាល នៅថ្ងៃទី៥ ខែកុម្ភៈ ឆ្នាំ២០២៤នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៥ ខែកុម្ភៈ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨៥នាក់, អ្នកជាសះស្បើយសរុបចំនួន ១៣៦,០២៦នាក់, ស្លាប់សរុបចំនួន ៣,០៥៦នាក់៕	2024-02-05T19:54:00+07:00	freshnewsasia.com	https://m.freshnewsasia.com/index.php/en/localnews/327674-2024-02-05-05-54-18.html
a01f6ac5-180a-463e-a0de-29525a913710	សម្តេចធិបតី និងលោកស្រីបណ្ឌិត ពេជ ចន្ទមុន្នី ហ៊ុនម៉ាណែត ទទួលរ៉ាប់រងព្យាបាលជំងឺលោកយាយម្នាក់ ជាអតីតគ្រូបង្រៀន	យោងតាមបណ្តាញសង្គមរបស់សម្តេចធិបតី នាថ្ងៃទី៥ ខែកុម្ភៈនេះ បានឲ្យដឹងថា “អ្នកជំងឺ ជា គឹមអៀង ភេទស្រីអាយុ៧១ឆ្នាំ មានទីលំនៅក្នុងភូមិដីឥដ្ឋ ឃុំដីឥដ្ឋ ស្រុកកៀនស្វាយ ខេត្តកណ្តាលដែលជា អតីតគ្រូបង្រៀននៅវិទ្យាល័យបាក់ទូក ។ អ្នកគ្រូមានអាការឈឺមួយចំហៀងមុខ និងពិបាកបត់ជើងជាប់ជាប្រចាំ ។ តាមរយៈការថតស៊ីធីស្កែន និងពិនិត្យរាងកាយផ្សេងៗ ឃើញថាអ្នកគ្រូមានរោគវិនិច្ឆ័យស្លោកសាច់ខួរក្បាល និងរលាកសន្លាក់ថ្គាមមុខ ព្រមទាំងជំងឺឫសដូងបាត”។ ដោយទឹកចិត្តមេត្តាសន្តោសប្រោស ប្រណីពីសំណាក់សម្តេចធិបតី ហ៊ុន ម៉ាណែត និង លោកស្រីបណ្ឌិត ពេជ ចន្ទមុន្នី ហ៊ុនម៉ាណែត លោកទាំងទ្វេ បានទទួលរ៉ាប់រងព្យាបាល ជំងឺអ្នកគ្រូទាំងស្រុងព្រមទាំងផ្តល់នូវ ថវិកាមួយចំនួនជូនដល់អ្នកគ្រូផងដែរ ។ ទឹកចិត្តដ៏ថ្លៃថ្លានេះ បានធ្វើឲ្យអ្នកគ្រូមានក្តីរីករាយជាពន់ពេក និងគោរពថ្លែងអំណរគុណជូនចំពោះ សម្តេចធិបតី និងលោកស្រីបណ្ឌិត ជាអនេក៕	2024-02-05T19:25:00+07:00	dap-news.com	https://dap-news.com/national/2024/02/05/391415/
b2e881e2-7590-4f63-acc3-5ae57fcf7fe1	ក្រសួងសុខាភិបាលកម្ពុជាអំពាវនាវឲ្យប្រុងប្រយ័ត្ននឹងបារីអេឡិចត្រូនិចដែលអាចប៉ះពាល់សុខភាព	ក្រសួងសុខាភិបាលកម្ពុជាបានបង្ហាញការព្រួយបារម្ភចំពោះផលិតផលបារីអេឡិចត្រូនិច ផលិតផលស៊ីហ្សា និងផលិតផលមួយចំនួនទៀត ដែលអាចបង្កផលប៉ះពាល់ដល់សុខភាព និងបង្កគ្រោះថ្នាក់ដល់សង្គម។ នេះបើតាមសេចក្តីប្រកាសព័ត៌មានរបស់ក្រសួងសុខាភិបាលកម្ពុជា កាលពីថ្ងៃ៣ ខែកុម្ភៈ ឆ្នាំ២០២៤។ សេចក្តីប្រកាសព័ត៌មានបង្ហាញថាកន្លងមកអាជ្ញាធរជាតិប្រយុទ្ធប្រឆាំងគ្រឿងញៀនបានហាមឃាត់ការនាំចូល ការជួញដូរ ការធ្វើអាជីវកម្ម និងការប្រើប្រាស់បារីអេឡិចត្រូនិច (E-cigarette) ផលិតផលស៊ីហ្សា (SHISHA) និងផលិតផលអេចឈ៍ ធី ភី (Heated Tobacco Product) ដោយសារផលិតផលទាំងនេះបង្កឱ្យមានផលប៉ះពាល់ដល់សុខភាព និងបណ្តាលឱ្យអ្នកប្រើប្រាស់ងាយទទួលការញៀនដោយសារធាតុញៀនផ្សេងទៀត។ ក្រសួងបញ្ជាក់ថាបារីអេឡិចត្រូនិចមានរូបរាង ទំហំ និងឈ្មោះច្រើនប្រភេទដូចជា E-cigs, Mods, Vape pens ហើយទូទៅត្រូវបានស្គាល់ថា វ៉េបភីង (Vaping)។ ចំហាយបារីអេឡិចត្រូនិចផ្ទុកនូវសារធាតុនីកូទីន ហើយសារធាតុនេះមានគ្រោះថ្នាក់ទៅលើអ្នកប្រើប្រាស់ដូចជា បង្កឱ្យមានភាពញៀនខ្លាំង មានគ្រោះថ្នាក់ដល់គភ៌ ប៉ះពាល់ដល់ខួរក្បាលកុមារនិងក្មេងជំទង់ មានហានិភ័យដល់ការអភិវឌ្ឍខួរក្បាល និងបណ្តាលឱ្យមានជំងឺមហារីកពេលដែលសារធាតុល្អិតៗជ្រាបចូលក្នុងសួត។ បើតាម ផលិតផលស៊ីហ្សា ឬខ្សៀរទឹក មានច្រើនបែប និងមានបរិមាណជាតិពុលខ្លាំងដែលបណ្តាលឱ្យមានជំងឺ ដូចជាជំងឺផ្លូវដង្ហើម ជំងឺបេះដូង ជំងឺធ្មេញ ទារកកើតមិនគ្រប់ខែ រលាកច្រមុះ ជំងឺមហារីកសួត ក្រពះ និងប្លោកនោមជាដើម។ ចំណែកផលិតផល អេចឈ៍ ធី ភី ជាថ្នាំជក់ មានច្រើនបែប ប្រើជំនួសផលិតផលថ្នាំជក់ធម្មតា ដោយបន្ថែមនូវសារធាតុក្រអូប និងផ្ទុកនូវសារធាតុនីកូទីនដែលបង្កផលប៉ះពាល់ដល់សុខភាពដូចបារីអេឡិចត្រូនិចដែរ។ ក្រសួងសុខាភិបាលបង្ហាញការព្រួយបារម្ភ និងអំពាវនាវដល់យុវជន និងពលរដ្ឋកុំសាកល្បងសូម្បីតែម្តងនូវផលិតផលខាងលើ ព្រោះមានជនឆ្លៀតឱកាសបានផ្សព្វផ្សាយលក់បារីអេឡិចត្រូនិច ស៊ីហ្សា និងផលិតផល អេចឈ៍ ធី ភី តាមរយៈបណ្តាញសង្គមថាជាឧបករណ៍ផ្តាច់ការជក់បារី និងថាជាផលិតផលដែលមានសុវត្ថិភាពជាងបារីធម្មតា ផ្ទុយទៅវិញវាមានផលប៉ះពាល់ដល់សុខភាព និងបង្កគ្រោះថ្នាក់ដល់សង្គម។ គួររំឭកថាបារីអេឡិចត្រូនិចទទួលបានប្រជាប្រិយភាព ក្នុងរយៈពេលប៉ុន្មានឆ្នាំចុងក្រោយ ជាពិសេសក្នុងស្រទាប់យុវជន៕	2024-02-05T07:00:00+07:00	khmer.voanews.com	https://khmer.voanews.com/a/health-ministry-calls-on-vigilance-over-e-cigarette-causing-health-problem/7471161.html
74d10bd7-da31-49d0-932e-01d95a45e667	ក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ចុះពិនិត្យព្យាបាលជំងឺជូនពលរដ្ឋជាង៨០០នាក់ នៅស្រុកឱរ៉ាល់ ខេត្តកំពង់ស្ពឺ (Video inside)	ក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ចំនួន១៣០នាក់ នាថ្ងៃទី៤ ខែកុម្ភៈ ឆ្នាំ២០២៤ បានចុះពិនិត្យព្យាបាលជំងឺ វះកាត់តូច ចែកឱសថ និងចាក់វ៉ាក់សាំងពីដូសទី១ដល់ដូសទី៦ ជូនប្រជាពលរដ្ឋដោយឥតគិតថ្លៃបានចំនួន៨២៩នាក់ នៅវត្តតាំងរបង ឃុំហោងសំណំ ស្រុកឱរ៉ាល់ ខេត្តកំពង់ស្ពឺ។ សកម្មភាពនេះដឹកនាំដោយលោក កែរ រដ្ឋា រដ្ឋលេខាធិការក្រសួងសុខាភិបាល និងជាអនុប្រធានប្រតិបត្តិក្រុមការងារគ្រូពេទ្យស្ម័គ្រចិត្ត ហ៊ុន ម៉ានី តំណាងលោក លេង ផាលី ប្រធានប្រតិបត្តិក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ដោយសហការជាមួយលោក ហុក គ្រី អនុប្រធានប្រតិបត្តិទទួលបន្ទុកប្រធានប្រតិបត្តិក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ខេត្តកំពង់ស្ពឺ និងជាប្រធានមន្ទីរសុខាភិបាលខេត្តកំពង់ស្ពឺ មន្ទីរពេទ្យខេត្តកំពង់ស្ពឺ ក្រុមការងារគ្រូពេទ្យវះកាត់តូចនៃមន្ទីរសុខាភិបាលខេត្តស្វាយរៀង លោក ងួន វាសនា អភិបាលស្រុកឱរ៉ាល់ សហភាពសហព័ន្ធយុវជនកម្ពុជា និងអាជ្ញាធរឃុំ-ស្រុកដែលពាក់ព័ន្ធ។ លោក កែរ រដ្ឋា បានលើកឡើងថា ក្នុងរយៈពេល១២ឆ្នាំ (២ ធ្នូ ឆ្នាំ២០១២ ដល់ ៤ កុម្ភៈ ឆ្នាំ២០២៤) ក្រោមការដឹកនាំដោយផ្ទាល់របស់លោក ហ៊ុន ម៉ានី ប្រធានសហភាពសហព័ន្ធយុវជនកម្ពុជា និងជាប្រធានកិត្តិយសក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ដែលមានក្រុមគ្រូពេទ្យចំនួន១២,០៦៩នាក់ ក្នុងនោះស្ត្រីមានចំនួន៦,៤៩៥នាក់ ដឹកនាំសម្របសម្រួលដោយលោក លេង ផាលី បានបំពេញបេសកកម្មទទួលបានលទ្ធផលប្រកបដោយប្រសិទ្ធភាព និងប្រសិទ្ធផលជាច្រើនឥតគណនា ក្នុងការចូលរួមអប់រំផ្សព្វផ្សាយ ចាក់វ៉ាក់សាំងបង្ការកូវីដ-១៩ ក្នុងក្របខណ្ឌទូទាំងប្រទេស បណ្តុះបណ្តាលវគ្គសង្គ្រោះបឋម យកសំណាករកវីរុសកូវីដ-១៩ និងពិនិត្យព្យាបាលជំងឺ និងផ្តល់សេវាជូនប្រជាពលរដ្ឋដោយឥតគិតថ្លៃ និងមិនគិតនិន្នាការនយោបាយ ជាតិសាសន៍ឡើយ។ លោកបានបញ្ជាក់ថា ក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ចំនួន៤,៦០១នាក់ បាននិងកំពុងស្ម័គ្រចិត្តចុះបេសកកម្មតាមការឧទ្ទេសនាមរបស់គណៈកម្មកាចំពោះកិច្ចចាក់វ៉ាក់សាំងបង្ការជំងឺកូវីដ-១៩ ដោយឥតគិតថ្លៃ និងឥតគិតថវិកា គិតតាំងពីចាប់ផ្តើមដំបូងពីថ្ងៃទី២៣ ខែកុម្ភៈ ឆ្នាំ២០២១ មកដល់បច្ចុប្បន្នបានចាក់វ៉ាក់សាំងជូនប្រជាពលរដ្ឋតាមមូលដ្ឋាននានាក្នុង២៥រាជធានី-ខេត្ត បានចំនួន១១,៨៩០,១៦៤ដូស។ គួរជម្រាបថា ក្នុងឱកាសនោះដែរ មានអ្នកមីងម្នាក់មានជំងឺមហារីកសុដន់ មានបណ្ណក្រីក្រ ប៉ុន្តែមិនថវិកាសម្រាប់ធ្វើដំណើរ និងចំណាយសម្រាប់ទៅពិនិត្យព្យាបាលជំងឺនៅមន្ទីរពេទ្យថ្នាក់ជាតិ ក្រុមការងារបានឧបត្ថម្ភថវិកា រួមមាន លោក កែរ រដ្ឋា ៥០ដុល្លារ លោកស្រី ហង់ លីណា ២០ម៉ឺនរៀល លោកវេជ្ជបណ្ឌិត សាយ ឫទ្ធី ២០ម៉ឺនរៀល៕	2024-02-05T04:02:00+07:00	freshnewsasia.com	https://m.freshnewsasia.com/index.php/en/localnews/327579-2024-02-04-14-02-06.html
15848c3a-3b6b-45ca-a7b9-d9826bfdc2a5	ក្រុមការងារ អាវុធហត្ថខណ្ឌច្បារអំពៅ ចុះសួរសុខទុក្ខសមាជិកមានជំងឺ កំពុងសម្រាកព្យាបាល នៅមន្ទីរពេទ្យព្រះកេតុមាលា	នារសៀល ថ្ងៃទី០៤ ខែកុម្ភៈ ឆ្នាំ២០២៤ លោកវរសេនីយ៍ឯក គិត សុផល មេបញ្ជាការ មូលដ្ឋានអាវុធហត្ថខណ្ឌច្បារអំពៅ បានចាត់ក្រុមការងារចុះសួរសុខទុក្ខ លោកអនុសេនីយ៍ត្រី កែវ សំអាត សមាជិកអាវុធហត្ថខណ្ឌ ដែលកំពុងសម្រាកព្យាបាលជំងឺពោះវៀនដុះខ្នែងនៅមន្ទីរពេទ្យព្រះកេតុមាលា (ពេទ្យ១៧៩) ។ ក្នុងឱកាសសួរសុខទុក្ខនោះ ក្រុមការងារ បាននាំយកថវិកាដែលបានមកពីការចូលរួមរបស់ នាយ នាយរង អាវុធហត្ថខណ្ឌច្បារអំពៅ ក្នុងស្មារតីសាមគ្គីភាព ចំនួន ១,២០០,០០០រៀល (មួយលានពីរសែនរៀល), ទឹកសុទ្ធ និងភេសជ្ជៈចំនួន ០៣កេស ទៅជូនជាអំណោយសួរសុខទុក្ខ និងទុកជាការចែករំលែក សម្រាលបន្ទុកគ្រួសារក្នុងការសម្រាកព្យាបាលផងដែរ៕	2024-02-04T22:15:00+07:00	dap-news.com	https://dap-news.com/national/2024/02/04/391235/
ccd21efc-e6c1-4ccc-be59-05d3c7f2cfff	TOP NEWS: ក្រសួងសុខាភិបាល៖ ថ្ងៃនេះមិនមានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ៣នាក់ (Vidoe inside)	ក្រសួងសុខាភិបាល នៅថ្ងៃទី៤ ខែកុម្ភៈ ឆ្នាំ២០២៤នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៤ ខែកុម្ភៈ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨៥នាក់, អ្នកជាសះស្បើយសរុបចំនួន ១៣៦,០២៤នាក់, ស្លាប់សរុបចំនួន ៣,០៥៦នាក់៕	2024-02-04T19:07:00+07:00	freshnewsasia.com	https://m.freshnewsasia.com/index.php/en/localnews/327546-2024-02-04-05-07-30.html
ecf4383b-75fa-4816-a5b4-5b6972be11a7	TOP NEWS: ក្រសួងសុខាភិបាល៖ ថ្ងៃនេះមិនមានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ២នាក់ (Vidoe inside)	ក្រសួងសុខាភិបាល នៅថ្ងៃទី៣ ខែកុម្ភៈ ឆ្នាំ២០២៤នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣ ខែកុម្ភៈ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨៥នាក់, អ្នកជាសះស្បើយសរុបចំនួន ១៣៦,០២១នាក់, ស្លាប់សរុបចំនួន ៣,០៥៦នាក់៕	2024-02-03T18:53:00+07:00	freshnewsasia.com	https://m.freshnewsasia.com/index.php/en/localnews/327462-2024-02-03-04-53-44.html
4359d07f-5106-4a86-9084-fcbc7d1957b0	នៅប្រទេសកម្ពុជា ជំងឺមហារីកបានឆក់យកជីវិតមនុស្សចំនួន១៣.៧៩៩នាក់ក្នុងឆ្នាំ២០២២	មុនថ្ងៃប្រារព្វទិវាជំងឺមហារីកពិភពលោកទីភ្នាក់ងារជំងឺមហារីករបស់អង្គការសុខភាពពិភពលោកនិងទីភ្នាក់ងារអន្តរជាតិសម្រាប់ការស្រាវជ្រាវជំងឺមហារីក (IARC) បានចេញផ្សាយព័ត៌មានចុងក្រោយនៃបញ្ហាជំងឺមហារីកជាសកល។ អង្គការសុខភាពពិភពលោកក៏បានចេញផ្សាយលទ្ធផលស្ទង់មតិពីប្រទេសចំនួន១១៥ដែលបង្ហាញថាប្រទេសភាគច្រើនមិនបានផ្តល់ហិរញ្ញប្បទានអទិភាពគ្រប់គ្រាន់សម្រាប់ជំងឺមហារីកនិងសេវាថែទាំអ្នកជំងឺ ដែលជាផ្នែកមួយនៃការធានារ៉ាប់រងសុខភាពជាសកល (UHC)។ ទីភ្នាក់ងារអន្តរជាតិសម្រាប់ការស្រាវជ្រាវជំងឺមហារីកបានបន្និដ្ឋានថា ដោយផ្អែកលើប្រភពទិន្នន័យដែលមាននៅតាមបណ្តាប្រទេសក្នុងឆ្នាំ២០២២បានបង្ហាញពីការកើនឡើងនៃបន្ទុកជំងឺមហារីកការមិនទទួលបានសេវាព្យាបាលថែទាំស្មើភាពគ្នានិងតម្រូវការបន្ទាន់ដើម្បីដោះស្រាយវិសមភាពនៃជំងឺមហារីកនៅទូទាំងពិភពលោក។ នៅឆ្នាំ២០២២ មានករណីជំងឺមហារីកថ្មីប្រមាណ២០លានករណីនិងមានអ្នកស្លាប់ចំនួន៩,៧លាននាក់។ការប៉ាន់ស្មាននៃចំនួនមនុស្សដែលនៅរស់ក្នុងរយៈពេល៥ឆ្នាំបន្ទាប់ពីបានធ្វើរោគវិនិច្ឆ័យជំងឺមហារីកមានចំនួន៥៣,៥លាននាក់។នេះមានន័យថាមនុស្សប្រហែលម្នាក់ក្នុងចំណោម៥នាក់កើតជំងឺមហារីកក្នុងជីវិតរបស់ពួកគេហើយប្រហែលម្នាក់ក្នុងចំណោមបុរស៩នាក់និងម្នាក់ក្នុងចំណោមស្ត្រី១២នាក់បានស្លាប់ដោយសារជំងឺនេះ។ យោងតាមអង្គការសុខភាពពិភពលោកក្នុងឆ្នាំ២០២២មានករណីមហារីកថ្មីចំនួន១៩៧៩៥ករណីនៅកម្ពុជានិងមានអ្នកស្លាប់ចំនួន១៣៧៩៩នាក់។ ការស្ទង់មតិរបស់អង្គការសុខភាពពិភពលោកស្តីពីការធានារ៉ាប់រងសុខភាពជាសកលនិងជំងឺមហារីកបង្ហាញថាមានតែ៣៩%នៃបណ្តាប្រទេសដែលបានចូលរួម បានរ៉ាប់រងការគ្រប់គ្រងជំងឺមហារីកដែលជាផ្នែកមួយនៃសេវាថែទាំសុខភាពចម្បងសម្រាប់ប្រជាពលរដ្ឋទាំងអស់ដែលមានឈ្មោះថា’កញ្ចប់អត្ថប្រយោជន៍សុខភាព’ (HBP) ។ដោយឡែកមានតែ២៨%នៃបណ្តាប្រទេសដែលចូលរួមប៉ុណ្ណោះដែលជួយលើការថែទាំព្យាបាលរួមទាំងការបន្ថយការឈឺចាប់ជាទូទៅហើយមិនមែនសម្រាប់តែជំងឺមហារីកប៉ុណ្ណោះទេ។ ជំងឺមហារីកចំនួនបីប្រភេទធំៗក្នុងឆ្នាំ២០២២ មានដូចជា៖មហារីកសួតមហារីកសុដន់និងមហារីកពោះវៀនធំ តាមការស្រាវជ្រាវដែលមាននៅលើIARC’s Global Cancer Observatory បង្ហាញថាមហារីក១០ប្រភេទដែលប្រមូល ដែលជារួមមានប្រហែល២ភាគ៣នៃករណីឆ្លងថ្មីនិងករណីមរណភាពនៅទូទាំងពិភពលោកក្នុងឆ្នាំ២០២២។ទិន្នន័យគ្របដណ្តប់ប្រទេសចំនួន១៨៥និង ជំងឺមហារីកចំនួន៣៦ករណី។ មហារីកសួតគឺជាជំងឺមហារីកដែលកើតមានញឹកញាប់បំផុតនៅទូទាំងពិភពលោកជាមួយនឹងករណីឆ្លងថ្មីចំនួន២,៥លានស្មើនឹង១២,៤%នៃករណីឆ្លងថ្មីសរុប។ជំងឺមហារីកសុដន់ស្ត្រីឈរលេខរៀងទីពីរ (២,៣លានករណីស្មើនឹង១១,៦%) បន្ទាប់មកជំងឺមហារីកពោះវៀនធំ (១,៩លានករណីស្មើនឹង ៩,៦%) ជំងឺមហារីកក្រពេញប្រូស្តាត(១,៥លានករណីស្មើនឹង ៧,៣%) និងជំងឺមហារីកក្រពះ (៩៧០ ០០០ករណីស្មើនឹង៤,៩%) ។ ជំងឺមហារីកសួតគឺជាមូលហេតុនាំមុខគេនៃការស្លាប់ដោយសារជំងឺមហារីក (១,៨លាននាក់ស្លាប់ស្មើនឹង ១៨,៧%នៃករណីមរណភាពសរុបដោយសារជំងឺមហារីក) បន្ទាប់មកដោយជំងឺមហារីកពោះវៀនធំ (ករណីមរណភាពមានចំនួន៩០០ ០០០ករណី ស្មើនឹង ៩,៣%) ជំងឺមហារីកថ្លើម (ករណីមរណភាពមានចំនួន ៧៦០ ០០០ករណី ស្មើនឹង ៧,៨%) ជំងឺមហារីកសុដន់ (ករណីមរណភាពមានចំនួន ៦៧០០០០ករណី ស្មើនឹង៦,៩%) និងជំងឺមហារីកក្រពះ (ករណីមរណភាពមានចំនួន ៦៦០០០០ករណី ស្មើនឹង៦,៨%)។ការកើតឡើងវិញនៃជំងឺមហារីកសួតគឺជាជំងឺមហារីកដែលកើតមានញឹកញាប់ផុត ដែលទំនងជាទាក់ទងនឹងការជក់បារីនៅអាស៊ី។ មានភាពខុសគ្នាមួយចំនួនដោយភេទនៅក្នុងករណីនិងអត្រាមរណៈពីចំនួនសរុបជាសកលសម្រាប់ភេទទាំងពីរ។ចំពោះស្ត្រីជំងឺមហារីកដែលត្រូវបានគេធ្វើរោគវិនិច្ឆ័យឃើញញឹកញាប់បំផុតនិងជាមូលហេតុឈានមុខគេនៃការស្លាប់ដោយសារជំងឺមហារីកគឺមហារីកសុដន់ចំណែកឯបុរស គឺច្រើនកើតជំងឺមហារីកសួត។មហារីកសុដន់គឺជាមហារីកដែលតែងតែកើតមានលើស្ត្រីក្នុងប្រទេសភាគច្រើន (១៥៧ក្នុងចំណោម១៨៥ប្រទេស) ។ ចំពោះបុរសជំងឺមហារីកក្រពេញប្រូស្តាតនិងពោះវៀនធំគឺជាជំងឺមហារីកដែលកើតមានញឹកញាប់បំផុតទីពីរនិងទីបីខណៈដែលជំងឺមហារីកថ្លើមនិងជំងឺមហារីកពោះវៀនធំគឺជាមូលហេតុទូទៅទីពីរនិងទីបីនៃការស្លាប់ដោយសារជំងឺមហារីក។ចំពោះស្ត្រីជំងឺមហារីកសួតនិងពោះវៀនធំគឺទីពីរនិងទីបីសម្រាប់ទាំងចំនួនករណីឆ្លងថ្មីនិងករណីមរណភាព។ ជំងឺមហារីកមាត់ស្បូនគឺជាជំងឺមហារីកដែលកើតមានញឹកញាប់បំផុតទីប្រាំបីនៅទូទាំងពិភពលោកនិងជាមូលហេតុឈានមុខគេទីប្រាំបួននៃការស្លាប់ដោយសារជំងឺមហារីកដែលស្មើនឹងករណីឆ្លងថ្មីចំនួន៦៦១ ០៤៤ករណីនិងករណីមរណភាពមានចំនួន៣៤៨ ១៨៦ ករណី។វាជាជំងឺមហារីកដែលតែងតែកើតមានច្រើនបំផុតចំពោះស្ត្រីក្នុង២៥ប្រទេសដែលភាគច្រើនកើតនៅអនុតំបន់សាហារ៉ាអាហ្វ្រិក។ខណៈពេលដែលការទទួលស្គាល់កម្រិតនៃករណីខុសគ្នាក៏ដោយជំងឺមហារីកមាត់ស្បូនអាចត្រូវបានដកចេញជាបញ្ហាសុខភាពសាធារណៈតាមរយៈការធ្វើមាត្រដ្ឋាននៃគំនិតផ្តួចផ្តើមលុបបំបាត់ជំងឺមហារីកមាត់ស្បូនរបស់អង្គការសុខភាពពិភពលោក។	2024-02-03T07:00:00+07:00	khmertimeskh.com	https://www.khmertimeskh.com/501433990/%E1%9E%93%E1%9E%94%E1%9E%9A%E1%9E%91%E1%9E%9F%E1%9E%80%E1%9E%98%E1%9E%96%E1%9E%87-%E1%9E%87%E1%9E%84/
2160ba49-3109-40b1-850c-20c1fa4a5ec3	ចំនួនអ្នកកើតជំងឺមហារីកត្រូវបានព្យាករថា នឹងកើនឡើងយ៉ាងខ្លាំងនៅឆ្នាំ២០៥០	ករណីជំងឺមហារីកថ្មីៗនឹងកើនឡើង៧៧ភាគរយដែលគិតជាចំនួនមនុស្សមានដល់ជាង៣៥លាននាក់ក្នុងឆ្នាំ២០៥០ ពីចំនួនអ្នកជំងឺមហារីកដែលគេប៉ាន់ស្មានប្រមាណ២០លាននាក់និងអ្នកស្លាប់ដោយជំងឺនេះ៩លាន៧សែននាក់ក្នុងឆ្នាំ២០២២ នេះបើតាមទិន្នន័យថ្មីចេញផ្សាយកាលពីថ្ងៃទី១ ខែកុម្ភៈ ដោយទីភ្នាក់ងារអន្តរជាតិខាងការស្រាវជ្រាវជំងឺមហារីក (IARC) ដែលជាទីភ្នាក់ងារខាងជំងឺមហារីករបស់អង្គការសុខភាពពិភពលោក។ របាយការណ៍ដែលត្រូវបានចេញផ្សាយនៅមុនទិវាជំងឺមហារីកពិភពលោកនៅថ្ងៃទី៤ ខែកុម្ភៈ បានព្យាករណ៍អំពីកំណើនដ៏ច្រើននៃករណីជំងឺនេះថានឹងកើតមាននៅតំបន់ដែលមានការអភិវឌ្ឍមនុស្សតិចតួច ដែលជាការវាស់វែងកម្រិតនៃការអភិវឌ្ឍខាងសង្គមនិងខាងសេដ្ឋកិច្ចរបស់ប្រទេសមួយដោយអង្គការសហប្រជាជាតិ។ លោក Freddie Bray ជានាយកនៃសាខាឃ្លាំមើលជំងឺមហារីកនៅទីភ្នាក់ងារអន្តរជាតិខាងការស្រាវជ្រាវជំងឺមហារីក (IARC) បាននិយាយថា៖ «យើងរំពឹងថា ចំនួនមនុស្សក្នុងពិភពលោកនឹងកើនឡើងពី៨ពាន់លាននាក់នៅឆ្នាំ២០២២ទៅដល់ជិត១០ពាន់លាននាក់គឺ៩.៧០០លាននាក់មិនហួសពីឆ្នាំ២០៥០ទេ ហើយការណ៍នេះនឹងមានផលប៉ះពាល់ធំលើចំនួនករណីអ្នកកើតជំងឺមហារីកថ្មីៗ‍។ «អ្នកនឹងឃើញមានការកើនឡើង១៤២ភាគរយនៃករណីជំងឺមហារីកដែលត្រូវបានព្យាករណ៍នៅឆ្នាំ២០៥០ នៅក្នុងប្រទេសដែលការអភិវឌ្ឍមនុស្សមានកម្រិតទាប។ ទាំងនេះគឺជាប្រទេសដែលមានធនធានតិចក្នុងការគ្រប់គ្រងជំងឺមហារីក‍» លោក Freddie Bray បាននិយាយដូចនេះ ដោយកត់សម្គាល់ថា ការស្លាប់ដោយសារជំងឺមហារីកត្រូវបានគេព្យាករណ៍ថានឹងកើនឡើងជិតទ្វេដងក្នុងឆ្នាំ២០៥០»។ សេចក្តីរាយការណ៍នេះបានឱ្យដឹងថា ថ្នាំជក់ ស្រា និងភាពធាត់ ជាកត្តាចម្បងដែលបង្កឱ្យមានកំណើនសាកលនៃជំងឺមហារីក ដោយខ្យល់កខ្វក់ជាគ្រោះថ្នាក់ខាងបរិស្ថានធំមួយផងដែរ។ ការប៉ាន់ប្រមាណថ្មីបង្ហាញថា ជំងឺមហារីកសួត គឺជាជំងឺមហារីកដែលកើតមានញឹកញាប់បំផុតនៅទូទាំងពិភពលោក ដោយមានករណីអ្នកជំងឺថ្មីចំនួន ២,៥លាននាក់ក្នុងឆ្នាំ២០២២។ ជំងឺមហារីកសុដន់ស្ត្រីជាប់ចំណាត់ថ្នាក់ទីពីរ បន្ទាប់មកគឺជំងឺមហារីកពោះវៀនធំ ក្រពេញប្រូស្តាត និងក្រពះ។ របាយការណ៍នេះបានឱ្យដឹងទៀតថា ជំងឺមហារីកសុដន់គឺជាមូលហេតុដែលនាំឱ្យស្ត្រីស្លាប់ច្រើនបំផុត និងត្រូវបានគេធ្វើរោគវិនិច្ឆ័យឃើញច្រើនបំផុតផងដែរ។ រីឯជំងឺមហារីកដែលនាំឱ្យបុរសស្លាប់ច្រើនបំផុតវិញ គឺជំងឺមហារីកសួត។ លោក Bray បានសង្កេតឃើញថា «បុរសម្នាក់ក្នុងចំណោម ៥ នាក់ និងស្ត្រីម្នាក់ ក្នុងចំណោម ៥ នាក់នឹងមានការវិវត្តដែលនាំឱ្យកើតជំងឺមហារីកនៅក្នុងមួយជីវិតរបស់ពួកគេ ហើយប្រហែលជាបុរសម្នាក់ក្នុងចំណោម ៩ នាក់ និងស្ត្រីម្នាក់ក្នុងចំណោម១២នាក់ នឹងកើតជំងឺមហារីក ហើយស្លាប់ដោយសារជំងឺនេះ‍»។ ការប៉ាន់ប្រមាណជាសកលបង្ហាញពីវិសមភាពដ៏គួរឱ្យភ្ញាក់ផ្អើលនៃចំនួនអ្នកកើតជំងឺមហារីក ដោយប្រជាជននៅក្នុងប្រទេសក្រីក្រ និងប្រទេសអភិវឌ្ឍន៍តិចតួចប្រឈមនឹងហានិភ័យខ្លាំងបំផុត។ អ្នកស្រី Isabelle Soerjomataram អនុប្រធានផ្នែកឃ្លាំមើលជំងឺមហារីកនៅទីភ្នាក់ងារ IARC និយាយថា រឿងនោះជាការពិត ជាពិសេសសម្រាប់ជំងឺមហារីកសុដន់។ អ្នកស្រី Soerjomataram និយាយថា៖ «‍ស្ត្រីនៅក្នុងបណ្តាប្រទេសដែលការអភិវឌ្ឍមនុស្សមានកម្រិតទាប ទំនងជាត្រូវបានធ្វើរោគវិនិច្ឆ័យថាមានជំងឺមហារីកសុដន់៥០ភាគរយតិចជាងនៅក្នុងប្រទេសដែលការអភិវឌ្ឍមនុស្សមានកម្រិតខ្ពស់ ក៏ប៉ុន្តែ ពួកគេមានហានិភ័យខ្ពស់ជាងក្នុងការស្លាប់ដោយសារជំងឺនេះ ដោយសារតែការធ្វើរោគវិនិច្ឆ័យយឺត និងលទ្ធភាពទទួលបានការព្យាបាលប្រកបដោយគុណភាព មិនមានគ្រប់គ្រាន់»។ ការស្ទង់មតិរបស់អង្គការសុខភាពពិភពលោកនៅក្នុងប្រទេសចំនួន១១៥ បានឱ្យដឹងថា ប្រទេសភាគច្រើនមិនបានផ្តល់ហិរញ្ញប្បទានគ្រប់គ្រាន់សម្រាប់ជំងឺមហារីក និងសេវាថែទាំអ្នកជំងឺដែលជាផ្នែកមួយនៃការធានារ៉ាប់រងសុខភាពសកលនោះទេ ដែលស្ថានភាពនេះប៉ះពាល់យ៉ាងខ្លាំងដល់ប្រជាជនក្រីក្រ។ លោក Andre Ilbawi អ្នកដឹកនាំផ្នែកបច្ចេកទេសស្តីពីជំងឺមហារីកនៃអង្គការសុខភាពពិភពលោកបាននិយាយថា៖ «‍ការចំណាយលើការថែទាំសុខភាព ជាពិសេសទៅលើជំងឺមហារីកកំពុងកើនឡើង។ បច្ចេកវិជ្ជាថ្មី ចំនួនប្រជាជនដែលមានវ័យចាស់ និងមនុស្សដែលប្រើសេវាកម្មដែលមានភាពស្មុគស្មាញ មានកាន់តែច្រើន ដែលបានធ្វើឱ្យថវិកាសម្រាប់ចំណាយទៅលើផ្នែកសុខភាពកាន់តែមានភាពតឹងតែង។ ការបង់ប្រាក់ព្យាបាលដោយផ្ទាល់របស់អ្នកជំងឺមហារីកគឺមានកម្រិតខ្ពស់ ហើយជារឿយៗរុញច្រានគ្រួសារឱ្យធ្លាក់ទៅក្នុងភាពក្រីក្រ»។ លោក Ilbawi បាននិយាយថា នៅពេលដែលមនុស្សដែលត្រូវបានគេធ្វើរោគវិនិច្ឆ័យឃើញថា មានជំងឺមហារីក ហើយត្រូវបានគេប្រាប់ថា ពួកគេត្រូវតែបង់ថ្លៃព្យាបាលដោយខ្លួនពួកគេផ្ទាល់នោះ ពួកគេទំនងជានឹងមិនស្វែងរកជំនួយ ទទួលការព្យាបាល និងការថែទាំឱ្យបានពេញលេញនោះទេ។ «‍ការណ៍នោះធ្វើឱ្យអ្នកដែលកើតជំងឺមហារីកកាន់តែអាចស្លាប់ និងប៉ះពាល់ដល់សេដ្ឋកិច្ច ជាពិសេសនៅពេលដែលចំនួននៃអ្នកកើតជំងឺមហារីកកើនឡើង»។ លោក Ilbawi បាននិយាយដូច្នេះ ដោយកត់សម្គាល់ថា រដ្ឋាភិបាលអាចបំបែកវដ្តនេះ ដោយការវិនិយោគលើសេវាកម្មព្យាបាលជំងឺមហារីក។ លោក Ilbawi បាននិយាយបន្តថា៖ «‍ការព្យាបាលជំងឺមហារីកមិនគួរមានតម្លៃថ្លៃ ហើយក៏មិនគួរជាជំងឺដែលប្រល័យជីវិតមនុស្សនោះដែរ»។ លោក Ilbawi ថ្លែងទៀតថា៖ «ឥឡូវនេះ គឺជាពេលដែលត្រូវតែផ្តោតទៅលើជំងឺមហារីក។ ឥឡូវនេះ នេះជាពេលដែលត្រូវខិតខំទ្វេដង និងធ្វើការវិនិយោគនៅក្នុងការការពារ និងគ្រប់គ្រងជំងឺមហារីក បើមិនដូច្នោះទេ យើងនឹងត្រូវដោះស្រាយជាមួយនឹងវិសមភាពដែលអាក្រក់ជាងអ្វីដែលយើងឃើញសព្វថ្ងៃនេះទៅទៀត»។ អ្នកស្រី Soerjomataram ក៏បានសង្កត់ធ្ងន់ផងដែរទៅលើភាពបន្ទាន់នៃការវិនិយោគក្នុងការបង្ការដើម្បីទប់ស្កាត់ចំនួនអ្នកកើតជំងឺមហារីកក្នុងពិភពលោកដែលកំពុងកើនឡើង និងវិសមភាពជាសកលដោយសារជំងឺមហារីក។ អ្នកស្រី Soerjomataram បានថ្លែងបន្ថែមទៀតថា៖ «‍ការវិនិយោគលើការបង្ការជំងឺមហារីកកំពុងក្លាយជាគន្លឹះដ៏សំខាន់ ពីព្រោះនៅពេលដែលជំងឺមហារីកកើតឡើងហើយ យើងមិនអាចព្យាបាលវាបានដោយងាយស្រួលនោះទេ។ ការព្យាបាល និងការផ្តល់លទ្ធភាពទទួលបានការថែទាំមានសារៈសំខាន់ក្នុងទប់ស្កាត់ជំងឺមហារីក ដូច្នេះនឹងគ្មាននរណាម្នាក់នឹងរងទុក្ខដោយសារជំងឺនេះទេ»៕	2024-02-03T07:00:00+07:00	khmer.voanews.com	https://khmer.voanews.com/a/staggering-rise-in-new-cancer-cases-projected-in-2050/7468966.html
c68292c9-2183-436d-8b6e-1b4f448943a5	មន្ត្រីសង្គមស៊ីវិលស្នើឱ្យរដ្ឋាភិបាលបញ្ឈប់ការនាំចូលសាច់បង្កកដើម្បីលើកកម្ពស់សុខភាពសាធារណៈ	មន្ត្រីសង្គមស៊ីវិលផ្នែកចិញ្ចឹមសត្វ និងម្ចាស់កសិដ្ឋានចិញ្ចឹមមាន់លើកឡើងស្រដៀងៗថា រដ្ឋាភិបាលគួររឹតបន្តឹងការនាំចូលសាច់បង្កក និងកាត់បន្ថយការនាំចូលសាច់សត្វពីក្រៅប្រទេស ដើម្បីលើកកម្ពស់សុខភាពសាធារណៈ។ ការលើកឡើងបែបនេះ ក្រោយពីអាជ្ញាធរចាប់បានជើងមាន់បង្កករាប់តោនបន្ថែមទៀត ដែលលួចនាំចូលតាមច្រករបៀង ក្នុងខេត្តស្វាយរៀង។ មន្ត្រីសង្គមស៊ីវិលផ្នែកចិញ្ចឹមសត្វលើកឡើងថា ការបញ្ឈប់ការនាំចូលសាច់បង្កកពីបរទេស មិនត្រឹមតែអាចលើកកម្ពស់ជីវភាពប្រជាកសិករចិញ្ចឹមសត្វតែប៉ុណ្ណោះទេ តែក៏អាចលើកកម្ពស់សុខុមាលភាពប្រជាពលរដ្ឋផងដែរ។ ប្រធានសមាគមបណ្ដាញអ្នកចិញ្ចឹមសត្វ លោក ជួប វិបុល ប្រាប់វិទ្យុអាស៊ីសេរីនៅថ្ងៃទី១ ខែកុម្ភៈថា ប្រជាកសិករចិញ្ចឹមសត្វនៅតែមិនអាចទទួលបានផលចំណេញសមរម្យនោះឡើយ ដោយសារការនាំចូលសាច់បង្កកពីក្រៅប្រទេស។ លោកបន្តថា រដ្ឋាភិបាលគួរតែទប់ស្កាត់ការនាំចូលសាច់បង្កក ព្រោះសាច់បង្កកដែលនាំចូលដោយមិនបានពិនិត្យត្រឹមត្រូវ មិនត្រឹមតែអាចបង្កជំងឺផ្សេងៗដល់អ្នកបរិភោគតែប៉ុណ្ណោះទេ ថែមទាំងអាចធ្វើឱ្យប៉ះពាល់សេដ្ឋកិច្ច និងធនធានមនុស្សទូទាំងប្រទេសរយៈពេលវែងទៀតផង។ លោក ជួប វិបុល៖ « »។ ប្រតិកម្មរបស់មន្ត្រីសង្គមស៊ីវិលផ្នែកចិញ្ចឹមសត្វនេះ បន្ទាប់ពីមន្ត្រីផ្នែកការពារអ្នកប្រើប្រាស់ កិច្ចការប្រកួតប្រជែង និងបង្ក្រាបការក្លែងបន្លំ ហៅកាត់ថា «ក.ប.ប» ខេត្តស្វាយរៀង ចាប់បានសាច់បង្កកចំនួន ៤កុងទឺន័រ នៅតាមផ្លូវស្ថិតក្នុងសង្កាត់សង្ឃ័រ ក្រុងស្វាយរៀង ខេត្តស្វាយរៀង នៅថ្ងៃទី៣១ ខែមករា ឆ្នាំ២០២៤។ ក្រោយពីចាប់បានសាច់បង្កក ដែលជាជើងមាន់មានចំនួនរហូតដល់រាប់ពាន់កេសនេះ អាជ្ញាធរក៏បានឃាត់ខ្លួនអ្នកបើករថយន្តចំនួន ៤នាក់ និងបុរសម្នាក់ទៀតដែលអះអាងថា ការនាំចូលសាច់បង្កកទាំងនេះ មានឯកសារនាំចូលត្រឹមត្រូវ ប៉ុន្តែមិនបានបង្ហាញឯកសារចំពោះមុខសមត្ថកិច្ច។ វិទ្យុអាស៊ីសេរីមិនអាចទាក់ទងអគ្គនាយក នៃអគ្គនាយកដ្ឋានកិច្ចការប្រកួតប្រជែង និងបង្ក្រាបការក្លែងបន្លំ ហៅកាត់ថា ក.ប.ប លោក ផាន អូន ដើម្បីសុំការបកស្រាយជុំវិញរឿងនេះបាននៅឡើយទេ នៅថ្ងៃទី១ ខែកុម្ភៈ។ ក្រសួងកសិកម្ម និងក្រសួងពាណិជ្ជកម្មកាលពីថ្ងៃទី១២ ខែមករា កន្លងទៅ បានប្រកាសផ្អាកការនាំចូលរយៈពេល៦ខែ លើការនាំចូលគ្រឿងក្នុងសត្វ និងបំណែកសាច់បង្កក។ បន្ថែមពីនេះ លោកនាយករដ្ឋមន្ត្រី ហ៊ុន ម៉ាណែត ក៏បានជំរុញឱ្យមន្ត្រីពាក់ព័ន្ធរៀបចំប្រព័ន្ធបង្កកគ្រឿងក្នុងសាច់សត្វ ក្នុងពេលដែលកម្ពុជាហាមឃាត់ការនាំចូលគ្រឿងក្នុង និងបំណែកមួយចំនួនរបស់សត្វផងដែរ នៅក្នុងពិធីបូកសរុបការងារក្រសួងកសិកម្ម រុក្ខប្រមាញ់ និងនេសាទ កាលពីថ្ងៃទី៣០ ខែមករា។ លោក ហ៊ុន ម៉ាណែត៖ «យើងដាក់គោលការណ៍ដើម្បីមិនឱ្យនាំចូលសាច់ នាំចូលអីគ្រប់មុខ មិនកើត វាប្រឆាំងនឹងគោលការណ៍WTOហើយឥឡូវយើងចុះហត្ថលេខាជាសមាជិក នៃកិច្ចព្រមព្រៀងពាណិជ្ជកម្មសេរីច្រើន អ៊ីចឹងទៅមុខទៀតទាមទារឱ្យយើងបង្កើនសមត្ថភាពដើម្បីប្រកួតប្រជែង»។ ជុំវិញរឿងនេះដែរ ម្ចាស់កសិដ្ឋានចិញ្ចឹមមាន់ម្នាក់នៅខេត្តបាត់ដំបង គឺលោក ព្រីង ភិរម្យ លើកឡើងថា ដោយសារតែរដ្ឋាភិបាលមិនបានពិនិត្យ និងទប់ស្កាត់ការនាំចូលសាច់មាន់ និងពងមាន់ដែលកសិករប្រទេសជិតខាងផលិតលើសទីផ្សារក្នុងស្រុក ដូច្នេះលោកមិនអាចទទួលបានផលចំណេញសមរម្យពីការលក់ពងមាន់ និងមាន់រស់នោះទេ។ លោកបន្តថា បើទោះបីជាគិតគូរអំពីតម្លៃរបស់អ្នកបរិភោគក្ដី តែរដ្ឋាភិបាលក៏គួរតែគិតពីសុខភាពរបស់ប្រជាពលរដ្ឋក្នុងរយៈពេលវែងផងដែរ។ លោក ព្រីង ភិរម្យ៖ «បើយើងឱ្យចូលហួសហេតុពេក ក៏វាធ្វើឱ្យស្លាប់ទាំងអ្នកចិញ្ចឹម ចុងក្រោយទីផ្សារគេនឹងវាយលុកហើយ ឧទាហរណ៍ថា គេបិទអស់ហើយ យើងឈប់ចិញ្ចឹមអស់ហើយដោយសារតែខាតបង់ ចិញ្ចឹមជ្រូកចិញ្ចឹមគោខាតអស់ហើយ អ៊ីចឹងទីផ្សារវាមានតែមួយមកពីខាងកើត ឬក៏ខាងលិច គេវាយយកពេលក្រោយថ្លៃដដែល នេះជាយោបល់របស់ខ្ញុំទេ»។ អ្នកជំនាញកសិកម្មលើកឡើងថា ភាពជោគជ័យវិស័យកសិកម្ម គឺជាការធានាសុវត្ថិភាពស្បៀងអាហារ ដែលជាអាយុជីវិតរបស់ប្រជាពលរដ្ឋដូច្នេះ រដ្ឋាភិបាលគួរអន្តរាគមន៍ឱ្យវិស័យកសិកម្មអាចផ្គត់ផ្គង់ទីផ្សារក្នុងស្រុកឱ្យបានច្រើន ជាងការនាំចូលផលិតផលកសិកម្មពីប្រទេសជិតខាង ដោយមិនបានឆ្លងកាត់ការពិនិត្យគុណភាពឱ្យបានត្រឹមត្រូវ៕	2024-02-02T21:28:49+07:00	rfa.org	https://www.rfa.org/khmer/news/health/ngos-urged-govt-to-stop-importing-frozen-meats-02022024085627.html
7bc91648-112d-40f1-97ae-c13c3d729af9	TOP NEWS: ក្រសួងសុខាភិបាល៖ ថ្ងៃនេះមិនមានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ៤នាក់	ក្រសួងសុខាភិបាល នៅថ្ងៃទី២ ខែកុម្ភៈ ឆ្នាំ២០២៤នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ៤នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២ ខែកុម្ភៈ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨៥នាក់, អ្នកជាសះស្បើយសរុបចំនួន ១៣៦,០១៩នាក់, ស្លាប់សរុបចំនួន ៣,០៥៦នាក់៕	2024-02-02T19:15:00+07:00	freshnewsasia.com	https://m.freshnewsasia.com/index.php/en/localnews/327226-2024-02-02-05-15-03.html
350f0990-2e6e-4b70-96e3-694a39738e3d	រដ្ឋមន្ត្រីការពារជាតិអាមេរិក សុំទោសជាសាធារណៈ សម្រាប់ការលាក់បាំងពីការកើតជំងឺមហារីក (Vidoe inside)	រដ្ឋមន្ត្រីការពារជាតិអាមេរិក លោក Lloyd Austin នៅថ្ងៃព្រហស្បតិ៍សប្ដាហ៍នេះ (ម៉ោងនៅវ៉ាស៊ីនតោន) បានសូមអភ័យទោសចំពោះការលាក់បាំង ការធ្វើរោគវិនិច្ឆយជំងឺមហារីកក្រពេញប្រូស្តារបស់លោក និងការសម្រាកព្យាបាលនៅមន្ទីរពេទ្យ ដោយមិនបានប្រាប់លោកប្រធានាធិបតី ចូ បៃដិន និងរដ្ឋាភិបាលអាមេរិកឱ្យដឹងមុន។ នេះបើតាមការចេញផ្សាយដោយទីភ្នាក់ងារសារព័ត៌មាន AFP នៅថ្ងៃសុក្រ ទី២ ខែកុម្ភៈ ឆ្នាំ២០២៤។ ថ្លែងនៅក្នុងសន្និសីទសារព័ត៌មានមួយ លោក Lloyd Austin បានគូសបញ្ជាក់ដូច្នេះថា «ខ្ញុំគួរណាស់តែប្រាប់លោកប្រធានាធិបតីអំពីការធ្វើរោគវិនិច្ឆយជំងឺមហារីក របស់ខ្ញុំ។ ខ្ញុំពិតសូមអភ័យទោសដោយផ្ទាល់ទៅកាន់លោកប្រធានាធិបតី បៃដិន»។ លោកបន្ថែមថាលោកផ្ទាល់មិនបានបញ្ជាឱ្យបុគ្គលិករបស់លោកលាក់បាំងពីជំងឺ របស់លោកនោះទេ ហើយក៏មិនមានបំណងលាលែងពីតំណែងនោះដែរ។ គួរបញ្ជាក់ថា លោក Lloyd Austin បានបាត់មុខពីទីសាធារណៈកាលពីចុងខែធ្នូ ឆ្នាំ២០២៣ និងដើមខែមករា ឆ្នាំ២០២៤ បន្ទាប់ពីទទួលការវះកាត់ព្យាបាលជំងឺ មហារីកក្រពេញប្រូស្តាត កាលពីថ្ងៃទី២២ ខែធ្នូ។ ប៉ុន្តែ សេតវិមានមិនបានដឹង ឬត្រូវបានជូនដំណឹងពីការសម្រាកព្យាបាលនៅមន្ទីរពេទ្យរបស់លោក Austin ឡើយ រហូតដល់ថ្ងៃទី៤ ខែមករា ហើយរហូតដល់ថ្ងៃទី៩ ខែមករា ទើបលោក បៃដិនបានដឹងពីរឿងនេះ៕	2024-02-02T15:54:00+07:00	freshnewsasia.com	https://m.freshnewsasia.com/index.php/en/internationalnews/327197-2024-02-02-01-54-03.html
8559069c-1ef5-4516-8f79-812c02ddbad3	សម្តេចតេជោ ហ៊ុន សែន បញ្ជាក់ពីស្ថានភាពជំងឺ របស់សម្តេចកិត្តិព្រឹទ្ធបណ្ឌិតថា មានសុខភាពល្អប្រសើរ តែមិនទាន់ចាកចេញពីមន្ទីរពេទ្យនៅឡើយទេ និងផ្តាំទៅក្រុមមនុស្សអាក្រក់ ឱ្យបញ្ឈប់ការបំពុលព័ត៌មានមិនពិត (Vidoe inside)	សម្តេចតេជោ ហ៊ុន សែន នៅព្រឹកថ្ងៃទី២ ខែកុម្ភៈ ឆ្នាំ២០២៤នេះ បានបង្ហោះសារបញ្ជាក់ពីស្ថានភាពជំងឺរបស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលកំពុងសម្រាកព្យាបាល នៅមន្ទីរពេទ្យកាល់ម៉ែតថា នៅពេលនេះមានសុខភាពប្រសើរឡើងវិញហើយ តែក្រុមគ្រូពេទ្យមិនទាន់អនុញ្ញាតឱ្យចាកចេញពីមន្ទីរពេទ្យនៅឡើយទេ។ ជាមួយគ្នានេះ សម្តេចតេជោ ហ៊ុន សែន បានច្រានចោលនូវព័ត៌មានមិនពិតមួយចំនួន ដែលថា សម្តេចកិត្តិព្រឹទ្ធបណ្ឌិត កំពុងបញ្ជូនទៅព្យាបាលនៅបរទេស។ សម្តេចតេជោក៏បានផ្តាំទៅដល់ក្រុមមនុស្សអាក្រក់ ឱ្យបញ្ឈប់ការផ្សព្វផ្សាយ បំពុលព័ត៌មានតទៅទៀត។ សម្តេចតេជោ ហ៊ុន សែន បានបង្ហោះសារមានខ្លឹមសារទាំងស្រុងដូច្នេះថា ៕	2024-02-02T15:42:00+07:00	freshnewsasia.com	https://m.freshnewsasia.com/index.php/en/localnews/327194-2024-02-02-01-42-07.html
e4d0f968-94e6-4a58-afc1-37177171eaaf	លោក ហ៊ុន សែន អះអាងថា ប្រពន្ធលោកកំពុងព្យាបាលជំងឺបន្ទាប់ពីដួល	អតីតនាយករដ្ឋមន្ត្រីលោក ហ៊ុន សែន ចេញមុខបំភ្លឺថា ភរិយារបស់លោកគឺ អ្នកស្រី ប៊ុន រ៉ានី ពិតជាដួលសន្លប់ និងកំពុងព្យាបាលជំងឺ។ អតីតនាយករដ្ឋមន្ត្រី លោក ហ៊ុន សែន ឱ្យដឹងតាមរយៈទំព័រហ្វេសប៊ុក នៅថ្ងៃទី០២ ខែកុម្ភៈថា កាលពី៤ថ្ងៃមុន ភរិយារបស់លោកដួលក្នុងបន្ទប់សម្រាក ដែលធ្វើឱ្យប៉ះពាល់ក្បាលដែលចាំបាច់ត្រូវយកទៅពិនិត្យ និងព្យាបាលនៅមន្ទីរពេទ្យកាលម៉ែត្រ។ លោក ហ៊ុន សែន ឱ្យដឹងទៀតថា បន្ទាប់ពីពិនិត្យព្យាបាល ពីគ្រូពេទ្យសុខភាពភរិយារបស់លោកបានល្អប្រសើរវិញហើយ តែមិនទាន់អាចចាកចេញពីមន្ទីរពេទ្យនៅឡើយទេ ព្រោះត្រូវរង់ចាំការថតក្បាលជាលើកទី៣ ដើម្បីមើលសរសៃដែលរងការប៉ះទង្គិចនោះ។ អតីតនាយករដ្ឋមន្ត្រី និងជាប្រធានគណបក្សកាន់អំណាចរូបនេះឱ្យដឹងថា គិតមកដល់មកត្រឹមថ្ងៃទី០២ ខែកុម្ភៈ ភរិយារបស់លោក ហ៊ុន សែន កំពុងសម្រាកព្យាបាលនៅក្នុងមន្ទីរពេទ្យកាល់ម៉ែត្រ ដោយមិនបានបញ្ជូនទៅសង្គ្រោះនៅក្រៅប្រទេសនោះឡើយ។ នេះបើតាមការអះអាងរបស់លោក។ ទោះយ៉ាងណា លោក ហ៊ុន សែន មិនទាន់បង្ហាញរូបភាពភរិយារបស់លោកដែលបានធូរស្រាលពីរបួសវិញ នៅពេលនេះនៅឡើយទេ។ លោកត្រឹមបង្ហោះរូបភាពចាស់មួយសន្លឹករបស់លោកជាមួយភរិយាលោកប៉ុណ្ណោះ។ ការចេញមុខបកស្រាយពីបញ្ហាសុខភាពភរិយារបស់លោកនៅពេលនេះ បន្ទាប់លោក ហ៊ុន សែន និងកូនៗរបស់លោក បានរក្សាភាពស្ងៀមស្ងាត់ មិនបកស្រាយពីបញ្ហាសុខភាពអ្នកស្រី ប៊ុន រ៉ានី ទោះជាមានសារព័ត៌មាន និងបណ្ដាញសង្គមមួយចំនួនបានផ្សព្វផ្សាយពីបញ្ហាសុខភាពរបស់ អ្នកស្រី ប៊ុន រ៉ានី។ លោក ហ៊ុន សែន ក៏អរព្រះគុណ ព្រះមហាក្សត្រី នរោត្ដម មុនីនាថ សីហនុ ដែលយាងទៅសួរសុខទុក្ខភរិយារបស់លោកដល់មន្ទីរពេទ្យផងដែរ។ លោក ហ៊ុន សែន ក៏ឆ្លៀតឱកាសនេះ ស្នើទៅអ្នករិះគន់ ដែលលោកហៅថា ពួកអាក្រក់ឱ្យបញ្ឈប់នូវការបំពុលព័ត៌មាន រឿងបញ្ហាសុខភាពភរិយារបស់លោក។ វិទ្យុអាស៊ីសេរីមិនអាចសុំការបកស្រាយពីប្រធានអង្គភាពអ្នកនាំពាក្យរដ្ឋាភិបាល លោក ប៉ែន បូណា អ្នកនាំពាក្យនាយករដ្ឋមន្ត្រី លោក មាស សុភ័ណ្ឌ និងអ្នកនាំពាក្យគណបក្សប្រជាជនកម្ពុជា លោក សុខ ឥសាន បានទេនៅថ្ងៃទី២ ខែកុម្ភៈ៕	2024-02-02T12:10:00+07:00	rfa.org	https://www.rfa.org/khmer/news/health/bun-rany-get-treatment-in-calmette-02022024000124.html
509e8e0f-2425-4128-b263-01ac5d90b805	ការសិក្សាថ្មីបង្ហាញថា ប្រជាជនកម្ពុជាទាំងអស់ចំណាយប្រាក់សរុបជាង ២,៣ពាន់លានដុល្លារលើស្រាបៀរក្នុងមួយឆ្នាំ	ការសិក្សាថ្មីមួយរបស់ក្រុមហ៊ុនភេសជ្ជៈជប៉ុនឈ្មោះ Kirin ចេញផ្សាយកាលពីពេលថ្មីៗនេះ បានឱ្យដឹងថា ប្រជាជនកម្ពុជាសរុបទាំងអស់បានចំណាយប្រាក់ប្រមាណ២,៣ពាន់ (ពីរពាន់បីរយ)លានដុល្លារទៅលើការពិសាស្រាបៀរ ដោយម្នាក់ៗបានពិសាស្រាបៀរប្រមាណ៧២លីត្រ និងចំណាយប្រាក់ប្រមាណ១៣៦ដុល្លារក្នុងមួយឆ្នាំ។ របាយការណ៍នេះបានសិក្សាក្នុងចន្លោះឆ្នាំ២០២០-២០២១។ ការសិក្សារកឃើញថា ទ្វីបអាស៊ីជាទ្វីបដែលសម្បូរអ្នកទទួលទានស្រាច្រើនជាងគេ គឺរហូតដល់៣៣,៩% ខណៈទ្វីបអឺរ៉ុបមានចំនួន២៥,៨%។ របាយការណ៍នោះបានបញ្ជាក់ទៀតថា ប្រជាជនកម្ពុជាម្នាក់ទទួលទានស្រាប្រមាណ៧២លីត្រក្នុងមួយឆ្នាំ ដែលបានកើនជាង២៧% ក្នុងមួយឆ្នាំ។ បើតាមការសិក្សា ប្រសិនបើប្រជាជនកម្ពុជាម្នាក់ទទួលទានស្រាបៀរដែលមានចំណុះ៣៣០មីលីលីត្រក្នុងមួយកំប៉ុង ហើយតម្លៃស្រាបៀរក្នុងមួយកំប៉ុង២៥០០រៀល នោះម្នាក់ៗត្រូវចំណាយយ៉ាងហោចណាស់១៣៦ដុល្លារអាមេរិកក្នុងមួយឆ្នាំ។ ប្រធានមជ្ឈមណ្ឌលប្រជាពលរដ្ឋដើម្បីអភិវឌ្ឍន៍ និងសន្តិភាព លោក យង់ គិមអេង យល់ថា ការរកឃើញនៅក្នុងការសិក្សាមួយនេះបង្ហាញថា កម្ពុជាកំពុងធ្លាក់ចូលជ្រៅទៅក្នុងការប្រើប្រាស់គ្រឿងស្រវឹងដែលធ្វើឱ្យប៉ះពាល់ដល់សង្គម និងសុវត្ថិភាពធ្វើដំណើរតាមដងផ្លូវ។ លោកបន្តថា ការសិក្សានេះក៏ជាសញ្ញាក្នុងការដាស់តឿនដល់រដ្ឋាភិបាលកម្ពុជាឱ្យពន្លឿននូវការអនុវត្តច្បាប់ស្តីពីការគ្រប់គ្រងផលិតផលគ្រឿងស្រវឹង ដោយសារតែការចំណាយរបស់ប្រជាពលរដ្ឋទៅលើគ្រឿងស្រវឹងមានចំនួនច្រើនហួសប្រមាណ។ លោកលើកឡើងទៀតថា មិនអាចមានការហាមឃាត់មិនឱ្យប្រើប្រាស់គ្រឿងស្រវឹងនោះទេ ប៉ុន្តែអាចកាត់បន្ថយចំនួននៃការប្រើប្រាស់គ្រឿងស្រវឹងទាំងនេះនៅតាមកន្លែងសាធារណៈមួយចំនួន និងរឹតបន្តឹងច្បាប់ការបើកបរក្នុងស្ថានភាពស្រវឹងជាដើម។ បើតាមលោក យង់ គិមអេង ការដំឡើងពន្ធលើគ្រឿងស្រវឹងនឹងអាចនាំឱ្យសេដ្ឋកិច្ចជាតិមានការកើនឡើងផងដែរ។ លោកថ្លែងថា៖ «ការដំឡើងពន្ធហ្នឹងវាជួយកាត់បន្ថយហានិភ័យផង ហើយជួយបង្កើនចំណូលថវិកាជាតិដល់រដ្ឋាភិបាលផង។ អ៊ីចឹងជាទូទៅគឺនៅលើពិភពលោកនេះ គេឃើញថា ការដំឡើងពន្ធគឺជាមធ្យោបាយឈ្នះឈ្នះ ឈ្នះទាំងសុខភាព ឈ្នះទាំងឈ្នះចំណូលសេដ្ឋកិច្ចជាតិ»។ លោក យង់ គិមអេង ក៏បានសង្កត់ធ្ងន់ដែរថា ការប្រើប្រាស់គ្រឿងស្រវឹងមានផលប៉ះពាល់ និងបង្កជាជំងឺជាច្រើនទៅដល់អ្នកប្រើប្រាស់ ហើយគ្រឿងស្រវឹងក៏ជាដើមហេតុនៃបញ្ហាអំពើហិង្សានៅក្នុងគ្រួសារផងដែរ។ លោកថ្លែងថា៖ «បើយើងមិនចូលរួមទប់ស្កាត់ទេ បញ្ហានេះវានឹងធ្វើឱ្យមានផលប៉ះពាល់យ៉ាងខ្លាំងទៅដល់ប្រជាពលរដ្ឋជាទូទៅ ជាពិសេសស្រ្តី និងកុមាររួមទាំងអ្នកធ្វើដំណើរតាមដងផ្លូវផងដែរ»។ ការប្រើប្រាស់គ្រឿងស្រវឹងមានផលប៉ះពាល់យ៉ាងធ្ងន់ធ្ងរដល់សង្គមកម្ពុជា និងបណ្តាលឲ្យមានជំងឺធំៗជាង៦០ប្រភេទ ក្នុងនោះរួមមានជំងឺសរសៃឈាមបេះដូង ក្រិនថ្លើម មហារីក និងជំងឺកាមរោគ រួមទាំងមេរោគអេដស៍/ជំងឺអេដស៍ និងការស្លាប់ និងរបួសដោយអចេតនាជាច្រើនករណី ជាពិសេសពាក់ព័ន្ធនឹងគ្រោះថ្នាក់ចរាចរណ៍។ នេះបើតាមរបាយការណ៍មួយរបស់មូលនិធិអាស៊ីស្តីពី«ឧស្សាហកម្មគ្រឿងស្រវឹងកម្ពុជា» ចេញផ្សាយកាលពីខែមិថុនា ឆ្នាំ២០១៦។ វីអូអេពុំទាន់អាចសុំការអត្ថាធិប្បាយពីអ្នកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលបាននៅឡើយទេ។ សេចក្តីព្រាងច្បាប់ស្តីពីការគ្រប់គ្រងគ្រឿងស្រវឹងបានជាប់គាំងជិត១០ឆ្នាំមកហើយ។ សេចក្តីព្រាងច្បាប់នេះមិនអនុញ្ញាតឱ្យយុវជនអាយុក្រោម២១ឆ្នាំប្រើប្រាស់គ្រឿងស្រវឹងនោះទេ ហើយច្បាប់នេះនឹងដាក់បន្ទុកពន្ធខ្ពស់ទៅលើគ្រឿងស្រវឹង និងរឹតបន្តឹងលើការបើកលក់គ្រឿងស្រវឹងពេលយប់ជាដើម។ ការស្ទង់មតិមួយដែលធ្វើឡើងដោយក្រសួងសុខាភិបាល និងស្ថាប័នរដ្ឋាភិបាលពាក់ព័ន្ធផ្សេងទៀតក៏បានបង្ហាញថា បុរស៧នាក់ក្នុងចំណោម១០នាក់ ដែលស្មើប្រមាណ៧០% សេពគ្រឿងស្រវឹង។ នេះបើតាមរបាយការណ៍ស្តីពីការអង្កេតប្រជាសាស្ត្រ និងសុខភាពកម្ពុជាឆ្នាំ២០២១-២០២២ ដែលចេញផ្សាយកាលពីថ្ងៃទី៤ ខែមេសា ឆ្នាំ២០២៣។ ការស្ទង់មតិបង្ហាញថា ក្នុងមួយខែ បុរស១០% ពិសាគ្រឿងស្រវឹងជារៀងរាល់ថ្ងៃ ឬស្ទើរតែរាល់ថ្ងៃ។ ចំណែកបុរស ៦០% សេពគ្រឿងស្រវឹងពី១ ថ្ងៃទៅ ៥ ថ្ងៃ។ បុរស១៨% ពិសាគ្រឿងស្រវឹង ៦ ថ្ងៃទៅ១០ ថ្ងៃ និង បុរស១២% ពិសាគ្រឿងស្រវឹងពី១១ ថ្ងៃទៅ២៤ថ្ងៃ៕	2024-02-02T07:00:00+07:00	khmer.voanews.com	https://khmer.voanews.com/a/new-study-reveals-cambodians-spend-more-than-2-3-billion-on-beers/7468153.html
85bf7c9e-f2bc-455d-b9aa-f3f738ebd2de	មូលនិធិរូបិយវត្ថុអន្តរជាតិ៖ បញ្ហាប្រឈមចំពោះកំណើនសេដ្ឋកិច្ចកម្ពុជា រាប់ចាប់ពីភាពតានតឹងភូមិសាស្ត្រនយោបាយ និងជម្លោះផ្នែកពាណិជ្ជកម្ម រហូតដល់ការថយចុះកំណើនរបស់ប្រទេសចិន និងការប្រែប្រួលអាកាសធាតុ	មូលនិធិរូបិយវត្ថុអន្តរជាតិ និយាយថា សេដ្ឋកិច្ចកម្ពុជានៅតែស្ថិតនៅលើផ្លូវងើបឡើងវិញក្រោយជំងឺរាតត្បាត ប៉ុន្តែប្រឈមមុខនឹងហានិភ័យធ្លាក់ចុះ គួរឱ្យកត់សម្គាល់ ទាំងក្នុងរយៈពេលខ្លី និងមធ្យម។ នៅក្នុងការវាយតម្លៃប្រចាំឆ្នាំរបស់ខ្លួនអំពីប្រទេសកម្ពុជាដែលបានចេញផ្សាយកាលពីថ្ងៃព្រហស្បតិ៍ក្រុមប្រឹក្សាប្រតិបត្តិរបស់មូលនិធិរូបិយវត្ថុអន្តរជាតិ បាននិយាយថា សេដ្ឋកិច្ចកំពុង “បន្តងើបឡើងវិញពីជំងឺរាតត្បាត” ជាមួយនឹងការព្យាករណ៍កំណើន នៅត្រឹម ៥,៣ ភាគរយ នៅឆ្នាំនេះ ដែលកើនឡើងពីការប៉ាន់ប្រមាណ ៥,២ ភាគរយ កាលពីឆ្នាំមុន។ “កត្តាជំរុញដ៏សំខាន់នៃកំណើន គឺការពង្រីកការនាំចេញទំនិញមិនមែនកាត់ដេរ និងការស្ទុះងើបឡើងវិញនៃវិស័យទេសចរណ៍។ ប៉ុន្តែការនាំចេញសម្លៀកបំពាក់ដែលជាវិស័យរួមចំណែកដ៏សំខាន់ដល់កំណើនក្នុងពេលកន្លងមកនៅតែទន់ខ្សោយ។ ហើយការផ្លាស់ប្តូរសមាសភាពនៃការមកដល់របស់ភ្ញៀវទេសចរមានន័យថាប្រទេសកម្ពុជាកំពុងទទួលបានប្រាក់ចំណូលតិចជាងមុនសម្រាប់ភ្ញៀវទេសចរម្នាក់ បើធៀបនឹងសម័យមុនជំងឺរាតត្បាត»។ ក្រុមប្រឹក្សាប្រតិបត្តិបានព្រមានថា “ទោះបីជាការស្ទុះងើបឡើងវិញបានបន្តក៏ដោយ ហានិភ័យធ្លាក់ចុះគឺមានសារៈសំខាន់” ។ “ការគម្រាមកំហែងនាពេលខាងមុខចំពោះកំណើនរួមមាន ភាពទន់ខ្សោយនៃតម្រូវការដែលមាន ពីដៃគូពាណិជ្ជកម្មដែលមានសេដ្ឋកិច្ចជឿនលឿន ការថយចុះនៃការស្ទុះងើបឡើងវិញនៅក្នុងប្រទេសចិន កម្រិតបំណុលឯកជនខ្ពស់ក្នុងស្រុក និងលក្ខខណ្ឌហិរញ្ញវត្ថុសកលកាន់តែតឹងរ៉ឹង។ “ក្នុងរយៈពេលមធ្យម ភាពតានតឹងភូមិសាស្ត្រនយោបាយ និងការជម្លោះពាណិជ្ជកម្ម ការថយចុះរចនាសម្ព័ន្ធនៃកំណើនពីប្រទេសចិន ក៏ដូចជាការប្រែប្រួលអាកាសធាតុ អាចបង្កឱ្យមានបញ្ហាប្រឈមសំខាន់ៗចំពោះកំណើន”។ ក្រុមប្រឹក្សាភិបាលបាននិយាយថា គោលនយោបាយសារពើពន្ធគឺ “ការពង្រីកដែលមានលក្ខណៈសមស្រប” កាលពីឆ្នាំមុន។ “ប៉ុន្តែនៅពេលដែលការងើបឡើងវិញ បន្តរីកចម្រើន ការពង្រឹងសារពើពន្ធគួរតែចាប់ផ្តើម។” ទន្ទឹមនឹងនេះ “គោលនយោបាយរូបិយវត្ថុចាំបាច់ត្រូវបន្តធ្វើឱ្យមានភាពប្រក្រតី ឱ្យដូចមុនពេលជំងឺរាតត្បាត”។ ក្រុមប្រឹក្សាភិបាលបាននិយាយថា ដើម្បីធ្វើឱ្យប្រាកដថា កម្រិតជីវភាពរស់នៅរបស់កម្ពុជាមាននិរន្តរភាពក្នុងរយៈពេលមធ្យម “ចាំបាច់ត្រូវធ្វើការកែទម្រង់សំខាន់ៗ”។ “មូលធនមនុស្ស ទាំងគុណភាព និងបរិមាណ ចាំបាច់ត្រូវកែលម្អ ដើម្បីបំពេញតម្រូវការផ្លាស់ប្តូរនៃសេដ្ឋកិច្ច ដោយសារអត្ថប្រយោជន៍ប្រៀបធៀប (comparative advantage) ក្នុងតម្លៃពលកម្មថយចុះនៅកម្រិតប្រាក់ចំណូលខ្ពស់”។ ក្រុមប្រឹក្សាភិបាលក៏បានជំរុញការវិនិយោគលើហេដ្ឋារចនាសម្ព័ន្ធ ដូចជាការដឹកជញ្ជូន ថាមពល ភស្តុភារ និងទូរគមនាគមន៍ ដើម្បីជួយធ្វើពិពិធកម្មឧស្សាហកម្ម និងបង្កើនទំហំប្រតិបត្តិការ។ កំណែទម្រង់អភិបាលកិច្ច និងការប្រឆាំងអំពើពុករលួយ ត្រូវបានគេមើលឃើញថាមាន “សារៈសំខាន់” ដើម្បីទាក់ទាញការវិនិយោគបរទេសថ្មីៗ និងរក្សាកំណើនខ្ពស់។ «ការកែលម្អអភិបាលកិច្ចសាធារណៈ និងការប្រឆាំងអំពើពុករលួយនឹងកាត់បន្ថយការចំណាយលើការធ្វើអាជីវកម្ម ជួយទាក់ទាញការវិនិយោគនានា ពីប្រទេសដែលមានប្រភពកាន់តែទូលំទូលាយ និងធ្វើឲ្យប្រសើរឡើងនូវភាពទាក់ទាញរបស់ប្រទេសកម្ពុជាក្នុងនាមជាគោលដៅទេសចរណ៍។ “វាមានសារៈសំខាន់ណាស់ក្នុងការពង្រឹងក្របខ័ណ្ឌស្តីពីការប្រកាសទ្រព្យសម្បត្តិ ការបង្ការចំពោះអ្នកបំភ្លៃ និងការទទួលបានព័ត៌មាន។ ធនធាន និងអំណាចគ្រប់គ្រាន់ គួរតែត្រូវបានបែងចែកទៅឱ្យស្ថាប័នត្រួតពិនិត្យ និងស៊ើបអង្កេត។” AKP	2024-02-02T07:00:00+07:00	khmertimeskh.com	https://www.khmertimeskh.com/501433660/%E1%9E%98%E1%9E%9B%E1%9E%93%E1%9E%92%E1%9E%9A%E1%9E%94%E1%9E%99%E1%9E%9C%E1%9E%8F%E1%9E%90%E1%9E%A2%E1%9E%93%E1%9E%8F-2/
391ff47c-e8e3-4347-baf8-9a650d2e7a5a	ក្រុមមន្រ្តីអ៊ុយក្រែនថា គ្រាប់បែករបស់រុស្ស៉ីបង្កការខូចខាតលើមន្ទីរពេទ្យមួយ និងនាំឱ្យមានការជម្លៀសអ្នកជំងឺ នៅភាគឦសានប្រទេស	ក្រុមមន្រ្តីក្នុងតំបន់និយាយថា គ្រាប់បែករបស់រុស្ស៉ីបានវាយប្រហារចំមន្ទីរពេទ្យមួយ នៅភាគឦសានប្រទេសអ៊ុយក្រែន កាលពីថ្ងៃពុធសប្តាហ៍នេះ និងនាំឱ្យមានការជម្លៀសអ្នកជំងឺជាច្រើននាក់។ នេះបើយោងតាមការចេញផ្សាយដោយទីភ្នាក់ងារសារព័ត៌មាន Reuters នៅថ្ងៃព្រហស្បតិ៍ ទី១ ខែកុម្ភៈ ឆ្នាំ ២០២៤។ ប្រធានសាខាប៉ូលិសជាតិក្នុងតំបន់ Kharkiv លោក Volodymyr Tymoshko បាននិយាយថា គ្រាប់បែកមួយគ្រាប់ បានវាយប្រហារចំមន្ទីរពេទ្យ ក្នុងទីក្រុង Velykyi Burluk ភាគឦសានតំបន់វេលាម៉ោងប្រហែល ៩ និង ៤៥នាទីយប់ (ម៉ោងក្នុងតំបន់)។ ចំណែកគ្រាប់បែកទី ២បានធ្លាក់នៅក្បែរនោះ។ មនុស្សចំនួន ៣៨នាក់ត្រូវបានជម្លៀសចេញពីកន្លែងសម្រាកព្យាបាលទាំងអស់ លើកលែងតែអ្នកជំងឺ ៥នាក់ និង ២នាក់ដែលស្នាក់នៅលើគ្រែពេទ្យ។ អភិបាលតំបន់ Kharkiv លោក Oleh Synehubov បានឱ្យដឹងតាមបណ្តាញតេឡេក្រាមថា ក្រុមបុគ្គលិកឆ្លើយតបបន្ទាន់ របស់មន្ទីរពេទ្យ បានជូនដំណឹងអំពីការវាយឆ្មក់តាមផ្លូវអាកាសទាន់ពេល ហើយអាចជម្លៀសមនុស្សបានដោយរលូន។ អ្នកជំងឺត្រូវបានបញ្ជូនទៅកន្លែងផ្សេង ឬប្តូរទៅព្យាបាលអ្នកជំងឺនៅខាងក្រៅ។ ក្រុមសង្គ្រោះបន្ទាន់បានធ្វើប្រតិបត្តិការ បោសសម្អាតនៅពេលយប់ ហើយមនុស្ស ៤នាក់ត្រូវរបួសស្រាល ទទួលការព្យាបាលនៅនឹងកន្លែង។ គួរបញ្ជាក់ថា Reuters មិនអាចផ្ទៀងផ្ទាត់ព័ត៌មានដោយឯករាជ្យនោះទេ ប៉ុន្តែមានការវាយប្រហារជាញឹកញាប់របស់រុស្ស៉ី ទៅលើគោលដៅនានានៅក្នុងតំបន់ Kharkiv ក្នុងរយៈពេលប៉ុន្មានសប្តាហ៍ចុងក្រោយនេះ៕	2024-02-01T21:40:00+07:00	freshnewsasia.com	https://m.freshnewsasia.com/index.php/en/internationalnews/327114-2024-02-01-07-40-43.html
b004b91a-32b5-4d72-af0a-5c01c849c6ab	ឧត្តមអគ្គានុរក្ស.១ ឈន សាណាត ជំរុញឲ្យក្រុមការងារ ចុះពិនិត្យទណ្ឌិតដែលមានវ័យចាស់ជរា ជំងឺរ៉ាំរ៉ៃធ្ងន់ធ្ងរ ពិការភាព និងវិបល្លាសស្មារតី នៅតាមគោលដៅសាលាឧទ្ធរណ៍តំបន់	រាជធានីភ្នំពេញ ៖ ឯកឧត្តម ឧត្តមអគ្គានុរក្ស.១ ឈន សាណាត អគ្គនាយក នៃអគ្គនាយកដ្ឋានពន្ធនាគារ បានអញ្ជើញដឹកនាំកិច្ចប្រជុំក្រុមការងារចុះត្រួតពិនិត្យទណ្ឌិតដែលមាន វ័យចាស់ជរា ជំងឺរ៉ាំរៃធ្ងន់ធ្ងរ ពិការភាព និងវិបល្លាសស្មារតី នៅតាមគោលដៅសាលាឧទ្ធរណ៍តំបន់។ កិច្ចប្រជុំនេះ បានធ្វើឡើងនៅព្រឹកថ្ងៃទី១ ខែកុម្ភៈ ឆ្នាំ២០២៤ នៅសាលប្រជុំ៤២០ នៃទីស្តីការក្រសួងមហាផ្ទៃ។ ថ្លែងក្នុងកិច្ចប្រជុំ ឯកឧត្តម អគ្គនាយក បានមានប្រសាសន៍ថា ក្រុមការងារនេះមានភារកិច្ច៖ ចុះពិនិត្យទណ្ឌិតដែលមានវ័យចាស់ជរា ជំងឺរ៉ាំរ៉ៃធ្ងន់ធ្ងរ ពិការភាព និងវិបល្លាសស្មារតី នៅតាមគោលដៅសាលាឧទ្ធរណ៍តំបន់ដែលបានកំណត់។ សម្របសម្រួលការងារជាមួយក្រុមការងារក្រសួងយុត្តិធម៌ ព្រះរាជអាជ្ញាក្នុងដែនដីមានសមត្ថកិច្ច តំណាងមន្ទីរពេទ្យបង្អែកដែលមានសមត្ថកិច្ច ប្រធានមណ្ឌលអប់រំកែប្រែ និងប្រធានពន្ធនាគាររាជធានី-ខេត្ត។ ជួយការងាររដ្ឋលេខាធិការទទួលការងារអគ្គនាយកដ្ឋានពន្ធនាគារ និងអគ្គនាយក នៃអគ្គនាយកដ្ឋានពន្ធនាគារ និងធ្វើរបាយការណ៍ និងបញ្ជីឈ្មោះទណ្ឌិត រាយការណ៍ជូនឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ៕	2024-02-01T20:23:00+07:00	cen.com.kh	https://cen.com.kh/archives/732453.html
2d2a87a1-3dff-4da0-961d-57c6cf329cb5	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ២នាក់ ខណៈអ្នកជាសះស្បើយ ៣នាក់ (Vidoe inside)	ក្រសួងសុខាភិបាល នៅថ្ងៃទី១ ខែកុម្ភៈ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ២នាក់ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១ ខែកុម្ភៈ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨៥នាក់, អ្នកជាសះស្បើយសរុបចំនួន ១៣៦,០១៥នាក់, ស្លាប់សរុបចំនួន ៣,០៥៦នាក់៕	2024-02-01T19:21:00+07:00	freshnewsasia.com	https://m.freshnewsasia.com/index.php/en/localnews/327102-2024-02-01-05-21-17.html
99d90df9-e5a9-4980-a839-4e9ab6744691	ក្រសួងសុខាភិបាលព្យាករថា ឆ្នាំនេះជំងឺគ្រុនឈាមប្រឈមនឹងការកើនឡើងខ្ពស់	ជំងឺគ្រុនឈាមនៅកម្ពុជាត្រូវបានព្យាករដោយក្រសួងសុខាភិបាលថា សម្រាប់ឆ្នាំនេះនឹងមានកំណើនខ្ពស់ជាងឆ្នាំមុនដោយសារតែឆ្នាំនេះជាវដ្ដប្រាំឆ្នាំម្ដងដែលត្រូវមានអ្នកកើតជំងឺគ្រុនឈាមកើនឡើង។ លោក លាង ឬទ្ធា ប្រធានកម្មវិធីជាតិប្រយុទ្ធជំងឺគ្រុនឈាមនៃក្រសួងសុខាភិបាល បានលើកឡើងថា តាមប្រវត្តិជំងឺគ្រុនឈាមនៅកម្ពុជា ឆ្នាំនេះអាចមានការប្រឈមនឹងការកើនឡើងខ្ពស់ ប៉ុន្តែក្រសួងសុខាភិបាលបានត្រៀមទប់ស្កាត់រួចរាល់ហើយដោយសារតែក្រសួងបានដឹងមុន។ លោកបានបញ្ជាក់ថា៖ «យើងបានទស្សទាយអំពីករណីកើតមានជំងឺគ្រុនឈាមក្នុងឆ្នាំនេះយ៉ាងតិចក៏ជាងបួនម៉ឺននាក់ដែរ។ ការកត់ត្រាពីដើមឆ្នាំមកដល់ពេលនេះ មានមនុស្សប្រមាណ១០០០នាក់ហើយបានកើតជំងឺនេះ ប៉ុន្តែស្ថានភាពបច្ចុប្បន្ននេះ យើងនៅអាចគ្រប់គ្រងវាបាន»។ លោកបន្ថែមថា មូលហេតុដែលឆ្នាំនេះប្រឈមការកើនឡើងខ្ពស់ករណីកើតជំងឺគ្រុនឈាមដោយសារតែជាទូទៅជំងឺនេះមានវដ្ដរដូវដែលត្រូវផ្ទុះឡើងរៀងរាល់បួនឬប្រាំឆ្នាំម្ដង។ វាបានផ្ទុះឡើងទ្រង់ទ្រាយធំកាលពីឆ្នាំ២០១៩។ លោកថា កាលពីឆ្នាំមុនជំងឺគ្រុនឈាមបានកើតលើមនុស្សជាងបីម៉ឺននាក់ ប៉ុន្តែលោកមិនបានបញ្ជាក់ពីទិន្នន័យអ្នកបានបាត់បង់ជីវិតដោយសារតែជំងឺនេះទេ។ តាមរបាយការណ៍របស់ក្រសួងសុខាភិបាលពីឆ្នាំមុន រាជធានីខេត្តដែលមានករណីជំងឺគ្រុនឈាមច្រើនជាងគេ គឺនៅភ្នំពេញ កណ្តាល ត្បូងឃ្មុំ បន្ទាយមានជ័យ និងខេត្តសៀមរាប។ លោក ងី មានហេង ប្រធានមន្ទីរសុខាភិបាលរាជធានីភ្នំពេញមិនអាចស្នើសុំការបញ្ជាក់បានទេពីម្សិលមិញ។ លោកបញ្ជាក់ថា នៅភ្នំពេញពិតជាមានករណីជំងឺគ្រុនឈាមកើនឡើង ប៉ុន្តែមិនទាន់ដល់កម្រិតគួរព្រួយបារម្ភខ្លាំងទេ ហើយមន្ទីរសុខាភិបាលរាជធានីភ្នំពេញបានយកចិត្តទុកដាក់អនុវត្តតាមការណែនាំរបស់ក្រសួងសុខាភិបាល។ លោកបាននិយាយថា មន្ទីរសុខាភិបាលក្រុងភ្នំពេញបានដាក់ចេញវិធានការអប់រំប្រជាពលរដ្ឋតាមសហគមន៍ ដែលជាកត្តាសំខាន់មួយក្នុងចំណោមវិធានការដ៏សំខាន់នានា។ ក្នុងនោះមន្ត្រីជំនាញរបស់មន្ទីរសុខាភិបាលនិងមន្ត្រីរបស់មណ្ឌលសុខភាពសហការជាមួយនឹងអាជ្ញាធរមូលដ្ឋានបានអប់រំប្រពលរដ្ឋនៅតាមសហគមន៍។ លោកបន្តថា៖ «ដើម្បីទប់ស្កាត់ការរាតត្បាតដោយជំងឺគ្រុនឈាមនៅភ្នំពេញ យើងបានផ្ដល់ថ្នាំអាបែត (Abate) ដល់ការិយាល័យស្រុកប្រតិបត្តិតាមមូលដ្ឋានក្នុងភូមិសាស្ត្ររាជធានីភ្នំពេញសម្រាប់ដាក់ក្នុងពាងទឹក និងអាងទឹក ជាពិសេសសម្រាប់ពលរដ្ឋដែលរស់នៅជាយក្រុងភ្នំពេញ ហើយយើងថែមទាំងបាញ់ថ្នាំសម្លាប់មូសផងដែរ»។ កន្លងមកក្រសួងសុខាភិបាលបានដាក់ចេញសេចក្ដីណែនាំ ដើម្បីបង្ការនិងទប់ស្កាត់ការកើនឡើងជំងឺគ្រុនឈាម តាមរយៈការខាំចម្លងដោយមូសខ្លាញីដែលចូលចិត្តពងកកើតជាដង្កូវទឹកនៅទីកន្លែងដែលមានទឹកដក់រងថ្លាគ្មានក្លិន។ ដូច្នេះត្រូវលុបបំបាត់ចោលឧបករណ៍ទាំងឡាយណាដែលដក់ទឹក ដូចជាសម្បកកង់រថយន្ត ម៉ូតូ ក្រឡ កំប៉ុង ចាន កែវ ដែលទុកឬបោះចោលពាសវាលពាសកាលបង្កើតជាប្រភពដក់ទឹកនិងជម្រកសត្វមូស។ ក្រសួងសុខាភិបាលបានណែនាំថា ប្រសិនបើពលរដ្ឋគ្រុនក្តៅខ្លួនខ្លាំងភ្លាមៗចាប់ពី៣៩ ទៅ៤០អង្សារសេត្រូវប្រញាប់ស្វែងរកការពិគ្រោះយោបល់និងពិនិត្យព្យាបាលនៅតាមមន្ទីរពេទ្យឱ្យបានឆាប់តាមដែលអាចធ្វើទៅបាន។ លោកវេជ្ជបណ្ឌិត គួច ម៉េងលី អ្នកជំនាញសុខភាពសាធារណៈដ៏ល្បី ធ្លាប់បាននិយាយថា ជំងឺនេះមិនចម្លែកទេសម្រាប់កម្ពុជា ដែលជាប្រទេសមួយក្នុងចំណោមប្រទេសស្ថិតក្នុងតំបន់ត្រូពិក។ ជំងឺនេះកើតឡើងលើមនុស្សគ្រប់វ័យតាមរយៈភ្នាក់ងារមូសខ្លាដែលផ្ទុកមេរោគគ្រុនឈាមខាំ។ លោកបានបញ្ជាក់ថា ជំងឺនេះបណ្ដាលមកពីការបែកគ្រាប់ឈាម ដែលបង្កឡើងដោយមេរោគតាមរយៈមូសខាំ។ វាក៏អាចបង្កឱ្យអ្នកជំងឺស្លាប់ ប្រសិនបើគ្មានការយកចិត្តទុកដាក់ព្យាបាលបានដិតដល់។ ទោះជំងឺនេះមិនចម្លែកសម្រាប់កម្ពុជា ប៉ុន្តែសម្រាប់លោកវេជ្ជបណ្ឌិត គួច ម៉េងលី ការកើនឡើងជំងឺគ្រុនឈាន គឺបណ្ដាលមកពីកត្តារួមផ្សំជាច្រើន ជាពិសេសការមិនយកចិត្តទុកដាក់ចំពោះការសម្អាតបរិស្ថានជុំវិញលំនៅឋាន។ មួយវិញទៀតបន្ទាប់ពីជំងឺកូវីដ-១៩ ប្រព័ន្ធការពារសុខភាពប្រជាពលរដ្ឋបានថយចុះ និងការបរិភោគជីវជាតិមិនគ្រប់គ្រាន់ គឺជាឱកាសសម្រាប់មេរោគគ្រុនឈាមវាយប្រហារ បន្ទាប់ពីភ្នាក់ងារមូសខាំចម្លង។ លោកថា អ្នកដែលកើតជំងឺនេះអាចកំណត់សម្គាល់រោគសញ្ញាដោយការក្ដៅខ្លួនខ្លាំង (ជាទូទៅកម្ដៅឡើងដល់៤០អង្សា) ឈឺក្បាល ឈឺសាច់ដុំ ឈឺឆ្អឹងឆ្អែង ឈឺគន្លាក់ដៃជើង ចង្អោររកក្អួត ឈឺគ្រាប់ភ្នែក ហើមកូនកណ្ដុរ។ លោកបានមានប្រសាសន៍ថា៖ «មុខសញ្ញាបន្ទាប់ពីក្ដៅខ្លួន គឺយើងចាប់ផ្ដើមឈឺពោះខ្លាំង ក្អួតជាប់គ្នា។ ស្បែកប៉ះឡើងជាំ ពិបាកដកដង្ហើម និងខ្សោះអស់កម្លាំងជាដើម»។ លោកបានបញ្ជាក់បន្ថែមថា៖ «នៅដែលពេលមានរោគសញ្ញាទាំងនេះត្រូវប្រញាប់បញ្ជូនអ្នកជំងឺទៅមន្ទីរពេទ្យជាបន្ទាន់ ហើយកុំទិញថ្នាំតាមឱសថស្ថានដោយគ្មានវេជ្ជបញ្ជា ព្រោះការផ្ដល់ថ្នាំព្យាបាលខុសអាចកាន់តែគ្រោះថ្នាក់លើសដើម»៕	2024-02-01T07:00:00+07:00	khmertimeskh.com	https://www.khmertimeskh.com/501432707/%E1%9E%80%E1%9E%9A%E1%9E%9F%E1%9E%84%E1%9E%9F%E1%9E%81%E1%9E%97%E1%9E%94%E1%9E%9B%E1%9E%96%E1%9E%99%E1%9E%80/
c230aa8e-d872-44a4-b81c-dd7e5564a318	ឧត្តមសេនីយ៍ឯក រ័ត្ន ស្រ៊ាង បន្ដនាំយកថវិកា និងចុះសួរសុខទុក្ខមេបញ្ជាការរងកងរាជអាវុធហត្ថរាជធានីភ្នំពេញ ដែលកំពុងសម្រាកព្យាបាលជំងឺ	នៅថ្ងៃទី៣១ ខែមករា ឆ្នាំ២០២៤នេះ លោកឧត្តមសេនីយ៍ឯក រ័ត្ន ស្រ៊ាង មេបញ្ជាការរង កងរាជអាវុធហត្ថលើផ្ទៃប្រទេស និងជាមេបញ្ជាការ កងរាជអាវុធហត្ថរាជធានីភ្នំពេញ បានចុះសួរសុខទុក្ខ លោកឧត្តមសេនីយ៍ត្រី គង់ គីនី មេបញ្ជាការរង នៃកងរាជអាវុធហត្ថរាជធានីភ្នំពេញ ដែលមានជំងឺធ្ងន់សម្រាកព្យាបាលនៅមន្ទីរពេទ្យ ហ្វឺសូខេម។ ក្នុងនោះក៏មានការចូលរួមពី មេបញ្ជាការរង នាយសេនាធិការ នាយសេនាធិការរង ប្រធាន-អនុប្រធានមន្ទីរ នាយការិយាល័យជំនាញ មេបញ្ជាការមូលដ្ឋានអាវុធហត្ថខណ្ឌទាំង១៤ និងនាយទាហាននៃកងរាជអាវុធហត្ថរាជធានីភ្នំពេញ ជាច្រើនរូបទៀត។ លោកឧត្តមសេនីយ៍ឯក រ័ត្ន ស្រា៊ង ក៏បាននាំយកថវិកាចំនួន៥,០០០ដុល្លារ, ផ្លែឈើ១កន្ត្រក, ទឹកត្រចៀកកាំ១កន្ត្រក យកទៅប្រគល់ជូនលោកឧត្តមសេនីយ៍ត្រី គង់ គីនី ជាអំណោយសួរសុខទុក្ខ និងជាការចែករំលែកជួយសម្រាលបន្ទុកក្នុងគ្រួសារផងដែរ។ សូមជម្រាបថា នេះជាលើកទី២ហើយ ដែលលោកឧត្តមសេនីយ៍ឯក រ័ត្ន ស្រ៊ាង ព្រមទាំងនាយ នាយរងនៃកងរាជអាវុធហត្ថរាជធានីភ្នំពេញ បានយកចិត្តទុកដាក់ចុះសួរសុខទុក្ខ លោកឧត្តមសេនីយ៍ត្រី គង់ គីនី ដែលលើកទី១ កាលពីថ្ងៃទី៣០ ខែធ្នូ ឆ្នាំ២០២៣ បាននាំយកថវិកាចំនួន១០,០០០ដុល្លារ និង៣០ម៉ឺនរៀល ក្នុងនោះក៏មានថវិកាលោក យឹម លក្ខណ៍ និងភរិយា បានជួយឧបត្ថម្ភ៥,០០០ដុល្លារ ក្នុងនាមជាមិត្តរួមការងារចាស់ និងអំណោយមួយចំនួនទៀតយកទៅប្រគល់ជូនម្តងរួចមកហើយ៕ ឧត្តមសេនីយ៍ឯក រ័ត្ន ស្រ៊ាង បន្ដនាំយកថវិកា និងចុះសួរសុខទុក្ខមេបញ្ជាការរងកងរាជអាវុធហត្ថរាជធានីភ្នំពេញ ដែលកំពុងសម្រាកព្យាបាលជំងឺ	2024-02-01T00:40:00+07:00	freshnewsasia.com	https://m.freshnewsasia.com/index.php/en/localnews/327043-2024-01-31-10-40-49.html
c2a2b7b5-145d-43bd-bff6-8d43154e7294	ថវិកាចំនួនពីរលើក ស្មើនឹង១៥០០០ដុល្លារ មកហើយដែល ឧត្តមសេនីយ៍ឯក រ័ត្ន ស្រ៊ាង បាននាំយកជាអំណោយចុះសួរសុខទុក្ខដល់មេបញ្ជាការរង ដែលកំពុងមានជំងឺធ្ងន់ ម្តងហើយម្តងទៀត ប្រកបដោយការយកចិត្តទុកដាក់ខ្ពស់	នៅថ្ងៃទី៣១ ខែមករា ឆ្នាំ២០២៤ លោកឧត្តមសេនីយ៍ឯក រ័ត្ន ស្រ៊ាង មេបញ្ជាការរង កងរាជអាវុធហត្ថលើផ្ទៃប្រទេស និងជាមេបញ្ជាការ កងរាជអាវុធហត្ថរាជធានីភ្នំពេញ បានចុះសួរសុខទុក្ខ លោកឧត្តមសេនីយ៍ត្រី គង់ គីនី មេបញ្ជាការរង នៃកងរាជអាវុធហត្ថរាជធានីភ្នំពេញ ដែលមានជំងឺធ្ងន់ សម្រាកព្យាបាលនៅមន្ទីរពេទ្យ ហ្វឺសូខេម ដោយមានការអមដំណើរពី មេបញ្ជាការរង នាយសេនាធិការ នាយសេនាធិការរង ប្រធាន-អនុប្រធានមន្ទីរ នាយការិយាល័យជំនាញ មេបញ្ជាការមូលដ្ឋានអាវុធហត្ថខណ្ឌទាំង១៤ និងនាយទាហាននៃកងរាជអាវុធហត្ថរាជធានីភ្នំពេញ ជាច្រើនរូបទៀត ព្រមទាំងបាននាំយកថវិកា ចំនួន ៥,០០០ដុល្លារ ផ្លែឈើ ០១កន្ត្រក, ទឹកត្រចៀកកាំ ០១កន្ត្រក យកទៅប្រគល់ជូនលោកឧត្តមសេនីយ៍ត្រី គង់ គីនី ជាអំណោយសួរសុខទុក្ខ និងជាការចែករំលែកជួយសម្រាលបន្ទុកក្នុងគ្រួសារផងដែរ។ នេះជាលើកទី២ហើយ ដែលលោក ឧត្តមសេនីយ៍ឯក រ័ត្ន ស្រ៊ាង ព្រមទាំង នាយ-នាយរង នៃកងរាជអាវុធហត្ថរាជធានីភ្នំពេញ បានយកចិត្តទុកដាក់ចុះសួរសុខទុក្ខ លោកឧត្តមសេនីយ៍ត្រី គង់ គីនី ដែលលើកទី១ កាលពីថ្ងៃទី៣០ ខែធ្នូ ឆ្នាំ២០២៣ លោកឧត្តមសេនីយ៍ឯក រ័ត្ន ស្រ៊ាង និងក្រុមការងារ បាននាំយកថវិកាចំនួន ១០,០០០ដុល្លារ និង ៣០ម៉ឺនរៀល ក្នុងនោះក៏មានថវិកា លោក យឹម លក្ខណ៍ និងភរិយា បានជួយឧបត្ថម្ភ ៥,០០០$ ក្នុងនាមជាមិត្តរួមការងារចាស់ រួមនឹងអំណោយមួយចំនួនទៀត យកទៅប្រគល់ជូនលោកឧត្តមសេនីយ៍ត្រី គង់ គីនី ម្តងរួចមកហើយ។ ‎	2024-02-01T00:09:00+07:00	dap-news.com	https://dap-news.com/national/2024/01/31/390264/
7b2450a1-5c3d-4d3e-ac08-7437de53e166	TOP NEWS: ក្រសួងសុខាភិបាល៖ ថ្ងៃនេះមិនមានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ៤នាក់	ក្រសួងសុខាភិបាល នៅថ្ងៃទី៣១ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ៤នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣១ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨៣នាក់, អ្នកជាសះស្បើយសរុបចំនួន ១៣៦,០១២នាក់, ស្លាប់សរុបចំនួន ៣,០៥៦នាក់៕	2024-01-31T19:24:00+07:00	freshnewsasia.com	https://m.freshnewsasia.com/index.php/en/localnews/327003-2024-01-31-05-24-42.html
7cf729ab-7c58-4725-9be2-efa6591eb6f2	ក្រសួងសុខាភិបាលបន្តពង្រីកកិច្ចសហប្រតិបត្តិការជាមួយមូលនិធិ GX ដើម្បីលើកកម្ពស់សុខភាពពលរដ្ឋ	ក្រសួងសុខាភិបាលបានបន្តកិច្ចសហប្រតិបត្តិការជាមួយនឹងមូលនិធិ GX លើការពង្រីកគម្រោងការផ្ដល់សេវាពិនិត្យនិងព្យាបាលជំងឺភ្នែកឡើងបាយទៅតាមបណ្ដាខេត្តគោលដៅបន្ថែមទៀត និងគម្រោងការប្រយុទ្ធប្រឆាំងនឹងជំងឺគ្រុនឈាម។ លើកឡើងក្នុងជំនួបជាមួយនឹងលោក LEUNG Chun-Ying អគ្គនាយកមូលនិធិ GX របស់ចិនកាលពីថ្ងៃចន្ទ លោក ឈាង រ៉ា រដ្ឋមន្ត្រីក្រសួងសុខាភិបាលបានថ្លែងថា មូលនិធិនេះបានសហការរួមចំណែកគាំទ្រលើកកម្ពស់សេវាសុខាភិបាលតាមរយៈការបញ្ជូនក្រុមគ្រូពេទ្យមកជួយវះកាត់ជំងឺភ្នែកឡើងបាយជូនពលរដ្ឋកម្ពុជាបានប្រមាណជាង ៦ ០០០ករណីនៅខេត្តកំពង់ចាមនិងខេត្តព្រៃវែង។ លោកបានបញ្ជាក់ថា ស្ថាប័នទាំងពីរនេះបានបន្តកិច្ចសហប្រតិបត្តិការល្អជាមួយគ្នា។ តាមរយៈប្រតិបត្តិការនេះ ក្រសួងសុខាភិបាលបានស្នើមូលនិធិពិនិត្យមើលលទ្ធភាពជួយពង្រីកសេវាសុខភាពភ្នែកនៅតាមបណ្តាលខេត្ត និងមជ្ឈមណ្ឌលថែទាំភ្នែកនៅតាមមន្ទីរពេទ្យស្រុក ក៏ដូចជានៅកម្រិតសហគមន៍តាមរយៈការបំពាក់ឧបករណ៍ បរិក្ខារ និងបច្ចេកវិទ្យាសម្រាប់ពិនិត្យ ព្យាបាល និងវះកាត់ភ្នែកជូនជនកម្ពុជា។ បន្ថែមលើសពីនេះ គឺការពិនិត្យមើលលទ្ធភាពជួយផ្តល់ជំនួយបណ្តុះបណ្តាលជំនាញឯកទេសការងារជំងឺគ្រុនឈាម ដើមី្បឈានទៅដល់ការពង្រីកផែនការប្រយុទ្ធប្រឆាំងនឹងជំងឺគ្រុនឈាមនៅក្នុងពេលឆាប់ៗខាងមុខនេះបន្ថែមទៀត។ ជាការឆ្លើយតប លោក LEUNG Chun-Ying អគ្គនាយកមូលនិធិ GX របស់ចិន បានលើកឡើងថា ការបន្តកិច្ចសហប្រតិបត្តិការនេះ មូលនិធិនឹងពង្រីក “គម្រោងលុបបំបាត់ភាពពិការភ្នែកដោយជំងឺភ្នែកឡើងបាយ” ទៅខេត្តផ្សេងទៀតតាមសំណើរបស់ក្រសួងសុខាភិបាលដើម្បីចូលរួមកាត់បន្ថយភាពពិការភ្នែកនៅកម្ពុជា។ លោកបន្ថែមថា សម្រាប់គម្រោងជំងឺគ្រុនឈាម មូលនិធិមានឆន្ទៈត្រៀមគាំទ្រដោយសន្យាថានឹងបញ្ជូនក្រុមការងារជំនាញរបស់ខ្លួនសហការជាមួយក្រុមការងារក្រសួងសុខាភិបាលចុះពិនិត្យទីតាំងនៅតាមខេត្តនិងមន្ទីរពេទ្យ ដើមី្បរៀបចំគម្រោងជួយបង្ការនិងទប់ស្កាត់ជំងឺគ្រុនឈាម។ លោក ទ្រី ម៉េងស្រ៊ី (Try Meng Sry) វេជ្ជបណ្ឌិតឯកទេសផ្នែកចក្ខុរោគនៅមន្ទីរពេទ្យអង្គឌួង យល់ឃើញថា កិច្ចសហប្រតិបត្តិការនេះល្អសម្រាប់លើកកម្ពស់សុខភាពភ្នែករបស់ពលរដ្ឋកម្ពុជា ហើយកិច្ចសហប្រតិបត្តិការនេះក៏ជាផ្នែកមួយជំរុញគម្រោងរបស់ក្រសួងសុខាភិបាលកាត់បន្ថយភាពពិការភ្នែកមកនៅ០.៣០ភាគរយនៅឆ្នាំ២០៣០ផងដែរ។ លោកថា កិច្ចសហប្រតិបត្តិការនេះនឹងជួយដល់ពលរដ្ឋបានទទួលសេវាពិនិត្យនិងព្យាបាលភ្នែកពលរដ្ឋដែលរស់នៅឆ្ងាយពីតំបន់ប្រជុំជន ដោយសារតែពេលខ្លះពួកគាត់ពិបាកធ្វើដំណើរមកទទួលសេវានៅតាមមន្ទីរពេទ្យធំៗ។ លោកនិយាយថា «ពេលអ្នកជំនាញចុះទៅពិនិត្យ ព្យាបាល និងវះកាត់ភ្នែកដល់មូលដ្ឋានពួកគាត់ គឺជាការផ្ដល់ភាពងាយស្រួលដល់ពួកគាត់ដែលមានការលំបាកផ្សេងៗ»។ លោកបញ្ជាក់ថា ពលរដ្ឋដែលមកពិនិត្យនិងព្យាបាលភ្នែកនៅមន្ទីរពេទ្យអង្គឌួងដែលភាគច្រើននៃពួកគាត់មានបញ្ហាភ្នែកឡើងបាយ ភ្នែកកន្ទុយថ្លែន និងជំងឺផ្សេងៗទៀត៕	2024-01-31T07:00:00+07:00	khmertimeskh.com	https://www.khmertimeskh.com/501431797/%E1%9E%80%E1%9E%9A%E1%9E%9F%E1%9E%84%E1%9E%9F%E1%9E%81%E1%9E%97%E1%9E%94%E1%9E%9B%E1%9E%94%E1%9E%93%E1%9E%8F-2/
57bf4a0f-ab5f-4299-911b-3894a0a5fa31	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ១នាក់ (Vidoe inside)	ក្រសួងសុខាភិបាល នៅថ្ងៃទី៣០ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣០ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨៣នាក់, អ្នកជាសះស្បើយសរុបចំនួន ១៣៦,០០៨នាក់, ស្លាប់សរុបចំនួន ៣,០៥៦នាក់៕	2024-01-30T19:27:00+07:00	freshnewsasia.com	https://m.freshnewsasia.com/index.php/en/localnews/326891-2024-01-30-05-27-30.html
f427a4ac-c9fd-4a0a-9053-ddf214b5da8e	សាស្ត្រាចារ្យ ឈាង រ៉ា ៖ មូលនិធិ GX ជួយវះកាត់ជំងឺភ្នែកឡើងបាយឲ្យពលរដ្ឋកម្ពុជា ជាង៦ពាន់ករណី	ទាំងជាង៦ពាន់ករណីនេះ បានធ្វើឡើងនៅខេត្តកំពង់ចាម តាំងពីឆ្នាំ២០១៨ ដល់ឆ្នាំ២០១៩ និងជួយវះកាត់អ្នកជំងឺ សរុបចំនួន ៣០៤៥នាក់ ក្នុងខេត្តព្រៃវែង ចាប់តាំងពីខែវិច្ឆិកា ឆ្នាំ២០២២ មកដល់ខែធ្នូ ឆ្នាំ២០២៣ ក្រោមគម្រោងលុបបំបាត់ភាពពិការភ្នែកដោយជំងឺភ្នែកឡើងបាយ ។ ជាមួយគ្នានេះ សាស្ត្រាចារ្យរដ្ឋមន្ត្រី ក៏បានបញ្ជាក់ជំហរបន្តកិច្ចសហប្រតិបត្តិការល្អ លើការពិនិត្យមើលលទ្ធភាពជួយពង្រឹងសេវាសុខភាពភ្នែកនៅតាមបណ្តាលខេត្ត និងមជ្ឈមណ្ឌលថែទាំភ្នែក នៅតាមមន្ទីរពេទ្យស្រុក និងនៅកម្រិតសហគមន៍ តាមរយៈការបំពាក់ឧបករណ៍ បរិក្ខារ និងបច្ចេកវិទ្យាសម្រាប់ពិនិត្យ ព្យាបាល និងវះកាត់ភ្នែកជូនប្រជាជនកម្ពុជា និងការផ្តល់ជំនួយបណ្តុះបណ្តាលជំនាញឯកទេសក្នុងការងារជំងឺគ្រុនឈាម ដើមី្បឈានទៅដល់ការពង្រីកផែនការប្រយុទ្ធប្រឆាំងនឹងជំងឺគ្រុនឈាមនៅក្នុងពេលឆាប់ៗខាងមុខនេះបន្ថែមទៀត។ ចំណែក លោក LEUNG Chun-Ying បានបញ្ជាក់ជំហរយ៉ាងមុតមាំរបស់មូលនិធិ ក្នុងការបន្តកិច្ចសហប្រតិបត្តិការ និងពង្រីក “គម្រោងលុបបំបាត់ភាពពិការភ្នែកដោយជំងឺភ្នែកឡើងបាយ “ ទៅខេត្តផ្សេងទៀតតាមការស្នើសុំរបស់ក្រសួងសុខាភិបាល ចូលរួមឈានទៅសម្រេចគោលដៅលុបបំបាត់ភាពពិការភ្នែកដែលអាចបង្ការបាន នាឆ្នាំ២០៣០ នៅកម្ពុជា។ ចំពោះការស្នើគម្រោងជំងឺគ្រុនឈាមគឺ GX Foundation មានឆន្ទៈត្រៀមគាំទ្រដោយសន្យា នឹងបញ្ជូនក្រុមការងារ GX Foundation សហការជាមួយក្រុមការងារក្រសួងសុខាភិបាលឲ្យចុះពិនិត្យទីតាំងនៅតាមខេត្ត និងមន្ទីរពេទ្យ ដើមី្បរៀបចំគម្រោងក្នុងការជួយបង្ការ និងទប់ស្កាត់ជំងឺគ្រុនឈាមនេះផងដែរ។ សាស្ត្រាចារ្យរដ្ឋមន្ត្រី បានកោតសសើរ GX Foundation ដែលមានការប្តេជ្ញាចិត្តក្នុងការពង្រឹកកិច្ចសហប្រតិបត្តិការដែលមានស្រាប់ជាមួយក្រសួងសុខាភិបាល ដើម្បីរួមចំណែកជាមួយរាជរដ្ឋាភិបាលកម្ពុជាឈានទៅ សម្រេចបាននូវការគ្របដណ្តប់សុខភាពជាសកលស្របតាមផែនការយុទ្ធសាស្រ្តបញ្ចកោណ នៃរាជរដ្ឋាភិបាលអាណត្តិទី៧ ក្រោមការដឹកនាំដ៏ឈ្លាសវៃ និងមុះមុត ប្រកបដោយគតិបណ្ឌិតរបស់សម្តេចធិបតី ហ៊ុន ម៉ាណែត នាយករដ្ឋមន្ត្រីកម្ពុជា៕	2024-01-30T17:25:00+07:00	dap-news.com	https://dap-news.com/national/2024/01/30/389915/
310aa03f-5fc2-4028-b7dd-e7900697e5a2	មន្ទីរពេទ្យរុស្ស៊ីនិងក្រុមគ្រួសារអះអាងផ្ទុយគ្នាជុំវិញការស្លាប់បុរសម្នាក់	មន្ទីរពេទ្យមិត្តភាពខ្មែរ-សូវៀត ឬហៅថាពេទ្យរុស្ស៊ី និងក្រុមគ្រួសារអ្នកជំងឺម្នាក់ដែលស្លាប់ បានអះអាងផ្ទុយគ្នាទៅលើការយកចិត្តទុកដាក់ក្នុងការព្យាបាល ពេលអ្នកជំងឺទៅទទួលសេវាព្យាបាលនៅមន្ទីរពេទ្យរដ្ឋមួយនោះ។ កញ្ញា ធូ ស្រីពេជ អាយុ ២៥ ឆ្នាំ ជាកូនស្រីច្បងនៃគ្រួសារសពដែលស្លាប់នៅមន្ទីរពេទ្យមិត្តភាពខ្មែរ-សូវៀត បានរៀបរាប់នៅលើ ញាកាលពីថ្ងៃទី២៨ ខែមករា ថា៖ «មន្ទីរពេទ្យមិត្តភាពខ្មែរ-សូវៀតសម្លាប់ប៉ាខ្ញុំ! តើមានបងប្អូនខ្មែរប៉ុន្មាននាក់ទៀតដែលត្រូវជួបរឿងបែបនេះ?» បើតាមកញ្ញា ស្រីពេជ កាលពីថ្ងៃទី ២៦ ខែមករា វេលាម៉ោង ២ ទៀបភ្លឺ កញ្ញា និងម្តាយបាននាំឪពុករបស់កញ្ញា ដែលមានអាការៈបាត់បង់ស្មារតី យកទៅព្យាបាលនៅមន្ទីរពេទ្យមិត្តភាពខ្មែរ-សូវៀត ដោយមន្ទីរពេទ្យមិនមានក្រុមការងារគ្រប់គ្រាន់ និងទុកឪពុករបស់កញ្ញាចោល និងតម្រូវបង់ប្រាក់មុនដោយចំណាយពេលជាង ៤០ នាទី និងត្រូវរង់ចាំបុគ្គលិកមន្ទីរពេទ្យ ដាស់គ្រូពេទ្យស្កែន និងតម្រូវឱ្យបង់ប្រាក់មុនស្កែន។ កញ្ញាបន្ថែមថា គ្រូពេទ្យមិនមានការសង្គ្រោះបឋមត្រឹមត្រូវចំពោះឪពុករបស់កញ្ញាឡើយ ដោយទុកឱ្យសន្លប់តាំងពីម៉ោង ២ រហូតដល់ម៉ោង ៤:៣០ ព្រឹក ដោយលទ្ធផលបង្ហាញថា ដាច់សរសៃរឈាមក្នុងខួរក្បាល ហើយពេទ្យប្រាប់ថាមិនអាចសង្គ្រោះបាននោះទេ។ កញ្ញារៀបរាប់លើបណ្តាញសង្គមថា៖ «រឿងដែលហួសចិត្តជាងនេះទៅទៀត នៅពេលដែលខ្ញុំ [និង] ពេទ្យយកប៉ាចេញទៅព្យាបាលបន្ត នៅវៀតណាម ខាងឡានសាមុយពេទ្យរុស្ស៊ីបានស្កាក់ឡានសាមុយដែលមកយកប៉ាខ្ញុំ ដោយមិនឲ្យចូល ដោយនិយាយថា មន្ទីរពេទ្យមិនអនុញ្ញាតឲ្យឡានខាងក្រៅដឹកអ្នកជំងឺចេញទេ ទាំងដែលខ្ញុំផ្តិតមេដៃ សុំអនុញ្ញាតយកប៉ាចេញព្យាបាលទៅជាមួយហើយក៏ដោយ។ មិនមែនខ្ញុំមិនចង់យកឡានសាមុយខាងពេទ្យរុស្ស៊ីទេ តែតម្លៃខាងគាត់គឺគុណនឹង២ធៀបនឹងឡានសាមុយពេទ្យខាងក្រៅ»។ កញ្ញាថា ក្រុមគ្រួសារបានដោះស្រាយបញ្ហាឡានពេទ្យដើម្បីដឹកទៅព្យាបាលនៅប្រទេសវៀតណាម រហូតដល់ម៉ោង៨ព្រឹក ទើបដោះស្រាយរួច ប៉ុន្តែឪពុករបស់កញ្ញាបានបាត់បង់ជីវិតទៅហើយ។ ក្រោយកញ្ញា ស្រីពេជ បានរៀបរាប់ដំណើររឿងតាមបណ្តាញសង្គមហ្វេសប៊ុក មន្ទីរពេទ្យមិត្តភាពខ្មែរ-សូវៀត ដោយច្រានចោលការលើកឡើងរបស់កញ្ញា ស្រីពេជ។ មន្ទីរពេទ្យបញ្ជាក់ថា អ្នកជំងឺមានសភាពធ្ងន់ធ្ងរខ្លាំង ហើយតាមលទ្ធផលពិនិត្យបង្ហាញថា អ្នកជំងឺមានដាច់សរសៃឈាមខួរក្បាលបណ្ដាលឱ្យហូរឈាមក្នុងខួរក្បាលធ្ងន់ធ្ងរ។ នេះបើតាមលិខិតស្រាយបំភ្លឺរបស់មន្ទីរពេទ្យមិត្តភាពខ្មែរ-សូវៀត ចុះថ្ងៃទី ២៩ ខែមករា។ មន្ទីរពេទ្យបញ្ជាក់បន្ថែមថា ក្រុមគ្រូពេទ្យបានព្យាយាមជួយសង្រោ្គះដែលហួសពីលទ្ធភាពក្នុងការជួយសង្រ្គោះ ហើយខាងគ្រួសារក៏បានសម្រេចចិត្តយកអ្នកជំងឺទៅព្យាបាលបន្តនៅមន្ទីរពេទ្យប្រទេសវៀតណាម។ បើតាមសេចក្តីបំភ្លឺនោះ គ្រូពេទ្យក៏បានអនុញ្ញាតឱ្យក្រុមគ្រួសារយកសេវារថយន្ដសង្រ្គោះខាងក្រៅដឹកអ្នកជំងឺទៅព្យាបាល។ កញ្ញា ធូ ស្រីពេជ ប្រាប់វីអូអេបន្ថែមនៅថ្ងៃអង្គារនេះថា ក្រុមគ្រួសារ គឺនៅតែទាមទារឱ្យស្ថាប័នពាក់ព័ន្ធផ្តល់យុត្តិធម៌ និងមានវិធានការចំពោះបុគ្គលិកនៃមន្ទីរពេទ្យនោះ។ កញ្ញាថ្លែងថា៖ «សម្រាប់ករណីមួយហ្នឹង ខ្ញុំចង់ឱ្យមានវិធានការ។ កុំឱ្យមានរឿងហ្នឹងកើតឡើងទៀតសម្រាប់ប្រជាពលរដ្ឋផ្សេងៗទៀត ក៏ដូចជាដាក់ពិន័យ និងទណ្ឌកម្មទៅកាន់ពួកគាត់(គ្រូពេទ្យ)តាមច្បាប់ និងក្រមសីលធម៌វិជ្ជាជីវៈរបស់ពួកគាត់»។ កញ្ញា ធូ ស្រីពេជ ក៏បានរៀបរាប់លើគណនេយ្យហ្វេសប៊ុករបស់កញ្ញា នៅថ្ងៃទី ៣០ ខែមករាថា ឪពុករបស់កញ្ញាបានបាត់បង់ជីវិតក្នុងមន្ទីរពេទ្យនោះ ដោយសារមន្ទីរពេទ្យគ្មានគ្រូពេទ្យយាមប្រចាំការគ្រប់គ្រាន់ យឺតយ៉ាវក្នុងការបញ្ជូនអ្នកជំងឺទៅបន្ទប់សង្គ្រោះបន្ទាន់ ត្រូវរង់ចាំពេទ្យ ទំនាក់ទំនងទូរស័ព្ទទៅពេទ្យម្នាក់ទៀត ដែលដាស់គ្នាឱ្យក្រោកធ្វើការ បង់លុយមុន មិនមានការសង្គ្រោះបឋមត្រឹមត្រូវ។ ចំណែកឡានពេទ្យសម្រាប់ដឹកអ្នកជំងឺ ឬហៅថាឡានសាមុយ ទារលុយ និងស្កាត់មិនឱ្យយកទៅក្រៅនិងប្រើពាក្យពេចន៍ខ្វះក្រមសុជីវៈធម៌ ជាដើម។ កញ្ញាចោទសួរលើបណ្តាញសង្គមហ្វេសប៊ុកថា៖ «តើមានវិធីសាស្រ្តណាដែលល្អជាងការបកស្រាយ ជាងការបកស្រាយបំភ្លឺទេ? ឬក៏ត្រូវឱ្យមានករណីនេះបន្តកើតមានឡើងលើប្រជាពលរដ្ឋផ្សេងៗទៀត?» វីអូអេបានទាក់ទងទៅលេខប្រធានមន្ទីរពេទ្យមិត្តភាពខ្មែរ-សូវៀត លោក ងី ម៉េង ប៉ុន្តែជំនួយការលើកទូរស័ព្ទ ដោយប្រាប់ឱ្យអ្នកសារព័ត៌មានវីអូអេទៅសួរនាំព័ត៌មានលើបញ្ហានេះពីផ្នែករដ្ឋបាលមន្ទីរពេទ្យដោយផ្ទាល់។ អ្នកសារព័ត៌មានវីអូអេបានទៅដល់ជាន់ទី៥នៃអគាររដ្ឋបាលមន្ទីរពេទ្យ នៅថ្ងៃអង្គារនេះ ប៉ុន្តែបុគ្គលិកនៅទីនោះប្រាប់វីអូអេឱ្យទាក់ទងក្រសួងសុខាភិបាលជំនួសវិញ។ វីអូអេមិនទាន់អាចសុំការអត្ថាធិប្បាយពីអ្នកស្រី ឱ វណ្ណឌីន អ្នកនាំពាក្យក្រសួងសុខាភិបាលបាននៅឡើយទេ។ លោក សន ជ័យ នាយកប្រតិបត្តិនៃសម្ព័ន្ធគណនេយ្យភាពសង្គមកម្ពុជា ប្រាប់វីអូអេនៅថ្ងៃអង្គារនេះថា មន្ទីរពេទ្យត្រូវប្រុងប្រយ័ត្នរាល់ការអនុវត្តការងារព្យាបាលអ្នកជំងឺជានិច្ច និងគួរមានប្រព័ន្ធតាមដានត្រួតពិនិត្យដើម្បីកុំឱ្យបញ្ហាបែបនេះកើតឡើងបន្តទៀត។ លោក សន ជ័យ ថ្លែងថា៖ «សម្រាប់ខ្ញុំ យល់ថា ការបង្កើតប្រព័ន្ធត្រួតពិនិត្យនិងឆ្លើយតបជាបន្ទាន់ចំាបាច់ទៅនឹងស្ថានភាព បានន័យថា យកវិធានការដែលមានស្រាប់យកមកពង្រឹងឡើងវិញ ដូចជារឿងកុំឱ្យមានការទារលុយពីអ្នកជំងឺមុនការព្យាបាលអីជាដើមនេះ សុទ្ធតែវិធានការចាស់ទេ ប៉ុន្ដែបែបជានៅមានការលើកឡើងថា នៅមានករណីបែបនេះកើតឡើងដដែល»។ លោក សន ជ័យ យល់ឃើញថា មន្ទីរពេទ្យរដ្ឋគួរតែរៀបចំឧបករណ៍ និងសម្ភារៈបែបទំនើបដែលអាចឆ្លើយតបទៅនឹងការព្យាបាលជំងឺរបស់អ្នកជំងឺ ការពង្រឹងនូវយន្ដការ ក្រមសីលធម៌ ឥរិយាបថ ការប្រាស្រ័យទាក់ទងជាមួយអ្នកជំងឺទាក់ទងនឹងបញ្ហានានាឱ្យបានឆាប់រហ័ស បូកផ្សំជាមួយគុណភាពឱសថ និងការព្យាបាលអ្នកជំងឺឱ្យឆាប់ជាសះស្បើយ ដែលទាំងអស់នេះជាអ្វីដែលពលរដ្ឋចង់បាន និងអាចធ្វើឱ្យពលរដ្ឋមានជំនឿទៅលើមន្ទីរពេទ្យរដ្ឋ។ ជុំវិញបញ្ហានេះ ប្រជាពលរដ្ឋមួយចំនួនបញ្ចេញមតិយោបល់តាមបណ្តាញសង្គមហ្វេសប៊ុក និងខ្លះចូលទៅបញ្ចេញយោបល់ ក្រោមខ្ទង់ Comment របស់មន្ទីរពេទ្យមិត្តភាពខ្មែរ-សូវៀត ដែលផ្សព្វផ្សាយលិខិតស្រាយបំភ្លឺនោះ។ ពួកគេចង់ឃើញមន្ទីរពេទ្យ និងក្រសួងសុខាភិបាលស៊ើបអង្កេត និងបកស្រាយឱ្យបានច្បាស់ជុំវិញករណីនេះ ដើម្បីកុំឱ្យពលរដ្ឋមានមន្ទិលសង្ស័យ និងបាត់បង់ជំនឿលើសេវាព្យាបាលនៅតាមមន្ទីរពេទ្យរដ្ឋ៕	2024-01-30T07:00:00+07:00	khmer.voanews.com	https://khmer.voanews.com/a/khmer-soviet-hospital-and-victim-s-family-members-provide-contradicting-claims-over-mistreatment-of-patient/7463035.html
736b9ae2-2a4e-485b-92ca-0c00b1757c7b	គម្រោងលុបបំបាត់ជំងឺភ្នែកឡើងបាយរបស់ប្រទេសចិននាំមកនូវក្តីសង្ឃឹមសម្រាប់អ្នកជំងឺនៅតាមបណ្តាប្រទេសកំពុងអភិវឌ្ឍន៍	ឌុក សារុន អាយុ ៦៨ឆ្នាំ ជាអ្នកជំងឺភ្នែកឡើងបាយ មានក្តីរំភើបរីករាយដែលបានឃើញពិភពលោកដ៏ស្រស់ស្អាតម្តងទៀត កាលពីថ្ងៃអាទិត្យ បន្ទាប់ពីក្រុមគ្រូពេទ្យចិនបានវះកាត់ភ្នែកឡើងបាយទាំងសងខាងដោយមិនគិតថ្លៃ។ ម្តាយដែលមានកូនចំនួន ៥នាក់ មានស្រុកកំណើតនៅខេត្តព្រៃវែង បាននិយាយថា ការវះកាត់ភ្នែកនេះ គឺជាការផ្លាស់ប្តូរជីវិតរបស់គាត់ បន្ទាប់ពីគាត់រស់នៅក្នុងភាពពិការភ្នែកជាច្រើនឆ្នាំ ដោយសារតែខ្វះថវិកាសម្រាប់ការវះកាត់ព្យាបាលភ្នែក។ គាត់បានប្រាប់សារព័ត៌មានស៊ីនហួ បន្ទាប់ពីត្រូវបានដកកំប្រេសចេញពីភ្នែកឆ្វេង មួយថ្ងៃបន្ទាប់ពីវះកាត់នៅបរិវេណមន្ទីរពេទ្យបង្អែកខេត្តព្រៃវែង កាលពីថ្ងៃអាទិត្យថា “ខ្ញុំមិនមានលុយដើម្បីព្យាបាលជំងឺភ្នែករបស់ខ្ញុំទេ ហើយនៅពេលដែលខ្ញុំលឺថា គ្រូពេទ្យចិនបានវះកាត់ជំងឺភ្នែកឡើងបាយដោយមិនគិតថ្លៃ ខ្ញុំសប្បាយចិត្ត និងបានមកទទួលការព្យាបាលវះកាត់នេះ” ។ គាត់បានបន្ថែមថា៖ «ក្រោយការវះកាត់ព្យាបាល ខ្ញុំបានមើលឃើញឡើងវិញ ប៉ុន្តែមិនទាន់ឃើញច្បាស់មែនទែននៅឡើយទេ ព្រោះទើបតែវះកាត់ហើយថ្មីៗ»។ សារុន គឺជាអ្នកជំងឺទី ១០ ០០០ នៅទូទាំងពិភពលោក និងជាអ្នកជំងឺទី ៣១៣៨ នៅក្នុងប្រទេសកម្ពុជា ដែលទទួលបានការវះកាត់ជំងឺភ្នែកឡើងបាយដោយមិនគិតថ្លៃ ពីសំណាក់ក្រុមគ្រូពេទ្យភ្នែកចិន ក្រោមគម្រោងលុបបំបាត់ពិការភាពភ្នែកឡើងបាយ ដែលគាំទ្រដោយមូលនិធិ GX របស់ប្រទេសចិន។ គម្រោងនេះបាននិងកំពុងអនុវត្តនៅក្នុងប្រទេសចំនួនប្រាំនៅទូទាំងអាស៊ី និងអាហ្រ្វិក រួមមានកម្ពុជា ឡាវ ជីប៊ូទី ម៉ូរីតានី និងសេណេហ្គាល់។ នៅកម្ពុជា គម្រោងរយៈពេល ៣ ឆ្នាំ ត្រូវបានដាក់ឱ្យដំណើរការ នៅខែកញ្ញា ឆ្នាំ២០២២ក្នុងគោលបំណងអោយអ្នកជំងឺភ្នែកឡើងបាយប្រមាណ ១០ ០០០ នាក់ មើលឃើញឡើងវិញក្នុងខេត្តព្រៃវែង នៅត្រឹមខែកញ្ញា ឆ្នាំ២០២៥។ ជាកសិកររស់នៅចម្ងាយប្រហែល ៥០ គីឡូម៉ែត្រ ពីទីរួមខេត្តព្រៃវែង សារុនបាននិយាយថា គម្រោងនេះបាននាំមកនូវក្តីសង្ឃឹមសម្រាប់អ្នកជំងឺភ្នែកឡើងបាយដែលមានជីវភាពក្រីក្ររស់នៅតាមទីជនបទ។ គាត់បាននិយាយថា៖ «ខ្ញុំសូមជូនពរក្រុមគ្រូពេទ្យចិនទាំងអស់ឲ្យមានសុខភាពល្អ និងអាយុយឺនយូរ ដើម្បីអាចព្យាបាលដល់អ្នកជំងឺផ្សេងទៀត»។ នៅកម្ពុជា ការវះកាត់ជំងឺភ្នែកឡើងបាយនៅមន្ទីរពេទ្យ ឬគ្លីនិកនានា មានតម្លៃពី ៣០០ ទៅ ៥០០ ដុល្លារ ដែលប្រជាជនក្រីក្រ និងអ្នកនៅតាមជនបទ ពុំមានលទ្ធភាពធ្វើការវះកាត់។ អ្នកភូមិម្នាក់ទៀតឈ្មោះ ខុម ពៅ អាយុ ៥៣ ឆ្នាំ បាននិយាយថា គាត់មានជំងឺភ្នែកឡើងបាយទាំងសងខាង ដែលតម្រូវឱ្យធ្វើការវះកាត់ ដើម្បីអាចមើលឃើញឡើងវិញ។ គាត់បានបន្ថែមថា “បន្ទាប់ពីការព្យាបាលវះកាត់ ពេលនេះ ខ្ញុំអាចមើលឃើញវិញហើយ ទោះបីជាខ្ញុំមើលមិនឃើញច្បាស់ទាំងស្រុងក៏ដោយ ប៉ុន្តែវាប្រសើរជាងមុននៅពេលដែលភ្នែកខ្ញុំងងឹត” ។ គាត់បានបន្តថា “ខ្ញុំឃើញថាគ្រូពេទ្យមានជំនាញវិជ្ជាជីវៈខ្ពស់ ជាមួយនឹងឧបករណ៍ និងសម្ភារៈបរិក្ខាពេទ្យគ្រប់គ្រាន់ ដូច្នេះហើយទើបខ្ញុំព្រមទទួលការវះកាត់ភ្នែកឡើងបាយទាំងសងខាងរបស់ខ្ញុំ។ ខ្ញុំសប្បាយចិត្តណាស់ដែលបានមើលឃើញម្តងទៀត”។ កាលពីមុនថា ដោយសារភ្នែកគាត់ងងឹត ទើបគាត់មិនហ៊ានដើរចេញពីផ្ទះ ប៉ុន្តែពេលនេះ គាត់អាចដើរទៅទីទៅណាក៏បានដោយមិនបាច់គ្មានអ្នកជួយ។ ក្រោមគម្រោងនេះ មូលនិធិ GX បានបញ្ជូនក្រុមគ្រូពេទ្យភ្នែកចិន រួមជាមួយនឹងមជ្ឈមណ្ឌលព្យាបាលភ្នែកចល័ត និងរថយន្តក្រុង ៣៥កៅអី ចំនួនពីរគ្រឿង ដើម្បីផ្តល់ការវះកាត់ភ្នែកឡើងបាយដោយឥតគិតថ្លៃដល់អ្នកជំងឺក្នុងខេត្តព្រៃវែង។ វេជ្ជបណ្ឌិតផ្នែកភ្នែក សូ សុបញ្ញាវត្តី ប្រធានមន្ទីរពេទ្យបង្អែកខេត្តព្រៃវែង បាននិយាយថា គម្រោងនេះបានផ្តល់អត្ថប្រយោជន៍យ៉ាងច្រើនដល់អ្នកជំងឺភ្នែកឡើងបាយក្នុងខេត្ត។ លោកស្រីបានប្រាប់សារព័ត៌មានស៊ីនហួ ថា “មកទល់ពេលនេះ អ្នកជំងឺជាង ៣០០០ នាក់បានទទួលការវះកាត់ជំងឺភ្នែកឡើងបាយក្រោមគម្រោងនេះនៅមន្ទីរពេទ្យ” ។ លោកស្រីបានបន្ថែមថា “គម្រោងវះកាត់ភ្នែកឡើងបាយដោយឥតគិតថ្លៃរបស់មូលនិធិ GX នៅកម្ពុជាគឺមានសារៈសំខាន់ក្នុងការជួយអ្នកជំងឺភ្នែកឡើងបាយឱ្យមើលឃើញឡើងវិញ និងការពារពួកគេពីការងងឹតភ្នែក”។ លោកស្រីបានលើកឡើងទៀតថា វាមានសារៈសំខាន់សម្រាប់អ្នកជំងឺ ដោយសារពួកគេទទួលបានការវះកាត់ភ្នែកឡើងបាយដោយឥតគិតថ្លៃ និងធ្វើឱ្យពួកគេមើលឃើញឡើងវិញ ហើយពួកគេអាចត្រឡប់ទៅរកជីវិតធម្មតាវិញ។ គ្រូពេទ្យភ្នែក Lu Huawen ប្រធានដឹកនាំក្រុមគ្រូពេទ្យចិនដែលមានសមាជិកប្រាំបីនាក់មកពីមន្ទីរពេទ្យ Wuzhou Gongren បាននិយាយថា អ្នកជំងឺជាង ៩៨ ភាគរយ បានមើលឃើញឡើងវិញបន្ទាប់ពីការវះកាត់។ លោស្រីបានបន្ថែមថា ស្ថានភាពអ្នកជំងឺមួយចំនួនប្រហែលជាមិនបានប្រសើរឡើងច្រើននោះទេ ដោយសារតែភ្នែករបស់ពួកគេមានស្ថានភាពធ្ងន់ធ្ងរ ប៉ុន្តែអ្នកជំងឺភាគច្រើនមានការពេញចិត្តយ៉ាងខ្លាំងចំពោះលទ្ធផល។ គាត់បានប្រាប់សារព័ត៌មានស៊ីនហួ ថា៖ «ខ្ញុំមានមោទនភាព និងកិត្តិយសជាខ្លាំងដែលបានក្លាយជាផ្នែកមួយនៃគម្រោងនេះ។ គាត់បានបន្ថែមថា “យើងមកទីនេះដើម្បីជួយព្យាបាលអ្នកជម្ងឺភ្នែកឡើងបាយ ដែលនឹងធ្វើអោយប្រសើរឡើងនូវការមើលឃើញ និងបង្កើនគុណភាពជីវិតរបស់ពួកគេ។ កិច្ចខិតខំប្រឹងប្រែងរបស់យើងផ្តល់អត្ថប្រយោជន៍ភ្លាមៗ សម្រាប់អ្នកជំងឺ”។ លោកស្រីបានបន្តថា តាមរយៈគម្រោងជំនួយផ្នែកវេជ្ជសាស្រ្ដនេះ ពួកគេបានជួយដោះស្រាយការលំបាករបស់អ្នកជំងឺទាំងនេះ ហើយពួកគេពេញចិត្តក្នុងការទទួលយកជំនួយ ប្រកបដោយភាពកក់ក្តៅ និងការយកចិត្តទុកដាក់ពីក្រុមគ្រូពេទ្យចិន។ Xinhua	2024-01-30T07:00:00+07:00	khmertimeskh.com	https://www.khmertimeskh.com/501431493/%E1%9E%82%E1%9E%98%E1%9E%9A%E1%9E%84%E1%9E%9B%E1%9E%94%E1%9E%94%E1%9E%94%E1%9E%8F%E1%9E%87%E1%9E%84/
6bf4f6c8-acfc-4700-9d7d-b97e7275f421	ថ្ងៃនេះ ក្រុមគ្រូពេទ្យស្ម័គ្រចិត្តរបស់សមាគមសុខាភិបាលខ្មែរនៅអាមេរិក សហការជាមួយក្រុមគ្រូពេទ្យមន្ទីរពេទ្យបង្អែក១៦មករាខេត្តព្រះវិហារ ចាប់ផ្តើមពិនិត្យ ព្យាបាល និងវះកាត់ជំងឺជូនប្រជាពលរដ្ឋដោយឥតគិតថ្លៃ	ក្រុមគ្រូពេទ្យស្ម័គ្រចិត្តរបស់សមាគមសុខាភិបាលខ្មែរនៅអាមេរិក (CHPAA) នៅថ្ងៃទី២៩ ខែមករា ឆ្នាំ២០២៤ បានសហការជាមួយក្រុមគ្រូពេទ្យនៃមន្ទីរពេទ្យបង្អែក១៦មករា ខេត្តព្រះវិហារ បានចាប់ផ្តើមពិនិត្យ ព្យាបាល និងវះកាត់ ជូនប្រជាពលរដ្ឋដោយឥតគិតថ្លៃ នៅក្នុងបរិវេណមន្ទីរពេទ្យបង្អែក១៦មករា ស្ថិតក្នុងសង្កាត់កំពង់ប្រណាក ក្រុងព្រះវិហារ ខេត្តព្រះវិហារ។ សកម្មភាពពិនិត្យ ព្យាបាល និងវះកាត់ជំងឺជូនប្រជាពលរដ្ឋដោយឥតគិតថ្លៃនាឱកាសនេះ បានធ្វើឡើងក្រោមវត្តមានលោក គីម រិទ្ធី អភិបាលខេត្ត ព្រះវិហារ ដោយមានការចូលរួមពីថ្នាក់ដឹកនាំខេត្ត ព្រមទាំងលោកវេជ្ឃបណ្ឌិត គួង ឡូ ទីប្រឹក្សាក្រសួងសុខាភិបាល និងជាប្រធានមន្ទីរសុខាភិបាលខេត្ត ក៏ដូចជាវត្តមាន លោក លោកស្រី ជាប្រធាន អនុប្រធាន មន្ទីរ អង្គភាព ជុំវិញខេត្ត អាជ្ញាធរក្រុងព្រះវិហារ និងមន្ត្រីពាក់ព័ន្ធជាច្រើនរូបទៀត។ លោក គីម រិទ្ធី អភិបាលខេត្តព្រះវិហារ បានសម្តែងនូវសេចក្តីសោមនស្សរីករាយ និងធ្វើការកោតសរសើរពីទឹកចិត្តនិងមនសិការរបស់ក្រុមគ្រូពេទ្យសមាគមសុខាភិបាលខ្មែរនៅអាមេរិក (CHPAA) ដែលលះបង់ពេលវេលា ក្នុងស្មារតីជួយជ្រោមជ្រែងសុខភាពនៃការរស់នៅរបស់ប្រជាពលរដ្ឋ មិនថាតែនៅក្នុងខេត្តព្រះវិហារ គឺទូទាំងប្រទេសយើងទាំងមូល ក្នុងការធ្វើការពិនិត្យ ព្យាបាល និងវះកាត់ដោយឥតគិតថ្លៃ។ ជាមួយគ្នានេះ លោកអភិបាលខេត្តព្រះវិហារ ក៏បានថ្លែងកោតសរសើរផងដែរដល់ក្រុមគ្រូពេទ្យទាំងអស់ នៃមន្ទីរសុខាភិបាលខេត្តព្រះវិហារ ដែលកន្លងមក ក៏ដូចជាបច្ចុប្បន្ននេះ តែងបានយកចិត្តទុកដាក់គិតគូរ ពីការបម្រើសេវាសុខភាព ជូនប្រជាពលរដ្ឋបានយ៉ាងល្អ តាំងពីទីប្រជុំជនរហូតដល់តំបន់ដាច់ស្រយ៉ាល ប្រកបដោយគុណភាព និងភាពជឿជាក់ ធ្វើឱ្យប្រជាពលរដ្ឋមានការកាត់បន្ថយ ក្នុងការទៅទទួលសេវាព្យាបាលនៅក្រៅខេត្តក៏ដូចជានៅបរទេស។ សូមបញ្ជាក់ថា ការពិនិត្យ ព្យាបាល និងវះកាត់ជំងឺជូនប្រជាពលរដ្ឋដោយឥតគិតថ្លៃនាពេលនេះ រួមមាន៖ ពិនិត្យ ព្យាបាលជំងឺទូទៅ មនុស្សចាស់ កុមារ និងទារក, ព្យាបាល រោគស្ដ្រី វះកាត់ជំងឺស្រុតស្បូន ដុំគីសដៃស្បូន ដុំគីសុដន់ (ដុំដោះ) វះកាត់មាត់ឆែប ឆែបក្រអូម មាត់ ម្រាមដៃលើស និងពិការភាពផ្សេងៗ វះកាត់ជំងឺភ្នែក វ៉ាស់ និងផ្ដល់វ៉ែនតា, វះកាត់ដុំពក លើខ្លួនប្រាណ និងដុំគីសផ្សេងៗ វះកាត់ក្លនលូន វះកាត់គ្រួសក្នុងថង់ទឹកប្រមាត់ និងពកក ព្យាបាលរលាកខ្លួនប្រាណ ដៃជើង មុខមាត់ និងពិនិត្យ ព្យាបាលជំងឺមាត់ធ្មេញ ដោយចាប់ព្យាបាលពីថ្ងៃទី២៩ ខែមករា ដល់ថ្ងៃទី ០៣ ខែកុម្ភៈ ឆ្នាំ២០២៤។ ប្រជាពលរដ្ឋក៏អាចទៅទទួលយកសេវាពិនិត្យ ព្យាបាលជំងឺទូទៅ មនុស្សចាស់ កុមារ និងទារក, ព្យាបាលរោគស្ដ្រី ជំងឺភ្នែក វ៉ាស់ និងផ្ដល់វ៉ែនតា និងជំងឺមាត់ធ្មេញ នៅទីតាំង ចំនួន០២ ផ្សេងទៀតរួមមាន៖ ទី១.នៅមណ្ឌលសុខភាពម្លូព្រៃ ស្ថិតក្នុងភូមិម្លូព្រៃ ឃុំម្លូព្រៃ១ ស្រុកឆែប ចាប់ផ្ដើមពិនិត្យ ព្យបាលពីថ្ងៃទី៣០ ដល់ថ្ងៃទី ៣១ ខែមករា ឆ្នាំ២០២៤ និងនៅសាលាបឋមសិក្សាយាង ស្ថិតក្នុងភូមិយាង ឃុំយាង ស្រុកជាំក្សាន្ដ ចាប់ពីថ្ងៃទី០១ ដល់ថ្ងៃទី ០២ ខែកុម្ភៈ ឆ្នាំ២០២៤ផងដែរ៕	2024-01-30T00:24:00+07:00	freshnewsasia.com	https://m.freshnewsasia.com/index.php/en/localnews/326821-2024-01-29-10-24-19.html
bb3f1d12-011d-439d-be0c-d5cae1507fef	មូលនិធិ GX Foundation ពង្រីកបេសកកម្មព្យាបាលជំងឺភ្នែកឡើងបាយ និងប្រយុទ្ធប្រឆាំងជំងឺគ្រុនឈាមនៅកម្ពុជា (Vidoe inside)	មូលនិធិ GX Foundation បានប្រកាសពង្រីកបេសកកម្មព្យាបាលជំងឺភ្នែកឡើងបាយ និងប្រយុទ្ធប្រឆាំងជំងឺគ្រុនឈាមនៅកម្ពុជាទៅកាន់ខេត្តគោលដៅឱ្យកាន់តែច្រើនបន្ថែមទៀត ដើម្បីរួមចំណែកលើកកម្ពស់សុខុមាលភាពប្រជាពលរដ្ឋកម្ពុជា។ ការប្រកាសនេះធ្វើឡើងដោយលោក Leung Chun-Ying ប្រធានមូលនិធិ GX Foundation និងជាអនុប្រធានគណៈកម្មាធិការជាតិនៃសន្និសីទប្រឹក្សាយោបល់នយោបាយប្រជាជនចិន ក្នុងពេលអញ្ជើញជួបសម្តែងការគួរសម និងពិភាក្សាការងារជាមួយសម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីកម្ពុជានៅព្រឹកថ្ងៃចន្ទ ទី២៩ ខែមករា ឆ្នាំ២០២៤នេះ។ ក្នុងជំនួបនោះ លោកប្រធានមូលនិធិ GX Foundation បានជម្រាបសម្ដេចធិបតីនាយករដ្ឋមន្ត្រី អំពីកិច្ចសហប្រតិបត្តិការរវាងមូលនិធិ GX Foundation ជាមួយក្រសួងសុខាភិបាលនាពេលកន្លងមក។ ក្នុងនោះមូលនិធិបានចុះនូវអនុស្សរណៈយោគយល់គ្នា ជាមួយក្រសួងសុខាភិបាល ដើម្បីសហការលើការថែទាំ និងការព្យាបាលជំងឺភ្នែកឡើងបាយជូនប្រជាពលរដ្ឋកម្ពុជា រស់នៅតាមបណ្ដាខេត្តមួយចំនួន។ លោកប្រធានមូលនិធិ បានជម្រាបសម្ដេចធិបតី អំពីការបន្តកិច្ចសហប្រតិបត្តិការ និងគម្រោងពង្រីកកម្មវិធីចំនួនពីរ ដោយសហការជាមួយក្រសួងសុខាភិបាល៖ ទី១). ពង្រីកនូវការផ្ដល់សេវាពិនិត្យ និង ព្យាបាលជំងឺភ្នែកឡើងបាយទៅតាមបណ្ដាខេត្តគោលដៅថ្មីៗ និងទី២). ការប្រយុទ្ធប្រឆាំងជំងឺគ្រុនឈាម។ សម្ដេចធិបតីប្រមុខរាជរដ្ឋាភិបាល បានអរគុណ និងវាយតម្លៃខ្ពស់ចំពោះការចូលរួមចំណែករបស់មូលនិធិ GX Foundation ក្នុងការគាំទ្រទៅដល់វិស័យសុខាភិបាលនៅកម្ពុជានាពេលកន្លងមក ជាពិសេសការរួមចំណែករបស់មូលនិធិក្នុងការផ្តល់សេវាពិនិត្យ និង ព្យាបាលជំងឺភ្នែកឡើងបាយ ជូនប្រជាពលរដ្ឋកម្ពុជា រស់នៅតាមបណ្តាខេត្តគោលដៅមួយចំនួន។ សម្តេចធិបតី បានស្វាគមន៍គម្រោងពង្រីកកម្មវិធីរបស់មូលនិធិ គាំទ្រវិស័យសុខាភិបាលកម្ពុជាបន្ថែមទៀត ដូចជាកម្មវិធីប្រយុទ្ធប្រឆាំងជំងឺគ្រុនឈាម។ សម្ដេចធិបតី ក៏បានលើកទឹកចិត្តមូលនិធិ GX Foundation បន្តពង្រឹងនូវកិច្ចសហប្រតិបត្តិការលើកម្មវិធីទាំងនេះ ជាមួយក្រសួងសុខាភិបាលបន្ថែមទៀត ជាពិសេសការកំណត់បណ្តាខេត្តគោលដៅថ្មីៗ សម្រាប់ផ្ដល់សេវាពិនិត្យ និង ព្យាបាលជំងឺភ្នែកឡើងបាយ និងកម្មវិធីប្រយុទ្ធប្រឆាំងជំងឺគ្រុនឈាម។ សូមបញ្ជាក់ថា មូលនិធិ GX Foundation ក្រោមការដឹកនាំរបស់លោក Leung Chun-ying ជាប្រធាន បានចូលរួមចំណែកជួយដល់ប្រទេសកម្ពុជាយ៉ាងសកម្មលើវិស័យសុខាភិបាល ជាពិសេសក្នុងគ្រាកម្ពុជាជួបវិបត្តិជំងឺឆ្លងកូវីដ-១៩។ បច្ចុប្បន្នមូលនិធិ GX Foundation កំពុងបន្តគម្រោងវះកាត់ភ្នែកឡើងបាយ ដើម្បីជួយព្យាបាលជំងឺភ្នែកដល់ប្រជាជនកម្ពុជា។ គម្រោងនេះពិតជាមានអត្ថប្រយោជន៍ក្នុងការចូលរួមពង្រឹង និងលើកម្ពស់សុខភាពសាធារណៈ ដែលជាផ្នែកមួយ នៃការគាំទ្រគោលនយោបាយអភិវឌ្ឍន៍សម្រាប់អាណត្តិទី៧នៃរាជរដ្ឋាភិបាលកម្ពុជា៕	2024-01-29T21:21:00+07:00	freshnewsasia.com	https://m.freshnewsasia.com/index.php/en/localnews/326780-2024-01-29-07-21-44.html
5450274c-0585-4095-a5bb-1985c68d33a3	កុមារកំព្រា២នាក់បងប្អូនដ៏អភ័ព្វ ដើរស៊ីឈ្នួលគេដើម្បីរស់ និងមានជំងឺប្រចាំកាយ ពេលនេះទទួលបានការជួយទាំងស្រុងពីមាតាមនុស្សធម៌ សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន (Vidoe inside)	ពិតជាដំណឹងលឺហើយត្រេកអរអួលដើមករជំនួសប្អូនៗណាស់! ការរងទុក្ខវេទនាលំបាកគ្មានជម្រកត្រឹមត្រូវ អត់អាហារ គ្មានលុយព្យាបាលខ្លួន ហើយត្រូវដើរធ្វើការឱ្យគេនៅតាមកន្លែងស្អុយឆ្អាបកន្លងមកនេះ ពេលនេះនឹងរសាត់ឆ្ងាយពីប្អូនៗបណ្ដើរហើយ បន្ទាប់ពីការទទួលបានការជួយឧបត្ថម្ភទាំងស្រុងពី សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ឧត្ដមភរិយា សម្ដេចតេជោ ហ៊ុន សែន និងប្រធានកាកបាទក្រហមកម្ពុជា។ កុមារកំព្រា២នាក់បងប្អូន ឈ្មោះ ពឹម សំណាង អាយុ ១៧ឆ្នាំជាបងប្រុស កើតមកមិនមានរន្ធទា្វរធំសម្រាប់បន្ទោលបង់ដូចគេ (ធ្លាប់ព្យាបាលនៅមន្ទីរពេទ្យកុមារគន្ធបុប្ផា) បច្ចុប្បន្នធ្វើជាកម្មករនៅកសិដ្ឋានចិញ្ចឹមជ្រូក ដើម្បីរកថវិកាសម្រាប់ខ្លួន និងចិញ្ចឹមប្អូនស្រីផង ដែលកំពុងរៀនថ្នាក់ទី៦ ឈ្មោះ ពឹម ណេង អាយុ ១២ឆ្នាំ រស់នៅភូមិត្បែងខ្ពស់ ឃុំត្បែងខ្ពស់ ស្រុកសាមគ្គីមានជ័យ ខេត្តកំពង់ឆ្នាំង។ បន្ទាប់ពីសម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ទទួលបានដំណឹងនេះភ្លាម អ្នកម្ដាយមនុស្សធម៌ មិនបង្អង់យូរឡើយ ចាត់សហការីស្រាវជ្រាវរកកុមារកំព្រាទាំងពីរនាក់ភ្លាមៗ ហើយនៅព្រឹកថ្ងៃទី២៩ ខែមករា ឆ្នាំ២០២៤នេះ ដោយអនុវត្តតាមអនុសាសន៍របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ក្រុមការងារកាកបាទក្រហមកម្ពុជា ដឹកនាំដោយលោកស្រី ម៉ែន នារីសោភ័គ អគ្គលេខាធិការរងទី១ បានចុះពិនិត្យទីតាំងសាងសង់ផ្ទះថ្មី ១ខ្នង ជូនដល់កុមារកំព្រា ២នាក់បងប្អូន និងបញ្ជូនកុមារជាបងប្រុស ទៅព្យាបាលបន្ទាន់នៅមន្ទីរពេទ្យកាល់ម៉ែត។ តាមការបញ្ជាក់របស់ លោកស្រី ម៉ែន នារីសោភ័គ បានឱ្យដឹងទៀតថា ។ លោកស្រីបានបន្ថែមថា ការសម្រេចសាងសង់ផ្ទះឱ្យបានសមរម្យនេះ គឺជាការបន្ថែមនូវគុណតម្លៃចំពោះសប្បុរសជនទាំងអស់ ដែលបានជួយដល់កុមារ និងជាការគិតគូរវែងឆ្ងាយរបស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលយកចិត្តទុកដាក់ទៅលើសុខភាព អនាម័យ មានបន្ទប់ទឹកត្រឹមត្រូវ និងគិតគូរពីសុវត្ថិភាពរបស់ក្មេងស្រី ដែលត្រូវសិក្សារៀនសូត្រ និងរស់នៅបានយូរអង្វែងតទៅមុខទៀត។ ចំពោះជំងឺរបស់ ពឹម សំណាង សម្តេចកិត្តិព្រឹទ្ធបណ្ឌិត បានផ្តល់អនុសាសន៍ឱ្យបញ្ជូនមកព្យាបាលបន្ទាន់នៅមន្ទីរពេទ្យកាល់ម៉ែត ដើម្បីជួបជាមួយវេជ្ជបណ្ឌិតជំនាញ ធ្វើការរករោគវិនិច្ឆ័យ និងព្យាបាលឱ្យបានជាសះស្បើយ។ ក្នុងឱកាសចុះសួរសុខទុក្ខនៅមន្ទីរពេទ្យ, លោកស្រីអគ្គលេខាធិការរងទី១ បានពាំនាំប្រសាសន៍របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលផ្តាំផ្ញើសួរសុខទុក្ខ និងគិតគូរពីជីវភាពរស់នៅ ព្រមទាំងបានជម្រាបជូនពីការសាងសង់ផ្ទះថ្មី ១ខ្នង រួមទាំងការគិតគូរពីសុខភាព បញ្ជូនមកពិនិត្យព្យាបាលភ្លាមៗ និងរ៉ាប់រងថ្លៃការចំណាយទាំងស្រុងលើការព្យាបាល។ ពិសេសបានផ្តាំផ្ញើលើកទឹកចិត្តឱ្យថែទាំសុខភាពឱ្យបានល្អ អនុវត្តតាមវេជ្ជបញ្ជាគ្រូពេទ្យ និងជូនពរឆាប់បានជាសះស្បើយឡើងវិញ។ ទន្ទឹមនឹងនេះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ក៏បានឧបត្ថម្ភថវិកាចំនួន ៥លានរៀល ក្នុងអំឡុងពេលកំពុងសម្រាកព្យាបាលផងដែរ។ ការជួយឧបត្ថម្ភខាងលើពីមាតាមនុស្សធម៌ ដែលប្រកបដោយព្រហ្មវិហារធម៌ ដ៏សែនកក់ក្ដៅនេះ បានធ្វើឱ្យកូនកំព្រាដ៏សត់រំភើបរហូតដល់គ្មានពាក្យអ្វីថ្លែងពុំរួច បានត្រឹមតែតែញញឹមទាំងទឹកភ្នែក ថ្លែងអំណរគុណដល់អ្នកម្ដាយមនុស្សធម៌ បានជួយពួកគាត់ផុតពីទុក្ខវេទនាយ៉ាងខ្លាំងនេះ។ សូមជម្រាបជូនថា ក្នុងឱកាសចុះពិនិត្យទីតាំងសាងសង់ផ្ទះនោះ កាកបាទក្រហមកម្ពុជា ក៏បានឧបត្ថម្ភជូនដល់ចាស់ៗដែលរស់នៅក្បែរខាងចំនួន ៣៤គ្រួសារ ក្នុង ១គ្រួសារ ទទួលបាន អង្ករសុខភាពចំនួន ២កញ្ចប់ផងដែរ៕	2024-01-29T20:14:00+07:00	freshnewsasia.com	https://m.freshnewsasia.com/index.php/en/localnews/326766-2024-01-29-06-14-14.html
73a3bcc8-ce32-4645-941a-c449f9256605	TOP NEWS: ក្រសួងសុខាភិបាល៖ ថ្ងៃនេះមិនមានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ ក៏គ្មានដែរ	ក្រសួងសុខាភិបាល នៅថ្ងៃទី២៩ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៩ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨២នាក់, អ្នកជាសះស្បើយសរុបចំនួន ១៣៦,០០៧នាក់, ស្លាប់សរុបចំនួន ៣,០៥៦នាក់៕	2024-01-29T18:55:00+07:00	freshnewsasia.com	https://m.freshnewsasia.com/index.php/en/localnews/326758-2024-01-29-04-55-30.html
871dba8a-e1c3-4693-acf6-cb0b0c3dc607	មូលនិធិ GX Foundation ពង្រឹងនិងពង្រីកកិច្ចសហប្រតិបត្តិការគាំទ្រដល់វិស័យសុខាភិបាល ដោយផ្ដោតលើការព្យាបាលជំងឺភ្នែកឡើងបាយ និងការប្រយុទ្ធប្រឆាំងនឹងជំងឺគ្រុនឈាម	ភ្នំពេញ ៖ នាព្រឹកថ្ងៃទី២៩ ខែមករា ឆ្នាំ២០២៤ សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជាបានអនុញ្ញាតឱ្យ លោក Leung Chun-Ying ប្រធានមូលនិធិ GX Foundation និងជាអនុប្រធានគណៈកម្មាធិការជាតិ នៃសន្និសីទប្រឹក្សាយោបល់នយោបាយប្រជាជនចិន និង សហការី ចូលជួបសម្ដែងការគួរសម និងពិភាក្សាការងារ។ នាឱកាសនៃជំនួប លោកប្រធានមូលនិធិ GX Foundation បានសម្ដែងនូវការអរគុណយ៉ាងជ្រាលជ្រៅជូនចំពោះ សម្ដេចធិបតី ដែលបានអនុញ្ញាតឱ្យលោក និងសហការី ចូលជួបសម្តែងការគួរសម និងបានគោរពជម្រាបជូន សម្ដេចធិបតី អំពីកិច្ចសហប្រតិបត្តិការរវាងមូលនិធិGX Foundation ជាមួយនឹងក្រសួងសុខាភិបាល នៃព្រះរាជាណាចក្រកម្ពុជា នាពេលកន្លងមក ដោយបានបញ្ជាក់ថាមូលនិធិបានចុះនូវអនុស្សរណៈយោគយល់គ្នា ជាមួយនឹងក្រសួងសុខាភិបាល ដើម្បីសហការលើការថែទាំ និងការព្យាបាលជំងឺភ្នែកឡើងបាយជូនប្រជាពលរដ្ឋកម្ពុជា ដែលរស់នៅតាមបណ្ដាខេត្តមួយចំនួន នាពេលកន្លងមក។ បន្ថែមពីនេះ លោកប្រធានមូលនិធិ បានគោរពជម្រាបជូនសម្ដេចធិបតី អំពីការបន្តកិច្ចសហប្រតិបត្តិការ និងគម្រោងពង្រីកកម្មវិធីចំនួនពីរ ដោយសហការជាមួយនឹងក្រសួងសុខាភិបាល៖ ទី១). ការពង្រីកនូវការផ្ដល់សេវាពិនិត្យ និង ព្យាបាលជំងឺភ្នែកឡើងបាយទៅតាមបណ្ដាខេត្តគោលដៅថ្មីៗ បន្ថែមទៀត និង ទី២). ការប្រយុទ្ធប្រឆាំងនឹងជំងឺគ្រុនឈាម។ ជាការឆ្លើយតប សម្ដេចធិបតី បានសម្តែងនូវការអរគុណ និងវាយតម្លៃខ្ពស់ចំពោះការចូលរួមចំណែករបស់ មូលនិធិ GX Foundation នៅក្នុងការគាំទ្រទៅដល់វិស័យសុខាភិបាលកម្ពុជា នាពេលកន្លងមក ជាពិសេសការរួមចំណែករបស់មូលនិធិ នៅក្នុងការផ្តល់សេវាពិនិត្យ និង ព្យាបាលជំងឺភ្នែកឡើងបាយ ជូនដល់ប្រជាពលរដ្ឋកម្ពុជា ដែលរស់នៅតាមបណ្តាខេត្តគោលដៅមួយចំនួន និងបានស្វាគមន៍ចំពោះគម្រោងនៃការពង្រីកកម្មវិធីរបស់មូលនិធិ ក្នុងការគាំទ្រដល់វិស័យសុខាភិបាលកម្ពុជាបន្ថែមទៀត ដូចជាកម្មវិធីប្រយុទ្ធប្រឆាំងនឹងជំងឺគ្រុនឈាម ។ ជាមួយគ្នានេះ សម្ដេចធិបតី ក៏បានលើកទឹកចិត្តទៅដល់មូលនិធិ GX Foundation ឱ្យបន្តពង្រឹងនូវកិច្ចសហប្រតិបត្តិការ ទៅលើកម្មវិធីទាំងនេះ ជាមួយនឹងក្រសួងសុខាភិបាលបន្ថែមទៀត ជាពិសេស ក្នុងការកំណត់នូវបណ្តាខេត្តគោលដៅថ្មីៗ សម្រាប់ការផ្ដល់សេវាពិនិត្យ និង ព្យាបាលជំងឺភ្នែកឡើងបាយ និង កម្មវិធីប្រយុទ្ធប្រឆាំងនឹងជំងឺគ្រុនឈាម៕ រក្សាសិទ្ធដោយ ៖ សុទ្ធលី	2024-01-29T15:44:21+07:00	cen.com.kh	https://cen.com.kh/archives/731744.html
2c025766-4513-4eed-a0ea-8a88b7efc03b	លោកស្រីបណ្ឌិត ពេជ ចន្ទមុន្នី ៖ សមាគមគ្រូពេទ្យស្ម័គ្រចិត្ត យុវជនសម្ដេចតេជោ ព្យាបាលជំងឺជូនពលរដ្ឋ ដោយបេះដូង ដោយទឹកចិត្ត និងស្នាមញញឹម	នាឱកាសនោះ លោកស្រីបណ្ឌិត បានគូសបញ្ជាក់ថា សម្ដេចតេជោ ហ៊ុន សែន, សម្ដេចកិត្តិព្រឹទ្ធបណ្ឌិត និងសម្តេចធិបតី លោកតែងតែយកចិត្តទុកដាក់ គិតគូរអំពីសុខទុក្ខ និងសុខភាពរបស់បងប្អូន ប្រជាពលរដ្ឋ តាមរយៈការបង្ខិតសេវាព្យាបាល ជូនប្រជាពលរដ្ឋដោយឥតគិតថ្លៃ ។ ជាក់ស្ដែង សមាគមគ្រូពេទ្យស្ម័គ្រចិត្ត យុវជនសម្ដេចតេជោ (TYDA) បានចុះព្យាបាលជំងឺ ជូនប្រជាពលរដ្ឋនៅតាមបណ្ដាខេត្ត សហគមន៍ អង្គការ មជ្ឈមណ្ឌលកុមារកំព្រា និងសាលារៀនជាដើម ដោយបេះដូង ដោយទឹកចិត្ត និងស្នាមញញឹម ហើយសកម្មភាពនេះ បានបង្កើតឡើងរយៈកាលជាង ១០ឆ្នាំ មកហើយ ។ សូមបញ្ជាក់ថា រាល់ការចំណាយទាំងអស់ ក្រោមការឧបត្ថម្ភដ៏ថ្លៃថ្លា របស់សម្ដេចតេជោ ហ៊ុន សែន និងសម្ដេចកិតិ្តព្រឹទ្ធបណ្ឌិត ប៊ុន រ៉ានី ហ៊ុនសែន រួមជាមួយសម្តេចបវរធិបតី ហ៊ុន ម៉ាណែត និងលោកស្រីបណ្ឌិត ពេជ ចន្ទមុន្នី ហ៊ុន ម៉ាណែត ។ ប្រជាពលរដ្ឋ ដែលអញ្ជើញមកទទួលសេវាពិនិត្យ និងព្យាបាលសុខភាព ទាំងអស់បានសម្តែងនូវក្តីសប្បាយរីករាយ និងថ្លែងអំណរគុណជាអនេក ចំពោះលោកស្រីបណ្ឌិត ដែលដឹកនាំក្រុមគ្រូពេទ្យជំនាញ ចុះមកព្យាបាលសុខភាព របស់ពួកគាត់ ស្ទើរតែដល់ខ្នងផ្ទះ និងមិនមានការបង់ថ្លៃទៀតផង៕	2024-01-29T14:17:00+07:00	dap-news.com	https://dap-news.com/national/2024/01/29/389570/
1c4b26c3-865a-49f4-b48d-905db4114686	លោកជំទាវបណ្ឌិត ពេជ ចន្ទមុន្នី៖ TYDA ព្យាបាលជំងឺជូនប្រជាពលរដ្ឋដោយបេះដូង ដោយទឹកចិត្ត និងស្នាមញញឹម	នាព្រឹកថ្ងៃទី២៨ ខែមករា ឆ្នាំ២០២៤ លោកជំទាវបណ្ឌិត ពេជ ចន្ទមុន្នី ហ៊ុនម៉ាណែត អនុប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តយុវជនសម្ដេចតេជោ (TYDA) បានដឹកនាំក្រុមការងារ និងកម្លាំងស្ម័គ្រចិត្តចុះពិនិត្យ និងព្យាបាលជំងឺទូទៅ, ជំងឺមាត់ធ្មេញ, សន្លាក់, ភ្នែក, បេះដូង និងសួត ជូនប្រជាពលរដ្ឋប្រមាណ ៣,៥១២នាក់ ស្មើនិង ៥,៣៨៤ករណី រស់នៅក្នុងស្រុកជុំគិរី ខេត្តកំពត។ ក្នុងពិធីនោះ ក៏មានការអញ្ជើញចូលរួមពីថ្នាក់ដឹកនាំ ក្រុមការងារ និងអាជ្ញាធរ ពាក់ព័ន្ធយ៉ាងច្រើនកុះករ ។ មានប្រសាសន៍សំណេះសំណាលនាឱកាសនោះ លោកជំទាវបណ្ឌិត បានគូសបញ្ជាក់ថា សម្ដេចតេជោ ហ៊ុន សែន, សម្ដេចកិត្តិព្រឹទ្ធបណ្ឌិត និងសម្តេចធិបតី តែងតែយកចិត្តទុកដាក់គិតគូរអំពីសុខទុក្ខ និងសុខភាពរបស់បងប្អូនប្រជាពលរដ្ឋ តាមរយៈការបង្ខិតសេវាព្យាបាលជូនប្រជាពលរដ្ឋដោយឥតគិតថ្លៃ។ ជាក់ស្ដែងសមាគមគ្រូពេទ្យស្ម័គ្រចិត្តយុវជនសម្ដេចតេជោ បានចុះព្យាបាលជំងឺជូនប្រជាពលរដ្ឋនៅតាមបណ្ដាខេត្ត សហគមន៍ អង្គការ មជ្ឈមណ្ឌលកុមារកំព្រា និងសាលារៀនជាដើម ដោយបេះដូង ដោយទឹកចិត្ត និងស្នាមញញឹម ហើយសកម្មភាពនេះបានបង្កើតឡើងរយៈកាលជាង ១០ឆ្នាំមកហើយ។ សូមបញ្ជាក់ថា រាល់ការចំណាយទាំងអស់ក្នុងសកម្មភាពព្យាបាលនេះ ឧបត្ថម្ភដោយសម្ដេចតេជោ ហ៊ុន សែន និងសម្ដេចកិតិ្តព្រឹទ្ធបណ្ឌិត ប៊ុន រ៉ានី ហ៊ុនសែន រួមជាមួយសម្តេចបវរធិបតី ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី ហ៊ុនម៉ាណែត។ ប្រជាពលរដ្ឋដែលអញ្ជើញមកទទួលសេវាពិនិត្យ និងព្យាបាលសុខភាពទាំងអស់ បានសម្តែងក្តីសប្បាយរីករាយ និងថ្លែងអំណរគុណជាអនេកចំពោះលោកជំទាវបណ្ឌិត ដែលដឹកនាំក្រុមគ្រូពេទ្យជំនាញចុះព្យាបាលសុខភាពរបស់ពួកគាត់ស្ទើរតែដល់ខ្នងផ្ទះ និងមិនមានការបង់ថ្លៃ៕	2024-01-29T14:16:00+07:00	freshnewsasia.com	https://m.freshnewsasia.com/index.php/en/localnews/326732-2024-01-29-00-16-15.html
2623653d-7613-49ef-a780-2d2e91119903	លោកជំទាវបណ្ឌិត ពេជ ចន្ទមុន្នី៖ សមាគមគ្រូពេទ្យស្ម័គ្រចិត្តយុវជនសម្ដេចតេជោ (TYDA) ព្យាបាលជំងឺជូនប្រជាពលរដ្ឋដោយបេះដូង ដោយទឹកចិត្ត និងស្នាមញញឹម ហើយសកម្មភាពនេះបានបង្កើតឡើងរយៈកាលជាង ១០ឆ្នាំ មកហើយ	ខេត្តកំពត ៖ នាព្រឹកថ្ងៃទី២៨ ខែមករា ឆ្នាំ២០២៣ លោកជំទាវបណ្ឌិត ពេជ ចន្ទមុន្នី ហ៊ុនម៉ាណែត អនុប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តយុវជនសម្ដេចតេជោ (TYDA) បានដឹកនាំក្រុមការងារ និងកម្លាំងស្ម័គ្រចិត្តចុះពិនិត្យ និងព្យាបាលជំងឺទូទៅ, ជំងឺមាត់ធ្មេញ, សន្លាក់, ភ្នែក, បេះដូង និងសួត ជូនដល់ប្រជាពលរដ្ឋ ចំនួនប្រមាណ ៣.៥១២ នាក់ ស្មើនិង ៥.៣៨៤ ករណី ដែលរស់នៅក្នុងស្រុកជុំគិរី ខេត្តកំពត ព្រមជាមួយការចូលរួមពីសំណាក់ថ្នាក់ដឹកនាំ ក្រុមការងារ និងអាជ្ញាធរ ពាក់ព័ន្ធយ៉ាងច្រើនកុះករ ។ មានប្រសាសន៍សំណេះសំណាលនាឱកាសនោះ លោកជំទាវបណ្ឌិត បានគូសបញ្ជាក់ថា សម្ដេចតេជោ ហ៊ុន សែន, សម្ដេចកិត្តិព្រឹទ្ធបណ្ឌិត និងសម្តេចធិបតី លោកតែងតែយកចិត្តទុកដាក់គិតគូរអំពីសុខទុក្ខ និងសុខភាពរបស់បងប្អូនប្រជាពលរដ្ឋ តាមរយៈការបង្ខិតសេវាព្យាបាលជូនប្រជាពលរដ្ឋដោយឥតគិតថ្លៃ ។ ជាក់ស្ដែង សមាគមគ្រូពេទ្យស្ម័គ្រចិត្តយុវជនសម្ដេចតេជោ (TYDA) បានចុះព្យាបាលជំងឺជូនប្រជាពលរដ្ឋនៅតាមបណ្ដាខេត្ត សហគមន៍ អង្គការ មជ្ឈមណ្ឌលកុមារកំព្រា និងសាលារៀនជាដើម ដោយបេះដូង ដោយទឹកចិត្ត និងស្នាមញញឹម ហើយសកម្មភាពនេះបានបង្កើតឡើងរយៈកាលជាង ១០ឆ្នាំ មកហើយ ។ សូមបញ្ជាក់ថា រាល់ការចំណាយទាំងអស់ក្រោមការឧបត្ថម្ភដ៏ថ្លៃថ្លារបស់សម្ដេចតេជោ ហ៊ុន សែន និងសម្ដេចកិតិ្តព្រឹទ្ធបណ្ឌិត ប៊ុន រ៉ានី ហ៊ុនសែន រួមជាមួយសម្តេចបវរធិបតី ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី ហ៊ុនម៉ាណែត ។ ប្រជាពលរដ្ឋដែលអញ្ជើញមកទទួលសេវាពិនិត្យ និងព្យាបាលសុខភាព ទាំងអស់បានសម្តែងនូវក្តីសប្បាយរីករាយ និងថ្លែងអំណរគុណជាអនេក ចំពោះលោកជំទាវបណ្ឌិត ដែលដឹកនាំក្រុមគ្រូពេទ្យជំនាញចុះមកព្យាបាលសុខភាពរបស់ពួកគាត់ស្ទើរតែដល់ខ្នងផ្ទះ និងមិនមានការបង់ថ្លៃទៀតផង ៕រក្សាសិទ្ធដោយ ៖ សុទ្ធលី	2024-01-29T07:06:55+07:00	cen.com.kh	https://cen.com.kh/archives/731592.html
ef5aaeb8-e641-4a31-8e10-3ecd3cb20499	កម្ពុជាបានកត់ត្រាករណីជំងឺផ្ដាសាយបក្សីដែលឆ្លងលើមនុស្សជាលើកទី២ក្នុងឆ្នាំនេះ	យោងតាមសេចក្តីប្រកាសព័ត៌មានរបស់ក្រសួងសុខាភិបាលកាលពីថ្ងៃអាទិត្យបានអោយដឹងថា បុរសអាយុ៦៩ ឆ្នាំម្នាក់មកពីខេត្តសៀមរាបត្រូវបានបញ្ជាក់ថាមានជំងឺផ្តាសាយបក្សី H5N1 ដែលបានក្លាយជាករណីទី២ ក្នុងឆ្នាំនេះ។ បុរសនោះត្រូវបានបញ្ជាក់ថាមាន វិជ្ជមានវីរុសផ្តាសាយបក្សី ប្រភេទH5N1 ពីវិទ្យាស្ថានជាតិសុខភាពសាធារណៈ នៅថ្ងៃទី២៧ ខែមករា ឆ្នាំ ២០២៤។ “បច្ចុប្បន្នអ្នកជំងឺកំពុងទទួលបានការថែទាំយ៉ាងយកចិត្តទុកដាក់ពីក្រុមគ្រូពេទ្យ”។ តាមការសាកសួរ បុរសនោះបានចិញ្ចឹមមាន់ពី ៥០ ទៅ ៦០ ក្បាល ហើយមាន់បានងាប់ជាបន្តបន្ទាប់ប្រហែលពីរសប្តាហ៍មុន។ ក្រសួងបានបន្ថែមថា ក្រុមអ្នកជំនាញកំពុងពិនិត្យរកប្រភពនៃការឆ្លង និងករណីសង្ស័យ ឬអ្នកដែលមានទំនាក់ទំនងជាមួយជនរងគ្រោះ ដើម្បីការពារការផ្ទុះឡើងនៅក្នុងសហគមន៍។ ថ្នាំ Tamiflu (oseltamivir) ដែលជាថ្នាំប្រឆាំងមេរោគដើម្បីការពារជំងឺគ្រុនផ្តាសាយបក្សីពីការរីករាលដាល ក៏ត្រូវបានផ្តល់ឱ្យទៅអ្នកដែលមានទំនាក់ទំនងផ្ទាល់ជាមួយបុរសនោះផងដែរ។ នេះករណីទី២ ក្នុងឆ្នាំ ២០២៤ បន្ទាប់ពីក្មេងប្រុសអាយុ៣ ឆ្នាំម្នាក់មកពីខេត្តព្រៃវែងត្រូវបានបញ្ជាក់ថាមានផ្ទុកវីរុសនេះកាលពីថ្ងៃព្រហស្បតិ៍។ គ្រុនផ្តាសាយ H5N1 គឺជាជំងឺផ្តាសាយដែលជាធម្មតារីករាលដាលរវាងបក្សីឈឺ ប៉ុន្តែជួនកាលវាអាចឆ្លងពីបក្សីទៅមនុស្ស ហើយរោគសញ្ញារួមមានគ្រុនក្តៅ ក្អក ហៀរសំបោរ និងជំងឺផ្លូវដង្ហើមធ្ងន់ធ្ងរ។ ក្រសួងបានបន្តថា ជំងឺផ្ដាសាយបក្សីនៅតែគំរាមកំហែងដល់សុខភាពប្រជាពលរដ្ឋ ជាពិសេសកុមារ ដោយក្រសួងបានអំពាវនាវដល់ប្រជាពលរដ្ឋកុំបរិភោគសត្វបក្សីឈឺ ឬងាប់ ហើយចម្អិនសាច់ឱ្យបានល្អ។ ចាប់ពីឆ្នាំ២០០៣រហូតមកដល់បច្ចុប្បន្ន នៅកម្ពុជាមានអ្នកឆ្លងជំងឺគ្រុនផ្តាសាយ H5N1 ចំនួន៦៤ករណី ក្នុងនោះមានអ្នកស្លាប់ចំនួន៤១នាក់។Xinhua	2024-01-29T07:00:00+07:00	khmertimeskh.com	https://www.khmertimeskh.com/501430749/%E1%9E%80%E1%9E%98%E1%9E%96%E1%9E%87%E1%9E%94%E1%9E%93%E1%9E%80%E1%9E%8F%E1%9E%8F%E1%9E%9A%E1%9E%80%E1%9E%9A/
938f2435-4d08-4289-90bc-d23ea326c0ba	មនុស្សពីរនាក់ទៀតត្រូវបានរកឃើញថាមានជំងឺផ្ដាសាយបក្សី	ក្រសួងសុខាភិបាលបានរកឃើញជំងឺផ្ដាសាយបក្សី H5N1 លើមនុស្សពីរនាក់។ ម្នាក់ជាកុមារមានអាយុបីឆ្នាំរស់នៅឃុំព្រែកពោន ស្រុកកំពង់ត្របែក ខេត្តព្រៃវែង និងម្នាក់ទៀតជាមនុស្សចាស់មានអាយុ៦៩ឆ្នាំរស់នៅឃុំព្រៃជ្រូក ស្រុកពួក ខេត្តសៀមរាប។ សេចក្ដីប្រកាសរបស់ក្រសួងសុខាភិបាលម្សិលមិញថា ពួកគេកំពុងសម្រាកព្យាបាលនិងថែទាំនៅមន្ទីរពេទ្យយ៉ាងយកចិត្តទុកដាក់ពីគ្រូពេទ្យ។ ក្រសួងសុខាភិបាលបានបញ្ជាក់ថា នៅផ្ទះអ្នកជំងឺទាំងពីរមានចិញ្ចឹមមាន់ជាច្រើន ហើយមាន់ទាំងនោះបានងាប់ជាបន្តបន្ទាប់។ ពេលនេះក្រុមឆ្លើយតបបន្ទាន់របស់ក្រសួងសុខាភិបាលថ្នាក់ជាតិនិងថ្នាក់ក្រោមជាតិកំពុងបន្តការអង្កេតស្រាវជ្រាវលើករណីកើតឡើងជំងឺផ្ដាសាយបក្សីប្រភេទ H5N1 និងស្វែងរកប្រភពចម្លងទាំងលើសត្វនិងមនុស្ស ព្រមទាំងបន្តស្វែងរកករណីសង្ស័យឬអ្នកដែលមានទំនាក់ទំនងជាមួយជនរងគ្រោះដើម្បីទប់ស្កាត់ការឆ្លងរីករាលដាលនៅក្នុងសហគមន៍។ ក្រសួងសុខាភិបាលថែមទាំងបានផ្ដល់ឱសថតាម៊ីហ្លូ (Tamiflu) ដល់អ្នកប៉ះពាល់ជំងឺជនរងគ្រោះ ព្រមទាំងបានធ្វើយុទ្ធនាការអប់រំដល់សុខភាពដល់អ្នកភូមិដែលកំពុងផ្ទុះជំងឺផ្ដាសាយបក្សីប្រភេទ H5N1។ ក្រសួងសុខាភិបាលបានណែនាំដល់ប្រជាជនមានការប្រុងប្រយ័ត្នចំពោះជំងឺផ្ដាសាយបក្សីជានិច្ច ព្រោះជំងឺផ្ដាសាយបក្សីប្រភេទ H5N1 នៅតែបន្តគំរាមគំហែងដល់សុខភាពប្រជាជនគ្រប់រូប ជាពិសេសកុមារដែលជាក្រុមមានហានិភ័យនិងងាយរងគ្រោះ។ ក្រសួងសុខាភិបាលណែនាំថា៖ «ប្រសិនបើមានអាការៈក្តៅខ្លួន ក្អក ហៀរសំបោរ ឬពិបាកដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺឬស្លាប់ក្នុងអំឡុង១៤ថ្ងៃមុនថ្ងៃចាប់ផ្ដើមមានរោគសញ្ញាសូមកុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការពិគ្រោះយោបល់និងការពិនិត្យព្យាបាលនៅតាមមូលដ្ឋានសុខាភិបាល»។ ក្រសួងសុខាភិបាលបញ្ជាក់ថា ជំងឺផ្តាសាយបក្សី H5N1 គឺជាជំងឺផ្តាសាយមួយ ដែលជាធម្មតាចម្លងរវាងសត្វបក្សីឈឺទៅបក្សីផ្សេងទៀត ប៉ុន្តែជួនកាលវាអាចចម្លងពីបក្សីទៅមនុស្សតាមការប៉ះពាល់ជិតស្និទ្ធជាមួយបក្សីដែលឈឺឬស្លាប់។ ជំងឺផ្តាសាយបក្សីលើមនុស្សជាជំងឺធ្ងន់ធ្ងរ ដែលតម្រូវឱ្យមានការធ្វើការព្យាបាលនៅមន្ទីរពេទ្យទាន់ពេលវេលា។ តាមសេចក្ដីប្រកាសព័ត៌មានរបស់មន្ទីរកសិកម្មខេត្តព្រៃវែង មន្រ្តីជំនាញបានចុៈអន្តរាគមន៍កន្លែងផ្ទុះជំងឺផ្តាសាយបក្សីនៅភូមិតាប្រ៉ុយ ឃុំព្រៃពោន ស្រុកកំពង់ត្របែក។ ពួកគេបានរកឃើញបក្សីឈឺនិងងាប់សរុប ៣ ៧៦៤ក្បាល បានយកសំណាក់សត្វបក្សីបញ្ជូនទៅពិនិត្យ និងបានបាញ់ថ្នាំសម្លាប់មេរោគតាមខ្នងផ្ទះជាដើម។ លោកវេជ្ជបណ្ឌិត គួច ម៉េងលី អ្នកជំនាញសុខភាពសាធារណៈដ៏ល្បី យល់ឃើញថា ប្រជាជនគួរតែបង្កើនការប្រុងប្រយ័ត្នចំពោះជំងឺនេះជាចាំបាច់ ព្រោះប្រជាជនភាគច្រើនប្រកបរបរកសិកម្មនិងការចិញ្ចឹម។ ជាក់ស្ដែងលោកកត់សម្គាល់ឃើញថា ការចិញ្ចឹមមាន់ទានាពេលបច្ចុប្បន្នប្រឈមនឹងមេរោគជាច្រើនប្រភេទ ដែលធ្វើឱ្យមាន់ទាស្លាប់ដោយសារមេរោគទាំងនោះ ហើយការណ៍នេះវានឹងផ្ដល់ផលវិបាកដល់អ្នកចិញ្ចឹម។ លោកថា៖ «ទោះបីជាជំងឺមិនទាន់ធ្វើឱ្យមនុស្សស្លាប់ច្រើនក៏ពិតមែន ក៏ប៉ុន្តែវាបង្កការខូចខាតសេដ្ឋកិច្ច ហើយប្រសិនបើវាឆ្លងជំងឺមកដល់អ្នកចិញ្ចឹមអាចប៉ះពាល់ដល់សុខភាពនិងជីវិត។ ដូច្នេះការចិញ្ចឹមមាន់ត្រូវមានបទដ្ឋានស្ដង់ដាត្រឹមត្រូវតាមបច្ចេកទេសនៃការចិញ្ចឹមសត្វទាំងនោះ ពោលគឺត្រូវមានអនាម័យទាំងកន្លែងចិញ្ចឹមនឹងចំណីរបស់ពួកវា»៕	2024-01-29T07:00:00+07:00	khmertimeskh.com	https://www.khmertimeskh.com/501430518/%E1%9E%98%E1%9E%93%E1%9E%9F%E1%9E%9F%E1%9E%96%E1%9E%9A%E1%9E%93%E1%9E%80%E1%9E%91%E1%9E%8F%E1%9E%8F/
689c3f1a-95b8-4d8d-b3c1-c2881b253aaf	ក្រសួងសុខាភិបាលរកឃើញករណីជំងឺផ្តាសាយបក្សីមួយករណីទៀតនៅខេត្តសៀមរាប	ក្រសួងសុខាភិបាលបន្តក្រើនរំឭកដល់ពលរដ្ឋបន្ទាប់ពីរកឃើញករណីជំងឺផ្តាសាយបក្សី (H5N1) ថ្មី មួយករណីបន្ថែមទៀតនៅស្រុកពួក ខេត្តសៀមរាប។ នេះបើតាមសេចក្តីប្រកាសព័ត៌មានចេញផ្សាយកាលពីថ្ងៃអាទិត្យ។ ក្នុង ចុះថ្ងៃទី ២៨ ខែមករា ក្រសួងបានបញ្ជាក់ថា បុរសអាយុ ៦៩ ឆ្នាំ ម្នាក់មកពីភូមិតាប្រុយ ឃុំព្រៃជ្រូក ស្រុកពួក ខេត្តសៀមរាបត្រូវបានរកឃើញថា មានផ្ទុកវីរុសផ្តាសាយបក្សី H5N1 និងកំពុងទទួលការថែទាំពីសំណាក់ក្រុមគ្រូពេទ្យ។ សេចក្តីប្រកាសព័ត៌មានដដែលបន្តថា ផ្ទះអ្នកជំងឺមានចិញ្ចឹមមាន់ប្រហែល ៥០ ទៅ ៦០ក្បាល និងមានមាន់ងាប់ប្រហែលពីរសប្តាហ៍មកហើយ។ គួររំឭកថា កាលពីថ្ងៃ ២៥ ខែមករាកន្លងទៅ វិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័ររកឃើញមានករណីជំងឺផ្តាសាយបក្សី H5N1 លើក្មេងប្រុសអាយុ ៣ ឆ្នាំ ម្នាក់នៅក្នុងស្រុកកំពង់ត្របែក ខេត្តព្រៃវែង ហើយបើតាមការសាកសួរប្រហែល ១០ ថ្ងៃមុន នៅជុំវិញផ្ទះអ្នកជំងឺមានសត្វមាន់ទាងាប់នៅក្នុងភូមិ។ ក្រសួងសុខាភិបាលរំឭកម្តងហើយម្តងទៀតថា ជំងឺផ្តាសាយបក្សី H5N1 នៅតែបន្តគំរាមកំហែងដល់សុខភាពពលរដ្ឋ និងសំណូមពរឱ្យពលរដ្ឋយកចិត្តទុកដាក់ប្រុងប្រយ័ត្នលើជំងឺផ្តាសាយបក្សីជានិច្ច។ ប្រសិនបើមានអាការៈក្តៅខ្លួន ក្អក ហៀរសំបោរ ឬពិបាកដកដង្ហើម បុគ្គលនោះត្រូវទៅពិគ្រោះយោបល់និងពិនិត្យព្យាបាលឱ្យបានទាន់ពេលវេលា។ វិធានការទប់ស្កាត់ការរីករាលដាលនៃជំងឺផ្តាសាយបក្សី H5N1 នេះមានដូចជាការលាងដៃឱ្យបានញឹកញាប់បន្ទាប់ពីមានការប៉ះពាល់បក្សី ដាក់បក្សីឱ្យឆ្ងាយពីកុមារនិងកន្លែងរស់នៅ និងកុំបរិភោគសត្វបក្សីឈឺឬងាប់ជាដើម។ ជំងឺនេះមិនងាយឆ្លងពីមនុស្សទៅមនុស្សទេ ប៉ុន្តែវាក៏អាចបំប្លែងខ្លួនឆ្លងដូចជំងឺផ្តាសាយតាមរដូវកាលដែរ។ នេះបើតាមក្រសួងសុខាភិបាល៕	2024-01-29T07:00:00+07:00	khmer.voanews.com	https://khmer.voanews.com/a/moh-found-another-case-of-h5n1-in-siem-reap-province/7461292.html
c86caa92-c6bc-4e66-b005-2970c9e5d761	ក្រសួងរកឃើញករណីជំងឺផ្តាសាយបក្សីលើបុរសម្នាក់ នៅខេត្តសៀមរាប	ក្រសួងសុខាភិបាល បានរកឃើញមានអ្នកជំងឺផ្តាសាយបក្សី ចំនួន ០១ករណីទៀត កើតលើបុរសអាយុ៦៩ឆ្នាំ វិជ្ជមានវីរុស ផ្តាសាយបក្សី ប្រភេទហាស់៥ អ៊ុន១ (H5N1) ពីវិទ្យាស្ថានជាតិសុខភាពសាធារណៈ នៅថ្ងៃទី២៧ ខែមករា ឆ្នាំ ២០២៤ ដែលមានទីលំនៅក្នុងភូមិតាប្រុយ ឃុំព្រៃជ្រូក ស្រុកពួក ខេត្តសៀមរាប។ នេះបើតាមសេចក្តីប្រកាសព័ត៌មានរបស់ក្រសួងសុខាភិបាល នៅថ្ងៃទី ២៨ មករានេះ។ បើតាមក្រសួងសុខាភិបាល បច្ចុប្បន្នអ្នកជំងឺទទួល បានការថែទាំយ៉ាងយកចិត្តទុកដាក់ពីសំណាក់ក្រុមគ្រូពេទ្យ។ តាមការសាកសួរបង្ហាញថា នៅផ្ទះអ្នកជំងឺ មានចិញ្ចឹមមាន់ប្រហែល៥០-៦០ក្បាល និងមានមាន់ងាប់ជាបន្តបន្ទាប់ប្រហែល ២សប្តាហ៍មកហើយ។ ក្រុមឆ្លើយតបបន្ទាន់របស់ក្រសួងសុខាភិបាលថ្នាក់ជាតិ និងថ្នាក់ក្រោមជាតិ បាននិងកំពុងសហការ ជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់ លំដាប់ថ្នាក់ ធ្វើការអង្កេតស្រាវជ្រាវយ៉ាងសកម្មលើការកើតឡើងនូវជំងឺផ្ដាសាយបក្សី និងធ្វើការឆ្លើយ តបទៅតាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លង ទាំងលើសត្វ និងមនុស្ស និង បន្តស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ការឆ្លងបន្តទៅអ្នកដទៃទៀត ក្នុងសហគមន៍ព្រមទាំងចែកជូនឱសថតាមីស្លូ(Tamiflu)ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាព ប្រជាពលរដ្ឋនៅក្នុងភូមិដែលកើតហេតុខាងលើ។ ក្រសួងសុខាភិបាល បានក្រើនរំលឹកសារជាថ្មីម្តងទៀត ដល់ប្រជាពលរដ្ឋទាំងអស់ សូមយក ចិត្តទុកដាក់ប្រុងប្រយ័ត្នលើជំងឺផ្តាសាយបក្សីជានិច្ច ពីព្រោះជំងឺផ្តាសាយបក្សី H5N1 នៅតែបន្តគំរាម កំហែងដល់សុខភាពប្រជាពលរដ្ឋយើង ហើយក៏សូមជម្រាបដល់បងប្អូន ប្រសិនបើមានអាការៈក្តៅខ្លួន ក្អក ហៀរសំបោរ ឬពិបាកដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺឬស្លាប់ក្នុងអំឡុង១៤ថ្ងៃ មុនថ្ងៃចាប់ផ្តើមមានរោគសញ្ញា សូមកុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការ ពិគ្រោះយោបល់ និងការពិនិត្យព្យាបាលនៅតាមមូលដ្ឋានសុខាភិបាល ដែលនៅជិតលោកអ្នកបំផុតឱ្យបាន ឆាប់ទាន់ពេលវេលា។ សូមបញ្ជាក់ថា ជំងឺផ្តាសាយបក្សី H5N1 គឺជាជំងឺផ្តាសាយមួយ ដែលជាធម្មតាចម្លងរវាងសត្វបក្សីឈឺ ទៅបក្សីផ្សេងទៀត ប៉ុន្តែជួនកាលវាអាចចម្លងពីបក្សីទៅមនុស្ស តាមការប៉ះពាល់ជិតស្និទ្ធជាមួយបក្សី ដែលឈឺឬស្លាប់។ ជំងឺផ្តាសាយបក្សីលើមនុស្សជាជំងឺធ្ងន់ធ្ងរ ដែលតម្រូវឱ្យមានការធ្វើការព្យាបាលនៅមន្ទីរពេទ្យទាន់ពេលវេលា។ ទោះបីជាវាមិនងាយឆ្លងពីមនុស្សទៅមនុស្ស ប៉ុន្តែបើវាអាចបំប្លែងខ្លួនអាចឆ្លង ដូចនឹងជំងឺផ្ដាសាយតាមរដូវកាលផងដែរ៕	2024-01-28T22:44:00+07:00	kampucheathmey.com	https://www.kampucheathmey.com/local-news/649312
848148c9-9d2a-41df-8565-aefbbfa860d5	ក្រសួងក្រើនរំលឹក ឱ្យប្រុងប្រយ័ត្នបន្ទាប់ ពីរកឃើញបុរសម្នាក់ឆ្លងជំងឺផ្ដាសាយបក្សី នៅខេត្តសៀមរាប	ភ្នំពេញ៖ ក្រសួងសុខាភិបាល នៅថ្ងៃទី២៨ ខែមករា ឆ្នាំ២០២៤នេះ បានបន្តក្រើនរំលឹក ដល់ប្រជាពលរដ្ឋ ឱ្យប្រុងប្រយ័ត្នចំពោះ ជំងឺផ្តាសាយបក្សី ខណៈរកឃើញបុរសម្នាក់ ឆ្លងជំងឺនេះ នៅក្នុងភូមិតាប្រុយ ឃុំព្រៃជ្រូក ស្រុកពួក ខេត្តសៀមរាប។ តាមរយៈសេចក្ដីប្រកាសព័ត៌មាន របស់ក្រសួង បានឱ្យដឹងថា អ្នកជំងឺផ្តាសាយបក្សី ចំនួន ០១ករណីទៀត កើតលើបុរសអាយុ៦៩ឆ្នាំ និងត្រូវបានបញ្ជាក់ថា វិជ្ជមានវីរុស ផ្តាសាយបក្សី ប្រភេទហាស់៥ ម៉ិន១ (H5N1) ពីវិទ្យាស្ថានជាតិសុខភាពសាធារណៈ នៅថ្ងៃទី២៧ ខែមករា ឆ្នាំ ២០២៤ ដែលមានទីលំនៅក្នុងភូមិតាប្រុយ ឃុំព្រៃជ្រូក ស្រុកពួក ខេត្តសៀមរាប។ ក្រសួងបន្ថែមថា បច្ចុប្បន្នអ្នកជំងឺទទួល បានការថែទាំយ៉ាងយកចិត្តទុកដាក់ ពីសំណាក់ក្រុមគ្រូពេទ្យ។ តាមការសាកសួរបង្ហាញថា នៅផ្ទះអ្នកជំងឺ មានចិញ្ចឹមមាន់ប្រហែល៥០-៦០ក្បាល និងមានមាន់ងាប់ជាបន្តបន្ទាប់ ប្រហែល ២សប្តាហ៍ មកហើយ។ ក្រុមឆ្លើយតបបន្ទាន់ របស់ក្រសួងសុខាភិបាលថ្នាក់ជាតិ និងថ្នាក់ក្រោមជាតិ បាននិងកំពុងសហការ ជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់ លំដាប់ថ្នាក់ ធ្វើការអង្កេតស្រាវជ្រាវ យ៉ាងសកម្មលើការកើតឡើងនូវជំងឺផ្ដាសាយបក្សី និងធ្វើការឆ្លើយ តបទៅតាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លង ទាំងលើសត្វ និងមនុស្ស និង បន្តស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ ការឆ្លងបន្តទៅអ្នកដទៃទៀតក្នុងសហគមន៍ ព្រមទាំងចែកជូនឱសថ តាមីស្លូ(Tamiflu)ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាព ប្រជាពលរដ្ឋនៅក្នុងភូមិដែលកើតហេតុខាងលើ។ ក្រសួងសុខាភិបាល សូមក្រើនរំលឹកសារជាថ្មីម្តងទៀត ដល់បងប្អូនប្រជាពលរដ្ឋទាំងអស់ សូមយក ចិត្តទុកដាក់ប្រុងប្រយ័ត្នលើជំងឺផ្តាសាយបក្សីជានិច្ច ពីព្រោះជំងឺផ្តាសាយបក្សី H5N1 នៅតែបន្តគំរាម កំហែងដល់សុខភាពប្រជាពលរដ្ឋយើង ហើយក៏សូមជម្រាបដល់បងប្អូន ប្រសិនបើមានអាការៈក្ដៅខ្លួន ក្អក ហៀរសំបោរ ឬពិបាកដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺឬស្លាប់ក្នុងអំឡុង១៤ថ្ងៃ មុនថ្ងៃចាប់ផ្តើមមានរោគសញ្ញា សូមកុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការ ពិគ្រោះយោបល់ និងការពិនិត្យព្យាបាលនៅតាមមូលដ្ឋានសុខាភិបាល ដែលនៅជិតលោកអ្នកបំផុតឱ្យបាន ឆាប់ទាន់ពេលវេលា។ របៀបចម្លង៖ ជំងឺផ្តាសាយបក្សី H5N1 គឺជាជំងឺផ្តាសាយមួយ ដែលជាធម្មតាចម្លងរវាងសត្វបក្សី ឈឺ ទៅបក្សីផ្សេងទៀត ប៉ុន្តែជួនកាលវាអាចចម្លងពីបក្សីទៅមនុស្ស តាមការប៉ះពាល់ជិតស្និទ្ធជាមួយបក្សី ដែលឈឺឬស្លាប់។ ជំងឺផ្តាសាយបក្សីលើមនុស្សជាជំងឺធ្ងន់ធ្ងរ ដែលតម្រូវឱ្យមានការធ្វើការព្យាបាលនៅ ទីស្ដីការក្រសួងសុខាភិបាល ដីឡូត៏លេខ៨០ វិថីសម្តេច ប៉ែន នុត (២៨៩) ភ្នំពេញ ទូរស័ព្ទ-ទូរសារ៖ (៨៥៥-២៣) ៨៨៥ ៩៧០ / ៨៨៤ ៩០៩មន្ទីរពេទ្យទាន់ពេលវេលា។ ទោះបីជាវាមិនងាយឆ្លងពីមនុស្សទៅមនុស្ស ប៉ុន្តែបើវាអាចបំប្លែងខ្លួនអាចឆ្លង ដូចនឹងជំងឺផ្ដាសាយតាមរដូវកាលផងដែរ។ វិធានការបង្ការ៖ សារអប់រំរបស់រាជរដ្ឋាភិបាល រួមមាន៖ លាងដៃឱ្យបានញឹកញាប់ ជាមួយ សាប៊ូ និងទឹកមុនពេលបរិភោគ និងបន្ទាប់ពីប៉ះពាល់ជាមួយបក្សី ដាក់កុមារនៅឆ្ងាយពីសត្វបក្សី និងដាក់ សត្វបក្សីនៅឱ្យឆ្ងាយពីកន្លែងរស់នៅ កុំបរិភោគសត្វបក្សីឈឺឬងាប់ និងរាល់សត្វបក្សីដែលធ្វើសម្រាប់ បរិភោគត្រូវចំអិនឱ្យឆ្អិនល្អ។ ក្រសួងសុខាភិបាលនឹងបន្តធ្វើការជូនដំណឹងដល់សាធារណជន អំពីព័ត៌មានទាក់ទងនឹងបញ្ហា សុខភាពសាធារណៈ តាមឆាណែលតេឡេក្រាម និងទំព័រហ្វេសប៊ុកផ្លូវការរបស់ក្រសួងសុខាភិបាល ក៏ដូចជា ទំព័រហ្វេសប៊ុកផ្លូវការរបស់នាយកដ្ឋានប្រយុទ្ធនឹងជំងឺឆ្លង និងគេហទំព័រ www.cdcmoh.gov.kh ដែល គេហទំព័រនេះមានសម្ភារៈអប់រំសុខភាព ដែលអាចទាញយកមកមើល និងប្រើប្រាស់បាន។	2024-01-28T22:25:00+07:00	dap-news.com	https://dap-news.com/national/2024/01/28/389519/
cd897e6f-d59b-4c5d-84a5-0251c8875dd1	ក្រសួងសុខាភិបាល ចេញសេចក្តីប្រកាសព័ត៌មាន ស្តីពីករណីជំងឺផ្តាសាយបក្សីលើបុរសអាយុ៦៩ឆ្នាំ	ក្រសួងសុខាភិបាល ចេញសេចក្តីប្រកាសព័ត៌មាន ស្តីពីករណីជំងឺផ្តាសាយបក្សីលើបុរសអាយុ៦៩ឆ្នាំ នេះបើយោងតាមសេចក្តីប្រកាសចេញនៅថ្ងៃទី២៨ ខែមករា ឆ្នាំ២០២៤។	2024-01-28T22:01:00+07:00	freshnewsasia.com	https://m.freshnewsasia.com/index.php/en/localnews/326706-2024-01-28-08-01-28.html
1b2f7bc6-c7c9-4e09-a5d1-189778a4aa0b	ប្រជាពលរដ្ឋ២,៧៥៩នាក់ នៅស្រុកស្វាយជ្រំ ទទួលបានការពិនិត្យ និងព្យាបាលជំងឺឥតគិតថ្លៃ ពីក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី	លោក លេង ផាលី រដ្ឋលេខាធិការក្រសួងផែនការ និងប្រធានប្រតិបត្តិក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ថ្នាក់កណ្តាល តំណាងលោក ហ៊ុន ម៉ានី រដ្ឋមន្ត្រីក្រសួងមុខងារសាធារណៈ និង ប្រធានកិត្តិយសក្រុមគ្រូពេទ្យស្ម័គ្រចិត្ត ហ៊ុន ម៉ានី នៅព្រឹកថ្ងៃទី២៨ ខែមករា ឆ្នាំ២០២៤ បានដឹកនាំក្រុមការងារគ្រូពេទ្យស្ម័គ្រចិត្ត ហ៊ុន ម៉ានី និងក្រុមគ្រូពេទ្យស្ម័គ្រចិត្តមន្ទីរសុខាភិបាល នៃរដ្ឋបាលខេត្តស្វាយរៀង បានបន្ដចុះពិនិត្យ និងព្យាបាលជំងឺដោយឥតគិតថ្លៃជូនប្រជាពលរដ្ឋ នៅឃុំបាសាក់ ស្រុកស្វាយជ្រំ ខេត្តស្វាយរៀង បានចំនួន២,៧៥៩នាក់ ក្នុងនោះស្ត្រី១,៩៣១នាក់ ដែលជាការគិតគូរ និងឧបត្ថម្ភគាំទ្រថ្នាំពេទ្យរបស់លោក ហ៊ុន ម៉ានី ប្រធានកិត្តិយសក្រុមគ្រូពេទ្យស្ម័គ្រចិត្ត។ ពិធីនេះ ក៏មានការចូលរួមពីលោកបណ្ឌិត កែរ រដ្ឋា រដ្ឋលេខាធិការក្រសួងសុខាភិបាល, លោកស្រី វង់ មយូរា រដ្ឋលេខាធិការក្រសួងទំនាក់ទំនងជាមួយរដ្ឋសភា ព្រឹទ្ធសភា និងអធិការកិច្ច និងជាប្រធានក្រុមការងារចុះជួយឃុំបាសាក់ ស្រុកស្វាយជ្រំ, លោកបណ្ឌិត តូច ប៉ូលីវ៉ា អភិបាលរងខេត្តស្វាយរៀង, លោកវេជ្ជបណ្ឌិត គុជ ស៊ីថា ប្រធានមន្ទីរសុខាភិបាលស្វាយរៀង និងជាប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី សាខាខេត្តស្វាយរៀង ព្រមទាំងលោក លោកស្រីអភិបាល អភិបាលរងស្រុកស្វាយជ្រំ និងអាជ្ញាធរដែនដីជាច្រើននាក់ផងដែរ។ លោកវេជ្ជបណ្ឌិត គុជ ស៊ីថា បានឲ្យដឹងថា ថ្ងៃនេះដោយមានការចង្អុលបង្ហាញដ៏ខ្ពង់ខ្ពស់ពីលោក ហ៊ុន ម៉ានី រដ្ឋមន្ត្រីក្រសួងមុខងារសាធារណៈ និងជាប្រធានកិត្តិយសក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២៧១ នាក់ និងមានស្ត្រីចំនួន ១២០ នាក់ បានចុះពិនិត្យព្យាបាលជំងឺ វះកាត់តូច សង្គ្រោះបឋម បង្រៀន សង្គ្រោះ បឋម ចែកឱសថ និងចាក់វ៉ាក់សាំងកូវីដ ១៩ ជូនប្រជាពលរដ្ឋនៅក្នុងឃុំបាសាក់ ស្រុកស្វាយជ្រុំ ខេត្តស្វាយរៀង ដោយឥតគិតថ្លៃបានចំនួន ២,៧៥៩ នាក់ ក្នុងនោះស្ត្រីមានចំនួន ១,៩៣១ នាក់។ លោកវេជ្ជបណ្ឌិតបានបញ្ជាក់ថា បើមានអ្នកជំងឺធ្ងន់ដែលមិនអាចព្យាបាលនៅកន្លែងបានទេ ក្រុមការងារយើងនឹងបញ្ជូនទៅព្យាបាលនៅមន្ទីរពេទ្យខេត្តដោយឥតគិតថ្លៃផងដែរ។ លោក តូច ប៉ូលីវ៉ា អភិបាលរងខេត្តស្វាយរៀង បានថ្លែងថា ក្នុងនាមលោកអភិបាលខេត្ត សូមថ្លែងអំណរគុណចំពោះក្រុមគ្រូពេទ្យស្ម័គ្រចិត្ត ហ៊ុន ម៉ានី សាខាខេត្តស្វាយរៀង ដែលបានចុះមកពិនិត្យ និងព្យាបាលជំងឺជូនប្រជាពលរដ្ឋនៅស្រុកស្វាយជ្រំ ដោយឥតគិតថ្លៃនាពេលនេះ ដែលបានបញ្ជាក់ឲ្យឃើញថា ក្រុមគ្រូពេទ្យស្ម័គ្រចិត្តលោក ហ៊ុន ម៉ានី តែងតែចុះព្យាបាលជំងឺជូនប្រជាពលរដ្ឋ នៅទូទាំងប្រទេស ដើម្បីលើកម្ពស់សុខមាលភាព ជូនប្រជាពលរដ្ឋឲ្យកាន់តែល្អប្រសើរ នៅតាមមូលដ្ឋាន ហើយបានរួមចំណែកជាមួយរដ្ឋាភិបាល ក្នុងការចូលរួមកាត់បន្ថយភាពក្រីក្រជូនប្រជាពលរដ្ឋ តាមរយៈការផ្ដល់សេវាសុខាភិបាលដោយឥតគិតថ្លៃនេះផងដែរ។ លោកបានបញ្ជាក់ថា ក្នុងអាណត្តិទី៧ដែលដឹកនាំដោយសម្ដេចធិបតីហ៊ុន ម៉ាណែត ជានាយករដ្ឋមន្ត្រីបានដាក់ចេញនៅគោលនយោបាយបញ្ចកោណដំណាក់កាលទី១ បានផ្តោតសំខាន់ទៅលើជីវភាពរស់នៅរបស់ប្រជាពលរដ្ឋ ដូចជាកាត់បន្ថយការខ្វះខាតរបស់ប្រជាពលរដ្ឋ គិតគូរទាំងសុខភាព ការអប់រំ ផ្តល់ការងារធ្វើជូនពលរដ្ឋ និងគោលនយោបាយ ទឹក ភ្លើង ផ្លូវ មនុស្ស និងបច្ចេកវិទ្យា ឌីជីថលជាដើម ដែលទាំងអស់នេះជាការគិតគូរយកចិត្តទុកដាក់ខ្ពស់ពីប្រមុខរាជរដ្ឋាភិបាល។ លោកបណ្ឌិត តូច ប៉ូលីវ៉ា ក៏បានផ្តាំផ្ញើរដល់អាជ្ញាធរឃុំបាសាក់ ស្រុកស្វាយជ្រំត្រូវតែធ្វើអំពើល្អ ផ្តល់សេវាសាធារណៈជូនប្រជាពលរដ្ឋឲ្យបានទាន់ពេលវេលា រហ័សទាន់ចិត្ត និងមានប្រសិទ្ធិភាព ចំណែកឯសមាជិកអង្គបោះឆ្នោតត្រូវថែទាំ សុខភាពឲ្យបានល្អ និងត្រៀមឯកសារផ្លូវការសម្រាប់ចូលរួមក្នុងថ្ងៃបោះឆ្នោតខាងមុខនេះ។ ក្នុងឱកាសនោះ លោក លេង ផាលី ប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ថ្នាក់កណ្តាល បានថ្លែងថា ក្នុងរយៈពេល១២ឆ្នាំ (២ ធ្នូ ឆ្នាំ២០១២ ដល់ ២៨ មករា ឆ្នាំ២០២៤) ដែលបានបង្កើតឡើងក្រុមគ្រូពេទ្យស្ម័គ្រចិត្តលោកហ៊ុន ម៉ានី និងក្រោមការដឹកនាំដោយផ្ទាល់ ការចង្អុលបង្ហាញជាប្រចាំ ប្រកបដោយទស្សនវិស័យវែងឆ្ងាយ និងប្រាកដប្រជាគួរឲ្យគោរពកោតសរសើរ របស់ លោក ហ៊ុន ម៉ានី ប្រធានកិត្តិយសក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ដែលមានក្រុមគ្រូពេទ្យចំនួន ១២,០៦៩នាក់ ក្នុងនោះស្ត្រីមានចំនួន ៦,៤៩៥នាក់បានដឹកនាំ និងសម្របសម្រួល ដោយលោកផ្ទាល់ បានបំពេញបេសកកម្មដ៏ថ្លៃថ្លាដោយទទួលបានលទ្ធផល ប្រកបដោយប្រសិទ្ធភាពនិងប្រសិទ្ធផលជាច្រើនឥតគណនា ក្នុងការចូលរួមអប់រំផ្សព្វផ្សាយ ចាក់វ៉ាក់សាំងបង្កាកូវីដ-១៩ ក្នុងក្របខណ្ឌទូទាំងប្រទេស សង្គ្រោះបឋម យកសំណាករកវីរុសកូវីដ-១៩ និងពិនិត្យព្យាបាលជំងឺជូនប្រជាពលរដ្ឋដោយឥតគិតថ្លៃក្នុង ២៥រាជធានី- ខេត្ត នៃព្រះរាជាណាចក្រកម្ពុជា បានចំនួន ១៨២៣លើក, ព្យាបាលជំងឺជូនប្រជាពលរដ្ឋបានចំនួន ១៣,១៥៣,៦២១នាក់ ក្នុងនោះស្ត្រីមានចំនួន ៦,៧២៨,៧០៩នាក់គិតត្រឹម ថ្ងៃទី២១ ខែមករា ឆ្នាំ ២០២៤ ច្រើនជាងចំនួន៣ភាគ៤ នៃប្រជាជនសរុបទូទាំងប្រទេស ដែលមានចំនួន១៧,៣៣៦,៣០៧ នាក់ ធៀបនឹងឆ្នាំ២០២៤ទទួលបានការពិនិត្យ ព្យាបាល និងចែកថ្នាំជូនដោយឥតគិតថ្លៃពីក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី។ លោកបានបន្ថែមថា ជាពិសេសទៅទៀតក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ចំនួន ៤,៦០១នាក់ បាននិងកំពុងចុះយុទ្ធនាការចាក់វ៉ាក់សាំងបង្ការជំងឺកូវីដ-១៩ ក្នុងក្របខណ្ឌទូទាំងប្រទេសដោយឥតគិតថ្លៃ និងឥតគិតថវិកាបេសកកម្ម ដោយចាក់ជូនប្រជាពលរដ្ឋបានប្រមាណ ១១,៨៨៩,៧៦៧ដូស ក្នុង ២៥ រាជធានី-ខេត្ត ដោយមានកិច្ចសហការជាមួយ សាខាសកម្មជនក្រុមការងាយុវជនរាជធានីភ្នំពេញ សហភាពសហព័ន្ធយុវជនកម្ពុជា យុវជនកាកបាទក្រហមកម្ពុជា យុវជនកាយរិទ្ធិកម្ពុជា ក្រុមការងាររាជរដ្ឋាភិបាលចុះជួយរាជធានី ខេត្ត មន្ទីរសុខាភិបាលខេត្ត និងអាជ្ញាធរគ្រប់ជាន់ថ្នាក់។ បើគិតសេវាជាមធ្យម ប្រជាពលរដ្ឋក្នុងម្នាក់ ចំណាយអស់ ៥០ដុល្លារ សរុបត្រូវចំណាយទាំងអស់ប្រហែល ៦៥៧,៦៨១,០៥០ដុល្លារ។ លោកបានបន្ថែមថា ការចុះពិនិត្យនិងព្យាបាលជំងឺជូនប្រជាពលរដ្ឋ និងយុទ្ធនាការចាក់វ៉ាក់សាំងបង្ការកូវីដ-១៩ ក្នុងក្របខណ្ឌទូទាំងប្រទេសជាមួយរាជរដ្ឋាភិបាល គឺជាស្មារតីមនុស្សធម៌សុទ្ធសាធ ដែលស្តែងចេញពី សេចក្តីស្រឡាញ់បងប្អូនប្រជាពលរដ្ឋក្នុងនាមជាឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយអនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅលើកកម្ពស់សុខុមាលភាពប្រជាពលរដ្ឋ គឺនាំឲ្យមានកំណើនសេដ្ឋកិច្ច និងចូលរួមកាត់បន្ថយភាពក្រីក្ររបស់ប្រជាពលរដ្ឋស្របទៅតាម គោលដៅអភិវឌ្ឍន៍ប្រកបដោយចីរភាពរបស់រាជរដ្ឋាភិបាលនៃព្រះរាជាណាចក្រកម្ពុជានិងបង្កើនភាពសុខដុមរមនាក្នុងសហគមន៍ តាមរយៈការផ្ដល់សេវាសុខភាពសាធារណៈដោយឥតគិតថ្លៃ។ បញ្ហាសុខភាពគឺជាមូលដ្ឋានគ្រឹះដើម្បីឆ្ពោះទៅរកភាពជោគជ័យ សុភមង្គល ជូនគ្រួសារ និងសង្គមជាតិ៕	2024-01-28T21:48:00+07:00	freshnewsasia.com	https://m.freshnewsasia.com/index.php/en/localnews/326704-2024-01-28-07-48-14.html
5f38e436-25d1-465b-b838-5f40e4b35898	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ២នាក់ ខណៈអ្នកជាសះស្បើយ គ្មាន (Vidoe inside)	ក្រសួងសុខាភិបាល នៅថ្ងៃទី២៧ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ២នាក់ ខណៈជាអ្នកជាសះស្បើយ គ្មាន។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៨ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨២នាក់, អ្នកជាសះស្បើយសរុបចំនួន ១៣៦,០០៧នាក់, ស្លាប់សរុបចំនួន ៣,០៥៦នាក់៕	2024-01-28T19:11:00+07:00	freshnewsasia.com	https://m.freshnewsasia.com/index.php/en/localnews/326698-2024-01-28-05-11-33.html
e72a1672-ab8a-41e8-acca-d77ab08807de	លោក ហ៊ុន ម៉ាណែត ប្រកាសបង្កើតក្រុមគ្រូពេទ្យថែទាំព្រះរាជសុខភាពព្រះមហាក្សត្រ	លោកនាយករដ្ឋមន្ត្រី ហ៊ុន ម៉ាណែត បានបង្កើតក្រុមគ្រូពេទ្យថែទាំព្រះរាជសុខភាពព្រះមហាក្សត្រ និងសម្ដេចព្រះមហាក្សត្រី ដើម្បីពិគ្រោះយោបល់ និងពិនិត្យមើលស្ថានភាពព្រះរាជសុខភាព។ លោក ហ៊ុន ម៉ាណែត បានបង្កើតក្រុមគ្រូពេទ្យថែទាំព្រះរាជសុខភាពព្រះមហាក្សត្រ ព្រះបាទ សម្ដេចព្រះបរមនាថ នរោត្តម សីហមុនី និងសម្ដេចព្រះមហាក្សត្រី នរោត្តម មុនិនាថ សីហនុ កាលពីថ្ងៃទី៨ ខែវិច្ឆិកា។ ក្រុមគ្រូពេទ្យថែទាំព្រះរាជសុខភាពព្រះមហាក្សត្រ មាន៨នាក់ រួមមានរដ្ឋមន្ត្រីក្រសួងសុខាភិបាល លោក ឈាង រ៉ា ជាប្រធាន អនុប្រធានពីរនាក់ និងសមាជិកវេជ្ជបណ្ឌិតប្រចាំការចំនួន៥នាក់ទៀត។ លោក ហ៊ុន ម៉ាណែត បញ្ជាក់ថា ការបង្កើតក្រុមគ្រូពេទ្យនេះគឺមានតួនាទីថែទាំព្រះរាជសុខភាពព្រះមហាក្សត្រ និងអញ្ជើញអ្នកជំនាញវេជ្ជសាស្ត្រករណីចាំបាច់។ អតីតមន្ត្រីជាន់ខ្ពស់ នៃមន្ទីរសុខាភិបាលខេត្តប៉ៃលិន និងជាមន្ត្រីគណបក្សភ្លើងទៀន លោក ខឹម មុន្នីកុសល យល់ឃើញថា គឺជារឿងល្អដែល លោក ហ៊ុន ម៉ាណែត បង្កើតក្រុមគ្រូពេទ្យដើម្បីរង់ចាំមើលថែព្រះរាជសុខភាពរបស់ព្រះមហាក្សត្រ។ ប៉ុន្តែលោកថា គ្រូពេទ្យ និងគ្រឿងបរិក្ខារពេទ្យភាគច្រើនមិនទាន់ឆ្លើយតបទៅតាមតម្រូវការ និងគ្មានស្តង់ដារឡើយ ដែលបញ្ហានេះធ្វើឱ្យ ព្រះមហាក្សត្រ និងលោក ហ៊ុន សែន អតីតនាយករដ្ឋមន្ត្រី ជាដើមតែងចេញទៅក្រៅប្រទេសដើម្បីព្យាបាលជំងឺ។ លោក ខឹម មុន្នីកុសល៖ «វាត្រូវតែមានកំណែទម្រង់វិស័យសុខាភិបាលមួយមានលក្ខណៈស៊ីជម្រៅហើយការកំណែទម្រង់ហ្នឹងគឺយើងត្រូវការការជួយអំពីអន្តរជាតិពីព្រោះពួកគេមានជំនាញក្នុងការអភិវឌ្ឍន៍វិស័យសុខាភិបាលជាពិសេសគឺនៅលើប្រទេសដែលកំពុងអភិវឌ្ឍន៍»។ ព្រះបាទ សម្ដេច នរោត្តម សីហមុនី និងសម្ដេចម៉ែ ទ្រង់យាងទៅពិនិត្យព្រះរាជសុខភាពនៅប្រទេសចិនជាទៀងទាត់ ក្នុង១ឆ្នាំ ២ដង៕	2024-01-28T12:54:18+07:00	rfa.org	https://www.rfa.org/khmer/news/health/hun-manet-formed-a-doctor-group-for-look-after-the-king-01282024004811.html
d08dc2d2-a92d-42ad-bdb1-7a9864929dba	មន្ត្រីជាន់ខ្ពស់ក្រសួងសុខាភិបាល អំពាវនាវគ្រូពេទ្យត្រូវប្រកាន់ខ្ជាប់ក្រមសីលធម៌ និងមានទំនាក់ទំនងល្អជាមួយអ្នកជំងឺ ទើបការព្យាបាលទទួលបានប្រសិទ្ធភាព	លោកសាស្ត្រាចារ្យ យីត ស៊ុនណារ៉ា រដ្ឋលេខាធិការក្រសួងសុខាភិបាល និងជាប្រធានសមាគមគ្រូពេទ្យកុមារកម្ពុជា តំណាងរដ្ឋមន្ត្រីក្រសួងសុខាភិបាល លោកសាស្រ្តាចារ្យ ឈាង រ៉ា បានអំពាវនាវគ្រូឲ្យពេទ្យទាំងអស់ ជាពិសេសគ្រូពេទ្យកុមារ ត្រូវប្រកាន់ខ្ជាប់ក្រមសីលធម៌ និងមានទំនាក់ទំនងល្អជាមួយអ្នកជំងឺ ទើបការព្យាបាលទទួលបានប្រសិទ្ធភាព។ ការអំពាវនាវយ៉ាងដូច្នេះរបស់លោកសាស្ត្រាចារ្យ យីត ស៊ុនណារ៉ា បានធ្វើឡើងក្នុង «ទិវាវេជ្ជសាស្ត្រកុមារលើកទី២៦» ដោយមានការចូលរួមពីសំណាក់បណ្តាថ្នាក់ដឹកនាំជាន់ខ្ពស់នៃក្រសួងសុខាភិបាល សាស្ត្រាចារ្យ វេជ្ជបណ្ឌិត គ្រូពេទ្យ ដែលជាសមាជិកសមាគមគ្រូពេទ្យកុមារកម្ពុជាជាង៣០០នាក់។ លោកសាស្ត្រាចារ្យ យីត ស៊ុនណារ៉ា បានថ្លែងយ៉ាងដូច្នេះថា « ក្រមសីលធម៌សូមរំលឹកឡើងវិញមែនទែន ការយកចិត្តទុកដាក់ អកប្បកិរិយាចំពោះអ្នកជំងឺ អាហ្នឹងហើយជាកាផ្តល់ភាពកក់ក្តៅដល់អ្នកជំងឺ ដល់កុមារដែលឈឺ ពិសេសយើងគិតគូរដល់ម្តាយឪពុក កាលណាកុមារឈឺ ផ្តល់ភាពកក់ក្តៅ កាលណាដែលគាត់មានភាពកក់ក្តៅ យើងមានលទ្ធភាពកាន់តែច្រើនដោយសារយើងមានទំនាក់ទំនងល្អជាមួយក្រុមគ្រួសារ គឺពេលហ្នឹងហើយដែលធ្វើឲ្យការព្យាបាលយើងអាចអនុវត្តបានដោយរលូន ហើយប្រកបដោយគុណភាព»។ លោកបានលើកឡើងបន្តថា អ្នកជំងឺខ្លះសម្រាកនៅពេទ្យរយៈពេលកន្លះខែ កន្លះខែក្រោយមកចេញពីពេទ្យសួរថាឈឺអីបានគេងពេទ្យ មិនដឹងពីមូលហេតុមិនដឹងថាឈឺអីផង ទាំងអស់នេះហើយគឺដោយសារតែការខ្វះការទំនាក់ទំនង របៀបរបនៃការព្យាបាល ដែលគ្រូពេទ្យកុមារត្រូវយកតែចិត្តទុកដាក់។ ជាមួយគ្នានេះ លោករដ្ឋលេខាធិការក្រសួងសុខាភិបាល បានបញ្ចាក់ផងដែរថា «ទិវាវេជ្ជសាស្ត្រកុមារលើកទី២៦» នេះរៀបចំឡើងក្នុងគោលបំណង ពង្រឹង និងបង្កើនចំណេះដឹង វិជ្ជាជីវៈដល់បណ្តាគ្រូពេទ្យទាំង អស់ឱ្យកាន់តែមានសមត្ថភាព ក្នុងការផ្តល់សេវាថែទាំព្យាបាលកុមារឱ្យបានល្អត្រឹមត្រូវ និងប្រកបដោយប្រសិទ្ធិភាព ផ្ដល់នូវវេទិកាដល់អ្នកឯកទេសផ្នែក រោគកុមារទូទាំងប្រទេស បានចែករំលែក និងផ្លាស់ប្ដូរនូវបទពិសោធន៍រវាងគ្នា ក៏ដូចជាជួយផ្តល់នូវចំណេះដឹងថ្មីៗ ទាក់ទងនឹងរោគកុមារ ដើម្បីឱ្យសិក្ខាកាមទាំងអស់អាចទាញយកសារៈសំខាន់ សម្រាប់ប្រើជាប្រយោជន៍ក្នុងការថែទាំ និងព្យាបាលកុមារនៅកម្ពុជា៕	2024-01-28T02:19:00+07:00	freshnewsasia.com	https://m.freshnewsasia.com/index.php/en/localnews/326673-2024-01-27-12-19-25.html
95525d05-531c-497d-a770-06745c716b6b	សត្វត្រយងយក្សជំទង់ ១ក្បាល ដែលជាបក្សីនិមិត្តរូបនៃកម្ពុជា ត្រូវបានជួយសង្គ្រោះដោយជោគជ័យ ពីជំងឺគ្រុនចាញ់បក្សី	យោងតាមហ្វេសប៊ុក អង្គការសមាគមអភិរក្សសត្វព្រៃ (WCS) នាថ្ងៃទី២៧ មករានេះ បានឲ្យដឹងថា បើមើលពីរូបរាងខាងក្រៅនៃសត្វត្រយងនេះ មើលទៅដូចគ្មានជំងឺពេលមកដល់ ACCB ប៉ុន្តែរោគសញ្ញានៃជំងឺនេះ ក៏បានវិវត្តឡើងយ៉ាងធ្ងន់ធ្ងរ ។ បន្ទាប់ពីមានការពិនិត្យសុខភាពយ៉ាងហ្មត់ចត់ យើងបានរកឃើញថា សត្វត្រយងយក្សជំទង់នេះកំពុងមានជំងឺគ្រុនចាញ់បក្សី និងមានប៉ារ៉ាស៊ីតនៅក្នុងឈាមរបស់វា។ លើសពីនេះទៅទៀត ម្រាមជើងមួយរបស់វាមានសភាពធ្ងន់ធ្ងរខ្លាំង មិនអាចកំរើកបានក៏វិវត្តក្លាយជាដំបៅរលួយ។ ក្រុមការងារដែលមានការតាំងចិត្តខ្ពស់របស់ ACCB បានធ្វើការអស់កម្លាំងកាយចិត្ត ដើម្បីព្យាបាលជម្ងឺគ្រុនចាញ់បក្សី និងវះកាត់យកម្រាមជើងដំបៅចេញដោយជោគជ័យ។ យើងមានសេចក្តីសោមន្សរីករាយ ដែលសត្វត្រយងយក្សនេះ បានជាសះស្បើយទាំងស្រុង និងបានសម្របខ្លួនយ៉ាងល្អទៅនឹងកន្លែងថែទាំវាផងដែរ ។ ការជួយសង្គ្រោះសត្វត្រយងយក្សនេះ គឺជាសមិទ្ធផលដ៏សំខាន់ ក្នុងកិច្ចការងារអភិរក្ស ខណៈដែលបក្សីប្រភេទនេះមាន នៅសេសសល់ប្រហែលជា ២៥០ក្បាល ប៉ុណ្ណោះ នៅទូទាំងពិភពលោក ។ សត្វត្រយងយក្សនេះនឹងដើរតួយ៉ាងសំខាន់ ក្នុងការធានាចំនួនប្រជាសាស្រ្តសត្វត្រយងយក្ស ដែលត្រូវបាន ថែទាំនៅក្នុងមជ្ឈមណ្ឌល ACCB ក្នុងការរួមចំណែកដល់ កិច្ចខិតខំប្រឹងប្រែងអភិរក្សបក្សីប្រភេទនេះ ។ ពួកយើងមានមោទកភាពយ៉ាងខ្លាំង ចំពោះការប្តេជ្ញាចិត្តរបស់ពួកយើង ក្នុងការធានាដល់អនាគតប្រកបដោយនិរន្តរភាព សម្រាប់បក្សីដែលជានិមិត្តរូបដ៏សំខាន់ទាំងនេះ៕	2024-01-27T22:11:00+07:00	dap-news.com	https://dap-news.com/national/2024/01/27/389413/
a1d42a28-773d-4601-bcf9-5e57752f790c	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៥នាក់ ខណៈអ្នកជាសះស្បើយ ១នាក់ (Vidoe inside)	ក្រសួងសុខាភិបាល នៅថ្ងៃទី២៧ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៥នាក់ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៧ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨០នាក់, អ្នកជាសះស្បើយសរុបចំនួន ១៣៦,០០៧នាក់, ស្លាប់សរុបចំនួន ៣,០៥៦នាក់៕	2024-01-27T19:28:00+07:00	freshnewsasia.com	https://m.freshnewsasia.com/index.php/en/localnews/326639-2024-01-27-05-28-29.html
aa08f880-927a-493a-9838-77c28a83873a	អ្នកជំនាញ៖ កូវីដគង់មានថ្ងៃអស់សមត្ថភាពរាតត្បាត តែគ្រប់គ្នាក៏មិនគួរប្រហែសភ្លេចការពារខ្លួន	ទោះបីជាមានការវិវឌ្ឍថ្មីៗនៃវីរុសកូវីដ តែសមត្ថភាពបំប្លែងខ្លួននៃរោគរាតត្បាតមួយនេះ នឹងអស់សក្តានុពលសំខាន់របស់ខ្លួន ពោលគឺអស់សមត្ថភាពវិវឌ្ឍរីករាលដាលរបស់ខ្លួននាថ្ងៃណាមួយ។ នេះបើតាមការលើកឡើងរបស់លោក Gennady Onishchenko អ្នកជំនាញផ្នែករោគរាតត្បាតរបស់រុស្ស៊ី។ អ្នកជំនាញដដែល និងជាអតីតប្រធានអធិការកិច្ចផ្នែកសុខាភិបាលរស្ស៊ីបានលើកឡើងបន្ថែមថា កូវីដ-១៩ បានវិវឌ្ឍខ្លួនរីករាលដាលអស់ពីសមត្ថភាពរបស់វាក្នុងរយៈពេលប៉ុន្មានឆ្នាំចុងក្រោយនេះ ហើយអង្គការសុខភាពពិភពលោក (WHO) ក៏កត់សម្គាល់បានពីករណីអន់ថយសមត្ថភាពរបស់កូវីដនេះដែរ។ សម្រាប់ប្រទេសរុស្ស៊ី រយៈពេលរីករាតត្បាតខ្លាំងបំផុតនៃវីរុសឆ្លងមួយនេះ បានកន្លងផុតរួចហើយ ខណៈយុទ្ធនាការចាក់វ៉ាក់សាំងការពារមេរោគនេះ ក៏មិនសូវស្ថិតក្នុងករណីចាំបាច់ទៀតដែរ។ ប៉ុន្តែទោះជាយ៉ាងណា សម្រាប់ព័ត៌មានខាងលើនេះ អ្នកជំនាញសុខាភិបាលរុស្ស៊ីដដែល បានសង្កត់ថា ទោះបីយ៉ាងណាប្រជាពលរដ្ឋមិនគួរប្រហែសនោះឡើយ ទន្ទឹមនឹងពេលដែលករណីកូវីដ-១៩ នៅតែកើតឡើងទៅតាមស្ថានការណ៍តាមរដូវកាលរបស់វា។ “ការវិវឌ្ឍថ្មីរបស់មេរោគនេះនៅតែមាន និងបន្តវិវឌ្ឍទៅមុខទៀត ប៉ុន្តែវីរុសនេះ ក៏នឹងអស់ការវិវឌ្ឍសមត្ថភាពរីករាលដាលរបស់វាផងដែរ”។ នេះបើសម្តីលើកឡើងរបស់ លោក Onishchenko នៅក្នុងបទសម្ភាសនឹងសារព័ត៌មានរុស្ស៊ី RIA Novosti។ គួររំឭកឡើងវិញផងដែរថា មេរោគកូវីដ-១៩ បានផ្ទុះឡើងកាលពីចុងឆ្នាំ២០១៩កន្លងទៅ និងបានវិវឌ្ឍខ្លួនជាបន្តបន្ទាប់រយៈពេលប៉ុន្មានឆ្នាំចុងក្រោយ។ ត្រឹមរយៈពេល៣ឆ្នាំ វីរុសជំងឺនេះបានឆក់យកជីវិតមនុស្សអស់ប្រមាណ ៧លាននាក់ នៅជុំវិញពិភពលោក ហើយយោងតាមការស្រាវជ្រាវរបស់ព្រឹត្តិបត្តិវេជ្ជសាស្រ្តមួយបានព្យាករថា ចំនួនអ្នកស្លាប់អាចមានច្រើនជាងនេះដល់ជាង ១៨ លាននាក់ឯណោះ ៕	2024-01-27T17:46:00+07:00	kampucheathmey.com	https://www.kampucheathmey.com/global-news/648877
2bb00386-8e88-4de4-91ba-20e46d0794be	សោកស្តាយ! ជំងឺកាចសាហាវ៣ប្រភេទ ឆក់យកជីវិតតារាកំប្លែងនាយស្វិត	នៅមុននេះបន្តិច តារាសម្ដែងជើងចាស់ នាយស្វិត បានទទួលមរណភាពហើយ នៅក្នុងមន្ទីរពេទ្យព្រះកុសុមៈ ដោយសារតែជំងឺស្ទះសរសៃឈាមខួរក្បាល ក្រោយពីព្យាបាលអស់រយៈពេលជាច្រើនថ្ងៃកន្លងមក។ តារាកំប្លែងនាយស្វិត បានចូលព្យាបាលជំងឺឡើងឈាម អស់រយៈពេលជាច្រើនថ្ងៃមកហើយ ដោយក្រុមគ្រូពេទ្យបានពិនិត្យឃើញថា ខ្វះគ្រាប់ឈាម ហើយបានបញ្ចូលឈាមចំនួន២កំប្លោក។ ពេលបញ្ចូលឈាមហើយ បែរជាឡើងឈាមខ្លាំងរហូតដល់ខួរក្បាល ទើបមិនអាចជួយសង្គ្រោះបាន។ សពតារាកំប្លែងនាយស្វិត ត្រូវបានក្រុមគ្រួសារដឹកយកទៅធ្វើបុណ្យតាមប្រពៃណី ស្ថិតក្នុងបុរីចន្ទសុវណ្ណ ក្នុងខណ្ឌកំបូល រាជធានីភ្នំពេញ។ សូមបញ្ជាក់ថា ក្រៅពីលើសឈាម នាយស្វិតក៏មានជំងឺទឹកនោមផ្អែម និងខូចក្រលៀន ផងដែរ៕	2024-01-27T16:13:25+07:00	kbnnews.com	https://kbn.news/archives/311463
c3745e54-33eb-4bcb-8688-b892d27ea230	ឃុំខ្លួនអគ្គនាយកមន្ទីរពហុព្យាបាល មេត្រូ អអិលវី នៅមណ្ឌលអប់រំកែប្រែម១ ពាក់ព័ន្ធករណីជួញដូរសរីរាង្គ ឆបោកប្រាក់ អ្នកជំងឺសរុបជិត ១លានដុល្លារ	ភ្នំពេញ ៖ អគ្គនាយកនៃមន្ទីរពហុព្យាបាល មេត្រូ អអិលវី (Metro RLV Polyclinic) នៅក្នុងរាជធានីភ្នំពេញ ត្រូវបានកម្លាំងសមត្ថកិច្ចនាយកដ្ឋានប្រឆាំងការជួញដូរមនុស្ស និងការពារអនីតិជន នៃអគ្គស្នងការនគរបាលជាតិ សហការជាមួយស្នងការដ្ឋានខេត្តមណ្ឌលគិរី ស្រាវជ្រាវ និងឃាត់ខ្លនបានពាក់ព័ន្ធករណីជួញដូរសរីរាង្គ (ប្តូរតម្រងនោម) និងឆបោកប្រាក់អ្នកជំងឺសរុបជិត ១លានដុល្លារ ។ បុគ្គលមានឈ្មោះ ង៉ែត សំអូន ជាអគ្គនាយកមន្ទីរពហុព្យាបាល មេត្រូ អអិលវី (Metro RLV Polyclinic) នៅក្នុងរាជធានីភ្នំពេញ ត្រូវបានកម្លាំងនគរបាលនាយកដ្ឋានប្រឆាំងការជួញដូរមនុស្សចាប់ខ្លួន កាលពីថ្ងៃទី២១ ខែមករា ឆ្នាំ២០២៤ កន្លងទៅ នៅឃុំចុងផ្លាស ស្រុកកែវសីមា ខេត្តមណ្ឌលគីរី ក្រោយមការដឹកនាំបញ្ជាផ្ទាលើពីសំណាក់លោកស្រីឧត្តមសេនីយ៍ទោ ស៊ឹម ផាណុំ ប្រធាននាយកដ្ឋានប្រឆាំងការជួញដូរមនុស្ស និងការពារអនីតិជន សហការជាមួយស្នងការដ្ឋាននគរបាលខេត្តមណ្ឌលគិរី និងមានការសម្របសម្រួលពីតំណាងអយ្យការអមសាលាដំបូងរាជាធានីភ្នំពេញផងដែរ ។ នាយកដ្ឋានប្រឆាំងការជួញដូរមនុស្ស និងការពារអនីតិជន បានឲ្យដឹងថា តុលាការបានចាត់ការតាមនីតិវិធី និងចេញដីកាបង្គាប់ឲ្យឃុំខ្លួនជនជាប់ចោទ ឈ្មោះង៉ែត សំអូន ជាអគ្គនាយកមន្ទីរពហុព្យាបាល មេត្រូ អអិលវី ជាបណ្ដោះអាសន្ននៅមណ្ឌលអប់រំកែប្រែម១ ពាក់ព័ន្ធករណីជួញដូរសរីរាង្គ (តម្រងនោម) ឆបោកប្រាក់ នៅមន្ទីរពហុព្យាបាល មេត្រូ អអ៊ិលវី។ សូមរំលឹកថា កាលពីថ្ងៃទី១៦ ខែតុលា ឆ្នាំ២០២៣ នាយកដ្ឋានប្រឆាំងការជួញដូរមនុស្ស និងការពារអនីតិជន បានទទួលព័ត៌មានតាមសារព័ត៌មាន មានករណីជួញដូរសរីរាង្គ (តម្រងនោម) ឆបោកប្រាក់ នៅមន្ទីរពហុព្យាបាល មេត្រូ អអ៊ិលវី (Metro RLV Polyclinic)។ ក្រោយទទួលបានព័ត៌មាន កម្លាំងជំនាញបានធ្វើការស៊ើបអង្កេតស្រាវជ្រាវ ដោយមានការដឹកនាំបញ្ជាផ្ទាល់ពីលោកជំទាវ ឧត្តមសេនីយ៍ទោ ស៊ឹម ផាណុំ ប្រធាននាយកដ្ឋានប្រឆាំងការជួញដូរមនុស្ស និងការពារអនីតិជន ធ្វើការបំភ្លឺជនរងគ្រោះចំនួន១នាក់ តាមប្រព័ន្ធតេឡេក្រាម ទទួលពាក្យបណ្តឹងជនរងគ្រោះចំនួន១នាក់ និងទទួលពាក្យបណ្តឹងតំណាងឲ្យជនរងគ្រោះចំនួន៦នាក់។ នៅថ្ងៃទី២១ ខែមករា ឆ្នាំ២០២៤ ដោយមានការបញ្ជាផ្ទាល់ពីលោកជំទាវឧត្តមសេនីយ៍ទោ ស៊ឹម ផាណុំ ប្រធាននាយកដ្ឋាន និងសម្របសម្រួល ពីអយ្យការអមសាលាដំបូងរាជធានីភ្នំពេញ បានបង្ក្រាបនិងឃាត់ខ្លួន ជនប្រព្រឹត្តល្មើស ករណីជួញដូរសរីរាង្គ និងឆបោក នៅឃុំចុងផ្លាស ស្រុកកែវ សីមា ខេត្តមណ្ឌលគិរី ដោយមានការសហការល្អ ពីស្នងការដ្ឋាននគរបាលខេត្តមណ្ឌលគិរី។ នាយកដ្ឋាន បានកសាងសំណុំរឿង និងជនសង្ស័យបញ្ជូនទៅសាលាដំបូងរាជធានីភ្នំពេញ។ នៅថ្ងៃទី២៥ ខែមករា ឆ្នាំ២០២៤ តុលាការបានចាត់ការតាមនីតិវិធី និងចេញដីកាបង្គាប់ឲ្យឃុំខ្លួនបណ្ដោះអាសន្ន នៅមណ្ឌលអប់រំកែប្រែម១។ សូមជម្រាបថា ក្រសួងសុខាភិបាលនៅថ្ងៃទី ១៧ ខែតុលាឆ្នាំ ២០២៣ បានចេញសេចក្តីសម្រេចស្តីពីការបិទមន្ទីរពហុព្យាបាល មេត្រូ អអ៊ិលវី ដែលមានទីតាំងផ្ទះលេខ៦៨ ផ្លូវលេខ២៧១ សង្កាត់អូរបែកក្អម ខណ្ឌសែនសុខ រាជធានីភ្នំពេញ ដោយមូលហេតុ មន្ទីរពហុព្យាបាលនេះ បានប្រើប្រាស់សេវាពិគ្រោះ បញ្ជូនអ្នកជំងឺទៅវះកាត់ប្តូរសរីរាង្គតម្រងនោម នៅប្រទេសឥណ្ឌា ដែលខុសទៅនឹងច្បាប់ស្តីពីការគ្រប់គ្រងលើការបរិច្ចាគ ការផ្សាំកោសិកា ជាលិកា និងសរីរាង្គមនុស្ស។ ក្រសួងសុខាភិបាលបានចេញសេចក្តីសម្រេចស្តីពីការបិទមន្ទីរពហុព្យាបាល មេត្រូ អអ៊ិលវីនេះ បន្ទាប់ពីពលរដ្ឋ ១៨នាក់ កំពុងផុងខ្លួនចាញ់បោក មន្ទីរពហុព្យាបាលមេត្រូនៅកម្ពុជា ប្រមូលលុយជិត១លានដុល្លារ គេចខ្លួនបាត់ ខណៈពលរដ្ឋខ្មែរ ដេករង់ចាំការ វះកាត់នឹង ដូរសរីរាង្គនៅឥណ្ឌារាប់ខែ ទាំងអស់សង្ឈឹម។ ពលរដ្ឋខ្មែរម្នាក់ក្នុងចំណោម១៨នាក់ កំពុងដេកទន្ទឹងរង់ចាំសេវាព្យាបាលនៅប្រទេសឥណ្ឌា បានប្រាប់បណ្តាញព័ត៌មានក្នុងស្រុកមួយតាមបណ្តាញតេឡេក្រាម ពីប្រទេសឥណ្ឌានៅថ្ងៃទី១៦ ខែតុលា ឆ្នាំ២០២៣នេះថា រូបគាត់មានជំងឺខូចតម្រងនោម ហើយបានទាក់ទងរកសេវាព្យាបាលជាមួយមន្ទីរពហុព្យាបាល មេត្រូ អអ៉ិលវី (Metro RLV Polyclinic) ដែលជាតំណាងរបស់មន្ទីរពេទ្យមេត្រូ របស់ប្រទេសឥណ្ឌា កាលពីខែមីនា ឆ្នាំ២០២៣។ ដើម្បីទទួលបានសេវាព្យាបាលដោយការដូរតម្រងនោមនៅប្រទេសឥណ្ឌា អ្នកជំងឺមកពីខេត្តបន្ទាយមានជ័យ ដែលសូមលាក់អត្តសញ្ញាណរូបនេះ បានបង់ប្រាក់ប្រមាណ ៥ម៉ឺនដុល្លារអាមេរិក ឱ្យទៅលោក ង៉ែត សំអូន ជាអគ្គនាយកមន្ទីរពហុព្យាបាលមេត្រូ អអិលវី នៅក្នុងរាជធានីភ្នំពេញ។ អ្នកជំងឺរូបនេះ បានបន្តរៀបរាប់ថា បន្ទាប់ពីបានលុយហើយនោះ រូបលោកត្រូវបានបញ្ជូនទៅកាន់ប្រទេសឥណ្ឌា ដើម្បីទទួលសេវាព្យាបាល។ ក្រោយពេលទៅដល់ប្រទេសឥណ្ឌា រូបលោក មិនទទួលបានសេវាដូរតម្រងនោម ដូចអ្វីដែលមន្ទីរពហុព្យាបាលមេត្រូ បានសន្យានោះឡើយ។ អ្នកជំងឺរូបនេះ បានដេករង់ចាំសេវាដូរតម្រងនោមនៅប្រទេសឥណ្ឌាអស់រយៈពេល៧ខែមកហើយ។ បើតាមអ្នកជំងឺរូបនេះបានឱ្យដឹងថា ការដែលរូបលោក មិនទទួលបានសេវាដូរតម្រងនោមនេះ ដោយសារតែលោក ង៉ែត សំអូន ដែលជាអគ្គនាយកមន្ទីរពហុព្យាបាលមេត្រូ នៅក្នុងរាជធានីភ្នំពេញ មិនបានបង់ប្រាក់ឱ្យទៅមន្ទីរពេទ្យមេត្រូវនៅក្នុងប្រទេសឥណ្ឌា។ នៅពេលសួរទៅតំណាងមន្ទីរពហុព្យាបាលមេត្រូនៅភ្នំពេញ គេបានអះអាងថា ក្រុមហ៊ុននៅភ្នំពេញក្ស័យធន មិនមានលុយបង់សម្រាប់ការព្យាបាលនេះឡើយ។ ក្រៅតែពីអ្នកជំងឺដែលបានផ្តល់ព័ត៌មានខាងលើនេះ នៅមានអ្នកជំងឺជាពលរដ្ឋខ្មែរ ១៧នាក់ផ្សេងទៀត កំពុងដេករង់ចាំដំណោះស្រាយ និងទទួលបានសេវាដូរតម្រងនោម។ ប៉ុន្តែការរង់ចាំបានអូសបន្លាយអស់ជាច្រើនខែ ដោយគ្មានពន្លឺដំណោះស្រាយ ហើយលោក ង៉ែត សំអូន ដែលជាអ្នកទទួលលុយនោះ បានគេចខ្លួនបាត់ហើយ។ បើតាមអ្នកជំងឺខាងលើនេះ បានអះអាងថា ទាំងរូបលោក និងអ្នកជំងឺ ១៧នាក់ទៀត សុទ្ធតែជាអ្នកត្រូវដូរតម្រងនោម ហើយបានបង់ថ្លៃសេវាដូរនេះរួចរាល់ហើយ។ មកដល់ពេលនេះ អ្នកជំងឺខ្លះដេករង់ចាំការដូរតម្រងនោម រយៈពេល៤ ខ្លះ៥ ខ្លះ៧ខែ ខ្លះ៨ខែ និងខ្លះទៀត ៩ខែហើយ។ ខណៈពន្លឺនៃការទទួលបានសេវាដូរតម្រងនោមមិនដឹងថា លទ្ធផលយ៉ាងណានោះ ពួកគាត់ក៏ត្រូវចំណាយថ្លៃលាងឈាម និងថ្លៃអាហារហូបចុកអស់ជាច្រើនទៀត។ ពលរដ្ឋខ្មែរកំពុងមានជំងឺតម្រងនោមទាំង១៨រូបនេះ និងកំពុងទន្ទឹងរង់ចាំឱកាសបន្តដង្ហើមជីវិតតាមរយៈការដូរតម្រងនោម បានអំពាវនាវសូមការជួយអន្តរាគមន៍ពី សម្តេចធិបតី ហ៊ុន ម៉ាណែត ប្រមុខរាជរដ្ឋាភិបាលកម្ពុជា ខណៈពួកគេគ្មានក្តីសង្ឃឹមថា លោក ង៉ែត សំអូន អគ្គនាយកមន្ទីរពហុព្យាបាលមេត្រូ នៅរាជធានីភ្នំពេញ នឹងចេញមុខដោះស្រាយនោះឡើយ។ គណៈគ្រប់គ្រង មន្ទីរពេទ្យ មេត្រូ RLV ក្រៅប្រទេស លីមីតធីត នៅថ្ងៃទី 17 ខែតុលាឆ្នាំ 2023 បានចេញសេចក្តីជូនដំណឹងជាសាធារណៈថា ថ្មីៗនេះមន្ទីរពេទ្យ មេត្រូ RLV ក្រៅប្រទេស លីមីតធីតបានសង្កេតឃើញថា បុគ្គល ង៉ែត សំអួនដែលត្រូវជានាយកគ្រប់គ្រង មន្ទីរពេទ្យ មេត្រូ RLV ក្រៅប្រទេស លីមីតធីត បានប្រើប្រាស់តួនាទីរបស់គាត់នៅក្នុងក្រុមហ៊ុន ដោយមានកំហុសដែលមិនអាចទទួលយកបាន និងបានបង្ហូចកេរ្តិ៍ឈ្មោះមន្ទីរពេទ្យ ហើយបានយកលុយពីអ្នកជ ម្ងឺជាច្រើននាក់ដើម្បីព្យាបាល ជាពិសេសទៅប្រទេសឥណ្ឌា។ គាត់ក៏បានប្រមូលលុយពីបុគ្គលផ្សេងៗដែលដាក់ បញ្ចាំឧបករណ៍របស់ក្រុមហ៊ុន ហើយមិនបានសងមកក្រុមហ៊ុនវិញដូចគ្នាទេ។ រាល់សកម្មភាពទាំងឡាយរបស់បុគ្គល ង៉ែត សំអូន ដែលយកសម្ភាររបស់ក្រុមហ៊ុនគឺមិនត្រូវបាន អនុញ្ញាតពីក្រុមហ៊ុននោះទេ ហើយគាត់បានធ្វើដូចគ្នាក្នុងសកម្មភាពផ្ទាល់ខ្លួនរបស់គាត់ ដោយគ្មានបានជួន ដំណឹងមកក្រុមហ៊ុននោះឡើយ។ ម្ចាស់មន្ទីរពេទ្យ Metro RLVក្រៅប្រទេសបានថ្កោលទោសយ៉ាងដាច់អហង្កាចំពោះទង្វើ អមនុស្សធម៌ដែលធ្វើឡើងដោយបុគ្គល ង៉ែត សំអូន ជាមួយប្រជាពលរដ្ឋដែលរងគ្រោះទាំងអស់។ ម្ចាស់ក្រុមហ៊ុនបានសម្រេចចិត្តបញ្ចប់កិច្ចសន្យារបស់គាត់ជាមួយក្រុមហ៊ុន ហើយគាត់លែងត្រូវបានចាត់ទុកថាជានាយកនៅក្នុងក្រុមហ៊ុនរបស់យើងតទៅទៀតហើយ។ ពាក្យបណ្តឹងមួយត្រូវបានប្តឹងជាមួយអាជ្ញាធរប៉ូលីសប្រឆាំងនឹងគាត់ ហើយយើងកំពុងព្យាយាមនាំគាត់ទៅកាន់តុលាការដើម្បីដោះស្រាយតាមផ្លូវច្បាប់។ ម្ចាស់ក្រុមហ៊ុនសូមជួនដំណឹងទៅកាន់អតិថិជនទាំងអស់មេត្តាជ្រាបថា សូមកុំបន្តការជឿ រឺ ធ្វើកិច្ចសន្យាណាមួយជាមួយបុគ្គល ង៉ែត សំអូន ក្នុងការបញ្ជូនអ្នកជម្ងឺសម្រាប់ទៅព្យាបាលនៅក្នុងប្រទេសឥណ្ឌា ឬ អោយបុគ្គលនេះខ្ចីប្រាក់ជាថ្នូរនឹងដាក់ទ្រព្យសម្បត្តិរបស់ក្រុមហ៊ុនបញ្ចាំណាមួយឡើយ។ ម្ចាស់ក្រុមហ៊ុនបដិសេធមិន ទទួលយកទំនួលខុសត្រូវណាមួយសម្រាប់សកម្មភាពបែបនេះ។ កិច្ចសន្យាណាមួយដែលបានបញ្ចូលក្នុងសមត្ថភាពផ្ទាល់ខ្លួនជាមួយ បុគ្គល ង៉ែត សំអុន ជាទំនួលខុសត្រូវពេញលេញរបស់ភាគីដែលមានទំនាក់ទំនងជាមួយ បុគ្គល ង៉ែត សំអូន។ ម្ចាស់ក្រុមហ៊ុនកំពុងព្យាយាមកំណត់ទីតាំង និងចំនួនអ្នកជំងឺដែលបុគ្គល ង៉ែត សំអូន បានបញ្ជូនទៅកាន់ប្រទេសឥណ្ឌា ដើម្បីព្យាបាលពួកគាត់ ហើយនឹងព្យាយាមបន្ថែមជំនួយជាច្រើនតាមដែលអាចធ្វើទៅបាន៕ រក្សាសិទ្ធដោយ ៖ សុទ្ធលី	2024-01-27T16:04:37+07:00	cen.com.kh	https://cen.com.kh/archives/731494.html
935a1c87-412f-4117-a06f-0e757eac4e8f	ក្រសួងសុខាភិបាលប្រកាសឲ្យពលរដ្ឋកុំប្រើប្រាស់វ៉ាក់សាំងបង្ការជំងឺគ្រុនឈាម ឈ្មោះ «Qdenga»	ក្រសួងសុខាភិបាលប្រកាសហាមប្រជាពលរដ្ឋកុំប្រើប្រាស់វ៉ាក់សាំងបង្ការជំងឺគ្រុនឈាមឈ្មោះ «Qdenga» ដែលនៅពុំទាន់បានការទទួលស្គាល់ជាផ្លូវការ ពីអង្គការសុខភាពពិភពលោក (WHO) និងនាយកដ្ឋានចំណីអាហារ និងឱសថសហរដ្ឋអាមេរិក (FDA) នៅឡើយ។ ការប្រកាសរបស់ក្រសួងសុខាភិបាល កាលពីថ្ងៃទី២៤ ខែមករា កន្លងមកនេះ ធ្វើឡើងបន្ទាប់ពីមានបណ្ដាញទំនាក់ទំនងសង្គម និងបុគ្គលមួយចំនួន កំពុងផ្សព្វផ្សាយឱ្យប្រើប្រាស់វ៉ាក់សាំងបង្ការជំងឺគ្រុនឈាមឈ្មោះ «Qdenga» ខណៈដែលវ៉ាក់សាំងនេះកំពុងស្ថិតក្នុងដំណាក់កាលសិក្សាទី៣ នៅឡើយ។ ក្រសួងក៏បានបញ្ជាក់ថា បច្ចុប្បន្ន វ៉ាក់សាំងបង្ការជំងឺគ្រុនឈាមនេះ មិនទាន់ត្រូវបានចុះបញ្ជីការ នៅក្នុងប្រទេសកម្ពុជានៅឡើយទេ។ ក្រសួងក៏បានអំពាវនាវដល់សាធារណជនរួមទាំងអាជ្ញាធរមូលដ្ឋាន ត្រូវសកម្មចូលរួមកម្ចាត់ដង្កូវទឹក នៅតាមទីកន្លែងដែលមានទឹកដក់ ដូចជា សំបកកង់ឡាន ម៉ូតូ ពាង សំបកដប កំប៉ុង ត្រឡោកដូង និងវត្ថុដក់ទឹកផ្សេងទៀត។ ក្នុងករណីមានរោគសញ្ញាក្តៅខ្លួនខ្លាំង ត្រូវប្រញាប់នាំអ្នកជំងឺទៅរកសេវាពិនិត្យ និងព្យាបាលនៅតាមមណ្ឌលសុខភាព នៅជិតបំផុតជាបន្ទាន់។ ស្ថិតិក្រសួងសុខាភិបាលឲ្យដឹងថា ក្នុងឆ្នាំ២០២៣ កម្ពុជារកឃើញករណីជំងឺគ្រុនឈាមសរុបជាង ៣ម៉ឺននាក់ (៣០,០០០) ដែលអត្រានេះ មានការកើនឡើងជាងឆ្នាំមុនៗ ប៉ុន្តែស្ថានភាពអ្នកកើតជំងឺគ្រុនឈាមទាំងនោះ ស្ថិតក្នុងកម្រិតដែលអាចគ្រប់គ្រងបាន៕	2024-01-27T13:00:00+07:00	rfa.org	https://www.rfa.org/khmer/news/health/ministry-of-health-warns-of-qdenga-vaccine-not-yet-recognized-by-who-fda-01272024114404.html
c0ae7abe-2552-4296-b562-70a48ea8b908	ក្រសួងសុខាភិបាល រកឃើញករណីជំងឺផ្តាសាយបក្សី លើកុមារាអាយុ ៣ឆ្នាំនៅខេត្តព្រៃវែង	តាមរយៈសេចក្ដីប្រកាស របស់ក្រសួងសុខាភិបាលបានឱ្យដឹងថា មានអ្នកជំងឺផ្តាសាយបក្សី ចំនួន ១ករណីទៀត កើតលើក្មេងប្រុសអាយុ ៣ឆ្នាំ និងត្រូវបានបញ្ជាក់ថា វិជ្ជមានវីរុស ផ្តាសាយបក្សី ប្រភេទហាស់៥ អ៊ិន១ (H5N1) ពីវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រកម្ពុជា នៅថ្ងៃទី២៥ ខែមករា ឆ្នាំ២០២៤ ដែលមានទីលំនៅ ក្នុងភូមិតាប្រុយ ឃុំព្រែកពោន ស្រុកកំពង់ត្របែក ខេត្ត ព្រៃវែង។ បច្ចុប្បន្ន អ្នកជំងឺទទួលបានការថែទាំ យ៉ាងយកចិត្តទុកដាក់ពីសំណាក់ក្រុមគ្រូពេទ្យ ។ តាមការសាកសួរបង្ហាញថា ប្រហែល ១០ថ្ងៃមុន មានមាន់ទាស្លាប់នៅក្នុងភូមិ និងនៅជុំវិញផ្ទះអ្នកជំងឺ។ ក្រុមឆ្លើយតបបន្ទាន់ របស់ក្រសួងសុខាភិបាលថ្នាក់ជាតិ និងថ្នាក់ក្រោមជាតិ បាននិងកំពុងសហការ ជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់ លំដាប់ថ្នាក់ ប៉ូលីស និងអង្គការដៃគូខាងលើ ការអង្កេតស្រាវជ្រាវយ៉ាងសកម្មលើការកើតឡើងនូវជំងឺ ផ្តាសាយបក្សី និងធ្វើការឆ្លើយតបទៅ តាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លង ទាំងលើសត្វ និងមនុស្ស និងបន្តស្វែងរកករណី សង្ស័យនិងអ្នកប៉ះពាល់ដើម្បីទប់ស្កាត់ការឆ្លងបន្តទៅអ្នក ដទៃទៀតក្នុងសហគមន៍ ព្រមទាំងចែកជូនឱសថតាម៊ីហ្គូ (Tamiflu)ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាពប្រជាពលរដ្ឋ នៅក្នុងភូមិដែលកើតហេតុខាងលើ។ ក្រសួងសុខាភិបាល សូមក្រើនរំលឹកសារជាថ្មីម្តងទៀត ដល់បងប្អូនប្រជាពលរដ្ឋទាំងអស់ សូមយក ចិត្តទុកដាក់ប្រុងប្រយ័ត្នលើជំងឺផ្តាសាយបក្សីជានិច្ច ពីព្រោះជំងឺផ្តាសាយបក្សី H5N1 នៅតែបន្តគំរាម កំហែងដល់សុខភាពប្រជាពលរដ្ឋយើង ហើយក៏សូមជម្រាបដល់បងប្អូនប្រសិនបើមានអាការៈក្តៅខ្លួន ក្អក ហៀរសំបោរ ឬពិបាកដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺឬស្លាប់ក្នុងអំឡុង១៤ថ្ងៃ មុនថ្ងៃចាប់ផ្ដើមមានរោគសញ្ញា សូមកុំទៅជួបជុំ ឬទីប្រជុំជនដែលមាន មនុស្សច្រើន និងត្រូវស្វែងរកការ ពិគ្រោះយោបល់ និងការពិនិត្យព្យាបាលនៅតាមមូលដ្ឋានសុខាភិបាល ដែលនៅជិតលោកអ្នក បំផុតឱ្យបាន ឆាប់ទាន់ពេលវេលា ៕	2024-01-26T23:27:00+07:00	dap-news.com	https://dap-news.com/national/2024/01/26/389189/
5923a60c-5aac-46f4-bc2f-b86ae45914d8	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៤នាក់ ខណៈអ្នកជាសះស្បើយ ១នាក់	ក្រសួងសុខាភិបាល នៅថ្ងៃទី២៦ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៤នាក់ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៦ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៧៥នាក់, អ្នកជាសះស្បើយសរុបចំនួន ១៣៦,០០៦នាក់, ស្លាប់សរុបចំនួន ៣,០៥៦នាក់៕	2024-01-26T22:20:00+07:00	freshnewsasia.com	https://m.freshnewsasia.com/index.php/en/localnews/326553-2024-01-26-08-20-31.html
591833cf-024d-4436-9ed7-23aa6cbebf24	ក្រសួងសុខាភិបាល រកឃើញជំងឺផ្តាសាយបក្សី១ករណីទៀត កើតឡើងលើកុមារអាយុ៣ឆ្នាំ នៅខេត្តព្រៃវែង (Vidoe inside)	ក្រសួងសុខាភិបាលកម្ពុជា នៅថ្ងៃទី២៦ ខែមករា ឆ្នាំ២០២៤នេះ បានប្រកាសថា ខ្លួនបានរកឃើញជំងឺផ្តាសាយបក្សី (H5N1) ០១ករណីទៀត កើតលើក្មេងប្រុសអាយុ៣ឆ្នាំ រស់នៅក្នុងភូមិតាប្រុយ ឃុំព្រែកពោន ស្រុកកំពង់ត្របែក ខេត្តព្រៃវែង។ ករណីវិជ្ជមានមេរោគ H5N1 នេះ ត្រូវបានបញ្ជាក់ដោយ វិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រកម្ពុជា នៅថ្ងៃទី២៥ ខែមករា ឆ្នាំ២០២៤ ម្សិលមិញ។ បច្ចុប្បន្ន អ្នកជំងឺទទួលបានការថែទាំយ៉ាងយកចិត្តទុកដាក់ពីសំណាក់ក្រុមគ្រូពេទ្យ។ ករណីជំងឺផ្តាសាយបក្សីលើកុមារខាងលើនេះ បានកើតឡើង បន្ទាប់ពីមានមាន់ទាងាប់នៅក្នុងភូមិ និងនៅជុំវិញផ្ទះអ្នកជំងឺ។ ក្រសួងសុខាភិបាល បានអះអាងថា ក្រុមឆ្លើយតបបន្ទាន់របស់ក្រសួង និងថ្នាក់ក្រោមជាតិ បាននិងកំពុងសហការ ជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់ លំដាប់ថ្នាក់ នគរបាល និងអង្គការដៃគូខាងលើ ការអង្កេតស្រាវជ្រាវយ៉ាងសកម្មលើការកើតឡើងនូវជំងឺផ្តាសាយបក្សី និងធ្វើការឆ្លើយតបទៅតាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លង ទាំងលើសត្វ និងមនុស្ស និងបន្តស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ការឆ្លងបន្តទៅអ្នក ដទៃទៀតក្នុងសហគមន៍ ព្រមទាំងចែកជូនឱសថតាមឺហ្គូ (Tamiflu) ដល់អ្នកប៉ះពាល់ជិតស្និទ្ធ និងធ្វើ យុទ្ធនាការអប់រំសុខភាពប្រជាពលរដ្ឋនៅក្នុងភូមិដែលកើតហេតុខាងលើ។ ក្រសួងសុខាភិបាល ក៏បានក្រើនរំលឹកសារជាថ្មីម្តងទៀត ដល់ប្រជាពលរដ្ឋទាំងអស់ ឱ្យយកចិត្តទុកដាក់ប្រុងប្រយ័ត្នលើជំងឺផ្តាសាយបក្សីជានិច្ច ពីព្រោះជំងឺផ្តាសាយបក្សី H5N1 នៅតែបន្តគំរាមកំហែងដល់សុខភាពប្រជាពលរដ្ឋ ហើយប្រសិនបើមានអាការៈក្តៅខ្លួន ក្អក ហៀរសំបោរ ឬពិបាកដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺ ឬស្លាប់ក្នុងអំឡុង១៤ថ្ងៃ មុនថ្ងៃចាប់ផ្ដើមមានរោគសញ្ញា សូមកុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការ ពិគ្រោះយោបល់ និងការពិនិត្យព្យាបាលនៅតាមមូលដ្ឋានសុខាភិបាល ដែលនៅជិតលោកអ្នកបំផុតឱ្យបាន ឆាប់ទាន់ពេលវេលា។ ជំងឺផ្តាសាយបក្សី H5N1 គឺជាជំងឺផ្តាសាយមួយ ដែលជាធម្មតាចម្លងរវាងសត្វបក្សី ឈឺ ទៅបក្សីផ្សេងទៀត ប៉ុន្តែជួនកាលវាអាចចម្លងពីបក្សីទៅមនុស្ស តាមការប៉ះពាល់ជិតស្និទ្ធជាមួយបក្សី ដែលឈឺឬស្លាប់។ ជំងឺផ្តាសាយបក្សីលើមនុស្សជាជំងឺធ្ងន់ធ្ងរ ដែលតម្រូវឱ្យមានការធ្វើការព្យាបាលនៅមន្ទីរពេទ្យទាន់ពេលវេលា។ ទោះបីជាវាមិនងាយឆ្លងពីមនុស្សទៅមនុស្ស ប៉ុន្តែបើវាអាចបំប្លែងខ្លួនអាចឆ្លង ដូចនឹងជំងឺផ្តាសាយតាមរដូវកាលផងដែរ។ ក្រសួងសុខាភិបាល ក៏បានបង្ហាញពីវិធានការបង្ការជំងឺនេះមួយចំនួនដែរ ដូចជា ត្រូវលាងដៃឱ្យបានញឹកញាប់ជាមួយសាប៊ូ និងទឹកមុនពេលបរិភោគ និងបន្ទាប់ពីប៉ះពាល់ជាមួយបក្សី ដាក់កុមារនៅឆ្ងាយពីសត្វបក្សី និងដាក់សត្វបក្សីនៅឱ្យឆ្ងាយពីកន្លែងរស់នៅ កុំបរិភោគសត្វបក្សីឈឺឬងាប់ និងរាល់សត្វបក្សីដែលធ្វើសម្រាប់បរិភោគត្រូវចំអិនឱ្យឆ្អិនល្អជាដើម៕	2024-01-26T20:44:00+07:00	freshnewsasia.com	https://m.freshnewsasia.com/index.php/en/localnews/326529-2024-01-26-06-44-13.html
6204540a-3190-4fde-982b-1d3556ba6452	ក្រុមពេទ្យជប៉ុនសាន់រ៉ាយស៍ភ្នំពេញ ចុះធ្វើទស្សនកិច្ច និងចែករំលែកបទពិសោធន៍ការងារ ជាពិសេសជំងឺ Stroke ដល់មន្ទីរពេទ្យបង្អែកស្រុកក្រូចឆ្មារ	ក្រុមគ្រូពេទ្យ នៃមន្ទីរពេទ្យជប៉ុនសាន់រ៉ាយស៍ភ្នំពេញ ដឹកនាំដោយលោកវេជ្ជបណ្ឌិត OKAWADA Manabu (អូកាវ៉ាដា ម៉ាណាប៊ុ) ប្រធានមន្ទីរពេទ្យ បានចុះធ្វើទស្សនកិច្ច ទៅកាន់មន្ទីរពេទ្យបង្អែក ស្រុកក្រូចឆ្មារ ដើម្បីចែករំលែកបទពិសោធន៍ និងសំណេះសំណាលជាមួយមន្រ្តីរាជការ និងបុគ្គលិកមន្ទីរពេទ្យបង្អែក ក្នុងការពង្រឹងនូវកិច្ចសហប្រតិបត្តិការ ជាមួយមន្ទីរពេទ្យជាដៃគូ ស្ថិតនៅភូមិខ្សាច់ប្រឆេះលើ ឃុំក្រូចឆ្មារ ស្រុកក្រូចឆ្មារ ខេត្តត្បូងឃ្មុំ នាថ្ងៃទី២៥ ខែមករា ឆ្នាំ២០២៤។ ក្នុងដំណើរទស្សនកិច្ច ដែលផ្តួចផ្តើមឡើងដោយ លោក ជា សុផារ៉ា សមាជិកឧត្តមប្រឹក្សាផ្ទាល់ព្រះមហាក្សត្រនេះ បានផ្តល់នូវការសិក្សាស្វែងយល់នូវគន្លឹះថ្មីៗ បទពិសោធន៍ថ្មីៗ លើវិស័យសុខាភិបាល ដើម្បីបង្កើនគុណភាព ប្រសិទ្ធភាពបន្ថែមទៀត ប្រកបដោយស្នាមញញឹម ធានាបានការផ្តល់សេវាថែទាំសុខភាព ឆ្ពោះទៅរកការគ្របដណ្តប់សុខភាពជាសកល។ ជាលទ្ធផលបន្ទាប់ពីកិច្ចពិភាក្សាគ្នា លោកវេជ្ជបណ្ឌិត ប្រធានមន្ទីរពេទ្យជប៉ុនសាន់រ៉ាយស៍ភ្នំពេញ បានវាយតម្លៃខ្ពស់ លើការរីកចម្រើនរបស់មន្ទីរពេទ្យបង្អែកស្រុក បើប្រៀបធៀបទៅនឹងដំណើរទស្សនៈកិច្ចលើកទី១ កន្លងទៅ ដោយបានសំណូមពរ ឲ្យរៀបចំរចនាសម្ព័ន្ធនៃការព្យាបាលបន្ស៉ីគ្នាឲ្យដូចទៅនឹងមន្ទីរពេទ្យជប៉ុនសាន់រ៉ាយស៍ភ្នំពេញ ដើម្បីធ្វើការរួមគ្នាដោយរលូន ។ បន្ទាប់មក ក្រុមគ្រូពេទ្យមន្ទីរពេទ្យជប៉ុនសាន់រ៉ាយ៍ រាជធានីភ្នំពេញ ក៏បានរៀបចំសិក្ខាសាលាផ្សព្វផ្សាយស្តីពី ជំងឺគ្រោះថ្នាក់ដោយស្ទះ និងដាច់សរសៃឈាមខួរក្បាល (Stroke) ដែលប្រព្រឹត្តិទៅក្រោមអធិបតីភាព លោក ហុក ពេជ្រហោះ អភិបាលរងខេត្តត្បូងឃ្មុំ។ សិក្ខាសាលាផ្សព្វផ្សាយនេះ ក្រុមគ្រូពេទ្យ មន្ទីរពេទ្យជប៉ុនសាន់រ៉ាយស៍ភ្នំពេញ បានធ្វើបទបង្ហាញលម្អិតពីគ្រោះថ្នាក់ ដោយសារជំងឺ Stroke ដែលបានធ្វើឲ្យប្រជាពលរដ្ឋជាច្រើន ទទួលរងគ្រោះថ្នាក់ រហូតបាត់បង់ជីវិត និងខ្លះទៀតត្រូវស្លាប់មួយចំហៀងខ្លួន នៅដេកឈឺនៅលើគ្រែពេទ្យ ហើយខ្លះទៀតធ្លាក់ខ្លួនឈឺជាច្រើនខែឆ្នាំ ត្រូវសម្រាកព្យាបាលតាមផ្ទះជាដើម។ ក្នុងឱកាសនោះដែរ លោក ហុក ពេជ្រហោះ អភិបាលរងខេត្ត បានថ្លែងកោតសរសើរ ដល់ក្រុមគ្រូពេទ្យ នៃមន្ទីរពេទ្យជប៉ុនសាន់រ៉ាយស៍ ដែលបានមកធ្វើសិក្ខាសាលាផ្សព្វផ្សាយ ជូនដល់ក្រុមគ្រូពេទ្យ នៃមន្ទីរពេទ្យបង្អែកស្រុក និងបងប្អូនប្រជាពលរដ្ឋទូទៅ ឲ្យមានការយល់ដឹងពីផលប៉ះពាល់នៃជំងឺ Stroke នេះ។ សូមជម្រាបថា មន្ទីរពេទ្យបង្អែកស្រុកក្រូចឆ្មារ ជាអំណោយដ៏ថ្លៃថ្លារបស់ សម្តេចតេជោ ហ៊ុន សែន អតីតនាយករដ្ឋមន្រ្តី ជាប្រធានឧត្តមក្រុមប្រឹក្សាផ្ទាល់ព្រះមហាក្សត្រ និងសម្តេចកិត្តិព្រឹទ្ធបណ្ឌិត ប៊ុន រានី ហ៊ុនសែន ដឹកនាំការសាងសង់ដោយ លោក ជា សុផារ៉ា សមាជិកឧត្តមក្រុមប្រឹក្សាផ្ទាល់ព្រះមហាក្សត្រ លើគម្រោងអភិវឌ្ឍមន្ទីរពេទ្យបង្អែកស្តង់ដា ទទួលបានជោគជ័យ ក្នុងនោះមានអគារមន្ទីរពេទ្យថ្មីធំៗចំនួន២ មានទំហំប៉ុនគ្នា មានកម្ពស់ ៤ជាន់ រួមមានជាន់ផ្ទាល់ដី ជាន់ទី១ ជាន់ទី២ ជាន់ទី៣ ត្រូវបានសាងសង់ក្នុងទីតាំងមន្ទីរពេទ្យបង្អែកនេះ និងមានបំពាក់នូវសម្ភារបរិក្ខារពេទ្យទំនើបៗ៕	2024-01-26T18:50:00+07:00	freshnewsasia.com	https://m.freshnewsasia.com/index.php/en/localnews/326519-2024-01-26-04-50-53.html
c875fef5-cda1-42ee-ac7c-5d798c9495b1	ក្រសួងសុខាភិបាលព្រមានពីការប្រើប្រាស់វ៉ាក់សាំងជំងឺគ្រុនឈាមគ្មានការទទួលស្គាល់ផ្លូវការ	ក្រសួងសុខាភិបាលបានព្រមានថា វ៉ាក់សាំងការពារជំងឺគ្រុនឈានឈ្មោះ “Qdenga” ជាវ៉ាក់សាំងដែលពុំទានមានការទទួលស្គាល់ពីអង្គការសុខភាពពិភពលោក (WHO) នៅឡើយទេ។ ដូច្នេះសាធារណជនត្រូវមានការប្រុងប្រយ័ត្នខ្ពស់ចំពោះការប្រើប្រាស់វ៉ាក់សាំងប្រភេទនេះ ព្រោះវាអាចបង្កគ្រោះថ្នាក់ដល់សុខភាព។ ការព្រមានរបស់ក្រសួងសុខាភិបាលធ្វើឡើងបន្ទាប់ពីសង្កេតឃើញបណ្ដាញទំនាក់ទំនងសង្គមនិងបុគ្គលមួយចំនួនកំពុងផ្សព្វផ្សាយឱ្យមានការប្រើប្រាស់វ៉ាក់សាំងប្រភេទនេះ។ សេចក្ដីប្រកាសរបស់ក្រសួងសុខាភិបាលកាលពីថ្ងៃពុធ បានបញ្ជាក់ថា បច្ចុប្បន្ននេះវ៉ាក់សាំងបង្ការជំងឺគ្រុនឈាម ឈ្មោះ Qdenga កំពុងស្ថិតក្នុងដំណាក់កាលសិក្សាទី៣នៃដំណាក់កាលសិក្សាសរុបទាំង៤។ ក្រសួងសុខាភិបាលថា អង្គការសុខភាពពិភពលោក និងនាយកដ្ឋានចំណីអាហារនិងឱសថសហរដ្ឋអាមេរិក (FDA) ក៏មិនទាន់ទទួលស្គាល់វ៉ាក់សាំង Qdenga នៅឡើយដែរ។ ក្រសួងសុខាភិបាលបានបន្ថែមថា អង្គការសុខភាពពិភពលោកក៏បានព្រមានអំពីការប្រើប្រាស់វ៉ាក់សាំង Qdenga ចំពោះអ្នកមិនធ្លាប់កើតជំងឺគ្រុនឈាមកន្លងមក វ៉ាក់សាំងនេះដើរតួនាទីជាការចម្លងជំងឺគ្រុនឈាមលើក ទី១ ហើយនៅពេលបុគ្គលនោះកើតជំងឺគ្រុនឈាមម្តងទៀត វាក្លាយទៅជាការកើតជំងឺគ្រុនឈាមលើកទី២ ដែលអាចនឹងវិវត្តទៅរកជំងឺគ្រុនឈាមធ្ងន់ធ្ងរ។ ក្រសួងសុខាភិបាលនិយាយថា៖ «នៅប្រទេសកម្ពុជាមិនទាន់បានចុះបញ្ជីកាចំពោះវ៉ាក់សាំងបង្ការជំងឺគ្រុនឈាមឈ្មោះ Qdenga នៅឡើយទេ»។ ក្រសួងសុខាភិបាលបានអំពាវនាវដល់សាធារណជនឈ្វេងយល់និងបន្តការយកចិត្តទុកដាក់ថែទាំសុខភាពដោយមធ្យោបាយសមស្របដែលមានការអនុញ្ញាតដោយក្រសួងសុខាភិបាល។ ដើម្បីបង្ការការចម្លងជំងឺគ្រុនឈាម ក្រសួងសុខាភិបាលអំពាវនាវដល់សាធារណជន រួមទាំងអាជ្ញាធរមូលដ្ឋាន ត្រូវសកម្មចូលរួមកម្ចាត់ដង្កូវទឹកនៅតាមទីកន្លែង ដែលមានទឹកដក់ ដូចជាសម្បកកង់ឡាន ម៉ូតូ ពាង សម្បកដប កំប៉ុង ត្រឡោកដូង និងវត្ថុដក់ទឹកផ្សេងទៀត។ ក្រសួងសុខាភិបាលបានណែនាំថា ករណីមានរោគសញ្ញាក្តៅខ្លួនខ្លាំងភ្លាមៗត្រូវប្រញាប់នាំអ្នកជំងឺទៅរកសេវាពិនិត្យសុខភាពនិងព្យាបាលនៅតាមមណ្ឌលសុខភាព ឬមន្ទីរពេទ្យជាបន្ទាន់។ លោក លាង ឬទ្ធា ប្រធានកម្មវិធីជាតិប្រយុទ្ធជំងឺគ្រុនឈាមនៃក្រសួងសុខាភិបាល បានបញ្ជាក់ថា ក្រសួងមានការព្រួយបារម្ភជាខ្លាំងនៅពេលឃើញការផ្សព្វផ្សាយឱ្យមានការប្រើប្រាស់វ៉ាក់សាំង Qdenga ដើម្បីបង្ការជំងឺគ្រុនឈាម។ លោកថា មេរៀនដ៏សំខាន់មួយពាក់ព័ន្ធការប្រើប្រាស់វ៉ាក់សាំងមួយប្រភេទនៅប្រទេសហ្វីលីពីនកាលពីប៉ុន្មានឆ្នាំមុន ដែលបណ្ដាលឱ្យកុមារជាង១០០នាក់បានស្លាប់បន្ទាប់ពីវ៉ាក់សាំងនោះត្រូវបានប្រើប្រាស់លើមនុស្សប្រមាណ៨០ម៉ឺននាក់។ លោកនិយាយថា៖ «ផ្អែកលើមេរៀននេះ យើងមានការព្រួយបារម្ភលើការប្រើប្រាស់វ៉ាក់សាំងដែលមិនទាន់មានការទទួលស្គាល់ពីអង្គការសុខភាពពិភពលោក ដែលជាអង្គការពិនិត្យ ឃ្លាំងមើល និងការពារសុខភាពប្រជាជននៅទូទាំងពិភពលោក»។ លោកបន្ថែមថា បន្ទាប់ពីក្រសួងសុខាភិបាលដាក់ចេញសេចក្ដីហាមប្រាមការប្រើប្រាស់វ៉ាក់សាំង Qdenga នេះរួច ហើយប្រសិនបើមាននរណាប្រព្រឹត្តផ្ទុយពីនេះ ពួកគេនឹងប្រឈមនឹងចំណាត់ការរបស់ក្រសួងជាមិនខាន។ លោកវេជ្ជបណ្ឌិត គួច ម៉េងលី ជំនាញសុខភាពសាធារណៈដ៏ល្បី គាំទ្រការព្រមានរបស់ក្រសួងសុខាភិបាលដែលហាមឃាត់ការប្រើប្រាស់វ៉ាក់សាំងមិនទាន់ទទួលស្គាល់ជាផ្លូវការពីស្ថាប័នជំនាញរបស់ពិភពលោក។ ប្រសិនបើគ្មានការហាមឃាត់ទាន់ពេលទេ ក្រសួងនឹងអាចទទួលការចោទប្រកាន់ពីសាធារណជនដែលប្រើប្រាស់វ៉ាក់សាំងនោះហើយមានបញ្ហាសុខភាព។ ដូច្នេះក្រសួងសុខាភិបាលធ្វើបែបនេះជាការត្រឹមត្រូវហើយ។ លោកបានថ្លែងថា៖ «រាល់វ៉ាក់សាំងដែលមិនទាន់ទទួលស្គាល់ជាផ្លូវការដោយស្ថាប័នជំនាញ គឺមិនគួរប្រើប្រាស់វាទេ ព្រោះវាអាចបង្កគ្រោះថ្នាក់ធ្ងន់ធ្ងរដល់សុខាភាព ឬប្រតិកម្មផ្សេងៗនៅពេលប្រើប្រាស់វ៉ាក់សាំងនោះ»។ លោកកត់សម្គាល់ឃើញថា៖ «នៅកម្ពុជាជួបបញ្ហាច្រើនណាស់ចំពោះការប្រើប្រាស់ឱសថក្លែងក្លាយដែលបានផ្សព្វផ្សាយលក់និងចែកចាយតាមបណ្ដាញសង្គម ដែលរូបភាពបែបនេះមិនគួរបន្តកើតមាននៅកម្ពុជាទេ»៕	2024-01-26T07:00:00+07:00	khmertimeskh.com	https://www.khmertimeskh.com/501429301/%E1%9E%80%E1%9E%9A%E1%9E%9F%E1%9E%84%E1%9E%9F%E1%9E%81%E1%9E%97%E1%9E%94%E1%9E%9B%E1%9E%96%E1%9E%9A%E1%9E%98/
1612d85a-bee0-41a7-ae9f-27bfc1a609de	ក្រសួងសុខាភិបាលរកឃើញករណីឆ្លងថ្មីនៃជំងឺផ្ដាសាយបក្សីនៅខេត្តព្រៃវែង	ក្រសួងសុខាភិបាលកម្ពុជាបានរកឃើញករណីឆ្លងជំងឺផ្ដាសាយបក្សី H5N1 មួយករណីទៀត នៅលើក្មេងប្រុសម្នាក់ អាយុ៣ឆ្នាំ ដែលរស់នៅក្នុងភូមិតាប្រុយ ឃុំព្រែកពោន ស្រុកកំពង់ត្របែក ខេត្តព្រៃវែង។ នេះបើតាម ចេញផ្សាយនៅថ្ងៃសុក្រនេះ។ ក្រសួងសុខាភិបាលបញ្ជាក់ថា ក្មេងប្រុសអាយុ៣ឆ្នាំរូបនេះត្រូវបានវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រកម្ពុជារកឃើញកាលពីថ្ងៃទី ២៥ ខែមករា ឆ្នាំ ២០២៤ ថា មានវីរុសផ្ដាសាយបក្សី ប្រភេទ H5N1។ ក្រសួងបន្ថែមថា បើតាមការសាកសួរប្រហែល ១០ថ្ងៃមុន មានសត្វមាន់ទាងាប់នៅក្នុងភូមិ និងនៅជុំវិញផ្ទះអ្នកជំងឺ។ បច្ចុប្បន្ននេះ អ្នកជំងឺកំពុងទទួលការព្យាបាលពីក្រុមគ្រូពេទ្យ។ បើតាមសេចក្ដីប្រកាសព័ត៌មាន ក្រសួងសុខាភិបាលកំពុងសហការជាមួយភាគីពាក់ព័ន្ធ ដើម្បីស្រាវជ្រាវរកប្រភពចម្លង និងស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ការឆ្លងបន្តទៅក្នុងសហគមន៍និងផ្ដល់ឱសថតាម៊ីហ្លូ (Tammiflu) ដល់អ្នកប៉ះពាល់ជិតស្និទ្ធ។ គួរបញ្ជាក់ថា កាលពីដើមខែតុលា ឆ្នាំ ២០២៣ អាជ្ញាធរសុខាភិបាលកម្ពុជាបានរកឃើញករណីជំងឺផ្តាសាយបក្សី កើតលើក្មេងស្រីម្នាក់ អាយុ២ឆ្នាំ និងបុរសម្នាក់អាយុ៥០ឆ្នាំ មកពីខេត្តព្រៃវែង ដែលពួកគេបានស្លាប់។ បើតាមក្រសួងសុខាភិបាល វិធានការក្នុងការទប់ស្កាត់ការរីករាលដាលនៃជំងឺផ្តាសាយបក្សី (H5N1) នេះ មានដូចជាការលាងដៃឱ្យបានញឹកញាប់បន្ទាប់ពីមានការប៉ះពាល់ជាមួយបក្សី ដាក់បក្សីឱ្យឆ្ងាយពីកុមារ និងកន្លែងរស់នៅ និងកុំបរិភោគសត្វបក្សីឈឺ ឬងាប់ជាដើម។ ក្រសួងបញ្ជាក់ថា ជំងឺផ្ដាសាយបក្សី (H5N1) នេះមិនងាយឆ្លងពីមនុស្សទៅមនុស្សទេ ប៉ុន្តែវាក៏អាចបំប្លែងខ្លួនឆ្លងដូចនឹងជំងឺផ្ដាសាយតាមរដូវកាលដែរ៕	2024-01-26T07:00:00+07:00	khmer.voanews.com	https://khmer.voanews.com/a/ministry-of-health-found-new-case-of-bird-flu-in-prey-veng/7458259.html
a09b75c5-298b-4610-b49e-d7b7d5c71ccd	មន្ដ្រីជាន់ខ្ពស់សុខាភិបាល៖ បច្ចុប្បន្ន អត្រាអ្នកលើសឈាម ទឹកនោមផ្អែម ជំងឺគ្រោះថ្នាក់សរសៃឈាមក្នុងខួរក្បាល មានការកើនឡើងជាលំដាប់	លោកបណ្ឌិត កែរ រដ្ឋា រដ្ឋលេខាធិការក្រសួងសុខាភិបាល បានអញ្ជើញជាអធិបតី ក្នុងពិធីបិទសិក្ខាបណ្តុះបណ្តាល ស្តីពីលក្ខខ័ណ្ឌប្រភេទ និងកម្រិតពិការភាព សម្រាប់ក្រុមប្រឹក្សាវាយតម្លៃពិការភាព។ ពិធីនេះ ធ្វើឡើងនាថ្ងៃទី២៤ ខែមករា ឆ្នាំ២០២៤ នៅមន្ទីរពេទ្យបង្អែកខេត្តកំពង់ចាម សមាសភាពចូលរួមជាគណៈធិបតីមានលោកវេជ្ជ នេត អ៊ុន អគ្គលេខាធិការរងក្រុមប្រឹក្សាសកម្មភាពជនពិការ, លោកវេជ្ជ គឹម សាវួន ប្រធាននាយកដ្ឋានមន្ទីរពេទ្យ, លោកស្រី ម៉ែន នារីសុជាតិ នាយករងមន្ទីរពេទ្យមិត្តភាពចិនព្រះកុសមៈ, លោកវេជ្ជ. ម៊ី មុនីបុរិន្ទ អនុប្រធានមន្ទីរពេទ្យបង្អែកខេត្តកំពង់ចាម។ សិក្ខាកាមចូលរួមមាន៖ លោក លោកស្រី សាស្រ្តាចារ្យ ថ្នាក់ដឹកនាំនៃមន្ទីរពេទ្យជាតិនានា អនុប្រធានមន្ទីរ និងមន្ត្រីសុខាភិបាលទទួលការងារពិការភាព ខេត្តរតនគីរី ស្ទឹងត្រែង ក្រចេះ មណ្ឌលគីរី សៀមរាប តាកែវ ស្វាយរៀង ព្រៃវែង កំពង់ធំ ត្បូងឃ្មុំ ព្រះវិហារ ឧត្តរមានជ័យ និងកំពង់ចាម។ សិក្ខាសាលា បណ្តុះបណ្តាលស្តីពី លក្ខខ័ណ្ឌប្រភេទ និងកម្រិតពិការភាព សម្រាប់ក្រុមប្រឹក្សា វាយតម្លៃពិការភាពថ្នាក់ជាតិ និងថ្នាក់ក្រោមជាតិ ដែលអង្គសិក្ខាសាលាមានមោទនភាពក្រៃលែង ដោយមានលោក សាស្រ្តាចារ្យ ឡឹម តារា រដ្ឋលេខាធិការ ក្រសួងសុខាភិបាល តំណាងលោកសាស្រ្តាចារ្យរដ្ឋមន្រ្តីក្រសួងសុខាភិបាល បានចូលរួមជាគណអធិបតី ក្នុងពិធីបើកនៅថ្ងៃទី២៤ ខែមករា ឆ្នាំ២០២៤។ លោកបណ្ឌិត កែរ រដ្ឋា បានថ្លែងថា កម្ពុជាក៏ដូចជាបណ្តាប្រទេសនានាក្នុងតំបន់ និងលើពិភពលោកដែរ បានផ្តល់សច្ចាប័នលើអនុសញ្ញាស្តីពីសិទ្ធិជនពិការ The Convention on the Rights of Persons with Disabilities (CRPD) ដែលមានគោលដៅ ធ្វើយ៉ាងណាឲ្យជនមានពិការភាព បានចូលរួមយ៉ាងមានប្រសិទ្ធភាព ក្នុងគ្រប់ទិដ្ឋភាពនៃស្ថានភាពរស់នៅ របស់ពួកគេ ប្រកបដោយនិរន្តរភាព។ លោកថា ច្បាប់ស្តីពីកិច្ចការពារ និងលើកកម្ពស់សិទ្ធិជនពិការរបស់ព្រះរាជាណាចក្រកម្ពុជា ឆ្នាំ២០០៩ បានកំណត់អំពីគោលដៅ សម្រាប់ជនមានពិការភាព គឺការពារ សិទ្ធិ និងសេរីភាព ការពារផល ប្រយោជន៍ ទប់ស្កាត់កាត់ការរើសអើង និងការស្តារកាយ សម្បទា ចិត្តសង្គម សតិបញ្ញា វិជ្ជាជីវ : ដើម្បីធានាលទ្ធភាពការចូលរួមរបស់ជនមានពិការភាព ដោយស្មើភាព និងពេញលេញ ក្នុងរាល់សកម្មភាពសេដ្ឋកិច្ចសង្គម។ លោកបណ្ឌិត បានបន្តថា រាជរដ្ឋាភិបាលកម្ពុជាអាណត្ដិមុនៗ និងអាណត្ដិទី៧នេះ បាននិងកំពុងយកចិត្តទុកដាក់ខ្ពស់ លើការអនុវត្តគោលនយោបាយ គោលការណ៍ជាតិ និងអន្តរជាតិ ដើម្បីធានាការទទួល បាននូវសេវាសុខភាព ប្រកបដោយគុណភាព សុវត្ថិភាព និងសមធម៌ សម្រាប់ប្រជាជនគ្រប់រូប ទាំងបុរសស្រ្តី ជនងាយរងគ្រោះ ជាពិសេសបងប្អូនជនពិការ សំដៅបង្កើត បរិយាកាសសង្គម ប្រកបដោយសុខមាលភាព សុខដុមរម្មនីយកម្ម ផលិតភាព និងវឌ្ឍនភាព។ លោកបានបន្ដទៀតថា នាពេលបច្ចុប្បន្ន អត្រាអ្នកលើសឈាម ទឹកនោមផ្អែម ជំងឺគ្រោះថ្នាក់សរសៃឈាមក្នុងខួរក្បាល របួសគ្រប់ប្រភេទ…-ល- មានការកើនឡើងជាលំដាប់។ បន្ទុកនៃជំងឺចំនួន៩ ក្នុងចំណោម បន្ទុកជំងឺ១០ប្រភេទ ដែលកើតជាញឹកញាប់ (លើកលែងជំងឺផ្លូវចិត្ត) ការព្យាបាល ពាក់ព័ន្ធនឹងវិធីសាស្រ្ត សល្យសាស្រ្ត ឬវះកាត់គ្រប់ឯកទេស និងគ្រប់ទម្រង់ នឹងអាចកាត់បន្ថយកម្រិតពិការភាពរបស់អ្នកជំងឺ។ សិក្ខាសាលាបណ្តុះបណ្តាលនាពេលនេះ បានផ្តល់ចំណេះដឹង ផ្លូវច្បាប់ និងជំនាញវិជ្ជាជីវៈ ហើយនិងក្រមសីលធម៌ ដល់វេជ្ជបណ្ឌិតនៃក្រុមការងារ បច្ចេកទេសសុខភាព ជនមាន ពិការភាព និងក្រុមប្រឹក្សាវាយតម្លៃ ប្រភេទ និងកម្រិតពិការភាព នៅមន្ទីរពេទ្យជាតិ និងមន្ទីរពេទ្យបង្អែករាជធានី ខេត្ត ដើម្បីវាយតម្លៃ ប្រភេទ និងកម្រិតពិការភាព។ អង្គសិក្ខាសាលាបានបញ្ចប់ដោយជោគជ័យ ដោយសិក្ខាកាមជាថ្នាក់ដឹកនាំដែលទទួលបានការ បណ្តុះបណ្តាលនេះ មានសមត្ថភាពក្នុងការផ្តល់វិញ្ញាបនប័ត្រ អំពីប្រភេទ និងកម្រិតពិការភាព ប្រកបដោយជំនាញ វិជ្ជាជីវ: និងក្រមសីលធម៌ ជូនអ្នកជំងឺ និងតាមការស្នើសុំរបស់បងប្អូនមានពិការភាព ដើម្បីយកទៅប្រើប្រាស់ក្នុងក្របខណ្ឌដូចជាប្រឡង យកប័ណ្ណបើកបរ ឬអត្ថប្រយោជន៍ សង្គមផ្សេងៗទៀត ស្របតាមច្បាប់ ជាធរមាននៃព្រះរាជាណាចក្រកម្ពុជា៕	2024-01-25T20:52:00+07:00	freshnewsasia.com	https://m.freshnewsasia.com/index.php/en/localnews/326421-2024-01-25-06-52-22.html
3de12ee3-88c1-4cb6-a6e5-eccd4cd8d850	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ៤នាក់ (Vidoe inside)	ក្រសួងសុខាភិបាល នៅថ្ងៃទី២៥ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ៤នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៥ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៧១នាក់, អ្នកជាសះស្បើយសរុបចំនួន ១៣៦,០០៥នាក់, ស្លាប់សរុបចំនួន ៣,០៥៦នាក់៕	2024-01-25T19:48:00+07:00	freshnewsasia.com	https://m.freshnewsasia.com/index.php/en/localnews/326414-2024-01-25-05-48-10.html
69513950-1a74-40c6-87d8-8ac20fce4747	ក្រសួងសាធារណការ ផ្សព្វផ្សាយចំណេះដឹងមេរោគអេដស៍ និងជំងឺអេស៍ ផលប៉ះពាល់គ្រឿងញៀន ដល់មន្ត្រីបម្រើការ ក្នុងមន្ទីរសាធារណការ ខេត្ដកំពង់ស្ពឺ	គណៈកម្មាធិការប្រយុទ្ធនឹងជំងឺអេដស៍ ដឹកនាំដោយលោក សេន ស៊ីហ៊ត់ រដ្ឋលេខាធិការ និងជាប្រធានលេខាធិការដ្ឋានអេដស៍ និងគ្រឿងញៀន នៃក្រសួងសាធារណការ និងដឹកជញ្ជូន សហការជាមួយ មន្ទីរសាធារណការ និងដឹកជញ្ជូនខេត្តកំពង់ស្ពឺ នាព្រឹកថ្ងៃទី២៥ ខែមករា ឆ្នាំ២០២៤ បានរៀបចំកម្មវិធីផ្សព្វផ្សាយ អប់រំមេរោគអេដស៍ និងជំងឺអេដស៍ និងសកម្មភាពចូលរួមយុទ្ធនាការ ប្រយុទ្ធប្រឆាំងគ្រឿងញៀនខុសច្បាប់ ព្រមទាំងសុវត្ថិភាពចរាចរណ៍ ជូនដល់មន្ត្រីក្នុងអង្គភាព ប្រមាណជិត១០០នាក់។ លោក សេន ស៊ីហ៊ត់ បានលើកឡើងថា ការអប់រំផ្សព្វផ្សាយចែករំលែកនូវចំណេះដឹងទាក់ទងសុខភាព សាធារណៈ ជូនដល់មន្ត្រីរាជការ មន្ត្រីជាប់កិច្ចសន្យាទាំងអស់ នៃមន្ទីរសាធារណការ និងដឹកជញ្ជូនខេត្តកំពង់ស្ពឺ ឲ្យពួកគាត់បានជ្រួតជ្រាបបន្ថែមកាន់តែច្បាស់អំពីមេរោគអេដស៍ និងផលប៉ះពាល់ពីការប្រើប្រាស់គ្រឿងញៀនខុសច្បាប់ ដើម្បីបានជាពុទ្ធិសម្រាប់អប់រំ ផ្សព្វផ្សាយបន្តក្នុងន័យ ទប់ស្កាត់ឬបង្ការការរាលដាល នៃមេរោគអេដស៍ ក៏ដូចជាបញ្ហាគ្រឿងញៀនខុសច្បាប់ ដែលជាសត្រូវនឹងការអភិវឌ្ឍប្រទេសជាតិ។ លោករដ្ឋលេខាធិការ បានបន្តថា ការបង្ការ និងទប់ស្កាត់ការរាលដាល នៃមេរោគអេដស៍ ព្រមទាំងការប្រយុទ្ធប្រឆាំងនឹងគ្រឿងញៀនខុសច្បាប់ ជាកាតព្វកិច្ចរបស់យើងគ្រប់ៗរូប ត្រូវចូលរួមចំណែកអប់រំ ផ្សព្វផ្សាយបន្តជាប្រចាំ ដល់ក្រុមគ្រួសារ បងប្អូនប្រជាជនឲ្យមានការប្រុងប្រយ័ត្នខ្ពស់ និងយល់កាន់តែច្បាស់ពីផលប៉ះពាល់ ដែលបណ្ដាលមកពីការប្រព្រឹត្តអំពើទាំងនោះ ធ្វើឲ្យមានការលំបាកដល់គ្រួសារ និងសង្គមជាតិទាំងមូលផងដែរ។ លោក ស៊ូ សុន្ទរ៉ា ប្រធានមន្ទីរសាធារណៈការ និងដឹកជញ្ជូន ខេត្តកំពង់ស្ពឺ បានឲ្យដឹងថា ជងឺអេដស៍ និងគ្រឿងញៀន បានប៉ះពាល់យ៉ាងធ្ងន់ធ្ងរដល់ដំណើរការអភិវឌ្ឍសដ្ឋកិច្ចជាតិ ព្រោះវាបានធ្វើឲ្យបាត់បង់ ធនធានមនុស្ស សង្គមគ្រួសារជួបការលំបាក បង្កើនភាពក្រីក្រ និងអំពើហិង្សារគ្រប់រូបភាព។ ដូចនេះ ដើម្បីបង្ការ និងទប់ស្កាត់ការរាលដាលមេរោគអេដស៍ និងការប្រើប្រាស់គ្រឿងញៀន ខុសច្បាប់ មន្ទីរសាធារណការ និងដឹកជញ្ជូន បានអនុវត្តតាមការណែនាំរបស់លេខាធិការដ្ឋានអេដស៍ និងគ្រឿងញៀនខុសច្បាប់ នៃក្រសួងសាធារណការ និងដឹកជញ្ជូន ជាប្រចាំ។ លោកប្រធានមន្ទីរ បានបញ្ជាក់ថា មន្ទីរបានបែងចែកក្រុមការងារផ្សព្វផ្សាយជាបីក្រុម៖ ការអប់រំ ផ្សព្វផ្សាយជាប្រចាំនៅស្ថានីយជញ្ជីងថ្លឹងរថយន្តទាំងពីរ (ផ្លូវជាតិលេខ៤និង៥១), ក្រុមការងារសុវត្ថិភាពចរាចរណ៍ ផ្លូវគោករបស់មន្ទីរ តែងបញ្ជៀបអំពីមេរោគអេដស៍ និងឥទ្ធពល នៃគ្រឿងញៀនខុសច្បាប់ នៅគ្រប់ពេលចុះអប់រំ ផ្សព្វផ្សាយច្បាប់ស្ដីពីចរាចរណ៍ផ្លូវគោក តាម ទីប្រជុំជន ឬទីសាធារណៈ តាមគ្រឹះស្ថានសិក្សា ឧត្តមសិក្សា រោងចក្រ និងកន្លែងទទួលសេវាសាធារណៈ នៅមន្ទីរសាធារណការ និងដឹកជញ្ជូន។ ជាក់ស្ដែងក្នុងឆ្នាំ២០២៣ ក្រុមការងាររបស់មន្ទីរ បានចុះអប់រំ ផ្សព្វផ្សាយសរុបចំនួន ៣០៤ លើក មានអ្នកចូលរួមសរុបចំនួន ៣០,៧៦៥នាក់ ស្រី ៨,៧៨០នាក់៕	2024-01-25T19:47:00+07:00	freshnewsasia.com	https://m.freshnewsasia.com/index.php/en/localnews/326413-2024-01-25-05-47-41.html
9d08f658-7b1b-4be8-bc51-14c891e381d5	រដ្ឋបាលរាជធានីភ្នំពេញ បើកកិច្ចប្រជុំផ្សព្វផ្សាយការកែសម្រួលទំហំប្រាក់ឧបត្ថម្ភ សម្រាប់កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ១៩	រដ្ឋបាលរាជធានីភ្នំពេញ នៅព្រឹកថ្ងៃទី២៥ ខែមករា ឆ្នាំ២០២៤ បានបើកកិច្ចប្រជុំផ្សព្វផ្សាយ ការកែសម្រួលទំហំប្រាក់ឧបត្ថម្ភ សម្រាប់កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ១៩។ កិច្ចប្រជុំនេះធ្វើឡើងក្នុងគោលបំណងផ្សព្វផ្សាយពីទំហំឧបត្ថម្ភថ្មី និងការបើកផ្តល់របស់កម្មវិធីដល់តួអង្គប្រតិបត្តិករតាមឃុំ សង្កាត់ អ្នកទទួលបន្ទុកកម្មវិធីឃុំ-សង្កាត់ក្នុង ក្របខ័ណ្ឌទូទាំងរាជធានីភ្នំពេញ ដើម្បីបន្តផ្សព្វផ្សាយទៅដល់មេភូមិ អនុភូមិ និងសមាជិកភូមិសម្រាប់បន្ត ផ្សព្វផ្សាយតាមខ្នងផ្ទះគ្រួសារកំពុងទទួលផល ឱ្យយល់ច្បាស់ពីទំហំប្រាក់ឧបត្ថម្ភថ្មីនេះ ជៀសវាងមានការយល់ច្រឡំណាមួយ។ យោងតាមអនុក្រឹត្យ លេខ៣៧១ អនក្រ.បក ស្តីពីការកែសម្រួលអនុក្រឹត្យលេខ៨៨ អនក្រ. ចុះថ្ងៃទី១២ ខែមិថុនា ឆ្នាំ២០២០ ស្តីពីការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រុយទ្ឋនឹងជំងឺកូវីដ១៩, លោកស្រី មុំ ចាន់ដានី ប្រធានមន្ទីរសង្គមកិច្ច អតីតយុទ្ធជន និងយុវនីតិសម្បទារាជធានីភ្នំពេញ បានលើកឡើងថា ដើម្បីទទួលបានអត្ថប្រយោជន៍ និងប័ណ្ណសម្រាប់សម្គាល់ជនមានពិការភាព ក្នុងកម្មវិធីជាតិជំនួយសង្គមជាសាច់ប្រាក់ ចាប់តាំងចាប់ពីចាប់ផ្តើមកម្មវិធីរហូតដល់ថ្ងៃទី១៥ ខែធ្នូ ឆ្នាំ២០២៣ តាមបណ្ដាសង្កាត់ទាំង១០៥ ក្នុងរាជធានីភ្នំពេញ។ រាជរដ្ឋាភិបាលកម្ពុជា នីតិកាលទី៧ ក្រោមការដឹកនាំប្រកបដោយគតិបណ្ឌិតរបស់សម្តេចធិបតី ហ៊ុន ម៉ាណែត នាយករដ្ឋមន្ត្រីនៃកម្ពុជា នាពេលថ្មីៗនេះ ក៏បានប្រកាសដាក់ឱ្យអនុវត្តកម្មវិធីជាតិជំនួយសង្គមផ្នែកបណ្តុះបណ្តាលវិជ្ជាជីវៈ និងបច្ចេកទេសសម្រាប់យុវជន មកពីគ្រួសារក្រីក្រ និងគ្រួសារងាយរងហានិភ័យដោយចាប់អនុវត្តនៅថ្ងៃទី១៤ ខែវិច្ឆិកា ឆ្នាំ២០២៣ ផងដែរ។ ដោយផ្អែកលើភាពប្រសើរឡើងនូវស្ថានភាពនៃជំងឺកូវីដ១៩ និងការដាក់ឱ្យអនុវត្តកម្មវិធីជាតិជំនួយសង្គម ក្នុងកញ្ចប់គ្រួសារ ដែលជាកម្មវិធីជំនួយសង្គមមានលក្ខណៈអចិន្ត្រៃយ៍ និងប្រក្រតី ហើយគ្រោងនឹងដាក់ឱ្យអនុវត្តនៅក្នុងខែមេសា ឆ្នាំ២០២៤ ដើម្បីបន្តការគាំទ្រដល់គ្រួសារមានបណ្ណសមធម៌ និងដើម្បីអនុវត្តយុទ្ធសាស្រ្តចាកចេញ រាជរដ្ឋាភិបាលបានដាក់ចេញអនុក្រឹត្យលេខ៣៧១ អនក្រ.បក ចុះថ្ងៃទី២៩ ខែធ្នូ ឆ្នាំ២០២៣ ស្តីពីការកែសម្រួលអនុក្រឹត្យលេខ៨៨ អនក្រ.បក ចុះថ្ងៃទី១២ ខែមិថុនា ឆ្នាំ២០២០ ស្តីពីការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ១៩ ដោយផ្ដល់ប្រាក់ឧបត្ថម្ភចាប់ពីខែមករា រហូតដល់ខែមីនា ឆ្នាំ២០២៤ តាមទំហំប្រាក់ឧបត្ថម្ភថ្មី ស្របតាមអនុក្រឹត្យថ្មី លេខ៣៧១នេះ។ ក្នុងនាមរដ្ឋបាលរាជធានីភ្នំពេញ លោកស្រី សក់ ចិន្តារី នាយករងរដ្ឋបាលរាជធានីភ្នំពេញ បានស្នើសុំដល់រដ្ឋបាលខណ្ឌ ផ្តល់ការគាំទ្រ និងសម្របសម្រួលដល់រដ្ឋបាលសង្កាត់ ដោយកំណត់ចាប់ពីថ្ងៃបើកប្រាក់ឧបត្ថម្ភជុំទី១៥ លើកទី៤៣ ដែលត្រូវនឹងថ្ងៃ២៥ ខែមករា ឆ្នាំ២០២៤នេះតទៅ ក្នុងក្របខណ្ឌទូទាំងរាជធានីភ្នំពេញ ដើម្បីរៀបចំប្រជុំការកែសម្រួលទំហំ ទឹកប្រាក់ឧបត្ថម្ភថ្មី សម្រាប់កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធ នឹងជំងឺកូវីដ១៩ ដល់មេភូមិ អនុភូមិ និងសមាជិកភូមិដើម្បីធ្វើការផ្សព្វផ្សាយបន្តតាមខ្នងផ្ទះអ្នកទទួលផល។ លោកស្រីបានបញ្ជាក់ថា មូលនិធិជាតិជំនួយសង្គម ដែលមានសមត្ថកិច្ចជាប្រតិបត្តិកររបស់ក្រសួងសង្គមកិច្ច អតីតយុទ្ធជន និងយុវនីតិសម្បទាបាននឹងកំពុងអនុវត្តកម្មវិធីជាតិជំនួយសង្គម ហើយកម្មវិធីជាតិជំនួយសង្គម ដែលបានលើកឡើងក្នុងពេលនេះ គឺកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធ នឹងជំងឺកូវីដ១៩ ដែលរាជរដ្ឋាភិបាលបានដាក់ឱ្យអនុវត្តតាំងពីខែមិថុនា ឆ្នាំ២០២០មក ក្នុងគោលបំណងផ្តល់កិច្ចគាំពារ ដើម្បីរក្សាលំនឹងជីវភាពរស់នៅសម្រាប់គ្រួសារក្រីក្រ និងងាយរងគ្រោះនៅក្នុងអំឡុងពេលប្រយុទ្ធនឹងជំងឺកូវីដ១៩ ហើយបានកំណត់យកថ្ងៃទី២៥ នៃរៀងរាល់ខែជាថ្ងៃបើកប្រាក់ឧបត្ថម្ភប្រចាំខែ។ សម្រាប់រាជធានីភ្នំពេញ គិតមកដល់បច្ចុប្បន្នការបើកផ្ដល់ស្ថិតិក្នុងជុំទី១៥ លើកទី៤២ ដែលមានគ្រួសារទទួលផល សរុបចំនួន៣៣ ៩៥០គ្រួសារ រាជរដ្ឋាភិបាលបានចំណាយទឹកប្រាក់សរុបចំនួន ២៨៤,៨៥៤,១៣៦រៀល ស្មើនឹង ៧០,០២៣,១៤០ដុល្លារអាមេរិក)៕	2024-01-25T18:57:00+07:00	freshnewsasia.com	https://m.freshnewsasia.com/index.php/en/localnews/326404-2024-01-25-04-57-55.html
c074fe15-31ab-44de-bc07-f9d33ef5d5a9	ពលរដ្ឋ ត្រូវប្រុងប្រយ័ត្ន ក្នុងការប្រើប្រាស់វ៉ាក់សាំង បង្ការជំងឺគ្រុនឈាម ដែលពុំទាន់ បានការទទួលស្គាល់ពីអង្គការ សុខភាពពិភពលោក	តាមសេចក្តីប្រកាសរបស់ក្រសួងសុខាភិបាល នាថ្ងៃទី២៤ មករា បានឲ្យដឹងថា បច្ចុប្បន្ននេះ មានបណ្ដាញទំនាក់ទំនងសង្គម និងបុគ្គលមួយចំនួន កំពុងធ្វើការផ្សព្វផ្សាយឱ្យប្រើប្រាស់ វ៉ាក់សាំងបង្ការជំងឺឈាមឈ្មោះ Qdenga ។ ក្រសួងសុខាភិបាល ក៏បានបញ្ជាក់ទៀតថា បច្ចុប្បន្ននេះ វ៉ាក់សាំងបង្ការជំងឺ គ្រុនឈាមឈ្មោះ Qdenga កំពុងស្ថិតក្នុង ដំណាក់ កាលសិក្សាទី ៣ នៃដំណាក់កាលសិក្សាសរុបទាំង ៤ នៅឡើយ។ ទន្ទឹមនឹងនេះ អង្គការសុខភាពពិភពលោក (WHO) និង នាយកដ្ឋានចំណីអាហារ និងឱសថសហរដ្ឋអាមេរិក (FDA ) ក៏មិនទាន់ទទួល ស្គាល់វ៉ាក់សាំង Qdenga នៅឡើយដែរ។ ក្នុងខណៈនេះអង្គការសុខភាពពិភពលោក (WHO) ក៏បានព្រមានអំពីការប្រើប្រាស់ Qdenga ចំពោះអ្នកមិនធ្លាប់កើតជំងឺគ្រុនឈាមកន្លងមក វ៉ាក់សាំងនេះដើរតួនាទីជាការចម្លងជំងឺគ្រុនឈាមលើកទី១ ហើយនៅពេលបុគ្គលនេះកើតជំងឺគ្រុនឈាមម្ដងទៀត វាក្លាយទៅជាការកើតជំងឺគ្រុនឈាមលើកទី២ ដែលអាចនឹងវិវត្តទៅរកជំងឺគ្រុនឈាមធ្ងន់ធ្ងរ ។ បច្ចុប្បន្ននេះ វ៉ាក់សាំងបង្ការជំងឺគ្រុនឈាមឈ្មោះ adenga មិនទាន់ត្រូវបានចុះបញ្ចិកា នៅក្នុងប្រទេសកម្ពុជានៅឡើយ។ ទន្ទឹមនឹងនោះក្រសួងសុខាភិបាល បានអំពាវនាវដល់សាធារណជន ស្វែងយល់ និងបន្តការយកចិត្តទុកដាក់ក្នុង ការថែទាំសុខភាពដោយមធ្យោបាយសមស្រប ដែលមានការអនុញ្ញាត ដោយក្រសួងសុខាភិបាល។ ជាមួយគ្នានេះ ដើម្បីបង្ការការចម្លងជំងឺគ្រុនឈាម ក្រសួង សុខាភិបាល សូមអំពាវនាវដល់សាធារណជន រួមទាំងអាជ្ញាធរមូលដ្ឋាន ត្រូវសកម្មចូលរួមកម្ចាត់ដង្កូវ ទឹកនៅតាមទីកន្លែង ដែលមានទឹកដក់ ដូចជា សំបកកង់ឡាន ម៉ូតូ ពាង សំបកដប កំប៉ុង ត្រឡោកដូង និងវត្ថុដក់ទឹកផ្សេងទៀត។ ក្នុងករណីមានរោគសញ្ញាក្តៅខ្លួនខ្លាំងភ្លាមៗ ត្រូវប្រញាប់នាំអ្នកជំងឺទៅរកសេវាពិនិត្យ និងព្យាបាលនៅតាមណ្ឌលសុខភាព ឬមន្ទីរពេទ្យ ដែលនៅជិតបំផុត ជាបន្ទាន់៕	2024-01-25T16:09:00+07:00	dap-news.com	https://dap-news.com/national/2024/01/25/388793/
f637056e-246a-47ef-8a42-bd26e0e66da4	ក្រសួងសុខាភិបាល ប្រាប់ឱ្យប្រជាពលរដ្ឋ ប្រុងប្រយ័ត្នក្នុងការប្រើប្រាស់វ៉ាក់សាំងបង្ការជំងឺគ្រុនឈាម ដែលពុំទាន់បានការទទួលស្គាល់ ពីអង្គការសុខភាពពិភពលោក (Vidoe inside)	ក្រសួងសុខាភិបាល នៅព្រឹកថ្ងៃទី២៥ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មានថ្មីមួយ ដោយប្រកាសឱ្យបងប្អូនប្រជាពលរដ្ឋ ប្រុងប្រយ័ត្ន ក្នុងការប្រើប្រាស់វ៉ាក់សាំងបង្ការជំងឺគ្រុនឈាម ដែលពុំទាន់បានការទទួលស្គាល់ពីអង្គការសុខភាពពិភពលោក។ តាមសេចក្តីប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅព្រឹកថ្ងៃទី២៥ ខែមករា ឆ្នាំ២០២៤នេះ បានឲ្យដឹងថា ការប្រកាសដូច្នេះ ដោយសារបច្ចុប្បន្ននេះ មានបណ្ដាញទំនាក់ទំនងសង្គម និងបុគ្គលមួយចំនួន កំពុងធ្វើការផ្សព្វផ្សាយឱ្យប្រើប្រាស់វ៉ាក់សាំងបង្ការជំងឺឈាមឈ្មោះ Qdenga ។ ក្រសួងសុខាភិបាល ក៏បានបញ្ជាក់ទៀតថា បច្ចុប្បន្ននេះ វ៉ាក់សាំងបង្ការជំងឺគ្រុនឈាមឈ្មោះ Qdenga កំពុងស្ថិតក្នុងដំណាក់កាលសិក្សាទី ៣ នៃដំណាក់កាលសិក្សាសរុបទាំង ៤ នៅឡើយ។ ទន្ទឹមនឹងនេះ អង្គការសុខភាពពិភពលោក (WHO) និងនាយកដ្ឋានចំណីអាហារ និងឱសថសហរដ្ឋអាមេរិក (FDA ) ក៏មិនទាន់ទទួលស្គាល់វ៉ាក់សាំង Qdenga នៅឡើយដែរ។ ក្នុងខណៈនេះអង្គការសុខភាពពិភពលោក (WHO) ក៏បានព្រមានអំពីការប្រើប្រាស់ Qdenga ចំពោះអ្នកមិនធ្លាប់កើតជំងឺគ្រុនឈាមកន្លងមក វ៉ាក់សាំងនេះដើរតួនាទីជាការចម្លងជំងឺគ្រុនឈាមលើកទី១ ហើយនៅពេលបុគ្គលនេះកើតជំងឺគ្រុនឈាមម្ដងទៀត វាក្លាយទៅជាការកើតជំងឺគ្រុនឈាមលើកទី២ ដែលអាចនឹងវិវត្តទៅរកជំងឺគ្រុនឈាមធ្ងន់ធ្ងរ។ បច្ចុប្បន្ននេះ វ៉ាក់សាំងបង្ការជំងឺគ្រុនឈាមឈ្មោះ adenga មិនទាន់ត្រូវបានចុះបញ្ចិកានៅក្នុងប្រទេសកម្ពុជានៅឡើយ។ ទន្ទឹមនឹងនោះក្រសួងសុខាភិបាលបានអំពាវនាវដល់សាធារណជន ស្វែងយល់ និងបន្តការយកចិត្តទុកដាក់ក្នុងការថែទាំសុខភាពដោយមធ្យោបាយសមស្របដែលមានការអនុញ្ញាតដោយក្រសួងសុខាភិបាល។ ជាមួយគ្នានេះ ដើម្បីបង្ការការចម្លងជំងឺគ្រុនឈាម ក្រសួងសុខាភិបាល សូមអំពាវនាវដល់សាធារណជន រួមទាំងអាជ្ញាធរមូលដ្ឋាន ត្រូវសកម្មចូលរួមកម្ចាត់ដង្កូវទឹកនៅតាមទីកន្លែង ដែលមានទឹកដក់ ដូចជា សំបកកង់ឡាន ម៉ូតូ ពាង សំបកដប កំប៉ុង ត្រឡោកដូង និងវត្ថុដក់ទឹកផ្សេងទៀត។ ក្នុងករណីមានរោគសញ្ញាក្តៅខ្លួនខ្លាំងភ្លាមៗ ត្រូវប្រញាប់នាំអ្នកជំងឺទៅរកសេវាពិនិត្យ និងព្យាបាលនៅតាមណ្ឌលសុខភាព ឬមន្ទីរពេទ្យ ដែលនៅជិតបំផុត ជាបន្ទាន់៕	2024-01-25T14:24:00+07:00	freshnewsasia.com	https://m.freshnewsasia.com/index.php/en/localnews/326380-2024-01-25-00-24-46.html
09f0223a-9816-424c-b1d9-6961a1b464d1	ក្រសួងសុខាភិបាល ប្រកាសឲ្យប្រុងប្រយ័ត្ន ក្នុងការប្រើប្រាស់វ៉ាក់សាំងបង្ការជំងឺគ្រុនឈាម ដែលពុំទាន់បានការទទួលស្គាល់ ពីអង្គការសុខភាពពិភពលោក	រាជធានីភ្នំអាពេញ ៖ នៅថ្ងៃទី២៤ ខែមករា ឆ្នាំ២០២៤ ក្រសួងសុខាភិបាលបានចេញសេចក្តីប្រកាសព័ត៌មាន ស្តីពី ការប្រុងប្រយ័ត្នក្នុងការប្រើប្រាស់វ៉ាក់សាំងបង្ការជំងឺគ្រុនឈាម ដែលពុំទាន់បានការទទួលស្គាល់ពីអង្គការសុខភាពពិភពលោក។ ក្រសួងសុខាភិបាល សូមជម្រាបជូនដល់សាធារណជនទាំងអស់មេត្តាជ្រាបថា បច្ចុប្បន្ននេះ មានបណ្តាញទំនាក់ទំនងសង្គម និងបុគ្គលមួយចំនួន កំពុងធ្វើការផ្សព្វផ្សាយឱ្យប្រើប្រាស់វ៉ាក់សាំងបង្ការជំងឺ គ្រុនឈាមឈ្មោះ Qdenga ។ ក្រសួងសុខាភិបាល សូមបញ្ជាក់ថា បច្ចុប្បន្ននេះ វ៉ាក់សាំងបង្ការជំងឺគ្រុនឈាម ឈ្មោះ Qdenga កំពុងស្ថិតក្នុងដំណាក់កាលសិក្សាទី ៣ នៃដំណាក់កាលសិក្សាសរុបទាំង ៤ នៅឡើយ។ ទន្ទឹមនឹងនេះ អង្គការសុខភាពពិភពលោក (WHO) និងនាយកដ្ឋានចំណីអាហារ និងឱសថសហរដ្ឋអាមេរិក (FDA ) ក៏មិនទាន់ទទួលស្គាល់វ៉ាក់សាំង Qdenga នៅឡើយដែរ។ ក្នុងខណៈនេះអង្គការសុខភាពពិភពលោក (WHO) ក៏បានព្រមានអំពីការប្រើប្រាស់ adenga ចំពោះអ្នកមិនធ្លាប់កើតជំងឺគ្រុនឈាមកន្លងមក វ៉ាក់សាំងនេះដើរតួនាទីជាការចម្លងជំងឺគ្រុនឈាមលើកទី១ ហើយនៅពេលបុគ្គលនេះកើតជំងឺគ្រុនឈាម ម្ដងទៀត វាក្លាយទៅជាការកើតជំងឺគ្រុនឈាមលើកទី២ ដែលអាចនឹងវិវត្តទៅរកជំងឺគ្រុនឈាមធ្ងន់ធ្ងរ។ បច្ចុប្បន្ននេះ វ៉ាក់សាំងបង្ការជំងឺគ្រុនឈាមឈ្មោះ adenga មិនទាន់ត្រូវបានចុះបញ្ចិកានៅក្នុង ប្រទេសកម្ពុជានៅឡើយ។ ក្រសួងសុខាភិបាលសូមអំពាវនាវដល់សាធារណជន ស្វែងយល់ និងបន្តការ យកចិត្តទុកដាក់ក្នុងការថែទាំសុខភាពដោយមធ្យោបាយសមស្របដែលមានការអនុញ្ញាតដោយក្រសួងសុខាភិបាល។ ជាមួយគ្នានេះ ដើម្បីបង្ការការចម្លងជំងឺគ្រុនឈាម ក្រសួងសុខាភិបាល សូមអំពាវនាវដល់ សាធារណជន រួមទាំងអាជ្ញាធរមូលដ្ឋាន ត្រូវសកម្មចូលរួមកម្ចាត់ដង្កូវទឹកនៅតាមទីកន្លែង ដែលមានទឹកដក់ ដូចជា សំបកកង់ឡាន ម៉ូតូ ពាំង សំបកដប កំប៉ុង ត្រឡោកដូង និងវត្ថុដក់ទឹកផ្សេងទៀត។ ក្នុងករណីមានរោគសញ្ញាក្តៅខ្លួនខ្លាំងភ្លាមៗ ត្រូវប្រញាប់នាំអ្នកជំងឺទៅរកសេវាពិនិត្យ និងព្យាបាលនៅតាមមណ្ឌលសុខភាព ឬ មន្ទីរពេទ្យ ដែលនៅជិតបំផុត ជាបន្ទាន់៕ រក្សាសិទ្ធដោយ ៖ សុទ្ធលី	2024-01-25T08:58:35+07:00	cen.com.kh	https://cen.com.kh/archives/730931.html
d4b8a17d-812a-45d0-b88f-51876f34e2d8	ក្រសួងសុខាភិបាលរកឃើញជំងឺអុតស្វាករណីថ្មីទី៤	ក្រសួងសុខាភិបាលបានប្រកាសថា កម្ពុជារកឃើញជំងឺអុតស្វាបន្ថែមមួយករណីទៀតលើបុរសម្នាក់កាលពីថ្ងៃអង្គារ ដែលករណីថ្មីនេះធ្វើឱ្យជំងឺអុតស្វាកើនដល់បួនករណី។ សេចក្ដីប្រកាសរបស់ក្រសួងសុខាភិបាលពីម្សិលមិញ បានឱ្យដឹងថា បុរសម្នាក់នោះមានវិជ្ជមានវីរុសអុតស្វា បន្ទាប់ពីលទ្ធផលតេស្ដបញ្ជាក់ដោយវិទ្យាស្ថានជាតិសុខភាពសាធារណៈកាលពីថ្ងៃអង្គរ។ បច្ចុប្បន្នអ្នកជំងឺកំពុងព្យាបាលយ៉ាងត្រូវត្រឹមនៅមន្ទីរពេទ្យមួយកន្លែង ប៉ុន្តែក្រសួងមិនបានបញ្ជាក់ពីអត្តសញ្ញាណអ្នកជំងឺនោះទេ។ ក្រសួងសុខាភិបាលបានក្រើនរំលឹកជាថ្មីដល់ប្រជាពលរដ្ឋត្រូវមានស្មារតីយកចិត្តទុកដាក់និងប្រុងប្រយ័ត្នខ្ពស់ ដើម្បីបង្ការការចម្លងជំងឺអុតស្វាយតាមការឈ្វេងយល់ពីរបៀបដែលវាឆ្លងនិងត្រូវអនុវត្តវិធានការបង្ការនានាដែលក្រសួងសុខាភិបាលបានណែនាំ។ លោក កុយ វ៉ាន់នី អ្នកនាំពាក្យក្រសួងសុខាភិបាលមិនបានបញ្ជាក់ពីអត្តសញ្ញាណអ្នកជំងឺឡើយ ដោយលោកបានលើកឡើងថា អ្នកជំងឺត្រូវបានព្យាបាលយ៉ាងល្អនិងស្ថិតក្នុងស្ថានភាពល្អ។ លោកនិយាយថា៖ «មិនមានស្ថានភាពសុខភាពគួរឱ្យព្រួយបារម្ភទេនៅពេលនេះ»។ លោកវេជ្ជបណ្ឌិត គួច ម៉េងលី អ្នកជំនាញសុខភាពសាធារណៈដ៏ល្បី បានសម្ដែងការព្រួយបារម្ភចំពោះការរកឃើញករណីជំងឺអុតស្វានៅសហគមន៍ក្នុងរាជធានីភ្នំពេញ ដោយលោកបានលើកឡើងថា ជំងឺនេះកម្រកើតមានណាស់នៅកម្ពុជា។ លោកថា ទោះនៅកម្ពុជាមិនទាន់មានករណីស្លាប់ដោយសារជំងឺអុតស្វា ប៉ុន្តែគ្រប់គ្នាគួរតែមានការប្រុងប្រយ័ត្នខ្ពស់ ជាពិសេសត្រូវបង្ការការចម្លងរីករាលដាលក្នុងសហគមន៍ ពីព្រោះវីរុសអុតស្វាឆ្លងតាមការរួមភេទ ការដកដង្ហើម និងតាមប៉ះពាល់ទឹករម្អិលចេញពីខ្លួនប្រាណរបស់អ្នកជំងឺអុតស្វា។ លោកបានលើកឡើងថា ជំងឺនេះក៏អាចចាក់វ៉ាក់សាំងការពារបានដែរ។ ប្រសិនបីជំងឺនេះផ្ទុះខ្លាំងក្នុងសហគមន៍ ក្រសួងនឹងប្រកាសពីការចាក់វ៉ាក់សាំងការពារវីរុសអុតស្វាជាមិនខាន។ លោកថា៖ «នៅប្រទេសយើងមិនទាន់មានករណីស្លាប់ដោយសារជំងឺនេះទេ ប៉ុន្តែវាអាចមានករណីស្លាប់នៅប្រទេសផ្សេងៗ។ អ្វីដែលសំខាន់បំផុត អ្នកជំងឺអុតស្វាអាចប៉ះពាល់ដល់ការរលាកស្រោមខួរក្បាលដែលអាចប៉ះពាល់ដល់ជីវិត ប៉ុន្តែវាជាករណីកម្រ»។ លោកបន្ថែមថា៖ «ក្នុងរយៈពេលពីពីរទៅបួនសប្ដាហ៍ អ្នកកើតជំងឺនេះនឹងជាសះស្បើយវិញដោយខ្លួនឯង។ វាអត់ត្រូវការព្យាបាលទេគ្រាន់តែយើងត្រូវរងការឈឺចាប់នូវរោគសញ្ញារបស់វា»។ កម្ពុជាបានរាយការណ៍ពីករណីអ្នកជំងឺអុតស្វាម្នាក់ជាបុរសជនជាតិនីហ្សេរីយ៉ាម្នាក់ចូលក្នុងប្រទេសជាលើកដំបូងកាលពីពីថ្ងៃទី២៣ ខែកក្កដា ឆ្នាំ២០២២ បន្ទាប់ពីបុរសជនជាតិនីហ្សេរីយ៉ារូបនោះបានរត់គេចពីប្រទេសថៃចូលមកកម្ពុជា ហើយបានស្នាក់នៅផ្ទះសំណាក់មួយក្នុងសង្កាត់ទួលទំពូង ខណ្ឌចំការមន រាជធានីភ្នំពេញ។ ក្រោយមកទៀត ក្រសួងសុខាភិបាលបានរកឃើញជំងឺអុតស្វាលើបុរសអាយុ២៨ឆ្នាំម្នាក់ ដែលរស់នៅភូមិប៉េសេ សង្កាត់ទឹកថ្លា ខណ្ឌសែនសុខ រាជធានីភ្នំពេញកាលពីដើមខែធ្នូ ឆ្នាំ២០២៣។ បុរសម្នាក់នោះត្រូវបានបញ្ជាក់ថា គាត់បានចាប់ផ្ដើមមានរោគសញ្ញានៅប្រដាប់ភេទ។ បន្ទាប់មកបានរាលដាលដល់កខាងស្តាំ ថ្ពាល់ កំភួនដៃ និងជើង។ ក្រុមឆ្លើយតបបន្ទាន់របស់ក្រសួងសុខាភិបាលសហការជាមួយអាជ្ញាធរ ដើម្បីអង្កេតស្រាវជ្រាវរកប្រភពចម្លង ក៏ដូចជាស្វែងរកករណីសង្ស័យនិងអ្នកប៉ះពាល់ដើម្បីទប់ស្កាត់ការចម្លងនៅក្នុងសហគមន៍ ព្រមទាំងធ្វើយុទ្ធនាការអប់រំសុខភាពដល់ពលរដ្ឋនៅក្នុងភូមិដែលបុរសមានជំងឺអុតស្វា។ ក្រសួងសុខាភិបាលបានបញ្ជាក់ថា វីរុសអុតស្វាឆ្លងពីមនុស្សទៅមនុស្សម្នាក់ទៀតតាមរយៈការរួមភេទជាមួយជំងឺអុតស្វា ក៏ដូចជាការប៉ះពាល់ផ្ទាល់កន្លែងមានដំបៅ ទឹកសារពាង្គកាយ ទឹកមាត់ និងការប៉ះពាល់ឬប្រើប្រាស់សម្ភារៈរបស់អ្នកជំងឺ។ ក្រសួងបន្តថា វាឆ្លងពីម្ដាយទៅកូនតាមរយៈទងសុកក្នុងកំលុងពេលឬក្រោយសម្រាលដោយការប៉ះពាល់ផ្ទាល់ជាមួយឪពុកម្ដាយមានជំងឺអុតស្វា។ ក្រសួងបានណែនាំពីវិធានការទប់ស្កាត់ជំងឺនេះថា ត្រូវអនុវត្តការរួមភេទដោយប្រើប្រាស់ស្រោមអនាម័យ។ ចៀសវាងប៉ះពាល់អ្នកមានរោគសញ្ញាជំងឺអុតស្វា ហាមប្រើប្រាស់សម្ភារៈជាមួយអ្នកជំងឺ៕	2024-01-25T07:00:00+07:00	khmertimeskh.com	https://www.khmertimeskh.com/501428551/%E1%9E%80%E1%9E%9A%E1%9E%9F%E1%9E%84%E1%9E%9F%E1%9E%81%E1%9E%97%E1%9E%94%E1%9E%9B%E1%9E%9A%E1%9E%80%E1%9E%83/
0858c669-3d1c-4bae-ae07-7d6cc458a858	ក្រសួងសុខាភិបាលកម្ពុជាប្រាប់សាធារណជនកុំឱ្យប្រើប្រាស់វ៉ាក់សាំងបង្ការជំងឺគ្រុនឈាម	ក្រសួងសុខាភិបាលកម្ពុជាបានអំពាវនាវដល់ប្រជាពលរដ្ឋឱ្យមានការប្រុងប្រយ័ត្នក្នុងការប្រើប្រាស់វ៉ាក់សាំងបង្ការជំងឺគ្រុនឈាម ព្រោះពុំមានវ៉ាក់សាំងបង្ការជំងឺគ្រុនឈាមណាដែលរដ្ឋាភិបាលកម្ពុជាបានអនុញ្ញាតឱ្យប្រើប្រាស់ឡើយ រហូតមកដល់ពេលនេះ។ នេះបើតាមសេចក្តីប្រកាសព័ត៌មានរបស់ក្រសួងសុខាភិបាល ចុះថ្ងៃទី ២៤ ខែមករា ឆ្នាំ ២០២៤។ ក្រសួងនេះបានឱ្យដឹងថា បច្ចុប្បន្ននេះ មានការផ្សព្វផ្សាយឱ្យប្រើប្រាស់វ៉ាក់សាំងបង្ការជំងឺគ្រុនឈាមឈ្មោះ Qdenga នៅលើបណ្ដាញសង្គម។ ក្រសួងបញ្ជាក់ថា វ៉ាក់សាំងឈ្មោះ Qdenga កំពុងស្ថិតក្នុងដំណាក់កាលសិក្សានៅឡើយ ហើយអង្គការសុខភាពពិភពលោក (WHO) ទីភ្នាក់ងារម្ហូបអាហារនិងឱសថ (FDA) សហរដ្ឋអាមេរិកមិនទាន់ទទួលស្គាល់ Qdenga នៅឡើយ។ បច្ចុប្បន្ននេះ វ៉ាក់សាំង Qdenga មិនទាន់ត្រូវបានចុះបញ្ជីការនៅក្នុងប្រទេសកម្ពុជាឡើយ។ ក្រសួងសុខាភិបាលបានអំពាវនាវដល់សាធារណជនស្វែងយល់និងបន្តការយកចិត្តទុកដាក់ក្នុងការថែទាំសុខភាព ដោយមធ្យោបាយសមស្របដែលមានការអនុញ្ញាតដោយក្រសួងសុខាភិបាល។ ដើម្បីបង្ការជំងឺគ្រុនឈាម ក្រសួងសុខាភិបាលបានអំពាវនាវដល់សាធារណជន រួមទាំងអាជ្ញាធរមូលដ្ឋាន ត្រូវមានសកម្មភាពចូលរួមកម្ចាត់ដង្កូវទឹកតាមទីកន្លែង ដែលមានទឹកដក់ ដូចជាសំបកកង់ឡាន សំបកកង់ម៉ូតូ ពាង សំបកដប កំប៉ុង ត្រឡោកដូង និងវត្ថុដក់ទឹកផ្សេងៗ។ ក្នុងករណីមានរោគសញ្ញាក្តៅខ្លួនខ្លាំងត្រូវប្រញាប់នាំអ្នកជំងឺទៅរកសេវាពិនិត្យ និងព្យាបាលនៅតាមមណ្ឌលសុខភាព ឬមន្ទីរពេទ្យដែលនៅជិតបំផុត៕	2024-01-25T07:00:00+07:00	khmer.voanews.com	https://khmer.voanews.com/a/ministry-of-health-calls-on-public-for-caution-in-using-of-qdenga-dengue-vaccine/7456593.html
134fed46-16cb-4853-90f4-0dd23dab68ff	អត្រាជក់បារីបានធ្លាក់ចុះនៅលើពិភពលោក ប៉ុន្តែអត្រាជក់បារីអេឡិចត្រូនិកបានកើនឡើង	ខណៈដែលទិន្នន័យថ្មីបង្ហាញថាការជក់បារីនៅទូទាំងពិភពលោកកំពុងធ្លាក់ចុះ អង្គការសុខភាពពិភពលោក (WHO) បានព្រមានថា ដំណឹងដ៏ល្អនេះកំពុងត្រូវបានបន្ទច់បង្អាក់ដោយសារការកើនឡើងគួរឱ្យព្រួយបារម្ភនៃការជក់បារីអេឡិចត្រូនិកនិងការប្រើឧបករណ៍ជក់បារីអេឡិចត្រូនិក ជាពិសេសក្នុងចំណោមកុមារ។ លោក Ruediger Krech ប្រធានផ្នែកលើកកម្ពស់សុខភាពនៅអង្គការសុខភាពពិភពលោក បាននិយាយថា៖ «វាជាការកើនឡើងគួរឱ្យព្រួយបារម្ភក្នុងរយៈពេល ៤ ទៅ ៥ ឆ្នាំចុងក្រោយនេះ។ នោះហើយជាមូលហេតុដែលយើងប្រកាសអំពីរឿងដែលគួរឱ្យព្រួយបារម្ភនេះ»។ លោក Krech បានថ្លែងបន្តថា៖ «នៅក្នុងប្រទេសមួយចំនួន យើងឃើញថា ការជក់បារីអេឡិចត្រូនិកនិងការប្រើឧបករណ៍ជក់បារីអេឡិចត្រូនិកមានការកើនឡើងយ៉ាងខ្លាំង។ យើងឃើញថា នៅចក្រភពអង់គ្លេសនិងនៅសហរដ្ឋអាមេរិកមានការកើនឡើងចំនួន ១៥០%។ យើងក៏ឃើញផងដែរថា ការប្រើឧបករណ៍ជក់បារីអេឡិចត្រូនិកក្នុងចំណោមកុមារមានការកើនឡើងរាប់សិបដង»។ លោក Krech បានចោទឧស្សាហកម្មផលិតថ្នាំជក់ថាបានប្រើល្បិចបោកបញ្ឆោតដើម្បីឱ្យយុវជនជំនាន់ក្រោយជក់ចិត្តនឹងថ្នាំជក់ដោយណែនាំពួកគេឱ្យស្គាល់ផលិតផលថ្មី «ដែលពួកគេព្យាយាមអូសទាញកុមារតាំងពីអាយុ ៨ ឆ្នាំឡើងទៅឱ្យជក់បារីអេឡិចត្រូនិកឬប្រើឧបករណ៍ជក់បារីអេឡិចត្រូនិក»។ លោក Krech បានបញ្ជាក់ដូច្នេះថា៖ «‍ប្រសិនបើអ្នកដឹងថា សកម្មភាពរបស់អ្នកនឹងបណ្តាលឱ្យមានមនុស្សស្លាប់នោះ … សម្រាប់ខ្ញុំផ្ទាល់ជឿថានោះគឺជាអំពើឧក្រិដ្ឋ»។ ការស្ទង់មតិជាតិបានបង្ហាញថា កុមារដែលមានអាយុពី ១៣ ដល់ ១៥ ឆ្នាំ នៅក្នុងប្រទេសភាគច្រើនបានប្រើប្រាស់ថ្នាំជក់និងផលិតផលដែលមានសារធាតុញៀននីកូទីនផ្សេងទៀត។ អង្គការសុខភាពពិភពលោកបានប៉ាន់ប្រមាណថា កុមារយ៉ាងតិច ៣៧ លាននាក់ដែលមានអាយុពី ១៣ ដល់ ១៥ ឆ្នាំកំពុងប្រើប្រាស់ផលិតផលថ្នាំជក់ក្នុងទម្រង់ណាមួយ ហើយ «ប្រទេសជាច្រើនបានរកឃើញថាការជក់បារីអេឡិចត្រូនិកក្នុងចំណោមមនុស្សវ័យជំទង់ស្ថិតក្នុងកម្រិតគួរឱ្យព្រួយបារម្ភ»។ និន្នាការនេះកំពុងកើនឡើងនៅចំពេលដែលព័ត៌មានថ្មីបង្ហាញថាវិធានការគ្រប់គ្រងការប្រើប្រាស់ថ្នាំជក់រយៈពេលជាច្រើនឆ្នាំមកនេះកំពុងទទួលបានជោគជ័យ។ យោងតាមអង្គការសុខភាពពិភពលោក មនុស្សពេញវ័យចំនួន ១ ពាន់ ២ រយ ៥០ លាននាក់នៅទូទាំងពិភពលោកជាអ្នកប្រើប្រាស់ថ្នាំជក់។ ការប៉ាន់ប្រមាណចុងក្រោយបំផុតនៅក្នុងរបាយការណ៍សាកលរបស់អង្គការសុខភាពពិភពលោកស្តីពីនិន្នាការនៃអត្រាប្រេវ៉ាឡង់នៃការប្រើប្រាស់ថ្នាំជក់ពីឆ្នាំ ២០០០ ដល់ឆ្នាំ ២០៣០ ដែលបានចេញផ្សាយកាលពីថ្ងៃទី ១៦ ខែមករាកន្លងទៅនេះបានរកឃើញថា អត្រាប្រើប្រាស់ថ្នាំជក់នៅជុំវិញពិភពលោកបានធ្លាក់ចុះជាបន្តបន្ទាប់។ ទិន្នន័យបានបង្ហាញថា ក្នុងឆ្នាំ ២០២២ មនុស្សពេញវ័យម្នាក់ក្នុងចំណោម ៥ នាក់នៅទូទាំងពិភពលោកបានប្រើប្រាស់ថ្នាំជក់ បើធៀបទៅនឹងម្នាក់ក្នុងចំណោម ៣ នាក់កាលពីឆ្នាំ ២០០០។ លោក Krech បាននិយាយថា៖ «ក្នុងរយៈពេលត្រឹមតែពីរឆ្នាំចុងក្រោយនេះ យើងឃើញថាចំនួនអ្នកប្រើប្រាស់ថ្នាំជក់បានធ្លាក់ចុះប្រហែល ១៩ លាននាក់នៅទូទាំងពិភពលោក‍ ទោះបីជាមានកំណើនជាបន្តនូវចំនួនប្រជាជនក្នុងពិភពលោកដែលមនុស្សពេញវ័យបានកើនប្រហែល ១៤៩ លាននាក់ក្នុងរយៈពេលដូចគ្នានេះក៏ដោយ‍»។ លោក Krech បានថ្លែងទៀតថា៖ «‍សរុបមក ក្នុងពេលឥឡូវនេះ ប្រទេសចំនួន ១៥០ កំពុងស្ថិតក្នុងនិន្នាការដែលការប្រើប្រាស់ថ្នាំជក់បានធ្លាក់ចុះ ដោយប្រទេសចំនួន ៥៦ ក្នុងចំណោមនោះកំពុងដើរឆ្ពោះទៅរកការសម្រេចគោលដៅជាសាកលនៃការកាត់បន្ថយការប្រើប្រាស់ថ្នាំជក់ឱ្យបាន ៣០% នៅត្រឹមឆ្នាំ ២០២៥»។ អង្គការសុខភាពពិភពលោកបានរាយការណ៍ថា អត្រាប្រេវ៉ាឡង់ខ្ពស់បំផុតនៃអ្នកប្រើប្រាស់ថ្នាំជក់គឺនៅក្នុងតំបន់អាស៊ីអាគ្នេយ៍ ដោយមានចំនួន ២៦,៥% ហើយបន្ទាប់មកគឺនៅតំបន់អឺរ៉ុបដែលមានចំនួន ២៥,៣%។ អង្គការនេះបានកត់សម្គាល់ថា អត្រាស្ត្រីដែលប្រើប្រាស់ថ្នាំជក់នៅក្នុងតំបន់អឺរ៉ុបគឺច្រើនជាងទ្វេដងនៃចំនួនជាមធ្យមរបស់ស្រ្តីដែលប្រើប្រាស់ថ្នាំជក់នៅលើពិភពលោក។ បច្ចុប្បន្ននេះ របាយការណ៍របស់អង្គការសុខភាពពិភពលោកនេះបានរកឃើញថា អត្រានៃអ្នកប្រើប្រាស់ថ្នាំជក់កំពុងធ្លាក់ចុះលឿនបំផុតនៅក្នុងក្រុមប្រទេសដែលមានប្រាក់ចំណូលមធ្យមកម្រិតទាប ដោយអត្រាប្រេវ៉ាឡង់ទាបបំផុតគឺនៅក្នុងទ្វីបអាហ្រ្វិក ដែលការជក់បារីបានថយចុះពីចំនួនប្រហែល ១៨% ក្នុងឆ្នាំ ២០០០ មកនៅក្រោម ១០% ក្នុងឆ្នាំ ២០២២។ លោក Krech បានបញ្ជាក់ថា៖ «‍យើងមើលឃើញថា ឧស្សាហកម្មផលិតថ្នាំជក់ផ្តោតលើទ្វីបអាហ្រ្វិកច្រើនជាងគេបង្អស់ ដោយសារនៅទ្វីបនោះមានអត្រាប្រេវ៉ាឡង់ទាបបំផុត ហើយឧស្សាហកម្មនេះកំពុងព្យាយាមបង្កើន [ការផលិតថ្នាំជក់] របស់ពួកគេ។ ដូច្នេះ ពួកគេកំពុងព្យាយាមជ្រៀតជ្រែកក្នុងកិច្ចការរបស់រដ្ឋាភិបាលនិងគោលនយោបាយនៅក្នុងប្រទេសនានានៅទ្វីបនោះ»។ លោក Krech បានបន្ថែមថា៖ «‍ទ្វីបអាហ្រ្វិកគឺជាទ្វីបដែលមានមនុស្សវ័យក្មេងច្រើន ដូច្នេះឧស្សាហកម្មផលិតថ្នាំជក់ដឹងថាពួកគេអាចមានវត្តមាននៅទីនោះបានយូរអង្វែង‍»។ អង្គការសុខភាពពិភពលោកកំពុងជំរុញឱ្យប្រទេសនានាប្រយុទ្ធប្រឆាំងនឹងការជ្រៀតជ្រែករបស់ឧស្សាហកម្មផលិតថ្នាំជក់តាមរយៈការអនុវត្តគោលនយោបាយគ្រប់គ្រងការប្រើប្រាស់ថ្នាំជក់ដូចជាការយកពន្ធលើថ្នាំជក់ ការហាមឃាត់ការផ្សាយពាណិជ្ជកម្មថ្នាំជក់ និងការធ្វើនិយតកម្មលើការលក់ជាដើម។ លោក Krech បាននិយាយថា វាគឺជារឿងសំខាន់យ៉ាងខ្លាំងដែលបណ្ដាប្រទេសដែលមិនបានហាមឃាត់ការជក់បារីអេឡិចត្រូនិកត្រូវចាត់វិធានការតឹងរ៉ឹងដើម្បីធានាថាកុមារមិនអាចជក់បារីអេឡិចត្រូនិកបាន។ លោកបានព្រមានថា ឧស្សាហកម្មផលិតថ្នាំជក់កំពុងធ្វើឱ្យការជក់បារីអេឡិចត្រូនិកមានភាពទាក់ទាញខ្លាំងដើម្បីធ្វើឱ្យយុវវ័យជក់ចិត្តនឹងសារធាតុនីកូទីនដែលជាសារធាតុមានភាពញៀនខ្លាំង។ លោកបានបញ្ជាក់ដូច្នេះថា៖ «បារីអេឡិចត្រូនិកដែលមានរសជាតិនៅលើទីផ្សារមានចំនួនរាប់ពាន់ ដែលក្នុងនោះរួមមានទាំងរសជាតិដូចការ៉េមវ៉ានីឡានិងដូចស្ករគ្រាប់ជូរអែមផងដែរ ដែលទាក់ទាញកុមារយ៉ាងខ្លាំង»។ លោក Krech បានបន្ថែមថា៖ «‍យើងសូមស្នើឱ្យបានម៉ឺងម៉ាត់ថាបារីអេឡិចត្រូនិកគ្រប់រសជាតិទាំងអស់គឺត្រូវតែហាមឃាត់»។ អង្គការសុខភាពពិភពលោកបានបញ្ជាក់ថា ការជក់បារីគឺជាមូលហេតុនាំមុខគេដែលនាំឱ្យមានការស្លាប់និងការកើតជំងឺដែលអាចការពារបាននៅទូទាំងពិភពលោក។ អង្គការនេះបានបន្ថែមថា ថ្នាំជក់បណ្តាលឱ្យមនុស្សប្រមាណ ៨ លាននាក់ស្លាប់មុនអាយុក្នុងមួយឆ្នាំៗ ហើយការជក់បារីក៏អាចបណ្តាលឱ្យកើតជំងឺមហារីក ជំងឺបេះដូង ជំងឺដាច់សរសៃឈាមក្នុងខួរក្បាល ជំងឺសួត និងជំងឺទឹកនោមផ្អែមផងដែរ៕	2024-01-25T07:00:00+07:00	khmer.voanews.com	https://khmer.voanews.com/a/global-smoking-on-decline-use-of-e-cigarette-and-vaping-devices-soar/7455650.html
37276894-dbb1-4cae-a6ec-4774e86ae2ff	ភាពអាសន្ននៃសុខភាពសាកលស្ថិតក្នុងរបៀបវារៈកំពូលនៃកិច្ចប្រជុំប្រចាំឆ្នាំរបស់អង្គការសុខភាពពិភពលោក WHO	កិច្ចប្រជុំក្រុមប្រឹក្សាភិបាលប្រតិបត្តិនៃអង្គការសុខភាពពិភពលោក WHO នៅឆ្នាំនេះបានធ្វើឡើងនៅពេលដែលមានភាពអាសន្នខាងសុខភាពសាកលច្រើនជាងមុន តែក៏ក្នុងពេលមួយដែលអង្គការ WHO អាចលើកបង្ហាញពី «សមិទ្ធផលនិងព្រឹត្តិការណ៍ជាច្រើន»ក្នុងវិស័យសុខភាពសាធារណៈផងដែរ។ អគ្គនាយកអង្គការសុខភាពពិភពលោក WHO លោក Tedros Adhanom Ghebreyesus បានថ្លែងប្រាប់ក្រុមប្រតិភូក្នុងកិច្ចប្រជុំកាលពីថ្ងៃទី២២ ខែមករាកន្លងទៅនេះថា៖ «ក្នុងរយៈពេលជិតបីឆ្នាំកន្លះ កាលពីខែឧសភាកន្លងទៅ ខ្ញុំបានប្រកាសថា ជំងឺកូវីដ១៩ និងជំងឺអុតស្វា (mpox) លែងក្លាយជាភាពអាសន្នខាងសុខភាពសាកលទៀតហើយ ទោះជាជំងឺទាំងពីរនេះនៅតែជាការគំរាមកំហែងសាកលក៏ដោយ»។ លោកបានថ្លែងបន្តថា៖ «នៅពេលនេះ ប្រជាជនក្នុងពិភពលោកចំនួនជាងពីរភាគបីបានទទួលវ៉ាក់សាំងការពារដំបូងពេញលេញប្រឆាំងនឹងជំងឺកូវីដ១៩ រួចហើយ។ កម្មវិធីផ្តល់វ៉ាក់សាំង COVAX ដែលបានបិទបញ្ចប់កាលពីបំណាច់ឆ្នាំទៅ បានដើរតួនាទីដ៏សំខាន់មួយ ដោយបានផ្តល់វ៉ាក់សាំងជិតពីរពាន់លានដូស និងបានជួយសង្គ្រោះជីវិតមនុស្សប្រមាណ ២លាន ៧សែននាក់ ក្នុងប្រទេសដែលមានប្រាក់ចំណូលទាប»។ កិច្ចប្រជុំនេះក៏ត្រូវបានដំណើរការនៅក្នុងថ្ងៃដ៏ពិសេសមួយ ដែលវ៉ាក់សាំងមួយក្នុងចំណោមពីរប្រឆាំងនឹងជំងឺគ្រុនចាញ់ ដែលផ្តល់អនុសាសន៍ដោយអង្គការ WHO ក្នុងការជួយសង្គ្រាះជីវិតមនុស្សនោះ ត្រូវបានប្រើនៅក្នុងប្រទេសកាមេរូន ដែលជាប្រទេសទី ១ ក្នុងពិភពលោក ដែលបានចាប់ផ្តើមប្រើវ៉ាក់សាំងការពារជំងឺគ្រុនចាញ់នេះជាប្រចាំ។ អង្គការ WHO បានរាយការណ៍ថា កុមារជាង ៥សែននាក់ ក្រោមអាយុ ៥ឆ្នាំ បានស្លាប់ជារៀងរាល់ឆ្នាំ ដោយសារជំងឺគ្រុនចាញ់ ដែលភាគច្រើនក្នុងបណ្តាប្រទេសនៅទ្វីបអាហ្វ្រិក។ លោក Tedros បានថ្លែងបន្តទៀតថា៖ «ការមានវ៉ាក់សាំងពីរប្រឆាំងនឹងជំងឺគ្រុនចាញ់នឹងជួយបិទគម្លាតធំរវាងតម្រូវការនិងការផ្គត់ផ្គង់ ហើយអាចជួយជីវិតកុមាររាប់ម៉ឺននាក់ ជាពិសេសនៅទ្វីបអាហ្វ្រិក»។ អគ្គនាយកអង្គការ WHO រូបនេះ ក៏បានបង្ហាញផងដែរ ពីសមិទ្ធផលឯទៀតៗកាលពីឆ្នាំទៅក្នុងការលើកកម្ពស់ និងការផ្តល់ការការពារសុខភាពជាដើម។ សមិទ្ធផលទាំងនេះ រួមមានភាពជឿនលឿនក្នុងការកាត់បន្ថយចំនួនអ្នកជក់បារីក្នុងប្រទេស ១៥០ ក្នុងពិភពលោក ការគាំទ្រប្រទេសជាង ៥០ ដើម្បីបង្កើតប្រព័ន្ធភាពធន់ទប់ទល់នឹងការប្រែប្រួលអាកាសធាតុ ប្រព័ន្ធសុខភាពដែលស៊ាំនឹងការប្រែប្រួលអាកាសធាតុ និងការទ្រទ្រង់និងបង្កើនលទ្ធភាពដល់ប្រទេសនានាឱ្យមានឱសថជាសំខាន់ មានវ៉ាក់សាំងការពារ ការធ្វើរោគវិនិច្ឆ័យ និងផលិតផលសុខាភិបាលឯទៀតៗផងដែរ។ ទិន្នន័យថ្មីៗដែលត្រូវបានចេញផ្សាយដោយអង្គការសុខភាពពិភពលោក WHO និងធនាគារពិភពលោក បានបង្ហាញថា ប្រជាជនពាក់កណ្តាលពិភពលោក មិនបានទទួលសេវាសុខភាពសំខាន់ៗពេញលេញនោះទេ ហើយថា «មនុស្ស២ពាន់លាននាក់ កំពុងប្រឈមនឹងការពិបាកខាងហិរញ្ញវត្ថុ ដោយសារត្រូវចំណាយច្រើនខាងការថែទាំសុខភាព»។ ក្រុមប្រឹក្សាភិបាលនៃអង្គការសុខភាពពិភពលោក ដែលមានសមាជិកចំនួន ៣៤នាក់បានជួបប្រជុំគ្នាជារៀងរាល់ឆ្នាំ ដើម្បីកំណត់របៀបវារៈសម្រាប់សន្និបាតសុខភាពពិភពលោក និងអនុវត្តសេចក្តីសម្រេចនិងគោលនយោបាយរបស់អង្គការនេះផងដែរ៕	2024-01-25T07:00:00+07:00	khmer.voanews.com	https://khmer.voanews.com/a/global-health-emergencies-top-agenda-of-who-annual-meeting/7455618.html
90a395dd-4876-4a8c-a519-f44ea4f3c6ba	ក្រុមគ្រូពេទ្យជនជាតិកូរ៉េ មកព្យាបាលជំងឺទូទៅជូនប្រជាពលរដ្ឋ នៅស្រុកកំពង់ស្វាយ ដោយឥតគិតថ្លៃ រយៈពេល២ថ្ងៃ	នាល្ងាចថ្ងៃទី២៤ ខែមករា ឆ្នាំ២០២៤នេះ លោក ងួន រាសី អភិបាលរងខេត្តកំពង់ធំ បានថ្លែងថា មនុស្សគ្រប់រូបតែងតែគិតគូខ្លាំងបំផុត គឺកត្តាសុខភាពចាំបាច់ខ្លាំងណាស់ ហើយប្រជាពលរដ្ឋក្នុងស្រុកកំពង់ស្វាយ ពិតជាមានសំណាងណាស់ ដែលក្រុមគ្រូពេទ្យស្ម័គ្រចិត្តកូរ៉េ បានចុះពិនិត្យ និងព្យាបាលជំងឺទូទៅ ដោយឥតគិតថ្លៃរយៈពេល២ថ្ងៃ។ ការព្យាបាលជំងឺទូទៅនេះ ស្ថិតនៅមន្ទីរពេទ្យកូរ៉េ ស្ថិតនៅភូមិរូង ឃុំត្រពាំងឬស្សី ស្រុកកំពង់ស្វាយ ខេត្តកំពង់ធំ។ លោកអភិបាលរងខេត្តកំពង់ធំ បានអំពាវនាវដល់ប្រជាពលរដ្ឋ នៅគ្រប់ទិសទីក្នុងខេត្តកំពង់ធំ សូមអញ្ជើញមកពិនិត្យ និងព្យាបាលជំងឺដោយឥតគិតថ្លៃឲ្យបានគ្រប់ៗគ្នា ព្រោះក្រុមគ្រូពេទ្យខាងលើ មិនងាយបានមកព្យាបាលជូនដល់ប្រជាពលរដ្ឋកម្ពុជាឡើយ ហើយនេះគឺជាឱកាសល្អសម្រាប់ប្រជាពលរដ្ឋគ្រប់គ្នា ដើម្បីមកពិនិត្យនិងទទួលការព្យាបាលដោយគិតថ្លៃ។ ក្រុមគ្រូពេទ្យមកពីប្រទេសកូរ៉េ ព្យាបាលជំងឺ រយៈពេល២ថ្ងៃ ដោយឥតគិតថ្លៃ ដល់សាធារណជន ហើយការព្យាបាលនោះមានដូចជា រោគកុមារ ផ្នែកជំងឺទូទៅ សន្លាក់និងឆ្អឹង ភ្នែក ត្រចៀក ច្រមុះ បំពង់ក រោគស្ដ្រី ជំងឺសើស្បែក មាត់ធ្មេញ វះកាត់ដុំតូច និងចាក់ម្ជុលវិទ្យាសាស្ដ្រជាដើម៕	2024-01-25T05:39:00+07:00	freshnewsasia.com	https://m.freshnewsasia.com/index.php/en/localnews/326376-2024-01-24-15-39-23.html
c0b527ec-f814-4856-ae69-1caef3296ca3	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៦នាក់ ខណៈអ្នកជាសះស្បើយ ៣នាក់ (Vidoe inside)	ក្រសួងសុខាភិបាល នៅថ្ងៃទី២៤ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៦នាក់ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៤ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៧០នាក់, អ្នកជាសះស្បើយសរុបចំនួន ១៣៦,០០១នាក់, ស្លាប់សរុបចំនួន ៣,០៥៦នាក់៕	2024-01-24T19:01:00+07:00	freshnewsasia.com	https://m.freshnewsasia.com/index.php/en/localnews/326290-2024-01-24-05-01-56.html
8f00012c-795d-4a7d-871f-e9956cf4bbdc	រកឃើញ អ្នកកើតជំងឺអុតស្វា ករណីទី៤ ខណៈក្រសួងក្រើនរំលឹកពលរដ្ឋ យកចិត្តទុកដាក់ ប្រុងប្រយ័ត្នផ្ទាល់ខ្លួន	ក្រសួងសុខាភិបាល បញ្ជាក់ថា យោងតាមលទ្ធផល ទទួលបានពីវិទ្យាស្ថានជាតិសុខភាពសាធារណៈ នៅថ្ងៃទី២៣ ខែមករា ឆ្នាំ២០២៤ បានបញ្ជាក់ថា មាន ករណីជំងឺអុតស្វា ចំនួន១ករណីបន្ថែមទៀត លើបុរសម្នាក់ដែលបានដាក់ឲ្យព្យាបាលនៅមន្ទីរពេទ្យត្រឹមត្រូវ ដូច្នេះសរុបជំងឺអុតស្វាដែលបានរកឃើញចំនួន ៤ករណី។ ក្រសួងសុខាភិបាល ក៏អំពាវនាវក្រើនរំលឹកដល់ពលរដ្ឋទាំងអស់ជាថ្មីទៀត ត្រូវយកចិត្តទុកដាក់ប្រុងប្រយ័ត្នផ្ទាល់ខ្លួន ដើម្បីបង្ការនូវការចម្លងជំងឺអុតស្វា ដោយស្វែងយល់របៀបឆ្លង និងត្រូវអនុវត្តនូវវិធានការបង្ការនានា។ លើសពីនេះ ក្រសួងសុខាភិបាល នឹងបន្តធ្វើការជូនដំណឹងដល់សាធារណជន អំពីព័ត៌មានទាក់ទងនឹងបញ្ហា សុខភាពសាធារណៈ តាមឆាណែលតេឡេក្រាម និងទំព័រហ្វេសប៊ុកផ្លូវការរបស់ក្រសួងសុខាភិបាល ក៏ដូចជា ទំព័រហ្វេសប៊ុកផ្លូវការរបស់នាយកដ្ឋានប្រយុទ្ធនឹងជំងឺឆ្លង និងគេហទំព័រ www.cdcmoh.gov.kh៕	2024-01-24T16:02:00+07:00	dap-news.com	https://dap-news.com/national/2024/01/24/388560/
cf0eb8f4-a656-4304-85b6-4ea083ffbfa4	ក្រសួងសុខាភិបាល ចេញសេចក្តីប្រកាសព័ត៌មាន ស្តីពីការរកឃើញករណីជំងឺអុតស្វាករណីទី៤	ក្រសួងសុខាភិបាល នៅព្រឹកថ្ងៃទី២៤ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន ស្តីពីការរកឃើញករណីជំងឺអុតស្វាករណីទី៤។ ក្រសួងសុខាភិបាល បញ្ជាក់ថា យោងតាមលទ្ធផល ទទួលបានពីវិទ្យាស្ថានជាតិសុខភាពសាធារណៈ នៅថ្ងៃទី២៣ ខែមករា ឆ្នាំ២០២៤ បានបញ្ជាក់ថា មាន ករណីជំងឺអុតស្វា ចំនួន១ករណីបន្ថែមទៀត លើបុរសម្នាក់ដែលបានដាក់ឱ្យព្យាបាលនៅមន្ទីរពេទ្យត្រឹមត្រូវ ដូច្នេះសរុបជំងឺអុតស្វាដែលបានរកឃើញចំនួន ៤ករណ៏។ ក្រសួងសុខាភិបាល សូមអំពាវនាវក្រើនរំលឹកដល់បងប្អូនប្រជាពលរដ្ឋទាំងអស់ ជាថ្មីទៀតថា សូមមេត្តាយកចិត្តទុកដាក់ប្រុងប្រយ័ត្នផ្ទាល់ខ្លួន ប្រកបដោយស្មារតីទទួលខុសត្រូវខ្ពស់ ដើម្បី បង្ការនូវការចម្លងជំងឺអុតស្វា ដោយស្វែងយល់របៀបឆ្លង និងត្រូវអនុវត្តនូវវិធានការបង្ការនានា៕ ខាងក្រោមនេះជាសេចក្តីប្រកាសព័ត៌មានរបស់ ក្រសួងសុខាភិបាល៖	2024-01-24T14:07:00+07:00	freshnewsasia.com	https://m.freshnewsasia.com/index.php/en/localnews/326258-2024-01-24-00-07-55.html
4ff4df6b-51e5-4c4f-85ad-cf1737e1c95f	ក្រសួងមហាផ្ទៃ រឹបអូសគ្រឿងញៀនជាង១តោន ឆ្លងដែនតាមសមុទ្រខេត្តព្រះសីហនុ	សមត្ថកិច្ចនៃមន្ទីរប្រឆាំងគ្រឿងញៀន ក្រសួងមហាផ្ទៃ បានរឹបអូសគ្រឿងញៀនជាង ១តោន នៅលើដែនសមុទ្រ នៃខេត្តព្រះសីហនុ ដោយគ្រឿងញៀនដែលបង្ក្រាបបាននេះ ជាប្រភេទ កេតតាមីន និងមេតំហ្វេតាមីន។ នៅក្នុងករណីនេះ សមត្ថកិច្ច បង្ក្រាបបានគ្រឿងញៀនចំនួន ២៥ធុង ស្មើនឹង១,០៨២.៥គីឡូក្រាម ក្នុងនោះគ្រឿងញៀនសុទ្ធចំនួន១,០២១.២គីឡូក្រាម និងសម្ភារមួយចំនួនទៀត។ ខណៈនៅបន្តិចទៀតនេះសមត្ថកិច្ចនៃមន្ទីរប្រឆាំងគ្រឿងញៀន នឹងធ្វើសន្និសីទកាសែតបង្ហាញពីលទ្ធផលករណីបង្រ្កាបគ្រឿងញៀនបានជាង១តោននេះ។ សូមបញ្ជាក់ថា កាលពីថ្ងៃទី២០ ខែមករា ឆ្នាំ២០២៤ ក៏មានករណីជួយដូរគ្រឿងញៀនប្រភេទម៉ាទឹកកកប្រមាណជា១០២០ដុំ ទម្ងន់ប្រមាណជា១០២០គីឡូក្រាម(១តោន២០គីឡូក្រាម) ត្រូវបានរឹបអូសដោយកម្លាំងកងរាជអាវុធហត្ថខេត្តព្រះវិហារ ខណៈឧក្រិដ្ធជនដឹកតាមរថយន្តប្រភេទម៉ាស្តាមួយគ្រឿងនាំចេញពីប្រទេសឡាវឆ្លងកាត់ខេត្តព្រះវិហារ៕ ខាងក្រោមនេះរូបភាពរឹបអូសគ្រឿងញៀននៅខេត្តព្រះវិហារ៖	2024-01-24T11:38:20+07:00	kbnnews.com	https://kbn.news/archives/311176
c7025d18-381b-42af-8890-c609e98715e3	ក្រសួងសុខាភិបាល រកឃើញករណីជំងឺអុតស្វា ១ករណីបន្ថែមទៀត លើបុរសម្នាក់ដែលបានដាក់ឱ្យព្យាបាលនៅមន្ទីរពេទ្យត្រឹមត្រូវ	ភ្នំពេញ ៖ ក្រសួងសុខាភិបាល នៅថ្ងៃទី២៤ខែមករាឆ្នាំ២០២៤ បានចេញសេចក្ដីប្រកាសព័ត៌មាន ស្តីពី ការរកឃើញករណីជំងឺអុតស្វាករណីទី៤។ ក្រសួងសុខាភិបាល សូមជម្រាបជូនដល់បងប្អូនប្រជាពលរដ្ឋមេត្តាជ្រាបថា យោងតាមលទ្ធផល ទទួលបានពីវិទ្យាស្ថានជាតិសុខភាពសាធារណៈ នៅថ្ងៃទី២៣ ខែមករា ឆ្នាំ២០២៤ បានបញ្ជាក់ថា មាន ករណីជំងឺអុតស្វា ចំនួន១ករណីបន្ថែមទៀត លើបុរសម្នាក់ដែលបានដាក់ឱ្យព្យាបាលនៅមន្ទីរពេទ្យត្រឹមត្រូវ ដូច្នេះសរុបជំងឺអុតស្វាដែលបានរកឃើញចំនួន ៤ករណី។ អាស្រ័យហេតុនេះ ក្រសួងសុខាភិបាល សូមអំពាវនាវក្រើនរំលឹកដល់បងប្អូនប្រជាពលរដ្ឋទាំងអស់ ជាថ្មីទៀតថា សូមមេត្តាយកចិត្តទុកដាក់ប្រុងប្រយ័ត្នផ្ទាល់ខ្លួនប្រកបដោយស្មារតីទទួលខុសត្រូវខ្ពស់ ដើម្បី បង្ការនូវការចម្លងជំងឺអុតស្វាដោយស្វែងយល់របៀបឆ្លង និងត្រូវអនុវត្តនូវវិធានការបង្ការនានា ដូចខាងក្រោម៖ វីរុសអុតស្វា ឆ្លងពីមនុស្សម្នាក់ ទៅមនុស្សម្នាក់ទៀត តាមរយៈការរួមភេទគ្រប់ទម្រង់ ជាមួយអ្នកជំងឺ អុតស្វានិងការប៉ះពាល់ដោយផ្ទាល់នឹងកន្លែងមានដំបៅ ទឹកសារពាង្គកាយ ទឹកមាត់ តំណក់តូចៗ តាមផ្លូវដង្ហើម និងសម្ភារប្រើប្រាស់ដែលប្រឡាក់ប្រឡូសជាមួយនឹងវីរុស រួមមាន សម្លៀកបំពាក់ ពូក កន្សែង ឬសម្ភារ ស្លាបព្រាចាន កែវទឹក។ល។ វីរុសអុតស្វា ឆ្លងពីម្ដាយទៅកូនតាមរយៈទងសុក ក្នុងអំឡុងពេលឬក្រោយពេលសម្រាល ការប៉ះផ្ទាល់ បើស្ត្រីមានផ្ទៃពោះឬឪពុកម្តាយមានជំងឺអុតស្វា។ តាមរយៈអនុវត្តការរួមភេទដែលមានសុវត្ថិភាពដោយប្រើប្រាស់ស្រោមអនាម័យរាល់ពេលរួមភេទ និងចៀសវាង មានដៃគូរួមភេទច្រើន។ ចៀសសវាងប៉ះពាល់ផ្ទាល់ ជាមួយអ្នកដែលមានចេញរោគសញ្ញាជំងឺអុតស្វា។ ចៀសវាងការប៉ះពាល់ជាមួយសម្លៀកបំពាក់ កម្រាលពូកខ្នើយ ឬកន្សែងពោះគោ ឬ ចាន ស្លាបព្រា ឬពែង ឬផ្ទៃនៃទីតាំង ដែលអ្នកមានជំងឺអុតស្វាប្រើប្រាស់។ ចៀសវាងការប៉ះពាល់ជាមួយតំណក់ទឹកចេញពីផ្លូវដង្ហើម ឬសារធាតុរាវតាមមាត់របស់អ្នកជំងឺអុតស្វា។ អនុវត្តអនាម័យដៃដោយលាងសម្អាតដៃជាមួយទឹកនិងសាប៊ូ ឬជែល លាងដៃ ឬអាល់កុលលាងដៃ។ បុគ្គលដែលសង្ស័យ ឬបញ្ជាក់ថាមានជំងឺអុតស្វា ត្រូវតែដាក់ឱ្យនៅដាច់ដោយឡែករហូតដល់ ក្រមរជ្រុះអស់ និងទទួលលទ្ធផលអវិជ្ជមានវីរុសអុតស្វា។ បុគ្គលដែលផ្តល់ការថែទាំអ្នកជំងឺអុតស្វា ត្រូវតែប្រើប្រាស់វិធានការការពារខ្លួនឱ្យបានសមស្រប។ បុគ្គលមានរោគសញ្ញាដូចជា កន្ទួលរមាស់ជាមួយពងទឹកនៅលើមុខ បាតដៃជើង ដងខ្លួន ភ្នែក មាត់ ឬប្រដាប់ភេទ គ្រុនក្តៅ ហើមកូនកណ្តុរ ឈឺក្បាល ឈឺសាច់ដុំ និងឈឺចង្កេះ អស់កម្លាំង ទោះបានប៉ះពាល់ផ្ទាល់ជាមួយអ្នកជំងឺអុតស្វា ឬមិនមានប្រវត្តិប៉ះពាល់ជាមួយអ្នកជំងឺអុតស្វា ត្រូវទៅពិគ្រោះ យោបល់ជាមួយមណ្ឌលសុខភាព ឬមន្ទីរពេទ្យ ដើម្បីធ្វើការពិនិត្យ ពិគ្រោះ ឬធ្វើតេស្ដរកជំងឺអុតស្វា ឬទូរស័ព្ទមកកាន់លេខ១១៥ ដើម្បីទទួលបានការណែនាំ និងពិគ្រោះយោបល់៕ រក្សាសិទ្ធដោយ ៖ សុទ្ធលី	2024-01-24T10:35:23+07:00	cen.com.kh	https://cen.com.kh/archives/730708.html
e683186d-bb7d-48df-b9ec-d96e7240974c	អាជ្ញាធរខេត្តសៀមរាប ផ្សព្វផ្សាយការកែសម្រួលទំហំប្រាក់ឧបត្ថម្ភ សម្រាប់កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩	អាជ្ញាធរខេត្តសៀមរាប នៅថ្ងៃទី២៣ ខែមករា ឆ្នាំ២០២៤នេះ បានបើកកិច្ចប្រជុំផ្សព្វផ្សាយការកែសម្រួលទំហំប្រាក់ឧបត្ថម្ភ សម្រាប់កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩។ ពិធីនេះធ្វើក្រោមវត្តមានលោក គង់ សំអឿន ប្រធានមន្ទីរសង្គមកិច្ច អតីតយុទ្ធជន និងយុវនីតិសម្បទាខេត្ត តំណាងឱ្យគណៈអភិបាលខេត្ត និងលោក លោកស្រីជាអាជ្ញាធរក្រុង ស្រុក ប្រធាន អនុប្រធានការិយាល័យសង្គមកិច្ច និងសុខមាលភាពសង្គម និងមេឃុំ ចៅសង្កាត់ មន្ត្រីទទួលបន្ទុកមកពី ១០០ឃុំ សង្កាត់ ក្នុងខេត្តសៀមរាប។ កិច្ចប្រជុំនេះដែរធ្វើឡើងក្នុងគោលបំណងផ្សព្វផ្សាយពីទំហំឧបត្ថម្ភថ្មី និងការបើកផ្តល់របស់កម្មវិធីដល់តួអង្គប្រតិបត្តិករតាមភូមិ ឃុំ សង្កាត់ ដើមី្បបន្តផ្សព្វផ្សាយដល់អ្នកទទួលផលតាមមខ្នងផ្ទះឱ្យបានយល់ច្បាស់ពីទំហំប្រាក់ឧបត្ថម្ភថ្មី ជូនស្ត្រីមានផ្ទៃពោះ និងកុមារអាយុក្រោម២ឆ្នាំ កម្មវិធីឧបត្ថម្ភសាច់ប្រាក់ជូនគ្រួសារក្រីក្រងាយរងគ្រោះ អំឡុងពេលប្រយុទ្ធប្រឆាំងនឹងជំងឺកូវីដ១៩ កម្មវិធីឧបត្ថម្ភសាច់ប្រាក់ជូនគ្រួសារងាយរងហានិភ័យ ក្នុងខេត្តសៀមរាប។ យោងតាមរបាយការណ៍របស់លោក គង់ សំអឿន បានឱ្យដឹងថា ក្រសួងបានកំពុងអនុវត្តកម្មវិធីជាតិជំនួយសង្គម គឺកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩ របស់រាជរដ្ឋាភិបាល ក្នុងគោលបំណងផ្តល់កិច្ចគាំពារ ដើមី្បរក្សាលំនឹងជីវភាពរស់នៅសម្រាប់គ្រួសារក្រីក្រ និងងាយរងគ្រោះ នៅក្នុងអំឡុងពេលប្រយុទ្ធនឹងជំងឺកូវីដ១៩ ដោយបានបើកជាប្រចាំ ខែបានទៀងទាត់។ សម្រាប់ខេត្តសៀមរាប មកដល់បច្ចុប្បន្ននេះ បើកផ្តល់ស្ថិតក្នុងជុំទី១៥ ដោយគិតត្រឹមពីថ្ងៃទី០១ ខែកុម្ភៈ ឆ្នាំ២០២០ រហូតដល់ថ្ងៃទី១០ ខែមករា ឆ្នាំ២០២៤នេះ សរុបចំនួន ៥៧,៤២៤នាក់ ចំណាយថវិកអស់១១,៧៧៩,៤៣២,០០០រៀល។ លោក គង់ សំអឿន បានសម្តែងនូវការកោតសរសើរ ចំពោះថ្នាក់ដឹកនាំ និងសហការី មន្ទីរសង្គមកិច្ច អតីតយុទ្ធជន និងយុវនីតិសម្បទា រដ្ឋបាលក្រុង ស្រុក សាខាមូលនិធិជាតិ ជំនួយសង្គម និងរដ្ឋបាលឃុំ សង្កាត់ ព្រមទាំងស្ថាប័នពាក់ព័ន្ធ ដែលបានផ្តល់កិច្ចសហការ និងប្រតិបត្តិតួនាទី ភារកិច្ចប្រកបដោយការទទួលខុសត្រូវខ្ពស់ និងសម្រេចបានសមិទ្ធផលថ្មីៗទៀតផង។ លោកបានថ្លែងអំណរគុណយ៉ាងជ្រាលជ្រៅចំពោះដៃគូអភិវឌ្ឍ អង្គការយូនីសេហ្វ និងកិច្ចសហប្រតិបត្តិការអាល្លឺម៉ង់ ដែលបានជួយគាំទ្រទាំងផ្នែកបច្ចេកទេស និងហិរញ្ញវត្ថុ ក្នុងការរៀបចំវគ្គបណ្តុះបណ្តាលតាំងពីថ្នាក់ជាតិ រហូតដល់ថ្នាក់ក្រោមជាតិ ដែលបង្ហាញឱ្យឃើញច្បាស់ពីកិច្ចសហការប្រកបដោយភាពជាដៃគូគ្រប់ជ្រុងជ្រោយ ក្នុងការគាំទ្រដល់រាជរដ្ឋាភិបាល ដើម្បីនិរន្តរភាពជាបរិយាប័ន្ន ពិសេសការកសាងនូវសមត្ថភាពរបស់មន្ត្រី។ លោកបានលើកឡើងថា តាមក្របខ័ណ្ឌគោលនយោបាយជាតិគាំពារសង្គម ឆ្នាំ២០១៦-២០២៥ រាជរដ្ឋាភិបាល បានដាក់ចេញកម្មវិធីជាតិជំនួយសង្គម ដើមី្បផ្តល់ការគាំពារគ្រួសារក្រីក្រ ជនងាយរងគ្រោះ និងគ្រួសារងាយរងហានីភ័យ។ ក្នុងនីតិកាលទី៧នេះ រាជរដ្ឋាភិបាលកម្ពុជា ក្រោមការដឹកនាំប្រកបដោយគតិបណ្ឌិតរបស់សម្តេចធិបតី ហ៊ុន ម៉ាណែត នាយករដ្ឋមន្ត្រី បានប្រកាសដាក់ឱ្យអនុវត្តកម្មវិធីជាតិ ជំនួយសង្គម ផ្នែកបណ្តុះបណ្តាលវិជ្ជាជីវៈ និងបច្ចេកទេស សម្រាប់យុវជនមកពីក្រីក្រ និងគ្រួសាររងហានីភ័យ។ លោកបានបន្តថា ការផ្តល់ប្រាក់ឧបត្ថម្ភចាប់ពីខែមករា រហូតដល់ខែមីនា ឆ្នាំ២០២៤ ទៅតាមទំហំប្រាក់ឧបត្ថម្ភថ្មី គឺត្រូវបានបែងចែកទៅតាមប្រភេទបណ្ណសមធម៌ និងកម្រិតនៃភាពក្រីក្រ និងបានបញ្ឈប់ការឧបត្ថម្ភលើចំនួនសមាជិកគ្រួសារ ដោយរក្សាទុកនូវអត្រាឧបត្ថម្ភសម្រាប់លក្ខខណ្ឌផ្សេងទៀតគឺនៅដដែល។ លោកក៏បានជំរុញដល់រដ្ឋបាលឃុំ សង្កាត់ ផ្តល់ការគាំទ្រ និងការបង្កលក្ខណៈដល់ដំណើរការនៃការផ្សព្វផ្សាយដល់មេភូមិ អនុភូមិ និង សមាជិកភូមិដែលជាអ្នកសម្របសម្រួលផ្សព្វផ្សាយបន្តដល់អ្នកទទួលផលកុំឱ្យពួកគាត់មានការយល់ច្រឡំផងដែរ៕	2024-01-24T04:48:00+07:00	freshnewsasia.com	https://m.freshnewsasia.com/index.php/en/localnews/326248-2024-01-23-14-48-30.html
784893f4-317b-48d4-a759-85309d0bc699	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយគ្មាន (Video inside)	ក្រសួងសុខាភិបាល នៅថ្ងៃទី២៣ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ គ្មាន។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៣ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៦៤នាក់, អ្នកជាសះស្បើយសរុបចំនួន ១៣៥,៩៩៨នាក់, ស្លាប់សរុបចំនួន ៣,០៥៦នាក់៕	2024-01-23T18:48:00+07:00	freshnewsasia.com	https://m.freshnewsasia.com/index.php/en/localnews/326166-2024-01-23-04-48-49.html
a6121144-6666-4753-9e6d-a01f4ade71ba	រដ្ឋបាលខេត្តព្រះសីហនុ បើកកិច្ចប្រជុំពីការកែសម្រួលទំហំប្រាក់ឧបត្ថម្ភកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ១៩	រដ្ឋបាលខេត្តព្រះសីហនុ នៅព្រឹកថ្ងៃទី២២ ខែមករា ឆ្នាំ២០២៤ បានបើកកិច្ចប្រជុំស្តីពីការកែសម្រួលទំហំប្រាក់ឧបត្ថម្ភកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធ នឹងជំងឺកូវីដ១៩។ កិច្ចបប្រជុំនេះបានធ្វើឡើងក្រោមវត្តមានលោក យូសុះ សូឡៃម៉ាន អភិបាលរងខេត្តព្រះសីហនុ និងមានការចូលរួមពី លោក លោកស្រី អភិបាលរង ក្រុង/ស្រុកទាំង៥លោកមេឃុំ ចៅសង្កាត់ និងមន្ត្រីទទួលបន្ទុកកម្មវិធីឃុំ សង្កាត់ នៅមន្ទីរសង្គមកិច្ចអតីតយុទ្ធជន និងយុវនីតិសម្បទាខេត្តព្រះសីហនុ។ កិច្ចប្រជុំផ្សព្វផ្សាយនេះ មានគោលបំណង ផ្សព្វផ្សាយពីទំហំឧបត្ថម្ភថ្មី និងការបើកផ្តល់របស់កម្មវិធី ដល់តួអង្គប្រតិបត្តិករតាមក្រុង/ស្រុក និងឃុំសង្កាត់ ដើម្បីបន្តផ្សព្វផ្សាយទៅដល់ មេភូមិអនុភូមិ និងសមាជិកភូមិ ក្នុងដែនសមត្ថកិច្ចរបស់ខ្លួនសម្រាប់បន្តផ្សព្វផ្សាយតាមខ្នងផ្ទះគ្រួសារកំពុងទទួលផលឱ្យយល់ច្បាស់ពីទំហំប្រាក់ឧបត្ថម្ភថ្មីនេះ ជៀសវាងមានការយល់ច្រឡំណាមួយ។ ក្នុងកិច្ចប្រជុំនេះលោក យូសុះ សូឡៃម៉ានបានលើកឡើងថា ក្នុងនាមរដ្ឋបាលខេត្ត លោកស្នើសុំដល់រដ្ឋបាលក្រុង/ស្រុក ផ្តល់ការគាំទដល់រដ្ឋបាលឃុំសង្កាត់ ដែលជាអ្នកផ្សព្វផ្សាយបន្តដល់មេភូមិ អនុភូមិ និងសមាជិកភូមិ តម្រូវឱ្យផ្សព្វផ្សាយតាមឃុំ សង្កាត់ ដោយកំណត់យកថ្ងៃទី២៣ ខែមករា ឆ្នាំ២០២៤ ទូទាំងខេត្ត ដើម្បីឱ្យមេភូមិ អនុភូមិ និងសមាជិកភូមិ ជួយធ្វើការផ្សព្វផ្សាយតាមខ្នងផ្ទះអ្នកទទួលផលឱ្យបានរួចរាល់មុនថ្ងៃទី២៥ ខែមករា ឆ្នាំ២០២៤ ដែលជាថ្ងៃចាប់អនុវត្តទំហំប្រាក់ឧបត្ថម្ភថ្មីនេះ។ នាឱកាសនោះដែរ លោកអភិបាលរងខេត្តក៏បានណែនាំដល់មន្ទីរសង្គមកិច្ច អតីតយុទ្ធជន និងយុវនីតិសម្បទា សហការជាមួយរដ្ឋបាលក្រុងស្រុក តាមដានការផ្សព្វផ្សាយនៅតាមឃុំសង្កាត់ និងការជូនដំណឹងដល់គ្រួសារទទួលផល និងរាយការណ៍ពីវឌ្ឍនភាព។ លោកបានបន្តថា ដោយមានការយកចិត្តទុកដាក់ពី មន្ទីរសង្គមកិច្ច អតីតយុទ្ធជន និងយុវនីតិសម្បទាខេត្ត មន្ទីរផែនការខេត្ត រដ្ឋបាលក្រុង ស្រុក ពិសេស រដ្ឋបាលឃុំ សង្កាត់ ដែលជាប្រតិបត្តិករផ្ទាល់នៅថ្នាក់មូលដ្ឋាន ដែលកន្លងមកពិតជាបានអនុវត្តនូវក្របខណ្ឌការងារប្រកបដោយការទទួលខុសត្រូវខ្ពស់ ក្នុងដែនសមត្ថកិច្ចរបស់ខ្លួន ទាំងការផ្តល់សេវាសាធារណៈ និងទាំងការអនុវត្តកម្មវិធីជំនួយសង្គមនានា របស់រាជរដ្ឋាភិបាលដែលបាននឹងកំពុងអនុវត្តក្នុងក្របខណ្ឌទូទាំងខេត្ត ឱ្យទទួលបានលទ្ធផលគួរជាទីមោទនៈ។ រាជរដ្ឋាភិបាលបានដាក់ចេញអនុក្រឹត្យស្តីពីការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩ ដោយផ្តល់ប្រាក់ឧបត្ថម្ភចាប់ពីខែមករា រហូតដល់ខែមីនា ឆ្នាំ២០២៤ តាមទំហំប្រាក់ឧបត្ថម្ភថ្មី ដែលប្រាក់ឧបត្ថម្ភក្នុងទំហំថ្មីនេះ គឺត្រូវបានបែងចែកទៅតាមប្រភេទបណ្ណសមធម៌ និងកម្រិតនៃភាពក្រីក្រដដែល ប៉ុន្តែ បានបញ្ឈប់ការឧបត្ថម្ភលើចំនួនសមាជិកគ្រួសារ ដោយរក្សាទុកនូវអត្រាឧបត្ថម្ភសម្រាប់លក្ខខណ្ឌផ្សេងទៀតឱ្យនៅដដែល៕	2024-01-22T23:15:00+07:00	freshnewsasia.com	https://m.freshnewsasia.com/index.php/en/localnews/326075-2024-01-22-09-15-43.html
fb9b53ec-1b2b-4236-89b5-85650a1184c1	ពលរដ្ឋចង់ឃើញរដ្ឋាភិបាលកែទម្រង់វិស័យសុខាភិបាលតាមបណ្ដាខេត្តដូចមន្ទីរពេទ្យគន្ធបុប្ផា	ពលរដ្ឋលើកឡើងថា សេវាកម្ម និងគុណភាពនៅមណ្ឌលសុខភាព ឬមន្ទីរពេទ្យតាមបណ្ដាខេត្តមិនល្អ ទើបពួកគាត់ធ្វើដំណើរមកព្យាបាលជំងឺនៅមន្ទីរពេទ្យគន្ធបុប្ផា។ មន្ត្រីសង្គមស៊ីវិលថា រដ្ឋាភិបាលគួរតែបង្ហាញឆន្ទៈពិតប្រាកដដើម្បីលើកកម្ពស់វិស័យសុខាភិបាលតាមបណ្ដាខេត្តដែលពលរដ្ឋកំពុងត្រូវការ។ ជារៀងរាល់ថ្ងៃឪពុកម្ដាយជាច្រើនរយនាក់បាននាំកូនទៅព្យាបាលនៅជំងឺនៅមន្ទីរគន្ធបុប្ផាដោយសារតែមន្ទីរពេទ្យនេះទទួលព្យាបាលជំងឺដោយមិនយកប្រាក់ ចំណែកការព្យាបាលវិញមានប្រសិទ្ធភាពជាងមន្ទីរពេទ្យរដ្ឋ និងឯកជនមួយចំនួន។ ភាគច្រើនឪពុកម្ដាយដែលនាំកូនមកព្យាបាលបានធ្វើដំណើរពីតាមបណ្ដាខេត្ត ដោយពួកគាត់ខ្លះជិះម៉ូតូ ខ្លះជិះកង់បី និងខ្លះជិះរថយន្តឈ្នួលក៏មាន។ មុននឹងគ្រូពេទ្យហៅកុមារព្យាបាលជំងឺ ឪពុកម្ដាយត្រូវចាប់លេខរង់ចាំ ខណៈកុមារតូចៗស្រែកយំឥតដាច់។ ពលរដ្ឋមកពីខេត្តកំពង់ចាម លោក ឯម វិចិត្រ ដែលរង់ចាំប្រពន្ធ និងកូននៅខាងមុខមន្ទីរពេទ្យលើកឡើងថា កូនស្រីរបស់លោកចេះតែក្អួតដោយមិនដឹងពីមូលហេតុអស់រយៈពេលមួយអាទិត្យ ហើយជំងឺកូនស្រីរបស់លោកនៅតែមិនបានធូរស្បើយទោះបីលោកនាំកូនស្រីទៅព្យាបាលនៅពេទ្យស្រុកកំណើតច្រើនកន្លែងក្ដី។ លោក ឯម វិចិត្រ លើកឡើងថា នេះមិនមែនជាលើកទីមួយនោះទេ ដែលគ្រួសាររបស់លោកធ្វើដំណើរមករាជធានីភ្នំពេញដើម្បីព្យាបាលជំងឺ។ លោក ឯម វិចិត្រ លើកឡើងថា គ្រួសាររបស់លោកមានទំនុកចិត្តលើពេទ្យរដ្ឋធំៗ នៅរាជធានីភ្នំពេញ ដោយសារតែពេទ្យតាមមណ្ឌល ឬពេទ្យបង្អែកខេត្តមិនមានឧបករណ៍គ្រប់គ្រាន់ ហើយជួនកាលគ្រូពេទ្យបានរុញអ្នកជំងឺឱ្យទៅមន្ទីរពេទ្យផ្សេងទៀតដោយលើកហេតុផលថា ពួកគាត់មិនមានលទ្ធភាពព្យាបាល។ លោក ឯម វិចិត្រ៖ «យើងបានកក់ក្ដៅបានមកពេទ្យហ្នឹងហើយ ធ្វើម៉េចឱ្យបានមកដល់ពេទ្យធំអ៊ីចឹង ជួនកាលយើងហូបទៅជាអ៊ីចឹងទៅ ជួនកាលហូបទៅធ្ងន់បានយើងមកពេទ្យធំទៅ ធ្លាប់មកតើទាំងកូនតូចទិញតែថ្នាំទៅត្រូវកបភាគច្រើន»។ មន្ទីរគន្ធបុប្ផាអាចទទួលព្យាបាលកុមារចាប់ពី ៥ម៉ឺននាក់ទៅដល់ ១សែននាក់ក្នុងមួយខែ និងអាចវះកាត់កុមារយ៉ាងតិច ២ពាន់នាក់ជារៀងរាល់ខែ។ ចំណែកមន្ទីរពេទ្យជ័យវរ្ម័នទី៧ ឬគន្ធបុប្ផាទី៣ បានទទួលស្ត្រីមកពិនិត្យផ្ទៃពោះយ៉ាងតិចណាស់៧ពាន់នាក់ក្នុងមួយខែ និងទទួលសម្រាលកូនប្រមាណ២ពាន់នាក់ក្នុងមួយខែ។ ចំណែកពលរដ្ឋមកពីខេត្តកណ្ដាល លោក ធួក ដេត លើកឡើងថា វិស័យសុខាភិបាលនៅតាមបណ្ដា ខេត្តនៅមិនទាន់ប្រសើរដែលអាចឱ្យពលរដ្ឋមានទំនុកចិត្តបានទេ។ លោក ធួក ដេត បន្តថាពលរដ្ឋព្យាបាលជំងឺនៅពេទ្យឯកជនត្រូវការចំណាយថវិកាច្រើន ចំណែកការព្យាបាលនៅពេទ្យរដ្ឋតម្រូវឱ្យពលរដ្ឋរង់ចាំ និងបង់ប្រាក់ដូចគ្នា។ លោក ធួក ដេត ស្នើរដ្ឋាភិបាលកំណែទម្រង់វិស័យសុខាភិបាលនៅតាមខេត្ត និងតំបន់ជនបទ ដើម្បីឱ្យពលរដ្ឋងាយស្រួលទៅព្យាបាល ព្រោះថា ការព្យាបាលនៅភ្នំពេញធ្វើឱ្យពលរដ្ឋចំណាយថវិកា និងពេលវេលា។ លោក ធួក ដេត៖ «ចង់មកគន្ធបុប្ផាហ្នឹងសេវាកម្មធូរថ្លៃ វាមិនសូវអស់ច្រើន តាមជាក់ស្ដែងអ៊ីចឹង ដូចតែគ្នា វាមិនលើសគ្នាប៉ុន្មានទេ គ្រាន់តែពេទ្យរដ្ឋវាមានច្បាប់ទម្លាប់យើងត្រូវចាំព្រោះមនុស្សមានច្រើន តែបើពេទ្យឯកជនគេមើលយើងភ្លាមៗ»។ រដ្ឋាភិបាលនៅតែពុំមានលទ្ធភាពគ្រប់គ្រាន់ក្នុងការពង្រឹងវិស័យសុខាភិបាលនោះទេ បើទោះបីជាសាធារណជនរិះគន់ថា លើវិស័យសុខាភិបាលថា សេវាកម្មខ្វះការយកចិត្តទុកដាក់ មានភាពយឺតយ៉ាវ និងពុំមានកង្វះឧបករណ៍ពេទ្យគ្រប់គ្រាន់ក៏ដោយ។ ជាក់ស្ដែងថវិកាដែលគ្រោងចំណាយលើវិស័យសុខាភិបាលក្នុងឆ្នាំ២០២៤ មានការកើនឡើងចំនួនជាង ៦ម៉ឺន (៦៥.៤៥៣) លានរៀល ឬជាង ១លានដុល្លារប៉ុណ្ណោះ។ កន្លងមករដ្ឋាភិបាលក៏បានអំពាវនាវដល់សាធារណជនឱ្យចូលរួមថវិកាដើម្បីសាងសង់មន្ទីរពេទ្យ ឬអគារពេទ្យ មួយចំនួនក្នុងរាជធានីភ្នំពេញដូចជាអគារតេជោអភិវឌ្ឍន៍ នៅមន្ទីរពេទ្យកាល់ម៉ែតជាដើម។ ប្រធានសមាគមគ្រូពេទ្យគុណធម៌កម្ពុជា លោក អ៊ូច វុទ្ធី លើកឡើងថា មន្ទីរពេទ្យ ឬមណ្ឌលសុខភាពនៅតាមបណ្ដាខេត្តពុំមានសម្ភារៈគ្រប់គ្រាន់ដើម្បីព្យាបាលពលរដ្ឋនៅឡើយទេ ហើយបញ្ហាទាំងនេះបានធ្វើឱ្យប៉ះពាល់ដល់ជីវភាពពលរដ្ឋដែលធ្វើដំណើរមកភ្នំពេញ។ ទោះជាយ៉ាងណា លោក អ៊ូច វុទ្ធី ថា បញ្ហានេះបានប៉ះពាល់ដល់ជីវភាពរបស់ពលរដ្ឋដែលពុំមានថវិកាដើម្បីឡើងមកទីក្រុងភ្នំពេញ ហើយមានពលរដ្ឋមួយចំនួនបានបាត់បង់ជីវិតដោយសារតែការបញ្ជូនមកព្យាបាលនៅភ្នំពេញ។ លោក អ៊ូច វុទ្ធី៖ «មួយទៀតដោយសារគាត់មិនមានទំនុកចិត្តតាមខេត្ត ដោយសារទីមួយការព្យាបាលរបស់គ្រូពេទ្យដោយថ្នាំព្យាបាលនៅតាមខេត្ត ជួនកាលវាមានថ្នាំមិនសុទ្ធ ហើយថ្នាំដែលបញ្ជូនមកគ្រប់ប្រទេសបញ្ជូនមកខេត្ត កន្លែងហ្នឹងធ្វើឱ្យគាត់បាត់បង់ជំនឿ ដោយសារថ្នាំដែរ ថ្នាំមានតែរូបភាពឈ្មោះប៉ុន្តែលេបទៅវាអត់មានប្រសិទ្ធភាពកន្លែងហ្នឹងហើយដែលធ្វើឱ្យគាត់អត់ជា អត់ស្រួលខ្លួន អ៊ីចឹងគាត់មករកពិគ្រោះជំងឺនៅភ្នំពេញវិញ»។ របាយការណ៍របស់ក្រសួងសុខាភិបាល កាលពីឆ្នាំ២០១៩ ឱ្យដឹងថា គិតត្រឹមឆ្នាំ២០១៨ មន្ទីរពេទ្យជាតិមានចំនួន៦ កន្លែង មន្ទីរពេទ្យបង្អែកមានចំនួន១០៩ កន្លែង និងមណ្ឌលសុខភាពមានចំនួនជាង១ពាន់ (១.១៨៥) កន្លែង និងមានមន្ត្រីរាជការសរុបជាង ២ម៉ឺននាក់ (២៥.៤៣៨) នាក់។ វិទ្យុអាស៊ីសេរីមិនអាចទាក់ទងរដ្ឋមន្ត្រីក្រសួងសុខាភិបាល លោក ឈាង រ៉ា និងអ្នកនាំពាក្យក្រសួងសុខាភិបាល លោកស្រី ឱ វណ្ណឌីន ដើម្បីសាកសួរជុំវិញអំពើហិង្សានេះបានទេ នៅថ្ងៃទី១៩ ខែមករា។ ទោះជាយ៉ាងណា នាយករដ្ឋមន្ត្រីលោក ហ៊ុន ម៉ាណែត ថ្លែងក្នុងពិធីសម្ពោធដាក់ឱ្យប្រើប្រាស់ជាផ្លូវការ មន្ទីរពេទ្យជាតិតេជោសន្តិភាព កាលពីខែតុលា ឆ្នាំ២០២៣ លើកឡើងថា រដ្ឋាភិបាលកំពុងអនុវត្តគោលនយោបាយដើម្បីលើកស្ទួយវិស័យសុខាភិបាលរួមមានទី១ គឺវិធានការពង្រីកវិសាលភាពមូលនិធិសមធម៌សុខាភិបាលដល់គ្រួសារងាយរងហានិភ័យដល់ ៤៩ម៉ឺនគ្រួសារ ឬ ១លាន ៨សែននាក់ និងវិធានការលើរបបសន្តិសុខសង្គមដោយវិភាគទានដល់អ្នកក្នុងបន្ទុកសមាជិក ប.ស.ស ជាង៣លាននាក់។ ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍន៍ និងសន្តិភាព លោក យង់ គិមអេង មានប្រសាសន៍មន្ទីរពេទ្យមួយចំនួនអាចកសាងទំនុកចិត្តពីពលរដ្ឋខ្មែរដូចជាមន្ទីរគន្ធបុប្ផាជាដើម។ លោក យង់ គិមអេង ថា រដ្ឋាភិបាលគួរបង្ហាញឆន្ទៈពិតប្រាកដដោះស្រាយវិស័យសុខភាពតាមបណ្ដាខេត្តដែលពលរដ្ឋកំពុងត្រូវការ។ លោក យង់ គិមអេង៖ «រដ្ឋាភិបាលទីមួយគឺត្រូវតែពង្រឹងគុណភាពសេវា យើងគិតមើលថា ហេតុអីបានជាគន្ធបុប្ផាគេធ្វើបាន ចុះហេតុអីបានជាមន្ទីរពេទ្យផ្សេងៗធ្វើអត់បាន តើយើងឱ្យវិស័យសុខាភិបាល ឬមន្ទីរពេទ្យរបស់យើងនៅបែបហ្នឹងតទៅទៀត ឬយើងធ្វើវាឱ្យមានជំនឿជាក់ដូចគន្ធបុប្ផា គន្ធបុប្ផាទាំងការផ្ដល់សេវាអី គឺបានលឿនទាន់ចិត្ត ហើយគ្រូពេទ្យអីគេខ្នះខ្នែងមិនបាច់ចាំដើរទៅតឿនទេ ពេទ្យគេទទួលខុសត្រូវ»។ ពលរដ្ឋ និងសង្គមស៊ីវិលស្នើឱ្យរដ្ឋាភិបាលដាក់ចេញនូវវិធានការកែទម្រង់មន្ទីរពេទ្យនៅតាមបណ្ដាខេត្តឱ្យមានសេវាកម្ម និងគុណភាពដូច ឬប្រហាក់ប្រហែលមន្ទីរពេទ្យមន្ទីរពេទ្យគន្ធបុប្ផា។ ពលរដ្ឋលើកឡើងថា ការពង្រឹងគុណភាពសុខាភិបាលនឹងធ្វើឱ្យពួកគាត់មានភាពកក់ក្ដៅ និងអាចព្យាបាលជំងឺទាន់ពេលវេលា៕	2024-01-22T22:45:18+07:00	rfa.org	https://www.rfa.org/khmer/news/health/people-want-to-see-the-government-reform-the-health-sector-in-the-provinces-01222024103120.html
34d46866-1b66-4104-8a9f-4e9e577ee2ca	អភិបាលរងខេត្តកំពង់ធំ ណែនាំឱ្យអាជ្ញាធរផ្សព្វផ្សាយឱ្យបានឆាប់រហ័ស នៃការកែសម្រួលទំហំប្រាក់ឧបត្ថម្ភជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩	លោក ចាន់ តារា អភិបាលរងខេត្តកំពង់ធំ បានណែនាំឱ្យអាជ្ញាធរក្រុងស្រុកទាំងអស់ ផ្សព្វផ្សាយឱ្យបានឆាប់រហ័ស នៃការកែសម្រួលទំហំប្រាក់ឧបត្ថម្ភជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩។ លោក ចាន់ តារា បានថ្លែងបើកកិច្ចប្រជុំផ្សព្វផ្សាយ ការកែសម្រួលទំហំប្រាក់ឧបត្ថម្ភ សម្រាប់កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ១៩ ដោយមានការចូលរួមពីអភិបាលក្រុង ស្រុក និងលោក លោកស្រី មេឃុំ ចៅសង្កាត់ រួមទាំងអង្គភាពស្ថាប័នពាក់ព័ន្ធប្រមាណជាង ១៨០នាក់ នៅសាលប្រជុំខេត្តកំពង់ធំ នាព្រឹកថ្ងៃទី២២ ខែមករា ឆ្នាំ២០២៤។ លោកបានលើកឡើងពីគោលបំណងនៃកិច្ចប្រជុំផ្សព្វផ្សាយពីទំហំឧបត្ថម្ភថ្មី និងការបើកផ្តល់របស់កម្មវិធី នៃមន្ត្រីប្រតិបត្តិខេត្តទៅដល់តួអង្គប្រតិបត្តិករមន្រ្តីទទួលបន្ទុកកម្មវិធីឃុំ សង្កាត់ ក្នុងក្របខណ្ឌទូ ទាំងខេត្ត សម្រាប់បន្តផ្សព្វផ្សាយតាមខ្នងផ្ទះគ្រួសារកំពុងទទួលផលឱ្យយល់ច្បាស់ពីទំហំប្រាក់ឧបត្ថម្ភថ្មីនេះជៀសវាង មានការយល់ច្រឡំណាមួយ។ លោក ចាន់ តារា បានបន្តថា ដោយផ្អែកលើភាពប្រសើរឡើងនូវស្ថានភាពនៃជំងឺកូវីដ១៩ និងការដាក់ឱ្យអនុវត្តកម្មវិធីជាតិជំនួយសង្គម ក្នុងកញ្ចប់គ្រួសារ ដែលជាកម្មវិធីជំនួយសង្គមមានលក្ខណៈអចិន្រ្តៃយ៍ និងប្រក្រតី ហើយគ្រោងនឹងដាក់ឱ្យអនុវត្តនៅក្នុងខែមេសា ឆ្នាំ២០២៤ ដើម្បីបន្តការគាំទ្រដល់គ្រួសារមានបណ្ណសមធម៌ និងដើម្បីអនុវត្តយុទ្ធសាស្ត្រចាកចេញ រាជរដ្ឋាភិបាលបានដាក់ចេញអនុក្រឹត្យលេខ៣៧១ អនក្រ.បក ចុះថ្ងៃទី២៩ ខែធ្នូ ឆ្នាំ២០២៣ ស្តីពីការកែសម្រួលអនុក្រឹត្យលេខ៨៨ អនក្រ.បក ចុះថ្ងៃទី១២ ខែមិថុនា ឆ្នាំ២០២០ ស្តីពីការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ១៩ ដោយផ្តល់ប្រាក់ឧបត្ថម្ភ ចាប់ពីខែមករា រហូតដល់ខែមីនា ឆ្នាំ២០២៤ តាមទំហំប្រាក់ឧបត្ថម្ភថ្មី ដែលប្រាក់ឧបត្ថម្ភក្នុងទំហំថ្មីនេះ គឺត្រូវបានបែង ចែកទៅតាមប្រភេទបណ្ណសមធម៌ និងកម្រិតនៃភាពក្រីក្រដដែល ប៉ុន្តែបានបញ្ឈប់ការឧបត្ថម្ភលើចំនួនសមាជិកគ្រួសារ ដោយរក្សាទុកនូវអត្រាឧបត្ថម្ភសម្រាប់លក្ខខណ្ឌផ្សេងទៀតឱ្យនៅដដែល ។ លោក ចាន់ តារា បានផ្តល់ការគាំទ្រ និងការបង្កលក្ខណៈដល់ដំណើរការនៃការផ្សព្វផ្សាយដល់មន្ទីរសង្គមកិច្ច អតីតយុទ្ធជន និងយុវនីតិសម្បទាខេត្ត ដែលជាអ្នកសម្របសម្រួលផ្សព្វផ្សាយបន្តដល់រដ្ឋបាលក្រុង ស្រុក ឃុំ សង្កាត់ និងក្រោយពីទទួលបានការផ្សព្វផ្សាយនេះរួច សូមរដ្ឋបាលឃុំ សង្កាត់ ដោយមានការសម្របសម្រួលពីរ ដ្ឋបាលក្រុង ស្រុក កំណត់យកថ្ងៃណាមួយ ដើម្បីធ្វើការផ្សព្វផ្សាយដល់មេភូមិ អនុភូមិ និងសមាជិកភូមិ បន្តធ្វើការផ្សព្វផ្សាយ និងចែកបណ្ណផ្សព្វផ្សាយ តាមខ្នងផ្ទះអ្នកទទួលផលឱ្យបានរួចរាល់មុនថ្ងៃទី២៥ ខែមករា ឆ្នាំ២០២៤ ដែលជា ថ្ងៃចាប់អនុវត្តទំហំប្រាក់ឧបត្ថម្ភថ្មីនេះ៕	2024-01-22T21:41:00+07:00	freshnewsasia.com	https://m.freshnewsasia.com/index.php/en/localnews/326048-2024-01-22-07-41-53.html
456a027a-de39-4ad3-ae86-82952ca3cbb5	TOP NEWS: ក្រសួងសុខាភិបាល៖ ថ្ងៃនេះមិនមានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ ក៏គ្មានដែរ (Video inside)	ក្រសួងសុខាភិបាល នៅថ្ងៃទី២២ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២២ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៦៣នាក់, អ្នកជាសះស្បើយសរុបចំនួន ១៣៥,៩៩៨នាក់, ស្លាប់សរុបចំនួន ៣,០៥៦នាក់៕	2024-01-22T20:10:00+07:00	freshnewsasia.com	https://m.freshnewsasia.com/index.php/en/localnews/326009-2024-01-22-06-10-05.html
082dc9e8-8457-4755-a6a7-466d7ee5d61b	លោកជំទាវ ពេជ ចន្ទមុន្នី ៖”អត្រាស្លាប់ដោយគ្រោះថ្នាក់ចរាចរណ៍មានចំនួនច្រេីនជាងការស្លាប់ដោយសារជំងឺ”	នៅក្នុងឱកាសចម្រើនជន្មាយុគម្រប់៤៣ ឈានចូល ៤៤ឆ្នាំ នៅថ្ងៃទី២២ ខែមករា ឆ្នាំ២០២៤ លោកជំទាវ ពេជ ចន្ទមុន្នី ភរិយាសម្តេចធិបតីហ៊ុនម៉ា ណែត បានធ្វើការចែករំលែកព្រះធម៌ នៅលើគណនីហ្វេកប៊ុកផ្ទាល់របស់លោកជំទាវ អមជាមួយខ្លឹមសារថា៖”អត្រាស្លាប់ដោយគ្រោះថ្នាក់ចរាចរណ៍មានចំនួនច្រេីនជាងការស្លាប់ដោយសារជំងឺ មេត្តាជួយចែករំលែកដំបូន្មានដ៏ល្អនេះជូនដល់ប្រជាពលរដ្ឋយេីងផង”។ នៅក្នុងព្រះធម៌បានលើកឡើងអំពីការ ទទួលទានគ្រឿងស្រវឹង ដែលឈានទៅដល់ឱ្យមានការបង្កគ្រោះថ្នាក់ចរាចរ និង ប៉ះពាល់សង្គមជាតិជាខ្លាំង។ សូមបញ្ជាក់នាដើមឆ្នាំ២០២៤នេះ ចំនួនអ្នកស្លាប់ដោយគ្រោះថ្នាក់ចរាចរហាក់មានការកើនឡើងគួរឱ្យកត់សម្គាល់ ដែលភាគច្រើនបង្កឡើងដោយអ្នកបើកបរមានជាតិស្រវឹងខ្ពស់៕	2024-01-22T15:55:25+07:00	kbnnews.com	https://kbn.news/archives/311022
2bb73cae-4934-4ae5-a4c7-4e54079265c9	TOP NEWS: ក្រសួងសុខាភិបាល៖ ថ្ងៃនេះមិនមានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ ២នាក់ (Video inside)	ក្រសួងសុខាភិបាល នៅថ្ងៃទី២១ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២១ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៦៣នាក់, អ្នកជាសះស្បើយសរុបចំនួន ១៣៥,៩៩៨នាក់, ស្លាប់សរុបចំនួន ៣,០៥៦នាក់៕	2024-01-21T18:29:00+07:00	freshnewsasia.com	https://m.freshnewsasia.com/index.php/en/localnews/325858-2024-01-21-04-29-53.html
9f5a7fa0-af53-4691-bb02-a86660c66d7e	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ៣នាក់ (Video inside)	ក្រសួងសុខាភិបាល នៅថ្ងៃទី២០ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២០ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៦៣នាក់, អ្នកជាសះស្បើយសរុបចំនួន ១៣៥,៩៩៦នាក់, ស្លាប់សរុបចំនួន ៣,០៥៦នាក់៕	2024-01-20T19:02:00+07:00	freshnewsasia.com	https://m.freshnewsasia.com/index.php/en/localnews/325752-2024-01-20-05-02-57.html
6f8bb50a-1e91-46f3-9e42-1f4d9504966f	អភិបាលខេត្តកំពង់ចាម ណែនាំឲ្យអាជ្ញាធរក្រុងស្រុកទាំង១០ ផ្សព្វផ្សាយឱ្យបានឆាប់រហ័ស នៃការកែសម្រួលទំហំប្រាក់ឧបត្ថម្ភ ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ-១៩	អភិបាលខេត្តកំពង់ចាម លោក អ៊ុន ចាន់ដា បានណែនាំដល់អាជ្ញាធរមូលដ្ឋានក្រុងស្រុកទាំង១០ ក្នុងការប្រជុំផ្សព្វផ្សាយ ឲ្យបានឆាប់រហ័ស នៃការកែសម្រួលទំហំប្រាក់ឧបត្ថម្ភ សម្រាប់កម្មវិធីឧបត្ថម្ភសាច់ប្រាក់ ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ-១៩។ លោកអភិបាលខេត្ត បានថ្លែងណែនាំដូច្នេះ នៅក្នុងឱកាសបើកកិច្ចប្រជុំផ្សព្វផ្សាយ ការកែសម្រួលទំហំប្រាក់ឧបត្ថម្ភ សម្រាប់កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ-១៩ នាព្រឹកថ្ងៃទី ១៩ ខែមករា ឆ្នាំ ២០២៤ នៅសាលសន្និសីទ សាលាខេត្តកំពង់ចាម ដោយមានការចូលរួមពីអភិបាលក្រុងស្រុកទាំង ១០ និងលោក លោកស្រី មេឃុំ ចៅសង្កាត់ រួមទាំងអង្គភាពស្ថាប័នពាក់ព័ន្ធជាច្រើនទៀត។ លោកអភិបាលខេត្ត បានថ្លែងថា ដោយផ្អែកលើភាពប្រសើរឡើងនូវស្ថានភាពនៃជំងឺកូវីដ-១៩ និងការដាក់ឱ្យអនុវត្តកម្មវិធីជាតិជំនួយសង្គម ក្នុងកញ្ចប់គ្រួសារ ដែលជាកម្មវិធីជំនួយសង្គមមានលក្ខណៈអចិន្រ្តៃយ៍ និងប្រក្រតី ហើយគ្រោងនឹងដាក់ឱ្យអនុវត្តនៅក្នុងខែមេសា ឆ្នាំ២០២៤ ដើម្បីបន្តការគាំទ្រដល់គ្រួសារមានបណ្ណសមធម៌ និងដើម្បីអនុវត្តយុទ្ធសាស្ត្រចាកចេញ រាជរដ្ឋាភិបាលបានដាក់ចេញអនុក្រឹត្យលេខ៣៧១ អនក្រ.បក ចុះថ្ងៃទី២៩ ខែធ្នូ ឆ្នាំ២០២៣ ស្តីពីការកែសម្រួលអនុក្រឹត្យលេខ៨៨ អនក្រ.បក ចុះថ្ងៃទី១២ ខែមិថុនា ឆ្នាំ២០២០ ស្តីពីការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ-១៩ ដោយផ្តល់ប្រាក់ឧបត្ថម្ភចាប់ពីខែមករា រហូតដល់ខែមីនា ឆ្នាំ២០២៤ តាមទំហំប្រាក់ឧបត្ថម្ភថ្មី ដែលប្រាក់ឧបត្ថម្ភក្នុងទំហំថ្មីនេះ គឺត្រូវបានបែងចែកទៅតាមប្រភេទបណ្ណសមធម៌ និងកម្រិតនៃភាពក្រីក្រដដែល ប៉ុន្តែបានបញ្ឈប់ការឧបត្ថម្ភលើចំនួនសមាជិកគ្រួសារ ដោយរក្សាទុកនូវអត្រាឧបត្ថម្ភសម្រាប់លក្ខខណ្ឌផ្សេងទៀតឱ្យនៅដដែល។ លោកអភិបាលខេត្ត បានយកឱកាសនោះ ផ្តល់ការគាំទ្រ និងការបង្កលក្ខណៈដល់ដំណើរការនៃការផ្សព្វផ្សាយ ដល់មន្ទីរសង្គមកិច្ច អតីតយុទ្ធជន និងយុវនីតិសម្បទាខេត្ត ដែលជាអ្នកសម្របសម្រួលផ្សព្វផ្សាយបន្ត ដល់រដ្ឋបាលក្រុង ស្រុក ឃុំ សង្កាត់ និងក្រោយពីទទួលបានការផ្សព្វផ្សាយនេះរួច សូមរដ្ឋបាលឃុំ សង្កាត់ ដោយមានការសម្របសម្រួលពីរដ្ឋបាលក្រុង ស្រុក កំណត់យកថ្ងៃណាមួយ ដើម្បីធ្វើការផ្សព្វផ្សាយដល់មេភូមិ អនុភូមិ និងសមាជិកភូមិ បន្តធ្វើការផ្សព្វផ្សាយ និងចែកបណ្ណផ្សព្វផ្សាយ តាមខ្នងផ្ទះអ្នកទទួលផល ឱ្យបានរួចរាល់មុនថ្ងៃទី ២៥ ខែមករា ឆ្នាំ២០២៤ ដែលជាថ្ងៃចាប់អនុវត្តទំហំប្រាក់ឧបត្ថម្ភថ្មីនេះ៕	2024-01-19T21:39:00+07:00	freshnewsasia.com	https://m.freshnewsasia.com/index.php/en/localnews/325662-2024-01-19-07-39-20.html
47f88817-f331-4e08-a5b5-fcfda5bfcf3a	អភិបាលខេត្តកំពង់ចាម ណែនាំឲ្យអាជ្ញាធរក្រុង ស្រុក ទាំង១០ ផ្សព្វផ្សាយឱ្យបានឆាប់រហ័ស នៃការកែសម្រួលទំហំប្រាក់ឧបត្ថម្ភ ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ-១៩	លោកអភិបាលខេត្ត បានថ្លែងណែនាំដូច្នេះ នៅក្នុងឱកាស បើកកិច្ចប្រជុំផ្សព្វផ្សាយ ការកែសម្រួលទំហំប្រាក់ឧបត្ថម្ភ សម្រាប់កម្មវិធីឧបត្ថម្ភសាច់ប្រាក់ ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ-១៩ នាព្រឹកថ្ងៃទី ១៩ ខែមករា ឆ្នាំ ២០២៤ នៅសាលសន្និសីទ សាលាខេត្តកំពង់ចាម ដោយមានការចូលរួមពីអភិបាលក្រុងស្រុកទាំង ១០ និងលោក លោកស្រី មេឃុំ ចៅសង្កាត់ រួមទាំងអង្គភាពស្ថាប័នពាក់ព័ន្ធជាច្រើនទៀត។ លោកអភិបាលខេត្ត បានមានប្រសាសន៍ថា ដោយផ្អែកលើភាពប្រសើរឡើងនូវស្ថានភាពនៃជំងឺកូវីដ-១៩ និងការដាក់ឱ្យអនុវត្តកម្មវិធីជាតិជំនួយសង្គម ក្នុងកញ្ចប់គ្រួសារ ដែលជាកម្មវិធីជំនួយសង្គមមានលក្ខណៈអចិន្រ្តៃយ៍ និងប្រក្រតី ហើយគ្រោងនឹងដាក់ឱ្យអនុវត្តនៅក្នុងខែមេសា ឆ្នាំ២០២៤ ដើម្បីបន្តការគាំទ្រដល់គ្រួសារមានបណ្ណសមធម៌ និងដើម្បីអនុវត្តយុទ្ធសាស្ត្រចាកចេញ រាជរដ្ឋាភិបាលបានដាក់ចេញអនុក្រឹត្យលេខ៣៧១ អនក្រ.បក ចុះថ្ងៃទី២៩ ខែធ្នូ ឆ្នាំ២០២៣ ស្តីពីការកែសម្រួល អនុក្រឹត្យលេខ៨៨ អនក្រ.បក ចុះថ្ងៃទី១២ ខែមិថុនា ឆ្នាំ២០២០ ស្តីពីការអនុវត្តកម្មវិធីឧបត្ថម្ភ សាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ-១៩ ដោយផ្តល់ប្រាក់ឧបត្ថម្ភចាប់ពីខែមករា រហូតដល់ខែមីនា ឆ្នាំ២០២៤ តាមទំហំប្រាក់ឧបត្ថម្ភថ្មី ដែលប្រាក់ឧបត្ថម្ភក្នុងទំហំថ្មីនេះ គឺត្រូវបានបែងចែកទៅតាមប្រភេទបណ្ណសមធម៌ និងកម្រិត នៃភាពក្រីក្រដដែល ប៉ុន្តែបានបញ្ឈប់ការ ឧបត្ថម្ភលើចំនួនសមាជិកគ្រួសារ ដោយរក្សាទុកនូវអត្រា ឧបត្ថម្ភសម្រាប់លក្ខខណ្ឌផ្សេងទៀត ឱ្យនៅដដែល ។ លោកអភិបាលខេត្ត បានយកឱកាសនោះ ផ្តល់ការគាំទ្រ និងការបង្កលក្ខណៈដល់ដំណើរការនៃការផ្សព្វផ្សាយ ដល់មន្ទីរសង្គមកិច្ច អតីតយុទ្ធជន និងយុវនីតិសម្បទាខេត្ត ដែលជាអ្នកសម្របសម្រួលផ្សព្វផ្សាយបន្ត ដល់រដ្ឋបាលក្រុង ស្រុក ឃុំ សង្កាត់ និងក្រោយពីទទួលបានការផ្សព្វផ្សាយនេះរួច សូមរដ្ឋបាលឃុំ សង្កាត់ ដោយមានការសម្របសម្រួលពីរដ្ឋបាលក្រុង ស្រុក កំណត់យកថ្ងៃណាមួយ ដើម្បីធ្វើការផ្សព្វផ្សាយដល់មេភូមិ អនុភូមិ និងសមាជិកភូមិ បន្តធ្វើការផ្សព្វផ្សាយ និងចែកបណ្ណផ្សព្វផ្សាយ តាមខ្នងផ្ទះអ្នកទទួលផល ឱ្យបានរួចរាល់មុនថ្ងៃទី ២៥ ខែមករា ឆ្នាំ២០២៤ ដែលជាថ្ងៃចាប់អនុវត្ត ទំហំប្រាក់ឧបត្ថម្ភថ្មីនេះ ៕	2024-01-19T19:43:00+07:00	dap-news.com	https://dap-news.com/national/2024/01/19/387568/
5715c27e-5732-4a30-8949-9e876069a550	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ៤នាក់ (Video inside)	ក្រសួងសុខាភិបាល នៅថ្ងៃទី១៩ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ៤នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៩ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៦២នាក់, អ្នកជាសះស្បើយសរុបចំនួន ១៣៥,៩៩៣នាក់, ស្លាប់សរុបចំនួន ៣,០៥៦នាក់៕	2024-01-19T19:21:00+07:00	freshnewsasia.com	https://m.freshnewsasia.com/index.php/en/localnews/325637-2024-01-19-05-21-05.html
7774a39c-7987-4989-bad0-9612fe968452	ទេសរដ្ឋមន្រ្តី អៀង មូលី ធ្វើជាសហប្រធានដឹកនាំកិច្ចប្រជុំរួមរាជរដ្ឋាភិបាល-ដៃគូអភិវឌ្ឍន៍ ឆ្លើយតបនឹងមេរោគអេដស៍ និងជំងឺអេដស៍នៅកម្ពុជា	ទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានអញ្ជើញធ្វើជាសហប្រធានដឹកនាំកិច្ចប្រជុំរួម រាជរដ្ឋាភិបាល-ដៃគូអភិវឌ្ឍន៍ ឆ្លើយតបនឹងមេរោគអេដស៍ និងជំងឺអេដស៍នៅកម្ពុជា (Joint Government-Development Partner on HIV and AIDS in Cambodia) នៅអាជ្ញាធរជាតិប្រយុទ្ធនឹងជំងឺអេដស៍ នៅព្រឹកថ្ងៃទី១៨ ខែមករា ឆ្នាំ២០២៣នេះ។ កិច្ចប្រជុំនេះរៀបចំឡើងដើម្បីសម្របសម្រួលឲ្យមាន កិច្ចសន្ទនាបច្ចេកទេស និងចលនាធនធានឆ្លើយតបនឹងមេរោគអេដស៍ និងជំងឺអេដស៍រវាងរាជរដ្ឋាភិបាល និងដៃគូអភិវឌ្ឍន៍ ក្នុងទិសដៅបញ្ចប់អេដស៍ ដែលជាការគំរាមកំហែងដល់សុខភាពសាធារណៈនាឆ្នាំ២០២៥។ កិច្ចប្រជុំក៏មានគោលបំណងរួមគ្នាពិចារណា អំពីការធ្វើឲ្យសម្រេចនូវគោលដៅដែលបានឯកភាព និងធានានិរន្តភាពនៃការឆ្លើយតបនឹងមេរោគអេដស៍ និងជំងឺអេដស៍ រួមចំណែកក្នុងយុទ្ធសាស្រ្តបញ្ចកោណ ដំណាក់កាលទី១ របស់រាជរដ្ឋាភិបាល ដែលដឹកនាំដោយសម្តេចធិបតី ហ៊ុន ម៉ាណែត នាយករដ្ឋមន្រ្តីនៃកម្ពុជា។ ក្រុមការងាររាជរដ្ឋាភិបាល-ដៃគូអភិវឌ្ឍន៍ដឹកនាំដោយលោកទេសរដ្ឋមន្រ្តី អៀង មូលី និងលោកស្រី Patricia Ongpin នាយិកាអង្គការ UNAIDS ប្រចាំកម្ពុជា ជាសហប្រធាន។ អញ្ជើញចូលរួមក្នុងកិច្ចប្រជុំរួមមាន សមាជិក សមាជិកា ក្រុមការងារ បច្ចេកទេសឆ្លើយតបនឹងមេរោគអេដស៍ និងជំងឺអេដស៍ ដែលជា តំណាងក្រសួង ស្ថាប័នរាជរដ្ឋាភិបាល (ក្រសួងសេដ្ឋកិច្ច និងហិរញ្ញវត្ថុ ក្រសួងសុខាភិបាល ក្រសួងមហាផ្ទៃ ក្រសួងអប់រំ យុវជន និងកីឡា ក្រសួងកិច្ចការនារី ក្រសួងផែនការ រដ្ឋបាលរាជធានីភ្នំពេញ) ប្រទេស ម្ចាស់ជំនួយជាដៃគូអភិវឌ្ឍន៍ (សហរដ្ឋអាម៉េរិក) ស្ថាប័ន អង្គការជាតិ អន្តរជាតិ (UNAIDS, WHO, UNDP, USAID, PEPFAR, CCC, CRS, KHANA, HACC, RHAC, CPN+) ព្រមទាំងប្រជាជនគន្លឹះ និងយុវជន សរុបចំនួនជាង៥០រូប។ ទី១) ពិនិត្យឡើងវិញនូវសមាជិកភាព តួនាទីភារកិច្ចនៃក្រុមការងារបច្ចេកទេសរួមរាជរដ្ឋាភិបាល-ដៃគូអភិវឌ្ឍន៍ ឆ្លើយតបនឹងមេរោគអេដស៍ និងជំងឺអេដស៍។ ទី២) ការរួមចំណែកនៃឆ្លើយតបនឹងមេរោគអេដស៍ និងជំងឺអេដស៍ ទៅក្នុងផែនការជាតិអភិវឌ្ឍន៍សង្គម ឆ្នាំ២០២៤-២០២៨ ដោយពិនិត្យមើលនូវសូចនាករសម្រាប់ឆ្នាំ២០២៤ ដល់ឆ្នាំ២០២៨។ ទី៣) ទីដៅ (Milestones) សម្រាប់ឆ្នាំ២០២៤ និងកាលវិភាគ សម្រាប់ក្រុមការងារបច្ចេកទេសរួមរាជរដ្ឋាភិបាល-ដៃគូអភិវឌ្ឍន៍ឆ្លើយតបនឹងមេរោគអេដស៍ និងជំងឺអេដស៍។ ទី៤) គោលនយោបាយជាតិបញ្ចប់អេដស៍ និងនិរន្តភាពនៃការឆ្លើយតបនឹងមេរោគអេដស៍ និងជំងឺអេដស៍។ ថ្លែងនៅក្នុងពិធីបើកកិច្ចប្រជុំ លោកទេសរដ្ឋមន្រ្តី អៀង មូលី បានបញ្ជាក់ថា ជោគជ័យក្នុងការឆ្លើយតបនឹងមេរោគអេដស៍ និងជំងឺអេដស៍នៅកម្ពុជាដោយសារយើងមានសសរស្តម្ភ៣សំខាន់៖ ភាពជាម្ចាស់ ភាពជាដៃគូ និងការវិនិយោគ។ កិច្ចប្រជុំរួមរាជរដ្ឋាភិបាល-ដៃគូអភិវឌ្ឍន៍ឆ្លើយតបនឹងមេរោគអេដស៍ និងជំងឺអេដស៍នៅកម្ពុជា បានខកខានមួយរយៈ។ ប៉ុន្តែនៅក្នុងនីតិកាលថ្មីនេះយើងធ្វើឲ្យមានដំណើរការឡើងវិញ ដើម្បីជាវេទិកាផ្លាស់ប្តូរយោបល់ លើកឡើងពីបញ្ហាប្រឈម រាយការណ៍ពីវឌ្ឍនភាពជូនដៃគូ និងដាក់ទិសដៅ ដែលដៃគូអភិវឌ្ឍអាចផ្តល់មតិណែនាំ ក្នុងក្របខ័ណ្ឌសម្របសម្រួលថ្នាក់ជាតិ តាមគោលការណ៍គន្លឹះបីមួយរបស់អង្គការ UNAIDS រួមមាន ផែនការសកម្មភាពអេដស៍តែមួយ, ស្ថាប័នជាតិដឹកនាំសម្របសម្រួលជាពហុវិស័យតែមួយ និងប្រព័ន្ធត្រួតពិនិត្យ និងវាយតម្លៃរបស់ប្រទេសតែមួយ។ លោកទេសរដ្ឋមន្រ្តីបានសង្កត់ធ្ងន់ថា ចាប់ពីឆ្នាំ២០១៥ រាជរដ្ឋាភិបាលបានវិនិយោគក្នុងការឆ្លើយតបនឹងមេរោគអេដស៍ និងជំងឺអេដស៍ ក្នុងពេលដែលជំនួយពីខាងក្រៅមានការថយចុះ។ ចុងក្រោយនេះ រាជរដ្ឋាភិបាលបានចូលលរួមថវិកា ទិញឱសថប្រឆាំងនឹងមេរោគអេដស៍ ប្រមាណ៧០% ដើម្បីចែកជូនដោយឥតគិតថ្លៃ។ គួរបញ្ជាក់ថា ក្នុងរយៈពេលប្រមាណ៣០ឆ្នាំចុងក្រោយនេះ ការចំណាយក្នុងការ ឆ្លើយតបនឹងមេរោគអេដស៍ និងជំងឺអេដស៍ មានប្រមាណ៨០០លានដុល្លារ៕	2024-01-18T19:45:00+07:00	freshnewsasia.com	https://m.freshnewsasia.com/index.php/en/localnews/325524-2024-01-18-05-45-20.html
38dd68f5-6a7c-4c24-aabe-ccd2860f0edd	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៤នាក់ ខណៈអ្នកជាសះស្បើយ ២នាក់ (Video inside)	ក្រសួងសុខាភិបាល នៅថ្ងៃទី១៨ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៤នាក់ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៨ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៦១នាក់, អ្នកជាសះស្បើយសរុបចំនួន ១៣៥,៩៨៩នាក់, ស្លាប់សរុបចំនួន ៣,០៥៦នាក់៕	2024-01-18T19:21:00+07:00	freshnewsasia.com	https://m.freshnewsasia.com/index.php/en/localnews/325519-2024-01-18-05-21-49.html
16a14e3a-7c54-4409-9161-989d57a2f400	ទីភ្នាក់ងារអភិវឌ្ឍន៍របស់អាមេរិក ប្រកាសជួយការអប់រំ និងបរិស្ថាននៅកម្ពុជា និងសរសើរកម្ពុជា លើការងារកាត់បន្ថយជំងឺឆ្លង និងមរណភាពកុមារ (Video inside)	ក្នុងជំនួបជាមួយសម្តេចធិបតី ហ៊ុន ម៉ាណែត នាយករដ្ឋមន្ត្រីកម្ពុជា នាទីក្រុងដាវ៉ូស ប្រទេសស្វីស លោកស្រី Samantha Power ប្រធានគ្រប់គ្រងទីភ្នាក់ងារសហរដ្ឋអាមេរិកសម្រាប់ការអភិវឌ្ឍអន្តរជាតិ (USAID) បានប្រកាសបន្តជួយកម្ពុជាលើការងារអប់រំ និងបរិស្ថាន ហើយក៏បានសរសើរកម្ពុជាលើការងារកាត់បន្ថយជំងឺឆ្លង និងមរណភាពកុមារផងដែរ។ ជំនួបដែលធ្វើឡើងនាថ្ងៃទី១៧ ខែមករា ឆ្នាំ២០២៤ លោកស្រីប្រធានទីភ្នាក់ងារ USAID បានថ្លែងអំណរគុណសម្តេចធិបតី ដែលបានអនុញ្ញាតឱ្យលោកស្រី និងសហការី ចូលជួបសម្តែងការគួរសម និងពិភាក្សាការងារ។ លោកស្រីបានជម្រាបសម្តេចធិបតី អំពីវឌ្ឍនភាពការងាររបស់ USAID នៅកម្ពុជា ពិសេសក្នុងកិច្ចសហប្រតិបត្តិការលើវិស័យអប់រំ និងការការពារកុមារតូច តាមរយៈកិច្ចសហប្រតិបត្តិការរវាង USAID និងក្រសួងអប់រំ យុវជន និងកីឡា ក្នុងការលើកកម្ពស់កម្មវិធីអប់រំ អនាម័យ និងបរិក្ខាសិក្សានៅតាមសាលារៀនសម្រាប់កុមារតូច។ លោកស្រីក៏បានកោតសរសើររាជរដ្ឋាភិបាលកម្ពុជា ដែលបានខិតខំប្រឹងប្រែងក្នុងការកាត់បន្ថយអត្រាជំងឺឆ្លង និងកាត់បន្ថយអត្រាមរណភាពរបស់ទារក និងកុមារតូចក្រោមអាយុ៥ឆ្នាំ។ លោកស្រី បានបញ្ជាក់ពីការបន្តកិច្ចសហប្រតិបត្តិការដែលមានស្រាប់ និងការបន្តការផ្ដល់ជំនួយលើវិស័យអប់រំ និងបរិស្ថាន ដែលផ្តោតលើការអភិរក្សជីវៈចម្រុះ ការការពារប្រព័ន្ធអេកូឡូស៊ី និងការលើកកម្ពស់ជីវភាពសហគមន៍នៅកម្ពុជា។ សម្តេចធិបតី ហ៊ុន ម៉ាណែត បានសម្តែងក្តីរីករាយ ចំពោះគម្រោងកិច្ចសហប្រតិបត្តិការរបស់ USAID នៅកម្ពុជានាពេលកន្លងមក និងបានវាយតម្លៃខ្ពស់ចំពោះការគាំទ្រ និងជំនួយរបស់ USAID ដែលបានរួមចំណែកដល់ការអភិវឌ្ឍ និងការរីកចម្រើនសង្គម-សេដ្ឋកិច្ចរបស់កម្ពុជា។ សម្តេចធិបតីនាយករដ្ឋមន្ត្រី ក៏បានថ្លែងអំណរគុណចំពោះការសម្រេចចិត្តរបស់រដ្ឋាភិបាលសហរដ្ឋអាមេរិកក្នុងការបន្តផ្តល់ជំនួយចំនួន១៨លានដុល្លារអាមេរិក តាមរយៈ USAID ដល់កម្ពុជា ក្នុងពេលសម្តេចធិបតីបានទទួលជួបពិភាក្សាការងារជាមួយនឹងលោកជំទាវ Victoria Nuland អនុរដ្ឋមន្រ្តីការបរទេសសហរដ្ឋអាមេរិក នាឱកាសអញ្ជើញបំពេញចូលរួមមហាសន្និបាតអង្គការសហប្រជាជាតិនៅបុរីញូយ៉ក កាលពីចុងឆ្នាំ២០២៣៕	2024-01-18T15:18:00+07:00	freshnewsasia.com	https://m.freshnewsasia.com/index.php/en/localnews/325489-2024-01-18-01-18-38.html

ecee0e35-4639-4f7b-b0a1-d153597f116e

កាកបាទក្រហមកម្ពុជា ខេត្តរតនគិរី និងសប្បុរសជន នាំយកអំណោយគ្រឿងឧបភោគបរិភោគ និងថវិកាមួយចំនួន ជូនក្មួយស្រី ហ្សត់ សាលិច ដែលមានជំងឺប្រចាំកាយ (ដុះដុំសាច់ខួរក្បាល)

ដោយមានការគិតគូរយកចិត្តទុកដាក់ និងក្តីអាណិតអាសូរពីសំណាក់លោក ញ៉ែម សំអឿន ប្រធានគណៈកម្មាធិការសាខាកាកបាទក្រហមកម្ពុជា ខេត្តរតនគិរី នៅព្រឹកថ្ងៃទី៧ ខែកុម្ភៈ ឆ្នាំ២០២៤នេះ លោកបានចាត់ឲ្យលោក ឌឹម ណាត នាយកសាខា, លោក ជា សានិត ប្រធានមន្ទីរស្តីទីមន្ទីរសុខាភិបាល, លោក លោកស្រី អនុប្រធានមន្ទីរសុខាភិបាលខេត្ត ប្រធានមន្ទីរ អនុប្រធានមន្ទីរពេទ្យបង្អែកខេត្ត លោកនាយកវិទ្យាល័យអន្តវាសិកដ្ឋានក្រុងបានលុង ព្រមទាំងសហការី និងអាជ្ញាធរស្រុកលំផាត់ ចុះសួរសុខទុក្ខ នាំយកអំណោយមនុស្សធម៌ ជាថវិកា និងគ្រឿងឧបភោគបរិភោគ ជូនដល់ប្អូនស្រី ហ្សត់ សាលិច អាយុ ២០ឆ្នាំ ជាសិស្សថ្នាក់ទី១២ និងជាយុវជនកាកបាទក្រហម នៅវិទ្យាល័យអន្តវាសិកដ្ឋានក្រុងបានលុង ដែលមានជំងឺប្រចាំកាយ (ដុះដុំសាច់ខួរក្បាល) រស់នៅភូមិចាងរ៉ា ឃុំបាតាង ស្រុកលំផាត់ ខេត្តរតនគិរី។ ក្នុងឱកាសជួបសំណេះសំណាល ជាមួយគ្រួសារប្អូនស្រី លោកនាយកសាខាបានពាំនាំនូវប្រសាសន៍របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន និងប្រសាសន៍លោក ញ៉ែម សំអឿន ដែលផ្តាំផ្ញើសួរសុខទុក្ខ ដោយបានជម្រាបថា «ជានិច្ចកាល សម្តេចកិត្តិព្រឹទ្ធបណ្ឌិតប្រធាន និងលោកប្រធានគណៈកម្មាធិការសាខា តែងតែគិតគូរពីសុខទុក្ខ បងប្អូនប្រជាពលរដ្ឋគ្រប់រូប ដែលមានទុក្ខលំបាក ជនងាយរងគ្រោះ និងជនរងគ្រោះដោយគ្រោះមហន្តរាយផ្សេងៗ ដោយមិនប្រកាន់រើសអើងវណ្ណៈ ជាតិសាសន៍ ពណ៌សម្បុរ ឬនិន្នាការនយោបាយអ្វីឡើយ»។ លោកនាយកសាខា និងលោកប្រធានមន្ទីរសុខាភិបាលខេត្ត និងក្រុមការងារ ក៏បានផ្តាំផ្ញើដល់ប្អូនស្រី និងក្រុមគ្រួសារ ឲ្យគិតគូរថែរក្សាសុខភាពឲ្យបានល្អ អនុវត្តតាមការណែនាំរបស់គ្រូពេទ្យ និងបរិភោគអាហារូបត្ថម្ភ ដែលផ្តល់អត្ថប្រយោជន៍ដល់សុខភាព និងជូនពរដល់ប្អូនស្រីអ្នកជំងឺ ឆាប់ជាសះស្បើយពីជំងឺ មានសុខភាពល្អប្រសើរឡើងវិញ។ ជាមួយគ្នានេះ ក្រុមគ្រូពេទ្យ មន្ទីរពេទ្យបង្អែកខេត្ត បានឲ្យក្រុមគ្រួសារអ្នកជំងឺត្រៀមលក្ខណៈ ដើម្បីនាំប្អូនស្រីទៅសម្រាកនៅមន្ទីរពេទ្យបង្អែកខេត្ត និងរៀបចំឯកសារបញ្ជូនទៅព្យាបាលនៅមន្ទីរពេទ្យរុស្ស៊ី រាជធានីភ្នំពេញផងដែរ។ ថវិកាផ្ទាល់របស់លោក ញ៉ែម សំអឿន ប្រធានគណៈកម្មាធិការសាខា និងលោកស្រី ចំនួន១លានរៀល សាខាកាកបាទក្រហមខេត្តរតនគិរី អង្ករ៥០គីឡូក្រាម, មី១កេស, ត្រីខ១យួរ, ទឹកស៊ីអ៊ីវ១យួរ, ទឹកផ្លែឈើ១កេស និងថវិកា១លានរៀល មន្ទីរសុខាភិបាល ថវិកា២០ម៉ឺនរៀល, លោក ហ៊ីង ផាន សគន្ធា ប្រធានមន្ទីរពេទ្យបង្អែកខេត្ត ថវិកា១០ម៉ឺនរៀល និងលោក ណុប តាំងអូន អនុប្រធានមន្ទីរពេទ្យបង្អែកខេត្ត ថវិកា៤ម៉ឺនរៀល៕

2024-02-07T22:27:00+07:00

freshnewsasia.com

https://m.freshnewsasia.com/index.php/en/localnews/327967-2024-02-07-08-27-49.html

393cc61e-24e6-4069-b7a2-6f0ffcff55db

TOP NEWS: ក្រសួងសុខាភិបាល៖ ថ្ងៃនេះមិនមានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)

ក្រសួងសុខាភិបាល នៅថ្ងៃទី៧ ខែកុម្ភៈ ឆ្នាំ២០២៤នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី ៧ខែកុម្ភៈ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨៦នាក់, អ្នកជាសះស្បើយសរុបចំនួន ១៣៦,០២៧នាក់, ស្លាប់សរុបចំនួន ៣,០៥៦នាក់៕

2024-02-07T19:18:00+07:00

freshnewsasia.com

https://m.freshnewsasia.com/index.php/en/localnews/327928-2024-02-07-05-18-40.html

b8aabcae-a68e-4365-9e0d-d9901e2525b9

TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ១នាក់ (Video inside)

ក្រសួងសុខាភិបាល នៅថ្ងៃទី៦ ខែកុម្ភៈ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៦ ខែកុម្ភៈ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨៦នាក់, អ្នកជាសះស្បើយសរុបចំនួន ១៣៦,០២៧នាក់, ស្លាប់សរុបចំនួន ៣,០៥៦នាក់៕

2024-02-06T20:25:00+07:00

freshnewsasia.com

https://m.freshnewsasia.com/index.php/en/localnews/327821-2024-02-06-06-25-21.html

f9acae87-91b7-4a0c-8e56-27744b8503a3

សាស្ត្រាចារ្យ ឈាង រ៉ា ឲ្យមន្រ្តីជំនាញពាក់ព័ន្ធ ត្រៀមចុះជួយពលរដ្ឋ ពេលមានគ្រោះរាំងស្ងួត ការពុលអាហារ និងជំងឺរាគរូស មកពីកង្វះទឹកស្អាត

ភ្នំពេញ ៖ រដ្ឋមន្ត្រីក្រសួងសុខាភិបាល លោកសាស្ត្រាចារ្យ ឈាង រ៉ា ក្នុងឱកាសដឹកនាំកិច្ចប្រជុំកម្រិតថ្នាក់ដឹកនាំ លើកទី១ នៃខែកុម្ភៈ ឆ្នាំ២០២៤ ដើម្បីពិនិត្យវឌ្ឍនភាពការងារ និងទិសដៅការងារបន្ត នាថ្ងៃទី៥ ខែកុម្ភៈ ឆ្នាំ២០២៤បានស្នើឲ្យគណៈកម្មការទាំងឡាយ និងមន្រ្តីជំនាញពាក់ព័ន្ធ ត្រូវត្រៀមលក្ខណៈគ្រប់ពេលវេលា ក្នុងការចុះជួយប្រជាពលរដ្ឋកំឡុងពេលមានគ្រោះរាំងស្ងួត ការពុលអាហារ និងជំងឺរាគរូសដែលបណ្តាលមកពីកង្វះទឹកស្អាតប្រើប្រាស់ ដែលអាចនឹងកើតមានឡើងជាយថាហេតុ ។ លោកថា ក្នុងនោះក៏ត្រូវត្រៀមរៀបចំឲ្យបានទាន់ពេលវេលា ជាពិសេសឱសថនៅតាមមណ្ឌលសុខភាព និងមន្ទីរពេទ្យបង្អែកឲ្យបានគ្រប់គ្រាន់។ ជាមួយគ្នានេះដែរ សាស្រ្តាចារ្យរដ្ឋមន្រ្តី ក៏បានសង្កត់ធ្ងន់លើការប្រើប្រាស់ឱសថ ត្រូវពិនិត្យបានត្រឹមត្រូវជៀសវាងការទុកឱសថហួសសុពលភាពប្រើប្រាស់ ដោយកន្លងមកនៅតាមមន្ទីរពេទ្យបង្អែក និងមណ្ឌលសុខភាពមួយចំនួន អាចគ្រប់គ្រងឱសថដែលមិនឲ្យផុតកំណត់សុពលភាព សូម្បីតែមួយគ្រាប់។ ជាចុងក្រោយ សាស្រ្តាចារ្យរដ្ឋមន្ត្រី បានជូនពរ និងថ្លែងអំណរគុណ កោតសរសើដល់ក្រុមការងារក្រសួងសុខាភិបាលដែរបានយកចិត្តដាក់ក្នុងការបំពេញការងារប្រកបដោយស្មារតីទទួលខុសត្រូវខ្ពស់ ក្នុងរយៈពេលកន្លងមក ដោយបន្តអនុវត្តសកម្មភាពបែបនេះឲ្យល្អរហូតដូចភ្លៀងរលឹម៕

2024-02-06T17:30:00+07:00

dap-news.com

https://dap-news.com/national/2024/02/06/391601/

f0c6dcf5-2753-46ef-8e86-24dbfef28e99

សូមប្រុងប្រយ័ត្ន! ជំងឺឆ្លងប្រភេទថ្មីមួយទៀត កំពុងវាយលុកនៅកម្ពុជា

ក្រសួងសុខាភិបាលនៃព្រះរាជាណាចក្រកម្ពុជា ចេញសេចក្តីប្រកាសជុំវិញ ករណីជំងឺអឹមផក (Mpox) ចំនួន១ករណីបន្ថែមទៀត លើបុរសម្នាក់ ដែលករណីនេះជាករណីទី៥ហើយ ដែលក្រសួងបានរកឃើញ។ វីរុសនេះ ឆ្លងពីមនុស្សម្នាក់ ទៅមនុស្សម្នាក់ទៀត តាមរយៈការរួមភេទគ្រប់ទម្រង់ ជាមួយអ្នកជំងឺ អឹមផក និងការប៉ះពាល់ដោយផ្ទាល់នឹងកន្លែងមានដំបៅ ទឹកសារពាង្គកាយ ទឹកមាត់ តំណក់តូចៗ តាមផ្លូវដង្ហើម និងសម្ភារៈប្រើប្រាស់ដែលប្រឡាក់ប្រឡូសជាមួយនឹងវីរុស រួមមាន សម្លៀកបំពាក់ ពូក កន្សែង ឬសម្ភារៈ ស្លាបព្រាចាន កែវទឹក។ អាស្រ័យហេតុនេះ ក្រសួងសុខាភិបាល បានអំពាវនាវក្រើនរំលឹកដល់បងប្អូនប្រជាពលរដ្ឋទាំងអស់ជាថ្មីទៀតថា សូមមេត្តាយកចិត្តទុកដាក់ប្រុងប្រយ័ត្នផ្ទាល់ខ្លួន ប្រកបដោយស្មារតីទទួលខុសត្រូវខ្ពស់ ដើម្បីបង្ការនូវការចម្លងជំងឺអឹមផក ដោយស្វែងយល់របៀបឆ្លង និងត្រូវអនុវត្តនូវវិធានការបង្ការនានា៕

2024-02-06T09:19:15+07:00

kbnnews.com

https://kbn.news/archives/312202

5b0ea32a-f3f7-4de4-acff-406ad7477801

លោកស្រី ប៊ុន រ៉ានី បានចេញពីមន្ទីរពេទ្យមកគេហដ្ឋានបន្ទាប់ពីស្ថានភាពជំងឺធូរស្បើយ

ស្ថានភាពជំងឺរបស់លោកស្រី ប៊ុន រ៉ានី ប្រធានប្រធានកាកបាទក្រហមកម្ពុជា បានធូរស្បើយនិងបានវិលត្រឡប់មកគេហដ្ឋានវិញកាលពីថ្ងៃសៅរ៍ បន្ទាប់ពីបញ្ជូនទៅព្យាបាលនៅមន្ទីរពេទ្យកាល់ម៉ែត្រដោយសារតែការដួលក្នុងបន្ទប់ដែលបានប៉ះទង្គិចផ្នែកក្បាលកាលថ្ងៃទី២៩ ខែមករា។ លោកស្រី ម៉ែន នារីសោភ័គ អគ្គលេខាធិការរងទី១កាកបាទក្រហមកម្ពុជា បានប្រាប់ពីម្សិលមិញថា៖ «គាត់បានធូរស្បើយនិងចេញមកផ្ទះវិញតាំងពីថ្ងៃសៅរ៍ម៉្លេះ។ សូមអរគុណចំពោះការយកចិត្តទុកដាក់សម្រាប់គាត់»។ សម្ដេចម៉ែបានយាងសួរសុខទុក្ខលោកស្រី ប៊ុន រ៉ានី ដល់មន្ទីរពេទ្យកាល់ម៉ែត្រ ខណៈដែលលោកស្រីកំពុងសម្រាកព្យាបាល។ លោក ហ៊ុន សែន អតីតនាយករដ្ឋមន្ត្រីបានប្រកាសជាសាធារណៈតាមបណ្តាញសង្គមហ្វេសប៊ុកកាលពីថ្ងៃសុក្រថា ភរិយារបស់លោកពិតជាមានជំងឺ ក្រោយពីការដួលក្នុងបន្ទប់និងត្រូវបានបញ្ជូនទៅព្យាបាលនៅមន្ទីរពេទ្យកាល់ម៉ែត្រ។ ការប្រកាសរបស់លោក ហ៊ុន សែន ធ្វើឡើងក្រោយពេលដែលសារព័ត៌មានមួយចំនួនបានផ្សព្វផ្សាយថា ក្រុមគ្រួសារលោក ហ៊ុន សែន បានលាក់បាំងព័ត៌មានអំពីអាការៈជំងឺបស់លោកស្រី ប៊ុន រ៉ានី។ លោកបានច្រានចោលព័ត៌មានមិនពិតមួយចំនួនដែលចុះផ្សាយថា ប្រពន្ធរបស់លោកកំពុងបញ្ជូនទៅព្យាបាលនៅបរទេស។ លោកបញ្ជាក់ថា ក្រុមគ្រួសារលោកគ្មានការលាក់បាំង ហើយក៏គ្មានការចាំបាច់ផ្សព្វផ្សាយជាដំណឹងដែរ។ លោកថា ប្រពន្ធរបស់លោកបានដួលក្នុងបន្ទប់សម្រាក ហើយប៉ះទង្គិចផ្នែកក្បាលដែលចាំបាច់ត្រូវយកទៅពិនិត្យព្យាបាលនៅមន្ទីរពេទ្យកាល់ម៉ែត្រ។ លោកបន្ថែមថា សុខភាពប្រពន្ធរបស់លោកមានភាពល្អប្រសើរឡើងវិញ ក្រោយពីការយកចិត្តទុកដាក់ពីគ្រូពេទ្យ ប៉ុន្តែនៅមិនទាន់អាចចាកចេញពីមន្ទីរពេទ្យនៅឡើយទេ ព្រោះត្រូវរង់ចាំការថតក្បាលជាលើកទី៣ ដើម្បីមើលសរសៃដែលរងការប៉ះទង្គិច។ លោក ហ៊ុន សែន បានឆ្លៀតផ្តាំផ្ញើដល់ជនមួយចំនួនបញ្ឈប់បំពុលព័ត៌មាននិងយកចិត្តទុកដាក់ការពារសុខភាពខ្លួនឯងល្អជាងមកគិតពីក្រុមគ្រួសាររបស់លោក។ ទន្ទឹមនឹងនោះ លោក ហ៊ុន សែន បានអរព្រះគុណថ្វាយសម្ដេចម៉ែដែលបានយាងសួរសុខទុក្ខប្រពន្ធរបស់លោក ដែលជាបុត្រីធម៌របស់ព្រះអង្គដល់មន្ទីរពេទ្យកាល់ម៉ែត្រ។ កាលពីឆ្នាំ២០២២ លោក ហ៊ុន សែន ធ្លាប់បានទម្លាយពីមូលហេតុដែលភរិយារបស់លោកអវត្តមានក្នុងកិច្ចប្រជុំកំពូលអាស៊ានដោយសារតែគាត់មានបញ្ហាសុខភាព ប៉ុន្តែពេលនោះលោកមិនបានបញ្ជាក់ថា ភរិយារបស់លោកកំពុងសម្រាកព្យាបាលសុខភាពនៅក្នុងប្រទេសឬក្រៅប្រទេសនោះទេ។ លោកស្រី ម៉ែន នារីសោភ័គ បានបញ្ជាក់ប្រាប់ខ្មែរថាមស៍នៅពេលនោះថា គាត់មានបញ្ហាសុខភាពទាក់ទងដល់ឆ្អឹងខ្នង ហើយកំពុកសម្រាកព្យាបាលជំងឺនៅក្នុងផ្ទះ។ គាត់អាចធ្វើការបាន ប៉ុន្តែមិនអាចអង្គុយយូរបានទេ។ លោកស្រី ប៊ុន រ៉ានី ជាភរិយារបស់អតីតនាយករដ្ឋមន្ត្រី ហ៊ុន សែន ដោយមានកូនប្រុសស្រីចំនួន៦នាក់។ លោកស្រីកើតនៅឆ្នាំ១៩៥៤ នៅឃុំរកាខ្នុរ ស្រុកក្រូចឆ្មារ ខេត្តកំពង់ចាម។ លោកស្រីបានកាន់តំណែងជាប្រធានកាកបាទក្រហមកម្ពុជាចាប់តាំងពីឆ្នាំ១៩៩៨។ លោកស្រីបានទទួលការទទួលស្គាល់ជាតិនិងអន្តរជាតិនិងពានរង្វាន់ជាច្រើនសម្រាប់ការងារមនុស្សធម៌របស់លោកស្រី ជាពិសេសជាមួយកុមារកំព្រានិងជនក្រីក្រនៅកម្ពុជាដោយគ្មានប្រកាន់និន្នាការ៕

2024-02-06T07:00:00+07:00

khmertimeskh.com

https://www.khmertimeskh.com/501434896/%E1%9E%9B%E1%9E%80%E1%9E%9F%E1%9E%9A-%E1%9E%94%E1%9E%93-%E1%9E%9A%E1%9E%93/

14a69a46-c3a7-4373-b803-07886956bae5

ក្រសួងសុខាភិបាលរកឃើញករណីជំងឺ Mpox ១ករណីបន្ថែមទៀត

យោងតាមលទ្ធផល ទទួលបានពីវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រកម្ពុជា នៅថ្ងៃទី២ ខែកុម្ភៈ ឆ្នាំ២០២៤ ក្រសួងសុខាភិបាលបានប្រកាសថា មានករណីជំងឺ Mpox (ជំងឺអុតស្វា) ចំនួន១ករណីបន្ថែមទៀត។ យោងតាមប្រភពដដែល នេះជាករណីទី៥ នៃជំងឺអុតស្វាដែលត្រូវបានរកឃើញនៅកម្ពុជា។ ក្រសួងសុខាភិបាល សូមអំពាវនាវ និងដាស់តឿនដល់ប្រជាពលរដ្ឋទាំងអស់ ជាថ្មីម្តងទៀត សូមថែរក្សាសុខភាពដោយស្មារតីទទួលខុសត្រូវខ្ពស់ ក្នុងការទប់ស្កាត់ការរីករាលដាលនៃជំងឺ mpox ដោយត្រូវយល់ដឹងពីរបៀបរីករាលដាល និងចាត់វិធានការបង្ការ។ Mpox (ត្រូវបានគេស្គាល់ថាជាជំងឺអុតស្វា) គឺជាជំងឺដ៏កម្រដែលបណ្តាលមកពីការឆ្លងមេរោគ mpox ។ មេរោគអុតស្វាគឺស្ថិតនៅក្នុងក្រុមដូចគ្នានៃមេរោគ variola ជាមេរោគដែលបណ្តាលឱ្យកើតជំងឺអុតធំ (smallpox)។ រោគសញ្ញារបស់ Mpox គឺស្រដៀងទៅនឹងរោគសញ្ញានៃជំងឺអុតធំដែរ ប៉ុន្តែស្រាលជាង ហើយជំងឺ Mpox គឺកម្របណ្តាលអោយមានករណីស្លាប់ណាស់។ ជំងឺ Mpox មិនទាក់ទងនឹងជំងឺអុតស្វាយទេ។ យោងតាមអង្គការសុខភាពពិភពលោក ជំងឺនេះក៏អាចឆ្លងពីមនុស្សទៅមនុស្សផងដែរ។ វាអាចឆ្លងតាមរយៈការប៉ះពាល់វត្ថុរាវក្នុងរាងកាយ ដំបៅលើស្បែក ឬលើផ្ទៃភ្នាសខាងក្នុង ដូចជាក្នុងមាត់ ឬបំពង់ក តំណក់ដង្ហើម និងវត្ថុដែលមានផ្ទុកមេរោគ។ ការព្យាបាលអ្នកជំងឺ Mpox គឺពឹងផ្អែកទៅលើរោគសញ្ញា។ ការព្យាបាលផ្សេងៗដែលអាចមានប្រសិទ្ធភាពប្រឆាំងនឹង mpox កំពុងត្រូវបានបង្កើត និងធ្វើការសាកល្បង។ ការការពារ និងគ្រប់គ្រងមេរោគ mpox ពឹងផ្អែកលើការលើកកម្ពស់ការយល់ដឹងនៅក្នុងសហគមន៍ និងការអប់រំបុគ្គលិកសុខាភិបាលដើម្បីការពារការឆ្លង និងបញ្ឈប់ការចម្លង។ ទំនាក់ទំនងជិតស្និទ្ធជាមួយអ្នកមានមេរោគ ឬវត្ថុដែលមានមេរោគគួរតែត្រូវបានជៀសវាង។ ស្រោមដៃ និងសម្លៀកបំពាក់ និងឧបករណ៍ការពារផ្ទាល់ខ្លួនផ្សេងទៀតគួរតែត្រូវបានពាក់ពេលកំពុងមើលថែទាំអ្នកជំងឺ មិនថានៅក្នុងមណ្ឌលសុខភាព ឬនៅតាមផ្ទះនោះទេ។

2024-02-06T07:00:00+07:00

khmertimeskh.com

https://www.khmertimeskh.com/501435268/%E1%9E%80%E1%9E%9A%E1%9E%9F%E1%9E%84%E1%9E%9F%E1%9E%81%E1%9E%97%E1%9E%94%E1%9E%9B%E1%9E%9A%E1%9E%80%E1%9E%83/

6db14ad6-dc75-4c76-95e4-f92b40204a1d

ក្រសួងសុខាភិបាល ប្រកាសពីការរកឃើញជំងឺអុតស្វា ករណីទី៥

ភ្នំពេញ ៖ ក្រសួងសុខាភិបាល នៅថ្ងៃទី៥ ខែកុម្ភៈ ឆ្នាំ២០២៤ បានចេញសេចក្តីប្រកាសព័ត៌មាន ស្តីពីការរកឃើញករណីជំងឺអឹមផត (Mpox) ឈ្មោះដើមជំងឺអុតស្វា ករណីទី៥ ។ ក្រសួងសុខាភិបាល គូសបញ្ជាក់ថា យោងតាមលទ្ធផល ទទួលបានពីវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រកម្ពុជា នៅថ្ងៃទី២ ខែកុម្ភៈ ឆ្នាំ២០២៤ បានបញ្ជាក់ថា មានករណីជំងឺអុតស្វា ចំនួន១ករណីបន្ថែមទៀត លើបុរសម្នាក់ដែលបានដាក់ឱ្យព្យាបាលនៅមន្ទីរពេទ្យត្រឹមត្រូវ ដូច្នេះសរុបជំងឺអុតស្វាដែលបានរកឃើញចំនួន ៥ករណី។ ក្រសួងសុខាភិបាល អំពាវនាវក្រើនរំលឹកដល់បងប្អូនប្រជាពលរដ្ឋទាំងអស់ ជាថ្មីទៀតថា សូមមេត្តាយកចិត្តទុកដាក់ប្រុងប្រយ័ត្នផ្ទាល់ខ្លួន ប្រកបដោយស្មារតីទទួលខុសត្រូវខ្ពស់ ដើម្បីបង្ការនូវការចម្លងជំងឺអុតស្វា ដោយស្វែងយល់របៀបឆ្លង និងត្រូវអនុវត្តនូវវិធានការបង្ការនានា៕

2024-02-06T04:39:00+07:00

dap-news.com

https://dap-news.com/national/2024/02/05/391539/

e942c4fb-75ef-4878-8a34-ec45e2496d09

ក្រសួងសុខាភិបាល ចេញសេចក្ដីប្រកាសព័ត៌មាន ស្ដីពីការរកឃើញករណីជំងឺអុតស្វា ករណីទី៥

ក្រសួងសុខាភិបាល នៅយប់ថ្ងៃទី៥ ខែកុម្ភៈ ឆ្នាំ២០២៤នេះ បានចេញសេចក្តីប្រកាសព័ត៌មាន ស្តីពីការរកឃើញករណីជំងឺអឹមផត (Mpox) ឈ្មោះដើមជំងឺអុតស្វា ករណីទី៥ ។ ក្រសួងសុខាភិបាល បញ្ជាក់ថា យោងតាមលទ្ធផល ទទួលបានពីវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រកម្ពុជា នៅថ្ងៃទី២ ខែកុម្ភៈ ឆ្នាំ២០២៤ បានបញ្ជាក់ថា មានករណីជំងឺអុតស្វា ចំនួន១ករណីបន្ថែមទៀត លើបុរសម្នាក់ដែលបានដាក់ឱ្យព្យាបាលនៅមន្ទីរពេទ្យត្រឹមត្រូវ ដូច្នេះសរុបជំងឺអុតស្វាដែលបានរកឃើញចំនួន ៥ករណី។ ក្រសួងសុខាភិបាល សូមអំពាវនាវក្រើនរំលឹកដល់បងប្អូនប្រជាពលរដ្ឋទាំងអស់ ជាថ្មីទៀតថា សូមមេត្តាយកចិត្តទុកដាក់ប្រុងប្រយ័ត្នផ្ទាល់ខ្លួន ប្រកបដោយស្មារតីទទួលខុសត្រូវខ្ពស់ ដើម្បីបង្ការនូវការចម្លងជំងឺអុតស្វា ដោយស្វែងយល់របៀបឆ្លង និងត្រូវអនុវត្តនូវវិធានការបង្ការនានា៕

2024-02-06T03:01:00+07:00

freshnewsasia.com

https://m.freshnewsasia.com/index.php/en/localnews/327753-2024-02-05-13-01-46.html

151f97a8-a8ef-4273-925c-4d9f7fb162c1

អ្នកនាំពាក្យ បញ្ជាក់អំពីមូលហេតុដែល មន្ទីរពេទ្យឯកជនមួយចំនួន មិនអាចទទួលអ្នកជំងឺជាសមាជិកប.ស.ស កម្រិតធ្ងន់

នៅក្នុងកិច្ចពិភាក្សា Fresh Talk នាចុងសប្តាហ៍កន្លងទៅនេះ លោក កត្តា អ៊ន អ្នកនាំពាក្យក្រសួងការងារ និងបណ្តុះបណ្តាលវិជ្ជាជីវៈ បានបញ្ជាក់ចំពោះមូលហេតុដែលមន្ទីរពេទ្យឯកជនមួយចំនួន ដែលជាដៃគូប.ស.ស មិនអាចទទួលព្យាបាលអ្នកជំងឺជាសមាជិក ប.ស.ស ដែលមានសភាពធ្ងន់ធ្ងរ។ ខាងក្រោមនេះជាការបញ្ជាក់របស់អ្នកនាំពាក្យក្រសួងការងារក្នុងកិច្ចពិភាក្សាលើប្រធានបទ ៖ ៖

2024-02-05T23:10:00+07:00

freshnewsasia.com

https://m.freshnewsasia.com/index.php/en/localnews/327717-2024-02-05-09-10-20.html

2236ea60-d2af-451b-8653-93a5449f13e7

TOP NEWS: ក្រសួងសុខាភិបាល៖ ថ្ងៃនេះមិនមានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ២នាក់ (Video inside)

ក្រសួងសុខាភិបាល នៅថ្ងៃទី៥ ខែកុម្ភៈ ឆ្នាំ២០២៤នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៥ ខែកុម្ភៈ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨៥នាក់, អ្នកជាសះស្បើយសរុបចំនួន ១៣៦,០២៦នាក់, ស្លាប់សរុបចំនួន ៣,០៥៦នាក់៕

2024-02-05T19:54:00+07:00

freshnewsasia.com

https://m.freshnewsasia.com/index.php/en/localnews/327674-2024-02-05-05-54-18.html

a01f6ac5-180a-463e-a0de-29525a913710

សម្តេចធិបតី និងលោកស្រីបណ្ឌិត ពេជ ចន្ទមុន្នី ហ៊ុនម៉ាណែត ទទួលរ៉ាប់រងព្យាបាលជំងឺលោកយាយម្នាក់ ជាអតីតគ្រូបង្រៀន

យោងតាមបណ្តាញសង្គមរបស់សម្តេចធិបតី នាថ្ងៃទី៥ ខែកុម្ភៈនេះ បានឲ្យដឹងថា “អ្នកជំងឺ ជា គឹមអៀង ភេទស្រីអាយុ៧១ឆ្នាំ មានទីលំនៅក្នុងភូមិដីឥដ្ឋ ឃុំដីឥដ្ឋ ស្រុកកៀនស្វាយ ខេត្តកណ្តាលដែលជា អតីតគ្រូបង្រៀននៅវិទ្យាល័យបាក់ទូក ។ អ្នកគ្រូមានអាការឈឺមួយចំហៀងមុខ និងពិបាកបត់ជើងជាប់ជាប្រចាំ ។ តាមរយៈការថតស៊ីធីស្កែន និងពិនិត្យរាងកាយផ្សេងៗ ឃើញថាអ្នកគ្រូមានរោគវិនិច្ឆ័យស្លោកសាច់ខួរក្បាល និងរលាកសន្លាក់ថ្គាមមុខ ព្រមទាំងជំងឺឫសដូងបាត”។ ដោយទឹកចិត្តមេត្តាសន្តោសប្រោស ប្រណីពីសំណាក់សម្តេចធិបតី ហ៊ុន ម៉ាណែត និង លោកស្រីបណ្ឌិត ពេជ ចន្ទមុន្នី ហ៊ុនម៉ាណែត លោកទាំងទ្វេ បានទទួលរ៉ាប់រងព្យាបាល ជំងឺអ្នកគ្រូទាំងស្រុងព្រមទាំងផ្តល់នូវ ថវិកាមួយចំនួនជូនដល់អ្នកគ្រូផងដែរ ។ ទឹកចិត្តដ៏ថ្លៃថ្លានេះ បានធ្វើឲ្យអ្នកគ្រូមានក្តីរីករាយជាពន់ពេក និងគោរពថ្លែងអំណរគុណជូនចំពោះ សម្តេចធិបតី និងលោកស្រីបណ្ឌិត ជាអនេក៕

2024-02-05T19:25:00+07:00

dap-news.com

https://dap-news.com/national/2024/02/05/391415/

b2e881e2-7590-4f63-acc3-5ae57fcf7fe1

ក្រសួងសុខាភិបាលកម្ពុជាអំពាវនាវឲ្យប្រុងប្រយ័ត្ននឹងបារីអេឡិចត្រូនិចដែលអាចប៉ះពាល់សុខភាព

ក្រសួងសុខាភិបាលកម្ពុជាបានបង្ហាញការព្រួយបារម្ភចំពោះផលិតផលបារីអេឡិចត្រូនិច ផលិតផលស៊ីហ្សា និងផលិតផលមួយចំនួនទៀត ដែលអាចបង្កផលប៉ះពាល់ដល់សុខភាព និងបង្កគ្រោះថ្នាក់ដល់សង្គម។ នេះបើតាមសេចក្តីប្រកាសព័ត៌មានរបស់ក្រសួងសុខាភិបាលកម្ពុជា កាលពីថ្ងៃ៣ ខែកុម្ភៈ ឆ្នាំ២០២៤។ សេចក្តីប្រកាសព័ត៌មានបង្ហាញថាកន្លងមកអាជ្ញាធរជាតិប្រយុទ្ធប្រឆាំងគ្រឿងញៀនបានហាមឃាត់ការនាំចូល ការជួញដូរ ការធ្វើអាជីវកម្ម និងការប្រើប្រាស់បារីអេឡិចត្រូនិច (E-cigarette) ផលិតផលស៊ីហ្សា (SHISHA) និងផលិតផលអេចឈ៍ ធី ភី (Heated Tobacco Product) ដោយសារផលិតផលទាំងនេះបង្កឱ្យមានផលប៉ះពាល់ដល់សុខភាព និងបណ្តាលឱ្យអ្នកប្រើប្រាស់ងាយទទួលការញៀនដោយសារធាតុញៀនផ្សេងទៀត។ ក្រសួងបញ្ជាក់ថាបារីអេឡិចត្រូនិចមានរូបរាង ទំហំ និងឈ្មោះច្រើនប្រភេទដូចជា E-cigs, Mods, Vape pens ហើយទូទៅត្រូវបានស្គាល់ថា វ៉េបភីង (Vaping)។ ចំហាយបារីអេឡិចត្រូនិចផ្ទុកនូវសារធាតុនីកូទីន ហើយសារធាតុនេះមានគ្រោះថ្នាក់ទៅលើអ្នកប្រើប្រាស់ដូចជា បង្កឱ្យមានភាពញៀនខ្លាំង មានគ្រោះថ្នាក់ដល់គភ៌ ប៉ះពាល់ដល់ខួរក្បាលកុមារនិងក្មេងជំទង់ មានហានិភ័យដល់ការអភិវឌ្ឍខួរក្បាល និងបណ្តាលឱ្យមានជំងឺមហារីកពេលដែលសារធាតុល្អិតៗជ្រាបចូលក្នុងសួត។ បើតាម ផលិតផលស៊ីហ្សា ឬខ្សៀរទឹក មានច្រើនបែប និងមានបរិមាណជាតិពុលខ្លាំងដែលបណ្តាលឱ្យមានជំងឺ ដូចជាជំងឺផ្លូវដង្ហើម ជំងឺបេះដូង ជំងឺធ្មេញ ទារកកើតមិនគ្រប់ខែ រលាកច្រមុះ ជំងឺមហារីកសួត ក្រពះ និងប្លោកនោមជាដើម។ ចំណែកផលិតផល អេចឈ៍ ធី ភី ជាថ្នាំជក់ មានច្រើនបែប ប្រើជំនួសផលិតផលថ្នាំជក់ធម្មតា ដោយបន្ថែមនូវសារធាតុក្រអូប និងផ្ទុកនូវសារធាតុនីកូទីនដែលបង្កផលប៉ះពាល់ដល់សុខភាពដូចបារីអេឡិចត្រូនិចដែរ។ ក្រសួងសុខាភិបាលបង្ហាញការព្រួយបារម្ភ និងអំពាវនាវដល់យុវជន និងពលរដ្ឋកុំសាកល្បងសូម្បីតែម្តងនូវផលិតផលខាងលើ ព្រោះមានជនឆ្លៀតឱកាសបានផ្សព្វផ្សាយលក់បារីអេឡិចត្រូនិច ស៊ីហ្សា និងផលិតផល អេចឈ៍ ធី ភី តាមរយៈបណ្តាញសង្គមថាជាឧបករណ៍ផ្តាច់ការជក់បារី និងថាជាផលិតផលដែលមានសុវត្ថិភាពជាងបារីធម្មតា ផ្ទុយទៅវិញវាមានផលប៉ះពាល់ដល់សុខភាព និងបង្កគ្រោះថ្នាក់ដល់សង្គម។ គួររំឭកថាបារីអេឡិចត្រូនិចទទួលបានប្រជាប្រិយភាព ក្នុងរយៈពេលប៉ុន្មានឆ្នាំចុងក្រោយ ជាពិសេសក្នុងស្រទាប់យុវជន៕

2024-02-05T07:00:00+07:00

khmer.voanews.com

https://khmer.voanews.com/a/health-ministry-calls-on-vigilance-over-e-cigarette-causing-health-problem/7471161.html

74d10bd7-da31-49d0-932e-01d95a45e667

ក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ចុះពិនិត្យព្យាបាលជំងឺជូនពលរដ្ឋជាង៨០០នាក់ នៅស្រុកឱរ៉ាល់ ខេត្តកំពង់ស្ពឺ (Video inside)

ក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ចំនួន១៣០នាក់ នាថ្ងៃទី៤ ខែកុម្ភៈ ឆ្នាំ២០២៤ បានចុះពិនិត្យព្យាបាលជំងឺ វះកាត់តូច ចែកឱសថ និងចាក់វ៉ាក់សាំងពីដូសទី១ដល់ដូសទី៦ ជូនប្រជាពលរដ្ឋដោយឥតគិតថ្លៃបានចំនួន៨២៩នាក់ នៅវត្តតាំងរបង ឃុំហោងសំណំ ស្រុកឱរ៉ាល់ ខេត្តកំពង់ស្ពឺ។ សកម្មភាពនេះដឹកនាំដោយលោក កែរ រដ្ឋា រដ្ឋលេខាធិការក្រសួងសុខាភិបាល និងជាអនុប្រធានប្រតិបត្តិក្រុមការងារគ្រូពេទ្យស្ម័គ្រចិត្ត ហ៊ុន ម៉ានី តំណាងលោក លេង ផាលី ប្រធានប្រតិបត្តិក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ដោយសហការជាមួយលោក ហុក គ្រី អនុប្រធានប្រតិបត្តិទទួលបន្ទុកប្រធានប្រតិបត្តិក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ខេត្តកំពង់ស្ពឺ និងជាប្រធានមន្ទីរសុខាភិបាលខេត្តកំពង់ស្ពឺ មន្ទីរពេទ្យខេត្តកំពង់ស្ពឺ ក្រុមការងារគ្រូពេទ្យវះកាត់តូចនៃមន្ទីរសុខាភិបាលខេត្តស្វាយរៀង លោក ងួន វាសនា អភិបាលស្រុកឱរ៉ាល់ សហភាពសហព័ន្ធយុវជនកម្ពុជា និងអាជ្ញាធរឃុំ-ស្រុកដែលពាក់ព័ន្ធ។ លោក កែរ រដ្ឋា បានលើកឡើងថា ក្នុងរយៈពេល១២ឆ្នាំ (២ ធ្នូ ឆ្នាំ២០១២ ដល់ ៤ កុម្ភៈ ឆ្នាំ២០២៤) ក្រោមការដឹកនាំដោយផ្ទាល់របស់លោក ហ៊ុន ម៉ានី ប្រធានសហភាពសហព័ន្ធយុវជនកម្ពុជា និងជាប្រធានកិត្តិយសក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ដែលមានក្រុមគ្រូពេទ្យចំនួន១២,០៦៩នាក់ ក្នុងនោះស្ត្រីមានចំនួន៦,៤៩៥នាក់ ដឹកនាំសម្របសម្រួលដោយលោក លេង ផាលី បានបំពេញបេសកកម្មទទួលបានលទ្ធផលប្រកបដោយប្រសិទ្ធភាព និងប្រសិទ្ធផលជាច្រើនឥតគណនា ក្នុងការចូលរួមអប់រំផ្សព្វផ្សាយ ចាក់វ៉ាក់សាំងបង្ការកូវីដ-១៩ ក្នុងក្របខណ្ឌទូទាំងប្រទេស បណ្តុះបណ្តាលវគ្គសង្គ្រោះបឋម យកសំណាករកវីរុសកូវីដ-១៩ និងពិនិត្យព្យាបាលជំងឺ និងផ្តល់សេវាជូនប្រជាពលរដ្ឋដោយឥតគិតថ្លៃ និងមិនគិតនិន្នាការនយោបាយ ជាតិសាសន៍ឡើយ។ លោកបានបញ្ជាក់ថា ក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ចំនួន៤,៦០១នាក់ បាននិងកំពុងស្ម័គ្រចិត្តចុះបេសកកម្មតាមការឧទ្ទេសនាមរបស់គណៈកម្មកាចំពោះកិច្ចចាក់វ៉ាក់សាំងបង្ការជំងឺកូវីដ-១៩ ដោយឥតគិតថ្លៃ និងឥតគិតថវិកា គិតតាំងពីចាប់ផ្តើមដំបូងពីថ្ងៃទី២៣ ខែកុម្ភៈ ឆ្នាំ២០២១ មកដល់បច្ចុប្បន្នបានចាក់វ៉ាក់សាំងជូនប្រជាពលរដ្ឋតាមមូលដ្ឋាននានាក្នុង២៥រាជធានី-ខេត្ត បានចំនួន១១,៨៩០,១៦៤ដូស។ គួរជម្រាបថា ក្នុងឱកាសនោះដែរ មានអ្នកមីងម្នាក់មានជំងឺមហារីកសុដន់ មានបណ្ណក្រីក្រ ប៉ុន្តែមិនថវិកាសម្រាប់ធ្វើដំណើរ និងចំណាយសម្រាប់ទៅពិនិត្យព្យាបាលជំងឺនៅមន្ទីរពេទ្យថ្នាក់ជាតិ ក្រុមការងារបានឧបត្ថម្ភថវិកា រួមមាន លោក កែរ រដ្ឋា ៥០ដុល្លារ លោកស្រី ហង់ លីណា ២០ម៉ឺនរៀល លោកវេជ្ជបណ្ឌិត សាយ ឫទ្ធី ២០ម៉ឺនរៀល៕

2024-02-05T04:02:00+07:00

freshnewsasia.com

https://m.freshnewsasia.com/index.php/en/localnews/327579-2024-02-04-14-02-06.html

15848c3a-3b6b-45ca-a7b9-d9826bfdc2a5

ក្រុមការងារ អាវុធហត្ថខណ្ឌច្បារអំពៅ ចុះសួរសុខទុក្ខសមាជិកមានជំងឺ កំពុងសម្រាកព្យាបាល នៅមន្ទីរពេទ្យព្រះកេតុមាលា

នារសៀល ថ្ងៃទី០៤ ខែកុម្ភៈ ឆ្នាំ២០២៤ លោកវរសេនីយ៍ឯក គិត សុផល មេបញ្ជាការ មូលដ្ឋានអាវុធហត្ថខណ្ឌច្បារអំពៅ បានចាត់ក្រុមការងារចុះសួរសុខទុក្ខ លោកអនុសេនីយ៍ត្រី កែវ សំអាត សមាជិកអាវុធហត្ថខណ្ឌ ដែលកំពុងសម្រាកព្យាបាលជំងឺពោះវៀនដុះខ្នែងនៅមន្ទីរពេទ្យព្រះកេតុមាលា (ពេទ្យ១៧៩) ។ ក្នុងឱកាសសួរសុខទុក្ខនោះ ក្រុមការងារ បាននាំយកថវិកាដែលបានមកពីការចូលរួមរបស់ នាយ នាយរង អាវុធហត្ថខណ្ឌច្បារអំពៅ ក្នុងស្មារតីសាមគ្គីភាព ចំនួន ១,២០០,០០០រៀល (មួយលានពីរសែនរៀល), ទឹកសុទ្ធ និងភេសជ្ជៈចំនួន ០៣កេស ទៅជូនជាអំណោយសួរសុខទុក្ខ និងទុកជាការចែករំលែក សម្រាលបន្ទុកគ្រួសារក្នុងការសម្រាកព្យាបាលផងដែរ៕

2024-02-04T22:15:00+07:00

dap-news.com

https://dap-news.com/national/2024/02/04/391235/

ccd21efc-e6c1-4ccc-be59-05d3c7f2cfff

TOP NEWS: ក្រសួងសុខាភិបាល៖ ថ្ងៃនេះមិនមានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ៣នាក់ (Vidoe inside)

ក្រសួងសុខាភិបាល នៅថ្ងៃទី៤ ខែកុម្ភៈ ឆ្នាំ២០២៤នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៤ ខែកុម្ភៈ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨៥នាក់, អ្នកជាសះស្បើយសរុបចំនួន ១៣៦,០២៤នាក់, ស្លាប់សរុបចំនួន ៣,០៥៦នាក់៕

2024-02-04T19:07:00+07:00

freshnewsasia.com

https://m.freshnewsasia.com/index.php/en/localnews/327546-2024-02-04-05-07-30.html

ecf4383b-75fa-4816-a5b4-5b6972be11a7

TOP NEWS: ក្រសួងសុខាភិបាល៖ ថ្ងៃនេះមិនមានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ២នាក់ (Vidoe inside)

ក្រសួងសុខាភិបាល នៅថ្ងៃទី៣ ខែកុម្ភៈ ឆ្នាំ២០២៤នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣ ខែកុម្ភៈ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨៥នាក់, អ្នកជាសះស្បើយសរុបចំនួន ១៣៦,០២១នាក់, ស្លាប់សរុបចំនួន ៣,០៥៦នាក់៕

2024-02-03T18:53:00+07:00

freshnewsasia.com

https://m.freshnewsasia.com/index.php/en/localnews/327462-2024-02-03-04-53-44.html

4359d07f-5106-4a86-9084-fcbc7d1957b0

នៅប្រទេសកម្ពុជា ជំងឺមហារីកបានឆក់យកជីវិតមនុស្សចំនួន១៣.៧៩៩នាក់ក្នុងឆ្នាំ២០២២

មុនថ្ងៃប្រារព្វទិវាជំងឺមហារីកពិភពលោកទីភ្នាក់ងារជំងឺមហារីករបស់អង្គការសុខភាពពិភពលោកនិងទីភ្នាក់ងារអន្តរជាតិសម្រាប់ការស្រាវជ្រាវជំងឺមហារីក (IARC) បានចេញផ្សាយព័ត៌មានចុងក្រោយនៃបញ្ហាជំងឺមហារីកជាសកល។ អង្គការសុខភាពពិភពលោកក៏បានចេញផ្សាយលទ្ធផលស្ទង់មតិពីប្រទេសចំនួន១១៥ដែលបង្ហាញថាប្រទេសភាគច្រើនមិនបានផ្តល់ហិរញ្ញប្បទានអទិភាពគ្រប់គ្រាន់សម្រាប់ជំងឺមហារីកនិងសេវាថែទាំអ្នកជំងឺ ដែលជាផ្នែកមួយនៃការធានារ៉ាប់រងសុខភាពជាសកល (UHC)។ ទីភ្នាក់ងារអន្តរជាតិសម្រាប់ការស្រាវជ្រាវជំងឺមហារីកបានបន្និដ្ឋានថា ដោយផ្អែកលើប្រភពទិន្នន័យដែលមាននៅតាមបណ្តាប្រទេសក្នុងឆ្នាំ២០២២បានបង្ហាញពីការកើនឡើងនៃបន្ទុកជំងឺមហារីកការមិនទទួលបានសេវាព្យាបាលថែទាំស្មើភាពគ្នានិងតម្រូវការបន្ទាន់ដើម្បីដោះស្រាយវិសមភាពនៃជំងឺមហារីកនៅទូទាំងពិភពលោក។ នៅឆ្នាំ២០២២ មានករណីជំងឺមហារីកថ្មីប្រមាណ២០លានករណីនិងមានអ្នកស្លាប់ចំនួន៩,៧លាននាក់។ការប៉ាន់ស្មាននៃចំនួនមនុស្សដែលនៅរស់ក្នុងរយៈពេល៥ឆ្នាំបន្ទាប់ពីបានធ្វើរោគវិនិច្ឆ័យជំងឺមហារីកមានចំនួន៥៣,៥លាននាក់។នេះមានន័យថាមនុស្សប្រហែលម្នាក់ក្នុងចំណោម៥នាក់កើតជំងឺមហារីកក្នុងជីវិតរបស់ពួកគេហើយប្រហែលម្នាក់ក្នុងចំណោមបុរស៩នាក់និងម្នាក់ក្នុងចំណោមស្ត្រី១២នាក់បានស្លាប់ដោយសារជំងឺនេះ។ យោងតាមអង្គការសុខភាពពិភពលោកក្នុងឆ្នាំ២០២២មានករណីមហារីកថ្មីចំនួន១៩៧៩៥ករណីនៅកម្ពុជានិងមានអ្នកស្លាប់ចំនួន១៣៧៩៩នាក់។ ការស្ទង់មតិរបស់អង្គការសុខភាពពិភពលោកស្តីពីការធានារ៉ាប់រងសុខភាពជាសកលនិងជំងឺមហារីកបង្ហាញថាមានតែ៣៩%នៃបណ្តាប្រទេសដែលបានចូលរួម បានរ៉ាប់រងការគ្រប់គ្រងជំងឺមហារីកដែលជាផ្នែកមួយនៃសេវាថែទាំសុខភាពចម្បងសម្រាប់ប្រជាពលរដ្ឋទាំងអស់ដែលមានឈ្មោះថា’កញ្ចប់អត្ថប្រយោជន៍សុខភាព’ (HBP) ។ដោយឡែកមានតែ២៨%នៃបណ្តាប្រទេសដែលចូលរួមប៉ុណ្ណោះដែលជួយលើការថែទាំព្យាបាលរួមទាំងការបន្ថយការឈឺចាប់ជាទូទៅហើយមិនមែនសម្រាប់តែជំងឺមហារីកប៉ុណ្ណោះទេ។ ជំងឺមហារីកចំនួនបីប្រភេទធំៗក្នុងឆ្នាំ២០២២ មានដូចជា៖មហារីកសួតមហារីកសុដន់និងមហារីកពោះវៀនធំ តាមការស្រាវជ្រាវដែលមាននៅលើIARC’s Global Cancer Observatory បង្ហាញថាមហារីក១០ប្រភេទដែលប្រមូល ដែលជារួមមានប្រហែល២ភាគ៣នៃករណីឆ្លងថ្មីនិងករណីមរណភាពនៅទូទាំងពិភពលោកក្នុងឆ្នាំ២០២២។ទិន្នន័យគ្របដណ្តប់ប្រទេសចំនួន១៨៥និង ជំងឺមហារីកចំនួន៣៦ករណី។ មហារីកសួតគឺជាជំងឺមហារីកដែលកើតមានញឹកញាប់បំផុតនៅទូទាំងពិភពលោកជាមួយនឹងករណីឆ្លងថ្មីចំនួន២,៥លានស្មើនឹង១២,៤%នៃករណីឆ្លងថ្មីសរុប។ជំងឺមហារីកសុដន់ស្ត្រីឈរលេខរៀងទីពីរ (២,៣លានករណីស្មើនឹង១១,៦%) បន្ទាប់មកជំងឺមហារីកពោះវៀនធំ (១,៩លានករណីស្មើនឹង ៩,៦%) ជំងឺមហារីកក្រពេញប្រូស្តាត(១,៥លានករណីស្មើនឹង ៧,៣%) និងជំងឺមហារីកក្រពះ (៩៧០ ០០០ករណីស្មើនឹង៤,៩%) ។ ជំងឺមហារីកសួតគឺជាមូលហេតុនាំមុខគេនៃការស្លាប់ដោយសារជំងឺមហារីក (១,៨លាននាក់ស្លាប់ស្មើនឹង ១៨,៧%នៃករណីមរណភាពសរុបដោយសារជំងឺមហារីក) បន្ទាប់មកដោយជំងឺមហារីកពោះវៀនធំ (ករណីមរណភាពមានចំនួន៩០០ ០០០ករណី ស្មើនឹង ៩,៣%) ជំងឺមហារីកថ្លើម (ករណីមរណភាពមានចំនួន ៧៦០ ០០០ករណី ស្មើនឹង ៧,៨%) ជំងឺមហារីកសុដន់ (ករណីមរណភាពមានចំនួន ៦៧០០០០ករណី ស្មើនឹង៦,៩%) និងជំងឺមហារីកក្រពះ (ករណីមរណភាពមានចំនួន ៦៦០០០០ករណី ស្មើនឹង៦,៨%)។ការកើតឡើងវិញនៃជំងឺមហារីកសួតគឺជាជំងឺមហារីកដែលកើតមានញឹកញាប់ផុត ដែលទំនងជាទាក់ទងនឹងការជក់បារីនៅអាស៊ី។ មានភាពខុសគ្នាមួយចំនួនដោយភេទនៅក្នុងករណីនិងអត្រាមរណៈពីចំនួនសរុបជាសកលសម្រាប់ភេទទាំងពីរ។ចំពោះស្ត្រីជំងឺមហារីកដែលត្រូវបានគេធ្វើរោគវិនិច្ឆ័យឃើញញឹកញាប់បំផុតនិងជាមូលហេតុឈានមុខគេនៃការស្លាប់ដោយសារជំងឺមហារីកគឺមហារីកសុដន់ចំណែកឯបុរស គឺច្រើនកើតជំងឺមហារីកសួត។មហារីកសុដន់គឺជាមហារីកដែលតែងតែកើតមានលើស្ត្រីក្នុងប្រទេសភាគច្រើន (១៥៧ក្នុងចំណោម១៨៥ប្រទេស) ។ ចំពោះបុរសជំងឺមហារីកក្រពេញប្រូស្តាតនិងពោះវៀនធំគឺជាជំងឺមហារីកដែលកើតមានញឹកញាប់បំផុតទីពីរនិងទីបីខណៈដែលជំងឺមហារីកថ្លើមនិងជំងឺមហារីកពោះវៀនធំគឺជាមូលហេតុទូទៅទីពីរនិងទីបីនៃការស្លាប់ដោយសារជំងឺមហារីក។ចំពោះស្ត្រីជំងឺមហារីកសួតនិងពោះវៀនធំគឺទីពីរនិងទីបីសម្រាប់ទាំងចំនួនករណីឆ្លងថ្មីនិងករណីមរណភាព។ ជំងឺមហារីកមាត់ស្បូនគឺជាជំងឺមហារីកដែលកើតមានញឹកញាប់បំផុតទីប្រាំបីនៅទូទាំងពិភពលោកនិងជាមូលហេតុឈានមុខគេទីប្រាំបួននៃការស្លាប់ដោយសារជំងឺមហារីកដែលស្មើនឹងករណីឆ្លងថ្មីចំនួន៦៦១ ០៤៤ករណីនិងករណីមរណភាពមានចំនួន៣៤៨ ១៨៦ ករណី។វាជាជំងឺមហារីកដែលតែងតែកើតមានច្រើនបំផុតចំពោះស្ត្រីក្នុង២៥ប្រទេសដែលភាគច្រើនកើតនៅអនុតំបន់សាហារ៉ាអាហ្វ្រិក។ខណៈពេលដែលការទទួលស្គាល់កម្រិតនៃករណីខុសគ្នាក៏ដោយជំងឺមហារីកមាត់ស្បូនអាចត្រូវបានដកចេញជាបញ្ហាសុខភាពសាធារណៈតាមរយៈការធ្វើមាត្រដ្ឋាននៃគំនិតផ្តួចផ្តើមលុបបំបាត់ជំងឺមហារីកមាត់ស្បូនរបស់អង្គការសុខភាពពិភពលោក។

2024-02-03T07:00:00+07:00

khmertimeskh.com

https://www.khmertimeskh.com/501433990/%E1%9E%93%E1%9E%94%E1%9E%9A%E1%9E%91%E1%9E%9F%E1%9E%80%E1%9E%98%E1%9E%96%E1%9E%87-%E1%9E%87%E1%9E%84/

2160ba49-3109-40b1-850c-20c1fa4a5ec3

ចំនួនអ្នកកើតជំងឺមហារីកត្រូវបានព្យាករថា នឹងកើនឡើងយ៉ាងខ្លាំងនៅឆ្នាំ២០៥០

ករណីជំងឺមហារីកថ្មីៗនឹងកើនឡើង៧៧ភាគរយដែលគិតជាចំនួនមនុស្សមានដល់ជាង៣៥លាននាក់ក្នុងឆ្នាំ២០៥០ ពីចំនួនអ្នកជំងឺមហារីកដែលគេប៉ាន់ស្មានប្រមាណ២០លាននាក់និងអ្នកស្លាប់ដោយជំងឺនេះ៩លាន៧សែននាក់ក្នុងឆ្នាំ២០២២ នេះបើតាមទិន្នន័យថ្មីចេញផ្សាយកាលពីថ្ងៃទី១ ខែកុម្ភៈ ដោយទីភ្នាក់ងារអន្តរជាតិខាងការស្រាវជ្រាវជំងឺមហារីក (IARC) ដែលជាទីភ្នាក់ងារខាងជំងឺមហារីករបស់អង្គការសុខភាពពិភពលោក។ របាយការណ៍ដែលត្រូវបានចេញផ្សាយនៅមុនទិវាជំងឺមហារីកពិភពលោកនៅថ្ងៃទី៤ ខែកុម្ភៈ បានព្យាករណ៍អំពីកំណើនដ៏ច្រើននៃករណីជំងឺនេះថានឹងកើតមាននៅតំបន់ដែលមានការអភិវឌ្ឍមនុស្សតិចតួច ដែលជាការវាស់វែងកម្រិតនៃការអភិវឌ្ឍខាងសង្គមនិងខាងសេដ្ឋកិច្ចរបស់ប្រទេសមួយដោយអង្គការសហប្រជាជាតិ។ លោក Freddie Bray ជានាយកនៃសាខាឃ្លាំមើលជំងឺមហារីកនៅទីភ្នាក់ងារអន្តរជាតិខាងការស្រាវជ្រាវជំងឺមហារីក (IARC) បាននិយាយថា៖ «យើងរំពឹងថា ចំនួនមនុស្សក្នុងពិភពលោកនឹងកើនឡើងពី៨ពាន់លាននាក់នៅឆ្នាំ២០២២ទៅដល់ជិត១០ពាន់លាននាក់គឺ៩.៧០០លាននាក់មិនហួសពីឆ្នាំ២០៥០ទេ ហើយការណ៍នេះនឹងមានផលប៉ះពាល់ធំលើចំនួនករណីអ្នកកើតជំងឺមហារីកថ្មីៗ‍។ «អ្នកនឹងឃើញមានការកើនឡើង១៤២ភាគរយនៃករណីជំងឺមហារីកដែលត្រូវបានព្យាករណ៍នៅឆ្នាំ២០៥០ នៅក្នុងប្រទេសដែលការអភិវឌ្ឍមនុស្សមានកម្រិតទាប។ ទាំងនេះគឺជាប្រទេសដែលមានធនធានតិចក្នុងការគ្រប់គ្រងជំងឺមហារីក‍» លោក Freddie Bray បាននិយាយដូចនេះ ដោយកត់សម្គាល់ថា ការស្លាប់ដោយសារជំងឺមហារីកត្រូវបានគេព្យាករណ៍ថានឹងកើនឡើងជិតទ្វេដងក្នុងឆ្នាំ២០៥០»។ សេចក្តីរាយការណ៍នេះបានឱ្យដឹងថា ថ្នាំជក់ ស្រា និងភាពធាត់ ជាកត្តាចម្បងដែលបង្កឱ្យមានកំណើនសាកលនៃជំងឺមហារីក ដោយខ្យល់កខ្វក់ជាគ្រោះថ្នាក់ខាងបរិស្ថានធំមួយផងដែរ។ ការប៉ាន់ប្រមាណថ្មីបង្ហាញថា ជំងឺមហារីកសួត គឺជាជំងឺមហារីកដែលកើតមានញឹកញាប់បំផុតនៅទូទាំងពិភពលោក ដោយមានករណីអ្នកជំងឺថ្មីចំនួន ២,៥លាននាក់ក្នុងឆ្នាំ២០២២។ ជំងឺមហារីកសុដន់ស្ត្រីជាប់ចំណាត់ថ្នាក់ទីពីរ បន្ទាប់មកគឺជំងឺមហារីកពោះវៀនធំ ក្រពេញប្រូស្តាត និងក្រពះ។ របាយការណ៍នេះបានឱ្យដឹងទៀតថា ជំងឺមហារីកសុដន់គឺជាមូលហេតុដែលនាំឱ្យស្ត្រីស្លាប់ច្រើនបំផុត និងត្រូវបានគេធ្វើរោគវិនិច្ឆ័យឃើញច្រើនបំផុតផងដែរ។ រីឯជំងឺមហារីកដែលនាំឱ្យបុរសស្លាប់ច្រើនបំផុតវិញ គឺជំងឺមហារីកសួត។ លោក Bray បានសង្កេតឃើញថា «បុរសម្នាក់ក្នុងចំណោម ៥ នាក់ និងស្ត្រីម្នាក់ ក្នុងចំណោម ៥ នាក់នឹងមានការវិវត្តដែលនាំឱ្យកើតជំងឺមហារីកនៅក្នុងមួយជីវិតរបស់ពួកគេ ហើយប្រហែលជាបុរសម្នាក់ក្នុងចំណោម ៩ នាក់ និងស្ត្រីម្នាក់ក្នុងចំណោម១២នាក់ នឹងកើតជំងឺមហារីក ហើយស្លាប់ដោយសារជំងឺនេះ‍»។ ការប៉ាន់ប្រមាណជាសកលបង្ហាញពីវិសមភាពដ៏គួរឱ្យភ្ញាក់ផ្អើលនៃចំនួនអ្នកកើតជំងឺមហារីក ដោយប្រជាជននៅក្នុងប្រទេសក្រីក្រ និងប្រទេសអភិវឌ្ឍន៍តិចតួចប្រឈមនឹងហានិភ័យខ្លាំងបំផុត។ អ្នកស្រី Isabelle Soerjomataram អនុប្រធានផ្នែកឃ្លាំមើលជំងឺមហារីកនៅទីភ្នាក់ងារ IARC និយាយថា រឿងនោះជាការពិត ជាពិសេសសម្រាប់ជំងឺមហារីកសុដន់។ អ្នកស្រី Soerjomataram និយាយថា៖ «‍ស្ត្រីនៅក្នុងបណ្តាប្រទេសដែលការអភិវឌ្ឍមនុស្សមានកម្រិតទាប ទំនងជាត្រូវបានធ្វើរោគវិនិច្ឆ័យថាមានជំងឺមហារីកសុដន់៥០ភាគរយតិចជាងនៅក្នុងប្រទេសដែលការអភិវឌ្ឍមនុស្សមានកម្រិតខ្ពស់ ក៏ប៉ុន្តែ ពួកគេមានហានិភ័យខ្ពស់ជាងក្នុងការស្លាប់ដោយសារជំងឺនេះ ដោយសារតែការធ្វើរោគវិនិច្ឆ័យយឺត និងលទ្ធភាពទទួលបានការព្យាបាលប្រកបដោយគុណភាព មិនមានគ្រប់គ្រាន់»។ ការស្ទង់មតិរបស់អង្គការសុខភាពពិភពលោកនៅក្នុងប្រទេសចំនួន១១៥ បានឱ្យដឹងថា ប្រទេសភាគច្រើនមិនបានផ្តល់ហិរញ្ញប្បទានគ្រប់គ្រាន់សម្រាប់ជំងឺមហារីក និងសេវាថែទាំអ្នកជំងឺដែលជាផ្នែកមួយនៃការធានារ៉ាប់រងសុខភាពសកលនោះទេ ដែលស្ថានភាពនេះប៉ះពាល់យ៉ាងខ្លាំងដល់ប្រជាជនក្រីក្រ។ លោក Andre Ilbawi អ្នកដឹកនាំផ្នែកបច្ចេកទេសស្តីពីជំងឺមហារីកនៃអង្គការសុខភាពពិភពលោកបាននិយាយថា៖ «‍ការចំណាយលើការថែទាំសុខភាព ជាពិសេសទៅលើជំងឺមហារីកកំពុងកើនឡើង។ បច្ចេកវិជ្ជាថ្មី ចំនួនប្រជាជនដែលមានវ័យចាស់ និងមនុស្សដែលប្រើសេវាកម្មដែលមានភាពស្មុគស្មាញ មានកាន់តែច្រើន ដែលបានធ្វើឱ្យថវិកាសម្រាប់ចំណាយទៅលើផ្នែកសុខភាពកាន់តែមានភាពតឹងតែង។ ការបង់ប្រាក់ព្យាបាលដោយផ្ទាល់របស់អ្នកជំងឺមហារីកគឺមានកម្រិតខ្ពស់ ហើយជារឿយៗរុញច្រានគ្រួសារឱ្យធ្លាក់ទៅក្នុងភាពក្រីក្រ»។ លោក Ilbawi បាននិយាយថា នៅពេលដែលមនុស្សដែលត្រូវបានគេធ្វើរោគវិនិច្ឆ័យឃើញថា មានជំងឺមហារីក ហើយត្រូវបានគេប្រាប់ថា ពួកគេត្រូវតែបង់ថ្លៃព្យាបាលដោយខ្លួនពួកគេផ្ទាល់នោះ ពួកគេទំនងជានឹងមិនស្វែងរកជំនួយ ទទួលការព្យាបាល និងការថែទាំឱ្យបានពេញលេញនោះទេ។ «‍ការណ៍នោះធ្វើឱ្យអ្នកដែលកើតជំងឺមហារីកកាន់តែអាចស្លាប់ និងប៉ះពាល់ដល់សេដ្ឋកិច្ច ជាពិសេសនៅពេលដែលចំនួននៃអ្នកកើតជំងឺមហារីកកើនឡើង»។ លោក Ilbawi បាននិយាយដូច្នេះ ដោយកត់សម្គាល់ថា រដ្ឋាភិបាលអាចបំបែកវដ្តនេះ ដោយការវិនិយោគលើសេវាកម្មព្យាបាលជំងឺមហារីក។ លោក Ilbawi បាននិយាយបន្តថា៖ «‍ការព្យាបាលជំងឺមហារីកមិនគួរមានតម្លៃថ្លៃ ហើយក៏មិនគួរជាជំងឺដែលប្រល័យជីវិតមនុស្សនោះដែរ»។ លោក Ilbawi ថ្លែងទៀតថា៖ «ឥឡូវនេះ គឺជាពេលដែលត្រូវតែផ្តោតទៅលើជំងឺមហារីក។ ឥឡូវនេះ នេះជាពេលដែលត្រូវខិតខំទ្វេដង និងធ្វើការវិនិយោគនៅក្នុងការការពារ និងគ្រប់គ្រងជំងឺមហារីក បើមិនដូច្នោះទេ យើងនឹងត្រូវដោះស្រាយជាមួយនឹងវិសមភាពដែលអាក្រក់ជាងអ្វីដែលយើងឃើញសព្វថ្ងៃនេះទៅទៀត»។ អ្នកស្រី Soerjomataram ក៏បានសង្កត់ធ្ងន់ផងដែរទៅលើភាពបន្ទាន់នៃការវិនិយោគក្នុងការបង្ការដើម្បីទប់ស្កាត់ចំនួនអ្នកកើតជំងឺមហារីកក្នុងពិភពលោកដែលកំពុងកើនឡើង និងវិសមភាពជាសកលដោយសារជំងឺមហារីក។ អ្នកស្រី Soerjomataram បានថ្លែងបន្ថែមទៀតថា៖ «‍ការវិនិយោគលើការបង្ការជំងឺមហារីកកំពុងក្លាយជាគន្លឹះដ៏សំខាន់ ពីព្រោះនៅពេលដែលជំងឺមហារីកកើតឡើងហើយ យើងមិនអាចព្យាបាលវាបានដោយងាយស្រួលនោះទេ។ ការព្យាបាល និងការផ្តល់លទ្ធភាពទទួលបានការថែទាំមានសារៈសំខាន់ក្នុងទប់ស្កាត់ជំងឺមហារីក ដូច្នេះនឹងគ្មាននរណាម្នាក់នឹងរងទុក្ខដោយសារជំងឺនេះទេ»៕

2024-02-03T07:00:00+07:00

khmer.voanews.com

https://khmer.voanews.com/a/staggering-rise-in-new-cancer-cases-projected-in-2050/7468966.html

c68292c9-2183-436d-8b6e-1b4f448943a5

មន្ត្រីសង្គមស៊ីវិលស្នើឱ្យរដ្ឋាភិបាលបញ្ឈប់ការនាំចូលសាច់បង្កកដើម្បីលើកកម្ពស់សុខភាពសាធារណៈ

មន្ត្រីសង្គមស៊ីវិលផ្នែកចិញ្ចឹមសត្វ និងម្ចាស់កសិដ្ឋានចិញ្ចឹមមាន់លើកឡើងស្រដៀងៗថា រដ្ឋាភិបាលគួររឹតបន្តឹងការនាំចូលសាច់បង្កក និងកាត់បន្ថយការនាំចូលសាច់សត្វពីក្រៅប្រទេស ដើម្បីលើកកម្ពស់សុខភាពសាធារណៈ។ ការលើកឡើងបែបនេះ ក្រោយពីអាជ្ញាធរចាប់បានជើងមាន់បង្កករាប់តោនបន្ថែមទៀត ដែលលួចនាំចូលតាមច្រករបៀង ក្នុងខេត្តស្វាយរៀង។ មន្ត្រីសង្គមស៊ីវិលផ្នែកចិញ្ចឹមសត្វលើកឡើងថា ការបញ្ឈប់ការនាំចូលសាច់បង្កកពីបរទេស មិនត្រឹមតែអាចលើកកម្ពស់ជីវភាពប្រជាកសិករចិញ្ចឹមសត្វតែប៉ុណ្ណោះទេ តែក៏អាចលើកកម្ពស់សុខុមាលភាពប្រជាពលរដ្ឋផងដែរ។ ប្រធានសមាគមបណ្ដាញអ្នកចិញ្ចឹមសត្វ លោក ជួប វិបុល ប្រាប់វិទ្យុអាស៊ីសេរីនៅថ្ងៃទី១ ខែកុម្ភៈថា ប្រជាកសិករចិញ្ចឹមសត្វនៅតែមិនអាចទទួលបានផលចំណេញសមរម្យនោះឡើយ ដោយសារការនាំចូលសាច់បង្កកពីក្រៅប្រទេស។ លោកបន្តថា រដ្ឋាភិបាលគួរតែទប់ស្កាត់ការនាំចូលសាច់បង្កក ព្រោះសាច់បង្កកដែលនាំចូលដោយមិនបានពិនិត្យត្រឹមត្រូវ មិនត្រឹមតែអាចបង្កជំងឺផ្សេងៗដល់អ្នកបរិភោគតែប៉ុណ្ណោះទេ ថែមទាំងអាចធ្វើឱ្យប៉ះពាល់សេដ្ឋកិច្ច និងធនធានមនុស្សទូទាំងប្រទេសរយៈពេលវែងទៀតផង។ លោក ជួប វិបុល៖ « »។ ប្រតិកម្មរបស់មន្ត្រីសង្គមស៊ីវិលផ្នែកចិញ្ចឹមសត្វនេះ បន្ទាប់ពីមន្ត្រីផ្នែកការពារអ្នកប្រើប្រាស់ កិច្ចការប្រកួតប្រជែង និងបង្ក្រាបការក្លែងបន្លំ ហៅកាត់ថា «ក.ប.ប» ខេត្តស្វាយរៀង ចាប់បានសាច់បង្កកចំនួន ៤កុងទឺន័រ នៅតាមផ្លូវស្ថិតក្នុងសង្កាត់សង្ឃ័រ ក្រុងស្វាយរៀង ខេត្តស្វាយរៀង នៅថ្ងៃទី៣១ ខែមករា ឆ្នាំ២០២៤។ ក្រោយពីចាប់បានសាច់បង្កក ដែលជាជើងមាន់មានចំនួនរហូតដល់រាប់ពាន់កេសនេះ អាជ្ញាធរក៏បានឃាត់ខ្លួនអ្នកបើករថយន្តចំនួន ៤នាក់ និងបុរសម្នាក់ទៀតដែលអះអាងថា ការនាំចូលសាច់បង្កកទាំងនេះ មានឯកសារនាំចូលត្រឹមត្រូវ ប៉ុន្តែមិនបានបង្ហាញឯកសារចំពោះមុខសមត្ថកិច្ច។ វិទ្យុអាស៊ីសេរីមិនអាចទាក់ទងអគ្គនាយក នៃអគ្គនាយកដ្ឋានកិច្ចការប្រកួតប្រជែង និងបង្ក្រាបការក្លែងបន្លំ ហៅកាត់ថា ក.ប.ប លោក ផាន អូន ដើម្បីសុំការបកស្រាយជុំវិញរឿងនេះបាននៅឡើយទេ នៅថ្ងៃទី១ ខែកុម្ភៈ។ ក្រសួងកសិកម្ម និងក្រសួងពាណិជ្ជកម្មកាលពីថ្ងៃទី១២ ខែមករា កន្លងទៅ បានប្រកាសផ្អាកការនាំចូលរយៈពេល៦ខែ លើការនាំចូលគ្រឿងក្នុងសត្វ និងបំណែកសាច់បង្កក។ បន្ថែមពីនេះ លោកនាយករដ្ឋមន្ត្រី ហ៊ុន ម៉ាណែត ក៏បានជំរុញឱ្យមន្ត្រីពាក់ព័ន្ធរៀបចំប្រព័ន្ធបង្កកគ្រឿងក្នុងសាច់សត្វ ក្នុងពេលដែលកម្ពុជាហាមឃាត់ការនាំចូលគ្រឿងក្នុង និងបំណែកមួយចំនួនរបស់សត្វផងដែរ នៅក្នុងពិធីបូកសរុបការងារក្រសួងកសិកម្ម រុក្ខប្រមាញ់ និងនេសាទ កាលពីថ្ងៃទី៣០ ខែមករា។ លោក ហ៊ុន ម៉ាណែត៖ «យើងដាក់គោលការណ៍ដើម្បីមិនឱ្យនាំចូលសាច់ នាំចូលអីគ្រប់មុខ មិនកើត វាប្រឆាំងនឹងគោលការណ៍WTOហើយឥឡូវយើងចុះហត្ថលេខាជាសមាជិក នៃកិច្ចព្រមព្រៀងពាណិជ្ជកម្មសេរីច្រើន អ៊ីចឹងទៅមុខទៀតទាមទារឱ្យយើងបង្កើនសមត្ថភាពដើម្បីប្រកួតប្រជែង»។ ជុំវិញរឿងនេះដែរ ម្ចាស់កសិដ្ឋានចិញ្ចឹមមាន់ម្នាក់នៅខេត្តបាត់ដំបង គឺលោក ព្រីង ភិរម្យ លើកឡើងថា ដោយសារតែរដ្ឋាភិបាលមិនបានពិនិត្យ និងទប់ស្កាត់ការនាំចូលសាច់មាន់ និងពងមាន់ដែលកសិករប្រទេសជិតខាងផលិតលើសទីផ្សារក្នុងស្រុក ដូច្នេះលោកមិនអាចទទួលបានផលចំណេញសមរម្យពីការលក់ពងមាន់ និងមាន់រស់នោះទេ។ លោកបន្តថា បើទោះបីជាគិតគូរអំពីតម្លៃរបស់អ្នកបរិភោគក្ដី តែរដ្ឋាភិបាលក៏គួរតែគិតពីសុខភាពរបស់ប្រជាពលរដ្ឋក្នុងរយៈពេលវែងផងដែរ។ លោក ព្រីង ភិរម្យ៖ «បើយើងឱ្យចូលហួសហេតុពេក ក៏វាធ្វើឱ្យស្លាប់ទាំងអ្នកចិញ្ចឹម ចុងក្រោយទីផ្សារគេនឹងវាយលុកហើយ ឧទាហរណ៍ថា គេបិទអស់ហើយ យើងឈប់ចិញ្ចឹមអស់ហើយដោយសារតែខាតបង់ ចិញ្ចឹមជ្រូកចិញ្ចឹមគោខាតអស់ហើយ អ៊ីចឹងទីផ្សារវាមានតែមួយមកពីខាងកើត ឬក៏ខាងលិច គេវាយយកពេលក្រោយថ្លៃដដែល នេះជាយោបល់របស់ខ្ញុំទេ»។ អ្នកជំនាញកសិកម្មលើកឡើងថា ភាពជោគជ័យវិស័យកសិកម្ម គឺជាការធានាសុវត្ថិភាពស្បៀងអាហារ ដែលជាអាយុជីវិតរបស់ប្រជាពលរដ្ឋដូច្នេះ រដ្ឋាភិបាលគួរអន្តរាគមន៍ឱ្យវិស័យកសិកម្មអាចផ្គត់ផ្គង់ទីផ្សារក្នុងស្រុកឱ្យបានច្រើន ជាងការនាំចូលផលិតផលកសិកម្មពីប្រទេសជិតខាង ដោយមិនបានឆ្លងកាត់ការពិនិត្យគុណភាពឱ្យបានត្រឹមត្រូវ៕

2024-02-02T21:28:49+07:00

rfa.org

https://www.rfa.org/khmer/news/health/ngos-urged-govt-to-stop-importing-frozen-meats-02022024085627.html

7bc91648-112d-40f1-97ae-c13c3d729af9

TOP NEWS: ក្រសួងសុខាភិបាល៖ ថ្ងៃនេះមិនមានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ៤នាក់

ក្រសួងសុខាភិបាល នៅថ្ងៃទី២ ខែកុម្ភៈ ឆ្នាំ២០២៤នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ៤នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២ ខែកុម្ភៈ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨៥នាក់, អ្នកជាសះស្បើយសរុបចំនួន ១៣៦,០១៩នាក់, ស្លាប់សរុបចំនួន ៣,០៥៦នាក់៕

2024-02-02T19:15:00+07:00

freshnewsasia.com

https://m.freshnewsasia.com/index.php/en/localnews/327226-2024-02-02-05-15-03.html

350f0990-2e6e-4b70-96e3-694a39738e3d

រដ្ឋមន្ត្រីការពារជាតិអាមេរិក សុំទោសជាសាធារណៈ សម្រាប់ការលាក់បាំងពីការកើតជំងឺមហារីក (Vidoe inside)

រដ្ឋមន្ត្រីការពារជាតិអាមេរិក លោក Lloyd Austin នៅថ្ងៃព្រហស្បតិ៍សប្ដាហ៍នេះ (ម៉ោងនៅវ៉ាស៊ីនតោន) បានសូមអភ័យទោសចំពោះការលាក់បាំង ការធ្វើរោគវិនិច្ឆយជំងឺមហារីកក្រពេញប្រូស្តារបស់លោក និងការសម្រាកព្យាបាលនៅមន្ទីរពេទ្យ ដោយមិនបានប្រាប់លោកប្រធានាធិបតី ចូ បៃដិន និងរដ្ឋាភិបាលអាមេរិកឱ្យដឹងមុន។ នេះបើតាមការចេញផ្សាយដោយទីភ្នាក់ងារសារព័ត៌មាន AFP នៅថ្ងៃសុក្រ ទី២ ខែកុម្ភៈ ឆ្នាំ២០២៤។ ថ្លែងនៅក្នុងសន្និសីទសារព័ត៌មានមួយ លោក Lloyd Austin បានគូសបញ្ជាក់ដូច្នេះថា «ខ្ញុំគួរណាស់តែប្រាប់លោកប្រធានាធិបតីអំពីការធ្វើរោគវិនិច្ឆយជំងឺមហារីក របស់ខ្ញុំ។ ខ្ញុំពិតសូមអភ័យទោសដោយផ្ទាល់ទៅកាន់លោកប្រធានាធិបតី បៃដិន»។ លោកបន្ថែមថាលោកផ្ទាល់មិនបានបញ្ជាឱ្យបុគ្គលិករបស់លោកលាក់បាំងពីជំងឺ របស់លោកនោះទេ ហើយក៏មិនមានបំណងលាលែងពីតំណែងនោះដែរ។ គួរបញ្ជាក់ថា លោក Lloyd Austin បានបាត់មុខពីទីសាធារណៈកាលពីចុងខែធ្នូ ឆ្នាំ២០២៣ និងដើមខែមករា ឆ្នាំ២០២៤ បន្ទាប់ពីទទួលការវះកាត់ព្យាបាលជំងឺ មហារីកក្រពេញប្រូស្តាត កាលពីថ្ងៃទី២២ ខែធ្នូ។ ប៉ុន្តែ សេតវិមានមិនបានដឹង ឬត្រូវបានជូនដំណឹងពីការសម្រាកព្យាបាលនៅមន្ទីរពេទ្យរបស់លោក Austin ឡើយ រហូតដល់ថ្ងៃទី៤ ខែមករា ហើយរហូតដល់ថ្ងៃទី៩ ខែមករា ទើបលោក បៃដិនបានដឹងពីរឿងនេះ៕

2024-02-02T15:54:00+07:00

freshnewsasia.com

https://m.freshnewsasia.com/index.php/en/internationalnews/327197-2024-02-02-01-54-03.html

8559069c-1ef5-4516-8f79-812c02ddbad3

សម្តេចតេជោ ហ៊ុន សែន បញ្ជាក់ពីស្ថានភាពជំងឺ របស់សម្តេចកិត្តិព្រឹទ្ធបណ្ឌិតថា មានសុខភាពល្អប្រសើរ តែមិនទាន់ចាកចេញពីមន្ទីរពេទ្យនៅឡើយទេ និងផ្តាំទៅក្រុមមនុស្សអាក្រក់ ឱ្យបញ្ឈប់ការបំពុលព័ត៌មានមិនពិត (Vidoe inside)

សម្តេចតេជោ ហ៊ុន សែន នៅព្រឹកថ្ងៃទី២ ខែកុម្ភៈ ឆ្នាំ២០២៤នេះ បានបង្ហោះសារបញ្ជាក់ពីស្ថានភាពជំងឺរបស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលកំពុងសម្រាកព្យាបាល នៅមន្ទីរពេទ្យកាល់ម៉ែតថា នៅពេលនេះមានសុខភាពប្រសើរឡើងវិញហើយ តែក្រុមគ្រូពេទ្យមិនទាន់អនុញ្ញាតឱ្យចាកចេញពីមន្ទីរពេទ្យនៅឡើយទេ។ ជាមួយគ្នានេះ សម្តេចតេជោ ហ៊ុន សែន បានច្រានចោលនូវព័ត៌មានមិនពិតមួយចំនួន ដែលថា សម្តេចកិត្តិព្រឹទ្ធបណ្ឌិត កំពុងបញ្ជូនទៅព្យាបាលនៅបរទេស។ សម្តេចតេជោក៏បានផ្តាំទៅដល់ក្រុមមនុស្សអាក្រក់ ឱ្យបញ្ឈប់ការផ្សព្វផ្សាយ បំពុលព័ត៌មានតទៅទៀត។ សម្តេចតេជោ ហ៊ុន សែន បានបង្ហោះសារមានខ្លឹមសារទាំងស្រុងដូច្នេះថា ៕

2024-02-02T15:42:00+07:00

freshnewsasia.com

https://m.freshnewsasia.com/index.php/en/localnews/327194-2024-02-02-01-42-07.html

e4d0f968-94e6-4a58-afc1-37177171eaaf

លោក ហ៊ុន សែន អះអាងថា ប្រពន្ធលោកកំពុងព្យាបាលជំងឺបន្ទាប់ពីដួល

អតីតនាយករដ្ឋមន្ត្រីលោក ហ៊ុន សែន ចេញមុខបំភ្លឺថា ភរិយារបស់លោកគឺ អ្នកស្រី ប៊ុន រ៉ានី ពិតជាដួលសន្លប់ និងកំពុងព្យាបាលជំងឺ។ អតីតនាយករដ្ឋមន្ត្រី លោក ហ៊ុន សែន ឱ្យដឹងតាមរយៈទំព័រហ្វេសប៊ុក នៅថ្ងៃទី០២ ខែកុម្ភៈថា កាលពី៤ថ្ងៃមុន ភរិយារបស់លោកដួលក្នុងបន្ទប់សម្រាក ដែលធ្វើឱ្យប៉ះពាល់ក្បាលដែលចាំបាច់ត្រូវយកទៅពិនិត្យ និងព្យាបាលនៅមន្ទីរពេទ្យកាលម៉ែត្រ។ លោក ហ៊ុន សែន ឱ្យដឹងទៀតថា បន្ទាប់ពីពិនិត្យព្យាបាល ពីគ្រូពេទ្យសុខភាពភរិយារបស់លោកបានល្អប្រសើរវិញហើយ តែមិនទាន់អាចចាកចេញពីមន្ទីរពេទ្យនៅឡើយទេ ព្រោះត្រូវរង់ចាំការថតក្បាលជាលើកទី៣ ដើម្បីមើលសរសៃដែលរងការប៉ះទង្គិចនោះ។ អតីតនាយករដ្ឋមន្ត្រី និងជាប្រធានគណបក្សកាន់អំណាចរូបនេះឱ្យដឹងថា គិតមកដល់មកត្រឹមថ្ងៃទី០២ ខែកុម្ភៈ ភរិយារបស់លោក ហ៊ុន សែន កំពុងសម្រាកព្យាបាលនៅក្នុងមន្ទីរពេទ្យកាល់ម៉ែត្រ ដោយមិនបានបញ្ជូនទៅសង្គ្រោះនៅក្រៅប្រទេសនោះឡើយ។ នេះបើតាមការអះអាងរបស់លោក។ ទោះយ៉ាងណា លោក ហ៊ុន សែន មិនទាន់បង្ហាញរូបភាពភរិយារបស់លោកដែលបានធូរស្រាលពីរបួសវិញ នៅពេលនេះនៅឡើយទេ។ លោកត្រឹមបង្ហោះរូបភាពចាស់មួយសន្លឹករបស់លោកជាមួយភរិយាលោកប៉ុណ្ណោះ។ ការចេញមុខបកស្រាយពីបញ្ហាសុខភាពភរិយារបស់លោកនៅពេលនេះ បន្ទាប់លោក ហ៊ុន សែន និងកូនៗរបស់លោក បានរក្សាភាពស្ងៀមស្ងាត់ មិនបកស្រាយពីបញ្ហាសុខភាពអ្នកស្រី ប៊ុន រ៉ានី ទោះជាមានសារព័ត៌មាន និងបណ្ដាញសង្គមមួយចំនួនបានផ្សព្វផ្សាយពីបញ្ហាសុខភាពរបស់ អ្នកស្រី ប៊ុន រ៉ានី។ លោក ហ៊ុន សែន ក៏អរព្រះគុណ ព្រះមហាក្សត្រី នរោត្ដម មុនីនាថ សីហនុ ដែលយាងទៅសួរសុខទុក្ខភរិយារបស់លោកដល់មន្ទីរពេទ្យផងដែរ។ លោក ហ៊ុន សែន ក៏ឆ្លៀតឱកាសនេះ ស្នើទៅអ្នករិះគន់ ដែលលោកហៅថា ពួកអាក្រក់ឱ្យបញ្ឈប់នូវការបំពុលព័ត៌មាន រឿងបញ្ហាសុខភាពភរិយារបស់លោក។ វិទ្យុអាស៊ីសេរីមិនអាចសុំការបកស្រាយពីប្រធានអង្គភាពអ្នកនាំពាក្យរដ្ឋាភិបាល លោក ប៉ែន បូណា អ្នកនាំពាក្យនាយករដ្ឋមន្ត្រី លោក មាស សុភ័ណ្ឌ និងអ្នកនាំពាក្យគណបក្សប្រជាជនកម្ពុជា លោក សុខ ឥសាន បានទេនៅថ្ងៃទី២ ខែកុម្ភៈ៕

2024-02-02T12:10:00+07:00

rfa.org

https://www.rfa.org/khmer/news/health/bun-rany-get-treatment-in-calmette-02022024000124.html

509e8e0f-2425-4128-b263-01ac5d90b805

ការសិក្សាថ្មីបង្ហាញថា ប្រជាជនកម្ពុជាទាំងអស់ចំណាយប្រាក់សរុបជាង ២,៣ពាន់លានដុល្លារលើស្រាបៀរក្នុងមួយឆ្នាំ

ការសិក្សាថ្មីមួយរបស់ក្រុមហ៊ុនភេសជ្ជៈជប៉ុនឈ្មោះ Kirin ចេញផ្សាយកាលពីពេលថ្មីៗនេះ បានឱ្យដឹងថា ប្រជាជនកម្ពុជាសរុបទាំងអស់បានចំណាយប្រាក់ប្រមាណ២,៣ពាន់ (ពីរពាន់បីរយ)លានដុល្លារទៅលើការពិសាស្រាបៀរ ដោយម្នាក់ៗបានពិសាស្រាបៀរប្រមាណ៧២លីត្រ និងចំណាយប្រាក់ប្រមាណ១៣៦ដុល្លារក្នុងមួយឆ្នាំ។ របាយការណ៍នេះបានសិក្សាក្នុងចន្លោះឆ្នាំ២០២០-២០២១។ ការសិក្សារកឃើញថា ទ្វីបអាស៊ីជាទ្វីបដែលសម្បូរអ្នកទទួលទានស្រាច្រើនជាងគេ គឺរហូតដល់៣៣,៩% ខណៈទ្វីបអឺរ៉ុបមានចំនួន២៥,៨%។ របាយការណ៍នោះបានបញ្ជាក់ទៀតថា ប្រជាជនកម្ពុជាម្នាក់ទទួលទានស្រាប្រមាណ៧២លីត្រក្នុងមួយឆ្នាំ ដែលបានកើនជាង២៧% ក្នុងមួយឆ្នាំ។ បើតាមការសិក្សា ប្រសិនបើប្រជាជនកម្ពុជាម្នាក់ទទួលទានស្រាបៀរដែលមានចំណុះ៣៣០មីលីលីត្រក្នុងមួយកំប៉ុង ហើយតម្លៃស្រាបៀរក្នុងមួយកំប៉ុង២៥០០រៀល នោះម្នាក់ៗត្រូវចំណាយយ៉ាងហោចណាស់១៣៦ដុល្លារអាមេរិកក្នុងមួយឆ្នាំ។ ប្រធានមជ្ឈមណ្ឌលប្រជាពលរដ្ឋដើម្បីអភិវឌ្ឍន៍ និងសន្តិភាព លោក យង់ គិមអេង យល់ថា ការរកឃើញនៅក្នុងការសិក្សាមួយនេះបង្ហាញថា កម្ពុជាកំពុងធ្លាក់ចូលជ្រៅទៅក្នុងការប្រើប្រាស់គ្រឿងស្រវឹងដែលធ្វើឱ្យប៉ះពាល់ដល់សង្គម និងសុវត្ថិភាពធ្វើដំណើរតាមដងផ្លូវ។ លោកបន្តថា ការសិក្សានេះក៏ជាសញ្ញាក្នុងការដាស់តឿនដល់រដ្ឋាភិបាលកម្ពុជាឱ្យពន្លឿននូវការអនុវត្តច្បាប់ស្តីពីការគ្រប់គ្រងផលិតផលគ្រឿងស្រវឹង ដោយសារតែការចំណាយរបស់ប្រជាពលរដ្ឋទៅលើគ្រឿងស្រវឹងមានចំនួនច្រើនហួសប្រមាណ។ លោកលើកឡើងទៀតថា មិនអាចមានការហាមឃាត់មិនឱ្យប្រើប្រាស់គ្រឿងស្រវឹងនោះទេ ប៉ុន្តែអាចកាត់បន្ថយចំនួននៃការប្រើប្រាស់គ្រឿងស្រវឹងទាំងនេះនៅតាមកន្លែងសាធារណៈមួយចំនួន និងរឹតបន្តឹងច្បាប់ការបើកបរក្នុងស្ថានភាពស្រវឹងជាដើម។ បើតាមលោក យង់ គិមអេង ការដំឡើងពន្ធលើគ្រឿងស្រវឹងនឹងអាចនាំឱ្យសេដ្ឋកិច្ចជាតិមានការកើនឡើងផងដែរ។ លោកថ្លែងថា៖ «ការដំឡើងពន្ធហ្នឹងវាជួយកាត់បន្ថយហានិភ័យផង ហើយជួយបង្កើនចំណូលថវិកាជាតិដល់រដ្ឋាភិបាលផង។ អ៊ីចឹងជាទូទៅគឺនៅលើពិភពលោកនេះ គេឃើញថា ការដំឡើងពន្ធគឺជាមធ្យោបាយឈ្នះឈ្នះ ឈ្នះទាំងសុខភាព ឈ្នះទាំងឈ្នះចំណូលសេដ្ឋកិច្ចជាតិ»។ លោក យង់ គិមអេង ក៏បានសង្កត់ធ្ងន់ដែរថា ការប្រើប្រាស់គ្រឿងស្រវឹងមានផលប៉ះពាល់ និងបង្កជាជំងឺជាច្រើនទៅដល់អ្នកប្រើប្រាស់ ហើយគ្រឿងស្រវឹងក៏ជាដើមហេតុនៃបញ្ហាអំពើហិង្សានៅក្នុងគ្រួសារផងដែរ។ លោកថ្លែងថា៖ «បើយើងមិនចូលរួមទប់ស្កាត់ទេ បញ្ហានេះវានឹងធ្វើឱ្យមានផលប៉ះពាល់យ៉ាងខ្លាំងទៅដល់ប្រជាពលរដ្ឋជាទូទៅ ជាពិសេសស្រ្តី និងកុមាររួមទាំងអ្នកធ្វើដំណើរតាមដងផ្លូវផងដែរ»។ ការប្រើប្រាស់គ្រឿងស្រវឹងមានផលប៉ះពាល់យ៉ាងធ្ងន់ធ្ងរដល់សង្គមកម្ពុជា និងបណ្តាលឲ្យមានជំងឺធំៗជាង៦០ប្រភេទ ក្នុងនោះរួមមានជំងឺសរសៃឈាមបេះដូង ក្រិនថ្លើម មហារីក និងជំងឺកាមរោគ រួមទាំងមេរោគអេដស៍/ជំងឺអេដស៍ និងការស្លាប់ និងរបួសដោយអចេតនាជាច្រើនករណី ជាពិសេសពាក់ព័ន្ធនឹងគ្រោះថ្នាក់ចរាចរណ៍។ នេះបើតាមរបាយការណ៍មួយរបស់មូលនិធិអាស៊ីស្តីពី«ឧស្សាហកម្មគ្រឿងស្រវឹងកម្ពុជា» ចេញផ្សាយកាលពីខែមិថុនា ឆ្នាំ២០១៦។ វីអូអេពុំទាន់អាចសុំការអត្ថាធិប្បាយពីអ្នកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលបាននៅឡើយទេ។ សេចក្តីព្រាងច្បាប់ស្តីពីការគ្រប់គ្រងគ្រឿងស្រវឹងបានជាប់គាំងជិត១០ឆ្នាំមកហើយ។ សេចក្តីព្រាងច្បាប់នេះមិនអនុញ្ញាតឱ្យយុវជនអាយុក្រោម២១ឆ្នាំប្រើប្រាស់គ្រឿងស្រវឹងនោះទេ ហើយច្បាប់នេះនឹងដាក់បន្ទុកពន្ធខ្ពស់ទៅលើគ្រឿងស្រវឹង និងរឹតបន្តឹងលើការបើកលក់គ្រឿងស្រវឹងពេលយប់ជាដើម។ ការស្ទង់មតិមួយដែលធ្វើឡើងដោយក្រសួងសុខាភិបាល និងស្ថាប័នរដ្ឋាភិបាលពាក់ព័ន្ធផ្សេងទៀតក៏បានបង្ហាញថា បុរស៧នាក់ក្នុងចំណោម១០នាក់ ដែលស្មើប្រមាណ៧០% សេពគ្រឿងស្រវឹង។ នេះបើតាមរបាយការណ៍ស្តីពីការអង្កេតប្រជាសាស្ត្រ និងសុខភាពកម្ពុជាឆ្នាំ២០២១-២០២២ ដែលចេញផ្សាយកាលពីថ្ងៃទី៤ ខែមេសា ឆ្នាំ២០២៣។ ការស្ទង់មតិបង្ហាញថា ក្នុងមួយខែ បុរស១០% ពិសាគ្រឿងស្រវឹងជារៀងរាល់ថ្ងៃ ឬស្ទើរតែរាល់ថ្ងៃ។ ចំណែកបុរស ៦០% សេពគ្រឿងស្រវឹងពី១ ថ្ងៃទៅ ៥ ថ្ងៃ។ បុរស១៨% ពិសាគ្រឿងស្រវឹង ៦ ថ្ងៃទៅ១០ ថ្ងៃ និង បុរស១២% ពិសាគ្រឿងស្រវឹងពី១១ ថ្ងៃទៅ២៤ថ្ងៃ៕

2024-02-02T07:00:00+07:00

khmer.voanews.com

https://khmer.voanews.com/a/new-study-reveals-cambodians-spend-more-than-2-3-billion-on-beers/7468153.html

85bf7c9e-f2bc-455d-b9aa-f3f738ebd2de

មូលនិធិរូបិយវត្ថុអន្តរជាតិ៖ បញ្ហាប្រឈមចំពោះកំណើនសេដ្ឋកិច្ចកម្ពុជា រាប់ចាប់ពីភាពតានតឹងភូមិសាស្ត្រនយោបាយ និងជម្លោះផ្នែកពាណិជ្ជកម្ម រហូតដល់ការថយចុះកំណើនរបស់ប្រទេសចិន និងការប្រែប្រួលអាកាសធាតុ

មូលនិធិរូបិយវត្ថុអន្តរជាតិ និយាយថា សេដ្ឋកិច្ចកម្ពុជានៅតែស្ថិតនៅលើផ្លូវងើបឡើងវិញក្រោយជំងឺរាតត្បាត ប៉ុន្តែប្រឈមមុខនឹងហានិភ័យធ្លាក់ចុះ គួរឱ្យកត់សម្គាល់ ទាំងក្នុងរយៈពេលខ្លី និងមធ្យម។ នៅក្នុងការវាយតម្លៃប្រចាំឆ្នាំរបស់ខ្លួនអំពីប្រទេសកម្ពុជាដែលបានចេញផ្សាយកាលពីថ្ងៃព្រហស្បតិ៍ក្រុមប្រឹក្សាប្រតិបត្តិរបស់មូលនិធិរូបិយវត្ថុអន្តរជាតិ បាននិយាយថា សេដ្ឋកិច្ចកំពុង “បន្តងើបឡើងវិញពីជំងឺរាតត្បាត” ជាមួយនឹងការព្យាករណ៍កំណើន នៅត្រឹម ៥,៣ ភាគរយ នៅឆ្នាំនេះ ដែលកើនឡើងពីការប៉ាន់ប្រមាណ ៥,២ ភាគរយ កាលពីឆ្នាំមុន។ “កត្តាជំរុញដ៏សំខាន់នៃកំណើន គឺការពង្រីកការនាំចេញទំនិញមិនមែនកាត់ដេរ និងការស្ទុះងើបឡើងវិញនៃវិស័យទេសចរណ៍។ ប៉ុន្តែការនាំចេញសម្លៀកបំពាក់ដែលជាវិស័យរួមចំណែកដ៏សំខាន់ដល់កំណើនក្នុងពេលកន្លងមកនៅតែទន់ខ្សោយ។ ហើយការផ្លាស់ប្តូរសមាសភាពនៃការមកដល់របស់ភ្ញៀវទេសចរមានន័យថាប្រទេសកម្ពុជាកំពុងទទួលបានប្រាក់ចំណូលតិចជាងមុនសម្រាប់ភ្ញៀវទេសចរម្នាក់ បើធៀបនឹងសម័យមុនជំងឺរាតត្បាត»។ ក្រុមប្រឹក្សាប្រតិបត្តិបានព្រមានថា “ទោះបីជាការស្ទុះងើបឡើងវិញបានបន្តក៏ដោយ ហានិភ័យធ្លាក់ចុះគឺមានសារៈសំខាន់” ។ “ការគម្រាមកំហែងនាពេលខាងមុខចំពោះកំណើនរួមមាន ភាពទន់ខ្សោយនៃតម្រូវការដែលមាន ពីដៃគូពាណិជ្ជកម្មដែលមានសេដ្ឋកិច្ចជឿនលឿន ការថយចុះនៃការស្ទុះងើបឡើងវិញនៅក្នុងប្រទេសចិន កម្រិតបំណុលឯកជនខ្ពស់ក្នុងស្រុក និងលក្ខខណ្ឌហិរញ្ញវត្ថុសកលកាន់តែតឹងរ៉ឹង។ “ក្នុងរយៈពេលមធ្យម ភាពតានតឹងភូមិសាស្ត្រនយោបាយ និងការជម្លោះពាណិជ្ជកម្ម ការថយចុះរចនាសម្ព័ន្ធនៃកំណើនពីប្រទេសចិន ក៏ដូចជាការប្រែប្រួលអាកាសធាតុ អាចបង្កឱ្យមានបញ្ហាប្រឈមសំខាន់ៗចំពោះកំណើន”។ ក្រុមប្រឹក្សាភិបាលបាននិយាយថា គោលនយោបាយសារពើពន្ធគឺ “ការពង្រីកដែលមានលក្ខណៈសមស្រប” កាលពីឆ្នាំមុន។ “ប៉ុន្តែនៅពេលដែលការងើបឡើងវិញ បន្តរីកចម្រើន ការពង្រឹងសារពើពន្ធគួរតែចាប់ផ្តើម។” ទន្ទឹមនឹងនេះ “គោលនយោបាយរូបិយវត្ថុចាំបាច់ត្រូវបន្តធ្វើឱ្យមានភាពប្រក្រតី ឱ្យដូចមុនពេលជំងឺរាតត្បាត”។ ក្រុមប្រឹក្សាភិបាលបាននិយាយថា ដើម្បីធ្វើឱ្យប្រាកដថា កម្រិតជីវភាពរស់នៅរបស់កម្ពុជាមាននិរន្តរភាពក្នុងរយៈពេលមធ្យម “ចាំបាច់ត្រូវធ្វើការកែទម្រង់សំខាន់ៗ”។ “មូលធនមនុស្ស ទាំងគុណភាព និងបរិមាណ ចាំបាច់ត្រូវកែលម្អ ដើម្បីបំពេញតម្រូវការផ្លាស់ប្តូរនៃសេដ្ឋកិច្ច ដោយសារអត្ថប្រយោជន៍ប្រៀបធៀប (comparative advantage) ក្នុងតម្លៃពលកម្មថយចុះនៅកម្រិតប្រាក់ចំណូលខ្ពស់”។ ក្រុមប្រឹក្សាភិបាលក៏បានជំរុញការវិនិយោគលើហេដ្ឋារចនាសម្ព័ន្ធ ដូចជាការដឹកជញ្ជូន ថាមពល ភស្តុភារ និងទូរគមនាគមន៍ ដើម្បីជួយធ្វើពិពិធកម្មឧស្សាហកម្ម និងបង្កើនទំហំប្រតិបត្តិការ។ កំណែទម្រង់អភិបាលកិច្ច និងការប្រឆាំងអំពើពុករលួយ ត្រូវបានគេមើលឃើញថាមាន “សារៈសំខាន់” ដើម្បីទាក់ទាញការវិនិយោគបរទេសថ្មីៗ និងរក្សាកំណើនខ្ពស់។ «ការកែលម្អអភិបាលកិច្ចសាធារណៈ និងការប្រឆាំងអំពើពុករលួយនឹងកាត់បន្ថយការចំណាយលើការធ្វើអាជីវកម្ម ជួយទាក់ទាញការវិនិយោគនានា ពីប្រទេសដែលមានប្រភពកាន់តែទូលំទូលាយ និងធ្វើឲ្យប្រសើរឡើងនូវភាពទាក់ទាញរបស់ប្រទេសកម្ពុជាក្នុងនាមជាគោលដៅទេសចរណ៍។ “វាមានសារៈសំខាន់ណាស់ក្នុងការពង្រឹងក្របខ័ណ្ឌស្តីពីការប្រកាសទ្រព្យសម្បត្តិ ការបង្ការចំពោះអ្នកបំភ្លៃ និងការទទួលបានព័ត៌មាន។ ធនធាន និងអំណាចគ្រប់គ្រាន់ គួរតែត្រូវបានបែងចែកទៅឱ្យស្ថាប័នត្រួតពិនិត្យ និងស៊ើបអង្កេត។” AKP

2024-02-02T07:00:00+07:00

khmertimeskh.com

https://www.khmertimeskh.com/501433660/%E1%9E%98%E1%9E%9B%E1%9E%93%E1%9E%92%E1%9E%9A%E1%9E%94%E1%9E%99%E1%9E%9C%E1%9E%8F%E1%9E%90%E1%9E%A2%E1%9E%93%E1%9E%8F-2/

391ff47c-e8e3-4347-baf8-9a650d2e7a5a

ក្រុមមន្រ្តីអ៊ុយក្រែនថា គ្រាប់បែករបស់រុស្ស៉ីបង្កការខូចខាតលើមន្ទីរពេទ្យមួយ និងនាំឱ្យមានការជម្លៀសអ្នកជំងឺ នៅភាគឦសានប្រទេស

ក្រុមមន្រ្តីក្នុងតំបន់និយាយថា គ្រាប់បែករបស់រុស្ស៉ីបានវាយប្រហារចំមន្ទីរពេទ្យមួយ នៅភាគឦសានប្រទេសអ៊ុយក្រែន កាលពីថ្ងៃពុធសប្តាហ៍នេះ និងនាំឱ្យមានការជម្លៀសអ្នកជំងឺជាច្រើននាក់។ នេះបើយោងតាមការចេញផ្សាយដោយទីភ្នាក់ងារសារព័ត៌មាន Reuters នៅថ្ងៃព្រហស្បតិ៍ ទី១ ខែកុម្ភៈ ឆ្នាំ ២០២៤។ ប្រធានសាខាប៉ូលិសជាតិក្នុងតំបន់ Kharkiv លោក Volodymyr Tymoshko បាននិយាយថា គ្រាប់បែកមួយគ្រាប់ បានវាយប្រហារចំមន្ទីរពេទ្យ ក្នុងទីក្រុង Velykyi Burluk ភាគឦសានតំបន់វេលាម៉ោងប្រហែល ៩ និង ៤៥នាទីយប់ (ម៉ោងក្នុងតំបន់)។ ចំណែកគ្រាប់បែកទី ២បានធ្លាក់នៅក្បែរនោះ។ មនុស្សចំនួន ៣៨នាក់ត្រូវបានជម្លៀសចេញពីកន្លែងសម្រាកព្យាបាលទាំងអស់ លើកលែងតែអ្នកជំងឺ ៥នាក់ និង ២នាក់ដែលស្នាក់នៅលើគ្រែពេទ្យ។ អភិបាលតំបន់ Kharkiv លោក Oleh Synehubov បានឱ្យដឹងតាមបណ្តាញតេឡេក្រាមថា ក្រុមបុគ្គលិកឆ្លើយតបបន្ទាន់ របស់មន្ទីរពេទ្យ បានជូនដំណឹងអំពីការវាយឆ្មក់តាមផ្លូវអាកាសទាន់ពេល ហើយអាចជម្លៀសមនុស្សបានដោយរលូន។ អ្នកជំងឺត្រូវបានបញ្ជូនទៅកន្លែងផ្សេង ឬប្តូរទៅព្យាបាលអ្នកជំងឺនៅខាងក្រៅ។ ក្រុមសង្គ្រោះបន្ទាន់បានធ្វើប្រតិបត្តិការ បោសសម្អាតនៅពេលយប់ ហើយមនុស្ស ៤នាក់ត្រូវរបួសស្រាល ទទួលការព្យាបាលនៅនឹងកន្លែង។ គួរបញ្ជាក់ថា Reuters មិនអាចផ្ទៀងផ្ទាត់ព័ត៌មានដោយឯករាជ្យនោះទេ ប៉ុន្តែមានការវាយប្រហារជាញឹកញាប់របស់រុស្ស៉ី ទៅលើគោលដៅនានានៅក្នុងតំបន់ Kharkiv ក្នុងរយៈពេលប៉ុន្មានសប្តាហ៍ចុងក្រោយនេះ៕

2024-02-01T21:40:00+07:00

freshnewsasia.com

https://m.freshnewsasia.com/index.php/en/internationalnews/327114-2024-02-01-07-40-43.html

b004b91a-32b5-4d72-af0a-5c01c849c6ab

ឧត្តមអគ្គានុរក្ស.១ ឈន សាណាត ជំរុញឲ្យក្រុមការងារ ចុះពិនិត្យទណ្ឌិតដែលមានវ័យចាស់ជរា ជំងឺរ៉ាំរ៉ៃធ្ងន់ធ្ងរ ពិការភាព និងវិបល្លាសស្មារតី នៅតាមគោលដៅសាលាឧទ្ធរណ៍តំបន់

រាជធានីភ្នំពេញ ៖ ឯកឧត្តម ឧត្តមអគ្គានុរក្ស.១ ឈន សាណាត អគ្គនាយក នៃអគ្គនាយកដ្ឋានពន្ធនាគារ បានអញ្ជើញដឹកនាំកិច្ចប្រជុំក្រុមការងារចុះត្រួតពិនិត្យទណ្ឌិតដែលមាន វ័យចាស់ជរា ជំងឺរ៉ាំរៃធ្ងន់ធ្ងរ ពិការភាព និងវិបល្លាសស្មារតី នៅតាមគោលដៅសាលាឧទ្ធរណ៍តំបន់។ កិច្ចប្រជុំនេះ បានធ្វើឡើងនៅព្រឹកថ្ងៃទី១ ខែកុម្ភៈ ឆ្នាំ២០២៤ នៅសាលប្រជុំ៤២០ នៃទីស្តីការក្រសួងមហាផ្ទៃ។ ថ្លែងក្នុងកិច្ចប្រជុំ ឯកឧត្តម អគ្គនាយក បានមានប្រសាសន៍ថា ក្រុមការងារនេះមានភារកិច្ច៖ ចុះពិនិត្យទណ្ឌិតដែលមានវ័យចាស់ជរា ជំងឺរ៉ាំរ៉ៃធ្ងន់ធ្ងរ ពិការភាព និងវិបល្លាសស្មារតី នៅតាមគោលដៅសាលាឧទ្ធរណ៍តំបន់ដែលបានកំណត់។ សម្របសម្រួលការងារជាមួយក្រុមការងារក្រសួងយុត្តិធម៌ ព្រះរាជអាជ្ញាក្នុងដែនដីមានសមត្ថកិច្ច តំណាងមន្ទីរពេទ្យបង្អែកដែលមានសមត្ថកិច្ច ប្រធានមណ្ឌលអប់រំកែប្រែ និងប្រធានពន្ធនាគាររាជធានី-ខេត្ត។ ជួយការងាររដ្ឋលេខាធិការទទួលការងារអគ្គនាយកដ្ឋានពន្ធនាគារ និងអគ្គនាយក នៃអគ្គនាយកដ្ឋានពន្ធនាគារ និងធ្វើរបាយការណ៍ និងបញ្ជីឈ្មោះទណ្ឌិត រាយការណ៍ជូនឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ៕

2024-02-01T20:23:00+07:00

cen.com.kh

https://cen.com.kh/archives/732453.html

2d2a87a1-3dff-4da0-961d-57c6cf329cb5

TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ២នាក់ ខណៈអ្នកជាសះស្បើយ ៣នាក់ (Vidoe inside)

ក្រសួងសុខាភិបាល នៅថ្ងៃទី១ ខែកុម្ភៈ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ២នាក់ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១ ខែកុម្ភៈ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨៥នាក់, អ្នកជាសះស្បើយសរុបចំនួន ១៣៦,០១៥នាក់, ស្លាប់សរុបចំនួន ៣,០៥៦នាក់៕

2024-02-01T19:21:00+07:00

freshnewsasia.com

https://m.freshnewsasia.com/index.php/en/localnews/327102-2024-02-01-05-21-17.html

99d90df9-e5a9-4980-a839-4e9ab6744691

ក្រសួងសុខាភិបាលព្យាករថា ឆ្នាំនេះជំងឺគ្រុនឈាមប្រឈមនឹងការកើនឡើងខ្ពស់

ជំងឺគ្រុនឈាមនៅកម្ពុជាត្រូវបានព្យាករដោយក្រសួងសុខាភិបាលថា សម្រាប់ឆ្នាំនេះនឹងមានកំណើនខ្ពស់ជាងឆ្នាំមុនដោយសារតែឆ្នាំនេះជាវដ្ដប្រាំឆ្នាំម្ដងដែលត្រូវមានអ្នកកើតជំងឺគ្រុនឈាមកើនឡើង។ លោក លាង ឬទ្ធា ប្រធានកម្មវិធីជាតិប្រយុទ្ធជំងឺគ្រុនឈាមនៃក្រសួងសុខាភិបាល បានលើកឡើងថា តាមប្រវត្តិជំងឺគ្រុនឈាមនៅកម្ពុជា ឆ្នាំនេះអាចមានការប្រឈមនឹងការកើនឡើងខ្ពស់ ប៉ុន្តែក្រសួងសុខាភិបាលបានត្រៀមទប់ស្កាត់រួចរាល់ហើយដោយសារតែក្រសួងបានដឹងមុន។ លោកបានបញ្ជាក់ថា៖ «យើងបានទស្សទាយអំពីករណីកើតមានជំងឺគ្រុនឈាមក្នុងឆ្នាំនេះយ៉ាងតិចក៏ជាងបួនម៉ឺននាក់ដែរ។ ការកត់ត្រាពីដើមឆ្នាំមកដល់ពេលនេះ មានមនុស្សប្រមាណ១០០០នាក់ហើយបានកើតជំងឺនេះ ប៉ុន្តែស្ថានភាពបច្ចុប្បន្ននេះ យើងនៅអាចគ្រប់គ្រងវាបាន»។ លោកបន្ថែមថា មូលហេតុដែលឆ្នាំនេះប្រឈមការកើនឡើងខ្ពស់ករណីកើតជំងឺគ្រុនឈាមដោយសារតែជាទូទៅជំងឺនេះមានវដ្ដរដូវដែលត្រូវផ្ទុះឡើងរៀងរាល់បួនឬប្រាំឆ្នាំម្ដង។ វាបានផ្ទុះឡើងទ្រង់ទ្រាយធំកាលពីឆ្នាំ២០១៩។ លោកថា កាលពីឆ្នាំមុនជំងឺគ្រុនឈាមបានកើតលើមនុស្សជាងបីម៉ឺននាក់ ប៉ុន្តែលោកមិនបានបញ្ជាក់ពីទិន្នន័យអ្នកបានបាត់បង់ជីវិតដោយសារតែជំងឺនេះទេ។ តាមរបាយការណ៍របស់ក្រសួងសុខាភិបាលពីឆ្នាំមុន រាជធានីខេត្តដែលមានករណីជំងឺគ្រុនឈាមច្រើនជាងគេ គឺនៅភ្នំពេញ កណ្តាល ត្បូងឃ្មុំ បន្ទាយមានជ័យ និងខេត្តសៀមរាប។ លោក ងី មានហេង ប្រធានមន្ទីរសុខាភិបាលរាជធានីភ្នំពេញមិនអាចស្នើសុំការបញ្ជាក់បានទេពីម្សិលមិញ។ លោកបញ្ជាក់ថា នៅភ្នំពេញពិតជាមានករណីជំងឺគ្រុនឈាមកើនឡើង ប៉ុន្តែមិនទាន់ដល់កម្រិតគួរព្រួយបារម្ភខ្លាំងទេ ហើយមន្ទីរសុខាភិបាលរាជធានីភ្នំពេញបានយកចិត្តទុកដាក់អនុវត្តតាមការណែនាំរបស់ក្រសួងសុខាភិបាល។ លោកបាននិយាយថា មន្ទីរសុខាភិបាលក្រុងភ្នំពេញបានដាក់ចេញវិធានការអប់រំប្រជាពលរដ្ឋតាមសហគមន៍ ដែលជាកត្តាសំខាន់មួយក្នុងចំណោមវិធានការដ៏សំខាន់នានា។ ក្នុងនោះមន្ត្រីជំនាញរបស់មន្ទីរសុខាភិបាលនិងមន្ត្រីរបស់មណ្ឌលសុខភាពសហការជាមួយនឹងអាជ្ញាធរមូលដ្ឋានបានអប់រំប្រពលរដ្ឋនៅតាមសហគមន៍។ លោកបន្តថា៖ «ដើម្បីទប់ស្កាត់ការរាតត្បាតដោយជំងឺគ្រុនឈាមនៅភ្នំពេញ យើងបានផ្ដល់ថ្នាំអាបែត (Abate) ដល់ការិយាល័យស្រុកប្រតិបត្តិតាមមូលដ្ឋានក្នុងភូមិសាស្ត្ររាជធានីភ្នំពេញសម្រាប់ដាក់ក្នុងពាងទឹក និងអាងទឹក ជាពិសេសសម្រាប់ពលរដ្ឋដែលរស់នៅជាយក្រុងភ្នំពេញ ហើយយើងថែមទាំងបាញ់ថ្នាំសម្លាប់មូសផងដែរ»។ កន្លងមកក្រសួងសុខាភិបាលបានដាក់ចេញសេចក្ដីណែនាំ ដើម្បីបង្ការនិងទប់ស្កាត់ការកើនឡើងជំងឺគ្រុនឈាម តាមរយៈការខាំចម្លងដោយមូសខ្លាញីដែលចូលចិត្តពងកកើតជាដង្កូវទឹកនៅទីកន្លែងដែលមានទឹកដក់រងថ្លាគ្មានក្លិន។ ដូច្នេះត្រូវលុបបំបាត់ចោលឧបករណ៍ទាំងឡាយណាដែលដក់ទឹក ដូចជាសម្បកកង់រថយន្ត ម៉ូតូ ក្រឡ កំប៉ុង ចាន កែវ ដែលទុកឬបោះចោលពាសវាលពាសកាលបង្កើតជាប្រភពដក់ទឹកនិងជម្រកសត្វមូស។ ក្រសួងសុខាភិបាលបានណែនាំថា ប្រសិនបើពលរដ្ឋគ្រុនក្តៅខ្លួនខ្លាំងភ្លាមៗចាប់ពី៣៩ ទៅ៤០អង្សារសេត្រូវប្រញាប់ស្វែងរកការពិគ្រោះយោបល់និងពិនិត្យព្យាបាលនៅតាមមន្ទីរពេទ្យឱ្យបានឆាប់តាមដែលអាចធ្វើទៅបាន។ លោកវេជ្ជបណ្ឌិត គួច ម៉េងលី អ្នកជំនាញសុខភាពសាធារណៈដ៏ល្បី ធ្លាប់បាននិយាយថា ជំងឺនេះមិនចម្លែកទេសម្រាប់កម្ពុជា ដែលជាប្រទេសមួយក្នុងចំណោមប្រទេសស្ថិតក្នុងតំបន់ត្រូពិក។ ជំងឺនេះកើតឡើងលើមនុស្សគ្រប់វ័យតាមរយៈភ្នាក់ងារមូសខ្លាដែលផ្ទុកមេរោគគ្រុនឈាមខាំ។ លោកបានបញ្ជាក់ថា ជំងឺនេះបណ្ដាលមកពីការបែកគ្រាប់ឈាម ដែលបង្កឡើងដោយមេរោគតាមរយៈមូសខាំ។ វាក៏អាចបង្កឱ្យអ្នកជំងឺស្លាប់ ប្រសិនបើគ្មានការយកចិត្តទុកដាក់ព្យាបាលបានដិតដល់។ ទោះជំងឺនេះមិនចម្លែកសម្រាប់កម្ពុជា ប៉ុន្តែសម្រាប់លោកវេជ្ជបណ្ឌិត គួច ម៉េងលី ការកើនឡើងជំងឺគ្រុនឈាន គឺបណ្ដាលមកពីកត្តារួមផ្សំជាច្រើន ជាពិសេសការមិនយកចិត្តទុកដាក់ចំពោះការសម្អាតបរិស្ថានជុំវិញលំនៅឋាន។ មួយវិញទៀតបន្ទាប់ពីជំងឺកូវីដ-១៩ ប្រព័ន្ធការពារសុខភាពប្រជាពលរដ្ឋបានថយចុះ និងការបរិភោគជីវជាតិមិនគ្រប់គ្រាន់ គឺជាឱកាសសម្រាប់មេរោគគ្រុនឈាមវាយប្រហារ បន្ទាប់ពីភ្នាក់ងារមូសខាំចម្លង។ លោកថា អ្នកដែលកើតជំងឺនេះអាចកំណត់សម្គាល់រោគសញ្ញាដោយការក្ដៅខ្លួនខ្លាំង (ជាទូទៅកម្ដៅឡើងដល់៤០អង្សា) ឈឺក្បាល ឈឺសាច់ដុំ ឈឺឆ្អឹងឆ្អែង ឈឺគន្លាក់ដៃជើង ចង្អោររកក្អួត ឈឺគ្រាប់ភ្នែក ហើមកូនកណ្ដុរ។ លោកបានមានប្រសាសន៍ថា៖ «មុខសញ្ញាបន្ទាប់ពីក្ដៅខ្លួន គឺយើងចាប់ផ្ដើមឈឺពោះខ្លាំង ក្អួតជាប់គ្នា។ ស្បែកប៉ះឡើងជាំ ពិបាកដកដង្ហើម និងខ្សោះអស់កម្លាំងជាដើម»។ លោកបានបញ្ជាក់បន្ថែមថា៖ «នៅដែលពេលមានរោគសញ្ញាទាំងនេះត្រូវប្រញាប់បញ្ជូនអ្នកជំងឺទៅមន្ទីរពេទ្យជាបន្ទាន់ ហើយកុំទិញថ្នាំតាមឱសថស្ថានដោយគ្មានវេជ្ជបញ្ជា ព្រោះការផ្ដល់ថ្នាំព្យាបាលខុសអាចកាន់តែគ្រោះថ្នាក់លើសដើម»៕

2024-02-01T07:00:00+07:00

khmertimeskh.com

https://www.khmertimeskh.com/501432707/%E1%9E%80%E1%9E%9A%E1%9E%9F%E1%9E%84%E1%9E%9F%E1%9E%81%E1%9E%97%E1%9E%94%E1%9E%9B%E1%9E%96%E1%9E%99%E1%9E%80/

c230aa8e-d872-44a4-b81c-dd7e5564a318

ឧត្តមសេនីយ៍ឯក រ័ត្ន ស្រ៊ាង បន្ដនាំយកថវិកា និងចុះសួរសុខទុក្ខមេបញ្ជាការរងកងរាជអាវុធហត្ថរាជធានីភ្នំពេញ ដែលកំពុងសម្រាកព្យាបាលជំងឺ

នៅថ្ងៃទី៣១ ខែមករា ឆ្នាំ២០២៤នេះ លោកឧត្តមសេនីយ៍ឯក រ័ត្ន ស្រ៊ាង មេបញ្ជាការរង កងរាជអាវុធហត្ថលើផ្ទៃប្រទេស និងជាមេបញ្ជាការ កងរាជអាវុធហត្ថរាជធានីភ្នំពេញ បានចុះសួរសុខទុក្ខ លោកឧត្តមសេនីយ៍ត្រី គង់ គីនី មេបញ្ជាការរង នៃកងរាជអាវុធហត្ថរាជធានីភ្នំពេញ ដែលមានជំងឺធ្ងន់សម្រាកព្យាបាលនៅមន្ទីរពេទ្យ ហ្វឺសូខេម។ ក្នុងនោះក៏មានការចូលរួមពី មេបញ្ជាការរង នាយសេនាធិការ នាយសេនាធិការរង ប្រធាន-អនុប្រធានមន្ទីរ នាយការិយាល័យជំនាញ មេបញ្ជាការមូលដ្ឋានអាវុធហត្ថខណ្ឌទាំង១៤ និងនាយទាហាននៃកងរាជអាវុធហត្ថរាជធានីភ្នំពេញ ជាច្រើនរូបទៀត។ លោកឧត្តមសេនីយ៍ឯក រ័ត្ន ស្រា៊ង ក៏បាននាំយកថវិកាចំនួន៥,០០០ដុល្លារ, ផ្លែឈើ១កន្ត្រក, ទឹកត្រចៀកកាំ១កន្ត្រក យកទៅប្រគល់ជូនលោកឧត្តមសេនីយ៍ត្រី គង់ គីនី ជាអំណោយសួរសុខទុក្ខ និងជាការចែករំលែកជួយសម្រាលបន្ទុកក្នុងគ្រួសារផងដែរ។ សូមជម្រាបថា នេះជាលើកទី២ហើយ ដែលលោកឧត្តមសេនីយ៍ឯក រ័ត្ន ស្រ៊ាង ព្រមទាំងនាយ នាយរងនៃកងរាជអាវុធហត្ថរាជធានីភ្នំពេញ បានយកចិត្តទុកដាក់ចុះសួរសុខទុក្ខ លោកឧត្តមសេនីយ៍ត្រី គង់ គីនី ដែលលើកទី១ កាលពីថ្ងៃទី៣០ ខែធ្នូ ឆ្នាំ២០២៣ បាននាំយកថវិកាចំនួន១០,០០០ដុល្លារ និង៣០ម៉ឺនរៀល ក្នុងនោះក៏មានថវិកាលោក យឹម លក្ខណ៍ និងភរិយា បានជួយឧបត្ថម្ភ៥,០០០ដុល្លារ ក្នុងនាមជាមិត្តរួមការងារចាស់ និងអំណោយមួយចំនួនទៀតយកទៅប្រគល់ជូនម្តងរួចមកហើយ៕ ឧត្តមសេនីយ៍ឯក រ័ត្ន ស្រ៊ាង បន្ដនាំយកថវិកា និងចុះសួរសុខទុក្ខមេបញ្ជាការរងកងរាជអាវុធហត្ថរាជធានីភ្នំពេញ ដែលកំពុងសម្រាកព្យាបាលជំងឺ

2024-02-01T00:40:00+07:00

freshnewsasia.com

https://m.freshnewsasia.com/index.php/en/localnews/327043-2024-01-31-10-40-49.html

c2a2b7b5-145d-43bd-bff6-8d43154e7294

ថវិកាចំនួនពីរលើក ស្មើនឹង១៥០០០ដុល្លារ មកហើយដែល ឧត្តមសេនីយ៍ឯក រ័ត្ន ស្រ៊ាង បាននាំយកជាអំណោយចុះសួរសុខទុក្ខដល់មេបញ្ជាការរង ដែលកំពុងមានជំងឺធ្ងន់ ម្តងហើយម្តងទៀត ប្រកបដោយការយកចិត្តទុកដាក់ខ្ពស់

នៅថ្ងៃទី៣១ ខែមករា ឆ្នាំ២០២៤ លោកឧត្តមសេនីយ៍ឯក រ័ត្ន ស្រ៊ាង មេបញ្ជាការរង កងរាជអាវុធហត្ថលើផ្ទៃប្រទេស និងជាមេបញ្ជាការ កងរាជអាវុធហត្ថរាជធានីភ្នំពេញ បានចុះសួរសុខទុក្ខ លោកឧត្តមសេនីយ៍ត្រី គង់ គីនី មេបញ្ជាការរង នៃកងរាជអាវុធហត្ថរាជធានីភ្នំពេញ ដែលមានជំងឺធ្ងន់ សម្រាកព្យាបាលនៅមន្ទីរពេទ្យ ហ្វឺសូខេម ដោយមានការអមដំណើរពី មេបញ្ជាការរង នាយសេនាធិការ នាយសេនាធិការរង ប្រធាន-អនុប្រធានមន្ទីរ នាយការិយាល័យជំនាញ មេបញ្ជាការមូលដ្ឋានអាវុធហត្ថខណ្ឌទាំង១៤ និងនាយទាហាននៃកងរាជអាវុធហត្ថរាជធានីភ្នំពេញ ជាច្រើនរូបទៀត ព្រមទាំងបាននាំយកថវិកា ចំនួន ៥,០០០ដុល្លារ ផ្លែឈើ ០១កន្ត្រក, ទឹកត្រចៀកកាំ ០១កន្ត្រក យកទៅប្រគល់ជូនលោកឧត្តមសេនីយ៍ត្រី គង់ គីនី ជាអំណោយសួរសុខទុក្ខ និងជាការចែករំលែកជួយសម្រាលបន្ទុកក្នុងគ្រួសារផងដែរ។ នេះជាលើកទី២ហើយ ដែលលោក ឧត្តមសេនីយ៍ឯក រ័ត្ន ស្រ៊ាង ព្រមទាំង នាយ-នាយរង នៃកងរាជអាវុធហត្ថរាជធានីភ្នំពេញ បានយកចិត្តទុកដាក់ចុះសួរសុខទុក្ខ លោកឧត្តមសេនីយ៍ត្រី គង់ គីនី ដែលលើកទី១ កាលពីថ្ងៃទី៣០ ខែធ្នូ ឆ្នាំ២០២៣ លោកឧត្តមសេនីយ៍ឯក រ័ត្ន ស្រ៊ាង និងក្រុមការងារ បាននាំយកថវិកាចំនួន ១០,០០០ដុល្លារ និង ៣០ម៉ឺនរៀល ក្នុងនោះក៏មានថវិកា លោក យឹម លក្ខណ៍ និងភរិយា បានជួយឧបត្ថម្ភ ៥,០០០$ ក្នុងនាមជាមិត្តរួមការងារចាស់ រួមនឹងអំណោយមួយចំនួនទៀត យកទៅប្រគល់ជូនលោកឧត្តមសេនីយ៍ត្រី គង់ គីនី ម្តងរួចមកហើយ។ ‎

2024-02-01T00:09:00+07:00

dap-news.com

https://dap-news.com/national/2024/01/31/390264/

7b2450a1-5c3d-4d3e-ac08-7437de53e166

TOP NEWS: ក្រសួងសុខាភិបាល៖ ថ្ងៃនេះមិនមានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ៤នាក់

ក្រសួងសុខាភិបាល នៅថ្ងៃទី៣១ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ៤នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣១ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨៣នាក់, អ្នកជាសះស្បើយសរុបចំនួន ១៣៦,០១២នាក់, ស្លាប់សរុបចំនួន ៣,០៥៦នាក់៕

2024-01-31T19:24:00+07:00

freshnewsasia.com

https://m.freshnewsasia.com/index.php/en/localnews/327003-2024-01-31-05-24-42.html

7cf729ab-7c58-4725-9be2-efa6591eb6f2

ក្រសួងសុខាភិបាលបន្តពង្រីកកិច្ចសហប្រតិបត្តិការជាមួយមូលនិធិ GX ដើម្បីលើកកម្ពស់សុខភាពពលរដ្ឋ

ក្រសួងសុខាភិបាលបានបន្តកិច្ចសហប្រតិបត្តិការជាមួយនឹងមូលនិធិ GX លើការពង្រីកគម្រោងការផ្ដល់សេវាពិនិត្យនិងព្យាបាលជំងឺភ្នែកឡើងបាយទៅតាមបណ្ដាខេត្តគោលដៅបន្ថែមទៀត និងគម្រោងការប្រយុទ្ធប្រឆាំងនឹងជំងឺគ្រុនឈាម។ លើកឡើងក្នុងជំនួបជាមួយនឹងលោក LEUNG Chun-Ying អគ្គនាយកមូលនិធិ GX របស់ចិនកាលពីថ្ងៃចន្ទ លោក ឈាង រ៉ា រដ្ឋមន្ត្រីក្រសួងសុខាភិបាលបានថ្លែងថា មូលនិធិនេះបានសហការរួមចំណែកគាំទ្រលើកកម្ពស់សេវាសុខាភិបាលតាមរយៈការបញ្ជូនក្រុមគ្រូពេទ្យមកជួយវះកាត់ជំងឺភ្នែកឡើងបាយជូនពលរដ្ឋកម្ពុជាបានប្រមាណជាង ៦ ០០០ករណីនៅខេត្តកំពង់ចាមនិងខេត្តព្រៃវែង។ លោកបានបញ្ជាក់ថា ស្ថាប័នទាំងពីរនេះបានបន្តកិច្ចសហប្រតិបត្តិការល្អជាមួយគ្នា។ តាមរយៈប្រតិបត្តិការនេះ ក្រសួងសុខាភិបាលបានស្នើមូលនិធិពិនិត្យមើលលទ្ធភាពជួយពង្រីកសេវាសុខភាពភ្នែកនៅតាមបណ្តាលខេត្ត និងមជ្ឈមណ្ឌលថែទាំភ្នែកនៅតាមមន្ទីរពេទ្យស្រុក ក៏ដូចជានៅកម្រិតសហគមន៍តាមរយៈការបំពាក់ឧបករណ៍ បរិក្ខារ និងបច្ចេកវិទ្យាសម្រាប់ពិនិត្យ ព្យាបាល និងវះកាត់ភ្នែកជូនជនកម្ពុជា។ បន្ថែមលើសពីនេះ គឺការពិនិត្យមើលលទ្ធភាពជួយផ្តល់ជំនួយបណ្តុះបណ្តាលជំនាញឯកទេសការងារជំងឺគ្រុនឈាម ដើមី្បឈានទៅដល់ការពង្រីកផែនការប្រយុទ្ធប្រឆាំងនឹងជំងឺគ្រុនឈាមនៅក្នុងពេលឆាប់ៗខាងមុខនេះបន្ថែមទៀត។ ជាការឆ្លើយតប លោក LEUNG Chun-Ying អគ្គនាយកមូលនិធិ GX របស់ចិន បានលើកឡើងថា ការបន្តកិច្ចសហប្រតិបត្តិការនេះ មូលនិធិនឹងពង្រីក “គម្រោងលុបបំបាត់ភាពពិការភ្នែកដោយជំងឺភ្នែកឡើងបាយ” ទៅខេត្តផ្សេងទៀតតាមសំណើរបស់ក្រសួងសុខាភិបាលដើម្បីចូលរួមកាត់បន្ថយភាពពិការភ្នែកនៅកម្ពុជា។ លោកបន្ថែមថា សម្រាប់គម្រោងជំងឺគ្រុនឈាម មូលនិធិមានឆន្ទៈត្រៀមគាំទ្រដោយសន្យាថានឹងបញ្ជូនក្រុមការងារជំនាញរបស់ខ្លួនសហការជាមួយក្រុមការងារក្រសួងសុខាភិបាលចុះពិនិត្យទីតាំងនៅតាមខេត្តនិងមន្ទីរពេទ្យ ដើមី្បរៀបចំគម្រោងជួយបង្ការនិងទប់ស្កាត់ជំងឺគ្រុនឈាម។ លោក ទ្រី ម៉េងស្រ៊ី (Try Meng Sry) វេជ្ជបណ្ឌិតឯកទេសផ្នែកចក្ខុរោគនៅមន្ទីរពេទ្យអង្គឌួង យល់ឃើញថា កិច្ចសហប្រតិបត្តិការនេះល្អសម្រាប់លើកកម្ពស់សុខភាពភ្នែករបស់ពលរដ្ឋកម្ពុជា ហើយកិច្ចសហប្រតិបត្តិការនេះក៏ជាផ្នែកមួយជំរុញគម្រោងរបស់ក្រសួងសុខាភិបាលកាត់បន្ថយភាពពិការភ្នែកមកនៅ០.៣០ភាគរយនៅឆ្នាំ២០៣០ផងដែរ។ លោកថា កិច្ចសហប្រតិបត្តិការនេះនឹងជួយដល់ពលរដ្ឋបានទទួលសេវាពិនិត្យនិងព្យាបាលភ្នែកពលរដ្ឋដែលរស់នៅឆ្ងាយពីតំបន់ប្រជុំជន ដោយសារតែពេលខ្លះពួកគាត់ពិបាកធ្វើដំណើរមកទទួលសេវានៅតាមមន្ទីរពេទ្យធំៗ។ លោកនិយាយថា «ពេលអ្នកជំនាញចុះទៅពិនិត្យ ព្យាបាល និងវះកាត់ភ្នែកដល់មូលដ្ឋានពួកគាត់ គឺជាការផ្ដល់ភាពងាយស្រួលដល់ពួកគាត់ដែលមានការលំបាកផ្សេងៗ»។ លោកបញ្ជាក់ថា ពលរដ្ឋដែលមកពិនិត្យនិងព្យាបាលភ្នែកនៅមន្ទីរពេទ្យអង្គឌួងដែលភាគច្រើននៃពួកគាត់មានបញ្ហាភ្នែកឡើងបាយ ភ្នែកកន្ទុយថ្លែន និងជំងឺផ្សេងៗទៀត៕

2024-01-31T07:00:00+07:00

khmertimeskh.com

https://www.khmertimeskh.com/501431797/%E1%9E%80%E1%9E%9A%E1%9E%9F%E1%9E%84%E1%9E%9F%E1%9E%81%E1%9E%97%E1%9E%94%E1%9E%9B%E1%9E%94%E1%9E%93%E1%9E%8F-2/

57bf4a0f-ab5f-4299-911b-3894a0a5fa31

TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ១នាក់ (Vidoe inside)

ក្រសួងសុខាភិបាល នៅថ្ងៃទី៣០ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣០ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨៣នាក់, អ្នកជាសះស្បើយសរុបចំនួន ១៣៦,០០៨នាក់, ស្លាប់សរុបចំនួន ៣,០៥៦នាក់៕

2024-01-30T19:27:00+07:00

freshnewsasia.com

https://m.freshnewsasia.com/index.php/en/localnews/326891-2024-01-30-05-27-30.html

f427a4ac-c9fd-4a0a-9053-ddf214b5da8e

សាស្ត្រាចារ្យ ឈាង រ៉ា ៖ មូលនិធិ GX ជួយវះកាត់ជំងឺភ្នែកឡើងបាយឲ្យពលរដ្ឋកម្ពុជា ជាង៦ពាន់ករណី

ទាំងជាង៦ពាន់ករណីនេះ បានធ្វើឡើងនៅខេត្តកំពង់ចាម តាំងពីឆ្នាំ២០១៨ ដល់ឆ្នាំ២០១៩ និងជួយវះកាត់អ្នកជំងឺ សរុបចំនួន ៣០៤៥នាក់ ក្នុងខេត្តព្រៃវែង ចាប់តាំងពីខែវិច្ឆិកា ឆ្នាំ២០២២ មកដល់ខែធ្នូ ឆ្នាំ២០២៣ ក្រោមគម្រោងលុបបំបាត់ភាពពិការភ្នែកដោយជំងឺភ្នែកឡើងបាយ ។ ជាមួយគ្នានេះ សាស្ត្រាចារ្យរដ្ឋមន្ត្រី ក៏បានបញ្ជាក់ជំហរបន្តកិច្ចសហប្រតិបត្តិការល្អ លើការពិនិត្យមើលលទ្ធភាពជួយពង្រឹងសេវាសុខភាពភ្នែកនៅតាមបណ្តាលខេត្ត និងមជ្ឈមណ្ឌលថែទាំភ្នែក នៅតាមមន្ទីរពេទ្យស្រុក និងនៅកម្រិតសហគមន៍ តាមរយៈការបំពាក់ឧបករណ៍ បរិក្ខារ និងបច្ចេកវិទ្យាសម្រាប់ពិនិត្យ ព្យាបាល និងវះកាត់ភ្នែកជូនប្រជាជនកម្ពុជា និងការផ្តល់ជំនួយបណ្តុះបណ្តាលជំនាញឯកទេសក្នុងការងារជំងឺគ្រុនឈាម ដើមី្បឈានទៅដល់ការពង្រីកផែនការប្រយុទ្ធប្រឆាំងនឹងជំងឺគ្រុនឈាមនៅក្នុងពេលឆាប់ៗខាងមុខនេះបន្ថែមទៀត។ ចំណែក លោក LEUNG Chun-Ying បានបញ្ជាក់ជំហរយ៉ាងមុតមាំរបស់មូលនិធិ ក្នុងការបន្តកិច្ចសហប្រតិបត្តិការ និងពង្រីក “គម្រោងលុបបំបាត់ភាពពិការភ្នែកដោយជំងឺភ្នែកឡើងបាយ “ ទៅខេត្តផ្សេងទៀតតាមការស្នើសុំរបស់ក្រសួងសុខាភិបាល ចូលរួមឈានទៅសម្រេចគោលដៅលុបបំបាត់ភាពពិការភ្នែកដែលអាចបង្ការបាន នាឆ្នាំ២០៣០ នៅកម្ពុជា។ ចំពោះការស្នើគម្រោងជំងឺគ្រុនឈាមគឺ GX Foundation មានឆន្ទៈត្រៀមគាំទ្រដោយសន្យា នឹងបញ្ជូនក្រុមការងារ GX Foundation សហការជាមួយក្រុមការងារក្រសួងសុខាភិបាលឲ្យចុះពិនិត្យទីតាំងនៅតាមខេត្ត និងមន្ទីរពេទ្យ ដើមី្បរៀបចំគម្រោងក្នុងការជួយបង្ការ និងទប់ស្កាត់ជំងឺគ្រុនឈាមនេះផងដែរ។ សាស្ត្រាចារ្យរដ្ឋមន្ត្រី បានកោតសសើរ GX Foundation ដែលមានការប្តេជ្ញាចិត្តក្នុងការពង្រឹកកិច្ចសហប្រតិបត្តិការដែលមានស្រាប់ជាមួយក្រសួងសុខាភិបាល ដើម្បីរួមចំណែកជាមួយរាជរដ្ឋាភិបាលកម្ពុជាឈានទៅ សម្រេចបាននូវការគ្របដណ្តប់សុខភាពជាសកលស្របតាមផែនការយុទ្ធសាស្រ្តបញ្ចកោណ នៃរាជរដ្ឋាភិបាលអាណត្តិទី៧ ក្រោមការដឹកនាំដ៏ឈ្លាសវៃ និងមុះមុត ប្រកបដោយគតិបណ្ឌិតរបស់សម្តេចធិបតី ហ៊ុន ម៉ាណែត នាយករដ្ឋមន្ត្រីកម្ពុជា៕

2024-01-30T17:25:00+07:00

dap-news.com

https://dap-news.com/national/2024/01/30/389915/

310aa03f-5fc2-4028-b7dd-e7900697e5a2

មន្ទីរពេទ្យរុស្ស៊ីនិងក្រុមគ្រួសារអះអាងផ្ទុយគ្នាជុំវិញការស្លាប់បុរសម្នាក់

មន្ទីរពេទ្យមិត្តភាពខ្មែរ-សូវៀត ឬហៅថាពេទ្យរុស្ស៊ី និងក្រុមគ្រួសារអ្នកជំងឺម្នាក់ដែលស្លាប់ បានអះអាងផ្ទុយគ្នាទៅលើការយកចិត្តទុកដាក់ក្នុងការព្យាបាល ពេលអ្នកជំងឺទៅទទួលសេវាព្យាបាលនៅមន្ទីរពេទ្យរដ្ឋមួយនោះ។ កញ្ញា ធូ ស្រីពេជ អាយុ ២៥ ឆ្នាំ ជាកូនស្រីច្បងនៃគ្រួសារសពដែលស្លាប់នៅមន្ទីរពេទ្យមិត្តភាពខ្មែរ-សូវៀត បានរៀបរាប់នៅលើ ញាកាលពីថ្ងៃទី២៨ ខែមករា ថា៖ «មន្ទីរពេទ្យមិត្តភាពខ្មែរ-សូវៀតសម្លាប់ប៉ាខ្ញុំ! តើមានបងប្អូនខ្មែរប៉ុន្មាននាក់ទៀតដែលត្រូវជួបរឿងបែបនេះ?» បើតាមកញ្ញា ស្រីពេជ កាលពីថ្ងៃទី ២៦ ខែមករា វេលាម៉ោង ២ ទៀបភ្លឺ កញ្ញា និងម្តាយបាននាំឪពុករបស់កញ្ញា ដែលមានអាការៈបាត់បង់ស្មារតី យកទៅព្យាបាលនៅមន្ទីរពេទ្យមិត្តភាពខ្មែរ-សូវៀត ដោយមន្ទីរពេទ្យមិនមានក្រុមការងារគ្រប់គ្រាន់ និងទុកឪពុករបស់កញ្ញាចោល និងតម្រូវបង់ប្រាក់មុនដោយចំណាយពេលជាង ៤០ នាទី និងត្រូវរង់ចាំបុគ្គលិកមន្ទីរពេទ្យ ដាស់គ្រូពេទ្យស្កែន និងតម្រូវឱ្យបង់ប្រាក់មុនស្កែន។ កញ្ញាបន្ថែមថា គ្រូពេទ្យមិនមានការសង្គ្រោះបឋមត្រឹមត្រូវចំពោះឪពុករបស់កញ្ញាឡើយ ដោយទុកឱ្យសន្លប់តាំងពីម៉ោង ២ រហូតដល់ម៉ោង ៤:៣០ ព្រឹក ដោយលទ្ធផលបង្ហាញថា ដាច់សរសៃរឈាមក្នុងខួរក្បាល ហើយពេទ្យប្រាប់ថាមិនអាចសង្គ្រោះបាននោះទេ។ កញ្ញារៀបរាប់លើបណ្តាញសង្គមថា៖ «រឿងដែលហួសចិត្តជាងនេះទៅទៀត នៅពេលដែលខ្ញុំ [និង] ពេទ្យយកប៉ាចេញទៅព្យាបាលបន្ត នៅវៀតណាម ខាងឡានសាមុយពេទ្យរុស្ស៊ីបានស្កាក់ឡានសាមុយដែលមកយកប៉ាខ្ញុំ ដោយមិនឲ្យចូល ដោយនិយាយថា មន្ទីរពេទ្យមិនអនុញ្ញាតឲ្យឡានខាងក្រៅដឹកអ្នកជំងឺចេញទេ ទាំងដែលខ្ញុំផ្តិតមេដៃ សុំអនុញ្ញាតយកប៉ាចេញព្យាបាលទៅជាមួយហើយក៏ដោយ។ មិនមែនខ្ញុំមិនចង់យកឡានសាមុយខាងពេទ្យរុស្ស៊ីទេ តែតម្លៃខាងគាត់គឺគុណនឹង២ធៀបនឹងឡានសាមុយពេទ្យខាងក្រៅ»។ កញ្ញាថា ក្រុមគ្រួសារបានដោះស្រាយបញ្ហាឡានពេទ្យដើម្បីដឹកទៅព្យាបាលនៅប្រទេសវៀតណាម រហូតដល់ម៉ោង៨ព្រឹក ទើបដោះស្រាយរួច ប៉ុន្តែឪពុករបស់កញ្ញាបានបាត់បង់ជីវិតទៅហើយ។ ក្រោយកញ្ញា ស្រីពេជ បានរៀបរាប់ដំណើររឿងតាមបណ្តាញសង្គមហ្វេសប៊ុក មន្ទីរពេទ្យមិត្តភាពខ្មែរ-សូវៀត ដោយច្រានចោលការលើកឡើងរបស់កញ្ញា ស្រីពេជ។ មន្ទីរពេទ្យបញ្ជាក់ថា អ្នកជំងឺមានសភាពធ្ងន់ធ្ងរខ្លាំង ហើយតាមលទ្ធផលពិនិត្យបង្ហាញថា អ្នកជំងឺមានដាច់សរសៃឈាមខួរក្បាលបណ្ដាលឱ្យហូរឈាមក្នុងខួរក្បាលធ្ងន់ធ្ងរ។ នេះបើតាមលិខិតស្រាយបំភ្លឺរបស់មន្ទីរពេទ្យមិត្តភាពខ្មែរ-សូវៀត ចុះថ្ងៃទី ២៩ ខែមករា។ មន្ទីរពេទ្យបញ្ជាក់បន្ថែមថា ក្រុមគ្រូពេទ្យបានព្យាយាមជួយសង្រោ្គះដែលហួសពីលទ្ធភាពក្នុងការជួយសង្រ្គោះ ហើយខាងគ្រួសារក៏បានសម្រេចចិត្តយកអ្នកជំងឺទៅព្យាបាលបន្តនៅមន្ទីរពេទ្យប្រទេសវៀតណាម។ បើតាមសេចក្តីបំភ្លឺនោះ គ្រូពេទ្យក៏បានអនុញ្ញាតឱ្យក្រុមគ្រួសារយកសេវារថយន្ដសង្រ្គោះខាងក្រៅដឹកអ្នកជំងឺទៅព្យាបាល។ កញ្ញា ធូ ស្រីពេជ ប្រាប់វីអូអេបន្ថែមនៅថ្ងៃអង្គារនេះថា ក្រុមគ្រួសារ គឺនៅតែទាមទារឱ្យស្ថាប័នពាក់ព័ន្ធផ្តល់យុត្តិធម៌ និងមានវិធានការចំពោះបុគ្គលិកនៃមន្ទីរពេទ្យនោះ។ កញ្ញាថ្លែងថា៖ «សម្រាប់ករណីមួយហ្នឹង ខ្ញុំចង់ឱ្យមានវិធានការ។ កុំឱ្យមានរឿងហ្នឹងកើតឡើងទៀតសម្រាប់ប្រជាពលរដ្ឋផ្សេងៗទៀត ក៏ដូចជាដាក់ពិន័យ និងទណ្ឌកម្មទៅកាន់ពួកគាត់(គ្រូពេទ្យ)តាមច្បាប់ និងក្រមសីលធម៌វិជ្ជាជីវៈរបស់ពួកគាត់»។ កញ្ញា ធូ ស្រីពេជ ក៏បានរៀបរាប់លើគណនេយ្យហ្វេសប៊ុករបស់កញ្ញា នៅថ្ងៃទី ៣០ ខែមករាថា ឪពុករបស់កញ្ញាបានបាត់បង់ជីវិតក្នុងមន្ទីរពេទ្យនោះ ដោយសារមន្ទីរពេទ្យគ្មានគ្រូពេទ្យយាមប្រចាំការគ្រប់គ្រាន់ យឺតយ៉ាវក្នុងការបញ្ជូនអ្នកជំងឺទៅបន្ទប់សង្គ្រោះបន្ទាន់ ត្រូវរង់ចាំពេទ្យ ទំនាក់ទំនងទូរស័ព្ទទៅពេទ្យម្នាក់ទៀត ដែលដាស់គ្នាឱ្យក្រោកធ្វើការ បង់លុយមុន មិនមានការសង្គ្រោះបឋមត្រឹមត្រូវ។ ចំណែកឡានពេទ្យសម្រាប់ដឹកអ្នកជំងឺ ឬហៅថាឡានសាមុយ ទារលុយ និងស្កាត់មិនឱ្យយកទៅក្រៅនិងប្រើពាក្យពេចន៍ខ្វះក្រមសុជីវៈធម៌ ជាដើម។ កញ្ញាចោទសួរលើបណ្តាញសង្គមហ្វេសប៊ុកថា៖ «តើមានវិធីសាស្រ្តណាដែលល្អជាងការបកស្រាយ ជាងការបកស្រាយបំភ្លឺទេ? ឬក៏ត្រូវឱ្យមានករណីនេះបន្តកើតមានឡើងលើប្រជាពលរដ្ឋផ្សេងៗទៀត?» វីអូអេបានទាក់ទងទៅលេខប្រធានមន្ទីរពេទ្យមិត្តភាពខ្មែរ-សូវៀត លោក ងី ម៉េង ប៉ុន្តែជំនួយការលើកទូរស័ព្ទ ដោយប្រាប់ឱ្យអ្នកសារព័ត៌មានវីអូអេទៅសួរនាំព័ត៌មានលើបញ្ហានេះពីផ្នែករដ្ឋបាលមន្ទីរពេទ្យដោយផ្ទាល់។ អ្នកសារព័ត៌មានវីអូអេបានទៅដល់ជាន់ទី៥នៃអគាររដ្ឋបាលមន្ទីរពេទ្យ នៅថ្ងៃអង្គារនេះ ប៉ុន្តែបុគ្គលិកនៅទីនោះប្រាប់វីអូអេឱ្យទាក់ទងក្រសួងសុខាភិបាលជំនួសវិញ។ វីអូអេមិនទាន់អាចសុំការអត្ថាធិប្បាយពីអ្នកស្រី ឱ វណ្ណឌីន អ្នកនាំពាក្យក្រសួងសុខាភិបាលបាននៅឡើយទេ។ លោក សន ជ័យ នាយកប្រតិបត្តិនៃសម្ព័ន្ធគណនេយ្យភាពសង្គមកម្ពុជា ប្រាប់វីអូអេនៅថ្ងៃអង្គារនេះថា មន្ទីរពេទ្យត្រូវប្រុងប្រយ័ត្នរាល់ការអនុវត្តការងារព្យាបាលអ្នកជំងឺជានិច្ច និងគួរមានប្រព័ន្ធតាមដានត្រួតពិនិត្យដើម្បីកុំឱ្យបញ្ហាបែបនេះកើតឡើងបន្តទៀត។ លោក សន ជ័យ ថ្លែងថា៖ «សម្រាប់ខ្ញុំ យល់ថា ការបង្កើតប្រព័ន្ធត្រួតពិនិត្យនិងឆ្លើយតបជាបន្ទាន់ចំាបាច់ទៅនឹងស្ថានភាព បានន័យថា យកវិធានការដែលមានស្រាប់យកមកពង្រឹងឡើងវិញ ដូចជារឿងកុំឱ្យមានការទារលុយពីអ្នកជំងឺមុនការព្យាបាលអីជាដើមនេះ សុទ្ធតែវិធានការចាស់ទេ ប៉ុន្ដែបែបជានៅមានការលើកឡើងថា នៅមានករណីបែបនេះកើតឡើងដដែល»។ លោក សន ជ័យ យល់ឃើញថា មន្ទីរពេទ្យរដ្ឋគួរតែរៀបចំឧបករណ៍ និងសម្ភារៈបែបទំនើបដែលអាចឆ្លើយតបទៅនឹងការព្យាបាលជំងឺរបស់អ្នកជំងឺ ការពង្រឹងនូវយន្ដការ ក្រមសីលធម៌ ឥរិយាបថ ការប្រាស្រ័យទាក់ទងជាមួយអ្នកជំងឺទាក់ទងនឹងបញ្ហានានាឱ្យបានឆាប់រហ័ស បូកផ្សំជាមួយគុណភាពឱសថ និងការព្យាបាលអ្នកជំងឺឱ្យឆាប់ជាសះស្បើយ ដែលទាំងអស់នេះជាអ្វីដែលពលរដ្ឋចង់បាន និងអាចធ្វើឱ្យពលរដ្ឋមានជំនឿទៅលើមន្ទីរពេទ្យរដ្ឋ។ ជុំវិញបញ្ហានេះ ប្រជាពលរដ្ឋមួយចំនួនបញ្ចេញមតិយោបល់តាមបណ្តាញសង្គមហ្វេសប៊ុក និងខ្លះចូលទៅបញ្ចេញយោបល់ ក្រោមខ្ទង់ Comment របស់មន្ទីរពេទ្យមិត្តភាពខ្មែរ-សូវៀត ដែលផ្សព្វផ្សាយលិខិតស្រាយបំភ្លឺនោះ។ ពួកគេចង់ឃើញមន្ទីរពេទ្យ និងក្រសួងសុខាភិបាលស៊ើបអង្កេត និងបកស្រាយឱ្យបានច្បាស់ជុំវិញករណីនេះ ដើម្បីកុំឱ្យពលរដ្ឋមានមន្ទិលសង្ស័យ និងបាត់បង់ជំនឿលើសេវាព្យាបាលនៅតាមមន្ទីរពេទ្យរដ្ឋ៕

2024-01-30T07:00:00+07:00

khmer.voanews.com

https://khmer.voanews.com/a/khmer-soviet-hospital-and-victim-s-family-members-provide-contradicting-claims-over-mistreatment-of-patient/7463035.html

736b9ae2-2a4e-485b-92ca-0c00b1757c7b

គម្រោងលុបបំបាត់ជំងឺភ្នែកឡើងបាយរបស់ប្រទេសចិននាំមកនូវក្តីសង្ឃឹមសម្រាប់អ្នកជំងឺនៅតាមបណ្តាប្រទេសកំពុងអភិវឌ្ឍន៍

ឌុក សារុន អាយុ ៦៨ឆ្នាំ ជាអ្នកជំងឺភ្នែកឡើងបាយ មានក្តីរំភើបរីករាយដែលបានឃើញពិភពលោកដ៏ស្រស់ស្អាតម្តងទៀត កាលពីថ្ងៃអាទិត្យ បន្ទាប់ពីក្រុមគ្រូពេទ្យចិនបានវះកាត់ភ្នែកឡើងបាយទាំងសងខាងដោយមិនគិតថ្លៃ។ ម្តាយដែលមានកូនចំនួន ៥នាក់ មានស្រុកកំណើតនៅខេត្តព្រៃវែង បាននិយាយថា ការវះកាត់ភ្នែកនេះ គឺជាការផ្លាស់ប្តូរជីវិតរបស់គាត់ បន្ទាប់ពីគាត់រស់នៅក្នុងភាពពិការភ្នែកជាច្រើនឆ្នាំ ដោយសារតែខ្វះថវិកាសម្រាប់ការវះកាត់ព្យាបាលភ្នែក។ គាត់បានប្រាប់សារព័ត៌មានស៊ីនហួ បន្ទាប់ពីត្រូវបានដកកំប្រេសចេញពីភ្នែកឆ្វេង មួយថ្ងៃបន្ទាប់ពីវះកាត់នៅបរិវេណមន្ទីរពេទ្យបង្អែកខេត្តព្រៃវែង កាលពីថ្ងៃអាទិត្យថា “ខ្ញុំមិនមានលុយដើម្បីព្យាបាលជំងឺភ្នែករបស់ខ្ញុំទេ ហើយនៅពេលដែលខ្ញុំលឺថា គ្រូពេទ្យចិនបានវះកាត់ជំងឺភ្នែកឡើងបាយដោយមិនគិតថ្លៃ ខ្ញុំសប្បាយចិត្ត និងបានមកទទួលការព្យាបាលវះកាត់នេះ” ។ គាត់បានបន្ថែមថា៖ «ក្រោយការវះកាត់ព្យាបាល ខ្ញុំបានមើលឃើញឡើងវិញ ប៉ុន្តែមិនទាន់ឃើញច្បាស់មែនទែននៅឡើយទេ ព្រោះទើបតែវះកាត់ហើយថ្មីៗ»។ សារុន គឺជាអ្នកជំងឺទី ១០ ០០០ នៅទូទាំងពិភពលោក និងជាអ្នកជំងឺទី ៣១៣៨ នៅក្នុងប្រទេសកម្ពុជា ដែលទទួលបានការវះកាត់ជំងឺភ្នែកឡើងបាយដោយមិនគិតថ្លៃ ពីសំណាក់ក្រុមគ្រូពេទ្យភ្នែកចិន ក្រោមគម្រោងលុបបំបាត់ពិការភាពភ្នែកឡើងបាយ ដែលគាំទ្រដោយមូលនិធិ GX របស់ប្រទេសចិន។ គម្រោងនេះបាននិងកំពុងអនុវត្តនៅក្នុងប្រទេសចំនួនប្រាំនៅទូទាំងអាស៊ី និងអាហ្រ្វិក រួមមានកម្ពុជា ឡាវ ជីប៊ូទី ម៉ូរីតានី និងសេណេហ្គាល់។ នៅកម្ពុជា គម្រោងរយៈពេល ៣ ឆ្នាំ ត្រូវបានដាក់ឱ្យដំណើរការ នៅខែកញ្ញា ឆ្នាំ២០២២ក្នុងគោលបំណងអោយអ្នកជំងឺភ្នែកឡើងបាយប្រមាណ ១០ ០០០ នាក់ មើលឃើញឡើងវិញក្នុងខេត្តព្រៃវែង នៅត្រឹមខែកញ្ញា ឆ្នាំ២០២៥។ ជាកសិកររស់នៅចម្ងាយប្រហែល ៥០ គីឡូម៉ែត្រ ពីទីរួមខេត្តព្រៃវែង សារុនបាននិយាយថា គម្រោងនេះបាននាំមកនូវក្តីសង្ឃឹមសម្រាប់អ្នកជំងឺភ្នែកឡើងបាយដែលមានជីវភាពក្រីក្ររស់នៅតាមទីជនបទ។ គាត់បាននិយាយថា៖ «ខ្ញុំសូមជូនពរក្រុមគ្រូពេទ្យចិនទាំងអស់ឲ្យមានសុខភាពល្អ និងអាយុយឺនយូរ ដើម្បីអាចព្យាបាលដល់អ្នកជំងឺផ្សេងទៀត»។ នៅកម្ពុជា ការវះកាត់ជំងឺភ្នែកឡើងបាយនៅមន្ទីរពេទ្យ ឬគ្លីនិកនានា មានតម្លៃពី ៣០០ ទៅ ៥០០ ដុល្លារ ដែលប្រជាជនក្រីក្រ និងអ្នកនៅតាមជនបទ ពុំមានលទ្ធភាពធ្វើការវះកាត់។ អ្នកភូមិម្នាក់ទៀតឈ្មោះ ខុម ពៅ អាយុ ៥៣ ឆ្នាំ បាននិយាយថា គាត់មានជំងឺភ្នែកឡើងបាយទាំងសងខាង ដែលតម្រូវឱ្យធ្វើការវះកាត់ ដើម្បីអាចមើលឃើញឡើងវិញ។ គាត់បានបន្ថែមថា “បន្ទាប់ពីការព្យាបាលវះកាត់ ពេលនេះ ខ្ញុំអាចមើលឃើញវិញហើយ ទោះបីជាខ្ញុំមើលមិនឃើញច្បាស់ទាំងស្រុងក៏ដោយ ប៉ុន្តែវាប្រសើរជាងមុននៅពេលដែលភ្នែកខ្ញុំងងឹត” ។ គាត់បានបន្តថា “ខ្ញុំឃើញថាគ្រូពេទ្យមានជំនាញវិជ្ជាជីវៈខ្ពស់ ជាមួយនឹងឧបករណ៍ និងសម្ភារៈបរិក្ខាពេទ្យគ្រប់គ្រាន់ ដូច្នេះហើយទើបខ្ញុំព្រមទទួលការវះកាត់ភ្នែកឡើងបាយទាំងសងខាងរបស់ខ្ញុំ។ ខ្ញុំសប្បាយចិត្តណាស់ដែលបានមើលឃើញម្តងទៀត”។ កាលពីមុនថា ដោយសារភ្នែកគាត់ងងឹត ទើបគាត់មិនហ៊ានដើរចេញពីផ្ទះ ប៉ុន្តែពេលនេះ គាត់អាចដើរទៅទីទៅណាក៏បានដោយមិនបាច់គ្មានអ្នកជួយ។ ក្រោមគម្រោងនេះ មូលនិធិ GX បានបញ្ជូនក្រុមគ្រូពេទ្យភ្នែកចិន រួមជាមួយនឹងមជ្ឈមណ្ឌលព្យាបាលភ្នែកចល័ត និងរថយន្តក្រុង ៣៥កៅអី ចំនួនពីរគ្រឿង ដើម្បីផ្តល់ការវះកាត់ភ្នែកឡើងបាយដោយឥតគិតថ្លៃដល់អ្នកជំងឺក្នុងខេត្តព្រៃវែង។ វេជ្ជបណ្ឌិតផ្នែកភ្នែក សូ សុបញ្ញាវត្តី ប្រធានមន្ទីរពេទ្យបង្អែកខេត្តព្រៃវែង បាននិយាយថា គម្រោងនេះបានផ្តល់អត្ថប្រយោជន៍យ៉ាងច្រើនដល់អ្នកជំងឺភ្នែកឡើងបាយក្នុងខេត្ត។ លោកស្រីបានប្រាប់សារព័ត៌មានស៊ីនហួ ថា “មកទល់ពេលនេះ អ្នកជំងឺជាង ៣០០០ នាក់បានទទួលការវះកាត់ជំងឺភ្នែកឡើងបាយក្រោមគម្រោងនេះនៅមន្ទីរពេទ្យ” ។ លោកស្រីបានបន្ថែមថា “គម្រោងវះកាត់ភ្នែកឡើងបាយដោយឥតគិតថ្លៃរបស់មូលនិធិ GX នៅកម្ពុជាគឺមានសារៈសំខាន់ក្នុងការជួយអ្នកជំងឺភ្នែកឡើងបាយឱ្យមើលឃើញឡើងវិញ និងការពារពួកគេពីការងងឹតភ្នែក”។ លោកស្រីបានលើកឡើងទៀតថា វាមានសារៈសំខាន់សម្រាប់អ្នកជំងឺ ដោយសារពួកគេទទួលបានការវះកាត់ភ្នែកឡើងបាយដោយឥតគិតថ្លៃ និងធ្វើឱ្យពួកគេមើលឃើញឡើងវិញ ហើយពួកគេអាចត្រឡប់ទៅរកជីវិតធម្មតាវិញ។ គ្រូពេទ្យភ្នែក Lu Huawen ប្រធានដឹកនាំក្រុមគ្រូពេទ្យចិនដែលមានសមាជិកប្រាំបីនាក់មកពីមន្ទីរពេទ្យ Wuzhou Gongren បាននិយាយថា អ្នកជំងឺជាង ៩៨ ភាគរយ បានមើលឃើញឡើងវិញបន្ទាប់ពីការវះកាត់។ លោស្រីបានបន្ថែមថា ស្ថានភាពអ្នកជំងឺមួយចំនួនប្រហែលជាមិនបានប្រសើរឡើងច្រើននោះទេ ដោយសារតែភ្នែករបស់ពួកគេមានស្ថានភាពធ្ងន់ធ្ងរ ប៉ុន្តែអ្នកជំងឺភាគច្រើនមានការពេញចិត្តយ៉ាងខ្លាំងចំពោះលទ្ធផល។ គាត់បានប្រាប់សារព័ត៌មានស៊ីនហួ ថា៖ «ខ្ញុំមានមោទនភាព និងកិត្តិយសជាខ្លាំងដែលបានក្លាយជាផ្នែកមួយនៃគម្រោងនេះ។ គាត់បានបន្ថែមថា “យើងមកទីនេះដើម្បីជួយព្យាបាលអ្នកជម្ងឺភ្នែកឡើងបាយ ដែលនឹងធ្វើអោយប្រសើរឡើងនូវការមើលឃើញ និងបង្កើនគុណភាពជីវិតរបស់ពួកគេ។ កិច្ចខិតខំប្រឹងប្រែងរបស់យើងផ្តល់អត្ថប្រយោជន៍ភ្លាមៗ សម្រាប់អ្នកជំងឺ”។ លោកស្រីបានបន្តថា តាមរយៈគម្រោងជំនួយផ្នែកវេជ្ជសាស្រ្ដនេះ ពួកគេបានជួយដោះស្រាយការលំបាករបស់អ្នកជំងឺទាំងនេះ ហើយពួកគេពេញចិត្តក្នុងការទទួលយកជំនួយ ប្រកបដោយភាពកក់ក្តៅ និងការយកចិត្តទុកដាក់ពីក្រុមគ្រូពេទ្យចិន។ Xinhua

2024-01-30T07:00:00+07:00

khmertimeskh.com

https://www.khmertimeskh.com/501431493/%E1%9E%82%E1%9E%98%E1%9E%9A%E1%9E%84%E1%9E%9B%E1%9E%94%E1%9E%94%E1%9E%94%E1%9E%8F%E1%9E%87%E1%9E%84/

6bf4f6c8-acfc-4700-9d7d-b97e7275f421

ថ្ងៃនេះ ក្រុមគ្រូពេទ្យស្ម័គ្រចិត្តរបស់សមាគមសុខាភិបាលខ្មែរនៅអាមេរិក សហការជាមួយក្រុមគ្រូពេទ្យមន្ទីរពេទ្យបង្អែក១៦មករាខេត្តព្រះវិហារ ចាប់ផ្តើមពិនិត្យ ព្យាបាល និងវះកាត់ជំងឺជូនប្រជាពលរដ្ឋដោយឥតគិតថ្លៃ

ក្រុមគ្រូពេទ្យស្ម័គ្រចិត្តរបស់សមាគមសុខាភិបាលខ្មែរនៅអាមេរិក (CHPAA) នៅថ្ងៃទី២៩ ខែមករា ឆ្នាំ២០២៤ បានសហការជាមួយក្រុមគ្រូពេទ្យនៃមន្ទីរពេទ្យបង្អែក១៦មករា ខេត្តព្រះវិហារ បានចាប់ផ្តើមពិនិត្យ ព្យាបាល និងវះកាត់ ជូនប្រជាពលរដ្ឋដោយឥតគិតថ្លៃ នៅក្នុងបរិវេណមន្ទីរពេទ្យបង្អែក១៦មករា ស្ថិតក្នុងសង្កាត់កំពង់ប្រណាក ក្រុងព្រះវិហារ ខេត្តព្រះវិហារ។ សកម្មភាពពិនិត្យ ព្យាបាល និងវះកាត់ជំងឺជូនប្រជាពលរដ្ឋដោយឥតគិតថ្លៃនាឱកាសនេះ បានធ្វើឡើងក្រោមវត្តមានលោក គីម រិទ្ធី អភិបាលខេត្ត ព្រះវិហារ ដោយមានការចូលរួមពីថ្នាក់ដឹកនាំខេត្ត ព្រមទាំងលោកវេជ្ឃបណ្ឌិត គួង ឡូ ទីប្រឹក្សាក្រសួងសុខាភិបាល និងជាប្រធានមន្ទីរសុខាភិបាលខេត្ត ក៏ដូចជាវត្តមាន លោក លោកស្រី ជាប្រធាន អនុប្រធាន មន្ទីរ អង្គភាព ជុំវិញខេត្ត អាជ្ញាធរក្រុងព្រះវិហារ និងមន្ត្រីពាក់ព័ន្ធជាច្រើនរូបទៀត។ លោក គីម រិទ្ធី អភិបាលខេត្តព្រះវិហារ បានសម្តែងនូវសេចក្តីសោមនស្សរីករាយ និងធ្វើការកោតសរសើរពីទឹកចិត្តនិងមនសិការរបស់ក្រុមគ្រូពេទ្យសមាគមសុខាភិបាលខ្មែរនៅអាមេរិក (CHPAA) ដែលលះបង់ពេលវេលា ក្នុងស្មារតីជួយជ្រោមជ្រែងសុខភាពនៃការរស់នៅរបស់ប្រជាពលរដ្ឋ មិនថាតែនៅក្នុងខេត្តព្រះវិហារ គឺទូទាំងប្រទេសយើងទាំងមូល ក្នុងការធ្វើការពិនិត្យ ព្យាបាល និងវះកាត់ដោយឥតគិតថ្លៃ។ ជាមួយគ្នានេះ លោកអភិបាលខេត្តព្រះវិហារ ក៏បានថ្លែងកោតសរសើរផងដែរដល់ក្រុមគ្រូពេទ្យទាំងអស់ នៃមន្ទីរសុខាភិបាលខេត្តព្រះវិហារ ដែលកន្លងមក ក៏ដូចជាបច្ចុប្បន្ននេះ តែងបានយកចិត្តទុកដាក់គិតគូរ ពីការបម្រើសេវាសុខភាព ជូនប្រជាពលរដ្ឋបានយ៉ាងល្អ តាំងពីទីប្រជុំជនរហូតដល់តំបន់ដាច់ស្រយ៉ាល ប្រកបដោយគុណភាព និងភាពជឿជាក់ ធ្វើឱ្យប្រជាពលរដ្ឋមានការកាត់បន្ថយ ក្នុងការទៅទទួលសេវាព្យាបាលនៅក្រៅខេត្តក៏ដូចជានៅបរទេស។ សូមបញ្ជាក់ថា ការពិនិត្យ ព្យាបាល និងវះកាត់ជំងឺជូនប្រជាពលរដ្ឋដោយឥតគិតថ្លៃនាពេលនេះ រួមមាន៖ ពិនិត្យ ព្យាបាលជំងឺទូទៅ មនុស្សចាស់ កុមារ និងទារក, ព្យាបាល រោគស្ដ្រី វះកាត់ជំងឺស្រុតស្បូន ដុំគីសដៃស្បូន ដុំគីសុដន់ (ដុំដោះ) វះកាត់មាត់ឆែប ឆែបក្រអូម មាត់ ម្រាមដៃលើស និងពិការភាពផ្សេងៗ វះកាត់ជំងឺភ្នែក វ៉ាស់ និងផ្ដល់វ៉ែនតា, វះកាត់ដុំពក លើខ្លួនប្រាណ និងដុំគីសផ្សេងៗ វះកាត់ក្លនលូន វះកាត់គ្រួសក្នុងថង់ទឹកប្រមាត់ និងពកក ព្យាបាលរលាកខ្លួនប្រាណ ដៃជើង មុខមាត់ និងពិនិត្យ ព្យាបាលជំងឺមាត់ធ្មេញ ដោយចាប់ព្យាបាលពីថ្ងៃទី២៩ ខែមករា ដល់ថ្ងៃទី ០៣ ខែកុម្ភៈ ឆ្នាំ២០២៤។ ប្រជាពលរដ្ឋក៏អាចទៅទទួលយកសេវាពិនិត្យ ព្យាបាលជំងឺទូទៅ មនុស្សចាស់ កុមារ និងទារក, ព្យាបាលរោគស្ដ្រី ជំងឺភ្នែក វ៉ាស់ និងផ្ដល់វ៉ែនតា និងជំងឺមាត់ធ្មេញ នៅទីតាំង ចំនួន០២ ផ្សេងទៀតរួមមាន៖ ទី១.នៅមណ្ឌលសុខភាពម្លូព្រៃ ស្ថិតក្នុងភូមិម្លូព្រៃ ឃុំម្លូព្រៃ១ ស្រុកឆែប ចាប់ផ្ដើមពិនិត្យ ព្យបាលពីថ្ងៃទី៣០ ដល់ថ្ងៃទី ៣១ ខែមករា ឆ្នាំ២០២៤ និងនៅសាលាបឋមសិក្សាយាង ស្ថិតក្នុងភូមិយាង ឃុំយាង ស្រុកជាំក្សាន្ដ ចាប់ពីថ្ងៃទី០១ ដល់ថ្ងៃទី ០២ ខែកុម្ភៈ ឆ្នាំ២០២៤ផងដែរ៕

2024-01-30T00:24:00+07:00

freshnewsasia.com

https://m.freshnewsasia.com/index.php/en/localnews/326821-2024-01-29-10-24-19.html

bb3f1d12-011d-439d-be0c-d5cae1507fef

មូលនិធិ GX Foundation ពង្រីកបេសកកម្មព្យាបាលជំងឺភ្នែកឡើងបាយ និងប្រយុទ្ធប្រឆាំងជំងឺគ្រុនឈាមនៅកម្ពុជា (Vidoe inside)

មូលនិធិ GX Foundation បានប្រកាសពង្រីកបេសកកម្មព្យាបាលជំងឺភ្នែកឡើងបាយ និងប្រយុទ្ធប្រឆាំងជំងឺគ្រុនឈាមនៅកម្ពុជាទៅកាន់ខេត្តគោលដៅឱ្យកាន់តែច្រើនបន្ថែមទៀត ដើម្បីរួមចំណែកលើកកម្ពស់សុខុមាលភាពប្រជាពលរដ្ឋកម្ពុជា។ ការប្រកាសនេះធ្វើឡើងដោយលោក Leung Chun-Ying ប្រធានមូលនិធិ GX Foundation និងជាអនុប្រធានគណៈកម្មាធិការជាតិនៃសន្និសីទប្រឹក្សាយោបល់នយោបាយប្រជាជនចិន ក្នុងពេលអញ្ជើញជួបសម្តែងការគួរសម និងពិភាក្សាការងារជាមួយសម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីកម្ពុជានៅព្រឹកថ្ងៃចន្ទ ទី២៩ ខែមករា ឆ្នាំ២០២៤នេះ។ ក្នុងជំនួបនោះ លោកប្រធានមូលនិធិ GX Foundation បានជម្រាបសម្ដេចធិបតីនាយករដ្ឋមន្ត្រី អំពីកិច្ចសហប្រតិបត្តិការរវាងមូលនិធិ GX Foundation ជាមួយក្រសួងសុខាភិបាលនាពេលកន្លងមក។ ក្នុងនោះមូលនិធិបានចុះនូវអនុស្សរណៈយោគយល់គ្នា ជាមួយក្រសួងសុខាភិបាល ដើម្បីសហការលើការថែទាំ និងការព្យាបាលជំងឺភ្នែកឡើងបាយជូនប្រជាពលរដ្ឋកម្ពុជា រស់នៅតាមបណ្ដាខេត្តមួយចំនួន។ លោកប្រធានមូលនិធិ បានជម្រាបសម្ដេចធិបតី អំពីការបន្តកិច្ចសហប្រតិបត្តិការ និងគម្រោងពង្រីកកម្មវិធីចំនួនពីរ ដោយសហការជាមួយក្រសួងសុខាភិបាល៖ ទី១). ពង្រីកនូវការផ្ដល់សេវាពិនិត្យ និង ព្យាបាលជំងឺភ្នែកឡើងបាយទៅតាមបណ្ដាខេត្តគោលដៅថ្មីៗ និងទី២). ការប្រយុទ្ធប្រឆាំងជំងឺគ្រុនឈាម។ សម្ដេចធិបតីប្រមុខរាជរដ្ឋាភិបាល បានអរគុណ និងវាយតម្លៃខ្ពស់ចំពោះការចូលរួមចំណែករបស់មូលនិធិ GX Foundation ក្នុងការគាំទ្រទៅដល់វិស័យសុខាភិបាលនៅកម្ពុជានាពេលកន្លងមក ជាពិសេសការរួមចំណែករបស់មូលនិធិក្នុងការផ្តល់សេវាពិនិត្យ និង ព្យាបាលជំងឺភ្នែកឡើងបាយ ជូនប្រជាពលរដ្ឋកម្ពុជា រស់នៅតាមបណ្តាខេត្តគោលដៅមួយចំនួន។ សម្តេចធិបតី បានស្វាគមន៍គម្រោងពង្រីកកម្មវិធីរបស់មូលនិធិ គាំទ្រវិស័យសុខាភិបាលកម្ពុជាបន្ថែមទៀត ដូចជាកម្មវិធីប្រយុទ្ធប្រឆាំងជំងឺគ្រុនឈាម។ សម្ដេចធិបតី ក៏បានលើកទឹកចិត្តមូលនិធិ GX Foundation បន្តពង្រឹងនូវកិច្ចសហប្រតិបត្តិការលើកម្មវិធីទាំងនេះ ជាមួយក្រសួងសុខាភិបាលបន្ថែមទៀត ជាពិសេសការកំណត់បណ្តាខេត្តគោលដៅថ្មីៗ សម្រាប់ផ្ដល់សេវាពិនិត្យ និង ព្យាបាលជំងឺភ្នែកឡើងបាយ និងកម្មវិធីប្រយុទ្ធប្រឆាំងជំងឺគ្រុនឈាម។ សូមបញ្ជាក់ថា មូលនិធិ GX Foundation ក្រោមការដឹកនាំរបស់លោក Leung Chun-ying ជាប្រធាន បានចូលរួមចំណែកជួយដល់ប្រទេសកម្ពុជាយ៉ាងសកម្មលើវិស័យសុខាភិបាល ជាពិសេសក្នុងគ្រាកម្ពុជាជួបវិបត្តិជំងឺឆ្លងកូវីដ-១៩។ បច្ចុប្បន្នមូលនិធិ GX Foundation កំពុងបន្តគម្រោងវះកាត់ភ្នែកឡើងបាយ ដើម្បីជួយព្យាបាលជំងឺភ្នែកដល់ប្រជាជនកម្ពុជា។ គម្រោងនេះពិតជាមានអត្ថប្រយោជន៍ក្នុងការចូលរួមពង្រឹង និងលើកម្ពស់សុខភាពសាធារណៈ ដែលជាផ្នែកមួយ នៃការគាំទ្រគោលនយោបាយអភិវឌ្ឍន៍សម្រាប់អាណត្តិទី៧នៃរាជរដ្ឋាភិបាលកម្ពុជា៕

2024-01-29T21:21:00+07:00

freshnewsasia.com

https://m.freshnewsasia.com/index.php/en/localnews/326780-2024-01-29-07-21-44.html

5450274c-0585-4095-a5bb-1985c68d33a3

កុមារកំព្រា២នាក់បងប្អូនដ៏អភ័ព្វ ដើរស៊ីឈ្នួលគេដើម្បីរស់ និងមានជំងឺប្រចាំកាយ ពេលនេះទទួលបានការជួយទាំងស្រុងពីមាតាមនុស្សធម៌ សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន (Vidoe inside)

ពិតជាដំណឹងលឺហើយត្រេកអរអួលដើមករជំនួសប្អូនៗណាស់! ការរងទុក្ខវេទនាលំបាកគ្មានជម្រកត្រឹមត្រូវ អត់អាហារ គ្មានលុយព្យាបាលខ្លួន ហើយត្រូវដើរធ្វើការឱ្យគេនៅតាមកន្លែងស្អុយឆ្អាបកន្លងមកនេះ ពេលនេះនឹងរសាត់ឆ្ងាយពីប្អូនៗបណ្ដើរហើយ បន្ទាប់ពីការទទួលបានការជួយឧបត្ថម្ភទាំងស្រុងពី សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ឧត្ដមភរិយា សម្ដេចតេជោ ហ៊ុន សែន និងប្រធានកាកបាទក្រហមកម្ពុជា។ កុមារកំព្រា២នាក់បងប្អូន ឈ្មោះ ពឹម សំណាង អាយុ ១៧ឆ្នាំជាបងប្រុស កើតមកមិនមានរន្ធទា្វរធំសម្រាប់បន្ទោលបង់ដូចគេ (ធ្លាប់ព្យាបាលនៅមន្ទីរពេទ្យកុមារគន្ធបុប្ផា) បច្ចុប្បន្នធ្វើជាកម្មករនៅកសិដ្ឋានចិញ្ចឹមជ្រូក ដើម្បីរកថវិកាសម្រាប់ខ្លួន និងចិញ្ចឹមប្អូនស្រីផង ដែលកំពុងរៀនថ្នាក់ទី៦ ឈ្មោះ ពឹម ណេង អាយុ ១២ឆ្នាំ រស់នៅភូមិត្បែងខ្ពស់ ឃុំត្បែងខ្ពស់ ស្រុកសាមគ្គីមានជ័យ ខេត្តកំពង់ឆ្នាំង។ បន្ទាប់ពីសម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ទទួលបានដំណឹងនេះភ្លាម អ្នកម្ដាយមនុស្សធម៌ មិនបង្អង់យូរឡើយ ចាត់សហការីស្រាវជ្រាវរកកុមារកំព្រាទាំងពីរនាក់ភ្លាមៗ ហើយនៅព្រឹកថ្ងៃទី២៩ ខែមករា ឆ្នាំ២០២៤នេះ ដោយអនុវត្តតាមអនុសាសន៍របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ក្រុមការងារកាកបាទក្រហមកម្ពុជា ដឹកនាំដោយលោកស្រី ម៉ែន នារីសោភ័គ អគ្គលេខាធិការរងទី១ បានចុះពិនិត្យទីតាំងសាងសង់ផ្ទះថ្មី ១ខ្នង ជូនដល់កុមារកំព្រា ២នាក់បងប្អូន និងបញ្ជូនកុមារជាបងប្រុស ទៅព្យាបាលបន្ទាន់នៅមន្ទីរពេទ្យកាល់ម៉ែត។ តាមការបញ្ជាក់របស់ លោកស្រី ម៉ែន នារីសោភ័គ បានឱ្យដឹងទៀតថា ។ លោកស្រីបានបន្ថែមថា ការសម្រេចសាងសង់ផ្ទះឱ្យបានសមរម្យនេះ គឺជាការបន្ថែមនូវគុណតម្លៃចំពោះសប្បុរសជនទាំងអស់ ដែលបានជួយដល់កុមារ និងជាការគិតគូរវែងឆ្ងាយរបស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលយកចិត្តទុកដាក់ទៅលើសុខភាព អនាម័យ មានបន្ទប់ទឹកត្រឹមត្រូវ និងគិតគូរពីសុវត្ថិភាពរបស់ក្មេងស្រី ដែលត្រូវសិក្សារៀនសូត្រ និងរស់នៅបានយូរអង្វែងតទៅមុខទៀត។ ចំពោះជំងឺរបស់ ពឹម សំណាង សម្តេចកិត្តិព្រឹទ្ធបណ្ឌិត បានផ្តល់អនុសាសន៍ឱ្យបញ្ជូនមកព្យាបាលបន្ទាន់នៅមន្ទីរពេទ្យកាល់ម៉ែត ដើម្បីជួបជាមួយវេជ្ជបណ្ឌិតជំនាញ ធ្វើការរករោគវិនិច្ឆ័យ និងព្យាបាលឱ្យបានជាសះស្បើយ។ ក្នុងឱកាសចុះសួរសុខទុក្ខនៅមន្ទីរពេទ្យ, លោកស្រីអគ្គលេខាធិការរងទី១ បានពាំនាំប្រសាសន៍របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលផ្តាំផ្ញើសួរសុខទុក្ខ និងគិតគូរពីជីវភាពរស់នៅ ព្រមទាំងបានជម្រាបជូនពីការសាងសង់ផ្ទះថ្មី ១ខ្នង រួមទាំងការគិតគូរពីសុខភាព បញ្ជូនមកពិនិត្យព្យាបាលភ្លាមៗ និងរ៉ាប់រងថ្លៃការចំណាយទាំងស្រុងលើការព្យាបាល។ ពិសេសបានផ្តាំផ្ញើលើកទឹកចិត្តឱ្យថែទាំសុខភាពឱ្យបានល្អ អនុវត្តតាមវេជ្ជបញ្ជាគ្រូពេទ្យ និងជូនពរឆាប់បានជាសះស្បើយឡើងវិញ។ ទន្ទឹមនឹងនេះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ក៏បានឧបត្ថម្ភថវិកាចំនួន ៥លានរៀល ក្នុងអំឡុងពេលកំពុងសម្រាកព្យាបាលផងដែរ។ ការជួយឧបត្ថម្ភខាងលើពីមាតាមនុស្សធម៌ ដែលប្រកបដោយព្រហ្មវិហារធម៌ ដ៏សែនកក់ក្ដៅនេះ បានធ្វើឱ្យកូនកំព្រាដ៏សត់រំភើបរហូតដល់គ្មានពាក្យអ្វីថ្លែងពុំរួច បានត្រឹមតែតែញញឹមទាំងទឹកភ្នែក ថ្លែងអំណរគុណដល់អ្នកម្ដាយមនុស្សធម៌ បានជួយពួកគាត់ផុតពីទុក្ខវេទនាយ៉ាងខ្លាំងនេះ។ សូមជម្រាបជូនថា ក្នុងឱកាសចុះពិនិត្យទីតាំងសាងសង់ផ្ទះនោះ កាកបាទក្រហមកម្ពុជា ក៏បានឧបត្ថម្ភជូនដល់ចាស់ៗដែលរស់នៅក្បែរខាងចំនួន ៣៤គ្រួសារ ក្នុង ១គ្រួសារ ទទួលបាន អង្ករសុខភាពចំនួន ២កញ្ចប់ផងដែរ៕

2024-01-29T20:14:00+07:00

freshnewsasia.com

https://m.freshnewsasia.com/index.php/en/localnews/326766-2024-01-29-06-14-14.html

73a3bcc8-ce32-4645-941a-c449f9256605

TOP NEWS: ក្រសួងសុខាភិបាល៖ ថ្ងៃនេះមិនមានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ ក៏គ្មានដែរ

ក្រសួងសុខាភិបាល នៅថ្ងៃទី២៩ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៩ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨២នាក់, អ្នកជាសះស្បើយសរុបចំនួន ១៣៦,០០៧នាក់, ស្លាប់សរុបចំនួន ៣,០៥៦នាក់៕

2024-01-29T18:55:00+07:00

freshnewsasia.com

https://m.freshnewsasia.com/index.php/en/localnews/326758-2024-01-29-04-55-30.html

871dba8a-e1c3-4693-acf6-cb0b0c3dc607

មូលនិធិ GX Foundation ពង្រឹងនិងពង្រីកកិច្ចសហប្រតិបត្តិការគាំទ្រដល់វិស័យសុខាភិបាល ដោយផ្ដោតលើការព្យាបាលជំងឺភ្នែកឡើងបាយ និងការប្រយុទ្ធប្រឆាំងនឹងជំងឺគ្រុនឈាម

ភ្នំពេញ ៖ នាព្រឹកថ្ងៃទី២៩ ខែមករា ឆ្នាំ២០២៤ សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជាបានអនុញ្ញាតឱ្យ លោក Leung Chun-Ying ប្រធានមូលនិធិ GX Foundation និងជាអនុប្រធានគណៈកម្មាធិការជាតិ នៃសន្និសីទប្រឹក្សាយោបល់នយោបាយប្រជាជនចិន និង សហការី ចូលជួបសម្ដែងការគួរសម និងពិភាក្សាការងារ។ នាឱកាសនៃជំនួប លោកប្រធានមូលនិធិ GX Foundation បានសម្ដែងនូវការអរគុណយ៉ាងជ្រាលជ្រៅជូនចំពោះ សម្ដេចធិបតី ដែលបានអនុញ្ញាតឱ្យលោក និងសហការី ចូលជួបសម្តែងការគួរសម និងបានគោរពជម្រាបជូន សម្ដេចធិបតី អំពីកិច្ចសហប្រតិបត្តិការរវាងមូលនិធិGX Foundation ជាមួយនឹងក្រសួងសុខាភិបាល នៃព្រះរាជាណាចក្រកម្ពុជា នាពេលកន្លងមក ដោយបានបញ្ជាក់ថាមូលនិធិបានចុះនូវអនុស្សរណៈយោគយល់គ្នា ជាមួយនឹងក្រសួងសុខាភិបាល ដើម្បីសហការលើការថែទាំ និងការព្យាបាលជំងឺភ្នែកឡើងបាយជូនប្រជាពលរដ្ឋកម្ពុជា ដែលរស់នៅតាមបណ្ដាខេត្តមួយចំនួន នាពេលកន្លងមក។ បន្ថែមពីនេះ លោកប្រធានមូលនិធិ បានគោរពជម្រាបជូនសម្ដេចធិបតី អំពីការបន្តកិច្ចសហប្រតិបត្តិការ និងគម្រោងពង្រីកកម្មវិធីចំនួនពីរ ដោយសហការជាមួយនឹងក្រសួងសុខាភិបាល៖ ទី១). ការពង្រីកនូវការផ្ដល់សេវាពិនិត្យ និង ព្យាបាលជំងឺភ្នែកឡើងបាយទៅតាមបណ្ដាខេត្តគោលដៅថ្មីៗ បន្ថែមទៀត និង ទី២). ការប្រយុទ្ធប្រឆាំងនឹងជំងឺគ្រុនឈាម។ ជាការឆ្លើយតប សម្ដេចធិបតី បានសម្តែងនូវការអរគុណ និងវាយតម្លៃខ្ពស់ចំពោះការចូលរួមចំណែករបស់ មូលនិធិ GX Foundation នៅក្នុងការគាំទ្រទៅដល់វិស័យសុខាភិបាលកម្ពុជា នាពេលកន្លងមក ជាពិសេសការរួមចំណែករបស់មូលនិធិ នៅក្នុងការផ្តល់សេវាពិនិត្យ និង ព្យាបាលជំងឺភ្នែកឡើងបាយ ជូនដល់ប្រជាពលរដ្ឋកម្ពុជា ដែលរស់នៅតាមបណ្តាខេត្តគោលដៅមួយចំនួន និងបានស្វាគមន៍ចំពោះគម្រោងនៃការពង្រីកកម្មវិធីរបស់មូលនិធិ ក្នុងការគាំទ្រដល់វិស័យសុខាភិបាលកម្ពុជាបន្ថែមទៀត ដូចជាកម្មវិធីប្រយុទ្ធប្រឆាំងនឹងជំងឺគ្រុនឈាម ។ ជាមួយគ្នានេះ សម្ដេចធិបតី ក៏បានលើកទឹកចិត្តទៅដល់មូលនិធិ GX Foundation ឱ្យបន្តពង្រឹងនូវកិច្ចសហប្រតិបត្តិការ ទៅលើកម្មវិធីទាំងនេះ ជាមួយនឹងក្រសួងសុខាភិបាលបន្ថែមទៀត ជាពិសេស ក្នុងការកំណត់នូវបណ្តាខេត្តគោលដៅថ្មីៗ សម្រាប់ការផ្ដល់សេវាពិនិត្យ និង ព្យាបាលជំងឺភ្នែកឡើងបាយ និង កម្មវិធីប្រយុទ្ធប្រឆាំងនឹងជំងឺគ្រុនឈាម៕ រក្សាសិទ្ធដោយ ៖ សុទ្ធលី

2024-01-29T15:44:21+07:00

cen.com.kh

https://cen.com.kh/archives/731744.html

2c025766-4513-4eed-a0ea-8a88b7efc03b

លោកស្រីបណ្ឌិត ពេជ ចន្ទមុន្នី ៖ សមាគមគ្រូពេទ្យស្ម័គ្រចិត្ត យុវជនសម្ដេចតេជោ ព្យាបាលជំងឺជូនពលរដ្ឋ ដោយបេះដូង ដោយទឹកចិត្ត និងស្នាមញញឹម

នាឱកាសនោះ លោកស្រីបណ្ឌិត បានគូសបញ្ជាក់ថា សម្ដេចតេជោ ហ៊ុន សែន, សម្ដេចកិត្តិព្រឹទ្ធបណ្ឌិត និងសម្តេចធិបតី លោកតែងតែយកចិត្តទុកដាក់ គិតគូរអំពីសុខទុក្ខ និងសុខភាពរបស់បងប្អូន ប្រជាពលរដ្ឋ តាមរយៈការបង្ខិតសេវាព្យាបាល ជូនប្រជាពលរដ្ឋដោយឥតគិតថ្លៃ ។ ជាក់ស្ដែង សមាគមគ្រូពេទ្យស្ម័គ្រចិត្ត យុវជនសម្ដេចតេជោ (TYDA) បានចុះព្យាបាលជំងឺ ជូនប្រជាពលរដ្ឋនៅតាមបណ្ដាខេត្ត សហគមន៍ អង្គការ មជ្ឈមណ្ឌលកុមារកំព្រា និងសាលារៀនជាដើម ដោយបេះដូង ដោយទឹកចិត្ត និងស្នាមញញឹម ហើយសកម្មភាពនេះ បានបង្កើតឡើងរយៈកាលជាង ១០ឆ្នាំ មកហើយ ។ សូមបញ្ជាក់ថា រាល់ការចំណាយទាំងអស់ ក្រោមការឧបត្ថម្ភដ៏ថ្លៃថ្លា របស់សម្ដេចតេជោ ហ៊ុន សែន និងសម្ដេចកិតិ្តព្រឹទ្ធបណ្ឌិត ប៊ុន រ៉ានី ហ៊ុនសែន រួមជាមួយសម្តេចបវរធិបតី ហ៊ុន ម៉ាណែត និងលោកស្រីបណ្ឌិត ពេជ ចន្ទមុន្នី ហ៊ុន ម៉ាណែត ។ ប្រជាពលរដ្ឋ ដែលអញ្ជើញមកទទួលសេវាពិនិត្យ និងព្យាបាលសុខភាព ទាំងអស់បានសម្តែងនូវក្តីសប្បាយរីករាយ និងថ្លែងអំណរគុណជាអនេក ចំពោះលោកស្រីបណ្ឌិត ដែលដឹកនាំក្រុមគ្រូពេទ្យជំនាញ ចុះមកព្យាបាលសុខភាព របស់ពួកគាត់ ស្ទើរតែដល់ខ្នងផ្ទះ និងមិនមានការបង់ថ្លៃទៀតផង៕

2024-01-29T14:17:00+07:00

dap-news.com

https://dap-news.com/national/2024/01/29/389570/

1c4b26c3-865a-49f4-b48d-905db4114686

លោកជំទាវបណ្ឌិត ពេជ ចន្ទមុន្នី៖ TYDA ព្យាបាលជំងឺជូនប្រជាពលរដ្ឋដោយបេះដូង ដោយទឹកចិត្ត និងស្នាមញញឹម

នាព្រឹកថ្ងៃទី២៨ ខែមករា ឆ្នាំ២០២៤ លោកជំទាវបណ្ឌិត ពេជ ចន្ទមុន្នី ហ៊ុនម៉ាណែត អនុប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តយុវជនសម្ដេចតេជោ (TYDA) បានដឹកនាំក្រុមការងារ និងកម្លាំងស្ម័គ្រចិត្តចុះពិនិត្យ និងព្យាបាលជំងឺទូទៅ, ជំងឺមាត់ធ្មេញ, សន្លាក់, ភ្នែក, បេះដូង និងសួត ជូនប្រជាពលរដ្ឋប្រមាណ ៣,៥១២នាក់ ស្មើនិង ៥,៣៨៤ករណី រស់នៅក្នុងស្រុកជុំគិរី ខេត្តកំពត។ ក្នុងពិធីនោះ ក៏មានការអញ្ជើញចូលរួមពីថ្នាក់ដឹកនាំ ក្រុមការងារ និងអាជ្ញាធរ ពាក់ព័ន្ធយ៉ាងច្រើនកុះករ ។ មានប្រសាសន៍សំណេះសំណាលនាឱកាសនោះ លោកជំទាវបណ្ឌិត បានគូសបញ្ជាក់ថា សម្ដេចតេជោ ហ៊ុន សែន, សម្ដេចកិត្តិព្រឹទ្ធបណ្ឌិត និងសម្តេចធិបតី តែងតែយកចិត្តទុកដាក់គិតគូរអំពីសុខទុក្ខ និងសុខភាពរបស់បងប្អូនប្រជាពលរដ្ឋ តាមរយៈការបង្ខិតសេវាព្យាបាលជូនប្រជាពលរដ្ឋដោយឥតគិតថ្លៃ។ ជាក់ស្ដែងសមាគមគ្រូពេទ្យស្ម័គ្រចិត្តយុវជនសម្ដេចតេជោ បានចុះព្យាបាលជំងឺជូនប្រជាពលរដ្ឋនៅតាមបណ្ដាខេត្ត សហគមន៍ អង្គការ មជ្ឈមណ្ឌលកុមារកំព្រា និងសាលារៀនជាដើម ដោយបេះដូង ដោយទឹកចិត្ត និងស្នាមញញឹម ហើយសកម្មភាពនេះបានបង្កើតឡើងរយៈកាលជាង ១០ឆ្នាំមកហើយ។ សូមបញ្ជាក់ថា រាល់ការចំណាយទាំងអស់ក្នុងសកម្មភាពព្យាបាលនេះ ឧបត្ថម្ភដោយសម្ដេចតេជោ ហ៊ុន សែន និងសម្ដេចកិតិ្តព្រឹទ្ធបណ្ឌិត ប៊ុន រ៉ានី ហ៊ុនសែន រួមជាមួយសម្តេចបវរធិបតី ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី ហ៊ុនម៉ាណែត។ ប្រជាពលរដ្ឋដែលអញ្ជើញមកទទួលសេវាពិនិត្យ និងព្យាបាលសុខភាពទាំងអស់ បានសម្តែងក្តីសប្បាយរីករាយ និងថ្លែងអំណរគុណជាអនេកចំពោះលោកជំទាវបណ្ឌិត ដែលដឹកនាំក្រុមគ្រូពេទ្យជំនាញចុះព្យាបាលសុខភាពរបស់ពួកគាត់ស្ទើរតែដល់ខ្នងផ្ទះ និងមិនមានការបង់ថ្លៃ៕

2024-01-29T14:16:00+07:00

freshnewsasia.com

https://m.freshnewsasia.com/index.php/en/localnews/326732-2024-01-29-00-16-15.html

2623653d-7613-49ef-a780-2d2e91119903

លោកជំទាវបណ្ឌិត ពេជ ចន្ទមុន្នី៖ សមាគមគ្រូពេទ្យស្ម័គ្រចិត្តយុវជនសម្ដេចតេជោ (TYDA) ព្យាបាលជំងឺជូនប្រជាពលរដ្ឋដោយបេះដូង ដោយទឹកចិត្ត និងស្នាមញញឹម ហើយសកម្មភាពនេះបានបង្កើតឡើងរយៈកាលជាង ១០ឆ្នាំ មកហើយ

ខេត្តកំពត ៖ នាព្រឹកថ្ងៃទី២៨ ខែមករា ឆ្នាំ២០២៣ លោកជំទាវបណ្ឌិត ពេជ ចន្ទមុន្នី ហ៊ុនម៉ាណែត អនុប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តយុវជនសម្ដេចតេជោ (TYDA) បានដឹកនាំក្រុមការងារ និងកម្លាំងស្ម័គ្រចិត្តចុះពិនិត្យ និងព្យាបាលជំងឺទូទៅ, ជំងឺមាត់ធ្មេញ, សន្លាក់, ភ្នែក, បេះដូង និងសួត ជូនដល់ប្រជាពលរដ្ឋ ចំនួនប្រមាណ ៣.៥១២ នាក់ ស្មើនិង ៥.៣៨៤ ករណី ដែលរស់នៅក្នុងស្រុកជុំគិរី ខេត្តកំពត ព្រមជាមួយការចូលរួមពីសំណាក់ថ្នាក់ដឹកនាំ ក្រុមការងារ និងអាជ្ញាធរ ពាក់ព័ន្ធយ៉ាងច្រើនកុះករ ។ មានប្រសាសន៍សំណេះសំណាលនាឱកាសនោះ លោកជំទាវបណ្ឌិត បានគូសបញ្ជាក់ថា សម្ដេចតេជោ ហ៊ុន សែន, សម្ដេចកិត្តិព្រឹទ្ធបណ្ឌិត និងសម្តេចធិបតី លោកតែងតែយកចិត្តទុកដាក់គិតគូរអំពីសុខទុក្ខ និងសុខភាពរបស់បងប្អូនប្រជាពលរដ្ឋ តាមរយៈការបង្ខិតសេវាព្យាបាលជូនប្រជាពលរដ្ឋដោយឥតគិតថ្លៃ ។ ជាក់ស្ដែង សមាគមគ្រូពេទ្យស្ម័គ្រចិត្តយុវជនសម្ដេចតេជោ (TYDA) បានចុះព្យាបាលជំងឺជូនប្រជាពលរដ្ឋនៅតាមបណ្ដាខេត្ត សហគមន៍ អង្គការ មជ្ឈមណ្ឌលកុមារកំព្រា និងសាលារៀនជាដើម ដោយបេះដូង ដោយទឹកចិត្ត និងស្នាមញញឹម ហើយសកម្មភាពនេះបានបង្កើតឡើងរយៈកាលជាង ១០ឆ្នាំ មកហើយ ។ សូមបញ្ជាក់ថា រាល់ការចំណាយទាំងអស់ក្រោមការឧបត្ថម្ភដ៏ថ្លៃថ្លារបស់សម្ដេចតេជោ ហ៊ុន សែន និងសម្ដេចកិតិ្តព្រឹទ្ធបណ្ឌិត ប៊ុន រ៉ានី ហ៊ុនសែន រួមជាមួយសម្តេចបវរធិបតី ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី ហ៊ុនម៉ាណែត ។ ប្រជាពលរដ្ឋដែលអញ្ជើញមកទទួលសេវាពិនិត្យ និងព្យាបាលសុខភាព ទាំងអស់បានសម្តែងនូវក្តីសប្បាយរីករាយ និងថ្លែងអំណរគុណជាអនេក ចំពោះលោកជំទាវបណ្ឌិត ដែលដឹកនាំក្រុមគ្រូពេទ្យជំនាញចុះមកព្យាបាលសុខភាពរបស់ពួកគាត់ស្ទើរតែដល់ខ្នងផ្ទះ និងមិនមានការបង់ថ្លៃទៀតផង ៕រក្សាសិទ្ធដោយ ៖ សុទ្ធលី

2024-01-29T07:06:55+07:00

cen.com.kh

https://cen.com.kh/archives/731592.html

ef5aaeb8-e641-4a31-8e10-3ecd3cb20499

កម្ពុជាបានកត់ត្រាករណីជំងឺផ្ដាសាយបក្សីដែលឆ្លងលើមនុស្សជាលើកទី២ក្នុងឆ្នាំនេះ

យោងតាមសេចក្តីប្រកាសព័ត៌មានរបស់ក្រសួងសុខាភិបាលកាលពីថ្ងៃអាទិត្យបានអោយដឹងថា បុរសអាយុ៦៩ ឆ្នាំម្នាក់មកពីខេត្តសៀមរាបត្រូវបានបញ្ជាក់ថាមានជំងឺផ្តាសាយបក្សី H5N1 ដែលបានក្លាយជាករណីទី២ ក្នុងឆ្នាំនេះ។ បុរសនោះត្រូវបានបញ្ជាក់ថាមាន វិជ្ជមានវីរុសផ្តាសាយបក្សី ប្រភេទH5N1 ពីវិទ្យាស្ថានជាតិសុខភាពសាធារណៈ នៅថ្ងៃទី២៧ ខែមករា ឆ្នាំ ២០២៤។ “បច្ចុប្បន្នអ្នកជំងឺកំពុងទទួលបានការថែទាំយ៉ាងយកចិត្តទុកដាក់ពីក្រុមគ្រូពេទ្យ”។ តាមការសាកសួរ បុរសនោះបានចិញ្ចឹមមាន់ពី ៥០ ទៅ ៦០ ក្បាល ហើយមាន់បានងាប់ជាបន្តបន្ទាប់ប្រហែលពីរសប្តាហ៍មុន។ ក្រសួងបានបន្ថែមថា ក្រុមអ្នកជំនាញកំពុងពិនិត្យរកប្រភពនៃការឆ្លង និងករណីសង្ស័យ ឬអ្នកដែលមានទំនាក់ទំនងជាមួយជនរងគ្រោះ ដើម្បីការពារការផ្ទុះឡើងនៅក្នុងសហគមន៍។ ថ្នាំ Tamiflu (oseltamivir) ដែលជាថ្នាំប្រឆាំងមេរោគដើម្បីការពារជំងឺគ្រុនផ្តាសាយបក្សីពីការរីករាលដាល ក៏ត្រូវបានផ្តល់ឱ្យទៅអ្នកដែលមានទំនាក់ទំនងផ្ទាល់ជាមួយបុរសនោះផងដែរ។ នេះករណីទី២ ក្នុងឆ្នាំ ២០២៤ បន្ទាប់ពីក្មេងប្រុសអាយុ៣ ឆ្នាំម្នាក់មកពីខេត្តព្រៃវែងត្រូវបានបញ្ជាក់ថាមានផ្ទុកវីរុសនេះកាលពីថ្ងៃព្រហស្បតិ៍។ គ្រុនផ្តាសាយ H5N1 គឺជាជំងឺផ្តាសាយដែលជាធម្មតារីករាលដាលរវាងបក្សីឈឺ ប៉ុន្តែជួនកាលវាអាចឆ្លងពីបក្សីទៅមនុស្ស ហើយរោគសញ្ញារួមមានគ្រុនក្តៅ ក្អក ហៀរសំបោរ និងជំងឺផ្លូវដង្ហើមធ្ងន់ធ្ងរ។ ក្រសួងបានបន្តថា ជំងឺផ្ដាសាយបក្សីនៅតែគំរាមកំហែងដល់សុខភាពប្រជាពលរដ្ឋ ជាពិសេសកុមារ ដោយក្រសួងបានអំពាវនាវដល់ប្រជាពលរដ្ឋកុំបរិភោគសត្វបក្សីឈឺ ឬងាប់ ហើយចម្អិនសាច់ឱ្យបានល្អ។ ចាប់ពីឆ្នាំ២០០៣រហូតមកដល់បច្ចុប្បន្ន នៅកម្ពុជាមានអ្នកឆ្លងជំងឺគ្រុនផ្តាសាយ H5N1 ចំនួន៦៤ករណី ក្នុងនោះមានអ្នកស្លាប់ចំនួន៤១នាក់។Xinhua

2024-01-29T07:00:00+07:00

khmertimeskh.com

https://www.khmertimeskh.com/501430749/%E1%9E%80%E1%9E%98%E1%9E%96%E1%9E%87%E1%9E%94%E1%9E%93%E1%9E%80%E1%9E%8F%E1%9E%8F%E1%9E%9A%E1%9E%80%E1%9E%9A/

938f2435-4d08-4289-90bc-d23ea326c0ba

មនុស្សពីរនាក់ទៀតត្រូវបានរកឃើញថាមានជំងឺផ្ដាសាយបក្សី

ក្រសួងសុខាភិបាលបានរកឃើញជំងឺផ្ដាសាយបក្សី H5N1 លើមនុស្សពីរនាក់។ ម្នាក់ជាកុមារមានអាយុបីឆ្នាំរស់នៅឃុំព្រែកពោន ស្រុកកំពង់ត្របែក ខេត្តព្រៃវែង និងម្នាក់ទៀតជាមនុស្សចាស់មានអាយុ៦៩ឆ្នាំរស់នៅឃុំព្រៃជ្រូក ស្រុកពួក ខេត្តសៀមរាប។ សេចក្ដីប្រកាសរបស់ក្រសួងសុខាភិបាលម្សិលមិញថា ពួកគេកំពុងសម្រាកព្យាបាលនិងថែទាំនៅមន្ទីរពេទ្យយ៉ាងយកចិត្តទុកដាក់ពីគ្រូពេទ្យ។ ក្រសួងសុខាភិបាលបានបញ្ជាក់ថា នៅផ្ទះអ្នកជំងឺទាំងពីរមានចិញ្ចឹមមាន់ជាច្រើន ហើយមាន់ទាំងនោះបានងាប់ជាបន្តបន្ទាប់។ ពេលនេះក្រុមឆ្លើយតបបន្ទាន់របស់ក្រសួងសុខាភិបាលថ្នាក់ជាតិនិងថ្នាក់ក្រោមជាតិកំពុងបន្តការអង្កេតស្រាវជ្រាវលើករណីកើតឡើងជំងឺផ្ដាសាយបក្សីប្រភេទ H5N1 និងស្វែងរកប្រភពចម្លងទាំងលើសត្វនិងមនុស្ស ព្រមទាំងបន្តស្វែងរកករណីសង្ស័យឬអ្នកដែលមានទំនាក់ទំនងជាមួយជនរងគ្រោះដើម្បីទប់ស្កាត់ការឆ្លងរីករាលដាលនៅក្នុងសហគមន៍។ ក្រសួងសុខាភិបាលថែមទាំងបានផ្ដល់ឱសថតាម៊ីហ្លូ (Tamiflu) ដល់អ្នកប៉ះពាល់ជំងឺជនរងគ្រោះ ព្រមទាំងបានធ្វើយុទ្ធនាការអប់រំដល់សុខភាពដល់អ្នកភូមិដែលកំពុងផ្ទុះជំងឺផ្ដាសាយបក្សីប្រភេទ H5N1។ ក្រសួងសុខាភិបាលបានណែនាំដល់ប្រជាជនមានការប្រុងប្រយ័ត្នចំពោះជំងឺផ្ដាសាយបក្សីជានិច្ច ព្រោះជំងឺផ្ដាសាយបក្សីប្រភេទ H5N1 នៅតែបន្តគំរាមគំហែងដល់សុខភាពប្រជាជនគ្រប់រូប ជាពិសេសកុមារដែលជាក្រុមមានហានិភ័យនិងងាយរងគ្រោះ។ ក្រសួងសុខាភិបាលណែនាំថា៖ «ប្រសិនបើមានអាការៈក្តៅខ្លួន ក្អក ហៀរសំបោរ ឬពិបាកដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺឬស្លាប់ក្នុងអំឡុង១៤ថ្ងៃមុនថ្ងៃចាប់ផ្ដើមមានរោគសញ្ញាសូមកុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការពិគ្រោះយោបល់និងការពិនិត្យព្យាបាលនៅតាមមូលដ្ឋានសុខាភិបាល»។ ក្រសួងសុខាភិបាលបញ្ជាក់ថា ជំងឺផ្តាសាយបក្សី H5N1 គឺជាជំងឺផ្តាសាយមួយ ដែលជាធម្មតាចម្លងរវាងសត្វបក្សីឈឺទៅបក្សីផ្សេងទៀត ប៉ុន្តែជួនកាលវាអាចចម្លងពីបក្សីទៅមនុស្សតាមការប៉ះពាល់ជិតស្និទ្ធជាមួយបក្សីដែលឈឺឬស្លាប់។ ជំងឺផ្តាសាយបក្សីលើមនុស្សជាជំងឺធ្ងន់ធ្ងរ ដែលតម្រូវឱ្យមានការធ្វើការព្យាបាលនៅមន្ទីរពេទ្យទាន់ពេលវេលា។ តាមសេចក្ដីប្រកាសព័ត៌មានរបស់មន្ទីរកសិកម្មខេត្តព្រៃវែង មន្រ្តីជំនាញបានចុៈអន្តរាគមន៍កន្លែងផ្ទុះជំងឺផ្តាសាយបក្សីនៅភូមិតាប្រ៉ុយ ឃុំព្រៃពោន ស្រុកកំពង់ត្របែក។ ពួកគេបានរកឃើញបក្សីឈឺនិងងាប់សរុប ៣ ៧៦៤ក្បាល បានយកសំណាក់សត្វបក្សីបញ្ជូនទៅពិនិត្យ និងបានបាញ់ថ្នាំសម្លាប់មេរោគតាមខ្នងផ្ទះជាដើម។ លោកវេជ្ជបណ្ឌិត គួច ម៉េងលី អ្នកជំនាញសុខភាពសាធារណៈដ៏ល្បី យល់ឃើញថា ប្រជាជនគួរតែបង្កើនការប្រុងប្រយ័ត្នចំពោះជំងឺនេះជាចាំបាច់ ព្រោះប្រជាជនភាគច្រើនប្រកបរបរកសិកម្មនិងការចិញ្ចឹម។ ជាក់ស្ដែងលោកកត់សម្គាល់ឃើញថា ការចិញ្ចឹមមាន់ទានាពេលបច្ចុប្បន្នប្រឈមនឹងមេរោគជាច្រើនប្រភេទ ដែលធ្វើឱ្យមាន់ទាស្លាប់ដោយសារមេរោគទាំងនោះ ហើយការណ៍នេះវានឹងផ្ដល់ផលវិបាកដល់អ្នកចិញ្ចឹម។ លោកថា៖ «ទោះបីជាជំងឺមិនទាន់ធ្វើឱ្យមនុស្សស្លាប់ច្រើនក៏ពិតមែន ក៏ប៉ុន្តែវាបង្កការខូចខាតសេដ្ឋកិច្ច ហើយប្រសិនបើវាឆ្លងជំងឺមកដល់អ្នកចិញ្ចឹមអាចប៉ះពាល់ដល់សុខភាពនិងជីវិត។ ដូច្នេះការចិញ្ចឹមមាន់ត្រូវមានបទដ្ឋានស្ដង់ដាត្រឹមត្រូវតាមបច្ចេកទេសនៃការចិញ្ចឹមសត្វទាំងនោះ ពោលគឺត្រូវមានអនាម័យទាំងកន្លែងចិញ្ចឹមនឹងចំណីរបស់ពួកវា»៕

2024-01-29T07:00:00+07:00

khmertimeskh.com

https://www.khmertimeskh.com/501430518/%E1%9E%98%E1%9E%93%E1%9E%9F%E1%9E%9F%E1%9E%96%E1%9E%9A%E1%9E%93%E1%9E%80%E1%9E%91%E1%9E%8F%E1%9E%8F/

689c3f1a-95b8-4d8d-b3c1-c2881b253aaf

ក្រសួងសុខាភិបាលរកឃើញករណីជំងឺផ្តាសាយបក្សីមួយករណីទៀតនៅខេត្តសៀមរាប

ក្រសួងសុខាភិបាលបន្តក្រើនរំឭកដល់ពលរដ្ឋបន្ទាប់ពីរកឃើញករណីជំងឺផ្តាសាយបក្សី (H5N1) ថ្មី មួយករណីបន្ថែមទៀតនៅស្រុកពួក ខេត្តសៀមរាប។ នេះបើតាមសេចក្តីប្រកាសព័ត៌មានចេញផ្សាយកាលពីថ្ងៃអាទិត្យ។ ក្នុង ចុះថ្ងៃទី ២៨ ខែមករា ក្រសួងបានបញ្ជាក់ថា បុរសអាយុ ៦៩ ឆ្នាំ ម្នាក់មកពីភូមិតាប្រុយ ឃុំព្រៃជ្រូក ស្រុកពួក ខេត្តសៀមរាបត្រូវបានរកឃើញថា មានផ្ទុកវីរុសផ្តាសាយបក្សី H5N1 និងកំពុងទទួលការថែទាំពីសំណាក់ក្រុមគ្រូពេទ្យ។ សេចក្តីប្រកាសព័ត៌មានដដែលបន្តថា ផ្ទះអ្នកជំងឺមានចិញ្ចឹមមាន់ប្រហែល ៥០ ទៅ ៦០ក្បាល និងមានមាន់ងាប់ប្រហែលពីរសប្តាហ៍មកហើយ។ គួររំឭកថា កាលពីថ្ងៃ ២៥ ខែមករាកន្លងទៅ វិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័ររកឃើញមានករណីជំងឺផ្តាសាយបក្សី H5N1 លើក្មេងប្រុសអាយុ ៣ ឆ្នាំ ម្នាក់នៅក្នុងស្រុកកំពង់ត្របែក ខេត្តព្រៃវែង ហើយបើតាមការសាកសួរប្រហែល ១០ ថ្ងៃមុន នៅជុំវិញផ្ទះអ្នកជំងឺមានសត្វមាន់ទាងាប់នៅក្នុងភូមិ។ ក្រសួងសុខាភិបាលរំឭកម្តងហើយម្តងទៀតថា ជំងឺផ្តាសាយបក្សី H5N1 នៅតែបន្តគំរាមកំហែងដល់សុខភាពពលរដ្ឋ និងសំណូមពរឱ្យពលរដ្ឋយកចិត្តទុកដាក់ប្រុងប្រយ័ត្នលើជំងឺផ្តាសាយបក្សីជានិច្ច។ ប្រសិនបើមានអាការៈក្តៅខ្លួន ក្អក ហៀរសំបោរ ឬពិបាកដកដង្ហើម បុគ្គលនោះត្រូវទៅពិគ្រោះយោបល់និងពិនិត្យព្យាបាលឱ្យបានទាន់ពេលវេលា។ វិធានការទប់ស្កាត់ការរីករាលដាលនៃជំងឺផ្តាសាយបក្សី H5N1 នេះមានដូចជាការលាងដៃឱ្យបានញឹកញាប់បន្ទាប់ពីមានការប៉ះពាល់បក្សី ដាក់បក្សីឱ្យឆ្ងាយពីកុមារនិងកន្លែងរស់នៅ និងកុំបរិភោគសត្វបក្សីឈឺឬងាប់ជាដើម។ ជំងឺនេះមិនងាយឆ្លងពីមនុស្សទៅមនុស្សទេ ប៉ុន្តែវាក៏អាចបំប្លែងខ្លួនឆ្លងដូចជំងឺផ្តាសាយតាមរដូវកាលដែរ។ នេះបើតាមក្រសួងសុខាភិបាល៕

2024-01-29T07:00:00+07:00

khmer.voanews.com

https://khmer.voanews.com/a/moh-found-another-case-of-h5n1-in-siem-reap-province/7461292.html

c86caa92-c6bc-4e66-b005-2970c9e5d761

ក្រសួងរកឃើញករណីជំងឺផ្តាសាយបក្សីលើបុរសម្នាក់ នៅខេត្តសៀមរាប

ក្រសួងសុខាភិបាល បានរកឃើញមានអ្នកជំងឺផ្តាសាយបក្សី ចំនួន ០១ករណីទៀត កើតលើបុរសអាយុ៦៩ឆ្នាំ វិជ្ជមានវីរុស ផ្តាសាយបក្សី ប្រភេទហាស់៥ អ៊ុន១ (H5N1) ពីវិទ្យាស្ថានជាតិសុខភាពសាធារណៈ នៅថ្ងៃទី២៧ ខែមករា ឆ្នាំ ២០២៤ ដែលមានទីលំនៅក្នុងភូមិតាប្រុយ ឃុំព្រៃជ្រូក ស្រុកពួក ខេត្តសៀមរាប។ នេះបើតាមសេចក្តីប្រកាសព័ត៌មានរបស់ក្រសួងសុខាភិបាល នៅថ្ងៃទី ២៨ មករានេះ។ បើតាមក្រសួងសុខាភិបាល បច្ចុប្បន្នអ្នកជំងឺទទួល បានការថែទាំយ៉ាងយកចិត្តទុកដាក់ពីសំណាក់ក្រុមគ្រូពេទ្យ។ តាមការសាកសួរបង្ហាញថា នៅផ្ទះអ្នកជំងឺ មានចិញ្ចឹមមាន់ប្រហែល៥០-៦០ក្បាល និងមានមាន់ងាប់ជាបន្តបន្ទាប់ប្រហែល ២សប្តាហ៍មកហើយ។ ក្រុមឆ្លើយតបបន្ទាន់របស់ក្រសួងសុខាភិបាលថ្នាក់ជាតិ និងថ្នាក់ក្រោមជាតិ បាននិងកំពុងសហការ ជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់ លំដាប់ថ្នាក់ ធ្វើការអង្កេតស្រាវជ្រាវយ៉ាងសកម្មលើការកើតឡើងនូវជំងឺផ្ដាសាយបក្សី និងធ្វើការឆ្លើយ តបទៅតាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លង ទាំងលើសត្វ និងមនុស្ស និង បន្តស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ការឆ្លងបន្តទៅអ្នកដទៃទៀត ក្នុងសហគមន៍ព្រមទាំងចែកជូនឱសថតាមីស្លូ(Tamiflu)ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាព ប្រជាពលរដ្ឋនៅក្នុងភូមិដែលកើតហេតុខាងលើ។ ក្រសួងសុខាភិបាល បានក្រើនរំលឹកសារជាថ្មីម្តងទៀត ដល់ប្រជាពលរដ្ឋទាំងអស់ សូមយក ចិត្តទុកដាក់ប្រុងប្រយ័ត្នលើជំងឺផ្តាសាយបក្សីជានិច្ច ពីព្រោះជំងឺផ្តាសាយបក្សី H5N1 នៅតែបន្តគំរាម កំហែងដល់សុខភាពប្រជាពលរដ្ឋយើង ហើយក៏សូមជម្រាបដល់បងប្អូន ប្រសិនបើមានអាការៈក្តៅខ្លួន ក្អក ហៀរសំបោរ ឬពិបាកដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺឬស្លាប់ក្នុងអំឡុង១៤ថ្ងៃ មុនថ្ងៃចាប់ផ្តើមមានរោគសញ្ញា សូមកុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការ ពិគ្រោះយោបល់ និងការពិនិត្យព្យាបាលនៅតាមមូលដ្ឋានសុខាភិបាល ដែលនៅជិតលោកអ្នកបំផុតឱ្យបាន ឆាប់ទាន់ពេលវេលា។ សូមបញ្ជាក់ថា ជំងឺផ្តាសាយបក្សី H5N1 គឺជាជំងឺផ្តាសាយមួយ ដែលជាធម្មតាចម្លងរវាងសត្វបក្សីឈឺ ទៅបក្សីផ្សេងទៀត ប៉ុន្តែជួនកាលវាអាចចម្លងពីបក្សីទៅមនុស្ស តាមការប៉ះពាល់ជិតស្និទ្ធជាមួយបក្សី ដែលឈឺឬស្លាប់។ ជំងឺផ្តាសាយបក្សីលើមនុស្សជាជំងឺធ្ងន់ធ្ងរ ដែលតម្រូវឱ្យមានការធ្វើការព្យាបាលនៅមន្ទីរពេទ្យទាន់ពេលវេលា។ ទោះបីជាវាមិនងាយឆ្លងពីមនុស្សទៅមនុស្ស ប៉ុន្តែបើវាអាចបំប្លែងខ្លួនអាចឆ្លង ដូចនឹងជំងឺផ្ដាសាយតាមរដូវកាលផងដែរ៕

2024-01-28T22:44:00+07:00

kampucheathmey.com

https://www.kampucheathmey.com/local-news/649312

848148c9-9d2a-41df-8565-aefbbfa860d5

ក្រសួងក្រើនរំលឹក ឱ្យប្រុងប្រយ័ត្នបន្ទាប់ ពីរកឃើញបុរសម្នាក់ឆ្លងជំងឺផ្ដាសាយបក្សី នៅខេត្តសៀមរាប

ភ្នំពេញ៖ ក្រសួងសុខាភិបាល នៅថ្ងៃទី២៨ ខែមករា ឆ្នាំ២០២៤នេះ បានបន្តក្រើនរំលឹក ដល់ប្រជាពលរដ្ឋ ឱ្យប្រុងប្រយ័ត្នចំពោះ ជំងឺផ្តាសាយបក្សី ខណៈរកឃើញបុរសម្នាក់ ឆ្លងជំងឺនេះ នៅក្នុងភូមិតាប្រុយ ឃុំព្រៃជ្រូក ស្រុកពួក ខេត្តសៀមរាប។ តាមរយៈសេចក្ដីប្រកាសព័ត៌មាន របស់ក្រសួង បានឱ្យដឹងថា អ្នកជំងឺផ្តាសាយបក្សី ចំនួន ០១ករណីទៀត កើតលើបុរសអាយុ៦៩ឆ្នាំ និងត្រូវបានបញ្ជាក់ថា វិជ្ជមានវីរុស ផ្តាសាយបក្សី ប្រភេទហាស់៥ ម៉ិន១ (H5N1) ពីវិទ្យាស្ថានជាតិសុខភាពសាធារណៈ នៅថ្ងៃទី២៧ ខែមករា ឆ្នាំ ២០២៤ ដែលមានទីលំនៅក្នុងភូមិតាប្រុយ ឃុំព្រៃជ្រូក ស្រុកពួក ខេត្តសៀមរាប។ ក្រសួងបន្ថែមថា បច្ចុប្បន្នអ្នកជំងឺទទួល បានការថែទាំយ៉ាងយកចិត្តទុកដាក់ ពីសំណាក់ក្រុមគ្រូពេទ្យ។ តាមការសាកសួរបង្ហាញថា នៅផ្ទះអ្នកជំងឺ មានចិញ្ចឹមមាន់ប្រហែល៥០-៦០ក្បាល និងមានមាន់ងាប់ជាបន្តបន្ទាប់ ប្រហែល ២សប្តាហ៍ មកហើយ។ ក្រុមឆ្លើយតបបន្ទាន់ របស់ក្រសួងសុខាភិបាលថ្នាក់ជាតិ និងថ្នាក់ក្រោមជាតិ បាននិងកំពុងសហការ ជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់ លំដាប់ថ្នាក់ ធ្វើការអង្កេតស្រាវជ្រាវ យ៉ាងសកម្មលើការកើតឡើងនូវជំងឺផ្ដាសាយបក្សី និងធ្វើការឆ្លើយ តបទៅតាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លង ទាំងលើសត្វ និងមនុស្ស និង បន្តស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ ការឆ្លងបន្តទៅអ្នកដទៃទៀតក្នុងសហគមន៍ ព្រមទាំងចែកជូនឱសថ តាមីស្លូ(Tamiflu)ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាព ប្រជាពលរដ្ឋនៅក្នុងភូមិដែលកើតហេតុខាងលើ។ ក្រសួងសុខាភិបាល សូមក្រើនរំលឹកសារជាថ្មីម្តងទៀត ដល់បងប្អូនប្រជាពលរដ្ឋទាំងអស់ សូមយក ចិត្តទុកដាក់ប្រុងប្រយ័ត្នលើជំងឺផ្តាសាយបក្សីជានិច្ច ពីព្រោះជំងឺផ្តាសាយបក្សី H5N1 នៅតែបន្តគំរាម កំហែងដល់សុខភាពប្រជាពលរដ្ឋយើង ហើយក៏សូមជម្រាបដល់បងប្អូន ប្រសិនបើមានអាការៈក្ដៅខ្លួន ក្អក ហៀរសំបោរ ឬពិបាកដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺឬស្លាប់ក្នុងអំឡុង១៤ថ្ងៃ មុនថ្ងៃចាប់ផ្តើមមានរោគសញ្ញា សូមកុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការ ពិគ្រោះយោបល់ និងការពិនិត្យព្យាបាលនៅតាមមូលដ្ឋានសុខាភិបាល ដែលនៅជិតលោកអ្នកបំផុតឱ្យបាន ឆាប់ទាន់ពេលវេលា។ របៀបចម្លង៖ ជំងឺផ្តាសាយបក្សី H5N1 គឺជាជំងឺផ្តាសាយមួយ ដែលជាធម្មតាចម្លងរវាងសត្វបក្សី ឈឺ ទៅបក្សីផ្សេងទៀត ប៉ុន្តែជួនកាលវាអាចចម្លងពីបក្សីទៅមនុស្ស តាមការប៉ះពាល់ជិតស្និទ្ធជាមួយបក្សី ដែលឈឺឬស្លាប់។ ជំងឺផ្តាសាយបក្សីលើមនុស្សជាជំងឺធ្ងន់ធ្ងរ ដែលតម្រូវឱ្យមានការធ្វើការព្យាបាលនៅ ទីស្ដីការក្រសួងសុខាភិបាល ដីឡូត៏លេខ៨០ វិថីសម្តេច ប៉ែន នុត (២៨៩) ភ្នំពេញ ទូរស័ព្ទ-ទូរសារ៖ (៨៥៥-២៣) ៨៨៥ ៩៧០ / ៨៨៤ ៩០៩មន្ទីរពេទ្យទាន់ពេលវេលា។ ទោះបីជាវាមិនងាយឆ្លងពីមនុស្សទៅមនុស្ស ប៉ុន្តែបើវាអាចបំប្លែងខ្លួនអាចឆ្លង ដូចនឹងជំងឺផ្ដាសាយតាមរដូវកាលផងដែរ។ វិធានការបង្ការ៖ សារអប់រំរបស់រាជរដ្ឋាភិបាល រួមមាន៖ លាងដៃឱ្យបានញឹកញាប់ ជាមួយ សាប៊ូ និងទឹកមុនពេលបរិភោគ និងបន្ទាប់ពីប៉ះពាល់ជាមួយបក្សី ដាក់កុមារនៅឆ្ងាយពីសត្វបក្សី និងដាក់ សត្វបក្សីនៅឱ្យឆ្ងាយពីកន្លែងរស់នៅ កុំបរិភោគសត្វបក្សីឈឺឬងាប់ និងរាល់សត្វបក្សីដែលធ្វើសម្រាប់ បរិភោគត្រូវចំអិនឱ្យឆ្អិនល្អ។ ក្រសួងសុខាភិបាលនឹងបន្តធ្វើការជូនដំណឹងដល់សាធារណជន អំពីព័ត៌មានទាក់ទងនឹងបញ្ហា សុខភាពសាធារណៈ តាមឆាណែលតេឡេក្រាម និងទំព័រហ្វេសប៊ុកផ្លូវការរបស់ក្រសួងសុខាភិបាល ក៏ដូចជា ទំព័រហ្វេសប៊ុកផ្លូវការរបស់នាយកដ្ឋានប្រយុទ្ធនឹងជំងឺឆ្លង និងគេហទំព័រ www.cdcmoh.gov.kh ដែល គេហទំព័រនេះមានសម្ភារៈអប់រំសុខភាព ដែលអាចទាញយកមកមើល និងប្រើប្រាស់បាន។

2024-01-28T22:25:00+07:00

dap-news.com

https://dap-news.com/national/2024/01/28/389519/

cd897e6f-d59b-4c5d-84a5-0251c8875dd1

ក្រសួងសុខាភិបាល ចេញសេចក្តីប្រកាសព័ត៌មាន ស្តីពីករណីជំងឺផ្តាសាយបក្សីលើបុរសអាយុ៦៩ឆ្នាំ

ក្រសួងសុខាភិបាល ចេញសេចក្តីប្រកាសព័ត៌មាន ស្តីពីករណីជំងឺផ្តាសាយបក្សីលើបុរសអាយុ៦៩ឆ្នាំ នេះបើយោងតាមសេចក្តីប្រកាសចេញនៅថ្ងៃទី២៨ ខែមករា ឆ្នាំ២០២៤។

2024-01-28T22:01:00+07:00

freshnewsasia.com

https://m.freshnewsasia.com/index.php/en/localnews/326706-2024-01-28-08-01-28.html

1b2f7bc6-c7c9-4e09-a5d1-189778a4aa0b

ប្រជាពលរដ្ឋ២,៧៥៩នាក់ នៅស្រុកស្វាយជ្រំ ទទួលបានការពិនិត្យ និងព្យាបាលជំងឺឥតគិតថ្លៃ ពីក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី

លោក លេង ផាលី រដ្ឋលេខាធិការក្រសួងផែនការ និងប្រធានប្រតិបត្តិក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ថ្នាក់កណ្តាល តំណាងលោក ហ៊ុន ម៉ានី រដ្ឋមន្ត្រីក្រសួងមុខងារសាធារណៈ និង ប្រធានកិត្តិយសក្រុមគ្រូពេទ្យស្ម័គ្រចិត្ត ហ៊ុន ម៉ានី នៅព្រឹកថ្ងៃទី២៨ ខែមករា ឆ្នាំ២០២៤ បានដឹកនាំក្រុមការងារគ្រូពេទ្យស្ម័គ្រចិត្ត ហ៊ុន ម៉ានី និងក្រុមគ្រូពេទ្យស្ម័គ្រចិត្តមន្ទីរសុខាភិបាល នៃរដ្ឋបាលខេត្តស្វាយរៀង បានបន្ដចុះពិនិត្យ និងព្យាបាលជំងឺដោយឥតគិតថ្លៃជូនប្រជាពលរដ្ឋ នៅឃុំបាសាក់ ស្រុកស្វាយជ្រំ ខេត្តស្វាយរៀង បានចំនួន២,៧៥៩នាក់ ក្នុងនោះស្ត្រី១,៩៣១នាក់ ដែលជាការគិតគូរ និងឧបត្ថម្ភគាំទ្រថ្នាំពេទ្យរបស់លោក ហ៊ុន ម៉ានី ប្រធានកិត្តិយសក្រុមគ្រូពេទ្យស្ម័គ្រចិត្ត។ ពិធីនេះ ក៏មានការចូលរួមពីលោកបណ្ឌិត កែរ រដ្ឋា រដ្ឋលេខាធិការក្រសួងសុខាភិបាល, លោកស្រី វង់ មយូរា រដ្ឋលេខាធិការក្រសួងទំនាក់ទំនងជាមួយរដ្ឋសភា ព្រឹទ្ធសភា និងអធិការកិច្ច និងជាប្រធានក្រុមការងារចុះជួយឃុំបាសាក់ ស្រុកស្វាយជ្រំ, លោកបណ្ឌិត តូច ប៉ូលីវ៉ា អភិបាលរងខេត្តស្វាយរៀង, លោកវេជ្ជបណ្ឌិត គុជ ស៊ីថា ប្រធានមន្ទីរសុខាភិបាលស្វាយរៀង និងជាប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី សាខាខេត្តស្វាយរៀង ព្រមទាំងលោក លោកស្រីអភិបាល អភិបាលរងស្រុកស្វាយជ្រំ និងអាជ្ញាធរដែនដីជាច្រើននាក់ផងដែរ។ លោកវេជ្ជបណ្ឌិត គុជ ស៊ីថា បានឲ្យដឹងថា ថ្ងៃនេះដោយមានការចង្អុលបង្ហាញដ៏ខ្ពង់ខ្ពស់ពីលោក ហ៊ុន ម៉ានី រដ្ឋមន្ត្រីក្រសួងមុខងារសាធារណៈ និងជាប្រធានកិត្តិយសក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២៧១ នាក់ និងមានស្ត្រីចំនួន ១២០ នាក់ បានចុះពិនិត្យព្យាបាលជំងឺ វះកាត់តូច សង្គ្រោះបឋម បង្រៀន សង្គ្រោះ បឋម ចែកឱសថ និងចាក់វ៉ាក់សាំងកូវីដ ១៩ ជូនប្រជាពលរដ្ឋនៅក្នុងឃុំបាសាក់ ស្រុកស្វាយជ្រុំ ខេត្តស្វាយរៀង ដោយឥតគិតថ្លៃបានចំនួន ២,៧៥៩ នាក់ ក្នុងនោះស្ត្រីមានចំនួន ១,៩៣១ នាក់។ លោកវេជ្ជបណ្ឌិតបានបញ្ជាក់ថា បើមានអ្នកជំងឺធ្ងន់ដែលមិនអាចព្យាបាលនៅកន្លែងបានទេ ក្រុមការងារយើងនឹងបញ្ជូនទៅព្យាបាលនៅមន្ទីរពេទ្យខេត្តដោយឥតគិតថ្លៃផងដែរ។ លោក តូច ប៉ូលីវ៉ា អភិបាលរងខេត្តស្វាយរៀង បានថ្លែងថា ក្នុងនាមលោកអភិបាលខេត្ត សូមថ្លែងអំណរគុណចំពោះក្រុមគ្រូពេទ្យស្ម័គ្រចិត្ត ហ៊ុន ម៉ានី សាខាខេត្តស្វាយរៀង ដែលបានចុះមកពិនិត្យ និងព្យាបាលជំងឺជូនប្រជាពលរដ្ឋនៅស្រុកស្វាយជ្រំ ដោយឥតគិតថ្លៃនាពេលនេះ ដែលបានបញ្ជាក់ឲ្យឃើញថា ក្រុមគ្រូពេទ្យស្ម័គ្រចិត្តលោក ហ៊ុន ម៉ានី តែងតែចុះព្យាបាលជំងឺជូនប្រជាពលរដ្ឋ នៅទូទាំងប្រទេស ដើម្បីលើកម្ពស់សុខមាលភាព ជូនប្រជាពលរដ្ឋឲ្យកាន់តែល្អប្រសើរ នៅតាមមូលដ្ឋាន ហើយបានរួមចំណែកជាមួយរដ្ឋាភិបាល ក្នុងការចូលរួមកាត់បន្ថយភាពក្រីក្រជូនប្រជាពលរដ្ឋ តាមរយៈការផ្ដល់សេវាសុខាភិបាលដោយឥតគិតថ្លៃនេះផងដែរ។ លោកបានបញ្ជាក់ថា ក្នុងអាណត្តិទី៧ដែលដឹកនាំដោយសម្ដេចធិបតីហ៊ុន ម៉ាណែត ជានាយករដ្ឋមន្ត្រីបានដាក់ចេញនៅគោលនយោបាយបញ្ចកោណដំណាក់កាលទី១ បានផ្តោតសំខាន់ទៅលើជីវភាពរស់នៅរបស់ប្រជាពលរដ្ឋ ដូចជាកាត់បន្ថយការខ្វះខាតរបស់ប្រជាពលរដ្ឋ គិតគូរទាំងសុខភាព ការអប់រំ ផ្តល់ការងារធ្វើជូនពលរដ្ឋ និងគោលនយោបាយ ទឹក ភ្លើង ផ្លូវ មនុស្ស និងបច្ចេកវិទ្យា ឌីជីថលជាដើម ដែលទាំងអស់នេះជាការគិតគូរយកចិត្តទុកដាក់ខ្ពស់ពីប្រមុខរាជរដ្ឋាភិបាល។ លោកបណ្ឌិត តូច ប៉ូលីវ៉ា ក៏បានផ្តាំផ្ញើរដល់អាជ្ញាធរឃុំបាសាក់ ស្រុកស្វាយជ្រំត្រូវតែធ្វើអំពើល្អ ផ្តល់សេវាសាធារណៈជូនប្រជាពលរដ្ឋឲ្យបានទាន់ពេលវេលា រហ័សទាន់ចិត្ត និងមានប្រសិទ្ធិភាព ចំណែកឯសមាជិកអង្គបោះឆ្នោតត្រូវថែទាំ សុខភាពឲ្យបានល្អ និងត្រៀមឯកសារផ្លូវការសម្រាប់ចូលរួមក្នុងថ្ងៃបោះឆ្នោតខាងមុខនេះ។ ក្នុងឱកាសនោះ លោក លេង ផាលី ប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ថ្នាក់កណ្តាល បានថ្លែងថា ក្នុងរយៈពេល១២ឆ្នាំ (២ ធ្នូ ឆ្នាំ២០១២ ដល់ ២៨ មករា ឆ្នាំ២០២៤) ដែលបានបង្កើតឡើងក្រុមគ្រូពេទ្យស្ម័គ្រចិត្តលោកហ៊ុន ម៉ានី និងក្រោមការដឹកនាំដោយផ្ទាល់ ការចង្អុលបង្ហាញជាប្រចាំ ប្រកបដោយទស្សនវិស័យវែងឆ្ងាយ និងប្រាកដប្រជាគួរឲ្យគោរពកោតសរសើរ របស់ លោក ហ៊ុន ម៉ានី ប្រធានកិត្តិយសក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ដែលមានក្រុមគ្រូពេទ្យចំនួន ១២,០៦៩នាក់ ក្នុងនោះស្ត្រីមានចំនួន ៦,៤៩៥នាក់បានដឹកនាំ និងសម្របសម្រួល ដោយលោកផ្ទាល់ បានបំពេញបេសកកម្មដ៏ថ្លៃថ្លាដោយទទួលបានលទ្ធផល ប្រកបដោយប្រសិទ្ធភាពនិងប្រសិទ្ធផលជាច្រើនឥតគណនា ក្នុងការចូលរួមអប់រំផ្សព្វផ្សាយ ចាក់វ៉ាក់សាំងបង្កាកូវីដ-១៩ ក្នុងក្របខណ្ឌទូទាំងប្រទេស សង្គ្រោះបឋម យកសំណាករកវីរុសកូវីដ-១៩ និងពិនិត្យព្យាបាលជំងឺជូនប្រជាពលរដ្ឋដោយឥតគិតថ្លៃក្នុង ២៥រាជធានី- ខេត្ត នៃព្រះរាជាណាចក្រកម្ពុជា បានចំនួន ១៨២៣លើក, ព្យាបាលជំងឺជូនប្រជាពលរដ្ឋបានចំនួន ១៣,១៥៣,៦២១នាក់ ក្នុងនោះស្ត្រីមានចំនួន ៦,៧២៨,៧០៩នាក់គិតត្រឹម ថ្ងៃទី២១ ខែមករា ឆ្នាំ ២០២៤ ច្រើនជាងចំនួន៣ភាគ៤ នៃប្រជាជនសរុបទូទាំងប្រទេស ដែលមានចំនួន១៧,៣៣៦,៣០៧ នាក់ ធៀបនឹងឆ្នាំ២០២៤ទទួលបានការពិនិត្យ ព្យាបាល និងចែកថ្នាំជូនដោយឥតគិតថ្លៃពីក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី។ លោកបានបន្ថែមថា ជាពិសេសទៅទៀតក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ចំនួន ៤,៦០១នាក់ បាននិងកំពុងចុះយុទ្ធនាការចាក់វ៉ាក់សាំងបង្ការជំងឺកូវីដ-១៩ ក្នុងក្របខណ្ឌទូទាំងប្រទេសដោយឥតគិតថ្លៃ និងឥតគិតថវិកាបេសកកម្ម ដោយចាក់ជូនប្រជាពលរដ្ឋបានប្រមាណ ១១,៨៨៩,៧៦៧ដូស ក្នុង ២៥ រាជធានី-ខេត្ត ដោយមានកិច្ចសហការជាមួយ សាខាសកម្មជនក្រុមការងាយុវជនរាជធានីភ្នំពេញ សហភាពសហព័ន្ធយុវជនកម្ពុជា យុវជនកាកបាទក្រហមកម្ពុជា យុវជនកាយរិទ្ធិកម្ពុជា ក្រុមការងាររាជរដ្ឋាភិបាលចុះជួយរាជធានី ខេត្ត មន្ទីរសុខាភិបាលខេត្ត និងអាជ្ញាធរគ្រប់ជាន់ថ្នាក់។ បើគិតសេវាជាមធ្យម ប្រជាពលរដ្ឋក្នុងម្នាក់ ចំណាយអស់ ៥០ដុល្លារ សរុបត្រូវចំណាយទាំងអស់ប្រហែល ៦៥៧,៦៨១,០៥០ដុល្លារ។ លោកបានបន្ថែមថា ការចុះពិនិត្យនិងព្យាបាលជំងឺជូនប្រជាពលរដ្ឋ និងយុទ្ធនាការចាក់វ៉ាក់សាំងបង្ការកូវីដ-១៩ ក្នុងក្របខណ្ឌទូទាំងប្រទេសជាមួយរាជរដ្ឋាភិបាល គឺជាស្មារតីមនុស្សធម៌សុទ្ធសាធ ដែលស្តែងចេញពី សេចក្តីស្រឡាញ់បងប្អូនប្រជាពលរដ្ឋក្នុងនាមជាឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយអនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅលើកកម្ពស់សុខុមាលភាពប្រជាពលរដ្ឋ គឺនាំឲ្យមានកំណើនសេដ្ឋកិច្ច និងចូលរួមកាត់បន្ថយភាពក្រីក្ររបស់ប្រជាពលរដ្ឋស្របទៅតាម គោលដៅអភិវឌ្ឍន៍ប្រកបដោយចីរភាពរបស់រាជរដ្ឋាភិបាលនៃព្រះរាជាណាចក្រកម្ពុជានិងបង្កើនភាពសុខដុមរមនាក្នុងសហគមន៍ តាមរយៈការផ្ដល់សេវាសុខភាពសាធារណៈដោយឥតគិតថ្លៃ។ បញ្ហាសុខភាពគឺជាមូលដ្ឋានគ្រឹះដើម្បីឆ្ពោះទៅរកភាពជោគជ័យ សុភមង្គល ជូនគ្រួសារ និងសង្គមជាតិ៕

2024-01-28T21:48:00+07:00

freshnewsasia.com

https://m.freshnewsasia.com/index.php/en/localnews/326704-2024-01-28-07-48-14.html

5f38e436-25d1-465b-b838-5f40e4b35898

TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ២នាក់ ខណៈអ្នកជាសះស្បើយ គ្មាន (Vidoe inside)

ក្រសួងសុខាភិបាល នៅថ្ងៃទី២៧ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ២នាក់ ខណៈជាអ្នកជាសះស្បើយ គ្មាន។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៨ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨២នាក់, អ្នកជាសះស្បើយសរុបចំនួន ១៣៦,០០៧នាក់, ស្លាប់សរុបចំនួន ៣,០៥៦នាក់៕

2024-01-28T19:11:00+07:00

freshnewsasia.com

https://m.freshnewsasia.com/index.php/en/localnews/326698-2024-01-28-05-11-33.html

e72a1672-ab8a-41e8-acca-d77ab08807de

លោក ហ៊ុន ម៉ាណែត ប្រកាសបង្កើតក្រុមគ្រូពេទ្យថែទាំព្រះរាជសុខភាពព្រះមហាក្សត្រ

លោកនាយករដ្ឋមន្ត្រី ហ៊ុន ម៉ាណែត បានបង្កើតក្រុមគ្រូពេទ្យថែទាំព្រះរាជសុខភាពព្រះមហាក្សត្រ និងសម្ដេចព្រះមហាក្សត្រី ដើម្បីពិគ្រោះយោបល់ និងពិនិត្យមើលស្ថានភាពព្រះរាជសុខភាព។ លោក ហ៊ុន ម៉ាណែត បានបង្កើតក្រុមគ្រូពេទ្យថែទាំព្រះរាជសុខភាពព្រះមហាក្សត្រ ព្រះបាទ សម្ដេចព្រះបរមនាថ នរោត្តម សីហមុនី និងសម្ដេចព្រះមហាក្សត្រី នរោត្តម មុនិនាថ សីហនុ កាលពីថ្ងៃទី៨ ខែវិច្ឆិកា។ ក្រុមគ្រូពេទ្យថែទាំព្រះរាជសុខភាពព្រះមហាក្សត្រ មាន៨នាក់ រួមមានរដ្ឋមន្ត្រីក្រសួងសុខាភិបាល លោក ឈាង រ៉ា ជាប្រធាន អនុប្រធានពីរនាក់ និងសមាជិកវេជ្ជបណ្ឌិតប្រចាំការចំនួន៥នាក់ទៀត។ លោក ហ៊ុន ម៉ាណែត បញ្ជាក់ថា ការបង្កើតក្រុមគ្រូពេទ្យនេះគឺមានតួនាទីថែទាំព្រះរាជសុខភាពព្រះមហាក្សត្រ និងអញ្ជើញអ្នកជំនាញវេជ្ជសាស្ត្រករណីចាំបាច់។ អតីតមន្ត្រីជាន់ខ្ពស់ នៃមន្ទីរសុខាភិបាលខេត្តប៉ៃលិន និងជាមន្ត្រីគណបក្សភ្លើងទៀន លោក ខឹម មុន្នីកុសល យល់ឃើញថា គឺជារឿងល្អដែល លោក ហ៊ុន ម៉ាណែត បង្កើតក្រុមគ្រូពេទ្យដើម្បីរង់ចាំមើលថែព្រះរាជសុខភាពរបស់ព្រះមហាក្សត្រ។ ប៉ុន្តែលោកថា គ្រូពេទ្យ និងគ្រឿងបរិក្ខារពេទ្យភាគច្រើនមិនទាន់ឆ្លើយតបទៅតាមតម្រូវការ និងគ្មានស្តង់ដារឡើយ ដែលបញ្ហានេះធ្វើឱ្យ ព្រះមហាក្សត្រ និងលោក ហ៊ុន សែន អតីតនាយករដ្ឋមន្ត្រី ជាដើមតែងចេញទៅក្រៅប្រទេសដើម្បីព្យាបាលជំងឺ។ លោក ខឹម មុន្នីកុសល៖ «វាត្រូវតែមានកំណែទម្រង់វិស័យសុខាភិបាលមួយមានលក្ខណៈស៊ីជម្រៅហើយការកំណែទម្រង់ហ្នឹងគឺយើងត្រូវការការជួយអំពីអន្តរជាតិពីព្រោះពួកគេមានជំនាញក្នុងការអភិវឌ្ឍន៍វិស័យសុខាភិបាលជាពិសេសគឺនៅលើប្រទេសដែលកំពុងអភិវឌ្ឍន៍»។ ព្រះបាទ សម្ដេច នរោត្តម សីហមុនី និងសម្ដេចម៉ែ ទ្រង់យាងទៅពិនិត្យព្រះរាជសុខភាពនៅប្រទេសចិនជាទៀងទាត់ ក្នុង១ឆ្នាំ ២ដង៕

2024-01-28T12:54:18+07:00

rfa.org

https://www.rfa.org/khmer/news/health/hun-manet-formed-a-doctor-group-for-look-after-the-king-01282024004811.html

d08dc2d2-a92d-42ad-bdb1-7a9864929dba

មន្ត្រីជាន់ខ្ពស់ក្រសួងសុខាភិបាល អំពាវនាវគ្រូពេទ្យត្រូវប្រកាន់ខ្ជាប់ក្រមសីលធម៌ និងមានទំនាក់ទំនងល្អជាមួយអ្នកជំងឺ ទើបការព្យាបាលទទួលបានប្រសិទ្ធភាព

លោកសាស្ត្រាចារ្យ យីត ស៊ុនណារ៉ា រដ្ឋលេខាធិការក្រសួងសុខាភិបាល និងជាប្រធានសមាគមគ្រូពេទ្យកុមារកម្ពុជា តំណាងរដ្ឋមន្ត្រីក្រសួងសុខាភិបាល លោកសាស្រ្តាចារ្យ ឈាង រ៉ា បានអំពាវនាវគ្រូឲ្យពេទ្យទាំងអស់ ជាពិសេសគ្រូពេទ្យកុមារ ត្រូវប្រកាន់ខ្ជាប់ក្រមសីលធម៌ និងមានទំនាក់ទំនងល្អជាមួយអ្នកជំងឺ ទើបការព្យាបាលទទួលបានប្រសិទ្ធភាព។ ការអំពាវនាវយ៉ាងដូច្នេះរបស់លោកសាស្ត្រាចារ្យ យីត ស៊ុនណារ៉ា បានធ្វើឡើងក្នុង «ទិវាវេជ្ជសាស្ត្រកុមារលើកទី២៦» ដោយមានការចូលរួមពីសំណាក់បណ្តាថ្នាក់ដឹកនាំជាន់ខ្ពស់នៃក្រសួងសុខាភិបាល សាស្ត្រាចារ្យ វេជ្ជបណ្ឌិត គ្រូពេទ្យ ដែលជាសមាជិកសមាគមគ្រូពេទ្យកុមារកម្ពុជាជាង៣០០នាក់។ លោកសាស្ត្រាចារ្យ យីត ស៊ុនណារ៉ា បានថ្លែងយ៉ាងដូច្នេះថា « ក្រមសីលធម៌សូមរំលឹកឡើងវិញមែនទែន ការយកចិត្តទុកដាក់ អកប្បកិរិយាចំពោះអ្នកជំងឺ អាហ្នឹងហើយជាកាផ្តល់ភាពកក់ក្តៅដល់អ្នកជំងឺ ដល់កុមារដែលឈឺ ពិសេសយើងគិតគូរដល់ម្តាយឪពុក កាលណាកុមារឈឺ ផ្តល់ភាពកក់ក្តៅ កាលណាដែលគាត់មានភាពកក់ក្តៅ យើងមានលទ្ធភាពកាន់តែច្រើនដោយសារយើងមានទំនាក់ទំនងល្អជាមួយក្រុមគ្រួសារ គឺពេលហ្នឹងហើយដែលធ្វើឲ្យការព្យាបាលយើងអាចអនុវត្តបានដោយរលូន ហើយប្រកបដោយគុណភាព»។ លោកបានលើកឡើងបន្តថា អ្នកជំងឺខ្លះសម្រាកនៅពេទ្យរយៈពេលកន្លះខែ កន្លះខែក្រោយមកចេញពីពេទ្យសួរថាឈឺអីបានគេងពេទ្យ មិនដឹងពីមូលហេតុមិនដឹងថាឈឺអីផង ទាំងអស់នេះហើយគឺដោយសារតែការខ្វះការទំនាក់ទំនង របៀបរបនៃការព្យាបាល ដែលគ្រូពេទ្យកុមារត្រូវយកតែចិត្តទុកដាក់។ ជាមួយគ្នានេះ លោករដ្ឋលេខាធិការក្រសួងសុខាភិបាល បានបញ្ចាក់ផងដែរថា «ទិវាវេជ្ជសាស្ត្រកុមារលើកទី២៦» នេះរៀបចំឡើងក្នុងគោលបំណង ពង្រឹង និងបង្កើនចំណេះដឹង វិជ្ជាជីវៈដល់បណ្តាគ្រូពេទ្យទាំង អស់ឱ្យកាន់តែមានសមត្ថភាព ក្នុងការផ្តល់សេវាថែទាំព្យាបាលកុមារឱ្យបានល្អត្រឹមត្រូវ និងប្រកបដោយប្រសិទ្ធិភាព ផ្ដល់នូវវេទិកាដល់អ្នកឯកទេសផ្នែក រោគកុមារទូទាំងប្រទេស បានចែករំលែក និងផ្លាស់ប្ដូរនូវបទពិសោធន៍រវាងគ្នា ក៏ដូចជាជួយផ្តល់នូវចំណេះដឹងថ្មីៗ ទាក់ទងនឹងរោគកុមារ ដើម្បីឱ្យសិក្ខាកាមទាំងអស់អាចទាញយកសារៈសំខាន់ សម្រាប់ប្រើជាប្រយោជន៍ក្នុងការថែទាំ និងព្យាបាលកុមារនៅកម្ពុជា៕

2024-01-28T02:19:00+07:00

freshnewsasia.com

https://m.freshnewsasia.com/index.php/en/localnews/326673-2024-01-27-12-19-25.html

95525d05-531c-497d-a770-06745c716b6b

សត្វត្រយងយក្សជំទង់ ១ក្បាល ដែលជាបក្សីនិមិត្តរូបនៃកម្ពុជា ត្រូវបានជួយសង្គ្រោះដោយជោគជ័យ ពីជំងឺគ្រុនចាញ់បក្សី

យោងតាមហ្វេសប៊ុក អង្គការសមាគមអភិរក្សសត្វព្រៃ (WCS) នាថ្ងៃទី២៧ មករានេះ បានឲ្យដឹងថា បើមើលពីរូបរាងខាងក្រៅនៃសត្វត្រយងនេះ មើលទៅដូចគ្មានជំងឺពេលមកដល់ ACCB ប៉ុន្តែរោគសញ្ញានៃជំងឺនេះ ក៏បានវិវត្តឡើងយ៉ាងធ្ងន់ធ្ងរ ។ បន្ទាប់ពីមានការពិនិត្យសុខភាពយ៉ាងហ្មត់ចត់ យើងបានរកឃើញថា សត្វត្រយងយក្សជំទង់នេះកំពុងមានជំងឺគ្រុនចាញ់បក្សី និងមានប៉ារ៉ាស៊ីតនៅក្នុងឈាមរបស់វា។ លើសពីនេះទៅទៀត ម្រាមជើងមួយរបស់វាមានសភាពធ្ងន់ធ្ងរខ្លាំង មិនអាចកំរើកបានក៏វិវត្តក្លាយជាដំបៅរលួយ។ ក្រុមការងារដែលមានការតាំងចិត្តខ្ពស់របស់ ACCB បានធ្វើការអស់កម្លាំងកាយចិត្ត ដើម្បីព្យាបាលជម្ងឺគ្រុនចាញ់បក្សី និងវះកាត់យកម្រាមជើងដំបៅចេញដោយជោគជ័យ។ យើងមានសេចក្តីសោមន្សរីករាយ ដែលសត្វត្រយងយក្សនេះ បានជាសះស្បើយទាំងស្រុង និងបានសម្របខ្លួនយ៉ាងល្អទៅនឹងកន្លែងថែទាំវាផងដែរ ។ ការជួយសង្គ្រោះសត្វត្រយងយក្សនេះ គឺជាសមិទ្ធផលដ៏សំខាន់ ក្នុងកិច្ចការងារអភិរក្ស ខណៈដែលបក្សីប្រភេទនេះមាន នៅសេសសល់ប្រហែលជា ២៥០ក្បាល ប៉ុណ្ណោះ នៅទូទាំងពិភពលោក ។ សត្វត្រយងយក្សនេះនឹងដើរតួយ៉ាងសំខាន់ ក្នុងការធានាចំនួនប្រជាសាស្រ្តសត្វត្រយងយក្ស ដែលត្រូវបាន ថែទាំនៅក្នុងមជ្ឈមណ្ឌល ACCB ក្នុងការរួមចំណែកដល់ កិច្ចខិតខំប្រឹងប្រែងអភិរក្សបក្សីប្រភេទនេះ ។ ពួកយើងមានមោទកភាពយ៉ាងខ្លាំង ចំពោះការប្តេជ្ញាចិត្តរបស់ពួកយើង ក្នុងការធានាដល់អនាគតប្រកបដោយនិរន្តរភាព សម្រាប់បក្សីដែលជានិមិត្តរូបដ៏សំខាន់ទាំងនេះ៕

2024-01-27T22:11:00+07:00

dap-news.com

https://dap-news.com/national/2024/01/27/389413/

a1d42a28-773d-4601-bcf9-5e57752f790c

TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៥នាក់ ខណៈអ្នកជាសះស្បើយ ១នាក់ (Vidoe inside)

ក្រសួងសុខាភិបាល នៅថ្ងៃទី២៧ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៥នាក់ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៧ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៨០នាក់, អ្នកជាសះស្បើយសរុបចំនួន ១៣៦,០០៧នាក់, ស្លាប់សរុបចំនួន ៣,០៥៦នាក់៕

2024-01-27T19:28:00+07:00

freshnewsasia.com

https://m.freshnewsasia.com/index.php/en/localnews/326639-2024-01-27-05-28-29.html

aa08f880-927a-493a-9838-77c28a83873a

អ្នកជំនាញ៖ កូវីដគង់មានថ្ងៃអស់សមត្ថភាពរាតត្បាត តែគ្រប់គ្នាក៏មិនគួរប្រហែសភ្លេចការពារខ្លួន

ទោះបីជាមានការវិវឌ្ឍថ្មីៗនៃវីរុសកូវីដ តែសមត្ថភាពបំប្លែងខ្លួននៃរោគរាតត្បាតមួយនេះ នឹងអស់សក្តានុពលសំខាន់របស់ខ្លួន ពោលគឺអស់សមត្ថភាពវិវឌ្ឍរីករាលដាលរបស់ខ្លួននាថ្ងៃណាមួយ។ នេះបើតាមការលើកឡើងរបស់លោក Gennady Onishchenko អ្នកជំនាញផ្នែករោគរាតត្បាតរបស់រុស្ស៊ី។ អ្នកជំនាញដដែល និងជាអតីតប្រធានអធិការកិច្ចផ្នែកសុខាភិបាលរស្ស៊ីបានលើកឡើងបន្ថែមថា កូវីដ-១៩ បានវិវឌ្ឍខ្លួនរីករាលដាលអស់ពីសមត្ថភាពរបស់វាក្នុងរយៈពេលប៉ុន្មានឆ្នាំចុងក្រោយនេះ ហើយអង្គការសុខភាពពិភពលោក (WHO) ក៏កត់សម្គាល់បានពីករណីអន់ថយសមត្ថភាពរបស់កូវីដនេះដែរ។ សម្រាប់ប្រទេសរុស្ស៊ី រយៈពេលរីករាតត្បាតខ្លាំងបំផុតនៃវីរុសឆ្លងមួយនេះ បានកន្លងផុតរួចហើយ ខណៈយុទ្ធនាការចាក់វ៉ាក់សាំងការពារមេរោគនេះ ក៏មិនសូវស្ថិតក្នុងករណីចាំបាច់ទៀតដែរ។ ប៉ុន្តែទោះជាយ៉ាងណា សម្រាប់ព័ត៌មានខាងលើនេះ អ្នកជំនាញសុខាភិបាលរុស្ស៊ីដដែល បានសង្កត់ថា ទោះបីយ៉ាងណាប្រជាពលរដ្ឋមិនគួរប្រហែសនោះឡើយ ទន្ទឹមនឹងពេលដែលករណីកូវីដ-១៩ នៅតែកើតឡើងទៅតាមស្ថានការណ៍តាមរដូវកាលរបស់វា។ “ការវិវឌ្ឍថ្មីរបស់មេរោគនេះនៅតែមាន និងបន្តវិវឌ្ឍទៅមុខទៀត ប៉ុន្តែវីរុសនេះ ក៏នឹងអស់ការវិវឌ្ឍសមត្ថភាពរីករាលដាលរបស់វាផងដែរ”។ នេះបើសម្តីលើកឡើងរបស់ លោក Onishchenko នៅក្នុងបទសម្ភាសនឹងសារព័ត៌មានរុស្ស៊ី RIA Novosti។ គួររំឭកឡើងវិញផងដែរថា មេរោគកូវីដ-១៩ បានផ្ទុះឡើងកាលពីចុងឆ្នាំ២០១៩កន្លងទៅ និងបានវិវឌ្ឍខ្លួនជាបន្តបន្ទាប់រយៈពេលប៉ុន្មានឆ្នាំចុងក្រោយ។ ត្រឹមរយៈពេល៣ឆ្នាំ វីរុសជំងឺនេះបានឆក់យកជីវិតមនុស្សអស់ប្រមាណ ៧លាននាក់ នៅជុំវិញពិភពលោក ហើយយោងតាមការស្រាវជ្រាវរបស់ព្រឹត្តិបត្តិវេជ្ជសាស្រ្តមួយបានព្យាករថា ចំនួនអ្នកស្លាប់អាចមានច្រើនជាងនេះដល់ជាង ១៨ លាននាក់ឯណោះ ៕

2024-01-27T17:46:00+07:00

kampucheathmey.com

https://www.kampucheathmey.com/global-news/648877

2bb00386-8e88-4de4-91ba-20e46d0794be

សោកស្តាយ! ជំងឺកាចសាហាវ៣ប្រភេទ ឆក់យកជីវិតតារាកំប្លែងនាយស្វិត

នៅមុននេះបន្តិច តារាសម្ដែងជើងចាស់ នាយស្វិត បានទទួលមរណភាពហើយ នៅក្នុងមន្ទីរពេទ្យព្រះកុសុមៈ ដោយសារតែជំងឺស្ទះសរសៃឈាមខួរក្បាល ក្រោយពីព្យាបាលអស់រយៈពេលជាច្រើនថ្ងៃកន្លងមក។ តារាកំប្លែងនាយស្វិត បានចូលព្យាបាលជំងឺឡើងឈាម អស់រយៈពេលជាច្រើនថ្ងៃមកហើយ ដោយក្រុមគ្រូពេទ្យបានពិនិត្យឃើញថា ខ្វះគ្រាប់ឈាម ហើយបានបញ្ចូលឈាមចំនួន២កំប្លោក។ ពេលបញ្ចូលឈាមហើយ បែរជាឡើងឈាមខ្លាំងរហូតដល់ខួរក្បាល ទើបមិនអាចជួយសង្គ្រោះបាន។ សពតារាកំប្លែងនាយស្វិត ត្រូវបានក្រុមគ្រួសារដឹកយកទៅធ្វើបុណ្យតាមប្រពៃណី ស្ថិតក្នុងបុរីចន្ទសុវណ្ណ ក្នុងខណ្ឌកំបូល រាជធានីភ្នំពេញ។ សូមបញ្ជាក់ថា ក្រៅពីលើសឈាម នាយស្វិតក៏មានជំងឺទឹកនោមផ្អែម និងខូចក្រលៀន ផងដែរ៕

2024-01-27T16:13:25+07:00

kbnnews.com

https://kbn.news/archives/311463

c3745e54-33eb-4bcb-8688-b892d27ea230

ឃុំខ្លួនអគ្គនាយកមន្ទីរពហុព្យាបាល មេត្រូ អអិលវី នៅមណ្ឌលអប់រំកែប្រែម១ ពាក់ព័ន្ធករណីជួញដូរសរីរាង្គ ឆបោកប្រាក់ អ្នកជំងឺសរុបជិត ១លានដុល្លារ

ភ្នំពេញ ៖ អគ្គនាយកនៃមន្ទីរពហុព្យាបាល មេត្រូ អអិលវី (Metro RLV Polyclinic) នៅក្នុងរាជធានីភ្នំពេញ ត្រូវបានកម្លាំងសមត្ថកិច្ចនាយកដ្ឋានប្រឆាំងការជួញដូរមនុស្ស និងការពារអនីតិជន នៃអគ្គស្នងការនគរបាលជាតិ សហការជាមួយស្នងការដ្ឋានខេត្តមណ្ឌលគិរី ស្រាវជ្រាវ និងឃាត់ខ្លនបានពាក់ព័ន្ធករណីជួញដូរសរីរាង្គ (ប្តូរតម្រងនោម) និងឆបោកប្រាក់អ្នកជំងឺសរុបជិត ១លានដុល្លារ ។ បុគ្គលមានឈ្មោះ ង៉ែត សំអូន ជាអគ្គនាយកមន្ទីរពហុព្យាបាល មេត្រូ អអិលវី (Metro RLV Polyclinic) នៅក្នុងរាជធានីភ្នំពេញ ត្រូវបានកម្លាំងនគរបាលនាយកដ្ឋានប្រឆាំងការជួញដូរមនុស្សចាប់ខ្លួន កាលពីថ្ងៃទី២១ ខែមករា ឆ្នាំ២០២៤ កន្លងទៅ នៅឃុំចុងផ្លាស ស្រុកកែវសីមា ខេត្តមណ្ឌលគីរី ក្រោយមការដឹកនាំបញ្ជាផ្ទាលើពីសំណាក់លោកស្រីឧត្តមសេនីយ៍ទោ ស៊ឹម ផាណុំ ប្រធាននាយកដ្ឋានប្រឆាំងការជួញដូរមនុស្ស និងការពារអនីតិជន សហការជាមួយស្នងការដ្ឋាននគរបាលខេត្តមណ្ឌលគិរី និងមានការសម្របសម្រួលពីតំណាងអយ្យការអមសាលាដំបូងរាជាធានីភ្នំពេញផងដែរ ។ នាយកដ្ឋានប្រឆាំងការជួញដូរមនុស្ស និងការពារអនីតិជន បានឲ្យដឹងថា តុលាការបានចាត់ការតាមនីតិវិធី និងចេញដីកាបង្គាប់ឲ្យឃុំខ្លួនជនជាប់ចោទ ឈ្មោះង៉ែត សំអូន ជាអគ្គនាយកមន្ទីរពហុព្យាបាល មេត្រូ អអិលវី ជាបណ្ដោះអាសន្ននៅមណ្ឌលអប់រំកែប្រែម១ ពាក់ព័ន្ធករណីជួញដូរសរីរាង្គ (តម្រងនោម) ឆបោកប្រាក់ នៅមន្ទីរពហុព្យាបាល មេត្រូ អអ៊ិលវី។ សូមរំលឹកថា កាលពីថ្ងៃទី១៦ ខែតុលា ឆ្នាំ២០២៣ នាយកដ្ឋានប្រឆាំងការជួញដូរមនុស្ស និងការពារអនីតិជន បានទទួលព័ត៌មានតាមសារព័ត៌មាន មានករណីជួញដូរសរីរាង្គ (តម្រងនោម) ឆបោកប្រាក់ នៅមន្ទីរពហុព្យាបាល មេត្រូ អអ៊ិលវី (Metro RLV Polyclinic)។ ក្រោយទទួលបានព័ត៌មាន កម្លាំងជំនាញបានធ្វើការស៊ើបអង្កេតស្រាវជ្រាវ ដោយមានការដឹកនាំបញ្ជាផ្ទាល់ពីលោកជំទាវ ឧត្តមសេនីយ៍ទោ ស៊ឹម ផាណុំ ប្រធាននាយកដ្ឋានប្រឆាំងការជួញដូរមនុស្ស និងការពារអនីតិជន ធ្វើការបំភ្លឺជនរងគ្រោះចំនួន១នាក់ តាមប្រព័ន្ធតេឡេក្រាម ទទួលពាក្យបណ្តឹងជនរងគ្រោះចំនួន១នាក់ និងទទួលពាក្យបណ្តឹងតំណាងឲ្យជនរងគ្រោះចំនួន៦នាក់។ នៅថ្ងៃទី២១ ខែមករា ឆ្នាំ២០២៤ ដោយមានការបញ្ជាផ្ទាល់ពីលោកជំទាវឧត្តមសេនីយ៍ទោ ស៊ឹម ផាណុំ ប្រធាននាយកដ្ឋាន និងសម្របសម្រួល ពីអយ្យការអមសាលាដំបូងរាជធានីភ្នំពេញ បានបង្ក្រាបនិងឃាត់ខ្លួន ជនប្រព្រឹត្តល្មើស ករណីជួញដូរសរីរាង្គ និងឆបោក នៅឃុំចុងផ្លាស ស្រុកកែវ សីមា ខេត្តមណ្ឌលគិរី ដោយមានការសហការល្អ ពីស្នងការដ្ឋាននគរបាលខេត្តមណ្ឌលគិរី។ នាយកដ្ឋាន បានកសាងសំណុំរឿង និងជនសង្ស័យបញ្ជូនទៅសាលាដំបូងរាជធានីភ្នំពេញ។ នៅថ្ងៃទី២៥ ខែមករា ឆ្នាំ២០២៤ តុលាការបានចាត់ការតាមនីតិវិធី និងចេញដីកាបង្គាប់ឲ្យឃុំខ្លួនបណ្ដោះអាសន្ន នៅមណ្ឌលអប់រំកែប្រែម១។ សូមជម្រាបថា ក្រសួងសុខាភិបាលនៅថ្ងៃទី ១៧ ខែតុលាឆ្នាំ ២០២៣ បានចេញសេចក្តីសម្រេចស្តីពីការបិទមន្ទីរពហុព្យាបាល មេត្រូ អអ៊ិលវី ដែលមានទីតាំងផ្ទះលេខ៦៨ ផ្លូវលេខ២៧១ សង្កាត់អូរបែកក្អម ខណ្ឌសែនសុខ រាជធានីភ្នំពេញ ដោយមូលហេតុ មន្ទីរពហុព្យាបាលនេះ បានប្រើប្រាស់សេវាពិគ្រោះ បញ្ជូនអ្នកជំងឺទៅវះកាត់ប្តូរសរីរាង្គតម្រងនោម នៅប្រទេសឥណ្ឌា ដែលខុសទៅនឹងច្បាប់ស្តីពីការគ្រប់គ្រងលើការបរិច្ចាគ ការផ្សាំកោសិកា ជាលិកា និងសរីរាង្គមនុស្ស។ ក្រសួងសុខាភិបាលបានចេញសេចក្តីសម្រេចស្តីពីការបិទមន្ទីរពហុព្យាបាល មេត្រូ អអ៊ិលវីនេះ បន្ទាប់ពីពលរដ្ឋ ១៨នាក់ កំពុងផុងខ្លួនចាញ់បោក មន្ទីរពហុព្យាបាលមេត្រូនៅកម្ពុជា ប្រមូលលុយជិត១លានដុល្លារ គេចខ្លួនបាត់ ខណៈពលរដ្ឋខ្មែរ ដេករង់ចាំការ វះកាត់នឹង ដូរសរីរាង្គនៅឥណ្ឌារាប់ខែ ទាំងអស់សង្ឈឹម។ ពលរដ្ឋខ្មែរម្នាក់ក្នុងចំណោម១៨នាក់ កំពុងដេកទន្ទឹងរង់ចាំសេវាព្យាបាលនៅប្រទេសឥណ្ឌា បានប្រាប់បណ្តាញព័ត៌មានក្នុងស្រុកមួយតាមបណ្តាញតេឡេក្រាម ពីប្រទេសឥណ្ឌានៅថ្ងៃទី១៦ ខែតុលា ឆ្នាំ២០២៣នេះថា រូបគាត់មានជំងឺខូចតម្រងនោម ហើយបានទាក់ទងរកសេវាព្យាបាលជាមួយមន្ទីរពហុព្យាបាល មេត្រូ អអ៉ិលវី (Metro RLV Polyclinic) ដែលជាតំណាងរបស់មន្ទីរពេទ្យមេត្រូ របស់ប្រទេសឥណ្ឌា កាលពីខែមីនា ឆ្នាំ២០២៣។ ដើម្បីទទួលបានសេវាព្យាបាលដោយការដូរតម្រងនោមនៅប្រទេសឥណ្ឌា អ្នកជំងឺមកពីខេត្តបន្ទាយមានជ័យ ដែលសូមលាក់អត្តសញ្ញាណរូបនេះ បានបង់ប្រាក់ប្រមាណ ៥ម៉ឺនដុល្លារអាមេរិក ឱ្យទៅលោក ង៉ែត សំអូន ជាអគ្គនាយកមន្ទីរពហុព្យាបាលមេត្រូ អអិលវី នៅក្នុងរាជធានីភ្នំពេញ។ អ្នកជំងឺរូបនេះ បានបន្តរៀបរាប់ថា បន្ទាប់ពីបានលុយហើយនោះ រូបលោកត្រូវបានបញ្ជូនទៅកាន់ប្រទេសឥណ្ឌា ដើម្បីទទួលសេវាព្យាបាល។ ក្រោយពេលទៅដល់ប្រទេសឥណ្ឌា រូបលោក មិនទទួលបានសេវាដូរតម្រងនោម ដូចអ្វីដែលមន្ទីរពហុព្យាបាលមេត្រូ បានសន្យានោះឡើយ។ អ្នកជំងឺរូបនេះ បានដេករង់ចាំសេវាដូរតម្រងនោមនៅប្រទេសឥណ្ឌាអស់រយៈពេល៧ខែមកហើយ។ បើតាមអ្នកជំងឺរូបនេះបានឱ្យដឹងថា ការដែលរូបលោក មិនទទួលបានសេវាដូរតម្រងនោមនេះ ដោយសារតែលោក ង៉ែត សំអូន ដែលជាអគ្គនាយកមន្ទីរពហុព្យាបាលមេត្រូ នៅក្នុងរាជធានីភ្នំពេញ មិនបានបង់ប្រាក់ឱ្យទៅមន្ទីរពេទ្យមេត្រូវនៅក្នុងប្រទេសឥណ្ឌា។ នៅពេលសួរទៅតំណាងមន្ទីរពហុព្យាបាលមេត្រូនៅភ្នំពេញ គេបានអះអាងថា ក្រុមហ៊ុននៅភ្នំពេញក្ស័យធន មិនមានលុយបង់សម្រាប់ការព្យាបាលនេះឡើយ។ ក្រៅតែពីអ្នកជំងឺដែលបានផ្តល់ព័ត៌មានខាងលើនេះ នៅមានអ្នកជំងឺជាពលរដ្ឋខ្មែរ ១៧នាក់ផ្សេងទៀត កំពុងដេករង់ចាំដំណោះស្រាយ និងទទួលបានសេវាដូរតម្រងនោម។ ប៉ុន្តែការរង់ចាំបានអូសបន្លាយអស់ជាច្រើនខែ ដោយគ្មានពន្លឺដំណោះស្រាយ ហើយលោក ង៉ែត សំអូន ដែលជាអ្នកទទួលលុយនោះ បានគេចខ្លួនបាត់ហើយ។ បើតាមអ្នកជំងឺខាងលើនេះ បានអះអាងថា ទាំងរូបលោក និងអ្នកជំងឺ ១៧នាក់ទៀត សុទ្ធតែជាអ្នកត្រូវដូរតម្រងនោម ហើយបានបង់ថ្លៃសេវាដូរនេះរួចរាល់ហើយ។ មកដល់ពេលនេះ អ្នកជំងឺខ្លះដេករង់ចាំការដូរតម្រងនោម រយៈពេល៤ ខ្លះ៥ ខ្លះ៧ខែ ខ្លះ៨ខែ និងខ្លះទៀត ៩ខែហើយ។ ខណៈពន្លឺនៃការទទួលបានសេវាដូរតម្រងនោមមិនដឹងថា លទ្ធផលយ៉ាងណានោះ ពួកគាត់ក៏ត្រូវចំណាយថ្លៃលាងឈាម និងថ្លៃអាហារហូបចុកអស់ជាច្រើនទៀត។ ពលរដ្ឋខ្មែរកំពុងមានជំងឺតម្រងនោមទាំង១៨រូបនេះ និងកំពុងទន្ទឹងរង់ចាំឱកាសបន្តដង្ហើមជីវិតតាមរយៈការដូរតម្រងនោម បានអំពាវនាវសូមការជួយអន្តរាគមន៍ពី សម្តេចធិបតី ហ៊ុន ម៉ាណែត ប្រមុខរាជរដ្ឋាភិបាលកម្ពុជា ខណៈពួកគេគ្មានក្តីសង្ឃឹមថា លោក ង៉ែត សំអូន អគ្គនាយកមន្ទីរពហុព្យាបាលមេត្រូ នៅរាជធានីភ្នំពេញ នឹងចេញមុខដោះស្រាយនោះឡើយ។ គណៈគ្រប់គ្រង មន្ទីរពេទ្យ មេត្រូ RLV ក្រៅប្រទេស លីមីតធីត នៅថ្ងៃទី 17 ខែតុលាឆ្នាំ 2023 បានចេញសេចក្តីជូនដំណឹងជាសាធារណៈថា ថ្មីៗនេះមន្ទីរពេទ្យ មេត្រូ RLV ក្រៅប្រទេស លីមីតធីតបានសង្កេតឃើញថា បុគ្គល ង៉ែត សំអួនដែលត្រូវជានាយកគ្រប់គ្រង មន្ទីរពេទ្យ មេត្រូ RLV ក្រៅប្រទេស លីមីតធីត បានប្រើប្រាស់តួនាទីរបស់គាត់នៅក្នុងក្រុមហ៊ុន ដោយមានកំហុសដែលមិនអាចទទួលយកបាន និងបានបង្ហូចកេរ្តិ៍ឈ្មោះមន្ទីរពេទ្យ ហើយបានយកលុយពីអ្នកជ ម្ងឺជាច្រើននាក់ដើម្បីព្យាបាល ជាពិសេសទៅប្រទេសឥណ្ឌា។ គាត់ក៏បានប្រមូលលុយពីបុគ្គលផ្សេងៗដែលដាក់ បញ្ចាំឧបករណ៍របស់ក្រុមហ៊ុន ហើយមិនបានសងមកក្រុមហ៊ុនវិញដូចគ្នាទេ។ រាល់សកម្មភាពទាំងឡាយរបស់បុគ្គល ង៉ែត សំអូន ដែលយកសម្ភាររបស់ក្រុមហ៊ុនគឺមិនត្រូវបាន អនុញ្ញាតពីក្រុមហ៊ុននោះទេ ហើយគាត់បានធ្វើដូចគ្នាក្នុងសកម្មភាពផ្ទាល់ខ្លួនរបស់គាត់ ដោយគ្មានបានជួន ដំណឹងមកក្រុមហ៊ុននោះឡើយ។ ម្ចាស់មន្ទីរពេទ្យ Metro RLVក្រៅប្រទេសបានថ្កោលទោសយ៉ាងដាច់អហង្កាចំពោះទង្វើ អមនុស្សធម៌ដែលធ្វើឡើងដោយបុគ្គល ង៉ែត សំអូន ជាមួយប្រជាពលរដ្ឋដែលរងគ្រោះទាំងអស់។ ម្ចាស់ក្រុមហ៊ុនបានសម្រេចចិត្តបញ្ចប់កិច្ចសន្យារបស់គាត់ជាមួយក្រុមហ៊ុន ហើយគាត់លែងត្រូវបានចាត់ទុកថាជានាយកនៅក្នុងក្រុមហ៊ុនរបស់យើងតទៅទៀតហើយ។ ពាក្យបណ្តឹងមួយត្រូវបានប្តឹងជាមួយអាជ្ញាធរប៉ូលីសប្រឆាំងនឹងគាត់ ហើយយើងកំពុងព្យាយាមនាំគាត់ទៅកាន់តុលាការដើម្បីដោះស្រាយតាមផ្លូវច្បាប់។ ម្ចាស់ក្រុមហ៊ុនសូមជួនដំណឹងទៅកាន់អតិថិជនទាំងអស់មេត្តាជ្រាបថា សូមកុំបន្តការជឿ រឺ ធ្វើកិច្ចសន្យាណាមួយជាមួយបុគ្គល ង៉ែត សំអូន ក្នុងការបញ្ជូនអ្នកជម្ងឺសម្រាប់ទៅព្យាបាលនៅក្នុងប្រទេសឥណ្ឌា ឬ អោយបុគ្គលនេះខ្ចីប្រាក់ជាថ្នូរនឹងដាក់ទ្រព្យសម្បត្តិរបស់ក្រុមហ៊ុនបញ្ចាំណាមួយឡើយ។ ម្ចាស់ក្រុមហ៊ុនបដិសេធមិន ទទួលយកទំនួលខុសត្រូវណាមួយសម្រាប់សកម្មភាពបែបនេះ។ កិច្ចសន្យាណាមួយដែលបានបញ្ចូលក្នុងសមត្ថភាពផ្ទាល់ខ្លួនជាមួយ បុគ្គល ង៉ែត សំអុន ជាទំនួលខុសត្រូវពេញលេញរបស់ភាគីដែលមានទំនាក់ទំនងជាមួយ បុគ្គល ង៉ែត សំអូន។ ម្ចាស់ក្រុមហ៊ុនកំពុងព្យាយាមកំណត់ទីតាំង និងចំនួនអ្នកជំងឺដែលបុគ្គល ង៉ែត សំអូន បានបញ្ជូនទៅកាន់ប្រទេសឥណ្ឌា ដើម្បីព្យាបាលពួកគាត់ ហើយនឹងព្យាយាមបន្ថែមជំនួយជាច្រើនតាមដែលអាចធ្វើទៅបាន៕ រក្សាសិទ្ធដោយ ៖ សុទ្ធលី

2024-01-27T16:04:37+07:00

cen.com.kh

https://cen.com.kh/archives/731494.html

935a1c87-412f-4117-a06f-0e757eac4e8f

ក្រសួងសុខាភិបាលប្រកាសឲ្យពលរដ្ឋកុំប្រើប្រាស់វ៉ាក់សាំងបង្ការជំងឺគ្រុនឈាម ឈ្មោះ «Qdenga»

ក្រសួងសុខាភិបាលប្រកាសហាមប្រជាពលរដ្ឋកុំប្រើប្រាស់វ៉ាក់សាំងបង្ការជំងឺគ្រុនឈាមឈ្មោះ «Qdenga» ដែលនៅពុំទាន់បានការទទួលស្គាល់ជាផ្លូវការ ពីអង្គការសុខភាពពិភពលោក (WHO) និងនាយកដ្ឋានចំណីអាហារ និងឱសថសហរដ្ឋអាមេរិក (FDA) នៅឡើយ។ ការប្រកាសរបស់ក្រសួងសុខាភិបាល កាលពីថ្ងៃទី២៤ ខែមករា កន្លងមកនេះ ធ្វើឡើងបន្ទាប់ពីមានបណ្ដាញទំនាក់ទំនងសង្គម និងបុគ្គលមួយចំនួន កំពុងផ្សព្វផ្សាយឱ្យប្រើប្រាស់វ៉ាក់សាំងបង្ការជំងឺគ្រុនឈាមឈ្មោះ «Qdenga» ខណៈដែលវ៉ាក់សាំងនេះកំពុងស្ថិតក្នុងដំណាក់កាលសិក្សាទី៣ នៅឡើយ។ ក្រសួងក៏បានបញ្ជាក់ថា បច្ចុប្បន្ន វ៉ាក់សាំងបង្ការជំងឺគ្រុនឈាមនេះ មិនទាន់ត្រូវបានចុះបញ្ជីការ នៅក្នុងប្រទេសកម្ពុជានៅឡើយទេ។ ក្រសួងក៏បានអំពាវនាវដល់សាធារណជនរួមទាំងអាជ្ញាធរមូលដ្ឋាន ត្រូវសកម្មចូលរួមកម្ចាត់ដង្កូវទឹក នៅតាមទីកន្លែងដែលមានទឹកដក់ ដូចជា សំបកកង់ឡាន ម៉ូតូ ពាង សំបកដប កំប៉ុង ត្រឡោកដូង និងវត្ថុដក់ទឹកផ្សេងទៀត។ ក្នុងករណីមានរោគសញ្ញាក្តៅខ្លួនខ្លាំង ត្រូវប្រញាប់នាំអ្នកជំងឺទៅរកសេវាពិនិត្យ និងព្យាបាលនៅតាមមណ្ឌលសុខភាព នៅជិតបំផុតជាបន្ទាន់។ ស្ថិតិក្រសួងសុខាភិបាលឲ្យដឹងថា ក្នុងឆ្នាំ២០២៣ កម្ពុជារកឃើញករណីជំងឺគ្រុនឈាមសរុបជាង ៣ម៉ឺននាក់ (៣០,០០០) ដែលអត្រានេះ មានការកើនឡើងជាងឆ្នាំមុនៗ ប៉ុន្តែស្ថានភាពអ្នកកើតជំងឺគ្រុនឈាមទាំងនោះ ស្ថិតក្នុងកម្រិតដែលអាចគ្រប់គ្រងបាន៕

2024-01-27T13:00:00+07:00

rfa.org

https://www.rfa.org/khmer/news/health/ministry-of-health-warns-of-qdenga-vaccine-not-yet-recognized-by-who-fda-01272024114404.html

c0ae7abe-2552-4296-b562-70a48ea8b908

ក្រសួងសុខាភិបាល រកឃើញករណីជំងឺផ្តាសាយបក្សី លើកុមារាអាយុ ៣ឆ្នាំនៅខេត្តព្រៃវែង

តាមរយៈសេចក្ដីប្រកាស របស់ក្រសួងសុខាភិបាលបានឱ្យដឹងថា មានអ្នកជំងឺផ្តាសាយបក្សី ចំនួន ១ករណីទៀត កើតលើក្មេងប្រុសអាយុ ៣ឆ្នាំ និងត្រូវបានបញ្ជាក់ថា វិជ្ជមានវីរុស ផ្តាសាយបក្សី ប្រភេទហាស់៥ អ៊ិន១ (H5N1) ពីវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រកម្ពុជា នៅថ្ងៃទី២៥ ខែមករា ឆ្នាំ២០២៤ ដែលមានទីលំនៅ ក្នុងភូមិតាប្រុយ ឃុំព្រែកពោន ស្រុកកំពង់ត្របែក ខេត្ត ព្រៃវែង។ បច្ចុប្បន្ន អ្នកជំងឺទទួលបានការថែទាំ យ៉ាងយកចិត្តទុកដាក់ពីសំណាក់ក្រុមគ្រូពេទ្យ ។ តាមការសាកសួរបង្ហាញថា ប្រហែល ១០ថ្ងៃមុន មានមាន់ទាស្លាប់នៅក្នុងភូមិ និងនៅជុំវិញផ្ទះអ្នកជំងឺ។ ក្រុមឆ្លើយតបបន្ទាន់ របស់ក្រសួងសុខាភិបាលថ្នាក់ជាតិ និងថ្នាក់ក្រោមជាតិ បាននិងកំពុងសហការ ជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់ លំដាប់ថ្នាក់ ប៉ូលីស និងអង្គការដៃគូខាងលើ ការអង្កេតស្រាវជ្រាវយ៉ាងសកម្មលើការកើតឡើងនូវជំងឺ ផ្តាសាយបក្សី និងធ្វើការឆ្លើយតបទៅ តាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លង ទាំងលើសត្វ និងមនុស្ស និងបន្តស្វែងរកករណី សង្ស័យនិងអ្នកប៉ះពាល់ដើម្បីទប់ស្កាត់ការឆ្លងបន្តទៅអ្នក ដទៃទៀតក្នុងសហគមន៍ ព្រមទាំងចែកជូនឱសថតាម៊ីហ្គូ (Tamiflu)ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាពប្រជាពលរដ្ឋ នៅក្នុងភូមិដែលកើតហេតុខាងលើ។ ក្រសួងសុខាភិបាល សូមក្រើនរំលឹកសារជាថ្មីម្តងទៀត ដល់បងប្អូនប្រជាពលរដ្ឋទាំងអស់ សូមយក ចិត្តទុកដាក់ប្រុងប្រយ័ត្នលើជំងឺផ្តាសាយបក្សីជានិច្ច ពីព្រោះជំងឺផ្តាសាយបក្សី H5N1 នៅតែបន្តគំរាម កំហែងដល់សុខភាពប្រជាពលរដ្ឋយើង ហើយក៏សូមជម្រាបដល់បងប្អូនប្រសិនបើមានអាការៈក្តៅខ្លួន ក្អក ហៀរសំបោរ ឬពិបាកដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺឬស្លាប់ក្នុងអំឡុង១៤ថ្ងៃ មុនថ្ងៃចាប់ផ្ដើមមានរោគសញ្ញា សូមកុំទៅជួបជុំ ឬទីប្រជុំជនដែលមាន មនុស្សច្រើន និងត្រូវស្វែងរកការ ពិគ្រោះយោបល់ និងការពិនិត្យព្យាបាលនៅតាមមូលដ្ឋានសុខាភិបាល ដែលនៅជិតលោកអ្នក បំផុតឱ្យបាន ឆាប់ទាន់ពេលវេលា ៕

2024-01-26T23:27:00+07:00

dap-news.com

https://dap-news.com/national/2024/01/26/389189/

5923a60c-5aac-46f4-bc2f-b86ae45914d8

TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៤នាក់ ខណៈអ្នកជាសះស្បើយ ១នាក់

ក្រសួងសុខាភិបាល នៅថ្ងៃទី២៦ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៤នាក់ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៦ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៧៥នាក់, អ្នកជាសះស្បើយសរុបចំនួន ១៣៦,០០៦នាក់, ស្លាប់សរុបចំនួន ៣,០៥៦នាក់៕

2024-01-26T22:20:00+07:00

freshnewsasia.com

https://m.freshnewsasia.com/index.php/en/localnews/326553-2024-01-26-08-20-31.html

591833cf-024d-4436-9ed7-23aa6cbebf24

ក្រសួងសុខាភិបាល រកឃើញជំងឺផ្តាសាយបក្សី១ករណីទៀត កើតឡើងលើកុមារអាយុ៣ឆ្នាំ នៅខេត្តព្រៃវែង (Vidoe inside)

ក្រសួងសុខាភិបាលកម្ពុជា នៅថ្ងៃទី២៦ ខែមករា ឆ្នាំ២០២៤នេះ បានប្រកាសថា ខ្លួនបានរកឃើញជំងឺផ្តាសាយបក្សី (H5N1) ០១ករណីទៀត កើតលើក្មេងប្រុសអាយុ៣ឆ្នាំ រស់នៅក្នុងភូមិតាប្រុយ ឃុំព្រែកពោន ស្រុកកំពង់ត្របែក ខេត្តព្រៃវែង។ ករណីវិជ្ជមានមេរោគ H5N1 នេះ ត្រូវបានបញ្ជាក់ដោយ វិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រកម្ពុជា នៅថ្ងៃទី២៥ ខែមករា ឆ្នាំ២០២៤ ម្សិលមិញ។ បច្ចុប្បន្ន អ្នកជំងឺទទួលបានការថែទាំយ៉ាងយកចិត្តទុកដាក់ពីសំណាក់ក្រុមគ្រូពេទ្យ។ ករណីជំងឺផ្តាសាយបក្សីលើកុមារខាងលើនេះ បានកើតឡើង បន្ទាប់ពីមានមាន់ទាងាប់នៅក្នុងភូមិ និងនៅជុំវិញផ្ទះអ្នកជំងឺ។ ក្រសួងសុខាភិបាល បានអះអាងថា ក្រុមឆ្លើយតបបន្ទាន់របស់ក្រសួង និងថ្នាក់ក្រោមជាតិ បាននិងកំពុងសហការ ជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់ លំដាប់ថ្នាក់ នគរបាល និងអង្គការដៃគូខាងលើ ការអង្កេតស្រាវជ្រាវយ៉ាងសកម្មលើការកើតឡើងនូវជំងឺផ្តាសាយបក្សី និងធ្វើការឆ្លើយតបទៅតាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លង ទាំងលើសត្វ និងមនុស្ស និងបន្តស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ការឆ្លងបន្តទៅអ្នក ដទៃទៀតក្នុងសហគមន៍ ព្រមទាំងចែកជូនឱសថតាមឺហ្គូ (Tamiflu) ដល់អ្នកប៉ះពាល់ជិតស្និទ្ធ និងធ្វើ យុទ្ធនាការអប់រំសុខភាពប្រជាពលរដ្ឋនៅក្នុងភូមិដែលកើតហេតុខាងលើ។ ក្រសួងសុខាភិបាល ក៏បានក្រើនរំលឹកសារជាថ្មីម្តងទៀត ដល់ប្រជាពលរដ្ឋទាំងអស់ ឱ្យយកចិត្តទុកដាក់ប្រុងប្រយ័ត្នលើជំងឺផ្តាសាយបក្សីជានិច្ច ពីព្រោះជំងឺផ្តាសាយបក្សី H5N1 នៅតែបន្តគំរាមកំហែងដល់សុខភាពប្រជាពលរដ្ឋ ហើយប្រសិនបើមានអាការៈក្តៅខ្លួន ក្អក ហៀរសំបោរ ឬពិបាកដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺ ឬស្លាប់ក្នុងអំឡុង១៤ថ្ងៃ មុនថ្ងៃចាប់ផ្ដើមមានរោគសញ្ញា សូមកុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការ ពិគ្រោះយោបល់ និងការពិនិត្យព្យាបាលនៅតាមមូលដ្ឋានសុខាភិបាល ដែលនៅជិតលោកអ្នកបំផុតឱ្យបាន ឆាប់ទាន់ពេលវេលា។ ជំងឺផ្តាសាយបក្សី H5N1 គឺជាជំងឺផ្តាសាយមួយ ដែលជាធម្មតាចម្លងរវាងសត្វបក្សី ឈឺ ទៅបក្សីផ្សេងទៀត ប៉ុន្តែជួនកាលវាអាចចម្លងពីបក្សីទៅមនុស្ស តាមការប៉ះពាល់ជិតស្និទ្ធជាមួយបក្សី ដែលឈឺឬស្លាប់។ ជំងឺផ្តាសាយបក្សីលើមនុស្សជាជំងឺធ្ងន់ធ្ងរ ដែលតម្រូវឱ្យមានការធ្វើការព្យាបាលនៅមន្ទីរពេទ្យទាន់ពេលវេលា។ ទោះបីជាវាមិនងាយឆ្លងពីមនុស្សទៅមនុស្ស ប៉ុន្តែបើវាអាចបំប្លែងខ្លួនអាចឆ្លង ដូចនឹងជំងឺផ្តាសាយតាមរដូវកាលផងដែរ។ ក្រសួងសុខាភិបាល ក៏បានបង្ហាញពីវិធានការបង្ការជំងឺនេះមួយចំនួនដែរ ដូចជា ត្រូវលាងដៃឱ្យបានញឹកញាប់ជាមួយសាប៊ូ និងទឹកមុនពេលបរិភោគ និងបន្ទាប់ពីប៉ះពាល់ជាមួយបក្សី ដាក់កុមារនៅឆ្ងាយពីសត្វបក្សី និងដាក់សត្វបក្សីនៅឱ្យឆ្ងាយពីកន្លែងរស់នៅ កុំបរិភោគសត្វបក្សីឈឺឬងាប់ និងរាល់សត្វបក្សីដែលធ្វើសម្រាប់បរិភោគត្រូវចំអិនឱ្យឆ្អិនល្អជាដើម៕

2024-01-26T20:44:00+07:00

freshnewsasia.com

https://m.freshnewsasia.com/index.php/en/localnews/326529-2024-01-26-06-44-13.html

6204540a-3190-4fde-982b-1d3556ba6452

ក្រុមពេទ្យជប៉ុនសាន់រ៉ាយស៍ភ្នំពេញ ចុះធ្វើទស្សនកិច្ច និងចែករំលែកបទពិសោធន៍ការងារ ជាពិសេសជំងឺ Stroke ដល់មន្ទីរពេទ្យបង្អែកស្រុកក្រូចឆ្មារ

ក្រុមគ្រូពេទ្យ នៃមន្ទីរពេទ្យជប៉ុនសាន់រ៉ាយស៍ភ្នំពេញ ដឹកនាំដោយលោកវេជ្ជបណ្ឌិត OKAWADA Manabu (អូកាវ៉ាដា ម៉ាណាប៊ុ) ប្រធានមន្ទីរពេទ្យ បានចុះធ្វើទស្សនកិច្ច ទៅកាន់មន្ទីរពេទ្យបង្អែក ស្រុកក្រូចឆ្មារ ដើម្បីចែករំលែកបទពិសោធន៍ និងសំណេះសំណាលជាមួយមន្រ្តីរាជការ និងបុគ្គលិកមន្ទីរពេទ្យបង្អែក ក្នុងការពង្រឹងនូវកិច្ចសហប្រតិបត្តិការ ជាមួយមន្ទីរពេទ្យជាដៃគូ ស្ថិតនៅភូមិខ្សាច់ប្រឆេះលើ ឃុំក្រូចឆ្មារ ស្រុកក្រូចឆ្មារ ខេត្តត្បូងឃ្មុំ នាថ្ងៃទី២៥ ខែមករា ឆ្នាំ២០២៤។ ក្នុងដំណើរទស្សនកិច្ច ដែលផ្តួចផ្តើមឡើងដោយ លោក ជា សុផារ៉ា សមាជិកឧត្តមប្រឹក្សាផ្ទាល់ព្រះមហាក្សត្រនេះ បានផ្តល់នូវការសិក្សាស្វែងយល់នូវគន្លឹះថ្មីៗ បទពិសោធន៍ថ្មីៗ លើវិស័យសុខាភិបាល ដើម្បីបង្កើនគុណភាព ប្រសិទ្ធភាពបន្ថែមទៀត ប្រកបដោយស្នាមញញឹម ធានាបានការផ្តល់សេវាថែទាំសុខភាព ឆ្ពោះទៅរកការគ្របដណ្តប់សុខភាពជាសកល។ ជាលទ្ធផលបន្ទាប់ពីកិច្ចពិភាក្សាគ្នា លោកវេជ្ជបណ្ឌិត ប្រធានមន្ទីរពេទ្យជប៉ុនសាន់រ៉ាយស៍ភ្នំពេញ បានវាយតម្លៃខ្ពស់ លើការរីកចម្រើនរបស់មន្ទីរពេទ្យបង្អែកស្រុក បើប្រៀបធៀបទៅនឹងដំណើរទស្សនៈកិច្ចលើកទី១ កន្លងទៅ ដោយបានសំណូមពរ ឲ្យរៀបចំរចនាសម្ព័ន្ធនៃការព្យាបាលបន្ស៉ីគ្នាឲ្យដូចទៅនឹងមន្ទីរពេទ្យជប៉ុនសាន់រ៉ាយស៍ភ្នំពេញ ដើម្បីធ្វើការរួមគ្នាដោយរលូន ។ បន្ទាប់មក ក្រុមគ្រូពេទ្យមន្ទីរពេទ្យជប៉ុនសាន់រ៉ាយ៍ រាជធានីភ្នំពេញ ក៏បានរៀបចំសិក្ខាសាលាផ្សព្វផ្សាយស្តីពី ជំងឺគ្រោះថ្នាក់ដោយស្ទះ និងដាច់សរសៃឈាមខួរក្បាល (Stroke) ដែលប្រព្រឹត្តិទៅក្រោមអធិបតីភាព លោក ហុក ពេជ្រហោះ អភិបាលរងខេត្តត្បូងឃ្មុំ។ សិក្ខាសាលាផ្សព្វផ្សាយនេះ ក្រុមគ្រូពេទ្យ មន្ទីរពេទ្យជប៉ុនសាន់រ៉ាយស៍ភ្នំពេញ បានធ្វើបទបង្ហាញលម្អិតពីគ្រោះថ្នាក់ ដោយសារជំងឺ Stroke ដែលបានធ្វើឲ្យប្រជាពលរដ្ឋជាច្រើន ទទួលរងគ្រោះថ្នាក់ រហូតបាត់បង់ជីវិត និងខ្លះទៀតត្រូវស្លាប់មួយចំហៀងខ្លួន នៅដេកឈឺនៅលើគ្រែពេទ្យ ហើយខ្លះទៀតធ្លាក់ខ្លួនឈឺជាច្រើនខែឆ្នាំ ត្រូវសម្រាកព្យាបាលតាមផ្ទះជាដើម។ ក្នុងឱកាសនោះដែរ លោក ហុក ពេជ្រហោះ អភិបាលរងខេត្ត បានថ្លែងកោតសរសើរ ដល់ក្រុមគ្រូពេទ្យ នៃមន្ទីរពេទ្យជប៉ុនសាន់រ៉ាយស៍ ដែលបានមកធ្វើសិក្ខាសាលាផ្សព្វផ្សាយ ជូនដល់ក្រុមគ្រូពេទ្យ នៃមន្ទីរពេទ្យបង្អែកស្រុក និងបងប្អូនប្រជាពលរដ្ឋទូទៅ ឲ្យមានការយល់ដឹងពីផលប៉ះពាល់នៃជំងឺ Stroke នេះ។ សូមជម្រាបថា មន្ទីរពេទ្យបង្អែកស្រុកក្រូចឆ្មារ ជាអំណោយដ៏ថ្លៃថ្លារបស់ សម្តេចតេជោ ហ៊ុន សែន អតីតនាយករដ្ឋមន្រ្តី ជាប្រធានឧត្តមក្រុមប្រឹក្សាផ្ទាល់ព្រះមហាក្សត្រ និងសម្តេចកិត្តិព្រឹទ្ធបណ្ឌិត ប៊ុន រានី ហ៊ុនសែន ដឹកនាំការសាងសង់ដោយ លោក ជា សុផារ៉ា សមាជិកឧត្តមក្រុមប្រឹក្សាផ្ទាល់ព្រះមហាក្សត្រ លើគម្រោងអភិវឌ្ឍមន្ទីរពេទ្យបង្អែកស្តង់ដា ទទួលបានជោគជ័យ ក្នុងនោះមានអគារមន្ទីរពេទ្យថ្មីធំៗចំនួន២ មានទំហំប៉ុនគ្នា មានកម្ពស់ ៤ជាន់ រួមមានជាន់ផ្ទាល់ដី ជាន់ទី១ ជាន់ទី២ ជាន់ទី៣ ត្រូវបានសាងសង់ក្នុងទីតាំងមន្ទីរពេទ្យបង្អែកនេះ និងមានបំពាក់នូវសម្ភារបរិក្ខារពេទ្យទំនើបៗ៕

2024-01-26T18:50:00+07:00

freshnewsasia.com

https://m.freshnewsasia.com/index.php/en/localnews/326519-2024-01-26-04-50-53.html

c875fef5-cda1-42ee-ac7c-5d798c9495b1

ក្រសួងសុខាភិបាលព្រមានពីការប្រើប្រាស់វ៉ាក់សាំងជំងឺគ្រុនឈាមគ្មានការទទួលស្គាល់ផ្លូវការ

ក្រសួងសុខាភិបាលបានព្រមានថា វ៉ាក់សាំងការពារជំងឺគ្រុនឈានឈ្មោះ “Qdenga” ជាវ៉ាក់សាំងដែលពុំទានមានការទទួលស្គាល់ពីអង្គការសុខភាពពិភពលោក (WHO) នៅឡើយទេ។ ដូច្នេះសាធារណជនត្រូវមានការប្រុងប្រយ័ត្នខ្ពស់ចំពោះការប្រើប្រាស់វ៉ាក់សាំងប្រភេទនេះ ព្រោះវាអាចបង្កគ្រោះថ្នាក់ដល់សុខភាព។ ការព្រមានរបស់ក្រសួងសុខាភិបាលធ្វើឡើងបន្ទាប់ពីសង្កេតឃើញបណ្ដាញទំនាក់ទំនងសង្គមនិងបុគ្គលមួយចំនួនកំពុងផ្សព្វផ្សាយឱ្យមានការប្រើប្រាស់វ៉ាក់សាំងប្រភេទនេះ។ សេចក្ដីប្រកាសរបស់ក្រសួងសុខាភិបាលកាលពីថ្ងៃពុធ បានបញ្ជាក់ថា បច្ចុប្បន្ននេះវ៉ាក់សាំងបង្ការជំងឺគ្រុនឈាម ឈ្មោះ Qdenga កំពុងស្ថិតក្នុងដំណាក់កាលសិក្សាទី៣នៃដំណាក់កាលសិក្សាសរុបទាំង៤។ ក្រសួងសុខាភិបាលថា អង្គការសុខភាពពិភពលោក និងនាយកដ្ឋានចំណីអាហារនិងឱសថសហរដ្ឋអាមេរិក (FDA) ក៏មិនទាន់ទទួលស្គាល់វ៉ាក់សាំង Qdenga នៅឡើយដែរ។ ក្រសួងសុខាភិបាលបានបន្ថែមថា អង្គការសុខភាពពិភពលោកក៏បានព្រមានអំពីការប្រើប្រាស់វ៉ាក់សាំង Qdenga ចំពោះអ្នកមិនធ្លាប់កើតជំងឺគ្រុនឈាមកន្លងមក វ៉ាក់សាំងនេះដើរតួនាទីជាការចម្លងជំងឺគ្រុនឈាមលើក ទី១ ហើយនៅពេលបុគ្គលនោះកើតជំងឺគ្រុនឈាមម្តងទៀត វាក្លាយទៅជាការកើតជំងឺគ្រុនឈាមលើកទី២ ដែលអាចនឹងវិវត្តទៅរកជំងឺគ្រុនឈាមធ្ងន់ធ្ងរ។ ក្រសួងសុខាភិបាលនិយាយថា៖ «នៅប្រទេសកម្ពុជាមិនទាន់បានចុះបញ្ជីកាចំពោះវ៉ាក់សាំងបង្ការជំងឺគ្រុនឈាមឈ្មោះ Qdenga នៅឡើយទេ»។ ក្រសួងសុខាភិបាលបានអំពាវនាវដល់សាធារណជនឈ្វេងយល់និងបន្តការយកចិត្តទុកដាក់ថែទាំសុខភាពដោយមធ្យោបាយសមស្របដែលមានការអនុញ្ញាតដោយក្រសួងសុខាភិបាល។ ដើម្បីបង្ការការចម្លងជំងឺគ្រុនឈាម ក្រសួងសុខាភិបាលអំពាវនាវដល់សាធារណជន រួមទាំងអាជ្ញាធរមូលដ្ឋាន ត្រូវសកម្មចូលរួមកម្ចាត់ដង្កូវទឹកនៅតាមទីកន្លែង ដែលមានទឹកដក់ ដូចជាសម្បកកង់ឡាន ម៉ូតូ ពាង សម្បកដប កំប៉ុង ត្រឡោកដូង និងវត្ថុដក់ទឹកផ្សេងទៀត។ ក្រសួងសុខាភិបាលបានណែនាំថា ករណីមានរោគសញ្ញាក្តៅខ្លួនខ្លាំងភ្លាមៗត្រូវប្រញាប់នាំអ្នកជំងឺទៅរកសេវាពិនិត្យសុខភាពនិងព្យាបាលនៅតាមមណ្ឌលសុខភាព ឬមន្ទីរពេទ្យជាបន្ទាន់។ លោក លាង ឬទ្ធា ប្រធានកម្មវិធីជាតិប្រយុទ្ធជំងឺគ្រុនឈាមនៃក្រសួងសុខាភិបាល បានបញ្ជាក់ថា ក្រសួងមានការព្រួយបារម្ភជាខ្លាំងនៅពេលឃើញការផ្សព្វផ្សាយឱ្យមានការប្រើប្រាស់វ៉ាក់សាំង Qdenga ដើម្បីបង្ការជំងឺគ្រុនឈាម។ លោកថា មេរៀនដ៏សំខាន់មួយពាក់ព័ន្ធការប្រើប្រាស់វ៉ាក់សាំងមួយប្រភេទនៅប្រទេសហ្វីលីពីនកាលពីប៉ុន្មានឆ្នាំមុន ដែលបណ្ដាលឱ្យកុមារជាង១០០នាក់បានស្លាប់បន្ទាប់ពីវ៉ាក់សាំងនោះត្រូវបានប្រើប្រាស់លើមនុស្សប្រមាណ៨០ម៉ឺននាក់។ លោកនិយាយថា៖ «ផ្អែកលើមេរៀននេះ យើងមានការព្រួយបារម្ភលើការប្រើប្រាស់វ៉ាក់សាំងដែលមិនទាន់មានការទទួលស្គាល់ពីអង្គការសុខភាពពិភពលោក ដែលជាអង្គការពិនិត្យ ឃ្លាំងមើល និងការពារសុខភាពប្រជាជននៅទូទាំងពិភពលោក»។ លោកបន្ថែមថា បន្ទាប់ពីក្រសួងសុខាភិបាលដាក់ចេញសេចក្ដីហាមប្រាមការប្រើប្រាស់វ៉ាក់សាំង Qdenga នេះរួច ហើយប្រសិនបើមាននរណាប្រព្រឹត្តផ្ទុយពីនេះ ពួកគេនឹងប្រឈមនឹងចំណាត់ការរបស់ក្រសួងជាមិនខាន។ លោកវេជ្ជបណ្ឌិត គួច ម៉េងលី ជំនាញសុខភាពសាធារណៈដ៏ល្បី គាំទ្រការព្រមានរបស់ក្រសួងសុខាភិបាលដែលហាមឃាត់ការប្រើប្រាស់វ៉ាក់សាំងមិនទាន់ទទួលស្គាល់ជាផ្លូវការពីស្ថាប័នជំនាញរបស់ពិភពលោក។ ប្រសិនបើគ្មានការហាមឃាត់ទាន់ពេលទេ ក្រសួងនឹងអាចទទួលការចោទប្រកាន់ពីសាធារណជនដែលប្រើប្រាស់វ៉ាក់សាំងនោះហើយមានបញ្ហាសុខភាព។ ដូច្នេះក្រសួងសុខាភិបាលធ្វើបែបនេះជាការត្រឹមត្រូវហើយ។ លោកបានថ្លែងថា៖ «រាល់វ៉ាក់សាំងដែលមិនទាន់ទទួលស្គាល់ជាផ្លូវការដោយស្ថាប័នជំនាញ គឺមិនគួរប្រើប្រាស់វាទេ ព្រោះវាអាចបង្កគ្រោះថ្នាក់ធ្ងន់ធ្ងរដល់សុខាភាព ឬប្រតិកម្មផ្សេងៗនៅពេលប្រើប្រាស់វ៉ាក់សាំងនោះ»។ លោកកត់សម្គាល់ឃើញថា៖ «នៅកម្ពុជាជួបបញ្ហាច្រើនណាស់ចំពោះការប្រើប្រាស់ឱសថក្លែងក្លាយដែលបានផ្សព្វផ្សាយលក់និងចែកចាយតាមបណ្ដាញសង្គម ដែលរូបភាពបែបនេះមិនគួរបន្តកើតមាននៅកម្ពុជាទេ»៕

2024-01-26T07:00:00+07:00

khmertimeskh.com

https://www.khmertimeskh.com/501429301/%E1%9E%80%E1%9E%9A%E1%9E%9F%E1%9E%84%E1%9E%9F%E1%9E%81%E1%9E%97%E1%9E%94%E1%9E%9B%E1%9E%96%E1%9E%9A%E1%9E%98/

1612d85a-bee0-41a7-ae9f-27bfc1a609de

ក្រសួងសុខាភិបាលរកឃើញករណីឆ្លងថ្មីនៃជំងឺផ្ដាសាយបក្សីនៅខេត្តព្រៃវែង

ក្រសួងសុខាភិបាលកម្ពុជាបានរកឃើញករណីឆ្លងជំងឺផ្ដាសាយបក្សី H5N1 មួយករណីទៀត នៅលើក្មេងប្រុសម្នាក់ អាយុ៣ឆ្នាំ ដែលរស់នៅក្នុងភូមិតាប្រុយ ឃុំព្រែកពោន ស្រុកកំពង់ត្របែក ខេត្តព្រៃវែង។ នេះបើតាម ចេញផ្សាយនៅថ្ងៃសុក្រនេះ។ ក្រសួងសុខាភិបាលបញ្ជាក់ថា ក្មេងប្រុសអាយុ៣ឆ្នាំរូបនេះត្រូវបានវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រកម្ពុជារកឃើញកាលពីថ្ងៃទី ២៥ ខែមករា ឆ្នាំ ២០២៤ ថា មានវីរុសផ្ដាសាយបក្សី ប្រភេទ H5N1។ ក្រសួងបន្ថែមថា បើតាមការសាកសួរប្រហែល ១០ថ្ងៃមុន មានសត្វមាន់ទាងាប់នៅក្នុងភូមិ និងនៅជុំវិញផ្ទះអ្នកជំងឺ។ បច្ចុប្បន្ននេះ អ្នកជំងឺកំពុងទទួលការព្យាបាលពីក្រុមគ្រូពេទ្យ។ បើតាមសេចក្ដីប្រកាសព័ត៌មាន ក្រសួងសុខាភិបាលកំពុងសហការជាមួយភាគីពាក់ព័ន្ធ ដើម្បីស្រាវជ្រាវរកប្រភពចម្លង និងស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ការឆ្លងបន្តទៅក្នុងសហគមន៍និងផ្ដល់ឱសថតាម៊ីហ្លូ (Tammiflu) ដល់អ្នកប៉ះពាល់ជិតស្និទ្ធ។ គួរបញ្ជាក់ថា កាលពីដើមខែតុលា ឆ្នាំ ២០២៣ អាជ្ញាធរសុខាភិបាលកម្ពុជាបានរកឃើញករណីជំងឺផ្តាសាយបក្សី កើតលើក្មេងស្រីម្នាក់ អាយុ២ឆ្នាំ និងបុរសម្នាក់អាយុ៥០ឆ្នាំ មកពីខេត្តព្រៃវែង ដែលពួកគេបានស្លាប់។ បើតាមក្រសួងសុខាភិបាល វិធានការក្នុងការទប់ស្កាត់ការរីករាលដាលនៃជំងឺផ្តាសាយបក្សី (H5N1) នេះ មានដូចជាការលាងដៃឱ្យបានញឹកញាប់បន្ទាប់ពីមានការប៉ះពាល់ជាមួយបក្សី ដាក់បក្សីឱ្យឆ្ងាយពីកុមារ និងកន្លែងរស់នៅ និងកុំបរិភោគសត្វបក្សីឈឺ ឬងាប់ជាដើម។ ក្រសួងបញ្ជាក់ថា ជំងឺផ្ដាសាយបក្សី (H5N1) នេះមិនងាយឆ្លងពីមនុស្សទៅមនុស្សទេ ប៉ុន្តែវាក៏អាចបំប្លែងខ្លួនឆ្លងដូចនឹងជំងឺផ្ដាសាយតាមរដូវកាលដែរ៕

2024-01-26T07:00:00+07:00

khmer.voanews.com

https://khmer.voanews.com/a/ministry-of-health-found-new-case-of-bird-flu-in-prey-veng/7458259.html

a09b75c5-298b-4610-b49e-d7b7d5c71ccd

មន្ដ្រីជាន់ខ្ពស់សុខាភិបាល៖ បច្ចុប្បន្ន អត្រាអ្នកលើសឈាម ទឹកនោមផ្អែម ជំងឺគ្រោះថ្នាក់សរសៃឈាមក្នុងខួរក្បាល មានការកើនឡើងជាលំដាប់

លោកបណ្ឌិត កែរ រដ្ឋា រដ្ឋលេខាធិការក្រសួងសុខាភិបាល បានអញ្ជើញជាអធិបតី ក្នុងពិធីបិទសិក្ខាបណ្តុះបណ្តាល ស្តីពីលក្ខខ័ណ្ឌប្រភេទ និងកម្រិតពិការភាព សម្រាប់ក្រុមប្រឹក្សាវាយតម្លៃពិការភាព។ ពិធីនេះ ធ្វើឡើងនាថ្ងៃទី២៤ ខែមករា ឆ្នាំ២០២៤ នៅមន្ទីរពេទ្យបង្អែកខេត្តកំពង់ចាម សមាសភាពចូលរួមជាគណៈធិបតីមានលោកវេជ្ជ នេត អ៊ុន អគ្គលេខាធិការរងក្រុមប្រឹក្សាសកម្មភាពជនពិការ, លោកវេជ្ជ គឹម សាវួន ប្រធាននាយកដ្ឋានមន្ទីរពេទ្យ, លោកស្រី ម៉ែន នារីសុជាតិ នាយករងមន្ទីរពេទ្យមិត្តភាពចិនព្រះកុសមៈ, លោកវេជ្ជ. ម៊ី មុនីបុរិន្ទ អនុប្រធានមន្ទីរពេទ្យបង្អែកខេត្តកំពង់ចាម។ សិក្ខាកាមចូលរួមមាន៖ លោក លោកស្រី សាស្រ្តាចារ្យ ថ្នាក់ដឹកនាំនៃមន្ទីរពេទ្យជាតិនានា អនុប្រធានមន្ទីរ និងមន្ត្រីសុខាភិបាលទទួលការងារពិការភាព ខេត្តរតនគីរី ស្ទឹងត្រែង ក្រចេះ មណ្ឌលគីរី សៀមរាប តាកែវ ស្វាយរៀង ព្រៃវែង កំពង់ធំ ត្បូងឃ្មុំ ព្រះវិហារ ឧត្តរមានជ័យ និងកំពង់ចាម។ សិក្ខាសាលា បណ្តុះបណ្តាលស្តីពី លក្ខខ័ណ្ឌប្រភេទ និងកម្រិតពិការភាព សម្រាប់ក្រុមប្រឹក្សា វាយតម្លៃពិការភាពថ្នាក់ជាតិ និងថ្នាក់ក្រោមជាតិ ដែលអង្គសិក្ខាសាលាមានមោទនភាពក្រៃលែង ដោយមានលោក សាស្រ្តាចារ្យ ឡឹម តារា រដ្ឋលេខាធិការ ក្រសួងសុខាភិបាល តំណាងលោកសាស្រ្តាចារ្យរដ្ឋមន្រ្តីក្រសួងសុខាភិបាល បានចូលរួមជាគណអធិបតី ក្នុងពិធីបើកនៅថ្ងៃទី២៤ ខែមករា ឆ្នាំ២០២៤។ លោកបណ្ឌិត កែរ រដ្ឋា បានថ្លែងថា កម្ពុជាក៏ដូចជាបណ្តាប្រទេសនានាក្នុងតំបន់ និងលើពិភពលោកដែរ បានផ្តល់សច្ចាប័នលើអនុសញ្ញាស្តីពីសិទ្ធិជនពិការ The Convention on the Rights of Persons with Disabilities (CRPD) ដែលមានគោលដៅ ធ្វើយ៉ាងណាឲ្យជនមានពិការភាព បានចូលរួមយ៉ាងមានប្រសិទ្ធភាព ក្នុងគ្រប់ទិដ្ឋភាពនៃស្ថានភាពរស់នៅ របស់ពួកគេ ប្រកបដោយនិរន្តរភាព។ លោកថា ច្បាប់ស្តីពីកិច្ចការពារ និងលើកកម្ពស់សិទ្ធិជនពិការរបស់ព្រះរាជាណាចក្រកម្ពុជា ឆ្នាំ២០០៩ បានកំណត់អំពីគោលដៅ សម្រាប់ជនមានពិការភាព គឺការពារ សិទ្ធិ និងសេរីភាព ការពារផល ប្រយោជន៍ ទប់ស្កាត់កាត់ការរើសអើង និងការស្តារកាយ សម្បទា ចិត្តសង្គម សតិបញ្ញា វិជ្ជាជីវ : ដើម្បីធានាលទ្ធភាពការចូលរួមរបស់ជនមានពិការភាព ដោយស្មើភាព និងពេញលេញ ក្នុងរាល់សកម្មភាពសេដ្ឋកិច្ចសង្គម។ លោកបណ្ឌិត បានបន្តថា រាជរដ្ឋាភិបាលកម្ពុជាអាណត្ដិមុនៗ និងអាណត្ដិទី៧នេះ បាននិងកំពុងយកចិត្តទុកដាក់ខ្ពស់ លើការអនុវត្តគោលនយោបាយ គោលការណ៍ជាតិ និងអន្តរជាតិ ដើម្បីធានាការទទួល បាននូវសេវាសុខភាព ប្រកបដោយគុណភាព សុវត្ថិភាព និងសមធម៌ សម្រាប់ប្រជាជនគ្រប់រូប ទាំងបុរសស្រ្តី ជនងាយរងគ្រោះ ជាពិសេសបងប្អូនជនពិការ សំដៅបង្កើត បរិយាកាសសង្គម ប្រកបដោយសុខមាលភាព សុខដុមរម្មនីយកម្ម ផលិតភាព និងវឌ្ឍនភាព។ លោកបានបន្ដទៀតថា នាពេលបច្ចុប្បន្ន អត្រាអ្នកលើសឈាម ទឹកនោមផ្អែម ជំងឺគ្រោះថ្នាក់សរសៃឈាមក្នុងខួរក្បាល របួសគ្រប់ប្រភេទ…-ល- មានការកើនឡើងជាលំដាប់។ បន្ទុកនៃជំងឺចំនួន៩ ក្នុងចំណោម បន្ទុកជំងឺ១០ប្រភេទ ដែលកើតជាញឹកញាប់ (លើកលែងជំងឺផ្លូវចិត្ត) ការព្យាបាល ពាក់ព័ន្ធនឹងវិធីសាស្រ្ត សល្យសាស្រ្ត ឬវះកាត់គ្រប់ឯកទេស និងគ្រប់ទម្រង់ នឹងអាចកាត់បន្ថយកម្រិតពិការភាពរបស់អ្នកជំងឺ។ សិក្ខាសាលាបណ្តុះបណ្តាលនាពេលនេះ បានផ្តល់ចំណេះដឹង ផ្លូវច្បាប់ និងជំនាញវិជ្ជាជីវៈ ហើយនិងក្រមសីលធម៌ ដល់វេជ្ជបណ្ឌិតនៃក្រុមការងារ បច្ចេកទេសសុខភាព ជនមាន ពិការភាព និងក្រុមប្រឹក្សាវាយតម្លៃ ប្រភេទ និងកម្រិតពិការភាព នៅមន្ទីរពេទ្យជាតិ និងមន្ទីរពេទ្យបង្អែករាជធានី ខេត្ត ដើម្បីវាយតម្លៃ ប្រភេទ និងកម្រិតពិការភាព។ អង្គសិក្ខាសាលាបានបញ្ចប់ដោយជោគជ័យ ដោយសិក្ខាកាមជាថ្នាក់ដឹកនាំដែលទទួលបានការ បណ្តុះបណ្តាលនេះ មានសមត្ថភាពក្នុងការផ្តល់វិញ្ញាបនប័ត្រ អំពីប្រភេទ និងកម្រិតពិការភាព ប្រកបដោយជំនាញ វិជ្ជាជីវ: និងក្រមសីលធម៌ ជូនអ្នកជំងឺ និងតាមការស្នើសុំរបស់បងប្អូនមានពិការភាព ដើម្បីយកទៅប្រើប្រាស់ក្នុងក្របខណ្ឌដូចជាប្រឡង យកប័ណ្ណបើកបរ ឬអត្ថប្រយោជន៍ សង្គមផ្សេងៗទៀត ស្របតាមច្បាប់ ជាធរមាននៃព្រះរាជាណាចក្រកម្ពុជា៕

2024-01-25T20:52:00+07:00

freshnewsasia.com

https://m.freshnewsasia.com/index.php/en/localnews/326421-2024-01-25-06-52-22.html

3de12ee3-88c1-4cb6-a6e5-eccd4cd8d850

TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ៤នាក់ (Vidoe inside)

ក្រសួងសុខាភិបាល នៅថ្ងៃទី២៥ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ៤នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៥ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៧១នាក់, អ្នកជាសះស្បើយសរុបចំនួន ១៣៦,០០៥នាក់, ស្លាប់សរុបចំនួន ៣,០៥៦នាក់៕

2024-01-25T19:48:00+07:00

freshnewsasia.com

https://m.freshnewsasia.com/index.php/en/localnews/326414-2024-01-25-05-48-10.html

69513950-1a74-40c6-87d8-8ac20fce4747

ក្រសួងសាធារណការ ផ្សព្វផ្សាយចំណេះដឹងមេរោគអេដស៍ និងជំងឺអេស៍ ផលប៉ះពាល់គ្រឿងញៀន ដល់មន្ត្រីបម្រើការ ក្នុងមន្ទីរសាធារណការ ខេត្ដកំពង់ស្ពឺ

គណៈកម្មាធិការប្រយុទ្ធនឹងជំងឺអេដស៍ ដឹកនាំដោយលោក សេន ស៊ីហ៊ត់ រដ្ឋលេខាធិការ និងជាប្រធានលេខាធិការដ្ឋានអេដស៍ និងគ្រឿងញៀន នៃក្រសួងសាធារណការ និងដឹកជញ្ជូន សហការជាមួយ មន្ទីរសាធារណការ និងដឹកជញ្ជូនខេត្តកំពង់ស្ពឺ នាព្រឹកថ្ងៃទី២៥ ខែមករា ឆ្នាំ២០២៤ បានរៀបចំកម្មវិធីផ្សព្វផ្សាយ អប់រំមេរោគអេដស៍ និងជំងឺអេដស៍ និងសកម្មភាពចូលរួមយុទ្ធនាការ ប្រយុទ្ធប្រឆាំងគ្រឿងញៀនខុសច្បាប់ ព្រមទាំងសុវត្ថិភាពចរាចរណ៍ ជូនដល់មន្ត្រីក្នុងអង្គភាព ប្រមាណជិត១០០នាក់។ លោក សេន ស៊ីហ៊ត់ បានលើកឡើងថា ការអប់រំផ្សព្វផ្សាយចែករំលែកនូវចំណេះដឹងទាក់ទងសុខភាព សាធារណៈ ជូនដល់មន្ត្រីរាជការ មន្ត្រីជាប់កិច្ចសន្យាទាំងអស់ នៃមន្ទីរសាធារណការ និងដឹកជញ្ជូនខេត្តកំពង់ស្ពឺ ឲ្យពួកគាត់បានជ្រួតជ្រាបបន្ថែមកាន់តែច្បាស់អំពីមេរោគអេដស៍ និងផលប៉ះពាល់ពីការប្រើប្រាស់គ្រឿងញៀនខុសច្បាប់ ដើម្បីបានជាពុទ្ធិសម្រាប់អប់រំ ផ្សព្វផ្សាយបន្តក្នុងន័យ ទប់ស្កាត់ឬបង្ការការរាលដាល នៃមេរោគអេដស៍ ក៏ដូចជាបញ្ហាគ្រឿងញៀនខុសច្បាប់ ដែលជាសត្រូវនឹងការអភិវឌ្ឍប្រទេសជាតិ។ លោករដ្ឋលេខាធិការ បានបន្តថា ការបង្ការ និងទប់ស្កាត់ការរាលដាល នៃមេរោគអេដស៍ ព្រមទាំងការប្រយុទ្ធប្រឆាំងនឹងគ្រឿងញៀនខុសច្បាប់ ជាកាតព្វកិច្ចរបស់យើងគ្រប់ៗរូប ត្រូវចូលរួមចំណែកអប់រំ ផ្សព្វផ្សាយបន្តជាប្រចាំ ដល់ក្រុមគ្រួសារ បងប្អូនប្រជាជនឲ្យមានការប្រុងប្រយ័ត្នខ្ពស់ និងយល់កាន់តែច្បាស់ពីផលប៉ះពាល់ ដែលបណ្ដាលមកពីការប្រព្រឹត្តអំពើទាំងនោះ ធ្វើឲ្យមានការលំបាកដល់គ្រួសារ និងសង្គមជាតិទាំងមូលផងដែរ។ លោក ស៊ូ សុន្ទរ៉ា ប្រធានមន្ទីរសាធារណៈការ និងដឹកជញ្ជូន ខេត្តកំពង់ស្ពឺ បានឲ្យដឹងថា ជងឺអេដស៍ និងគ្រឿងញៀន បានប៉ះពាល់យ៉ាងធ្ងន់ធ្ងរដល់ដំណើរការអភិវឌ្ឍសដ្ឋកិច្ចជាតិ ព្រោះវាបានធ្វើឲ្យបាត់បង់ ធនធានមនុស្ស សង្គមគ្រួសារជួបការលំបាក បង្កើនភាពក្រីក្រ និងអំពើហិង្សារគ្រប់រូបភាព។ ដូចនេះ ដើម្បីបង្ការ និងទប់ស្កាត់ការរាលដាលមេរោគអេដស៍ និងការប្រើប្រាស់គ្រឿងញៀន ខុសច្បាប់ មន្ទីរសាធារណការ និងដឹកជញ្ជូន បានអនុវត្តតាមការណែនាំរបស់លេខាធិការដ្ឋានអេដស៍ និងគ្រឿងញៀនខុសច្បាប់ នៃក្រសួងសាធារណការ និងដឹកជញ្ជូន ជាប្រចាំ។ លោកប្រធានមន្ទីរ បានបញ្ជាក់ថា មន្ទីរបានបែងចែកក្រុមការងារផ្សព្វផ្សាយជាបីក្រុម៖ ការអប់រំ ផ្សព្វផ្សាយជាប្រចាំនៅស្ថានីយជញ្ជីងថ្លឹងរថយន្តទាំងពីរ (ផ្លូវជាតិលេខ៤និង៥១), ក្រុមការងារសុវត្ថិភាពចរាចរណ៍ ផ្លូវគោករបស់មន្ទីរ តែងបញ្ជៀបអំពីមេរោគអេដស៍ និងឥទ្ធពល នៃគ្រឿងញៀនខុសច្បាប់ នៅគ្រប់ពេលចុះអប់រំ ផ្សព្វផ្សាយច្បាប់ស្ដីពីចរាចរណ៍ផ្លូវគោក តាម ទីប្រជុំជន ឬទីសាធារណៈ តាមគ្រឹះស្ថានសិក្សា ឧត្តមសិក្សា រោងចក្រ និងកន្លែងទទួលសេវាសាធារណៈ នៅមន្ទីរសាធារណការ និងដឹកជញ្ជូន។ ជាក់ស្ដែងក្នុងឆ្នាំ២០២៣ ក្រុមការងាររបស់មន្ទីរ បានចុះអប់រំ ផ្សព្វផ្សាយសរុបចំនួន ៣០៤ លើក មានអ្នកចូលរួមសរុបចំនួន ៣០,៧៦៥នាក់ ស្រី ៨,៧៨០នាក់៕

2024-01-25T19:47:00+07:00

freshnewsasia.com

https://m.freshnewsasia.com/index.php/en/localnews/326413-2024-01-25-05-47-41.html

9d08f658-7b1b-4be8-bc51-14c891e381d5

រដ្ឋបាលរាជធានីភ្នំពេញ បើកកិច្ចប្រជុំផ្សព្វផ្សាយការកែសម្រួលទំហំប្រាក់ឧបត្ថម្ភ សម្រាប់កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ១៩

រដ្ឋបាលរាជធានីភ្នំពេញ នៅព្រឹកថ្ងៃទី២៥ ខែមករា ឆ្នាំ២០២៤ បានបើកកិច្ចប្រជុំផ្សព្វផ្សាយ ការកែសម្រួលទំហំប្រាក់ឧបត្ថម្ភ សម្រាប់កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ១៩។ កិច្ចប្រជុំនេះធ្វើឡើងក្នុងគោលបំណងផ្សព្វផ្សាយពីទំហំឧបត្ថម្ភថ្មី និងការបើកផ្តល់របស់កម្មវិធីដល់តួអង្គប្រតិបត្តិករតាមឃុំ សង្កាត់ អ្នកទទួលបន្ទុកកម្មវិធីឃុំ-សង្កាត់ក្នុង ក្របខ័ណ្ឌទូទាំងរាជធានីភ្នំពេញ ដើម្បីបន្តផ្សព្វផ្សាយទៅដល់មេភូមិ អនុភូមិ និងសមាជិកភូមិសម្រាប់បន្ត ផ្សព្វផ្សាយតាមខ្នងផ្ទះគ្រួសារកំពុងទទួលផល ឱ្យយល់ច្បាស់ពីទំហំប្រាក់ឧបត្ថម្ភថ្មីនេះ ជៀសវាងមានការយល់ច្រឡំណាមួយ។ យោងតាមអនុក្រឹត្យ លេខ៣៧១ អនក្រ.បក ស្តីពីការកែសម្រួលអនុក្រឹត្យលេខ៨៨ អនក្រ. ចុះថ្ងៃទី១២ ខែមិថុនា ឆ្នាំ២០២០ ស្តីពីការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រុយទ្ឋនឹងជំងឺកូវីដ១៩, លោកស្រី មុំ ចាន់ដានី ប្រធានមន្ទីរសង្គមកិច្ច អតីតយុទ្ធជន និងយុវនីតិសម្បទារាជធានីភ្នំពេញ បានលើកឡើងថា ដើម្បីទទួលបានអត្ថប្រយោជន៍ និងប័ណ្ណសម្រាប់សម្គាល់ជនមានពិការភាព ក្នុងកម្មវិធីជាតិជំនួយសង្គមជាសាច់ប្រាក់ ចាប់តាំងចាប់ពីចាប់ផ្តើមកម្មវិធីរហូតដល់ថ្ងៃទី១៥ ខែធ្នូ ឆ្នាំ២០២៣ តាមបណ្ដាសង្កាត់ទាំង១០៥ ក្នុងរាជធានីភ្នំពេញ។ រាជរដ្ឋាភិបាលកម្ពុជា នីតិកាលទី៧ ក្រោមការដឹកនាំប្រកបដោយគតិបណ្ឌិតរបស់សម្តេចធិបតី ហ៊ុន ម៉ាណែត នាយករដ្ឋមន្ត្រីនៃកម្ពុជា នាពេលថ្មីៗនេះ ក៏បានប្រកាសដាក់ឱ្យអនុវត្តកម្មវិធីជាតិជំនួយសង្គមផ្នែកបណ្តុះបណ្តាលវិជ្ជាជីវៈ និងបច្ចេកទេសសម្រាប់យុវជន មកពីគ្រួសារក្រីក្រ និងគ្រួសារងាយរងហានិភ័យដោយចាប់អនុវត្តនៅថ្ងៃទី១៤ ខែវិច្ឆិកា ឆ្នាំ២០២៣ ផងដែរ។ ដោយផ្អែកលើភាពប្រសើរឡើងនូវស្ថានភាពនៃជំងឺកូវីដ១៩ និងការដាក់ឱ្យអនុវត្តកម្មវិធីជាតិជំនួយសង្គម ក្នុងកញ្ចប់គ្រួសារ ដែលជាកម្មវិធីជំនួយសង្គមមានលក្ខណៈអចិន្ត្រៃយ៍ និងប្រក្រតី ហើយគ្រោងនឹងដាក់ឱ្យអនុវត្តនៅក្នុងខែមេសា ឆ្នាំ២០២៤ ដើម្បីបន្តការគាំទ្រដល់គ្រួសារមានបណ្ណសមធម៌ និងដើម្បីអនុវត្តយុទ្ធសាស្រ្តចាកចេញ រាជរដ្ឋាភិបាលបានដាក់ចេញអនុក្រឹត្យលេខ៣៧១ អនក្រ.បក ចុះថ្ងៃទី២៩ ខែធ្នូ ឆ្នាំ២០២៣ ស្តីពីការកែសម្រួលអនុក្រឹត្យលេខ៨៨ អនក្រ.បក ចុះថ្ងៃទី១២ ខែមិថុនា ឆ្នាំ២០២០ ស្តីពីការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ១៩ ដោយផ្ដល់ប្រាក់ឧបត្ថម្ភចាប់ពីខែមករា រហូតដល់ខែមីនា ឆ្នាំ២០២៤ តាមទំហំប្រាក់ឧបត្ថម្ភថ្មី ស្របតាមអនុក្រឹត្យថ្មី លេខ៣៧១នេះ។ ក្នុងនាមរដ្ឋបាលរាជធានីភ្នំពេញ លោកស្រី សក់ ចិន្តារី នាយករងរដ្ឋបាលរាជធានីភ្នំពេញ បានស្នើសុំដល់រដ្ឋបាលខណ្ឌ ផ្តល់ការគាំទ្រ និងសម្របសម្រួលដល់រដ្ឋបាលសង្កាត់ ដោយកំណត់ចាប់ពីថ្ងៃបើកប្រាក់ឧបត្ថម្ភជុំទី១៥ លើកទី៤៣ ដែលត្រូវនឹងថ្ងៃ២៥ ខែមករា ឆ្នាំ២០២៤នេះតទៅ ក្នុងក្របខណ្ឌទូទាំងរាជធានីភ្នំពេញ ដើម្បីរៀបចំប្រជុំការកែសម្រួលទំហំ ទឹកប្រាក់ឧបត្ថម្ភថ្មី សម្រាប់កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធ នឹងជំងឺកូវីដ១៩ ដល់មេភូមិ អនុភូមិ និងសមាជិកភូមិដើម្បីធ្វើការផ្សព្វផ្សាយបន្តតាមខ្នងផ្ទះអ្នកទទួលផល។ លោកស្រីបានបញ្ជាក់ថា មូលនិធិជាតិជំនួយសង្គម ដែលមានសមត្ថកិច្ចជាប្រតិបត្តិកររបស់ក្រសួងសង្គមកិច្ច អតីតយុទ្ធជន និងយុវនីតិសម្បទាបាននឹងកំពុងអនុវត្តកម្មវិធីជាតិជំនួយសង្គម ហើយកម្មវិធីជាតិជំនួយសង្គម ដែលបានលើកឡើងក្នុងពេលនេះ គឺកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធ នឹងជំងឺកូវីដ១៩ ដែលរាជរដ្ឋាភិបាលបានដាក់ឱ្យអនុវត្តតាំងពីខែមិថុនា ឆ្នាំ២០២០មក ក្នុងគោលបំណងផ្តល់កិច្ចគាំពារ ដើម្បីរក្សាលំនឹងជីវភាពរស់នៅសម្រាប់គ្រួសារក្រីក្រ និងងាយរងគ្រោះនៅក្នុងអំឡុងពេលប្រយុទ្ធនឹងជំងឺកូវីដ១៩ ហើយបានកំណត់យកថ្ងៃទី២៥ នៃរៀងរាល់ខែជាថ្ងៃបើកប្រាក់ឧបត្ថម្ភប្រចាំខែ។ សម្រាប់រាជធានីភ្នំពេញ គិតមកដល់បច្ចុប្បន្នការបើកផ្ដល់ស្ថិតិក្នុងជុំទី១៥ លើកទី៤២ ដែលមានគ្រួសារទទួលផល សរុបចំនួន៣៣ ៩៥០គ្រួសារ រាជរដ្ឋាភិបាលបានចំណាយទឹកប្រាក់សរុបចំនួន ២៨៤,៨៥៤,១៣៦រៀល ស្មើនឹង ៧០,០២៣,១៤០ដុល្លារអាមេរិក)៕

2024-01-25T18:57:00+07:00

freshnewsasia.com

https://m.freshnewsasia.com/index.php/en/localnews/326404-2024-01-25-04-57-55.html

c074fe15-31ab-44de-bc07-f9d33ef5d5a9

ពលរដ្ឋ ត្រូវប្រុងប្រយ័ត្ន ក្នុងការប្រើប្រាស់វ៉ាក់សាំង បង្ការជំងឺគ្រុនឈាម ដែលពុំទាន់ បានការទទួលស្គាល់ពីអង្គការ សុខភាពពិភពលោក

តាមសេចក្តីប្រកាសរបស់ក្រសួងសុខាភិបាល នាថ្ងៃទី២៤ មករា បានឲ្យដឹងថា បច្ចុប្បន្ននេះ មានបណ្ដាញទំនាក់ទំនងសង្គម និងបុគ្គលមួយចំនួន កំពុងធ្វើការផ្សព្វផ្សាយឱ្យប្រើប្រាស់ វ៉ាក់សាំងបង្ការជំងឺឈាមឈ្មោះ Qdenga ។ ក្រសួងសុខាភិបាល ក៏បានបញ្ជាក់ទៀតថា បច្ចុប្បន្ននេះ វ៉ាក់សាំងបង្ការជំងឺ គ្រុនឈាមឈ្មោះ Qdenga កំពុងស្ថិតក្នុង ដំណាក់ កាលសិក្សាទី ៣ នៃដំណាក់កាលសិក្សាសរុបទាំង ៤ នៅឡើយ។ ទន្ទឹមនឹងនេះ អង្គការសុខភាពពិភពលោក (WHO) និង នាយកដ្ឋានចំណីអាហារ និងឱសថសហរដ្ឋអាមេរិក (FDA ) ក៏មិនទាន់ទទួល ស្គាល់វ៉ាក់សាំង Qdenga នៅឡើយដែរ។ ក្នុងខណៈនេះអង្គការសុខភាពពិភពលោក (WHO) ក៏បានព្រមានអំពីការប្រើប្រាស់ Qdenga ចំពោះអ្នកមិនធ្លាប់កើតជំងឺគ្រុនឈាមកន្លងមក វ៉ាក់សាំងនេះដើរតួនាទីជាការចម្លងជំងឺគ្រុនឈាមលើកទី១ ហើយនៅពេលបុគ្គលនេះកើតជំងឺគ្រុនឈាមម្ដងទៀត វាក្លាយទៅជាការកើតជំងឺគ្រុនឈាមលើកទី២ ដែលអាចនឹងវិវត្តទៅរកជំងឺគ្រុនឈាមធ្ងន់ធ្ងរ ។ បច្ចុប្បន្ននេះ វ៉ាក់សាំងបង្ការជំងឺគ្រុនឈាមឈ្មោះ adenga មិនទាន់ត្រូវបានចុះបញ្ចិកា នៅក្នុងប្រទេសកម្ពុជានៅឡើយ។ ទន្ទឹមនឹងនោះក្រសួងសុខាភិបាល បានអំពាវនាវដល់សាធារណជន ស្វែងយល់ និងបន្តការយកចិត្តទុកដាក់ក្នុង ការថែទាំសុខភាពដោយមធ្យោបាយសមស្រប ដែលមានការអនុញ្ញាត ដោយក្រសួងសុខាភិបាល។ ជាមួយគ្នានេះ ដើម្បីបង្ការការចម្លងជំងឺគ្រុនឈាម ក្រសួង សុខាភិបាល សូមអំពាវនាវដល់សាធារណជន រួមទាំងអាជ្ញាធរមូលដ្ឋាន ត្រូវសកម្មចូលរួមកម្ចាត់ដង្កូវ ទឹកនៅតាមទីកន្លែង ដែលមានទឹកដក់ ដូចជា សំបកកង់ឡាន ម៉ូតូ ពាង សំបកដប កំប៉ុង ត្រឡោកដូង និងវត្ថុដក់ទឹកផ្សេងទៀត។ ក្នុងករណីមានរោគសញ្ញាក្តៅខ្លួនខ្លាំងភ្លាមៗ ត្រូវប្រញាប់នាំអ្នកជំងឺទៅរកសេវាពិនិត្យ និងព្យាបាលនៅតាមណ្ឌលសុខភាព ឬមន្ទីរពេទ្យ ដែលនៅជិតបំផុត ជាបន្ទាន់៕

2024-01-25T16:09:00+07:00

dap-news.com

https://dap-news.com/national/2024/01/25/388793/

f637056e-246a-47ef-8a42-bd26e0e66da4

ក្រសួងសុខាភិបាល ប្រាប់ឱ្យប្រជាពលរដ្ឋ ប្រុងប្រយ័ត្នក្នុងការប្រើប្រាស់វ៉ាក់សាំងបង្ការជំងឺគ្រុនឈាម ដែលពុំទាន់បានការទទួលស្គាល់ ពីអង្គការសុខភាពពិភពលោក (Vidoe inside)

ក្រសួងសុខាភិបាល នៅព្រឹកថ្ងៃទី២៥ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មានថ្មីមួយ ដោយប្រកាសឱ្យបងប្អូនប្រជាពលរដ្ឋ ប្រុងប្រយ័ត្ន ក្នុងការប្រើប្រាស់វ៉ាក់សាំងបង្ការជំងឺគ្រុនឈាម ដែលពុំទាន់បានការទទួលស្គាល់ពីអង្គការសុខភាពពិភពលោក។ តាមសេចក្តីប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅព្រឹកថ្ងៃទី២៥ ខែមករា ឆ្នាំ២០២៤នេះ បានឲ្យដឹងថា ការប្រកាសដូច្នេះ ដោយសារបច្ចុប្បន្ននេះ មានបណ្ដាញទំនាក់ទំនងសង្គម និងបុគ្គលមួយចំនួន កំពុងធ្វើការផ្សព្វផ្សាយឱ្យប្រើប្រាស់វ៉ាក់សាំងបង្ការជំងឺឈាមឈ្មោះ Qdenga ។ ក្រសួងសុខាភិបាល ក៏បានបញ្ជាក់ទៀតថា បច្ចុប្បន្ននេះ វ៉ាក់សាំងបង្ការជំងឺគ្រុនឈាមឈ្មោះ Qdenga កំពុងស្ថិតក្នុងដំណាក់កាលសិក្សាទី ៣ នៃដំណាក់កាលសិក្សាសរុបទាំង ៤ នៅឡើយ។ ទន្ទឹមនឹងនេះ អង្គការសុខភាពពិភពលោក (WHO) និងនាយកដ្ឋានចំណីអាហារ និងឱសថសហរដ្ឋអាមេរិក (FDA ) ក៏មិនទាន់ទទួលស្គាល់វ៉ាក់សាំង Qdenga នៅឡើយដែរ។ ក្នុងខណៈនេះអង្គការសុខភាពពិភពលោក (WHO) ក៏បានព្រមានអំពីការប្រើប្រាស់ Qdenga ចំពោះអ្នកមិនធ្លាប់កើតជំងឺគ្រុនឈាមកន្លងមក វ៉ាក់សាំងនេះដើរតួនាទីជាការចម្លងជំងឺគ្រុនឈាមលើកទី១ ហើយនៅពេលបុគ្គលនេះកើតជំងឺគ្រុនឈាមម្ដងទៀត វាក្លាយទៅជាការកើតជំងឺគ្រុនឈាមលើកទី២ ដែលអាចនឹងវិវត្តទៅរកជំងឺគ្រុនឈាមធ្ងន់ធ្ងរ។ បច្ចុប្បន្ននេះ វ៉ាក់សាំងបង្ការជំងឺគ្រុនឈាមឈ្មោះ adenga មិនទាន់ត្រូវបានចុះបញ្ចិកានៅក្នុងប្រទេសកម្ពុជានៅឡើយ។ ទន្ទឹមនឹងនោះក្រសួងសុខាភិបាលបានអំពាវនាវដល់សាធារណជន ស្វែងយល់ និងបន្តការយកចិត្តទុកដាក់ក្នុងការថែទាំសុខភាពដោយមធ្យោបាយសមស្របដែលមានការអនុញ្ញាតដោយក្រសួងសុខាភិបាល។ ជាមួយគ្នានេះ ដើម្បីបង្ការការចម្លងជំងឺគ្រុនឈាម ក្រសួងសុខាភិបាល សូមអំពាវនាវដល់សាធារណជន រួមទាំងអាជ្ញាធរមូលដ្ឋាន ត្រូវសកម្មចូលរួមកម្ចាត់ដង្កូវទឹកនៅតាមទីកន្លែង ដែលមានទឹកដក់ ដូចជា សំបកកង់ឡាន ម៉ូតូ ពាង សំបកដប កំប៉ុង ត្រឡោកដូង និងវត្ថុដក់ទឹកផ្សេងទៀត។ ក្នុងករណីមានរោគសញ្ញាក្តៅខ្លួនខ្លាំងភ្លាមៗ ត្រូវប្រញាប់នាំអ្នកជំងឺទៅរកសេវាពិនិត្យ និងព្យាបាលនៅតាមណ្ឌលសុខភាព ឬមន្ទីរពេទ្យ ដែលនៅជិតបំផុត ជាបន្ទាន់៕

2024-01-25T14:24:00+07:00

freshnewsasia.com

https://m.freshnewsasia.com/index.php/en/localnews/326380-2024-01-25-00-24-46.html

09f0223a-9816-424c-b1d9-6961a1b464d1

ក្រសួងសុខាភិបាល ប្រកាសឲ្យប្រុងប្រយ័ត្ន ក្នុងការប្រើប្រាស់វ៉ាក់សាំងបង្ការជំងឺគ្រុនឈាម ដែលពុំទាន់បានការទទួលស្គាល់ ពីអង្គការសុខភាពពិភពលោក

រាជធានីភ្នំអាពេញ ៖ នៅថ្ងៃទី២៤ ខែមករា ឆ្នាំ២០២៤ ក្រសួងសុខាភិបាលបានចេញសេចក្តីប្រកាសព័ត៌មាន ស្តីពី ការប្រុងប្រយ័ត្នក្នុងការប្រើប្រាស់វ៉ាក់សាំងបង្ការជំងឺគ្រុនឈាម ដែលពុំទាន់បានការទទួលស្គាល់ពីអង្គការសុខភាពពិភពលោក។ ក្រសួងសុខាភិបាល សូមជម្រាបជូនដល់សាធារណជនទាំងអស់មេត្តាជ្រាបថា បច្ចុប្បន្ននេះ មានបណ្តាញទំនាក់ទំនងសង្គម និងបុគ្គលមួយចំនួន កំពុងធ្វើការផ្សព្វផ្សាយឱ្យប្រើប្រាស់វ៉ាក់សាំងបង្ការជំងឺ គ្រុនឈាមឈ្មោះ Qdenga ។ ក្រសួងសុខាភិបាល សូមបញ្ជាក់ថា បច្ចុប្បន្ននេះ វ៉ាក់សាំងបង្ការជំងឺគ្រុនឈាម ឈ្មោះ Qdenga កំពុងស្ថិតក្នុងដំណាក់កាលសិក្សាទី ៣ នៃដំណាក់កាលសិក្សាសរុបទាំង ៤ នៅឡើយ។ ទន្ទឹមនឹងនេះ អង្គការសុខភាពពិភពលោក (WHO) និងនាយកដ្ឋានចំណីអាហារ និងឱសថសហរដ្ឋអាមេរិក (FDA ) ក៏មិនទាន់ទទួលស្គាល់វ៉ាក់សាំង Qdenga នៅឡើយដែរ។ ក្នុងខណៈនេះអង្គការសុខភាពពិភពលោក (WHO) ក៏បានព្រមានអំពីការប្រើប្រាស់ adenga ចំពោះអ្នកមិនធ្លាប់កើតជំងឺគ្រុនឈាមកន្លងមក វ៉ាក់សាំងនេះដើរតួនាទីជាការចម្លងជំងឺគ្រុនឈាមលើកទី១ ហើយនៅពេលបុគ្គលនេះកើតជំងឺគ្រុនឈាម ម្ដងទៀត វាក្លាយទៅជាការកើតជំងឺគ្រុនឈាមលើកទី២ ដែលអាចនឹងវិវត្តទៅរកជំងឺគ្រុនឈាមធ្ងន់ធ្ងរ។ បច្ចុប្បន្ននេះ វ៉ាក់សាំងបង្ការជំងឺគ្រុនឈាមឈ្មោះ adenga មិនទាន់ត្រូវបានចុះបញ្ចិកានៅក្នុង ប្រទេសកម្ពុជានៅឡើយ។ ក្រសួងសុខាភិបាលសូមអំពាវនាវដល់សាធារណជន ស្វែងយល់ និងបន្តការ យកចិត្តទុកដាក់ក្នុងការថែទាំសុខភាពដោយមធ្យោបាយសមស្របដែលមានការអនុញ្ញាតដោយក្រសួងសុខាភិបាល។ ជាមួយគ្នានេះ ដើម្បីបង្ការការចម្លងជំងឺគ្រុនឈាម ក្រសួងសុខាភិបាល សូមអំពាវនាវដល់ សាធារណជន រួមទាំងអាជ្ញាធរមូលដ្ឋាន ត្រូវសកម្មចូលរួមកម្ចាត់ដង្កូវទឹកនៅតាមទីកន្លែង ដែលមានទឹកដក់ ដូចជា សំបកកង់ឡាន ម៉ូតូ ពាំង សំបកដប កំប៉ុង ត្រឡោកដូង និងវត្ថុដក់ទឹកផ្សេងទៀត។ ក្នុងករណីមានរោគសញ្ញាក្តៅខ្លួនខ្លាំងភ្លាមៗ ត្រូវប្រញាប់នាំអ្នកជំងឺទៅរកសេវាពិនិត្យ និងព្យាបាលនៅតាមមណ្ឌលសុខភាព ឬ មន្ទីរពេទ្យ ដែលនៅជិតបំផុត ជាបន្ទាន់៕ រក្សាសិទ្ធដោយ ៖ សុទ្ធលី

2024-01-25T08:58:35+07:00

cen.com.kh

https://cen.com.kh/archives/730931.html

d4b8a17d-812a-45d0-b88f-51876f34e2d8

ក្រសួងសុខាភិបាលរកឃើញជំងឺអុតស្វាករណីថ្មីទី៤

ក្រសួងសុខាភិបាលបានប្រកាសថា កម្ពុជារកឃើញជំងឺអុតស្វាបន្ថែមមួយករណីទៀតលើបុរសម្នាក់កាលពីថ្ងៃអង្គារ ដែលករណីថ្មីនេះធ្វើឱ្យជំងឺអុតស្វាកើនដល់បួនករណី។ សេចក្ដីប្រកាសរបស់ក្រសួងសុខាភិបាលពីម្សិលមិញ បានឱ្យដឹងថា បុរសម្នាក់នោះមានវិជ្ជមានវីរុសអុតស្វា បន្ទាប់ពីលទ្ធផលតេស្ដបញ្ជាក់ដោយវិទ្យាស្ថានជាតិសុខភាពសាធារណៈកាលពីថ្ងៃអង្គរ។ បច្ចុប្បន្នអ្នកជំងឺកំពុងព្យាបាលយ៉ាងត្រូវត្រឹមនៅមន្ទីរពេទ្យមួយកន្លែង ប៉ុន្តែក្រសួងមិនបានបញ្ជាក់ពីអត្តសញ្ញាណអ្នកជំងឺនោះទេ។ ក្រសួងសុខាភិបាលបានក្រើនរំលឹកជាថ្មីដល់ប្រជាពលរដ្ឋត្រូវមានស្មារតីយកចិត្តទុកដាក់និងប្រុងប្រយ័ត្នខ្ពស់ ដើម្បីបង្ការការចម្លងជំងឺអុតស្វាយតាមការឈ្វេងយល់ពីរបៀបដែលវាឆ្លងនិងត្រូវអនុវត្តវិធានការបង្ការនានាដែលក្រសួងសុខាភិបាលបានណែនាំ។ លោក កុយ វ៉ាន់នី អ្នកនាំពាក្យក្រសួងសុខាភិបាលមិនបានបញ្ជាក់ពីអត្តសញ្ញាណអ្នកជំងឺឡើយ ដោយលោកបានលើកឡើងថា អ្នកជំងឺត្រូវបានព្យាបាលយ៉ាងល្អនិងស្ថិតក្នុងស្ថានភាពល្អ។ លោកនិយាយថា៖ «មិនមានស្ថានភាពសុខភាពគួរឱ្យព្រួយបារម្ភទេនៅពេលនេះ»។ លោកវេជ្ជបណ្ឌិត គួច ម៉េងលី អ្នកជំនាញសុខភាពសាធារណៈដ៏ល្បី បានសម្ដែងការព្រួយបារម្ភចំពោះការរកឃើញករណីជំងឺអុតស្វានៅសហគមន៍ក្នុងរាជធានីភ្នំពេញ ដោយលោកបានលើកឡើងថា ជំងឺនេះកម្រកើតមានណាស់នៅកម្ពុជា។ លោកថា ទោះនៅកម្ពុជាមិនទាន់មានករណីស្លាប់ដោយសារជំងឺអុតស្វា ប៉ុន្តែគ្រប់គ្នាគួរតែមានការប្រុងប្រយ័ត្នខ្ពស់ ជាពិសេសត្រូវបង្ការការចម្លងរីករាលដាលក្នុងសហគមន៍ ពីព្រោះវីរុសអុតស្វាឆ្លងតាមការរួមភេទ ការដកដង្ហើម និងតាមប៉ះពាល់ទឹករម្អិលចេញពីខ្លួនប្រាណរបស់អ្នកជំងឺអុតស្វា។ លោកបានលើកឡើងថា ជំងឺនេះក៏អាចចាក់វ៉ាក់សាំងការពារបានដែរ។ ប្រសិនបីជំងឺនេះផ្ទុះខ្លាំងក្នុងសហគមន៍ ក្រសួងនឹងប្រកាសពីការចាក់វ៉ាក់សាំងការពារវីរុសអុតស្វាជាមិនខាន។ លោកថា៖ «នៅប្រទេសយើងមិនទាន់មានករណីស្លាប់ដោយសារជំងឺនេះទេ ប៉ុន្តែវាអាចមានករណីស្លាប់នៅប្រទេសផ្សេងៗ។ អ្វីដែលសំខាន់បំផុត អ្នកជំងឺអុតស្វាអាចប៉ះពាល់ដល់ការរលាកស្រោមខួរក្បាលដែលអាចប៉ះពាល់ដល់ជីវិត ប៉ុន្តែវាជាករណីកម្រ»។ លោកបន្ថែមថា៖ «ក្នុងរយៈពេលពីពីរទៅបួនសប្ដាហ៍ អ្នកកើតជំងឺនេះនឹងជាសះស្បើយវិញដោយខ្លួនឯង។ វាអត់ត្រូវការព្យាបាលទេគ្រាន់តែយើងត្រូវរងការឈឺចាប់នូវរោគសញ្ញារបស់វា»។ កម្ពុជាបានរាយការណ៍ពីករណីអ្នកជំងឺអុតស្វាម្នាក់ជាបុរសជនជាតិនីហ្សេរីយ៉ាម្នាក់ចូលក្នុងប្រទេសជាលើកដំបូងកាលពីពីថ្ងៃទី២៣ ខែកក្កដា ឆ្នាំ២០២២ បន្ទាប់ពីបុរសជនជាតិនីហ្សេរីយ៉ារូបនោះបានរត់គេចពីប្រទេសថៃចូលមកកម្ពុជា ហើយបានស្នាក់នៅផ្ទះសំណាក់មួយក្នុងសង្កាត់ទួលទំពូង ខណ្ឌចំការមន រាជធានីភ្នំពេញ។ ក្រោយមកទៀត ក្រសួងសុខាភិបាលបានរកឃើញជំងឺអុតស្វាលើបុរសអាយុ២៨ឆ្នាំម្នាក់ ដែលរស់នៅភូមិប៉េសេ សង្កាត់ទឹកថ្លា ខណ្ឌសែនសុខ រាជធានីភ្នំពេញកាលពីដើមខែធ្នូ ឆ្នាំ២០២៣។ បុរសម្នាក់នោះត្រូវបានបញ្ជាក់ថា គាត់បានចាប់ផ្ដើមមានរោគសញ្ញានៅប្រដាប់ភេទ។ បន្ទាប់មកបានរាលដាលដល់កខាងស្តាំ ថ្ពាល់ កំភួនដៃ និងជើង។ ក្រុមឆ្លើយតបបន្ទាន់របស់ក្រសួងសុខាភិបាលសហការជាមួយអាជ្ញាធរ ដើម្បីអង្កេតស្រាវជ្រាវរកប្រភពចម្លង ក៏ដូចជាស្វែងរកករណីសង្ស័យនិងអ្នកប៉ះពាល់ដើម្បីទប់ស្កាត់ការចម្លងនៅក្នុងសហគមន៍ ព្រមទាំងធ្វើយុទ្ធនាការអប់រំសុខភាពដល់ពលរដ្ឋនៅក្នុងភូមិដែលបុរសមានជំងឺអុតស្វា។ ក្រសួងសុខាភិបាលបានបញ្ជាក់ថា វីរុសអុតស្វាឆ្លងពីមនុស្សទៅមនុស្សម្នាក់ទៀតតាមរយៈការរួមភេទជាមួយជំងឺអុតស្វា ក៏ដូចជាការប៉ះពាល់ផ្ទាល់កន្លែងមានដំបៅ ទឹកសារពាង្គកាយ ទឹកមាត់ និងការប៉ះពាល់ឬប្រើប្រាស់សម្ភារៈរបស់អ្នកជំងឺ។ ក្រសួងបន្តថា វាឆ្លងពីម្ដាយទៅកូនតាមរយៈទងសុកក្នុងកំលុងពេលឬក្រោយសម្រាលដោយការប៉ះពាល់ផ្ទាល់ជាមួយឪពុកម្ដាយមានជំងឺអុតស្វា។ ក្រសួងបានណែនាំពីវិធានការទប់ស្កាត់ជំងឺនេះថា ត្រូវអនុវត្តការរួមភេទដោយប្រើប្រាស់ស្រោមអនាម័យ។ ចៀសវាងប៉ះពាល់អ្នកមានរោគសញ្ញាជំងឺអុតស្វា ហាមប្រើប្រាស់សម្ភារៈជាមួយអ្នកជំងឺ៕

2024-01-25T07:00:00+07:00

khmertimeskh.com

https://www.khmertimeskh.com/501428551/%E1%9E%80%E1%9E%9A%E1%9E%9F%E1%9E%84%E1%9E%9F%E1%9E%81%E1%9E%97%E1%9E%94%E1%9E%9B%E1%9E%9A%E1%9E%80%E1%9E%83/

0858c669-3d1c-4bae-ae07-7d6cc458a858

ក្រសួងសុខាភិបាលកម្ពុជាប្រាប់សាធារណជនកុំឱ្យប្រើប្រាស់វ៉ាក់សាំងបង្ការជំងឺគ្រុនឈាម

ក្រសួងសុខាភិបាលកម្ពុជាបានអំពាវនាវដល់ប្រជាពលរដ្ឋឱ្យមានការប្រុងប្រយ័ត្នក្នុងការប្រើប្រាស់វ៉ាក់សាំងបង្ការជំងឺគ្រុនឈាម ព្រោះពុំមានវ៉ាក់សាំងបង្ការជំងឺគ្រុនឈាមណាដែលរដ្ឋាភិបាលកម្ពុជាបានអនុញ្ញាតឱ្យប្រើប្រាស់ឡើយ រហូតមកដល់ពេលនេះ។ នេះបើតាមសេចក្តីប្រកាសព័ត៌មានរបស់ក្រសួងសុខាភិបាល ចុះថ្ងៃទី ២៤ ខែមករា ឆ្នាំ ២០២៤។ ក្រសួងនេះបានឱ្យដឹងថា បច្ចុប្បន្ននេះ មានការផ្សព្វផ្សាយឱ្យប្រើប្រាស់វ៉ាក់សាំងបង្ការជំងឺគ្រុនឈាមឈ្មោះ Qdenga នៅលើបណ្ដាញសង្គម។ ក្រសួងបញ្ជាក់ថា វ៉ាក់សាំងឈ្មោះ Qdenga កំពុងស្ថិតក្នុងដំណាក់កាលសិក្សានៅឡើយ ហើយអង្គការសុខភាពពិភពលោក (WHO) ទីភ្នាក់ងារម្ហូបអាហារនិងឱសថ (FDA) សហរដ្ឋអាមេរិកមិនទាន់ទទួលស្គាល់ Qdenga នៅឡើយ។ បច្ចុប្បន្ននេះ វ៉ាក់សាំង Qdenga មិនទាន់ត្រូវបានចុះបញ្ជីការនៅក្នុងប្រទេសកម្ពុជាឡើយ។ ក្រសួងសុខាភិបាលបានអំពាវនាវដល់សាធារណជនស្វែងយល់និងបន្តការយកចិត្តទុកដាក់ក្នុងការថែទាំសុខភាព ដោយមធ្យោបាយសមស្របដែលមានការអនុញ្ញាតដោយក្រសួងសុខាភិបាល។ ដើម្បីបង្ការជំងឺគ្រុនឈាម ក្រសួងសុខាភិបាលបានអំពាវនាវដល់សាធារណជន រួមទាំងអាជ្ញាធរមូលដ្ឋាន ត្រូវមានសកម្មភាពចូលរួមកម្ចាត់ដង្កូវទឹកតាមទីកន្លែង ដែលមានទឹកដក់ ដូចជាសំបកកង់ឡាន សំបកកង់ម៉ូតូ ពាង សំបកដប កំប៉ុង ត្រឡោកដូង និងវត្ថុដក់ទឹកផ្សេងៗ។ ក្នុងករណីមានរោគសញ្ញាក្តៅខ្លួនខ្លាំងត្រូវប្រញាប់នាំអ្នកជំងឺទៅរកសេវាពិនិត្យ និងព្យាបាលនៅតាមមណ្ឌលសុខភាព ឬមន្ទីរពេទ្យដែលនៅជិតបំផុត៕

2024-01-25T07:00:00+07:00

khmer.voanews.com

https://khmer.voanews.com/a/ministry-of-health-calls-on-public-for-caution-in-using-of-qdenga-dengue-vaccine/7456593.html

134fed46-16cb-4853-90f4-0dd23dab68ff

អត្រាជក់បារីបានធ្លាក់ចុះនៅលើពិភពលោក ប៉ុន្តែអត្រាជក់បារីអេឡិចត្រូនិកបានកើនឡើង

ខណៈដែលទិន្នន័យថ្មីបង្ហាញថាការជក់បារីនៅទូទាំងពិភពលោកកំពុងធ្លាក់ចុះ អង្គការសុខភាពពិភពលោក (WHO) បានព្រមានថា ដំណឹងដ៏ល្អនេះកំពុងត្រូវបានបន្ទច់បង្អាក់ដោយសារការកើនឡើងគួរឱ្យព្រួយបារម្ភនៃការជក់បារីអេឡិចត្រូនិកនិងការប្រើឧបករណ៍ជក់បារីអេឡិចត្រូនិក ជាពិសេសក្នុងចំណោមកុមារ។ លោក Ruediger Krech ប្រធានផ្នែកលើកកម្ពស់សុខភាពនៅអង្គការសុខភាពពិភពលោក បាននិយាយថា៖ «វាជាការកើនឡើងគួរឱ្យព្រួយបារម្ភក្នុងរយៈពេល ៤ ទៅ ៥ ឆ្នាំចុងក្រោយនេះ។ នោះហើយជាមូលហេតុដែលយើងប្រកាសអំពីរឿងដែលគួរឱ្យព្រួយបារម្ភនេះ»។ លោក Krech បានថ្លែងបន្តថា៖ «នៅក្នុងប្រទេសមួយចំនួន យើងឃើញថា ការជក់បារីអេឡិចត្រូនិកនិងការប្រើឧបករណ៍ជក់បារីអេឡិចត្រូនិកមានការកើនឡើងយ៉ាងខ្លាំង។ យើងឃើញថា នៅចក្រភពអង់គ្លេសនិងនៅសហរដ្ឋអាមេរិកមានការកើនឡើងចំនួន ១៥០%។ យើងក៏ឃើញផងដែរថា ការប្រើឧបករណ៍ជក់បារីអេឡិចត្រូនិកក្នុងចំណោមកុមារមានការកើនឡើងរាប់សិបដង»។ លោក Krech បានចោទឧស្សាហកម្មផលិតថ្នាំជក់ថាបានប្រើល្បិចបោកបញ្ឆោតដើម្បីឱ្យយុវជនជំនាន់ក្រោយជក់ចិត្តនឹងថ្នាំជក់ដោយណែនាំពួកគេឱ្យស្គាល់ផលិតផលថ្មី «ដែលពួកគេព្យាយាមអូសទាញកុមារតាំងពីអាយុ ៨ ឆ្នាំឡើងទៅឱ្យជក់បារីអេឡិចត្រូនិកឬប្រើឧបករណ៍ជក់បារីអេឡិចត្រូនិក»។ លោក Krech បានបញ្ជាក់ដូច្នេះថា៖ «‍ប្រសិនបើអ្នកដឹងថា សកម្មភាពរបស់អ្នកនឹងបណ្តាលឱ្យមានមនុស្សស្លាប់នោះ … សម្រាប់ខ្ញុំផ្ទាល់ជឿថានោះគឺជាអំពើឧក្រិដ្ឋ»។ ការស្ទង់មតិជាតិបានបង្ហាញថា កុមារដែលមានអាយុពី ១៣ ដល់ ១៥ ឆ្នាំ នៅក្នុងប្រទេសភាគច្រើនបានប្រើប្រាស់ថ្នាំជក់និងផលិតផលដែលមានសារធាតុញៀននីកូទីនផ្សេងទៀត។ អង្គការសុខភាពពិភពលោកបានប៉ាន់ប្រមាណថា កុមារយ៉ាងតិច ៣៧ លាននាក់ដែលមានអាយុពី ១៣ ដល់ ១៥ ឆ្នាំកំពុងប្រើប្រាស់ផលិតផលថ្នាំជក់ក្នុងទម្រង់ណាមួយ ហើយ «ប្រទេសជាច្រើនបានរកឃើញថាការជក់បារីអេឡិចត្រូនិកក្នុងចំណោមមនុស្សវ័យជំទង់ស្ថិតក្នុងកម្រិតគួរឱ្យព្រួយបារម្ភ»។ និន្នាការនេះកំពុងកើនឡើងនៅចំពេលដែលព័ត៌មានថ្មីបង្ហាញថាវិធានការគ្រប់គ្រងការប្រើប្រាស់ថ្នាំជក់រយៈពេលជាច្រើនឆ្នាំមកនេះកំពុងទទួលបានជោគជ័យ។ យោងតាមអង្គការសុខភាពពិភពលោក មនុស្សពេញវ័យចំនួន ១ ពាន់ ២ រយ ៥០ លាននាក់នៅទូទាំងពិភពលោកជាអ្នកប្រើប្រាស់ថ្នាំជក់។ ការប៉ាន់ប្រមាណចុងក្រោយបំផុតនៅក្នុងរបាយការណ៍សាកលរបស់អង្គការសុខភាពពិភពលោកស្តីពីនិន្នាការនៃអត្រាប្រេវ៉ាឡង់នៃការប្រើប្រាស់ថ្នាំជក់ពីឆ្នាំ ២០០០ ដល់ឆ្នាំ ២០៣០ ដែលបានចេញផ្សាយកាលពីថ្ងៃទី ១៦ ខែមករាកន្លងទៅនេះបានរកឃើញថា អត្រាប្រើប្រាស់ថ្នាំជក់នៅជុំវិញពិភពលោកបានធ្លាក់ចុះជាបន្តបន្ទាប់។ ទិន្នន័យបានបង្ហាញថា ក្នុងឆ្នាំ ២០២២ មនុស្សពេញវ័យម្នាក់ក្នុងចំណោម ៥ នាក់នៅទូទាំងពិភពលោកបានប្រើប្រាស់ថ្នាំជក់ បើធៀបទៅនឹងម្នាក់ក្នុងចំណោម ៣ នាក់កាលពីឆ្នាំ ២០០០។ លោក Krech បាននិយាយថា៖ «ក្នុងរយៈពេលត្រឹមតែពីរឆ្នាំចុងក្រោយនេះ យើងឃើញថាចំនួនអ្នកប្រើប្រាស់ថ្នាំជក់បានធ្លាក់ចុះប្រហែល ១៩ លាននាក់នៅទូទាំងពិភពលោក‍ ទោះបីជាមានកំណើនជាបន្តនូវចំនួនប្រជាជនក្នុងពិភពលោកដែលមនុស្សពេញវ័យបានកើនប្រហែល ១៤៩ លាននាក់ក្នុងរយៈពេលដូចគ្នានេះក៏ដោយ‍»។ លោក Krech បានថ្លែងទៀតថា៖ «‍សរុបមក ក្នុងពេលឥឡូវនេះ ប្រទេសចំនួន ១៥០ កំពុងស្ថិតក្នុងនិន្នាការដែលការប្រើប្រាស់ថ្នាំជក់បានធ្លាក់ចុះ ដោយប្រទេសចំនួន ៥៦ ក្នុងចំណោមនោះកំពុងដើរឆ្ពោះទៅរកការសម្រេចគោលដៅជាសាកលនៃការកាត់បន្ថយការប្រើប្រាស់ថ្នាំជក់ឱ្យបាន ៣០% នៅត្រឹមឆ្នាំ ២០២៥»។ អង្គការសុខភាពពិភពលោកបានរាយការណ៍ថា អត្រាប្រេវ៉ាឡង់ខ្ពស់បំផុតនៃអ្នកប្រើប្រាស់ថ្នាំជក់គឺនៅក្នុងតំបន់អាស៊ីអាគ្នេយ៍ ដោយមានចំនួន ២៦,៥% ហើយបន្ទាប់មកគឺនៅតំបន់អឺរ៉ុបដែលមានចំនួន ២៥,៣%។ អង្គការនេះបានកត់សម្គាល់ថា អត្រាស្ត្រីដែលប្រើប្រាស់ថ្នាំជក់នៅក្នុងតំបន់អឺរ៉ុបគឺច្រើនជាងទ្វេដងនៃចំនួនជាមធ្យមរបស់ស្រ្តីដែលប្រើប្រាស់ថ្នាំជក់នៅលើពិភពលោក។ បច្ចុប្បន្ននេះ របាយការណ៍របស់អង្គការសុខភាពពិភពលោកនេះបានរកឃើញថា អត្រានៃអ្នកប្រើប្រាស់ថ្នាំជក់កំពុងធ្លាក់ចុះលឿនបំផុតនៅក្នុងក្រុមប្រទេសដែលមានប្រាក់ចំណូលមធ្យមកម្រិតទាប ដោយអត្រាប្រេវ៉ាឡង់ទាបបំផុតគឺនៅក្នុងទ្វីបអាហ្រ្វិក ដែលការជក់បារីបានថយចុះពីចំនួនប្រហែល ១៨% ក្នុងឆ្នាំ ២០០០ មកនៅក្រោម ១០% ក្នុងឆ្នាំ ២០២២។ លោក Krech បានបញ្ជាក់ថា៖ «‍យើងមើលឃើញថា ឧស្សាហកម្មផលិតថ្នាំជក់ផ្តោតលើទ្វីបអាហ្រ្វិកច្រើនជាងគេបង្អស់ ដោយសារនៅទ្វីបនោះមានអត្រាប្រេវ៉ាឡង់ទាបបំផុត ហើយឧស្សាហកម្មនេះកំពុងព្យាយាមបង្កើន [ការផលិតថ្នាំជក់] របស់ពួកគេ។ ដូច្នេះ ពួកគេកំពុងព្យាយាមជ្រៀតជ្រែកក្នុងកិច្ចការរបស់រដ្ឋាភិបាលនិងគោលនយោបាយនៅក្នុងប្រទេសនានានៅទ្វីបនោះ»។ លោក Krech បានបន្ថែមថា៖ «‍ទ្វីបអាហ្រ្វិកគឺជាទ្វីបដែលមានមនុស្សវ័យក្មេងច្រើន ដូច្នេះឧស្សាហកម្មផលិតថ្នាំជក់ដឹងថាពួកគេអាចមានវត្តមាននៅទីនោះបានយូរអង្វែង‍»។ អង្គការសុខភាពពិភពលោកកំពុងជំរុញឱ្យប្រទេសនានាប្រយុទ្ធប្រឆាំងនឹងការជ្រៀតជ្រែករបស់ឧស្សាហកម្មផលិតថ្នាំជក់តាមរយៈការអនុវត្តគោលនយោបាយគ្រប់គ្រងការប្រើប្រាស់ថ្នាំជក់ដូចជាការយកពន្ធលើថ្នាំជក់ ការហាមឃាត់ការផ្សាយពាណិជ្ជកម្មថ្នាំជក់ និងការធ្វើនិយតកម្មលើការលក់ជាដើម។ លោក Krech បាននិយាយថា វាគឺជារឿងសំខាន់យ៉ាងខ្លាំងដែលបណ្ដាប្រទេសដែលមិនបានហាមឃាត់ការជក់បារីអេឡិចត្រូនិកត្រូវចាត់វិធានការតឹងរ៉ឹងដើម្បីធានាថាកុមារមិនអាចជក់បារីអេឡិចត្រូនិកបាន។ លោកបានព្រមានថា ឧស្សាហកម្មផលិតថ្នាំជក់កំពុងធ្វើឱ្យការជក់បារីអេឡិចត្រូនិកមានភាពទាក់ទាញខ្លាំងដើម្បីធ្វើឱ្យយុវវ័យជក់ចិត្តនឹងសារធាតុនីកូទីនដែលជាសារធាតុមានភាពញៀនខ្លាំង។ លោកបានបញ្ជាក់ដូច្នេះថា៖ «បារីអេឡិចត្រូនិកដែលមានរសជាតិនៅលើទីផ្សារមានចំនួនរាប់ពាន់ ដែលក្នុងនោះរួមមានទាំងរសជាតិដូចការ៉េមវ៉ានីឡានិងដូចស្ករគ្រាប់ជូរអែមផងដែរ ដែលទាក់ទាញកុមារយ៉ាងខ្លាំង»។ លោក Krech បានបន្ថែមថា៖ «‍យើងសូមស្នើឱ្យបានម៉ឺងម៉ាត់ថាបារីអេឡិចត្រូនិកគ្រប់រសជាតិទាំងអស់គឺត្រូវតែហាមឃាត់»។ អង្គការសុខភាពពិភពលោកបានបញ្ជាក់ថា ការជក់បារីគឺជាមូលហេតុនាំមុខគេដែលនាំឱ្យមានការស្លាប់និងការកើតជំងឺដែលអាចការពារបាននៅទូទាំងពិភពលោក។ អង្គការនេះបានបន្ថែមថា ថ្នាំជក់បណ្តាលឱ្យមនុស្សប្រមាណ ៨ លាននាក់ស្លាប់មុនអាយុក្នុងមួយឆ្នាំៗ ហើយការជក់បារីក៏អាចបណ្តាលឱ្យកើតជំងឺមហារីក ជំងឺបេះដូង ជំងឺដាច់សរសៃឈាមក្នុងខួរក្បាល ជំងឺសួត និងជំងឺទឹកនោមផ្អែមផងដែរ៕

2024-01-25T07:00:00+07:00

khmer.voanews.com

https://khmer.voanews.com/a/global-smoking-on-decline-use-of-e-cigarette-and-vaping-devices-soar/7455650.html

37276894-dbb1-4cae-a6ec-4774e86ae2ff

ភាពអាសន្ននៃសុខភាពសាកលស្ថិតក្នុងរបៀបវារៈកំពូលនៃកិច្ចប្រជុំប្រចាំឆ្នាំរបស់អង្គការសុខភាពពិភពលោក WHO

កិច្ចប្រជុំក្រុមប្រឹក្សាភិបាលប្រតិបត្តិនៃអង្គការសុខភាពពិភពលោក WHO នៅឆ្នាំនេះបានធ្វើឡើងនៅពេលដែលមានភាពអាសន្នខាងសុខភាពសាកលច្រើនជាងមុន តែក៏ក្នុងពេលមួយដែលអង្គការ WHO អាចលើកបង្ហាញពី «សមិទ្ធផលនិងព្រឹត្តិការណ៍ជាច្រើន»ក្នុងវិស័យសុខភាពសាធារណៈផងដែរ។ អគ្គនាយកអង្គការសុខភាពពិភពលោក WHO លោក Tedros Adhanom Ghebreyesus បានថ្លែងប្រាប់ក្រុមប្រតិភូក្នុងកិច្ចប្រជុំកាលពីថ្ងៃទី២២ ខែមករាកន្លងទៅនេះថា៖ «ក្នុងរយៈពេលជិតបីឆ្នាំកន្លះ កាលពីខែឧសភាកន្លងទៅ ខ្ញុំបានប្រកាសថា ជំងឺកូវីដ១៩ និងជំងឺអុតស្វា (mpox) លែងក្លាយជាភាពអាសន្នខាងសុខភាពសាកលទៀតហើយ ទោះជាជំងឺទាំងពីរនេះនៅតែជាការគំរាមកំហែងសាកលក៏ដោយ»។ លោកបានថ្លែងបន្តថា៖ «នៅពេលនេះ ប្រជាជនក្នុងពិភពលោកចំនួនជាងពីរភាគបីបានទទួលវ៉ាក់សាំងការពារដំបូងពេញលេញប្រឆាំងនឹងជំងឺកូវីដ១៩ រួចហើយ។ កម្មវិធីផ្តល់វ៉ាក់សាំង COVAX ដែលបានបិទបញ្ចប់កាលពីបំណាច់ឆ្នាំទៅ បានដើរតួនាទីដ៏សំខាន់មួយ ដោយបានផ្តល់វ៉ាក់សាំងជិតពីរពាន់លានដូស និងបានជួយសង្គ្រោះជីវិតមនុស្សប្រមាណ ២លាន ៧សែននាក់ ក្នុងប្រទេសដែលមានប្រាក់ចំណូលទាប»។ កិច្ចប្រជុំនេះក៏ត្រូវបានដំណើរការនៅក្នុងថ្ងៃដ៏ពិសេសមួយ ដែលវ៉ាក់សាំងមួយក្នុងចំណោមពីរប្រឆាំងនឹងជំងឺគ្រុនចាញ់ ដែលផ្តល់អនុសាសន៍ដោយអង្គការ WHO ក្នុងការជួយសង្គ្រាះជីវិតមនុស្សនោះ ត្រូវបានប្រើនៅក្នុងប្រទេសកាមេរូន ដែលជាប្រទេសទី ១ ក្នុងពិភពលោក ដែលបានចាប់ផ្តើមប្រើវ៉ាក់សាំងការពារជំងឺគ្រុនចាញ់នេះជាប្រចាំ។ អង្គការ WHO បានរាយការណ៍ថា កុមារជាង ៥សែននាក់ ក្រោមអាយុ ៥ឆ្នាំ បានស្លាប់ជារៀងរាល់ឆ្នាំ ដោយសារជំងឺគ្រុនចាញ់ ដែលភាគច្រើនក្នុងបណ្តាប្រទេសនៅទ្វីបអាហ្វ្រិក។ លោក Tedros បានថ្លែងបន្តទៀតថា៖ «ការមានវ៉ាក់សាំងពីរប្រឆាំងនឹងជំងឺគ្រុនចាញ់នឹងជួយបិទគម្លាតធំរវាងតម្រូវការនិងការផ្គត់ផ្គង់ ហើយអាចជួយជីវិតកុមាររាប់ម៉ឺននាក់ ជាពិសេសនៅទ្វីបអាហ្វ្រិក»។ អគ្គនាយកអង្គការ WHO រូបនេះ ក៏បានបង្ហាញផងដែរ ពីសមិទ្ធផលឯទៀតៗកាលពីឆ្នាំទៅក្នុងការលើកកម្ពស់ និងការផ្តល់ការការពារសុខភាពជាដើម។ សមិទ្ធផលទាំងនេះ រួមមានភាពជឿនលឿនក្នុងការកាត់បន្ថយចំនួនអ្នកជក់បារីក្នុងប្រទេស ១៥០ ក្នុងពិភពលោក ការគាំទ្រប្រទេសជាង ៥០ ដើម្បីបង្កើតប្រព័ន្ធភាពធន់ទប់ទល់នឹងការប្រែប្រួលអាកាសធាតុ ប្រព័ន្ធសុខភាពដែលស៊ាំនឹងការប្រែប្រួលអាកាសធាតុ និងការទ្រទ្រង់និងបង្កើនលទ្ធភាពដល់ប្រទេសនានាឱ្យមានឱសថជាសំខាន់ មានវ៉ាក់សាំងការពារ ការធ្វើរោគវិនិច្ឆ័យ និងផលិតផលសុខាភិបាលឯទៀតៗផងដែរ។ ទិន្នន័យថ្មីៗដែលត្រូវបានចេញផ្សាយដោយអង្គការសុខភាពពិភពលោក WHO និងធនាគារពិភពលោក បានបង្ហាញថា ប្រជាជនពាក់កណ្តាលពិភពលោក មិនបានទទួលសេវាសុខភាពសំខាន់ៗពេញលេញនោះទេ ហើយថា «មនុស្ស២ពាន់លាននាក់ កំពុងប្រឈមនឹងការពិបាកខាងហិរញ្ញវត្ថុ ដោយសារត្រូវចំណាយច្រើនខាងការថែទាំសុខភាព»។ ក្រុមប្រឹក្សាភិបាលនៃអង្គការសុខភាពពិភពលោក ដែលមានសមាជិកចំនួន ៣៤នាក់បានជួបប្រជុំគ្នាជារៀងរាល់ឆ្នាំ ដើម្បីកំណត់របៀបវារៈសម្រាប់សន្និបាតសុខភាពពិភពលោក និងអនុវត្តសេចក្តីសម្រេចនិងគោលនយោបាយរបស់អង្គការនេះផងដែរ៕

2024-01-25T07:00:00+07:00

khmer.voanews.com

https://khmer.voanews.com/a/global-health-emergencies-top-agenda-of-who-annual-meeting/7455618.html

90a395dd-4876-4a8c-a519-f44ea4f3c6ba

ក្រុមគ្រូពេទ្យជនជាតិកូរ៉េ មកព្យាបាលជំងឺទូទៅជូនប្រជាពលរដ្ឋ នៅស្រុកកំពង់ស្វាយ ដោយឥតគិតថ្លៃ រយៈពេល២ថ្ងៃ

នាល្ងាចថ្ងៃទី២៤ ខែមករា ឆ្នាំ២០២៤នេះ លោក ងួន រាសី អភិបាលរងខេត្តកំពង់ធំ បានថ្លែងថា មនុស្សគ្រប់រូបតែងតែគិតគូខ្លាំងបំផុត គឺកត្តាសុខភាពចាំបាច់ខ្លាំងណាស់ ហើយប្រជាពលរដ្ឋក្នុងស្រុកកំពង់ស្វាយ ពិតជាមានសំណាងណាស់ ដែលក្រុមគ្រូពេទ្យស្ម័គ្រចិត្តកូរ៉េ បានចុះពិនិត្យ និងព្យាបាលជំងឺទូទៅ ដោយឥតគិតថ្លៃរយៈពេល២ថ្ងៃ។ ការព្យាបាលជំងឺទូទៅនេះ ស្ថិតនៅមន្ទីរពេទ្យកូរ៉េ ស្ថិតនៅភូមិរូង ឃុំត្រពាំងឬស្សី ស្រុកកំពង់ស្វាយ ខេត្តកំពង់ធំ។ លោកអភិបាលរងខេត្តកំពង់ធំ បានអំពាវនាវដល់ប្រជាពលរដ្ឋ នៅគ្រប់ទិសទីក្នុងខេត្តកំពង់ធំ សូមអញ្ជើញមកពិនិត្យ និងព្យាបាលជំងឺដោយឥតគិតថ្លៃឲ្យបានគ្រប់ៗគ្នា ព្រោះក្រុមគ្រូពេទ្យខាងលើ មិនងាយបានមកព្យាបាលជូនដល់ប្រជាពលរដ្ឋកម្ពុជាឡើយ ហើយនេះគឺជាឱកាសល្អសម្រាប់ប្រជាពលរដ្ឋគ្រប់គ្នា ដើម្បីមកពិនិត្យនិងទទួលការព្យាបាលដោយគិតថ្លៃ។ ក្រុមគ្រូពេទ្យមកពីប្រទេសកូរ៉េ ព្យាបាលជំងឺ រយៈពេល២ថ្ងៃ ដោយឥតគិតថ្លៃ ដល់សាធារណជន ហើយការព្យាបាលនោះមានដូចជា រោគកុមារ ផ្នែកជំងឺទូទៅ សន្លាក់និងឆ្អឹង ភ្នែក ត្រចៀក ច្រមុះ បំពង់ក រោគស្ដ្រី ជំងឺសើស្បែក មាត់ធ្មេញ វះកាត់ដុំតូច និងចាក់ម្ជុលវិទ្យាសាស្ដ្រជាដើម៕

2024-01-25T05:39:00+07:00

freshnewsasia.com

https://m.freshnewsasia.com/index.php/en/localnews/326376-2024-01-24-15-39-23.html

c0b527ec-f814-4856-ae69-1caef3296ca3

TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៦នាក់ ខណៈអ្នកជាសះស្បើយ ៣នាក់ (Vidoe inside)

ក្រសួងសុខាភិបាល នៅថ្ងៃទី២៤ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៦នាក់ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៤ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៧០នាក់, អ្នកជាសះស្បើយសរុបចំនួន ១៣៦,០០១នាក់, ស្លាប់សរុបចំនួន ៣,០៥៦នាក់៕

2024-01-24T19:01:00+07:00

freshnewsasia.com

https://m.freshnewsasia.com/index.php/en/localnews/326290-2024-01-24-05-01-56.html

8f00012c-795d-4a7d-871f-e9956cf4bbdc

រកឃើញ អ្នកកើតជំងឺអុតស្វា ករណីទី៤ ខណៈក្រសួងក្រើនរំលឹកពលរដ្ឋ យកចិត្តទុកដាក់ ប្រុងប្រយ័ត្នផ្ទាល់ខ្លួន

ក្រសួងសុខាភិបាល បញ្ជាក់ថា យោងតាមលទ្ធផល ទទួលបានពីវិទ្យាស្ថានជាតិសុខភាពសាធារណៈ នៅថ្ងៃទី២៣ ខែមករា ឆ្នាំ២០២៤ បានបញ្ជាក់ថា មាន ករណីជំងឺអុតស្វា ចំនួន១ករណីបន្ថែមទៀត លើបុរសម្នាក់ដែលបានដាក់ឲ្យព្យាបាលនៅមន្ទីរពេទ្យត្រឹមត្រូវ ដូច្នេះសរុបជំងឺអុតស្វាដែលបានរកឃើញចំនួន ៤ករណី។ ក្រសួងសុខាភិបាល ក៏អំពាវនាវក្រើនរំលឹកដល់ពលរដ្ឋទាំងអស់ជាថ្មីទៀត ត្រូវយកចិត្តទុកដាក់ប្រុងប្រយ័ត្នផ្ទាល់ខ្លួន ដើម្បីបង្ការនូវការចម្លងជំងឺអុតស្វា ដោយស្វែងយល់របៀបឆ្លង និងត្រូវអនុវត្តនូវវិធានការបង្ការនានា។ លើសពីនេះ ក្រសួងសុខាភិបាល នឹងបន្តធ្វើការជូនដំណឹងដល់សាធារណជន អំពីព័ត៌មានទាក់ទងនឹងបញ្ហា សុខភាពសាធារណៈ តាមឆាណែលតេឡេក្រាម និងទំព័រហ្វេសប៊ុកផ្លូវការរបស់ក្រសួងសុខាភិបាល ក៏ដូចជា ទំព័រហ្វេសប៊ុកផ្លូវការរបស់នាយកដ្ឋានប្រយុទ្ធនឹងជំងឺឆ្លង និងគេហទំព័រ www.cdcmoh.gov.kh៕

2024-01-24T16:02:00+07:00

dap-news.com

https://dap-news.com/national/2024/01/24/388560/

cf0eb8f4-a656-4304-85b6-4ea083ffbfa4

ក្រសួងសុខាភិបាល ចេញសេចក្តីប្រកាសព័ត៌មាន ស្តីពីការរកឃើញករណីជំងឺអុតស្វាករណីទី៤

ក្រសួងសុខាភិបាល នៅព្រឹកថ្ងៃទី២៤ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន ស្តីពីការរកឃើញករណីជំងឺអុតស្វាករណីទី៤។ ក្រសួងសុខាភិបាល បញ្ជាក់ថា យោងតាមលទ្ធផល ទទួលបានពីវិទ្យាស្ថានជាតិសុខភាពសាធារណៈ នៅថ្ងៃទី២៣ ខែមករា ឆ្នាំ២០២៤ បានបញ្ជាក់ថា មាន ករណីជំងឺអុតស្វា ចំនួន១ករណីបន្ថែមទៀត លើបុរសម្នាក់ដែលបានដាក់ឱ្យព្យាបាលនៅមន្ទីរពេទ្យត្រឹមត្រូវ ដូច្នេះសរុបជំងឺអុតស្វាដែលបានរកឃើញចំនួន ៤ករណ៏។ ក្រសួងសុខាភិបាល សូមអំពាវនាវក្រើនរំលឹកដល់បងប្អូនប្រជាពលរដ្ឋទាំងអស់ ជាថ្មីទៀតថា សូមមេត្តាយកចិត្តទុកដាក់ប្រុងប្រយ័ត្នផ្ទាល់ខ្លួន ប្រកបដោយស្មារតីទទួលខុសត្រូវខ្ពស់ ដើម្បី បង្ការនូវការចម្លងជំងឺអុតស្វា ដោយស្វែងយល់របៀបឆ្លង និងត្រូវអនុវត្តនូវវិធានការបង្ការនានា៕ ខាងក្រោមនេះជាសេចក្តីប្រកាសព័ត៌មានរបស់ ក្រសួងសុខាភិបាល៖

2024-01-24T14:07:00+07:00

freshnewsasia.com

https://m.freshnewsasia.com/index.php/en/localnews/326258-2024-01-24-00-07-55.html

4ff4df6b-51e5-4c4f-85ad-cf1737e1c95f

ក្រសួងមហាផ្ទៃ រឹបអូសគ្រឿងញៀនជាង១តោន ឆ្លងដែនតាមសមុទ្រខេត្តព្រះសីហនុ

សមត្ថកិច្ចនៃមន្ទីរប្រឆាំងគ្រឿងញៀន ក្រសួងមហាផ្ទៃ បានរឹបអូសគ្រឿងញៀនជាង ១តោន នៅលើដែនសមុទ្រ នៃខេត្តព្រះសីហនុ ដោយគ្រឿងញៀនដែលបង្ក្រាបបាននេះ ជាប្រភេទ កេតតាមីន និងមេតំហ្វេតាមីន។ នៅក្នុងករណីនេះ សមត្ថកិច្ច បង្ក្រាបបានគ្រឿងញៀនចំនួន ២៥ធុង ស្មើនឹង១,០៨២.៥គីឡូក្រាម ក្នុងនោះគ្រឿងញៀនសុទ្ធចំនួន១,០២១.២គីឡូក្រាម និងសម្ភារមួយចំនួនទៀត។ ខណៈនៅបន្តិចទៀតនេះសមត្ថកិច្ចនៃមន្ទីរប្រឆាំងគ្រឿងញៀន នឹងធ្វើសន្និសីទកាសែតបង្ហាញពីលទ្ធផលករណីបង្រ្កាបគ្រឿងញៀនបានជាង១តោននេះ។ សូមបញ្ជាក់ថា កាលពីថ្ងៃទី២០ ខែមករា ឆ្នាំ២០២៤ ក៏មានករណីជួយដូរគ្រឿងញៀនប្រភេទម៉ាទឹកកកប្រមាណជា១០២០ដុំ ទម្ងន់ប្រមាណជា១០២០គីឡូក្រាម(១តោន២០គីឡូក្រាម) ត្រូវបានរឹបអូសដោយកម្លាំងកងរាជអាវុធហត្ថខេត្តព្រះវិហារ ខណៈឧក្រិដ្ធជនដឹកតាមរថយន្តប្រភេទម៉ាស្តាមួយគ្រឿងនាំចេញពីប្រទេសឡាវឆ្លងកាត់ខេត្តព្រះវិហារ៕ ខាងក្រោមនេះរូបភាពរឹបអូសគ្រឿងញៀននៅខេត្តព្រះវិហារ៖

2024-01-24T11:38:20+07:00

kbnnews.com

https://kbn.news/archives/311176

c7025d18-381b-42af-8890-c609e98715e3

ក្រសួងសុខាភិបាល រកឃើញករណីជំងឺអុតស្វា ១ករណីបន្ថែមទៀត លើបុរសម្នាក់ដែលបានដាក់ឱ្យព្យាបាលនៅមន្ទីរពេទ្យត្រឹមត្រូវ

ភ្នំពេញ ៖ ក្រសួងសុខាភិបាល នៅថ្ងៃទី២៤ខែមករាឆ្នាំ២០២៤ បានចេញសេចក្ដីប្រកាសព័ត៌មាន ស្តីពី ការរកឃើញករណីជំងឺអុតស្វាករណីទី៤។ ក្រសួងសុខាភិបាល សូមជម្រាបជូនដល់បងប្អូនប្រជាពលរដ្ឋមេត្តាជ្រាបថា យោងតាមលទ្ធផល ទទួលបានពីវិទ្យាស្ថានជាតិសុខភាពសាធារណៈ នៅថ្ងៃទី២៣ ខែមករា ឆ្នាំ២០២៤ បានបញ្ជាក់ថា មាន ករណីជំងឺអុតស្វា ចំនួន១ករណីបន្ថែមទៀត លើបុរសម្នាក់ដែលបានដាក់ឱ្យព្យាបាលនៅមន្ទីរពេទ្យត្រឹមត្រូវ ដូច្នេះសរុបជំងឺអុតស្វាដែលបានរកឃើញចំនួន ៤ករណី។ អាស្រ័យហេតុនេះ ក្រសួងសុខាភិបាល សូមអំពាវនាវក្រើនរំលឹកដល់បងប្អូនប្រជាពលរដ្ឋទាំងអស់ ជាថ្មីទៀតថា សូមមេត្តាយកចិត្តទុកដាក់ប្រុងប្រយ័ត្នផ្ទាល់ខ្លួនប្រកបដោយស្មារតីទទួលខុសត្រូវខ្ពស់ ដើម្បី បង្ការនូវការចម្លងជំងឺអុតស្វាដោយស្វែងយល់របៀបឆ្លង និងត្រូវអនុវត្តនូវវិធានការបង្ការនានា ដូចខាងក្រោម៖ វីរុសអុតស្វា ឆ្លងពីមនុស្សម្នាក់ ទៅមនុស្សម្នាក់ទៀត តាមរយៈការរួមភេទគ្រប់ទម្រង់ ជាមួយអ្នកជំងឺ អុតស្វានិងការប៉ះពាល់ដោយផ្ទាល់នឹងកន្លែងមានដំបៅ ទឹកសារពាង្គកាយ ទឹកមាត់ តំណក់តូចៗ តាមផ្លូវដង្ហើម និងសម្ភារប្រើប្រាស់ដែលប្រឡាក់ប្រឡូសជាមួយនឹងវីរុស រួមមាន សម្លៀកបំពាក់ ពូក កន្សែង ឬសម្ភារ ស្លាបព្រាចាន កែវទឹក។ល។ វីរុសអុតស្វា ឆ្លងពីម្ដាយទៅកូនតាមរយៈទងសុក ក្នុងអំឡុងពេលឬក្រោយពេលសម្រាល ការប៉ះផ្ទាល់ បើស្ត្រីមានផ្ទៃពោះឬឪពុកម្តាយមានជំងឺអុតស្វា។ តាមរយៈអនុវត្តការរួមភេទដែលមានសុវត្ថិភាពដោយប្រើប្រាស់ស្រោមអនាម័យរាល់ពេលរួមភេទ និងចៀសវាង មានដៃគូរួមភេទច្រើន។ ចៀសសវាងប៉ះពាល់ផ្ទាល់ ជាមួយអ្នកដែលមានចេញរោគសញ្ញាជំងឺអុតស្វា។ ចៀសវាងការប៉ះពាល់ជាមួយសម្លៀកបំពាក់ កម្រាលពូកខ្នើយ ឬកន្សែងពោះគោ ឬ ចាន ស្លាបព្រា ឬពែង ឬផ្ទៃនៃទីតាំង ដែលអ្នកមានជំងឺអុតស្វាប្រើប្រាស់។ ចៀសវាងការប៉ះពាល់ជាមួយតំណក់ទឹកចេញពីផ្លូវដង្ហើម ឬសារធាតុរាវតាមមាត់របស់អ្នកជំងឺអុតស្វា។ អនុវត្តអនាម័យដៃដោយលាងសម្អាតដៃជាមួយទឹកនិងសាប៊ូ ឬជែល លាងដៃ ឬអាល់កុលលាងដៃ។ បុគ្គលដែលសង្ស័យ ឬបញ្ជាក់ថាមានជំងឺអុតស្វា ត្រូវតែដាក់ឱ្យនៅដាច់ដោយឡែករហូតដល់ ក្រមរជ្រុះអស់ និងទទួលលទ្ធផលអវិជ្ជមានវីរុសអុតស្វា។ បុគ្គលដែលផ្តល់ការថែទាំអ្នកជំងឺអុតស្វា ត្រូវតែប្រើប្រាស់វិធានការការពារខ្លួនឱ្យបានសមស្រប។ បុគ្គលមានរោគសញ្ញាដូចជា កន្ទួលរមាស់ជាមួយពងទឹកនៅលើមុខ បាតដៃជើង ដងខ្លួន ភ្នែក មាត់ ឬប្រដាប់ភេទ គ្រុនក្តៅ ហើមកូនកណ្តុរ ឈឺក្បាល ឈឺសាច់ដុំ និងឈឺចង្កេះ អស់កម្លាំង ទោះបានប៉ះពាល់ផ្ទាល់ជាមួយអ្នកជំងឺអុតស្វា ឬមិនមានប្រវត្តិប៉ះពាល់ជាមួយអ្នកជំងឺអុតស្វា ត្រូវទៅពិគ្រោះ យោបល់ជាមួយមណ្ឌលសុខភាព ឬមន្ទីរពេទ្យ ដើម្បីធ្វើការពិនិត្យ ពិគ្រោះ ឬធ្វើតេស្ដរកជំងឺអុតស្វា ឬទូរស័ព្ទមកកាន់លេខ១១៥ ដើម្បីទទួលបានការណែនាំ និងពិគ្រោះយោបល់៕ រក្សាសិទ្ធដោយ ៖ សុទ្ធលី

2024-01-24T10:35:23+07:00

cen.com.kh

https://cen.com.kh/archives/730708.html

e683186d-bb7d-48df-b9ec-d96e7240974c

អាជ្ញាធរខេត្តសៀមរាប ផ្សព្វផ្សាយការកែសម្រួលទំហំប្រាក់ឧបត្ថម្ភ សម្រាប់កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩

អាជ្ញាធរខេត្តសៀមរាប នៅថ្ងៃទី២៣ ខែមករា ឆ្នាំ២០២៤នេះ បានបើកកិច្ចប្រជុំផ្សព្វផ្សាយការកែសម្រួលទំហំប្រាក់ឧបត្ថម្ភ សម្រាប់កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩។ ពិធីនេះធ្វើក្រោមវត្តមានលោក គង់ សំអឿន ប្រធានមន្ទីរសង្គមកិច្ច អតីតយុទ្ធជន និងយុវនីតិសម្បទាខេត្ត តំណាងឱ្យគណៈអភិបាលខេត្ត និងលោក លោកស្រីជាអាជ្ញាធរក្រុង ស្រុក ប្រធាន អនុប្រធានការិយាល័យសង្គមកិច្ច និងសុខមាលភាពសង្គម និងមេឃុំ ចៅសង្កាត់ មន្ត្រីទទួលបន្ទុកមកពី ១០០ឃុំ សង្កាត់ ក្នុងខេត្តសៀមរាប។ កិច្ចប្រជុំនេះដែរធ្វើឡើងក្នុងគោលបំណងផ្សព្វផ្សាយពីទំហំឧបត្ថម្ភថ្មី និងការបើកផ្តល់របស់កម្មវិធីដល់តួអង្គប្រតិបត្តិករតាមភូមិ ឃុំ សង្កាត់ ដើមី្បបន្តផ្សព្វផ្សាយដល់អ្នកទទួលផលតាមមខ្នងផ្ទះឱ្យបានយល់ច្បាស់ពីទំហំប្រាក់ឧបត្ថម្ភថ្មី ជូនស្ត្រីមានផ្ទៃពោះ និងកុមារអាយុក្រោម២ឆ្នាំ កម្មវិធីឧបត្ថម្ភសាច់ប្រាក់ជូនគ្រួសារក្រីក្រងាយរងគ្រោះ អំឡុងពេលប្រយុទ្ធប្រឆាំងនឹងជំងឺកូវីដ១៩ កម្មវិធីឧបត្ថម្ភសាច់ប្រាក់ជូនគ្រួសារងាយរងហានិភ័យ ក្នុងខេត្តសៀមរាប។ យោងតាមរបាយការណ៍របស់លោក គង់ សំអឿន បានឱ្យដឹងថា ក្រសួងបានកំពុងអនុវត្តកម្មវិធីជាតិជំនួយសង្គម គឺកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩ របស់រាជរដ្ឋាភិបាល ក្នុងគោលបំណងផ្តល់កិច្ចគាំពារ ដើមី្បរក្សាលំនឹងជីវភាពរស់នៅសម្រាប់គ្រួសារក្រីក្រ និងងាយរងគ្រោះ នៅក្នុងអំឡុងពេលប្រយុទ្ធនឹងជំងឺកូវីដ១៩ ដោយបានបើកជាប្រចាំ ខែបានទៀងទាត់។ សម្រាប់ខេត្តសៀមរាប មកដល់បច្ចុប្បន្ននេះ បើកផ្តល់ស្ថិតក្នុងជុំទី១៥ ដោយគិតត្រឹមពីថ្ងៃទី០១ ខែកុម្ភៈ ឆ្នាំ២០២០ រហូតដល់ថ្ងៃទី១០ ខែមករា ឆ្នាំ២០២៤នេះ សរុបចំនួន ៥៧,៤២៤នាក់ ចំណាយថវិកអស់១១,៧៧៩,៤៣២,០០០រៀល។ លោក គង់ សំអឿន បានសម្តែងនូវការកោតសរសើរ ចំពោះថ្នាក់ដឹកនាំ និងសហការី មន្ទីរសង្គមកិច្ច អតីតយុទ្ធជន និងយុវនីតិសម្បទា រដ្ឋបាលក្រុង ស្រុក សាខាមូលនិធិជាតិ ជំនួយសង្គម និងរដ្ឋបាលឃុំ សង្កាត់ ព្រមទាំងស្ថាប័នពាក់ព័ន្ធ ដែលបានផ្តល់កិច្ចសហការ និងប្រតិបត្តិតួនាទី ភារកិច្ចប្រកបដោយការទទួលខុសត្រូវខ្ពស់ និងសម្រេចបានសមិទ្ធផលថ្មីៗទៀតផង។ លោកបានថ្លែងអំណរគុណយ៉ាងជ្រាលជ្រៅចំពោះដៃគូអភិវឌ្ឍ អង្គការយូនីសេហ្វ និងកិច្ចសហប្រតិបត្តិការអាល្លឺម៉ង់ ដែលបានជួយគាំទ្រទាំងផ្នែកបច្ចេកទេស និងហិរញ្ញវត្ថុ ក្នុងការរៀបចំវគ្គបណ្តុះបណ្តាលតាំងពីថ្នាក់ជាតិ រហូតដល់ថ្នាក់ក្រោមជាតិ ដែលបង្ហាញឱ្យឃើញច្បាស់ពីកិច្ចសហការប្រកបដោយភាពជាដៃគូគ្រប់ជ្រុងជ្រោយ ក្នុងការគាំទ្រដល់រាជរដ្ឋាភិបាល ដើម្បីនិរន្តរភាពជាបរិយាប័ន្ន ពិសេសការកសាងនូវសមត្ថភាពរបស់មន្ត្រី។ លោកបានលើកឡើងថា តាមក្របខ័ណ្ឌគោលនយោបាយជាតិគាំពារសង្គម ឆ្នាំ២០១៦-២០២៥ រាជរដ្ឋាភិបាល បានដាក់ចេញកម្មវិធីជាតិជំនួយសង្គម ដើមី្បផ្តល់ការគាំពារគ្រួសារក្រីក្រ ជនងាយរងគ្រោះ និងគ្រួសារងាយរងហានីភ័យ។ ក្នុងនីតិកាលទី៧នេះ រាជរដ្ឋាភិបាលកម្ពុជា ក្រោមការដឹកនាំប្រកបដោយគតិបណ្ឌិតរបស់សម្តេចធិបតី ហ៊ុន ម៉ាណែត នាយករដ្ឋមន្ត្រី បានប្រកាសដាក់ឱ្យអនុវត្តកម្មវិធីជាតិ ជំនួយសង្គម ផ្នែកបណ្តុះបណ្តាលវិជ្ជាជីវៈ និងបច្ចេកទេស សម្រាប់យុវជនមកពីក្រីក្រ និងគ្រួសាររងហានីភ័យ។ លោកបានបន្តថា ការផ្តល់ប្រាក់ឧបត្ថម្ភចាប់ពីខែមករា រហូតដល់ខែមីនា ឆ្នាំ២០២៤ ទៅតាមទំហំប្រាក់ឧបត្ថម្ភថ្មី គឺត្រូវបានបែងចែកទៅតាមប្រភេទបណ្ណសមធម៌ និងកម្រិតនៃភាពក្រីក្រ និងបានបញ្ឈប់ការឧបត្ថម្ភលើចំនួនសមាជិកគ្រួសារ ដោយរក្សាទុកនូវអត្រាឧបត្ថម្ភសម្រាប់លក្ខខណ្ឌផ្សេងទៀតគឺនៅដដែល។ លោកក៏បានជំរុញដល់រដ្ឋបាលឃុំ សង្កាត់ ផ្តល់ការគាំទ្រ និងការបង្កលក្ខណៈដល់ដំណើរការនៃការផ្សព្វផ្សាយដល់មេភូមិ អនុភូមិ និង សមាជិកភូមិដែលជាអ្នកសម្របសម្រួលផ្សព្វផ្សាយបន្តដល់អ្នកទទួលផលកុំឱ្យពួកគាត់មានការយល់ច្រឡំផងដែរ៕

2024-01-24T04:48:00+07:00

freshnewsasia.com

https://m.freshnewsasia.com/index.php/en/localnews/326248-2024-01-23-14-48-30.html

784893f4-317b-48d4-a759-85309d0bc699

TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយគ្មាន (Video inside)

ក្រសួងសុខាភិបាល នៅថ្ងៃទី២៣ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ គ្មាន។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៣ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៦៤នាក់, អ្នកជាសះស្បើយសរុបចំនួន ១៣៥,៩៩៨នាក់, ស្លាប់សរុបចំនួន ៣,០៥៦នាក់៕

2024-01-23T18:48:00+07:00

freshnewsasia.com

https://m.freshnewsasia.com/index.php/en/localnews/326166-2024-01-23-04-48-49.html

a6121144-6666-4753-9e6d-a01f4ade71ba

រដ្ឋបាលខេត្តព្រះសីហនុ បើកកិច្ចប្រជុំពីការកែសម្រួលទំហំប្រាក់ឧបត្ថម្ភកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ១៩

រដ្ឋបាលខេត្តព្រះសីហនុ នៅព្រឹកថ្ងៃទី២២ ខែមករា ឆ្នាំ២០២៤ បានបើកកិច្ចប្រជុំស្តីពីការកែសម្រួលទំហំប្រាក់ឧបត្ថម្ភកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធ នឹងជំងឺកូវីដ១៩។ កិច្ចបប្រជុំនេះបានធ្វើឡើងក្រោមវត្តមានលោក យូសុះ សូឡៃម៉ាន អភិបាលរងខេត្តព្រះសីហនុ និងមានការចូលរួមពី លោក លោកស្រី អភិបាលរង ក្រុង/ស្រុកទាំង៥លោកមេឃុំ ចៅសង្កាត់ និងមន្ត្រីទទួលបន្ទុកកម្មវិធីឃុំ សង្កាត់ នៅមន្ទីរសង្គមកិច្ចអតីតយុទ្ធជន និងយុវនីតិសម្បទាខេត្តព្រះសីហនុ។ កិច្ចប្រជុំផ្សព្វផ្សាយនេះ មានគោលបំណង ផ្សព្វផ្សាយពីទំហំឧបត្ថម្ភថ្មី និងការបើកផ្តល់របស់កម្មវិធី ដល់តួអង្គប្រតិបត្តិករតាមក្រុង/ស្រុក និងឃុំសង្កាត់ ដើម្បីបន្តផ្សព្វផ្សាយទៅដល់ មេភូមិអនុភូមិ និងសមាជិកភូមិ ក្នុងដែនសមត្ថកិច្ចរបស់ខ្លួនសម្រាប់បន្តផ្សព្វផ្សាយតាមខ្នងផ្ទះគ្រួសារកំពុងទទួលផលឱ្យយល់ច្បាស់ពីទំហំប្រាក់ឧបត្ថម្ភថ្មីនេះ ជៀសវាងមានការយល់ច្រឡំណាមួយ។ ក្នុងកិច្ចប្រជុំនេះលោក យូសុះ សូឡៃម៉ានបានលើកឡើងថា ក្នុងនាមរដ្ឋបាលខេត្ត លោកស្នើសុំដល់រដ្ឋបាលក្រុង/ស្រុក ផ្តល់ការគាំទដល់រដ្ឋបាលឃុំសង្កាត់ ដែលជាអ្នកផ្សព្វផ្សាយបន្តដល់មេភូមិ អនុភូមិ និងសមាជិកភូមិ តម្រូវឱ្យផ្សព្វផ្សាយតាមឃុំ សង្កាត់ ដោយកំណត់យកថ្ងៃទី២៣ ខែមករា ឆ្នាំ២០២៤ ទូទាំងខេត្ត ដើម្បីឱ្យមេភូមិ អនុភូមិ និងសមាជិកភូមិ ជួយធ្វើការផ្សព្វផ្សាយតាមខ្នងផ្ទះអ្នកទទួលផលឱ្យបានរួចរាល់មុនថ្ងៃទី២៥ ខែមករា ឆ្នាំ២០២៤ ដែលជាថ្ងៃចាប់អនុវត្តទំហំប្រាក់ឧបត្ថម្ភថ្មីនេះ។ នាឱកាសនោះដែរ លោកអភិបាលរងខេត្តក៏បានណែនាំដល់មន្ទីរសង្គមកិច្ច អតីតយុទ្ធជន និងយុវនីតិសម្បទា សហការជាមួយរដ្ឋបាលក្រុងស្រុក តាមដានការផ្សព្វផ្សាយនៅតាមឃុំសង្កាត់ និងការជូនដំណឹងដល់គ្រួសារទទួលផល និងរាយការណ៍ពីវឌ្ឍនភាព។ លោកបានបន្តថា ដោយមានការយកចិត្តទុកដាក់ពី មន្ទីរសង្គមកិច្ច អតីតយុទ្ធជន និងយុវនីតិសម្បទាខេត្ត មន្ទីរផែនការខេត្ត រដ្ឋបាលក្រុង ស្រុក ពិសេស រដ្ឋបាលឃុំ សង្កាត់ ដែលជាប្រតិបត្តិករផ្ទាល់នៅថ្នាក់មូលដ្ឋាន ដែលកន្លងមកពិតជាបានអនុវត្តនូវក្របខណ្ឌការងារប្រកបដោយការទទួលខុសត្រូវខ្ពស់ ក្នុងដែនសមត្ថកិច្ចរបស់ខ្លួន ទាំងការផ្តល់សេវាសាធារណៈ និងទាំងការអនុវត្តកម្មវិធីជំនួយសង្គមនានា របស់រាជរដ្ឋាភិបាលដែលបាននឹងកំពុងអនុវត្តក្នុងក្របខណ្ឌទូទាំងខេត្ត ឱ្យទទួលបានលទ្ធផលគួរជាទីមោទនៈ។ រាជរដ្ឋាភិបាលបានដាក់ចេញអនុក្រឹត្យស្តីពីការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩ ដោយផ្តល់ប្រាក់ឧបត្ថម្ភចាប់ពីខែមករា រហូតដល់ខែមីនា ឆ្នាំ២០២៤ តាមទំហំប្រាក់ឧបត្ថម្ភថ្មី ដែលប្រាក់ឧបត្ថម្ភក្នុងទំហំថ្មីនេះ គឺត្រូវបានបែងចែកទៅតាមប្រភេទបណ្ណសមធម៌ និងកម្រិតនៃភាពក្រីក្រដដែល ប៉ុន្តែ បានបញ្ឈប់ការឧបត្ថម្ភលើចំនួនសមាជិកគ្រួសារ ដោយរក្សាទុកនូវអត្រាឧបត្ថម្ភសម្រាប់លក្ខខណ្ឌផ្សេងទៀតឱ្យនៅដដែល៕

2024-01-22T23:15:00+07:00

freshnewsasia.com

https://m.freshnewsasia.com/index.php/en/localnews/326075-2024-01-22-09-15-43.html

fb9b53ec-1b2b-4236-89b5-85650a1184c1

ពលរដ្ឋចង់ឃើញរដ្ឋាភិបាលកែទម្រង់វិស័យសុខាភិបាលតាមបណ្ដាខេត្តដូចមន្ទីរពេទ្យគន្ធបុប្ផា

ពលរដ្ឋលើកឡើងថា សេវាកម្ម និងគុណភាពនៅមណ្ឌលសុខភាព ឬមន្ទីរពេទ្យតាមបណ្ដាខេត្តមិនល្អ ទើបពួកគាត់ធ្វើដំណើរមកព្យាបាលជំងឺនៅមន្ទីរពេទ្យគន្ធបុប្ផា។ មន្ត្រីសង្គមស៊ីវិលថា រដ្ឋាភិបាលគួរតែបង្ហាញឆន្ទៈពិតប្រាកដដើម្បីលើកកម្ពស់វិស័យសុខាភិបាលតាមបណ្ដាខេត្តដែលពលរដ្ឋកំពុងត្រូវការ។ ជារៀងរាល់ថ្ងៃឪពុកម្ដាយជាច្រើនរយនាក់បាននាំកូនទៅព្យាបាលនៅជំងឺនៅមន្ទីរគន្ធបុប្ផាដោយសារតែមន្ទីរពេទ្យនេះទទួលព្យាបាលជំងឺដោយមិនយកប្រាក់ ចំណែកការព្យាបាលវិញមានប្រសិទ្ធភាពជាងមន្ទីរពេទ្យរដ្ឋ និងឯកជនមួយចំនួន។ ភាគច្រើនឪពុកម្ដាយដែលនាំកូនមកព្យាបាលបានធ្វើដំណើរពីតាមបណ្ដាខេត្ត ដោយពួកគាត់ខ្លះជិះម៉ូតូ ខ្លះជិះកង់បី និងខ្លះជិះរថយន្តឈ្នួលក៏មាន។ មុននឹងគ្រូពេទ្យហៅកុមារព្យាបាលជំងឺ ឪពុកម្ដាយត្រូវចាប់លេខរង់ចាំ ខណៈកុមារតូចៗស្រែកយំឥតដាច់។ ពលរដ្ឋមកពីខេត្តកំពង់ចាម លោក ឯម វិចិត្រ ដែលរង់ចាំប្រពន្ធ និងកូននៅខាងមុខមន្ទីរពេទ្យលើកឡើងថា កូនស្រីរបស់លោកចេះតែក្អួតដោយមិនដឹងពីមូលហេតុអស់រយៈពេលមួយអាទិត្យ ហើយជំងឺកូនស្រីរបស់លោកនៅតែមិនបានធូរស្បើយទោះបីលោកនាំកូនស្រីទៅព្យាបាលនៅពេទ្យស្រុកកំណើតច្រើនកន្លែងក្ដី។ លោក ឯម វិចិត្រ លើកឡើងថា នេះមិនមែនជាលើកទីមួយនោះទេ ដែលគ្រួសាររបស់លោកធ្វើដំណើរមករាជធានីភ្នំពេញដើម្បីព្យាបាលជំងឺ។ លោក ឯម វិចិត្រ លើកឡើងថា គ្រួសាររបស់លោកមានទំនុកចិត្តលើពេទ្យរដ្ឋធំៗ នៅរាជធានីភ្នំពេញ ដោយសារតែពេទ្យតាមមណ្ឌល ឬពេទ្យបង្អែកខេត្តមិនមានឧបករណ៍គ្រប់គ្រាន់ ហើយជួនកាលគ្រូពេទ្យបានរុញអ្នកជំងឺឱ្យទៅមន្ទីរពេទ្យផ្សេងទៀតដោយលើកហេតុផលថា ពួកគាត់មិនមានលទ្ធភាពព្យាបាល។ លោក ឯម វិចិត្រ៖ «យើងបានកក់ក្ដៅបានមកពេទ្យហ្នឹងហើយ ធ្វើម៉េចឱ្យបានមកដល់ពេទ្យធំអ៊ីចឹង ជួនកាលយើងហូបទៅជាអ៊ីចឹងទៅ ជួនកាលហូបទៅធ្ងន់បានយើងមកពេទ្យធំទៅ ធ្លាប់មកតើទាំងកូនតូចទិញតែថ្នាំទៅត្រូវកបភាគច្រើន»។ មន្ទីរគន្ធបុប្ផាអាចទទួលព្យាបាលកុមារចាប់ពី ៥ម៉ឺននាក់ទៅដល់ ១សែននាក់ក្នុងមួយខែ និងអាចវះកាត់កុមារយ៉ាងតិច ២ពាន់នាក់ជារៀងរាល់ខែ។ ចំណែកមន្ទីរពេទ្យជ័យវរ្ម័នទី៧ ឬគន្ធបុប្ផាទី៣ បានទទួលស្ត្រីមកពិនិត្យផ្ទៃពោះយ៉ាងតិចណាស់៧ពាន់នាក់ក្នុងមួយខែ និងទទួលសម្រាលកូនប្រមាណ២ពាន់នាក់ក្នុងមួយខែ។ ចំណែកពលរដ្ឋមកពីខេត្តកណ្ដាល លោក ធួក ដេត លើកឡើងថា វិស័យសុខាភិបាលនៅតាមបណ្ដា ខេត្តនៅមិនទាន់ប្រសើរដែលអាចឱ្យពលរដ្ឋមានទំនុកចិត្តបានទេ។ លោក ធួក ដេត បន្តថាពលរដ្ឋព្យាបាលជំងឺនៅពេទ្យឯកជនត្រូវការចំណាយថវិកាច្រើន ចំណែកការព្យាបាលនៅពេទ្យរដ្ឋតម្រូវឱ្យពលរដ្ឋរង់ចាំ និងបង់ប្រាក់ដូចគ្នា។ លោក ធួក ដេត ស្នើរដ្ឋាភិបាលកំណែទម្រង់វិស័យសុខាភិបាលនៅតាមខេត្ត និងតំបន់ជនបទ ដើម្បីឱ្យពលរដ្ឋងាយស្រួលទៅព្យាបាល ព្រោះថា ការព្យាបាលនៅភ្នំពេញធ្វើឱ្យពលរដ្ឋចំណាយថវិកា និងពេលវេលា។ លោក ធួក ដេត៖ «ចង់មកគន្ធបុប្ផាហ្នឹងសេវាកម្មធូរថ្លៃ វាមិនសូវអស់ច្រើន តាមជាក់ស្ដែងអ៊ីចឹង ដូចតែគ្នា វាមិនលើសគ្នាប៉ុន្មានទេ គ្រាន់តែពេទ្យរដ្ឋវាមានច្បាប់ទម្លាប់យើងត្រូវចាំព្រោះមនុស្សមានច្រើន តែបើពេទ្យឯកជនគេមើលយើងភ្លាមៗ»។ រដ្ឋាភិបាលនៅតែពុំមានលទ្ធភាពគ្រប់គ្រាន់ក្នុងការពង្រឹងវិស័យសុខាភិបាលនោះទេ បើទោះបីជាសាធារណជនរិះគន់ថា លើវិស័យសុខាភិបាលថា សេវាកម្មខ្វះការយកចិត្តទុកដាក់ មានភាពយឺតយ៉ាវ និងពុំមានកង្វះឧបករណ៍ពេទ្យគ្រប់គ្រាន់ក៏ដោយ។ ជាក់ស្ដែងថវិកាដែលគ្រោងចំណាយលើវិស័យសុខាភិបាលក្នុងឆ្នាំ២០២៤ មានការកើនឡើងចំនួនជាង ៦ម៉ឺន (៦៥.៤៥៣) លានរៀល ឬជាង ១លានដុល្លារប៉ុណ្ណោះ។ កន្លងមករដ្ឋាភិបាលក៏បានអំពាវនាវដល់សាធារណជនឱ្យចូលរួមថវិកាដើម្បីសាងសង់មន្ទីរពេទ្យ ឬអគារពេទ្យ មួយចំនួនក្នុងរាជធានីភ្នំពេញដូចជាអគារតេជោអភិវឌ្ឍន៍ នៅមន្ទីរពេទ្យកាល់ម៉ែតជាដើម។ ប្រធានសមាគមគ្រូពេទ្យគុណធម៌កម្ពុជា លោក អ៊ូច វុទ្ធី លើកឡើងថា មន្ទីរពេទ្យ ឬមណ្ឌលសុខភាពនៅតាមបណ្ដាខេត្តពុំមានសម្ភារៈគ្រប់គ្រាន់ដើម្បីព្យាបាលពលរដ្ឋនៅឡើយទេ ហើយបញ្ហាទាំងនេះបានធ្វើឱ្យប៉ះពាល់ដល់ជីវភាពពលរដ្ឋដែលធ្វើដំណើរមកភ្នំពេញ។ ទោះជាយ៉ាងណា លោក អ៊ូច វុទ្ធី ថា បញ្ហានេះបានប៉ះពាល់ដល់ជីវភាពរបស់ពលរដ្ឋដែលពុំមានថវិកាដើម្បីឡើងមកទីក្រុងភ្នំពេញ ហើយមានពលរដ្ឋមួយចំនួនបានបាត់បង់ជីវិតដោយសារតែការបញ្ជូនមកព្យាបាលនៅភ្នំពេញ។ លោក អ៊ូច វុទ្ធី៖ «មួយទៀតដោយសារគាត់មិនមានទំនុកចិត្តតាមខេត្ត ដោយសារទីមួយការព្យាបាលរបស់គ្រូពេទ្យដោយថ្នាំព្យាបាលនៅតាមខេត្ត ជួនកាលវាមានថ្នាំមិនសុទ្ធ ហើយថ្នាំដែលបញ្ជូនមកគ្រប់ប្រទេសបញ្ជូនមកខេត្ត កន្លែងហ្នឹងធ្វើឱ្យគាត់បាត់បង់ជំនឿ ដោយសារថ្នាំដែរ ថ្នាំមានតែរូបភាពឈ្មោះប៉ុន្តែលេបទៅវាអត់មានប្រសិទ្ធភាពកន្លែងហ្នឹងហើយដែលធ្វើឱ្យគាត់អត់ជា អត់ស្រួលខ្លួន អ៊ីចឹងគាត់មករកពិគ្រោះជំងឺនៅភ្នំពេញវិញ»។ របាយការណ៍របស់ក្រសួងសុខាភិបាល កាលពីឆ្នាំ២០១៩ ឱ្យដឹងថា គិតត្រឹមឆ្នាំ២០១៨ មន្ទីរពេទ្យជាតិមានចំនួន៦ កន្លែង មន្ទីរពេទ្យបង្អែកមានចំនួន១០៩ កន្លែង និងមណ្ឌលសុខភាពមានចំនួនជាង១ពាន់ (១.១៨៥) កន្លែង និងមានមន្ត្រីរាជការសរុបជាង ២ម៉ឺននាក់ (២៥.៤៣៨) នាក់។ វិទ្យុអាស៊ីសេរីមិនអាចទាក់ទងរដ្ឋមន្ត្រីក្រសួងសុខាភិបាល លោក ឈាង រ៉ា និងអ្នកនាំពាក្យក្រសួងសុខាភិបាល លោកស្រី ឱ វណ្ណឌីន ដើម្បីសាកសួរជុំវិញអំពើហិង្សានេះបានទេ នៅថ្ងៃទី១៩ ខែមករា។ ទោះជាយ៉ាងណា នាយករដ្ឋមន្ត្រីលោក ហ៊ុន ម៉ាណែត ថ្លែងក្នុងពិធីសម្ពោធដាក់ឱ្យប្រើប្រាស់ជាផ្លូវការ មន្ទីរពេទ្យជាតិតេជោសន្តិភាព កាលពីខែតុលា ឆ្នាំ២០២៣ លើកឡើងថា រដ្ឋាភិបាលកំពុងអនុវត្តគោលនយោបាយដើម្បីលើកស្ទួយវិស័យសុខាភិបាលរួមមានទី១ គឺវិធានការពង្រីកវិសាលភាពមូលនិធិសមធម៌សុខាភិបាលដល់គ្រួសារងាយរងហានិភ័យដល់ ៤៩ម៉ឺនគ្រួសារ ឬ ១លាន ៨សែននាក់ និងវិធានការលើរបបសន្តិសុខសង្គមដោយវិភាគទានដល់អ្នកក្នុងបន្ទុកសមាជិក ប.ស.ស ជាង៣លាននាក់។ ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍន៍ និងសន្តិភាព លោក យង់ គិមអេង មានប្រសាសន៍មន្ទីរពេទ្យមួយចំនួនអាចកសាងទំនុកចិត្តពីពលរដ្ឋខ្មែរដូចជាមន្ទីរគន្ធបុប្ផាជាដើម។ លោក យង់ គិមអេង ថា រដ្ឋាភិបាលគួរបង្ហាញឆន្ទៈពិតប្រាកដដោះស្រាយវិស័យសុខភាពតាមបណ្ដាខេត្តដែលពលរដ្ឋកំពុងត្រូវការ។ លោក យង់ គិមអេង៖ «រដ្ឋាភិបាលទីមួយគឺត្រូវតែពង្រឹងគុណភាពសេវា យើងគិតមើលថា ហេតុអីបានជាគន្ធបុប្ផាគេធ្វើបាន ចុះហេតុអីបានជាមន្ទីរពេទ្យផ្សេងៗធ្វើអត់បាន តើយើងឱ្យវិស័យសុខាភិបាល ឬមន្ទីរពេទ្យរបស់យើងនៅបែបហ្នឹងតទៅទៀត ឬយើងធ្វើវាឱ្យមានជំនឿជាក់ដូចគន្ធបុប្ផា គន្ធបុប្ផាទាំងការផ្ដល់សេវាអី គឺបានលឿនទាន់ចិត្ត ហើយគ្រូពេទ្យអីគេខ្នះខ្នែងមិនបាច់ចាំដើរទៅតឿនទេ ពេទ្យគេទទួលខុសត្រូវ»។ ពលរដ្ឋ និងសង្គមស៊ីវិលស្នើឱ្យរដ្ឋាភិបាលដាក់ចេញនូវវិធានការកែទម្រង់មន្ទីរពេទ្យនៅតាមបណ្ដាខេត្តឱ្យមានសេវាកម្ម និងគុណភាពដូច ឬប្រហាក់ប្រហែលមន្ទីរពេទ្យមន្ទីរពេទ្យគន្ធបុប្ផា។ ពលរដ្ឋលើកឡើងថា ការពង្រឹងគុណភាពសុខាភិបាលនឹងធ្វើឱ្យពួកគាត់មានភាពកក់ក្ដៅ និងអាចព្យាបាលជំងឺទាន់ពេលវេលា៕

2024-01-22T22:45:18+07:00

rfa.org

https://www.rfa.org/khmer/news/health/people-want-to-see-the-government-reform-the-health-sector-in-the-provinces-01222024103120.html

34d46866-1b66-4104-8a9f-4e9e577ee2ca

អភិបាលរងខេត្តកំពង់ធំ ណែនាំឱ្យអាជ្ញាធរផ្សព្វផ្សាយឱ្យបានឆាប់រហ័ស នៃការកែសម្រួលទំហំប្រាក់ឧបត្ថម្ភជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩

លោក ចាន់ តារា អភិបាលរងខេត្តកំពង់ធំ បានណែនាំឱ្យអាជ្ញាធរក្រុងស្រុកទាំងអស់ ផ្សព្វផ្សាយឱ្យបានឆាប់រហ័ស នៃការកែសម្រួលទំហំប្រាក់ឧបត្ថម្ភជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩។ លោក ចាន់ តារា បានថ្លែងបើកកិច្ចប្រជុំផ្សព្វផ្សាយ ការកែសម្រួលទំហំប្រាក់ឧបត្ថម្ភ សម្រាប់កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ១៩ ដោយមានការចូលរួមពីអភិបាលក្រុង ស្រុក និងលោក លោកស្រី មេឃុំ ចៅសង្កាត់ រួមទាំងអង្គភាពស្ថាប័នពាក់ព័ន្ធប្រមាណជាង ១៨០នាក់ នៅសាលប្រជុំខេត្តកំពង់ធំ នាព្រឹកថ្ងៃទី២២ ខែមករា ឆ្នាំ២០២៤។ លោកបានលើកឡើងពីគោលបំណងនៃកិច្ចប្រជុំផ្សព្វផ្សាយពីទំហំឧបត្ថម្ភថ្មី និងការបើកផ្តល់របស់កម្មវិធី នៃមន្ត្រីប្រតិបត្តិខេត្តទៅដល់តួអង្គប្រតិបត្តិករមន្រ្តីទទួលបន្ទុកកម្មវិធីឃុំ សង្កាត់ ក្នុងក្របខណ្ឌទូ ទាំងខេត្ត សម្រាប់បន្តផ្សព្វផ្សាយតាមខ្នងផ្ទះគ្រួសារកំពុងទទួលផលឱ្យយល់ច្បាស់ពីទំហំប្រាក់ឧបត្ថម្ភថ្មីនេះជៀសវាង មានការយល់ច្រឡំណាមួយ។ លោក ចាន់ តារា បានបន្តថា ដោយផ្អែកលើភាពប្រសើរឡើងនូវស្ថានភាពនៃជំងឺកូវីដ១៩ និងការដាក់ឱ្យអនុវត្តកម្មវិធីជាតិជំនួយសង្គម ក្នុងកញ្ចប់គ្រួសារ ដែលជាកម្មវិធីជំនួយសង្គមមានលក្ខណៈអចិន្រ្តៃយ៍ និងប្រក្រតី ហើយគ្រោងនឹងដាក់ឱ្យអនុវត្តនៅក្នុងខែមេសា ឆ្នាំ២០២៤ ដើម្បីបន្តការគាំទ្រដល់គ្រួសារមានបណ្ណសមធម៌ និងដើម្បីអនុវត្តយុទ្ធសាស្ត្រចាកចេញ រាជរដ្ឋាភិបាលបានដាក់ចេញអនុក្រឹត្យលេខ៣៧១ អនក្រ.បក ចុះថ្ងៃទី២៩ ខែធ្នូ ឆ្នាំ២០២៣ ស្តីពីការកែសម្រួលអនុក្រឹត្យលេខ៨៨ អនក្រ.បក ចុះថ្ងៃទី១២ ខែមិថុនា ឆ្នាំ២០២០ ស្តីពីការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ១៩ ដោយផ្តល់ប្រាក់ឧបត្ថម្ភ ចាប់ពីខែមករា រហូតដល់ខែមីនា ឆ្នាំ២០២៤ តាមទំហំប្រាក់ឧបត្ថម្ភថ្មី ដែលប្រាក់ឧបត្ថម្ភក្នុងទំហំថ្មីនេះ គឺត្រូវបានបែង ចែកទៅតាមប្រភេទបណ្ណសមធម៌ និងកម្រិតនៃភាពក្រីក្រដដែល ប៉ុន្តែបានបញ្ឈប់ការឧបត្ថម្ភលើចំនួនសមាជិកគ្រួសារ ដោយរក្សាទុកនូវអត្រាឧបត្ថម្ភសម្រាប់លក្ខខណ្ឌផ្សេងទៀតឱ្យនៅដដែល ។ លោក ចាន់ តារា បានផ្តល់ការគាំទ្រ និងការបង្កលក្ខណៈដល់ដំណើរការនៃការផ្សព្វផ្សាយដល់មន្ទីរសង្គមកិច្ច អតីតយុទ្ធជន និងយុវនីតិសម្បទាខេត្ត ដែលជាអ្នកសម្របសម្រួលផ្សព្វផ្សាយបន្តដល់រដ្ឋបាលក្រុង ស្រុក ឃុំ សង្កាត់ និងក្រោយពីទទួលបានការផ្សព្វផ្សាយនេះរួច សូមរដ្ឋបាលឃុំ សង្កាត់ ដោយមានការសម្របសម្រួលពីរ ដ្ឋបាលក្រុង ស្រុក កំណត់យកថ្ងៃណាមួយ ដើម្បីធ្វើការផ្សព្វផ្សាយដល់មេភូមិ អនុភូមិ និងសមាជិកភូមិ បន្តធ្វើការផ្សព្វផ្សាយ និងចែកបណ្ណផ្សព្វផ្សាយ តាមខ្នងផ្ទះអ្នកទទួលផលឱ្យបានរួចរាល់មុនថ្ងៃទី២៥ ខែមករា ឆ្នាំ២០២៤ ដែលជា ថ្ងៃចាប់អនុវត្តទំហំប្រាក់ឧបត្ថម្ភថ្មីនេះ៕

2024-01-22T21:41:00+07:00

freshnewsasia.com

https://m.freshnewsasia.com/index.php/en/localnews/326048-2024-01-22-07-41-53.html

456a027a-de39-4ad3-ae86-82952ca3cbb5

TOP NEWS: ក្រសួងសុខាភិបាល៖ ថ្ងៃនេះមិនមានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ ក៏គ្មានដែរ (Video inside)

ក្រសួងសុខាភិបាល នៅថ្ងៃទី២២ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២២ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៦៣នាក់, អ្នកជាសះស្បើយសរុបចំនួន ១៣៥,៩៩៨នាក់, ស្លាប់សរុបចំនួន ៣,០៥៦នាក់៕

2024-01-22T20:10:00+07:00

freshnewsasia.com

https://m.freshnewsasia.com/index.php/en/localnews/326009-2024-01-22-06-10-05.html

082dc9e8-8457-4755-a6a7-466d7ee5d61b

លោកជំទាវ ពេជ ចន្ទមុន្នី ៖”អត្រាស្លាប់ដោយគ្រោះថ្នាក់ចរាចរណ៍មានចំនួនច្រេីនជាងការស្លាប់ដោយសារជំងឺ”

នៅក្នុងឱកាសចម្រើនជន្មាយុគម្រប់៤៣ ឈានចូល ៤៤ឆ្នាំ នៅថ្ងៃទី២២ ខែមករា ឆ្នាំ២០២៤ លោកជំទាវ ពេជ ចន្ទមុន្នី ភរិយាសម្តេចធិបតីហ៊ុនម៉ា ណែត បានធ្វើការចែករំលែកព្រះធម៌ នៅលើគណនីហ្វេកប៊ុកផ្ទាល់របស់លោកជំទាវ អមជាមួយខ្លឹមសារថា៖”អត្រាស្លាប់ដោយគ្រោះថ្នាក់ចរាចរណ៍មានចំនួនច្រេីនជាងការស្លាប់ដោយសារជំងឺ មេត្តាជួយចែករំលែកដំបូន្មានដ៏ល្អនេះជូនដល់ប្រជាពលរដ្ឋយេីងផង”។ នៅក្នុងព្រះធម៌បានលើកឡើងអំពីការ ទទួលទានគ្រឿងស្រវឹង ដែលឈានទៅដល់ឱ្យមានការបង្កគ្រោះថ្នាក់ចរាចរ និង ប៉ះពាល់សង្គមជាតិជាខ្លាំង។ សូមបញ្ជាក់នាដើមឆ្នាំ២០២៤នេះ ចំនួនអ្នកស្លាប់ដោយគ្រោះថ្នាក់ចរាចរហាក់មានការកើនឡើងគួរឱ្យកត់សម្គាល់ ដែលភាគច្រើនបង្កឡើងដោយអ្នកបើកបរមានជាតិស្រវឹងខ្ពស់៕

2024-01-22T15:55:25+07:00

kbnnews.com

https://kbn.news/archives/311022

2bb73cae-4934-4ae5-a4c7-4e54079265c9

TOP NEWS: ក្រសួងសុខាភិបាល៖ ថ្ងៃនេះមិនមានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ ២នាក់ (Video inside)

ក្រសួងសុខាភិបាល នៅថ្ងៃទី២១ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២១ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៦៣នាក់, អ្នកជាសះស្បើយសរុបចំនួន ១៣៥,៩៩៨នាក់, ស្លាប់សរុបចំនួន ៣,០៥៦នាក់៕

2024-01-21T18:29:00+07:00

freshnewsasia.com

https://m.freshnewsasia.com/index.php/en/localnews/325858-2024-01-21-04-29-53.html

9f5a7fa0-af53-4691-bb02-a86660c66d7e

TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ៣នាក់ (Video inside)

ក្រសួងសុខាភិបាល នៅថ្ងៃទី២០ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២០ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៦៣នាក់, អ្នកជាសះស្បើយសរុបចំនួន ១៣៥,៩៩៦នាក់, ស្លាប់សរុបចំនួន ៣,០៥៦នាក់៕

2024-01-20T19:02:00+07:00

freshnewsasia.com

https://m.freshnewsasia.com/index.php/en/localnews/325752-2024-01-20-05-02-57.html

6f8bb50a-1e91-46f3-9e42-1f4d9504966f

អភិបាលខេត្តកំពង់ចាម ណែនាំឲ្យអាជ្ញាធរក្រុងស្រុកទាំង១០ ផ្សព្វផ្សាយឱ្យបានឆាប់រហ័ស នៃការកែសម្រួលទំហំប្រាក់ឧបត្ថម្ភ ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ-១៩

អភិបាលខេត្តកំពង់ចាម លោក អ៊ុន ចាន់ដា បានណែនាំដល់អាជ្ញាធរមូលដ្ឋានក្រុងស្រុកទាំង១០ ក្នុងការប្រជុំផ្សព្វផ្សាយ ឲ្យបានឆាប់រហ័ស នៃការកែសម្រួលទំហំប្រាក់ឧបត្ថម្ភ សម្រាប់កម្មវិធីឧបត្ថម្ភសាច់ប្រាក់ ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ-១៩។ លោកអភិបាលខេត្ត បានថ្លែងណែនាំដូច្នេះ នៅក្នុងឱកាសបើកកិច្ចប្រជុំផ្សព្វផ្សាយ ការកែសម្រួលទំហំប្រាក់ឧបត្ថម្ភ សម្រាប់កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ-១៩ នាព្រឹកថ្ងៃទី ១៩ ខែមករា ឆ្នាំ ២០២៤ នៅសាលសន្និសីទ សាលាខេត្តកំពង់ចាម ដោយមានការចូលរួមពីអភិបាលក្រុងស្រុកទាំង ១០ និងលោក លោកស្រី មេឃុំ ចៅសង្កាត់ រួមទាំងអង្គភាពស្ថាប័នពាក់ព័ន្ធជាច្រើនទៀត។ លោកអភិបាលខេត្ត បានថ្លែងថា ដោយផ្អែកលើភាពប្រសើរឡើងនូវស្ថានភាពនៃជំងឺកូវីដ-១៩ និងការដាក់ឱ្យអនុវត្តកម្មវិធីជាតិជំនួយសង្គម ក្នុងកញ្ចប់គ្រួសារ ដែលជាកម្មវិធីជំនួយសង្គមមានលក្ខណៈអចិន្រ្តៃយ៍ និងប្រក្រតី ហើយគ្រោងនឹងដាក់ឱ្យអនុវត្តនៅក្នុងខែមេសា ឆ្នាំ២០២៤ ដើម្បីបន្តការគាំទ្រដល់គ្រួសារមានបណ្ណសមធម៌ និងដើម្បីអនុវត្តយុទ្ធសាស្ត្រចាកចេញ រាជរដ្ឋាភិបាលបានដាក់ចេញអនុក្រឹត្យលេខ៣៧១ អនក្រ.បក ចុះថ្ងៃទី២៩ ខែធ្នូ ឆ្នាំ២០២៣ ស្តីពីការកែសម្រួលអនុក្រឹត្យលេខ៨៨ អនក្រ.បក ចុះថ្ងៃទី១២ ខែមិថុនា ឆ្នាំ២០២០ ស្តីពីការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ-១៩ ដោយផ្តល់ប្រាក់ឧបត្ថម្ភចាប់ពីខែមករា រហូតដល់ខែមីនា ឆ្នាំ២០២៤ តាមទំហំប្រាក់ឧបត្ថម្ភថ្មី ដែលប្រាក់ឧបត្ថម្ភក្នុងទំហំថ្មីនេះ គឺត្រូវបានបែងចែកទៅតាមប្រភេទបណ្ណសមធម៌ និងកម្រិតនៃភាពក្រីក្រដដែល ប៉ុន្តែបានបញ្ឈប់ការឧបត្ថម្ភលើចំនួនសមាជិកគ្រួសារ ដោយរក្សាទុកនូវអត្រាឧបត្ថម្ភសម្រាប់លក្ខខណ្ឌផ្សេងទៀតឱ្យនៅដដែល។ លោកអភិបាលខេត្ត បានយកឱកាសនោះ ផ្តល់ការគាំទ្រ និងការបង្កលក្ខណៈដល់ដំណើរការនៃការផ្សព្វផ្សាយ ដល់មន្ទីរសង្គមកិច្ច អតីតយុទ្ធជន និងយុវនីតិសម្បទាខេត្ត ដែលជាអ្នកសម្របសម្រួលផ្សព្វផ្សាយបន្ត ដល់រដ្ឋបាលក្រុង ស្រុក ឃុំ សង្កាត់ និងក្រោយពីទទួលបានការផ្សព្វផ្សាយនេះរួច សូមរដ្ឋបាលឃុំ សង្កាត់ ដោយមានការសម្របសម្រួលពីរដ្ឋបាលក្រុង ស្រុក កំណត់យកថ្ងៃណាមួយ ដើម្បីធ្វើការផ្សព្វផ្សាយដល់មេភូមិ អនុភូមិ និងសមាជិកភូមិ បន្តធ្វើការផ្សព្វផ្សាយ និងចែកបណ្ណផ្សព្វផ្សាយ តាមខ្នងផ្ទះអ្នកទទួលផល ឱ្យបានរួចរាល់មុនថ្ងៃទី ២៥ ខែមករា ឆ្នាំ២០២៤ ដែលជាថ្ងៃចាប់អនុវត្តទំហំប្រាក់ឧបត្ថម្ភថ្មីនេះ៕

2024-01-19T21:39:00+07:00

freshnewsasia.com

https://m.freshnewsasia.com/index.php/en/localnews/325662-2024-01-19-07-39-20.html

47f88817-f331-4e08-a5b5-fcfda5bfcf3a

អភិបាលខេត្តកំពង់ចាម ណែនាំឲ្យអាជ្ញាធរក្រុង ស្រុក ទាំង១០ ផ្សព្វផ្សាយឱ្យបានឆាប់រហ័ស នៃការកែសម្រួលទំហំប្រាក់ឧបត្ថម្ភ ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ-១៩

លោកអភិបាលខេត្ត បានថ្លែងណែនាំដូច្នេះ នៅក្នុងឱកាស បើកកិច្ចប្រជុំផ្សព្វផ្សាយ ការកែសម្រួលទំហំប្រាក់ឧបត្ថម្ភ សម្រាប់កម្មវិធីឧបត្ថម្ភសាច់ប្រាក់ ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ-១៩ នាព្រឹកថ្ងៃទី ១៩ ខែមករា ឆ្នាំ ២០២៤ នៅសាលសន្និសីទ សាលាខេត្តកំពង់ចាម ដោយមានការចូលរួមពីអភិបាលក្រុងស្រុកទាំង ១០ និងលោក លោកស្រី មេឃុំ ចៅសង្កាត់ រួមទាំងអង្គភាពស្ថាប័នពាក់ព័ន្ធជាច្រើនទៀត។ លោកអភិបាលខេត្ត បានមានប្រសាសន៍ថា ដោយផ្អែកលើភាពប្រសើរឡើងនូវស្ថានភាពនៃជំងឺកូវីដ-១៩ និងការដាក់ឱ្យអនុវត្តកម្មវិធីជាតិជំនួយសង្គម ក្នុងកញ្ចប់គ្រួសារ ដែលជាកម្មវិធីជំនួយសង្គមមានលក្ខណៈអចិន្រ្តៃយ៍ និងប្រក្រតី ហើយគ្រោងនឹងដាក់ឱ្យអនុវត្តនៅក្នុងខែមេសា ឆ្នាំ២០២៤ ដើម្បីបន្តការគាំទ្រដល់គ្រួសារមានបណ្ណសមធម៌ និងដើម្បីអនុវត្តយុទ្ធសាស្ត្រចាកចេញ រាជរដ្ឋាភិបាលបានដាក់ចេញអនុក្រឹត្យលេខ៣៧១ អនក្រ.បក ចុះថ្ងៃទី២៩ ខែធ្នូ ឆ្នាំ២០២៣ ស្តីពីការកែសម្រួល អនុក្រឹត្យលេខ៨៨ អនក្រ.បក ចុះថ្ងៃទី១២ ខែមិថុនា ឆ្នាំ២០២០ ស្តីពីការអនុវត្តកម្មវិធីឧបត្ថម្ភ សាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ-១៩ ដោយផ្តល់ប្រាក់ឧបត្ថម្ភចាប់ពីខែមករា រហូតដល់ខែមីនា ឆ្នាំ២០២៤ តាមទំហំប្រាក់ឧបត្ថម្ភថ្មី ដែលប្រាក់ឧបត្ថម្ភក្នុងទំហំថ្មីនេះ គឺត្រូវបានបែងចែកទៅតាមប្រភេទបណ្ណសមធម៌ និងកម្រិត នៃភាពក្រីក្រដដែល ប៉ុន្តែបានបញ្ឈប់ការ ឧបត្ថម្ភលើចំនួនសមាជិកគ្រួសារ ដោយរក្សាទុកនូវអត្រា ឧបត្ថម្ភសម្រាប់លក្ខខណ្ឌផ្សេងទៀត ឱ្យនៅដដែល ។ លោកអភិបាលខេត្ត បានយកឱកាសនោះ ផ្តល់ការគាំទ្រ និងការបង្កលក្ខណៈដល់ដំណើរការនៃការផ្សព្វផ្សាយ ដល់មន្ទីរសង្គមកិច្ច អតីតយុទ្ធជន និងយុវនីតិសម្បទាខេត្ត ដែលជាអ្នកសម្របសម្រួលផ្សព្វផ្សាយបន្ត ដល់រដ្ឋបាលក្រុង ស្រុក ឃុំ សង្កាត់ និងក្រោយពីទទួលបានការផ្សព្វផ្សាយនេះរួច សូមរដ្ឋបាលឃុំ សង្កាត់ ដោយមានការសម្របសម្រួលពីរដ្ឋបាលក្រុង ស្រុក កំណត់យកថ្ងៃណាមួយ ដើម្បីធ្វើការផ្សព្វផ្សាយដល់មេភូមិ អនុភូមិ និងសមាជិកភូមិ បន្តធ្វើការផ្សព្វផ្សាយ និងចែកបណ្ណផ្សព្វផ្សាយ តាមខ្នងផ្ទះអ្នកទទួលផល ឱ្យបានរួចរាល់មុនថ្ងៃទី ២៥ ខែមករា ឆ្នាំ២០២៤ ដែលជាថ្ងៃចាប់អនុវត្ត ទំហំប្រាក់ឧបត្ថម្ភថ្មីនេះ ៕

2024-01-19T19:43:00+07:00

dap-news.com

https://dap-news.com/national/2024/01/19/387568/

5715c27e-5732-4a30-8949-9e876069a550

TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ៤នាក់ (Video inside)

ក្រសួងសុខាភិបាល នៅថ្ងៃទី១៩ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ៤នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៩ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៦២នាក់, អ្នកជាសះស្បើយសរុបចំនួន ១៣៥,៩៩៣នាក់, ស្លាប់សរុបចំនួន ៣,០៥៦នាក់៕

2024-01-19T19:21:00+07:00

freshnewsasia.com

https://m.freshnewsasia.com/index.php/en/localnews/325637-2024-01-19-05-21-05.html

7774a39c-7987-4989-bad0-9612fe968452

ទេសរដ្ឋមន្រ្តី អៀង មូលី ធ្វើជាសហប្រធានដឹកនាំកិច្ចប្រជុំរួមរាជរដ្ឋាភិបាល-ដៃគូអភិវឌ្ឍន៍ ឆ្លើយតបនឹងមេរោគអេដស៍ និងជំងឺអេដស៍នៅកម្ពុជា

ទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានអញ្ជើញធ្វើជាសហប្រធានដឹកនាំកិច្ចប្រជុំរួម រាជរដ្ឋាភិបាល-ដៃគូអភិវឌ្ឍន៍ ឆ្លើយតបនឹងមេរោគអេដស៍ និងជំងឺអេដស៍នៅកម្ពុជា (Joint Government-Development Partner on HIV and AIDS in Cambodia) នៅអាជ្ញាធរជាតិប្រយុទ្ធនឹងជំងឺអេដស៍ នៅព្រឹកថ្ងៃទី១៨ ខែមករា ឆ្នាំ២០២៣នេះ។ កិច្ចប្រជុំនេះរៀបចំឡើងដើម្បីសម្របសម្រួលឲ្យមាន កិច្ចសន្ទនាបច្ចេកទេស និងចលនាធនធានឆ្លើយតបនឹងមេរោគអេដស៍ និងជំងឺអេដស៍រវាងរាជរដ្ឋាភិបាល និងដៃគូអភិវឌ្ឍន៍ ក្នុងទិសដៅបញ្ចប់អេដស៍ ដែលជាការគំរាមកំហែងដល់សុខភាពសាធារណៈនាឆ្នាំ២០២៥។ កិច្ចប្រជុំក៏មានគោលបំណងរួមគ្នាពិចារណា អំពីការធ្វើឲ្យសម្រេចនូវគោលដៅដែលបានឯកភាព និងធានានិរន្តភាពនៃការឆ្លើយតបនឹងមេរោគអេដស៍ និងជំងឺអេដស៍ រួមចំណែកក្នុងយុទ្ធសាស្រ្តបញ្ចកោណ ដំណាក់កាលទី១ របស់រាជរដ្ឋាភិបាល ដែលដឹកនាំដោយសម្តេចធិបតី ហ៊ុន ម៉ាណែត នាយករដ្ឋមន្រ្តីនៃកម្ពុជា។ ក្រុមការងាររាជរដ្ឋាភិបាល-ដៃគូអភិវឌ្ឍន៍ដឹកនាំដោយលោកទេសរដ្ឋមន្រ្តី អៀង មូលី និងលោកស្រី Patricia Ongpin នាយិកាអង្គការ UNAIDS ប្រចាំកម្ពុជា ជាសហប្រធាន។ អញ្ជើញចូលរួមក្នុងកិច្ចប្រជុំរួមមាន សមាជិក សមាជិកា ក្រុមការងារ បច្ចេកទេសឆ្លើយតបនឹងមេរោគអេដស៍ និងជំងឺអេដស៍ ដែលជា តំណាងក្រសួង ស្ថាប័នរាជរដ្ឋាភិបាល (ក្រសួងសេដ្ឋកិច្ច និងហិរញ្ញវត្ថុ ក្រសួងសុខាភិបាល ក្រសួងមហាផ្ទៃ ក្រសួងអប់រំ យុវជន និងកីឡា ក្រសួងកិច្ចការនារី ក្រសួងផែនការ រដ្ឋបាលរាជធានីភ្នំពេញ) ប្រទេស ម្ចាស់ជំនួយជាដៃគូអភិវឌ្ឍន៍ (សហរដ្ឋអាម៉េរិក) ស្ថាប័ន អង្គការជាតិ អន្តរជាតិ (UNAIDS, WHO, UNDP, USAID, PEPFAR, CCC, CRS, KHANA, HACC, RHAC, CPN+) ព្រមទាំងប្រជាជនគន្លឹះ និងយុវជន សរុបចំនួនជាង៥០រូប។ *ទី១) ពិនិត្យឡើងវិញនូវសមាជិកភាព តួនាទីភារកិច្ចនៃក្រុមការងារបច្ចេកទេសរួមរាជរដ្ឋាភិបាល-ដៃគូអភិវឌ្ឍន៍ ឆ្លើយតបនឹងមេរោគអេដស៍ និងជំងឺអេដស៍។ *ទី២) ការរួមចំណែកនៃឆ្លើយតបនឹងមេរោគអេដស៍ និងជំងឺអេដស៍ ទៅក្នុងផែនការជាតិអភិវឌ្ឍន៍សង្គម ឆ្នាំ២០២៤-២០២៨ ដោយពិនិត្យមើលនូវសូចនាករសម្រាប់ឆ្នាំ២០២៤ ដល់ឆ្នាំ២០២៨។ *ទី៣) ទីដៅ (Milestones) សម្រាប់ឆ្នាំ២០២៤ និងកាលវិភាគ សម្រាប់ក្រុមការងារបច្ចេកទេសរួមរាជរដ្ឋាភិបាល-ដៃគូអភិវឌ្ឍន៍ឆ្លើយតបនឹងមេរោគអេដស៍ និងជំងឺអេដស៍។ *ទី៤) គោលនយោបាយជាតិបញ្ចប់អេដស៍ និងនិរន្តភាពនៃការឆ្លើយតបនឹងមេរោគអេដស៍ និងជំងឺអេដស៍។ ថ្លែងនៅក្នុងពិធីបើកកិច្ចប្រជុំ លោកទេសរដ្ឋមន្រ្តី អៀង មូលី បានបញ្ជាក់ថា ជោគជ័យក្នុងការឆ្លើយតបនឹងមេរោគអេដស៍ និងជំងឺអេដស៍នៅកម្ពុជាដោយសារយើងមានសសរស្តម្ភ៣សំខាន់៖ ភាពជាម្ចាស់ ភាពជាដៃគូ និងការវិនិយោគ។ កិច្ចប្រជុំរួមរាជរដ្ឋាភិបាល-ដៃគូអភិវឌ្ឍន៍ឆ្លើយតបនឹងមេរោគអេដស៍ និងជំងឺអេដស៍នៅកម្ពុជា បានខកខានមួយរយៈ។ ប៉ុន្តែនៅក្នុងនីតិកាលថ្មីនេះយើងធ្វើឲ្យមានដំណើរការឡើងវិញ ដើម្បីជាវេទិកាផ្លាស់ប្តូរយោបល់ លើកឡើងពីបញ្ហាប្រឈម រាយការណ៍ពីវឌ្ឍនភាពជូនដៃគូ និងដាក់ទិសដៅ ដែលដៃគូអភិវឌ្ឍអាចផ្តល់មតិណែនាំ ក្នុងក្របខ័ណ្ឌសម្របសម្រួលថ្នាក់ជាតិ តាមគោលការណ៍គន្លឹះបីមួយរបស់អង្គការ UNAIDS រួមមាន ផែនការសកម្មភាពអេដស៍តែមួយ, ស្ថាប័នជាតិដឹកនាំសម្របសម្រួលជាពហុវិស័យតែមួយ និងប្រព័ន្ធត្រួតពិនិត្យ និងវាយតម្លៃរបស់ប្រទេសតែមួយ។ លោកទេសរដ្ឋមន្រ្តីបានសង្កត់ធ្ងន់ថា ចាប់ពីឆ្នាំ២០១៥ រាជរដ្ឋាភិបាលបានវិនិយោគក្នុងការឆ្លើយតបនឹងមេរោគអេដស៍ និងជំងឺអេដស៍ ក្នុងពេលដែលជំនួយពីខាងក្រៅមានការថយចុះ។ ចុងក្រោយនេះ រាជរដ្ឋាភិបាលបានចូលលរួមថវិកា ទិញឱសថប្រឆាំងនឹងមេរោគអេដស៍ ប្រមាណ៧០% ដើម្បីចែកជូនដោយឥតគិតថ្លៃ។ គួរបញ្ជាក់ថា ក្នុងរយៈពេលប្រមាណ៣០ឆ្នាំចុងក្រោយនេះ ការចំណាយក្នុងការ ឆ្លើយតបនឹងមេរោគអេដស៍ និងជំងឺអេដស៍ មានប្រមាណ៨០០លានដុល្លារ៕

2024-01-18T19:45:00+07:00

freshnewsasia.com

https://m.freshnewsasia.com/index.php/en/localnews/325524-2024-01-18-05-45-20.html

38dd68f5-6a7c-4c24-aabe-ccd2860f0edd

TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៤នាក់ ខណៈអ្នកជាសះស្បើយ ២នាក់ (Video inside)

ក្រសួងសុខាភិបាល នៅថ្ងៃទី១៨ ខែមករា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៤នាក់ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៨ ខែមករា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,០៦១នាក់, អ្នកជាសះស្បើយសរុបចំនួន ១៣៥,៩៨៩នាក់, ស្លាប់សរុបចំនួន ៣,០៥៦នាក់៕

2024-01-18T19:21:00+07:00

freshnewsasia.com

https://m.freshnewsasia.com/index.php/en/localnews/325519-2024-01-18-05-21-49.html

16a14e3a-7c54-4409-9161-989d57a2f400

ទីភ្នាក់ងារអភិវឌ្ឍន៍របស់អាមេរិក ប្រកាសជួយការអប់រំ និងបរិស្ថាននៅកម្ពុជា និងសរសើរកម្ពុជា លើការងារកាត់បន្ថយជំងឺឆ្លង និងមរណភាពកុមារ (Video inside)

ក្នុងជំនួបជាមួយសម្តេចធិបតី ហ៊ុន ម៉ាណែត នាយករដ្ឋមន្ត្រីកម្ពុជា នាទីក្រុងដាវ៉ូស ប្រទេសស្វីស លោកស្រី Samantha Power ប្រធានគ្រប់គ្រងទីភ្នាក់ងារសហរដ្ឋអាមេរិកសម្រាប់ការអភិវឌ្ឍអន្តរជាតិ (USAID) បានប្រកាសបន្តជួយកម្ពុជាលើការងារអប់រំ និងបរិស្ថាន ហើយក៏បានសរសើរកម្ពុជាលើការងារកាត់បន្ថយជំងឺឆ្លង និងមរណភាពកុមារផងដែរ។ ជំនួបដែលធ្វើឡើងនាថ្ងៃទី១៧ ខែមករា ឆ្នាំ២០២៤ លោកស្រីប្រធានទីភ្នាក់ងារ USAID បានថ្លែងអំណរគុណសម្តេចធិបតី ដែលបានអនុញ្ញាតឱ្យលោកស្រី និងសហការី ចូលជួបសម្តែងការគួរសម និងពិភាក្សាការងារ។ លោកស្រីបានជម្រាបសម្តេចធិបតី អំពីវឌ្ឍនភាពការងាររបស់ USAID នៅកម្ពុជា ពិសេសក្នុងកិច្ចសហប្រតិបត្តិការលើវិស័យអប់រំ និងការការពារកុមារតូច តាមរយៈកិច្ចសហប្រតិបត្តិការរវាង USAID និងក្រសួងអប់រំ យុវជន និងកីឡា ក្នុងការលើកកម្ពស់កម្មវិធីអប់រំ អនាម័យ និងបរិក្ខាសិក្សានៅតាមសាលារៀនសម្រាប់កុមារតូច។ លោកស្រីក៏បានកោតសរសើររាជរដ្ឋាភិបាលកម្ពុជា ដែលបានខិតខំប្រឹងប្រែងក្នុងការកាត់បន្ថយអត្រាជំងឺឆ្លង និងកាត់បន្ថយអត្រាមរណភាពរបស់ទារក និងកុមារតូចក្រោមអាយុ៥ឆ្នាំ។ លោកស្រី បានបញ្ជាក់ពីការបន្តកិច្ចសហប្រតិបត្តិការដែលមានស្រាប់ និងការបន្តការផ្ដល់ជំនួយលើវិស័យអប់រំ និងបរិស្ថាន ដែលផ្តោតលើការអភិរក្សជីវៈចម្រុះ ការការពារប្រព័ន្ធអេកូឡូស៊ី និងការលើកកម្ពស់ជីវភាពសហគមន៍នៅកម្ពុជា។ សម្តេចធិបតី ហ៊ុន ម៉ាណែត បានសម្តែងក្តីរីករាយ ចំពោះគម្រោងកិច្ចសហប្រតិបត្តិការរបស់ USAID នៅកម្ពុជានាពេលកន្លងមក និងបានវាយតម្លៃខ្ពស់ចំពោះការគាំទ្រ និងជំនួយរបស់ USAID ដែលបានរួមចំណែកដល់ការអភិវឌ្ឍ និងការរីកចម្រើនសង្គម-សេដ្ឋកិច្ចរបស់កម្ពុជា។ សម្តេចធិបតីនាយករដ្ឋមន្ត្រី ក៏បានថ្លែងអំណរគុណចំពោះការសម្រេចចិត្តរបស់រដ្ឋាភិបាលសហរដ្ឋអាមេរិកក្នុងការបន្តផ្តល់ជំនួយចំនួន១៨លានដុល្លារអាមេរិក តាមរយៈ USAID ដល់កម្ពុជា ក្នុងពេលសម្តេចធិបតីបានទទួលជួបពិភាក្សាការងារជាមួយនឹងលោកជំទាវ Victoria Nuland អនុរដ្ឋមន្រ្តីការបរទេសសហរដ្ឋអាមេរិក នាឱកាសអញ្ជើញបំពេញចូលរួមមហាសន្និបាតអង្គការសហប្រជាជាតិនៅបុរីញូយ៉ក កាលពីចុងឆ្នាំ២០២៣៕

2024-01-18T15:18:00+07:00

freshnewsasia.com

https://m.freshnewsasia.com/index.php/en/localnews/325489-2024-01-18-01-18-38.html